
TRADIŢIA TRATATULUI ARISTOTELIC DE CAELO' 


ŞERBAN N. NICOLAU 


Abstract: The article deals with a number of issues generally related to the direct and 
indirect tradition of Aristotle’s treatise De caelo, namely to the authenticity and 
transmission of the text, to its commentators and translators, to its place in the 
Aristotelian corpus and the date it was written, and finally to the title of the treatise and 
its unity. 


Keywords: direct tradition, indirect tradition, transmission and authenticity of the text, 
commentators and translators of the treatise, unity of the treatise 


„Tratatul despre cer va fi cea mai 
frumoasă operă de astrofizică şi in 


acelaşi timp de fizică teoretică din 


antichitate”. 


(Constantin Noica) 


Aristotel vorbeşte în mai multe rânduri despre clasificarea ştiinţelor”. 
Concepţia lui despre ştiinţă (Eruornun) porneşte de la ideea pluralitatii acesteia, 
potrivit varietăţii genurilor despre care tratează. În principalul loc in care vorbeşte 
despre împărțirea ştiinţei el distinge o gândire (6u&vowa) practică, creatoare şi 
teoretică”. Stiinta va fi deci practică (Enorhun npoku), atunci când porneşte 
de la activitate (nps) considerând-o în sine însăşi independent de rezultatul ei 
exterior. Ilpâ&q-ul este o activitate care nu produce nicio operă distinctă de 
agentul ei şi care nu are drept scop decât acțiunea interioară, buna conduită 
(eonpotio). În al doilea rând, ştiinţa va fi creatoare sau poietică (Emornun 
TOLNTUKN), atunci când are drept scop producerea unei opere exterioare agentului. 
Principiul activităţii creatoare rezidă în subiectul producător, fie ca gândire, fie ca 


i Paginile de fata reiau pe alt plan probleme şi idei din Şerban N. Nicolau, Studiu introductiv, 
în vol. Aristotel, Despre cer, trad. rom. Şerban N. Nicolau, Bucureşti, Editura Paideia, 2005, pp. 15-166; 
citat Studiu introductiv. 

? C, Noica, Aristotelismul în Principatele Române în sec. XVII-XVIII, în Studii clasice, nr. IX, 
Bucureşti, Editura Academiei, 1967, p. 255. 

3 Cf. Aristotel, Met., VI (Œ), 1; XI (K); Et. Nic., VI (Z), 3-5; Top., VI (Z), 6, 145a15; VIII (O), 
1, 157a10. 

4 Cf. Aristotel, Met., VI (E), 1, 1025b25-26: ,,w&ae e1jnâoo Sidvore îi RpOKTIKĂ Ñ NOIwNTuKĂ 
Ñ Sewpnticny... (trad. şi subl.ns.: Prin urmare, dacă întreaga gândire este sau practică, sau creatoare, 
sau teoretică, ... )”. 

5 Cf. Aristotel, Et. Nic., VI (Z), 5, 1140b6. 

artă, fie ca îndemânare“. În al treilea rând, ştiinţa va fi teoretică (Enuornun 
Bewpntikn), atunci când are drept obiect contemplatia (0eopto), căutarea pur 
speculativă a adevărului”. Aristotel va vorbi deci despre ştiinţe practice, poietice şi 
teoretice, pe cele din urmă clasificându-le metodic după natura obiectului lor, 
pornind de la ceea ce este cel mai abstract către ceea ce este ontologic cel mai real. 
Prima ştiinţă teoretică este matematica care consideră numerele, figurile gi 
mişcarea separate de subiectul lor, studiind partea cea mai abstractă a fiinţei prin 
prisma unei singure determinatii a substanțelor sensibile continue şi discontinue 
(cantitatea)f. A doua ştiinţă teoretică este fizica sau filosofia secundă, obiectul ei 
fiind legătura dintre mişcare şi ceea ce îi este principiu intern, natura (@boic). Ea 
tratează despre substanța materială şi substanța formală conjugată cu materia, 
ajungând la substanţa sensibilă (ovvoov) caracterizată drept compusul indivizibil 
al formei (ewog) şi materiei (An). Ea se distinge de a treia ştiinţă teoretică 
metafizica sau filosofia primă”, care are drept obiect fiinţa ca fiinţă (tò öv fi Sv) şi 
atributele ce-i revin în calitatea aceasta (tà Dndpyovta fi ðv)”. 

Tratatul Despre cer face parte dintre tratatele aristotelice de fizică, deci dintre 
scrierile de ştiinţă teoretică, alături, între altele, de Fizica, după care urmează, şi de 
tratatul Despre generare şi distrugere, înaintea căruia se află. Seria acestor tratate 
de filosofie naturală, în ordinea consacrată de tradiţie, care urcă până la Aristotel!!, 
începe cu Physica, continuă cu De caelo, De generatione et corruptione, 
Meteorologica, De mundo ad Alexandrum, De anima, Parva naturalia, De spiritu, 
şi se încheie cu cele cinci tratate de zoologie, ocupând peste o treime din opera 
aristotelică păstrată”. Pe de altă parte, conform aristotelismului, orice ştiinţă este în 
căutarea unor principii (&pxal) şi cauze (airiai) privitoare la fiecare dintre 
lucrurile ce aparțin domeniului ei”. Prin urmare, sensul tratării problemelor de 
filosofie naturală este de la general la particular (Ex r&v KaBOAOD EL tà KOO 
éxaota)'*. Seria tratatelor de filosofie secundă, cum mai era numită fizica, 
începând cu De caelo şi De generatione et corruptione, sunt deci studii particulare 
pornind de la principiile generale ale fizicii aplicate la lumea supralunară şi 
sublunară. 


€ Cf. Aristotel, Met., VI (E), 1, 1025b22-23: „ro pey yap nomntikmd eh tof notovVri n 
apăxn;î vog î téxvn À SOvapte Tic, ... (trad. şi subl.ns.: Căci principiul activităţilor creatoare rezidă 
în producător, fie ca gândire, fie ca arta, fie ca o anume îndemânare, ...”). 

7 Cf. Aristotel, Met., I (A), 1, 980a21 şi urm. 

8 Cf. Aristotel, Met., XIII (M), 1-3. 

? Cf. Aristotel, Phys., II (B), 2, 194b9. 

10 Cf. Aristotel, Met., VI (E), 1, 1026a31. 

!! Vezi infia,ns. 16 şi 17 ref. la Meteor., I (A), 1. 

2 Cf. ediției standard Immanuel Bekker din 1831, tratatele de fizică sunt editate în această 
ordine în Aristotelis Opera, volumen primum, ex recensione Immanuelis Bekkeri, edidit Academia 
Regia Borussica, editio altera quam curavit Olof Gigon, Berlin, Walter de Gruyter, 1960, pp. 184-789. 

15 Cf. Aristotel, Met., XI (K), 7, 1063b36. 

14 Cf. Aristotel, Phys., I (A), 1, 184a23-24. 


9 Traditia tratatului aristotelic De Caelo 


Un studiu aprofundat şi minuţios asupra istoriei textelor lui Aristotel este 
departe de a fi fost făcut, aşa cum susține unul dintre cei mai avizaţi editori, 
traducători şi cercetători ai tratatului Despre cer". Chiar dacă acest lucru ar fi 
posibil să fie făcut, ceea ce nu este cazul din pricina surselor care sunt destul de 
sărace, în ciuda multitudinii de manuscrise prin care tradiţia directă a păstrat opera 
aristotelică, este neîndoielnic că foarte multe probleme de cea mai mare importanță 
ar rămâne nerezolvate şi deschise. Tratatul Despre cer, împreună cu toate tratatele 
de filosofie naturală, sunt cursuri de şcoală pe care filosoful le ţinea în Lykeion 
unui auditoriu avizat, dar destul de restrâns. El face parte, cu alte cuvinte, dintre 
scrierile acroamatice, cele care n-au fost editate în timpul vieţii lui Aristotel în 
vederea unei cunoaşteri publice largi, ci erau mai curând destinate, probabil, unei 
multiplicări restrânse pentru uzul intern al şcolii peripatetice, aşa cum sunt toate 
tratatele aristotelice care ne-au fost transmise prin tradiția directă. 

Cu toată sărăcia relativă a surselor, directe şi indirecte, autenticitatea tratatul 
de astronomie Despre cer nu a fost niciodată contestată cu argumente serioase. Pe 
de o parte, există mărturiile antice directe şi indirecte în care se fac referiri explicite 
la tratatul aristotelic sau la conţinutul şi problematica lui. Pe de altă parte, 
cercetările moderne istorice, filologice şi filosofice au consolidat ideea 


5 


Între mărturiile directe, cele datorate lui Aristotel însuşi, cea mai importantă 
este aceea de la începutul tratatului de meteorologie’®, unde se face un rezumat al 
problemelor de filosofie naturală studiate deja'’. Aristotel afirmă aici că a tratat mai 


15 Cf. P. Moraux, Introduction, în vol. Aristote, Du ciel, texte établi et traduit par Paul Moraux, 
Paris, Ed. Les Belles Lettres, 1965, p. CLVIII; citat Introduction. 

1* Primul capitol din Meteorologica a fost studiat şi declarat autentic de către W. Capelle în 
Das Prodemium der Meteorologie, în Hermes. Zeitschrift der classiche Philologie, Band 47, Heft 4, 
Berlin, Weidmann Verlag, 1912, pp. 514-535; cf. şi A. Mansion, Introduction a la physique 
aristotelicienne, l-e éd., Louvain-Paris, 1913, pp. 5—14, şi P. Moraux, Introduction, p. [X,ns. 1. 

117 Cf. Aristotel, Meteor., I (A), 1, 338a20-339a9; fiind vorba de locul in care Aristotel descrie 
limpede ordinea problemelor studiate deja şi pe cele care urmează, de mare importanță pentru 
identificarea tratatelor sau părților din tratatele de filosofie naturală la care se face referință, după 
numele consacrat de tradiţia aristotelică ulterioră sunt mărturiile vechilor comentarii antice greceşti 
păstrate; în ordine, cele mai vechi sunt: 

— Alexandru din Afrodisia (n Aristotelis  meteorologicorum libros commentaria 
(Commentaria in Aristotelem Graeca (CAG), edita consilio et auctoritate Academiae litterarum 
Regiae Borussicae, vol. III, pars II), edidit Michael Hayduck, Berlin, 1899); Alexandru nu desparte 
Physica si De caelo în câte două parti, aşa cum avea să facă tradiția ulterioră (vezi mai jos 
Olympiodorus şi Philoponus), ci vorbeşte despre ele în general, reunind problemele tratate; în tratatul 
Physica (cf. 1, 5-12), pe care-l numeşte Dvorni akpoawewg, se vorbeşte despre primele principii şi 
cauze ale naturii şi despre toate cele care împreună vin să împlinească mişcările naturii (...nepu; TOV 
npovov abxyoV kauayjtwv tb OLVVEWS kau TEPL TAVTOV TOV eth TA;MEPLITNS MVOLKNS KtVNYEOG 
covteñovvtov ...); în tratatul De caelo (cf. 1, 12-2, 5), pe care-l numeşte Hepi; ovpavov, este vorba 
despre astrele care au fost ordonate potrivit mişcării de sus a cerurilor şi despre elementele 
corpurilor, câte şi în ce fel sunt (...nepuroV kata; tny abo popoy Sarexosunuevov aptpov kat; 
TEPL; TOV otoyewv TOV copatiko\, nova kanow ... ); în tratatul De generatione et corruptione 
(cf. 2,5-10), pe care-l numeşte Ilepu; yevewews Kar; poopat, este vorba despre schimbarea primelor 

înainte: în primul rând, despre cauzele prime ale naturii (nep; toV TPw@VOV ouuyv 
tnt pvweoc)* şi despre toate mişcările naturii (nepi; nowng Kiwnyeog 
pvoiknţ) '*; în al doilea rand, despre astrele care au fost ordonate potrivit mişcării 
de sus a cerurilor (nepu Tov koto; thy abo popoy Suaexoounuevov abtpwv)”? 
şi despre elementele corpurilor, câte şi în ce fel sunt, precum şi despre schimbarea 
lor unele în altele (nepu Tov OTOLYEV TOV GOLOTIKOV, TOFA TE KOL; NOL, KAL 
tnt eg ohAnra petaBornt)”'; în al treilea rand, despre generare si distrugere in 
genere (nepi; yevewews Ka; f dopat tnt Kot)”. În Meteorologica, spune 
Aristotel, rămâne să mai trateze despre acele lucruri care se întâmplă conform 
naturii mai puţin ordonate, cu siguranţă, decât cea a primului dintre elemente 
(tavia ... 060 SCDvLBALVEL kata; powy HEV, ajaktotepav LEVTOL TNS Tov! 
TPWWVOD GTOLYELYY TOV cœopawvov), cel celest, adică despre regiunea care este cel 
mai mult învecinată cu deplasarea astrelor (nepi; toy yeitvia@Vta LOAYGTA toWov 
tnioopaltni toV abtpov)”. 


corpuri unele în altele ... şi despre generare şi distrugere în general (nepi; tng Tov npowov 
copavov eib abimia petoBoAng ... Kau repu; THS own yeveweEwy te Kat; pOopaţ .. ) (trad. şi 
subl.ns.); 

— Olympiodorus (In Aristotelis meteora commentaria (CAG, vol. XII, pars II), edidit 
Guilelmus Stüve, Berlin, 1900; citat Olympiodorus, In meteor. ); 

— Philoponus (In Aristotelis meteorologicorum librum primum commentarium (CAG, vol. 
XIV, pars I), edidit Michael Hayduck, Berlin, 1901; citat Philoponus, In meteor.); 

— în comentariul său, Sfântul Thomas de Aquino (In libros Aristotelis meteorologicorum 
expositio, în Sancti Thomae Aquinatis Doctoris Angelici Opera Omnia, iussu impensaque Leonis II, 
tomus tertius, Roma, 1886, lectio prima, 3, 326) împarte conform tradiției fixate tratatele de fizică 
astfel: despre cauzele prime ale naturii (Phys., I-II), despre toate mişcările naturii (Phys., I-VII), 
despre astrele care sunt deplasate potrivit mişcării superioare (De caelo, III), despre elementele 
corpurilor, câte şi în ce fel sunt (De caelo, III-IV), despre generare şi distrugere în general (De gen. et 
corr., I), despre schimbarea reciprocă a elementelor (De gen. et corr., II). 

18 CF Aristotel, Meteor., I (A), 1, 338a20, care face trimitere la Physica, I-II; cf. Olympiodorus, Jn 
meteor., 7, 5-12; cf. Philoponus, În meteor., 4, 24—25 (trad. şi subl.ns.). 

Cf Aristotel, Meteor., I (A), 1, 338a21, care face trimitere la Physica, I-VIII; 
Olympiodorus consideră doar cărțile V-VIII ca tratând despre toate mişcările naturii, în timp ce 
cărțile III-IV se ocupă de cauze conexe mişcării naturale, cum sunt vidul, infinitul, locul şi timpul 
(cf. Olympiodorus, În meteor., 7, 12-21), deopotrivă Philoponus, ca şi Olympiodorus, consideră 
Physica, LII ca vorbind despre principii şi cauze în general şi doar ultimele patru cărți despre toate 
mişcările naturii (cf. Philoponus, In meteor., 4, 25-33); cărțile III-IV se ocupă de ceea ce numeşte 
Philoponus 7&;ovvowmo (cauzele conexe) cu deosebirea că el enumeră trei (timpul, locul şi mişcarea) 
în loc de patru ca Olympiodorus (cf. Philoponus, In meteor., 4, 29) (trad. şi subl.ns.). 

2 Cf. Aristotel, Meteor., I (A), 1, 338a21-22, care face trimitere la tratatul De caelo, I-II; 
cf. Olympiodorus, In meteor., 8, 5-7; cf. Philoponus, In meteor., 3, 30-4, 2 (trad. şi subl.ns.). 

21 Cf. Aristotel, Meteor., I (A), 1, 338a23-24, care face trimitere la tratatul De caelo, II-IV; 
cf. Olympiodorus, In meteor., 8, 7—10; cf. Philoponus, In meteor., 4, 3—10 (trad. şi subl.ns.). 

22 Cf. Aristotel, Meteor., I (A), 1, 338a24-25, care face trimitere la tratatul De generatione et 
corruptione; cf. Olympiodorus, In meteor., 8, 29-9, 16; cf. Philoponus, Jn meteor., 4, 11—14 (trad. şi 
subl.ns.). 

3 Cf. Aristotel, Meteor., I (A), 1, 338b1—4, care face trimitere la tratatul Meteorologica (trad. 
şi subl.ns.). 


11 Traditia tratatului aristotelic De Caelo 


Acest loc indica cat se poate de clar si ordinea scrierilor de filosofie naturala. 
Tratatul Despre cer urmeaza dupa Fizica $i inainte de tratatul Despre generare si 
distrugere, toate trei, astfel ordonate, fiind înaintea tratatului Meteorologice in care 
se găsesc aceste precizări. În plus, mărturia lui Aristotel scoate în evidenţă, dincolo 
de o aparentă dezordine a corpus-ului scrierilor de fizică, unitatea mai profundă a 
acestuia. Era firesc atunci ca tratatul Despre cer să facă trimiteri la Fizica şi tratatul 
Despre generare şi distrugere să facă trimiteri la Despre cer. 

Există o mulţime de locuri în tratatul de astronomie în care se fac referiri 
explicite la cărțile Fizicii. Aristotel nu şi-a denumit tratatele în felul în care tradiția 
s-a obişnuit să o facă. Titlurile acestora nu se regăsesc ca atare în opera lui, de 
aceea trimiterile indică conținutul acelei părți din Fizica la care se face referire. Ele 
sunt numite când lucrările despre mişcare”, când tratatul despre principii”, când 
tratatul despre timp si mişcare€. Alteori, referirea este mult mai vagă şi indică 
doar faptul că problema a fost deja cercetată în cărţile fizicii”. 

Există apoi locuri în tratatul Despre generare şi distrugere care fac referiri 
explicite la tratatul Despre cer ca la „tratatul precedent”%, sau la teorii stabilite 
„mai înainte”. Chiar sfârşitul tratatului Despre cer” se leagă de începutul 


24 Cf. Aristotel, De caelo, | (A), 5, 272a30: ,,...cum s-a arătat mai înainte, în lucrările despre 
mişcare (Ev TOtg nepi Kivhoeog)...”, care face trimitere la Phys., VI (Z), 7; cf. De caelo, I (A), 7, 
275b22: ,,...se găseşte în tratatele despre mişcare (Ev toig nepi Kwwnoeoc) ...”, care face trimitere la 
Phys., VII (©), 1; cf. De caelo, III (T), 1, 299a10 : ,,...s-a precizat mai înainte în lucrările despre 
mişcare (Ev tots Kwnoewg 16Y016)...”, care face trimitere la Phys., VI (Z), 1-2 (trad. şi subl.ns.). 

25 Cf. Aristotel, De caelo, I (A), 7, 274a21: „...nu numai potrivit ratiunilor expuse în tratatul 
nostru despre principii (Ev voîs nepi Tag &pxáç)...”, care face trimitere la Phys., III (T), 4-8 (trad. şi 
subl.ns.). 

6 Cf. Aristotel, De caelo, III (T), 4, 303a23: ,,...despre care am vorbit mai înainte in tratatul 
despre timp şi mişcare (Ev toîç nepi ypóvov Kai Kivhoenq)...”, care face trimitere la Phys., VI (Z), 
1-2 (trad. şi subl.ns.). 

27 Cf. Aristotel, De caelo, I (B), 4, 286b19-20: ,,...precum s-a determinat mai înainte ... 
(...06nep okotai mpovepov ...)”, care face trimitere la Phys., III (T), 6; cf. De caelo, IV (A), 3, 
31lall : „...aşa cum am spus in primele prelegeri ... (...cxoOoep eipytar ey torg TPHWOIG Aoyors 
...)”, care face trimitere la Phys., VIII (©), 4 (trad. şi subl.ns.). 

28 Cf. Aristotel, De gen. et corr., I (A), 8, 325b33-34: „Am vorbit deopotrivă despre 
suprafețele indivizibile în tratatul nostru precedent (ai; nepi; pey Tov afioipevov ejrunefov 
evpmzapev ef roi npovepov A0Yo016)”, care face trimitere la De caelo, III (T), 1, 298b33 (trad. şi 
subl.ns.). 

? Cf. Aristotel, De gen. et corr., II (B), 4, 331a7-8 : „De vreme ce s-a stabilit mai înainte că, 
pentru corpurile simple, generarea este reciprocă... ( Eneu Se; S.optorou mpovepov of& torb ajoib 
omMaot ef apAnWov n) yeVvecic ...)”, care face trimitere la De caelo, III (T), 6, 304b23 (trad. şi 
subl.ns.). 

30 Cf Aristotel, De caelo, IV (A), 6, 313b21—23: „Prin urmare, despre greu şi uşor, precum şi 
despre proprietăţile lor, am explicat definindu-le în acest fel (Ilepr;ney ovy Bapevs Kat; KovYoD kar 
tov repuova;ovuBefnkovov 5opuy8ow tovtov nv toy tpowov)” (trad.ns.). 

tratatului Despre generare şi distrugere?! ca într-o suită de prelegeri cu o 
problematică înrudită”. 

Mărturiile indirecte sunt cele datorate discipolilor din Lykeion, autorilor de 
cataloage ale operei aristotelice şi comentatorilor antici”. Potrivit lui Simplicius, 
Theophrast, primul scolarh care i-a urmat lui Aristotel la conducerea şcolii 
peripatetice, în propriul tratat De caelo, astăzi pierdut, cita tratatul aristotelic de 
astronomie“. Apoi, toți comentatorii antici de la Alexandru din Afrodisia la 
Themistius, Philopon şi Simplicius vorbesc de mai multe variante ale lucrării 
descoperite în manuscrisele vremii”. Cu toate acestea, în două dintre cele patru 
cataloage de scrieri păstrate, la Diogenes Laertios şi Hesychios, tratatele de fizică 
nu figurează. Aşa cum au observat istoricii, aceste liste, provenite din tradiţia lui 
Hermippos din Smyrna (sf. sec. al III-lea î. Ch.), se acoperă prea puţin cu scrierile 
păstrate, în timp ce cataloagele provenite din tradiţia lui Andronicos din Rhodos 
(sec. I î. Ch.), datorate lui Ptolemaios Filosoful şi unui autor anonim, au multe 
titluri comune cu ceea ce am moştenit noi. Seria tratatelor de fizică se regăsesc în 
acestea două din urmă“. 

Filosoful însuşi îşi împărțea operele în două categorii. Din prima categorie 
făceau parte operele publicate, cele în circulaţie (tà £EYKVKALa), pe care le numea 
scrieri exoterice (ot EEorepikoi A6yov). Cele mai răspândite până în sec. I î. Ch., 
ele nu ne-au parvenit decât fragmentar. În a doua categorie erau rânduite scrierile 
esoterice (oi EoowTepioi A6Yov), constituite din cursuri (u£0o50.) şi lucrări de 
şcoală (mpaypatetar) de la Lykeion. Destinate auditoriului restrâns şi inițiat, aşa 
cum s-a arătat, ele se mai numeau şi scrieri acroamatice (oi &KpoapLatiKol AYO), 
iar Antichitatea le-a cunoscut mai bine după ediția lui Andronicos din Rhodos. 
Înaintea morţii lui Aristotel, este presupusă doar o publicare parţială, pentru uzul 


3! Cf. Aristotel, De gen. et corr., I (A), 1, 314a1-2: „[Să examinăm acum] despre generarea şi 
distrugerea celor născute şi distruse natural, ... (Ilepu; õe; yevewews Kai; popa tHV power 
YLVOLEVOV KAL; PBELPOHEVOY, ...)” (trad.ns.). 

32 Cf. J. Tricot in Aristote, De la generation et de la corruption, traduction et notes par 
J. Tricot, Paris, Ed. J. Vrin, 1951, p. l,ns. 1. 

33 Vezi P. Moraux, Notes sur la tradition indirecte du „De caelo” d' Aristote, în Hermes. 
Zeitschrift der classiche Philologie, Band 82, Heft 1, Wiesbaden, Franz Steiner Verlag, 1954, 
pp. 145-182; citat Notes. 

* Cf. Simplicii in Aristotelis de caelo commentaria (CAG, vol. VII), edidit I. L. Heiberg, 
Berlin, 1894, 1, 8; citat Simplicius, Jn de caelo. 

35 Cf. P. Moraux, Introduction, p. CLXII. 

% fn vol. V al ediţiei Bekker (Aristotelis qui ferebantur librorum fragmenta), Valentinus Rose 
da trei liste de opere aristotelice: 1) lista lui Diogenes Laertios, cu 145 de titluri; 2) lista lui 
Hesychios, cu 195 de titluri, care pana la 139 reproduce aproximativ lista lui Diogenes Laertios; 3) 
lista lui Ptolemaios Filosoful (cf. Ex Andronici Rhodii indice librorum Aristotelis, in Aristotelis 
Opera, edidit Academia Regia Borussica, volumen quintum, Berlin, 1870, pp. 1463-1473); Aram 
Frenkian vorbeşte şi de o a patra listă, aparținând unui autor anonim, dintr-o scriere intitulată Viața 
lui Aristotel, listă provenind din tradiţia lui Andronicos din Rhodos (cf. A. Frenkian în vol. Diogenes 
Laertios, Despre vieţile si doctrinele filozofilor, Bucureşti, Editura Academiei, 1963, pp. 611-612,n. 62). 

scolii, a scrierilor acroamatice’’. Acestea din urmă, în parte încă, s-au conservat 
până la noi, aşa încât partea din opera lui Aristotel cunoscută nouă este diferită de 
partea cunoscută Antichității până în sec. I î. Ch.. Dar, cum s-a spus“, istoria a 
păstrat partea cea mai semnificativă a acestei opere, între care şi tratatele de fizică 
împreună cu De caelo. 

Istoria textelor aristotelice păstrate poate fi scrisă doar cu multe lipsuri şi 
multe presupuneri, iar cercetarea transmiterii corpus-ului aristotelic, aşa cum s-a 
arătat mai înainte, este departe de a fi încheiată. Tratatul de astronomie este, din 
acest punct de vedere, în situaţia privilegiată de a fi făcut obiectul câtorva studii, 
între care cele mai importante sunt cele datorate lui Paul Moraux””. El studiază 
raportul între manuscrisele în care s-a păstrat tratatul, stabilind o serie de concluzii 
importante şi evidențiind, pe de altă parte, dificultăţile cercetării transmiterii 
textului tratatului. 

Dificultăţile tin, în primul rând, de natura însăşi a scrierilor acroamatice 
păstrate. Ca şi celelalte tratate de filosofie naturală, De caelo este rezultatul 
prelegerilor adresate unui auditoriu restrâns şi iniţiat şi provine dintr-unul sau mai 
multe cursuri consacrate problemelor de astronomie. Numeroase pasaje par a avea 
o redactare finală într-un stil literar îngrijit“, în timp ce altele, concentrate, laconice 
şi dificil de înţeles, par a fi doar note de curs menite să ajute dezvoltările orale ale 
profesorului”. Dincolo de aceste inegalităţi stilistice, există totuşi grija unei 
organizări sistematice vizibilă în trimiteri de la un curs la altul, rezumate ale 
concluziilor şi problemelor studiate deja sau stabiliri periodice ale celor care rămân 
de tratat. Cu certitudine, Aristotel nu şi-a scris impresionanta operă filosofică după 
un plan structurat dintru început. Dimpotrivă, există nenumărate dovezi pentru a 
conchide că autorul a revenit frecvent asupra primei variante, modificând-o şi 
completând-o. În plus, se pare că unele tratate s-au constituit, sub forma consacrată 
de tradiţia aristotelică, prin gruparea unor studii de mai mică întindere”. Paul 
Moraux a arătat cum urmele unui asemenea stadiu de elaborare al operei 


37 Cf. O. Hamelin, Le système d'Aristote, Éd. Félix Alcan, Paris, 1920, p. 57; P. Moraux 
(Introduction, p. CLIX) susține că Aristotel este cel care a început organizarea sistematică a corpus-ului 
acroamatic, fără a apuca s-o ducă la bun sfârşit; trimiterile de la un tratat la altul sau de la părți ale 
unuia la parti ale altuia, inventarierea, clasificarea şi evidențierea problemelor studiate deja, ca şi 
stabilirea unui plan viitor de studiu pentru cele rămase, aşa cum de pildă este exemplul de mai sus din 
primul cap. al Meteorologicelor, sunt argumente în favoarea ipotezei că autorul a dorit să organizeze 
sistematic diversele părți, elaborate cel mai probabil într-o altă ordine, într-un corpus bine ordonat; 
analiza acestuia, spune P. Moraux, probează această ipoteză, iar tradiția antică o confirmă; aceste 
tratate şcolare, cum le numeşte el, n-au fost editate în librării în timpul vieții autorului, ceea ce nu 
infirmă cealaltă ipoteză a lui O. Hamelin potrivit careia este probabilă, în timpul vieții, o publicare 
parțială în interiorul şi pentru uzul şcolii. 

38 CF. L. Robin, La pensée grecque, Paris, Ed. La Renaissance du Livre, 1923, p. 293; 

% Vezi supra,ns. 15,ns. 33 şi infra,ns. 43,ns. 51. 

4° Cf. de ex. Aristotel, De caelo, II (B), 1. 

41 Cf. de ex. Aristotel, De caelo, II (A), 12. 

* Cf. P. Moraux, Introduction, p. VIII. 

aristotelice s-au conservat în vechile liste ale tradiţiei“. Ordonarea si sistematizarea 
operei acroamatice a fost începută de Aristotel şi realizată în parte doar. Fiind 
prelegeri izvorâte dintr-un învățământ oral, omogenitatea şi coerenţa stilistică au 
avut de suferit chiar acolo unde filosoful însuşi a intervenit. Începută de Aristotel şi 
continuată de discipoli, această sistematizare a fost împlinită de editorii lui. O 
mărturie explicită găsim la Porphyrios*: „Dar am făcut precum Apollodor din 
Atena şi Andronicos peripateticianul; unul a reunit în zece tomuri operele poetului 
comic Epicharmos; celălalt a împărțit operele lui Aristotel şi pe cele ale lui 
Theophrast, reunind subiectele asemănătoare”. Primele copii ale tratatelor trebuie 
să fi fost făcute probabil de către discipolii maestrului, după variante uşor diferite. 
Potrivit mărturiei lui Simplicius, textele Fizicii pe care le aveau la dispoziţie 
Theophrast şi Eudemos nu erau identice, ceea ce a dus la un schimb de scrisori 
între ei”. 

În al doilea rând, dificultăţile stabilirii transmiterii textului îşi au originea în 
cele două tradiții diferite moştenite. Potrivit primeia, opera lui Aristotel este lăsată 
moştenire discipolului său Theophrast, care o lasă moştenire, după testamentul 
reprodus de Diogenes Laertios, împreună cu opera sa, elevului şi prietenului său 
Neleus din Skepsis”®. De la cel din urmă, după mărturia lui Athenaios, sunt 
cumpărate de regele Ptolemaios Filosoful pentru biblioteca din Alexandria”. 
Aceasta este tradiția lui Hermippos din Smyrna (sf. sec. al III-lea î. Ch.), probabil 
discipol al lui Callimahos, primul bibliotecar al bibliotecii din Alexandria, poet 
erudit şi inițiator al alexandrinismului. Acestei tradiţii îi datorăm şi cataloagele 
operei aristotelice întocmite de Diogenes Laertios şi Hesychios, care se acoperă 
prea puţin cu scrierile ajunse până la noi şi în care tratatele de fizică nu figurează. 

A doua tradiţie se bazează pe mărturia lui Strabon“, de la care este preluată, 
probabil, şi de Plutarh”. Potrivit acesteia, Neleus din Skepsis, de frica Attalizilor 
din Pergam, mari amatori de achiziţii rare, a ascuns opera moştenită de la Aristotel 
şi Theophrast. Manuscrisele au fost găsite de către urmaşi pe la anul 100 7. Ch., 
cumpărate de Apellicon din Teos, care dă şi o primă ediție a operei acroamatice în 
86 î. Ch., cu multe erori însă. În 85 î. Ch., Apellicon moare, iar Sulla, cuceritorul 
din 87 î. Ch. al Atenei, le duce la Roma. Aici operele sunt studiate de grămăticul 
Tyrannion din Amisos, filosof aristotelician, care încearcă să îndrepte greşelile. 
Dar primul care publică o ediţie ştiinţifică a operei acroamatice, ajutat şi de 
adnotările lui Tyrannion, este Andronicos din Rhodos către anul 70 î. Ch. Din 


8 Vezi P. Moraux, Les listes anciennes des ouvrages d'Aristote, Louvain et Paris, 1951. 

CE Porphyrios, De vita Plotini, 24, 5-11. 

45 Cf. Simplicius, In Aristotelis physicorum libros quatuor priores commentaria (CAG, vol. IX, 
1882) et In Aristotelis Physicorum libros quatuor posteriores (CAG, vol. X, 1895), edidit Michael 
Hayduck, Berlin, 923, 8-15. 

CE Diogenes Laertios, Vitae philosophorum, V, 52. 

+7 Cf. Athenaios, Ospăţul inteleptilor, I, 4. 

48 CF. Strabon, Geografia, XIII, 1, 54. 

# Cf. Plutarh, Vieti paralele. Sulla, 26. 

aceasta traditie provin catalogul de opere aristotelice datorat lui Ptolemaios 
Filosoful, peripatetician din sec. I-II, d. Ch., conservat la doi autori arabi din sec. al 
XIII-lea” şi tradus apoi în latină, şi catalogul lui Anonymus. De remarcat că cele 
două cuprind scrierile de fizică. Cele două tradiţii antice sunt contradictorii doar în 
aparenţă. Ele ascund fiecare un sâmbure de adevăr, căci, în vremea când Apellicon 
aducea la Atena manuscrisele moştenite de Neleus din Skepsis, este probabil ca 
bogata bibliotecă din Alexandria să fi posedat deja de multă vreme mai multe 
exemplare din principalele opere ale lui Aristotel. După publicarea primei ediții 
ştiinţifice de către Andronicos, începând cu mijlocul sec I î. Ch., se observă un 
reviriment al studiilor aristotelice, dar sugestiile lui privind împărţirea corpus-ului 
sau autenticitatea unora dintre tratate au rămas fără mare influență asupra tradiției 
directe, de unde ideea că în epocă circulau în număr relativ mare copii complete 
sau parţiale ale operei, precum în Lykeion sau filialele peripatetice străine, aşa cum 
era cea fondată de Eudemos la Rhodos”. Lectiunile diferite care se întâlnesc la 
primii comentatori, discuţiile în jurul autenticităţii unora dintre tratate, aşa cum este 
schimbul de scrisori între Theophrast şi Eudemos privitor la textul Fizicii, întăresc 
ideea că, departe de a fi singura, ediția lui Andronicos era comparată cu numeroase 
alte variante ale textelor. 

Cum era firesc, tratatul De caelo nu face excepție. Alexandru din Afrodisia 
(sec. I-III d. Ch.), al cărui comentariu, pierdut astăzi, s-a conservat doar 
fragmentar la Simplicius (sec. al VI-lea d. Ch.), vorbeşte despre numeroase 
nepotriviri întâlnite în manuscrisele vremii”. Simplicius, în singurul comentariu 


La Al-Kifti (m. 1248) şi Ibn Abi Oseibiam (m. 1269); cf. Ex Andronici Rhodii indice 
librorum Aristotelis, in Aristotelis Opera, edidit Academia Regia Borussica, volumen quintum, 
Berlin, 1870, p. 1469; vezi si A. Frenkian, Izvoarele filosofiei greceşti, în Diogenes Laertios, Despre 
vietile si doctrinele filozofilor, Bucuresti, Ed. Academiei, 1963, p. 76, n. 2. 

>! Cf. P. Moraux, Introduction, pp. CLXI şi urm.; pentru o prezentare generală a istoriei 
transmiterii textelor aristotelice şi a revirimentului studiilor peripatetice in sec. I î. Ch. şi de la 
Andronicos din Rhodos la Alexandru din Afrodisia vezi şi: 

— G. Reale, Storia della filosofia antica, vol. IV. Le suole dell' eta imperiale, V-a edizione, 
Milano, Ed. Vita e Pensiero, 1987, pp. 13-29; 

— P. Moraux, Der Aristotelismus bei den Griechen von Andronikos bis Alexander von 
Aphrodisias, 3 Bd., Berlin, Walter de Gruyter, 1973-2001; Band I. Die Renaissance des 
Aristotelismus im I Jh.v.Ch., 1973; 

—R. W. Sharples, The Peripatetic school, in Routledge History of Philosophy, vol. II. From 
Aristotle to Augustine, edited by D. Furley, London — New York, 2005 (1999'), pp. 147-187; 

— R. W. Sharples, Peripatics, in The Cambridge History of Philosophy in Late Antiquity, 
edited by L. P. Gerson, vol. I, Cambridge, The Univesity Press, 2010, pp. 140-160; 

— P. Merlan, The Peripatos, in The Cambridge History of Philosophy of Later Greek and Early 
Medieval Philosophy, edited by A. H. Armstrong, Cambridge, The University Press, 2007 (1967'), 
pp. 107-123. 

52 Cf. de ex. Simplicius, In de caelo, 352, 3-23, ref. la De caelo, I (A), 283a25; cf. 545, 21-23, 
ref. la De caelo, II (B), 297b11; cf. 692, 16-17, ref. la De caelo, IV (A), 2, 310a3; cf. 719, 28-720, 3, 
ref. la De caelo, IV (A), 5, 312a23; cf. şi P. Moraux, Introduction, p. CLXII,ns. 1; vezi şi P. Moraux, 
Notes, p. 146. 

conservat in limba greacă, semnalează o mulțime de variante ale aceloraşi locuri”. 
Toţi comentatorii antici, începând cu Alexandru din Afrodisia, Themistius, 
Philopon, Proclus, citează şi parafrazează după manuscrise diferite ale tratatului, iar 
Simplicius, în amplul său comentariu de peste 700 de pagini, nu o face după 
aceeaşi ediție”. De la această multitudine de variante şi bogăţie de citate, parafraze 
şi comentarii care circulau după sec. I d. Ch., până la corecturi şi conjecturi care să 
se substituie textului aristotelic original, atunci când era judecat ca inaccesibil sau 
prea încifrat, nu era decât un pas. Moraux semnalează câteva locuri în care 
intervine Alexandru din Afrodisia® sau Simplicius”. 

În al treilea rând, dificultățile reconstituirii transmiterii textului tratatului De 
caelo provin din sărăcia informaţiilor referitoare la perioada de peste un mileniu 
care desparte ediţia lui Andronicos din Rhodos de secolele IX-X în care au fost 
executate cele mai vechi manuscrise păstrate. Cu alte cuvinte, care este raportul 


53 CE. de ex. Simplicius, In de caelo, 205, 24-26, ref. la De caelo, I (A), 5, 271b33; cf. 213, 
33-214, 2, ref. la De caelo, I (A), 5, 272b18; cf. 291, 24-28, ref. la De caelo, I (A), 9, 279b1; cf. 698, 
10-14, ref. la De caelo, IV (A), 310a31; cf. şi P. Moraux, Introduction, p. CLXII,ns. 2; vezi şi 
P. Moraux, Notes, p. 146. 

54 Cf. P. Moraux, Notes, p. 145-146. 

5 Trei exemple din tratatul De caelo unde Alexandru din Afrodisia intervine în text: a) în I 
(A), 12, 283a26 ,,...Kai &pBapov (... şi indestructibil)” este o adăugire propusă de Alexandru, pe care 
majoritatea manuscriselor la dispoziția lui Simplicius nu o aveau (cf. Simplicius, Jn de caelo, 352, 13 
şi urm.), dar pe care Themistius o găseşte în textul comentat de el (,,...corruptibile et incorruptibile 
...”5 ef. Themistius, Jn libros Aristotelis de caelo paraphrasis (CAG, vol. V, pars IV), edidit Samuel 
Landauer, Berlin, 1902, 84, 38; citat Themistius, In de caelo); dintre manuscrisele care au păstrat 
textul tratatului, toate medievale, adăugirea nu a fost preluată în E (Parisinus gr. 1853, sec. al X-lea); 
b) in III (T), 2, 300b21, unde este invocată teoria lui Platon despre Sufletul lumii care e automotor 
(tò abdtoxtvyntov), Alexandru din Afrodisia (cf. Simplicius, In de caelo, 584, 29) propune forma 
nereflexivă abt6 în loc de forma reflexivă £av76, pe care o aveau majoritatea variantelor textului 
văzute de Simplicius şi chiar şi de el; Themistius (n de caelo, 161, 33) se pare că a utilizat un text 
unde sugestia lui Alexandru fusese deja operată; c) in III (T), 6, 305a17 adăugarea ,,...év tivi 
ylyvetat, Kai (...se naşte drept ceva, şi)” nu se regăseşte în cele mai vechi manuscrise păstrate, dar se 
regăseşte ca atare sau sub diverse parafraze în majoritatea manuscriselor din sec. al XIII-lea şi al XIV-lea; 
adăugarea este făcută de Alexandru, iar Simplicius e de acord cu ea (cf. Simplicius, In de caelo, 630, 
5), asemenea locuri, în care comentatorii au intervenit în textul lui Aristotel, încât adăugirile au făcut 
corp comun cu acesta, ne dau o idee despre cum s-a transmis corpus-ul aristotelic şi despre geneza 
formei sub care e cunoscut el acum (vezi şi P. Moraux, Introduction, pp. CLXIII şi urm.). 

5 Un exemplu din tratatul De caelo, II (B), 13, 293b31: lectiunea „eobot kal KIVEtoBaL 
(a fi balansat şi mişcat)” după ms. E (Parisinus gr. 1853, sec. al X-lea) este atestată de Simplicius (cf. 
In de caelo, 517, 5); în loc de „ihheoou (a oscila, a fi balansat, a vibra)”, atestat şi de parafraza lui 
Alexandru din Afrodisia (cf. Simplicius, In de caelo, 518, 2), alte mss., între care cel mai important şi 
vechi este J (Vindobonensis phil. gr. 100, a doua jumătate a sec. al IX-lea), are pe ,,eiAeto@a (a rula, 
a înfăşura, a incolaci)”; aceeaşi expresie (îhheo8oi kai xivetodou) în II (B), 14, 296a26; Simplicius 
face aici o sugestie potrivit căreia „oi Kivetoau (şi este mişcat)” ar trebui, poate, îndepărtat din text. 

57 Despre perioada de circa 12 veacuri care desparte ediţia lui Andronicos din Rhodos de cel 
mai vechi manuscris al tratatului De caelo păstrat (J, mijl. sec. al IX-lea), tradiţia indirectă a 
comentatorilor şi interpretilor greci ai tratatului este cea care poate oferi informaţii prețioase asupra 
tradiţiei directe; la Alexandru din Afrodisia (sf. sec. al II-lea d. Ch.), Proclus (mijl. sec. al V-lea 

între cele din urmă şi exemplarele din tratatul De caelo utilizate de Simplicius şi 
ceilalți comentatori? Hermann Diels, studiind aceeaşi problemă pentru textul 
Fizicii şi comparând tradiţia indirectă cu cea directă, ajunge la concluzia că toate 
manuscrisele păstrate provin dintr-un arhetip unic, executat probabil între anii 600 
şi 800%. Pentru tratatul De caelo, D. J. Allan”, urmându-l pe H. Diels şi studiind 
lectiunile furnizate de tradiţia indirectă, ajunge la concluzia că, pe de o parte, 
Simplicius foloseşte în comentariul său un text foarte asemănător celui conservat 
de manuscrisul Parisinus graecus 1853 (E) şi aflat la baza familiei notate de 
Moraux cu a, puţin multiplicat de tradiția directă medievală, şi că, pe de altă parte, 
Simplicius nu pare a fi avut sub ochi exemplare din familia notată de Moraux cu 
b“%. Continuând cercetarea lui Allan pentru textul tratatului De caelo, Paul Moraux 
ajunge la concluzia existenţei a două familii de manuscrise care conservă tratatul, 
spre deosebire de cazul Fizicii amintit mai sus. Familia a, putin numeroasă şi 
reprezentată doar de trei sau patru exemplare, între care cel mai important este 
Parisinus graecus 1853 (E, mijl. sec. al X-lea), care nu a dat naştere unei 
descendente de manuscrise la fel de numeroase ca familia b din care fac parte toate 
celelalte“. Cel mai important reprezentant al celei de-a doua familii, care cuprinde 
peste 50 de manuscrise, este Vindobonensis phil. gr. 100 (J, a doua jumătate a sec. 
al IX-lea), provenind de la Constantinopol, fiind probabil contemporan cu 
reorganizarea universităţii în timpul împăratului Theophil. Două categorii de 
deosebiri diferenţiază cele două familii de manuscrise. Mai întâi, o serie de lectiuni 
diferite care duc la sensuri total diferite ale locurilor respective. În al doilea rând, o 
serie de deosebiri de ordin stilistic fără urmări esenţiale asupra înţelegerii pasajelor, 
cum este omisiunea verbului „a fi”, particulele de legătură sau ordinea cuvintelor în 


d. Ch.), Philoponus şi Simplicius (sf. sec. al V-lea şi înc. sec. al VI-lea d. Ch.) se găsesc indicaţiile 
cele mai numeroase şi mai precise; pe baza citatelor din tratat şi din comentatori se poate reconstitui, 
într-o oarecare măsură desigur, textul pe care l-au avut la dispoziţie în această perioadă atât de lungă 
(cf. P. Moraux, Notes, pp. 145-146); pentru ultimii trei dintre aceşti comentatori în special, dar şi 
pentru comentatorii aristotelici dintre epoca lui Constantin cel Mare (sec. al IV-lea) şi epoca lui 
Iustinian (sec. al VI-lea) în genere, vezi şi The Cambridge History of Philosophy in Late Antiquity, 
edited by L. P. Gerson, vol. II, Cambridge, The Univesity Press, 2010. 

5 Studiul întreprins de H. Diels şi prilejuit de editarea în corpus-ul CAG a comentariului lui 
Simplicius la Fizica lui Aristotel (vezi supra,ns. 45), prin compararea tradiției manuscrise directe 
medievale cu tradiția indirectă a comentatorilor, a evidenţiat superioritatea textului lui Simplicius şi 
datarea arhetipului care a stat la baza acestei tradiții manuscrise între Simplicius (înc. sec. al VII-lea d. 
Ch.) şi primele mss. ale tratatului (inc. sec. al IX-lea d. Ch.) (cf. P. Moraux, Notes, p. 147 şi 
P. Moraux, Introduction, p. CLXVI). 

Cf. D. J. Allan, Praefatio, in Aristotelis De Caelo libri quattuor, recognovit brevique 
adnotatione critica instruxit D. J. Allan, Oxford, The Clarendon Press, 1965, pp. IU—XII. 

© Cf. P. Moraux, Notes, 1954, p. 148. 

5! Cf. P. Moraux, Notes, pp. 149-150; mss. din fam. a (E,L, T, cf. infrayns. 63) se remarcă prin 
tendinţa către concizie; cel mai pur exemplar al fam. a este E, celelalte două, L şi 7, adoptând deseori 
lectiuni din grupa b; mss. din fam. b (toate celelalte) au tendinţa de a fi prolixe şi explicative; cele 
mai pure exemplare ale familiei b sunt J şi A (cf. infra,ns. 63), care par a fi fost făcute după un arhetip 
comun, în timp ce toate celelalte au suferit, mai mult sau mai puţin, influenţa fam. a. 

frază. Paul Moraux ajunge la concluzia că la originea celor două familii de 
manuscrise trebuie să se afle două arhetipuri scrise în unciale, dintre care primul 
copiat în minuscule, în ordine cronologică, a dat naştere numeroasei familii b, iar 
cel din urmă este la originea familiei a. Momentul este pus în legătură cu trecerea 
de la caracterele unciale la minuscule (etayapartnpiopóc), având astfel două 
transliterări independente. În timp influenţele reciproce ale celor două familii de 
manuscrise au dat naştere exemplarelor mixte, în care un text de bază este corectat 
şi adnotat după sugestiile din exemplare aparţinând celeilalte familii”. Astfel, 
tradiția medievală directă, care începe cu a doua jumătate a sec. al IX-lea (J) şi al 
X-lea (£), inventariată de P. Moraux, cuprinde 58 de manuscrise care păstrează 
textul tratatului, copiate până în sec. al XVI-lea”. 

După publicarea ediţiei lui Andronicos din Rhodos, cum s-a spus mai sus, 
studiile aristotelice încep să renască odată cu mijlocul sec. I î. Ch. Prin elenism, 
cultura greacă cucerise întreaga lume civilizată, încât filosofia clasică elenă era 
întâlnită de la Ierusalim şi Alexandria până la Roma. Se deschidea astfel seria 
marilor comentatori, interpreți şi traducători ai lui Aristotel, care se va prelungi 
veacuri de-a rândul traversând lumea greacă, arabă şi latină, până târziu după Renaştere. 


© Cf. P. Moraux, Introduction, pp. CLXV-CLXXIL. 

& Pentru inventarierea tradiţiei directe medievale, descrierea amănunțită a caracterelor celor 
două familii, descrierea principalelor mss. reprezentative şi a relaţiile dintre ele, vezi P. Moraux, 
Introduction, pp. CLXXIII-CLXXXIV. Între ele, principalele manuscrise care stau la baza textelor 
editate recent sunt următoarele: 

E (fam. a) — Parisinus gr. 1853, mijl. sec. al X-lea; 

J (fam. b) — Vindobonensis phil. gr. 100, a doua jumătate a sec. al IX-lea; 

H (fam. b) — Vaticanus gr. 1027, sec. al XII-lea; 

F (fam. a şi b) — Laurentianus 87-7, sec. al XIV-lea. 

L (fam. a) — Vaticanus gr. 253, sec. al XIII-lea; 

W (fam. b) — Ambrosianus gr. 512, M46 sup., sec. al XIII-lea; 

M (fam. b) — Vaticanus Urbinas gr. 37, sec. al XIV-lea; 

T (fam. a) — Versio Gulielmi de Moerbeka, cca. 1260 (versiunea greco-latină a lui Gulielmus 
din Moerbeke numita si Translatio nova); este considerat a face parte si din traditio obliqua (traditia 
indirecta). 

Ediţiile moderne ale textului tratatului De caelo (sec. XIX-XX) folosesc următoarele mss., în 
ordinea importanţei date de editor: 

— ediţia I. Bekker (Berlin, 1831, cf. supra,ns. 12) foloseşte cinci mss.: E,F,H,L,M; 

— ediţia C. Prantl (Aristotelis De Caelo et De Generatione et Corruptione, recensuit C. Prantl, 
B. G. Teubner, Leipzig, 1881, pp. 1-100) se raportează la ediția Bekker; 

—editia D. J. Allan (Oxford, 1936, cf. supra,ns. 59) foloseşte şapte mss.: E,J,F,H,L,M, plus J; 

— ediţia P. Moraux (Paris, 1965, cf. supra,ns. 15) foloseşte şapte mss.: E,J,H,F,L,W, plus T: 

Pe lângă tradiţia directă reprezentată de aceste mss., toate ediţiile de mai sus se raportează şi la 
tradiția indirectă. Principalele surse utilizate sunt; 

— AI, AP — citate, parafraze din coment. lui Alexandru păstrate la Simplicius, In de caelo; 

— Th — coment. lui Themistius, In de caelo; 

— Procl. Tim. — coment. lui Proclus la dialogul Timaios, In Timaeum; 

— Philop. Aet. M. — coment. lui Philoponus, De aeternitate mundi; 

— S°, SP, S! — citate, parafraze, leme din coment. lui Simplicius, In de caelo; 

— I- versiunea greaco-latină a lui Gulielmus din Moerbeke, Versio Gulielmi de Moerbeka. 

Din Antichitatea greacă târzie ne-au rămas mărturii prin Themistius şi 
Simplicius despre şase comentatori ai tratatului. Istoria a vrut ca dintre toate, 
deopotrivă pierdute azi, să se păstreze doar cel al lui Simplicius în greacă şi cel al 
lui Themistius într-o versiune ebraică făcută după o versiune arabă în sec. al XIII-lea. 
Trei veacuri mai târziu, versiunea ebraică a fost tradusă în latină. În sec. I î. Ch., 
Nicolaos din Damasc“, ale cărui opere filosofice, se spune, erau la fel de 
numeroase ca şi cele istorice€5, scrie, după mărturia lui Simplicius care-l numeşte 
Nicolaos Peripateticul, între alte comentarii“, un comentariu la tratatul De caelo. În 
sec. I d. Ch., Alexandru din Egeea, amintit şi el de Simplicius, lasă deopotrivă un 
comentariu la tratatul aristotelic de astronomie“. Spre sfârşitul sec. al II-lea şi 
începutul sec. al III-lea d. Ch., Alexandru din Afrodisia® scrie un comentariu 


* Se cunosc puţine lucruri despre viata şi opera lui Nicolaos din Damasc. Peripatetic din 
vremea lui August, născut în Siria în 64 î. Ch., este secretar şi confident al regelui Irod ce Mare al 
evreilor şi ambasador la Roma. La moartea acestuia (4 i. Ch.) vrea să se retragă din viata publică, dar 
va face bune oficii ca ambasador şi pentru urmaşul acestuia Arhelaos. Moare la Roma sau în Orient. 

65 Cf A. et M. Croiset, Histoire de la littérature grecque, Paris, Ed. Albert Fontemoing, vol. 
V, 1901, p. 401; The Cambridge History of Philosophy in Late Antiquity, edited by L. P. Gerson, vol. 
II, Cambridge, The University Press, 2010, p. 946, enumeră şase lucrări: o Autobiografie, Viaţa lui 
Augustus, Viaţa lui Irod, Despre plante (în arabă), Despre filosofia lui Aristotel (în siriacă) şi Istoria 
universală (în 144 de cărți). 

6° Simplicius citează două: Ilepi tod navtdc (Despre univers, cf. In de caelo, 3, 28) şi Mepi 
tG AplototéAovsg priocoșpioc (Despre filosofia lui Aristotel, cf. In de caelo, 398, 36); aceasta din 
urmă cuprindea mai multe cărți şi era o expunere fidelă a fizicii, metafizicii, cosmologiei, teoriei 
elementelor, meteorologiei, zoologiei şi botanicii aristotelice (cf. G. Reale, ibidem, pp. 28-29). 

© Alexandru din Egeea a fost unul dintre profesorii lui Nero. A comentat Categoriile 
(cf. Simplicii in Aristotelis categorias commentarium (CAG, vol. VIII), edidit Carolus Kalbfleisch, 
Berlin, 1907, 10, 19) şi Despre cer (cf. Simplicius, In de caelo, 430, 320). Simplicius îl numeşte 
totdeauna Egeeanul ( Ahetavăpog 0] Avyobe). 

* Alexandru din Afrodisia este unul dintre cei mai cunoscuţi şi celebrii filosofi şi comentatori 
ai lui Aristotel. Se cunosc puține lucruri despre viata lui. S-a născut la Afrodisia în Cilicia. A predat 
filosofie peripatetică la Atena pe vremea lui Septimius Severus şi a lui Caracalla, căruia i-a şi dedicat 
prima sa carte Despre destin. Comentariile sale la Aristotel au fost foarte apreciate, fiind scrupuloase 
filologic şi făcând printre primii ceea ce numim acum critică de text, în încercarea de a păstra filosofic 
puritatea peripatetismului. Este întemeietorul ramurii alexandrinilor, comentatori într-un mod 
particular ai operelor aristotelice. Datorită stimei de care se bucura a fost numit de către alexandrini şi 
Exegetul. Arabii l-au prețuit foarte mult şi l-au tradus aproape în întregime. Comentariile la opera lui 
Aristotel au fost publicate în 8 tomuri: a) 6 tomuri în deschiderea corpus-ului Academiei din Berlin 
(Commentaria in Aristotelem Graeca (CAG), edita consilio et auctoritate Academiae litterarum 
Regiae Borussicae, vol. I, vol. II in 3 parti, vol. III in 2 parti): la Metafizica (Alexandri Aphrodisiensis 
in Aristotelis metaphysica commentaria, CAG, vol. I, 1891), la prima carte a Analiticii prime 
(Alexandri in Aristotelis analyticorum priorum librum I commentarium, CAG, vol. II, pars I, 1883), la 
Topica (Alexandri Aphrodisiensis in Aristotelis topicorum libros octo commentaria, CAG, vol. II, 
pars II, 1891), la Respingerile sofistice (Alexandri quod fertur in Aristotelis sophisticos elenchos 
commentarium, CAG, vol. II, pars III, 1898), la De sensu (Alexandri in librum de sensu 
commentarium, CAG, vol. III, pars I, 1901) şi, în sfârşit, la Meteorologice (Alexandri in Aristotelis 
meteorologicorum libros commentaria, CAG, vol. III, pars II, 1899); b) 2 tomuri publicate tot de către 
Academia din Berlin in Supplementum Aristotelicum (SA), editum consilio et auctoritate Academiae 
litterarum Regiae Borussicae, vol. II (Alexandri Aphrodisiensis praeter commentaria scripta minora) 

scrupulos al tratatului, semnalând divergentele de text pe care le întâlnise in 
manuscrisele care circulau în timpul său. Tot ce s-a păstrat se găseşte în citatele şi 
parafrazele din comentariul lui Simplicius. Între comentatorii de până la el, este 
singurul amintit de Themistius®, în propriul comentariu la De caelo”. În prima 
jumătate a sec. al VI-lea scrie loan Philoponos”!, citat de Simplicius, care cel mai 


în 2 parti: la De anima (De anima liber cum mantissa, SA, vol. II, pars I, 1887), la Questiones, 
De fato, De mixtione (SA, vol. II, pars II, 1892). 

© Themistius s-a născut între 310-320, probabil în Paphlagonia. În 347 este prezentat 
împăratului Constanțiu şi deschide la Constantinopol o şcoală filosofică, cu elevi din Grecia şi Ionia, 
şcoală care se bucură de mare succes. Din 355, tot sub Constanțiu, intră în Senat ca un vestit orator. În 
384 împăratul Theudosiu îi conferă titlul de prefect al oraşului şi îi încredinţează educaţia fiului său 
Arcadius. Moare înainte de 395, anul urcării acestuia pe tron, probabil la Constantinopol. A fost 
considerat unul dintre cei mai vestiți oratori din Constantinopol şi Orientul grec şi a comentat aproape 
toată opera lui Aristotel. S-au păstrat şi au fost editate în 6 tomuri (vol. V in 6 parti) de către 
Academia din Berlin în corpus-ul comentatorilor aristotelici (CAG) următoarele comentarii: la 
Analitica secundă (Themistii analyticorum posteriorum paraphrasis, CAG, vol. V, pars I, 1900), la 
Fizica (Themistii in Aristotelis physica paraphrasis, CAG, vol. V, pars II, 1900), la Despre suflet 
(Themistii in libros Aristotelis de anima paraphrasis, CAG, vol. V, pars III, 1899), la Despre cer, 
comentariu păstrat doar în ebraică şi latină (Themistii in libros Aristotelis de caelo paraphrasis, CAG, 
vol. V, pars IV, 1902), la cartea A a Metafizicii, deopotrivă păstrat doar în ebraică şi latina (Themistii 
in Aristotelis metaphysicorum librum A paraphrasis, CAG, vol. V, pars V, 1903) si la Parva 
naturalia (Themistii in parva naturalia commentarium, CAG, vol. V, pars VI, 1903); locurile in care 
se referă la comentariul lui Alexandru din Afrodisia cf. Themistius, In de caelo, 251a. 

7 Cum s-a spus, textul grec al comentariului la tratatul De caelo, scris în sec. al IV-lea, s-a 
pierdut. S-a păstrat o versiune ebraică tradusă din arabă în sec. al XIII-lea de către Zerahjah Ben Isak 
Ben Schealtiel Ha-Sefardi. Trei veacuri mai târziu versiunea ebraică a fost tradusă în latină de 
medicul evreu Moyses Alatinus şi revizuită de un alt medic evreu Elias Nolanus. A fost publicată de 
către Academia din Berlin în corpus-ul comentatorilor aristotelici în 1902 (vezi supra,ns. 69). 

7! loan Philoponos (adică Ioan cel iubitor de muncă) trăieşte în prima jumătate a sec. al VI-lea 
şi este gramatician, dialectician şi comentator creştin monofizit al lui Aristotel. A fost elevul lui 
Ammonius din Alexandria, important comentator neoplatonic al lui Aristotel de la mijlocul sec. al V-lea, 
care i-a avut elevi şi pe alti doi interpreți aristotelici, Simplicius şi Olympiodor. Este cunoscut şi sub 
numele de Ioan din Alexandria sau Ioan Gramaticul, cum îl numeşte Simplicius în comentariul său la 
De caelo (cf. In de caelo, 771a-b), citând şi parafrazând adesea comentariul pierdut al lui Philoponos 
Despre eternitatea lumii (epi; a1pio'wntog Kosov) cu care de cele mai multe ori este în dezacord. 
Numeroasele comentarii păstrate de la el au fost editate în 9 tomuri de către Academia din Berlin, în 
jurul lui 1900, în corpus-ul comentatorilor aristotelici (CAG), vol. XIII in 3 parti, vol. XIV in 3 parti, 
vol XV, vol. XVI, vol. XVII. Au rămas astfel următoarele comentarii: la Categorii (Ioannis Philoponi 
in Aristotelis categorias commentarium, CAG, vol. XIII, pars I, 1898), la Analitica prima (Ioannis 
Philoponi in Aristotelis analytica priora commentaria, CAG, vol. XIII, pars II, 1905), la Analitica 
secundă (Ioannis Philoponi in Aristotelis analytica posteriora commentaria cum anonymo in librum 
IT, CAG, vol. III, 1909), la Meteorologice (Ioannis Philoponi in Aristotelis meteorologicorum librum 
primum commentarium, CAG, vol. XIV, pars I, 1901), la De generatione et corruptione (Ioannis 
Philoponi in Aristotelis libros de generatione et corruptione commentaria, CAG, vol. XIV, pars II, 
1897), la De generatione animalium (Ioannis Philoponi in libros de generatione animalium 
commentaria, CAG, vol. XIV, pars III, 1903), la De anima (Ioannis Philoponi in Aristotelis de anima 
libros commentaria, CAG, vol. XV, 1897), la primele trei cărți din Fizica (Ioannis Philoponi in 

adesea polemizează cu el, sub numele de Gramaticul. După Alexandru din 
Afrodisia, în sec. al VI-lea, în Cilicia se naşte încă un mare comentator aristotelic, 
Simplicius”, ale cărui interpretări s-au păstrat în mare parte. Amplul său 
comentariu la tratatul De caelo, impresionant prin informaţiile, citatele şi 
parafrazele pe care le conține, făcut din perspectivă neoplatonică şi încercând să 
medieze o apropiere a platonismului şi aristotelismului, ne poate sugera o imagine 
despre ceea ce devenise exegeza aristotelică a tratatului în Antichitatea greacă târzie. 

Deşi săracă prin cele două comentarii păstrate, din care doar al lui Simplicius 
utilizabil, traducerea comentariului lui Themistius fiind socotită de către eruditi ca 
mediocră”, tradiţia indirectă este importantă pentru mai multe motive. În primul 
rând, datorită ei putem cunoaşte un stadiu al textului tratatului mult mai vechi şi 
sensibil diferit de textul conservat în manuscrisele păstrate după transliterarea în 
minuscule”. În al doilea rand, prin informaţiile pe care le conţine despre exegeza 
înaintaşilor, prin citate şi parafraze, comentariul lui Simplicius este o adevărată 
istorie critică a problematicii tratatului. În al treilea rând, este importantă valoarea 
în sine a comentariului, care, deşi făcut din perspectiva neoplatonică a şcolii lui 
Damascius, ajută la înțelegerea şi interpretarea textului aristotelic. 


Aristotelis physicorum octo libros (tres priores) commentaria, CAG, vol. XVI, 1887), la ultimele 
cinci cărți din Fizica (Ioannis Philoponi in Aristotelis physicorum octo libros commentaria (quinque 
posteriores), CAG, vol. XVII, 1888). 

72 Simplicius (sfârşitul sec. al V-lea — începutul sec. al VI-lea) este un important comentator 
neoplatonic din şcoala lui Damascius, născut în Cilicia ca şi Alexandru din Afrodisia. A fost elevul lui 
Ammonius din Alexandria, alt important comentator neoplatonic de la mijlocul secolului al V-lea, asa 
cum au fost şi alti neoplatonici importanți din sec. al VI-lea, Olympiodor şi Philoponus, şi chiar şi 
viitorul său maestru, Damascius. În 529, când sub împăratul Iustinian este închisă şcoala din Atena, 
Damascius era conducătorul ei, iar Simplicius cel mai de seamă discipol al său pe care, împreună cu 
alţii, îl ia cu el în exil în 531 la venirea pe tronul Persiei a regelui Chosroes, rege cu faimă de print 
luminat şi educat în valorile elenismului. Din această perioadă a exilului se pare că datează 
numeroasele comentarii la opera lui Aristotel, în bună parte păstrate şi publicate de către Academia 
din Berlin, în 5 tomuri în seria comentatorilor aristotelici (CAG), vol. VII, vol. VIII, vol. IX, vol. X, 
vol. XI), şi anume: la Categorii (Simplicii in Aristotelis categorias commentarium, CAG, vol. VIII, 
1907), la primele patru cărți din Fizica (Simplicii in Aristotelis physicorum libros quattuor priores 
commentaria, CAG, vol. IX, 1882), la ultimele patru cărți din Fizica (Simplicii in Aristotelis 
physicorum libros quattuor posteriores commentaria, CAG, vol. X, 1895), la Despre cer (Simplicii in 
Aristotelis de caelo commentaria, CAG, vol. VII, 1894) şi la Despre suflet (Simplicii in libros 
Aristotelis de anima commentaria, CAG, vol. XI, 1882), valoroase şi prin exegeză şi prin referirile la 
autorii pierduţi. Comentariul la De caelo este singurul comentariu al acestui tratat păstrat în greacă şi 
este de nepretuit pentru exegeza de până la el a acestuia. 

% Cf. J. Tricot, Bibliographie, in Aristote, Traité du ciel, traduction et notes par J. Tricot, 
Paris, Ed. J. Vrin, 1949, p. XII. 

™ Cu autoritatea eruditiei sale, P. Moraux (cf. introduction, p. CLXXXVI) atrage atenţia 
asupra extremei circumspectii in utilizarea din aceasta perspectiva a datelor furnizate de traditia 
indirecta, nefiind totuna daca lectiunile lui Simplicius sunt leme (S), citate (S°) sau parafraze (SP), sau 
dacă se găsesc în toate sau doar în unele manuscrise (vezi supra,ns. 63). 

Cu Simplicius se încheie seria greacă a comentatorilor tratatului şi totodată 
tradiția indirectă”. După închiderea prin decrete administrative a şcolilor filosofice 
din Atena (în 529 sub Iustinian) şi Alexandria (în 640 sub Omar), centrelor cele 
mai importante ale peripatetismului, tradiția aristotelică se menține în Orientul 
grecesc prin filosofii refugiați în Persia şi prin călugării schismatici din Siria. 
Răspândirea creştinismului în Mesopotamia şi Siria a creat nevoia de a învăța 
limba greacă pentru cunoaşterea Sfântei Scripturi şi a scrierilor Sfinților Părinți, 
ceea ce a dus şi la inițierea în filosofia şi în ştiinţa greacă. În Mesopotamia, la 
şcoala din Edessa, întemeiată în 563 de Sfântul Efrem din Nisibis, se preda 
Aristotel, Hippocrates şi Galen. După închiderea ei, profesorii se refugiază în 
Persia la şcolile din Nisibis şi Gandisapora. În Siria, Aristotel se preda în şcolile 
din Risaina şi Kinnesrin. Aşa încât, atunci când religia islamică înlocuieşte religia 
creştină, Orientul cunoştea prin intermediul şcolilor siriene o întreagă tradiție 
greacă filosofică şi ştiinţifică. Alături de Euclid, Arhimede, Ptolemeu, Hippocrates 
sau Galen, fuseseră traduşi Aristotel, Theophrast şi Alexandru din Afrodisia. Sub 
califii abbasizi, după 750, autorii greci sunt traduşi în arabă fie direct din greacă, 
fie indirect prin siriacă. Aristotel şi comentatorii lui greci constituiau partea cea 
mai însemnată şi fecundă a acestei tradiţii, pe care arabii şi apoi evreii o vor 
înapoia mai târziu Occidentului creştin €. 

De caelo este tradus în arabă în două rânduri”. Mai întâi la începutul sec. al 
IX-lea de către Yahya ibn al-Bitrig, variantă corectată câţiva ani mai târziu de către 
Honein ibn Ishaq, fără a se cunoaşte cu siguranță dacă traducerea era făcută din 
greacă sau după o versiune siriacă. Apoi, la începutul sec. al X-lea, Abu Bisr Matta 
ibn lunus dă o altă variantă unei parti din prima carte. S-au păstrat două manuscrise 
cu traduceri arabe ale tratatului, între care primul (Paris, fondul arab nr. 2281) pare 


75 Afirmația trebuie luată sub rezerva că ultimul mare comentator de limbă greacă al tratatului 
este atenianul Teofil Corydaleu (1574-1646) în Orientul european, al cărui comentariu, rămas în 
manuscris, nu poate fi considerat totuşi ca făcând parte din tradiţia indirectă şi care n-a avut nicio 
influenţă asupra tradiţiei directe (vezi infra,ns. 86). 

76 Pentru rolul sirienilor, arabilor şi evreilor în pătrunderea aristotelismului în Occident, vezi 
E. Gilson, Filozofia în Evul Mediu, Bucureşti, Ed. Humanitas, 1995, pp. 319 şi urm. şi E. Brehier, La 
philosophie du Moyen Age, Paris, Ed. Albin Michel, 1937, pp. 37 şi urm.; in general, pentru relația 
dintre filosofia greacă şi cele trei culturi care au mijlocit cunoaşterea acesteia (siriacă, arabă şi 
ebraică), vezi: 

— C. D' Ancona, The origins of Islamic philosophy, in The Cambridge History of Philosophy in 
Late Antiquity, edited by L. P. Gerson, vol. II, Cambridge, The University Press, 2010, pp. 869-893; 

— The Cambridge Companion to Arabic Philosophy, edited by P. Adamson — R. C. Taylor, 
Cambridge, The University Press, 2005, cap. 1—4 (pp. 1-71); 

— K. Seeskin, The Greek Background, în The Cambridge History of Jewish Philosophy, edited 
by S. Nadler — T. M. Rudavsky, New York, Cambridge University Press, 2009, pp. 19-38; în gen. 
cap. 6-7, 9-10, 12-14, 16-23; 

— History of Jewish Philosophy, edited by D. H. Frank — O. Leaman, London — New York, 
Routledge, 2005 (1997'), cap. 3, 5, 8, 10, 12. 

7! Cf. P. Moraux, Introduction, p. CLXXXVII. 

a fi avut ca intermediar o versiune siriacă, iar al doilea (Londra, British Museum, 
add. orientales nr. 7453) pare a fi fost realizat utilizând textul grec”. 

Aşa cum primele traduceri arabe sunt mijlocite de variante siriace, primele 
traduceri latine sunt mijlocite de variante arabe, precum probabil cea datorată lui 
Yahya ibn al-Bitriq. Sunt cunoscute două traduceri latineşti din arabă ale tratatului. 
Prima este făcută de Gerardus din Cremona (m. 1187), cunoscută ca translatio 
vetus, conservată în 94 de manuscrise şi încă 7 sau 8 cu extrase din text. A doua 
este datorată lui Mihail Scotus (m. 1220), conservată în 36 de manuscrise plus alte 
6 cu extrase”. 

La sfârşitul sec. al XII-lea şi începutul sec. al XIII-lea, în primul rând datorită 
grecilor din Constantinopol, originalul grec ajunge în Occident. Traducerile latine 
ale tratatului De caelo direct din greacă încep in prima jumătate a sec. al XIII-lea 
prin Robert Grosseteste (1175-1253), vestit profesor la Oxford, mort episcop de 
Lincoln, care dă varianta latină cunoscută ca translatio Lincolniensis. Către 1260 
dominicanul Gulielmus din Moerbeke (1215-1286), unul din colaboratorii 
importanţi ai Sfântului Thomas de Aquino, împlineşte traducerea greco-latină ce 
avea să se numească translatio nova, rămasă in 174 de manuscrise şi încă 7 sau 8 
cu extrase“. Tot de la el se păstrează si traducerea comentariului lui Simplicius la 
tratatul De caelo, rămas în 4 manuscrise*!. Tot acum Sfântul Thomas de Aquino 
(1224-1274) comentează primele trei cărţi ale tratatului, iar restul este împlinit de 
discipolul său Petrus din Auvergne, episcop de Clermont (m. 1302)?. La 1377 
Nicolaus Oresmus (m. 1382), episcop de Lisieux, face prima traducere în franceză 
a tratatului şi totodată prima într-o limbă modernă, scriind şi un Commentaire aux 
Livres du Ciel et du Monde. Interesul pentru tratatul aristotelic de astronomie a 
trecut dincolo de Renaştere prin traducerile şi comentariile în latină ale lui 
Zabarellas, Pacius? şi Sylvester Maurus’. În sud-estul european, ultimul mare 
comentator aristotelic de tradiţie şi limbă greacă, Teofil Corydaleu (1574-1646), 


78 Ibidem. 

Ibidem. 

80 Versiunea, notată cu T între siglele mss., numită şi Translatio nova sau Versio Gulielmi de 
Moerbeka (greco-latină) este un important mss. de care tin cont versiunile textului tratatului editate în 
sec. XX (ed. D. J. Allan si ed. P. Moraux; vezi supra,ns. 63). 

51 Cf. P. Moraux, Introduction, p. CLXXXVIIL. 

5 In libros Aristotelis de caelo et mundo expositio, in Sancti Thomae Aquinatis Doctoris 
Angelici Opera Omnia, iussu impensaque Leonis III, tomus tertius, Roma, 1886, pp. 1-257. 

5 Iacobus Zabarella (1533-1599), cel mai important logician al şcolii peripatetice de la 
Universitatea din Padova, unde este profesorul atenianului Teofil Corydaleu (vezi infra,ns. 86), face 
comentarii la De caelo in De rebus naturalibus, Venetia, 1590. 

84 Tulius Pacius, De coelo, De gen. et corr., Meteor., De mundo, Parva naturalia (text grec, 
trad. latină paralelă si note marginalii), Frankfurt am Main, 1601. 

55 Sylvester Maurus, Aristotelis Opera omnia quae extant, brevi paraphrasi et litterae 
perpetuo inharente expositione illustrata a Sylvestro Mauro, S. J., editio juxta romanam anni 
MDCLXVIII denuo typis descripta Opera Augustini Bringmann, S. J.. 

scrie un comentariu la tratatul Despre cer, rămas inedit*, ca de altfel majoritatea 
operelor sale rămase în manuscrise, cele mai multe aflate în biblioteci româneşti. 

Destinate auditoriului restrâns şi initiatilor, cum s-a spus, tratatele de fizică 
erau scrieri acroamatice cunoscute mai bine după ediţia lui Andronicos din Rhodos. 
O. Hamelin, de acord cu Ed. Zeller’, presupune înaintea morţii lui Aristotel doar o 
publicare parţială, pentru uzul şcolii, a scrierilor acroamatice. Data compunerii 
tratatului De caelo rămâne incertă, deşi împărțirea opereler în exoterice şi esoterice 
corespunde în general şi cu ordinea cronologică, cele exoterice datând din perioada 
tinereţii, pe vremea când era elevul lui Platon la Academie, iar cele esoterice fiind 
scrise în bună măsură în perioada activităţii de la Atena în ultimii 13 ani de viata. 
Complicată, pe de altă parte, prin caracterul de curs destinat auditoriului de la 
Lykeion, problema datării tratatului este, în sine, putin semnificativă. W. D. Ross, 
pornind de la caracterul pronunţat platonician, presupune că o primă formă a 
tratatelor Physica, De caelo şi De generatione et corruptione ar fi fost elaborată în 
perioada şederii în Troada, la Lesbos şi în Macedonia. Este totuşi neîndoielnic ca în 
forma moştenită de Theophrast cursurile şi cercetările ultimilor ani să nu-şi fi lăsat 
amprenta, după cum este la fel de neîndoielnic ca, urmărind filiatia ideilor cuprinse 
în tratat, începând cu dialogurile de tinereţe“, acestea să nu se regăsească în forma 
presupus finală. Tocmai în acest sens, Hamelin susține drept perioadă a compunerii 
majorităţii operelor acroamatice a doua şedere la Atena (335/4—323)%. 

Titlul tratatului Despre cer (Ilepi ovpavo?) nu se găseşte ca atare nicăieri în 
opera lui Aristotel. Când se referă la tratat, aşa cum o face la începutul 
Meteorologicelor, el indică problematica lui, după cum procedează atât cu Fizica, 


5 Comentariul la tratatul De caelo al lui Teofil Corydaleu (1574-1646), multi ani rectorul 
Academiei din Constantinopol, poartă titlul Comentarii şi întrebări privitoare la tratatul Despre cer 
(Ynopvnuara Kai Enrnuara ei tiv nepi Odpavod mpaypatetav). Din iniţiativa şi în traducerea 
lui Constantin Noica au apărut primele două volume inedite (text grec — trad. franceză), cuprinzând 
comentariile la logică (Bucureşti, 1970) şi metafizică (Bucureşti, 1973). Pentru spațiul cultural 
balcanic în genere şi pentru cel românesc în speţă, comentariile aristotelice ale lui Teofil Corydaleu 
au constituit baza învățământului academic. Vreme de peste 150 de ani (sec. XVII-XVIII), 
învățământul de la Academiile Domnesti din Iasi şi Bucureşti s-a făcut în limba lui Aristotel şi după 
un program aristotelic, încât s-a putut vorbi despre un neoaristotelism scolastic greco-român (cf. Al. 
Surdu, Neoaristotelismul scolastic la Academiile Domnesti, în Izvoare de filosofie românească, ed. a 
II-a, Bucureşti, Editura Renaissance, 2011, pp. 83—90) şi despre un adevărat iluminism aristotelic în 
Principapele Române (cf. C. Noica, Aristotelismul în Principatele Române în sec. XVII-XVIII, în 
Studii clasice, nr. IX, Bucureşti, Editura Academiei, 1967, pp. 253-266). Cea mai importantă lucrare 
despre el, tradusă în româneşte după prima ediţie apărută la Bucureşti în franceză în 1948, este cartea 
istoricului grec Cleobulos Tsourkas, Începuturile învățământului filosofic şi gândirii libere in 
Balcani. Viaţa şi opera lui Teofil Corydaleu (1563-1646), trad. Ş.ns. Nicolau, Craiova, Editura Aius, 
2011. Ediţia a II-a a apărut tot în franceză la Salonic in 1967. 

87 Cf O. Hamelin, op. cit., p. 57; cf. Ed. Zeller, Die Philosophie der Griechen, II, 2 
(Aristoteles und die alten Peripatetiker), Leipzig, O. R. Reisland, 1909, pp. 126 si urm.. 

88 Cf. Sir David Ross, Aristotel, Bucuresti, Ed. Humanitas, 1998, p. 25. 

Cf W. Jaeger, Aristoteles, Berlin, Weidmann, 1923, cap. II, 4. 

% Cf. O. Hamelin, op. cit., p. 72; vezi si P. Moraux, op. cit., p. CLVII. 

cât şi cu celelalte tratate de filosofie naturală”. În cele mai importante trei 
manuscrise greceşti conservate, Parisinus gr. 1853 (E, sec. al X-lea), Vindobonensis 
phil. gr. 100 (J, sec. al IX-lea) şi Vaticanus gr. 1027 (H, sec. al XII-lea), titlul 
tratatului este Ilepi ovpavod, în timp ce în traducerile latineşti după variantele 
arabe titlul este De caelo et mundo. Dar, aşa cum observa ultimul editor englez al 
textului”, în niciun codice grecesc nu găsim adăugarea kai xóopov (et mundo). 

La prima vedere, titlul Despre cer nu pare potrivit întregului tratat. Un 
cercetător de talia lui Paul Moraux socoteşte titlul neadecvat şi concluzionează că 
Stagiritul n-a avut în niciun caz intenţia de a-şi denumi astfel cele patru cărți pe 
care le reuneşte acum De caelo”. Două probleme ridică în genere acest titlu. Mai 
întâi, cum puteau fi reunite sub acelaşi nume studiul lumii supralunare din primele 
două cărți cu studiul lumii sublunare din ultimele două, acestea din urmă legându-se 
prin problematică mai degrabă de tratatul De generatione et corruptione? În al 
doilea rând, la care dintre cele trei sensuri ale cuvântului obpavoc, inventariate aici 
de către Aristotel, se referă titlul tratatului? La astrele fixe ale primului cer, la 
astrele rătăcitoare dintre primul cer şi centrul fix unde se află Pământul, sau la tot 
universul? 

În primul rând, trebuie spus de la început că, după interpretarea noastră”, în 
tratatul De caelo Aristotel dezvoltă două teorii diferite, dar totuşi legate între ele, 
pe care le-am denumit teoria cerului şi teoria elementelor”. Cele două teorii nu se 
identifică, cum s-ar putea crede la prima vedere, cu ceea ce s-a numit teoria lumii 
supralunare, pentru teoria cerului, şi teoria lumii sublunare”, pentru teoria 
elementelor, din cel puţin două motive. 

După aceea, aşa cum s-a arătat, potrivit lui Aristotel însuşi şi tuturor 
comentatorilor”, teoria lumii supralunare se identifică cu primele două cărți (A,B), 
iar teoria lumii sublunare se identifică cu ultimele două cărți ale tratatului (T,A), in 
timp ce teoria cerului în interpretarea noastră cuprinde cartea A fără capitolele 2-4 
şi cartea B (A, 1, 5-12; B), iar teoria elementelor cuprinde capitolele 2—4 din prima 
carte A, alături de cărţile T şi A (A, 2—4; T, A). Într-adevăr, teoria cerului înseamnă 
studiul cerului în cele trei înţelesuri ale cuvântului cer, după cum foloseşte 
Aristotel cuvântul odpavoc în trei sensuri. ,, [1] În primul fel, numim cer substanța 


°l Vezi supra, nn. 24-29. 

?2 Cf. D. J. Allan, op. cit., p. Uns. 1. 

?3 P, Moraux, op. cit., pp. XIV-XV. 

4 Vezi infra, anexa Schema structurii tratatului Despre cer. 

9% Cf. Ş. Nicolau, Studiu introductiv, pp. 33-163; teoria cerului cuprinde (A, 1, 5-12; B); 
teoria elementelor cuprinde (A, 2—4; T, A). 

% Termenii supralunar-sublunar nu apar la Aristotel, dar ei s-au păstrat în comentariul lui 
Simplicius ca un loc comun al exegezei tratatului de până la el. Cele existente sub Lună (ta; vho; 
GEANVNV) sunt puse în opoziție de către acest comentator cu cele existente in cer (ta; ovþbavia) 
(cf. Simplicius, In de caelo, 3, 19-20; 4, 26-27; 59, 4; 60, 19; 77, 31, etc.) sau cu cele din lumea 
deplasată circular (7o;vxhopopnrukov) (cf. Simplicius, In de caelo, 63, 14; 71, 11 etc.). 

” Ref. la împărţirea tratatului De caelo în două parti, vezi supra, nn. 17, 20-21. 

orbitei extreme a universului (...). [2] În alt fel iarăşi, numim cer corpul continuu 
cu orbita extremă a universului (...). [3] Altfel încă, numim cer corpul care este 
învăluit de orbita extremă, căci deopotrivă avem obiceiul să numim cer Totul şi 
universul”. Pe rând, cerul va însemna sau cerul stelelor fixe, sau regiunea astrelor 
rătăcitoare numite şi planete, sau întreg universul. Dacă primul sens se referă la 
firmament, iar al doilea la regiunea celor şapte planete cunoscute la acea vremea 
împreună cu centrul fix unde se găseşte Pământul, al treilea este sensul cel mai 
general şi desemnează întregul univers care le cuprinde şi pe primele două. Prin 
urmare, prima teorie, teoria cerului, dezvoltă studiul cerului in cele trei înţelesuri”: 
1) al treilea înțeles este cel de cer ca întreg universul (A, 5-B, 1), în care este 
demonstrată finitudinea, unicitatea şi eternitatea cerului; 2) primul înţeles este cel 
de cer ca orbită extremă a universului (B, 4—6), care vorbeşte despre cerul stelelor 
fixe sau ceea s-a numit mai târziu firmamentum; 3) al doilea înţeles este cel de cer 
drept corp continuu cu orbita extremă a universului (B, 1-12), in care este vorba 
despre natura, compoziţia, mişcarea, armonia, ordinea şi sfericitatea astrelor; între 
al treilea şi primul înţeles stau două capitole care studiază probleme generale ale 
intelesurilor care urmează (B, 2-3), pentru ca la finalul teoriei cerului, centrului fix 
al universului, Pământul, să-i fie dedicate două capitole speciale (B, 13-14). 
A doua teorie, teoria elementelor, începe în prima carte prin trei capitole (A, 2-4), 
în care este demonstrată existenţa, natura, proprietăţile şi mişcarea celui de-al 
cincilea element (eterul); ea se continuă în ultimele două cărți (7; A) cu studiul 
celor patru elemente tradiționale, numite şi empedocleene (pământul, apa, aerul şi 
focul). Privite din perspectiva studiului elementelor din care e constituit universul, 
fie că se referă la al cincilea element, quinta essentia, sau la celelalte patru ale 
lumii sublunare, ultimele două cărți nu depăşesc, aşa cum s-a spus, problematica 
tratatului. Începutul celei de-a treia cărți revine la studiul elementelor, aşa cum 
anunţase Aristotel la începutul tratatului De caelo, mai precis la cele patru 
elemente nestudiate încă, despre eter sau a cincea esenţă ca element constitutiv al 
astrelor fiind vorba în primele două cărţi. Este evident, prin urmare, pe de-o parte, 
de ce nu se identifică cele două teorii în interpretarea noastră cu împărțirea 
tradițională în primele două şi ultimele două cărti ale tratatului. Pe de altă parte, 
este clară şi legătura strânsă care există între cele două teorii. Fiind vorba în tot 
tratatul despre corpurile celor două lumi, fie ele astre, fie corpuri sublunare, va fi 
vorba despre elementele constitutive ale lor, eterul în cazul primelor şi celelalte 
patru elemente tradiţionale în cazul celorlalte. Prin urmare, cu alte cuvinte, în De 
caelo Aristotel face o teorie unitară a celor cinci elemente constitutive ale universului. 
În al doilea rând, un alt motiv pentru care cele două teorii, a cerului şi a 
elementelor, nu se identifică cu împărțirea tradiţională în două a tratatului, este 
faptul că în înţelesul cel mai general, cel de întreg univers, cerul cuprinde în sine 


% Aristotel, De caelo, I (A), 9, 278b9-24. 
” Prezentarea sensurilor în care este studiat cerul este făcută în ordinea tratării lor în De caelo. 

atât lumea supralunară, cât şi lumea sublunară dimpreună cu sediul ei, Pământul. 
Astfel văzute lucrurile, despărțirea studiului celor cinci elemente prin expozeul 
asupra universului pare nu numai firească, ci şi necesară. Între a cincea esenţă, 
eterul, care este elementul astrelor şi al lumii supralunare, şi celelalte patru 
elemente sublunare, la rândul lor esențe, există unitatea pentadică a celor cinci 
elemente din care este constituit universul. Jar tratatul începe tocmai prin a sublinia 
perfecțiunea universului, totului, cerului în accepțiunea generală a cuvântului. 

Interpretarea noastră de mai sus îşi găseşte puncte de spijin şi în tradiţia 
oblică sau indirectă. Chiar dacă tratatul a uimit de la început printr-o aparentă lipsă 
de unitate, primii comentatori s-au simţit obligaţi să-i găsească justificarea vorbind 
despre unitatea lui. Simplicius îşi începe comentariul citându-l pe Alexandru din 
Afrodisia: „Scopul lucrării Despre cer a lui Aristotel este despre lume (nepi 
x60puov)”!%. Întrebarea trebuie pusă în legătură cu remarca lui Theophrast din 
propriul tratat Despre cer în care observă că „nu doar despre corpul divin se 
vorbeşte, dar şi despre cele supuse generării şi despre principiile acestora”!"!, adică, 
spune Alexandru, „despre lume şi cele cinci corpuri, unul al cerului şi cele patru ale 
lumii sublunare, focul, aerul, apa şi pământul”. Alexandru din Afrodisia 
considera tratatul un studiu unitar asupra universului în ansamblul lui pornind de la 
studiul celor cinci elemente care-l constituie şi de la intenţia primei cărți de a 
demonstra unicitatea, finitudinea şi eternitatea lumii. „Scopul tratatului Despre cer 
este corpul divin şi corpurile create prin considerarea unitară a acestuia, precum şi 
teoria despre întreaga lume”, spune lamblichos'%. Pe de altă parte, chiar P. 
Moraux, dupa ce socoteşte titlul neadecvat şi sugerează o lipsă de unitate a 
tratatului, oferă argumente pentru o interpretare contrara!™, 

Reunirea sub titlul Despre cer este urmarea firească a acestei unități a lumii, 
încât adăugarea et mundo din traducerile latineşti după cele arabe nu este necesară 
decât dacă prin odpavoc înţelegem doar substanța orbitei extreme a universului şi 
nu întreg universul. Neapartinandu-i probabil lui Aristotel şi neadecvat la o privire 
superficială, titlul tratatului este totuşi aristotelic în spirit. 


100 Of, Simplicius, Jn de caelo, 1, 1-2 (trad.ns.). 
19! Thidem, 8-10 (trad.ns.). 

102 Thidem, 1, 10-12 (trad.ns.). 

103 Thidem, 1, 24-2, 2 (trad.ns.). 

104 Cf, P. Moraux, Introduction, pp. XV-XVI. 

RETORICA DREPTĂŢII ÎN ROMA SECOLULUI | ANTE CHR. 


ALEXANDRU ŞTEFĂNESCU 


Abstract. The present paper concerns itself with Roman rhetoric as stemming from a 
generous social and political context. Inspired by, as well as parting from the Greeks by 
means of a claimed cultural and philosophical autonomy, Roman rhetoric is to be 
connected to a grandiose ideal: justice for the Republic. Mainly dealing with 1* century 
BC Ciceronian rhetoric, we will gradually depict: an ethnical as well as mentally bound 
Roman style, also mirrored in foundational mythology, both philosophical backgrounds 
and rhetorical idealizations, and justice as part of a dream for a greater Republic. 


Keywords: rhetoric, justice, eclecticism, soul, Cicero 


Cand de sub pana lui Ennius ies cuvintele moribus antiquis res stat Romana 
virisque', romanii isi dau implicit mâna peste sufletul lor fundamental. Bazele 
civilizatorii si sociale, obiceiurile, moravurile sunt conditionari chiar şi mai presus 
de legea pozitivă. Orice societate politico-jurisprudentiala care legifereaza drept 
trebuie deci „să se caute” în morala ei întemeietoare. Asta o şi ţine în perimetrul 
virtuos al dreptăţii. De aici vom spune si noi, împreună cu Horaţiu, quid leges sine 
moribus vanae proficiunt. Aşadar, legea e „vană” în lipsa moralei, vasăzică în 
lipsa sufletului autentic contemplator care își prescrie preceptele. Desprinsă de sub 
„controlul judiciar” al sufletului, ea devine vanitas, adică subiect de ambiţie deşartă 
si trufaşă. Aceasta nu e o observaţie oarecare. Nu numai că ea reprezintă ipoteza de 
la care pornim în descrierea acestei lumi, dar ea mai e şi parte constitutivă din 
viziunea asupra retoricii romane. 

Cum arată această lume pe care dorim s-o suprapunem tabloului retoric? Ce 
cromatică propune ea? Răspunsul ne parvine şi prin oarecum sinuoasa și 
hibridizata continuitate grecească. Sufletul grec nu dispare, ci revine — după ce dă 
roată în înaltul cerului, privind ori încercând a privi, atât cât poate el, zeii în ochi — 
pe pământ latin. Câmpia Adevărului din mitul platonic devine acum câmpia 
„adevărului” şi „autenticităţii” sociale. Cetatea Eternă e şi locul unde un suflet 
odinioară înaripat se reîncarnează in praxis. Pe de altă parte, $i grecii coborâseră 
din cer pe pământ. Cicero scrie că Socrate fusese vestitorul acestei „aşezări” 
filosofice in care iubirea de înțelepciune coborâse în oraşe si in locuinţe?. Dar era, 
dacă se poate spune aşa, mai repede o aşezare provizorie, din care sufletul să poată 
porni din nou în zbor. Sau mai bine zis, deşi trăia pe pământ printre oameni, 
adevărata „casă” a filosofiei o vor fi constituit tot Ideile platonice. Mutatis 


! Ennius, Anale, XVIII. 
> Horaţiu, Ode, NI, XXIV. 
3 Cicero, Tusculanae Disputationes, V, 4. 

mutandis, romanii, desi „zburau” si ei asemenea grecilor — şi ce dovadă mai buna a 
acestui „zbor” decât efortul ciceronian de a dura o filosofie romană de sistem —, 
urmau totuşi să vieţuiască pe un pământ mai ferm. 

Legătura cu grecii e, oricum, indisolubilă şi paradoxală. Prezenta si absență — 
deopotrivă. Prima prin faptul că latinii fac filosofie greacă la „școala” grecilor. Cea 
de-a doua prin nevoia lor de a se autonomiza filosofic. Cum anume? Prin „libertatea“ 
eclectismului ciceronian, din care va fi răsărit pretenția unei filosofii sistematice. 
Dar despre aceasta mai târziu. Deocamdată, reținem un spirit latin hrănit din 
„dialectica între imitație si originalitate în raporturile întreținute de cultura romana 
cu «mentorul» ei grecesc”. Existența socială, filosofia ori literatura — acestea sunt 
izotopi ai unui proces de elenizare ce defrişează un drum al autenticității. 
Policentrismul social, zeii, aurea mediocritas, simetria, pythagorismul” şi 
probabilismul, eleganța atică — sunt tot atâtea nume pentru aceeaşi paradigmă a 
elenizării Romei şi a sublimării „înfrângerii” ei. Edificiile trebuie reconstruite cu 
conștiința apartenenţei — căci ce altceva să însemne vincebamur a victa Graecia”? 

Ce căutăm de fapt aici? Un stil de a face filosofie, literatură, retorică şi, în 
genere, un fel de a trăi al romanilor. De aceea e şi important să-i cântărim 
dependenţa în raport cu viitoarea autonomie. Pe de altă parte, căutăm a observa 
„mărcile de adâncime”? distinctive ale mentalului roman: spiritul practic suprapus 
atât științelor exacte, cât şi oratoriei; formalismul si constructivismul în arta, 
politică şi în viata instituțională; ritualismul si practica exactă, dar și deschisă a 
religiei, ceea ce permanentiza în cotidian sensul practic al ritului (larii, penatii — în 
genere, tot cultul domestic); contractualismul socio-religios vizibil în formula do ut 
des şi care cupla paradoxal o dimensiune religioasă cu una ireligioasa’ prin lipsa 
dăruirii mistice, înlocuite mai degrabă de practicul şi utilul ritului; şi în fine, 
antropocentrismul, cu alte cuvinte omul ca microcosm, măsură a lumii si, d la 
grecque, examinator a ceea ce a văzut: anthropos". 

Am putea, deci, spune că e vorba de viață, fie în chip de contract, negociere, 
ritual si în genere praxis social, fie pur si simplu ca parva (sau magna!) 
voluptabilis vitae. Placerile vieții, mici sau mari, laolaltă cu institutionalizarea unei 
forme de confort a relațiilor îndeobște lucrative cu zeii nasc o stare de spirit ludică. 
Ceea ce o poate demonstra si stratificarea semantică dintre ludus ca ,,joc” şi 
,scoala” (cu toate sensurile acestora: învățământ primar, scoala a gladiatorilor care 


“Cf. Gh. Vlăduţescu, Filozofia în Roma antică, Bucuresti, Ed. Albatros, 1991, p. 79. 

5 Eugen Cizek, Istoria literaturii latine, Societatea „Adevărul”, 1994, vol. I, p. 16; si cf. Rene 
Martin, Jacques Gaillard, Les genres littéraires a Rome, Paris, 1981, vol. II, p. 96. 

* În fapt, Pythagora ar fi fost „primul nume de filosof menţionat la Roma” (Eduard Zeller, 
A History of Eclecticism in Greek Philosophy, trad. S. F. Alleyne, 1883, p. 6); despre influența 
fondatoare pythagoreică, vezi şi Cicero, Tusculanae, IV; precum şi Vladutescu, op. cit., pp. 13-16. 

7 Cicero, Brutus, 254. 

8 Cizek, op. cit., p. 28; iar pentru detaliile tuturor trăsăturilor enunțate mai departe ca „etnostil” 
roman, vezi p. 27-30. 

? Vezi ibid., p. 29. 

10 Cf. Platon, Cratylos, 399c. 

distrează prin cruzimea „jocului” sau pur si simplu jocurile festive desemnate prin 
pluralul /udi). Cultura romană ar fi un fel de „răgaz” de la treburile cetăţii (ceea ce 
era si la greci, dacă e să ne gândim la sensul initial al lui schola ca „inactivitate”, 
din skholé) si prin aceasta ea ajunge să stea sub o logică a praxis-ului urbei!!. Doar 
„Substitutul” trebuie să fie cât mai aproape de ceea ce „substituie”. Că acest 
pragmatism al „jocului” se conjugă cu anumite valori tari (fides, pietas, caritas, 
libertas — mai mult sau mai putin pregnante în anumite zone istorice şi adesea 
suprapuse contravalorilor sau anihilate de către acestea'?) este indubitabil. Dar tot 
pământul ferm al „obiceiului” roman și al puterii lui sociale constituie, pare-se, 
apanajul acestei „culturi”. 

O dovadă în acest sens stă în mit. Eneida lui Virgiliu ca text cultural 
întemeietor, deci cu rol fundational, decriptează o stare de spirit a latinitatii, 
precum si „obsesiile” temeiurilor comunitare ca garantie a destinului unei mari 
civilizații. Cum anume să vorbească latinii, cum să se îmbrace, ce „nume” al 
originii să-şi conserve — toate, criterii distinctive ale personalităţii — sunt elementele 
de „negociere” de la finele epopeii”. Mesajul? Puterea latinitatii chiar si în 
înfrângere, puterea asimilării învingătorilor, demonstrarea puterii prin latinizarea 
troienilor lui Enea. Substratul „negocierii” este însă altul. Într-un prim plan, fireşte, 
aglutinarea culturilor latinizate constituie mobilul fundational si în bună măsură 
moralizator al poveştii: o mare putere care civilizează chiar şi în inferioritate 
„politică”. În spate, însă, într-un plan secund, se ascunde o trăsătură cu măcar la fel 
de mult tâlc. Anume, listarea prioritatilor sociale și „etnografice” din discursul 
zeiţei. E semnificativ faptul că Iunona nu negociază atât forme de guvernare si 
instituţii politice, cât caractere! Căci numele, limba, portul determină stilul de 
existență!” şi natura sufletească a celor ce există!5. Iată deci prezenţa unui spirit 
cotidian, sufletesc, etnocultural prin excelență, la capătul căruia îşi vor afla 
împlinirea, desigur, şi politica, şi jurisprudenţa. Vasăzică, fundamentele spirituale 
ale culturii latine hic et nunc şi de abia apoi oficializarea instituțiilor. Vom căuta 
mai întâi acest „spirit al originilor” la Cicero. 

Vorbim, desigur, de „originile” gândirii filosofice romane, care să dea măsura 
nu numai felului lor cultural de a fi, ci si existenţei lor retorice. Cum alege filosoful 


1! Că ea poate fi văzută ca o ,,deviatie”, ulterior croită pe interesele cetăţii, o demonstrează si 
respingerea inițială a speciei filosofice ca fiind cronofagă şi neutilitară, din cuvintele istoricului 
Sallustius: „Poporul roman n-a beneficiat niciodată de un asemenea răgaz”, acela de a scrie, „fiindcă 
toți oamenii înţelepţi erau mereu ocupați şi niciunul nu-și cultiva spiritul în dauna corpului. Toţi 
cetățenii distinşi preferau cuvântului acțiunea” — Conjuratia lui Catilina, VIII, 60-61. 

12 Vezi tabelul din Cizek, op. cit, p. 34; si cf. problemele politice expansioniste, în 
Gh. Ceauşescu, „Studiu introductiv” la Cicero, Despre supremul bine și supremul rău, Bucureşti, 
Ed. Ştiinţifică şi Enciclopedică, 1983, pp. 16-17. 

15 Vezi Vergilius, Eneida, XII, 791-842. 

14 Tot astfel, Ianus isi învaţă supusii meșteșugurile plugăriei şi ale pomiculturii (vezi 
Macrobius, Saturnalia, I, 19, 25) — repere ale unui stil initial de a fi într-o civilizaţie incipientă. 

15 Vezi si Joseph Farrell, Latin Language and Latin Culture from Ancient to Modern Times, 
Cambridge University Press, 2001, p. 2; si in genere despre imperialismul lingvistico-cultural al 
Romei, vezi pp. 1-27. 

nostru o bază sistemică e reprezentativ pentru acest suflet pe care il căutăm. Grecii 
se află aici în deplină forță dominatoare — nici nu avea cum să fie altfel. Căci 
realitatea nefilosofică romană" și lipsa tradiţiei autohtone îl obligă pe Cicero la 
exerciţiile sale eclectice: probabiliste, pitagoreice, platoniste, peripatetice, stoice. 
Urmând firul a ceea ce i se părea „mai aproape de adevăr” (Tusculanae, IV, 4), el 
pornește prin aceasta de la „antidogmatismul” probabilismului, care oferea o plasă 
de siguranţă cu valoare propedeutică-instrumentală;, sau altfel spus, „o metodă de a 
ne conduce bine mintea si de a căuta adevărul”, si nu atât „o interpretare sau o 
teorie a adevărului”"”. Era de altfel şi firesc ca incomodul edificiu al filosofiei 
romane să fie durat de la temelia a ceea ce părea cel mai aproape de o „metodă”. 
Aceasta dădea forță explicativă, dar mai şi scutea construcția atât de excesiva 
relativizare sceptică, cât şi de contaminarea ei cu preferințe „dogmatice” pentru 
marile sisteme filosofice grecești, oricare dintre ele ar fi prevalat înaintea celorlalte. 
Dincolo de baza fermă a unei „metode de lucru”, credem că eclectismul ciceronian, 
şi în speţă roman, reprezintă o „căutare”, care era în bună măsură echidistantă fata 
de ceea ce „se căuta”!?. 


16 La întrebarea cât de „nefilosofici” erau romanii putem răspunde în mai multe feluri. Pe de o 
parte, „austeritatea” unui climat cultural mefient fata de activităţile care nu ordonau practica vieții de 
zi cu zi. Dar asta încă nu-i nimic. Căci filosofia suferă adevărate persecuții: expulzarea retorilor si 
filosofilor greci prin decizia Senatului din 161 ante; apoi, episodul izgonirii în 155 a celor trei 
atenieni: „noul” sceptic Carneades, stoicul Diogenes din Babilon si peripateticul Critolaus, veniți la 
Roma în misiune diplomatică, dar şi „demonstrativă” — pentru detalii narative, vezi Ceauşescu, 
op. cit., pp. 19-20; pentru detaliile tehnice ale discursului carneidean, vezi M. D. Usher, Carneades’ 
Quip: Orality, Philosophy, Wit, and the Poetics of Impromptu Quotation, în “Oral Tradition”, 21 (1), 
2006, pp. 190-209. Din reacţia elitei romane in fata demonstraţiei filosofului academic, reținem nu 
numai mefienta înaintea filosofiei şi cultivării acelui spirit „în dauna corpului”, de care pomenea 
Sallustius, dar şi problema legăturii cu retorica. Se pare deci că demonstraţia sclipitoare a cuvântului 
ar fi preluat din „tarele” filosofiei şi prin faptul că reprezenta o dimensiune ancilară a „spiritului”. 
Totodată, trebuie apreciată şi ironia situației ca tocmai un mare sceptic, fie el şi neoacademic, să-i 
reintroducă brutal pe romani în miezul disciplinelor filosofico-retorice şi astfel, să contribuie la 
„tăietura” prin care aceştia n-ar mai fi ştiut „să distingă adevărul de neadevăr” (Plinius cel Bătrân, 
Naturalis Historiae, VII, 30). 

17 Vlăduţescu, op. cit., pp. 12-13. 

15 Vezi problema scepticismului ciceronian, fluctuatia pro si contra Academie, traseul de la 
Philo din Larissa la Antiochos şi, se pare, înapoi la scepticism, în John Glucker, Cicero’s 
Philosophical Affiliations, in J. M. Dillon şi A. A. Long (eds.), The Question of “Eclecticism ”: 
Studies in Later Greek Philosophy, University of California Press, 1988, pp. 34—69. 

19 Trebuie precizate câteva lucruri. Eclectismul nu ne pare o practică artificială, chiar dacă, 
hegelian vorbind, ea poate fi văzută ca parte a unei ciclicitati pe sinusoidala creaţiei. În niciun caz n-o 
considerăm a se despărți de filosofia autentică, reprezentând „un simptom cognitiv malign”, aşa cum 
face Adrian-Paul Iliescu (vezi Filosofia limbajului si limbajul filosofiei, Ed. Ştiinţifică şi Enciclopedică, 
București, 1989, pp. 278-285). Există, credem, mai multe cauze care stau la baza eclectismului: una 
priveşte culturile emergente; cealaltă — culturile redescoperite; iar cea de-a treia vizează culturile 
revoluţionare, fără ca acestea trei să fie tipologii reciproc exclusive. Exemple la îndemână ar fi: 
Cicero pentru o cultură care „se caută”, Renaşterea pentru tipologia redescoperirii culturale după 
momente de relativ declin; şi Leibniz pentru cultura schimbării paradigmatice. Cât priveşte, însă, 
eclectismul vechii filosofii, întins pe cele câteva secole între elenism şi neoplatonism, vezi E. Zeller, 
A History of Eclecticism in Greek Philosophy, 1883; precum şi J. M. Dillon, A. A. Long (eds.), The 
Question of “Eclecticism ”: Studies in Later Greek Philosophy, University of California Press, 1988. 

De aici mai înțelegem şi ce afirmam anterior — că Cicero primește un „suflet” 
grec, care nu diferă foarte tare de la platonism la peripatetism ori stoicism. Am 
putea crede că de aceea şi alege să le conjuge, căci ele toate tintesc de fapt către 
aceleași idealuri: cunoaştere, fericire, virtute. A ce sună aceasta? Întâi, a „împăcare” 
între filosofi. Apoi, a lejeritate „dogmatică” şi demonstrativă care ne aduce aminte 
de sofişti. Roma însăşi, în felul ei de a fi, impune „adevărul cetăţii”, e drept, unul 
care ar fi trebuit să salveze Republica. Filosofia şi limba” stau şi ele chezăşie 
pentru autenticitatea „salvării”. Și nu e greu să considerăm că, la fel ca şi 
Carneades la Roma, Cicero aduce prin filosofie şi retorica — sau mai bine zis, o 
„retosofie” ca intervenţie sufletească. 

Ce presupune retorica ciceroniană? Fireşte, o „prelungire” filosofică, precum 
şi o idealizare. Să le luăm deci pe rând. Nu degeaba am ridicat la fileu pretenția 
unei filosofii romane, și nici conexiunea greco-latină la un suflet pe care şi Cicero, 
ca și alţii înaintea lui, îl caută. Căci retorica rezidă în omul acesta vechi si nou 
deopotrivă, în mecanismele lui sociale şi sufleteşti. Aşadar, despre ce prelungire ar 
fi fost vorba? Desigur, filosofia și retorica romanilor își dau mâna peste instituțiile 
politice. Dar înapoia paravanului politicii, ceea ce e guvernată şi amendată e lumea 
însăşi. Chiar retragerea ciceroniană din politică (silită, ce-i drept) în ale filosofiei 
joacă pe ideea că o politică golita de „rațiune întemeietoare” va cădea întotdeauna 
în gol, aidoma „vanităţii” lui Horaţiu. Iar filosoful nostru nu vrea să ia parte la 
distrugerea lumii prin perseverarea în epuizarea resurselor ei sufletesti-morale. 
Istoria demonstrează cu prisosință, în varii ipostaze adverse, această legătură 
„platoniciană” a republicii cu sufletul — de la disciplina și modestia lui Cincinnatus, 
truditorul la plug desemnat dictator, la patologia „auguștilor” Caligula, Nero ori 
Domitian. În orice caz, filosofia devine pentru Cicero „o cale de reinsertie, o 
modalitate de a face rezistenţă, de a propune o variantă la dictatură”. 
„Eliberatorii” sunt, vom vedea curând, atât filosofia, cât şi retorica. 

Cât privește problema „prelungirii filosofice” în stat, recursul la înțelepciune 
e ceea ce guvernează, aici, pe post de „dictator”. „Omul va vedea sub îndrumarea 
înțelepciunii că va fi un om bun şi prin urmare fericit” (De legibus, I, 22). Dar la ce 
bun raţiunea, binele, fericirea dacă nu spre a le legitima lumea şi cuvântul? Așadar, 
motivul „sufletului raţional” de sorginte divină” în care putem distinge o sugestie 
socratică-platonică” trebuie retradus în aşezarea acestui suflet şi pe terenul legilor, 


% O altă problemă a relației cu grecii o constituie chiar limba. Căci o filosofie proprie Romei 
ar fi cerut o limbă filosofică proprie. În acest sens, Cicero purcede scrupulos la a echivala 
terminologia greacă cu expresii şi cuvinte latinești (vezi lista termenilor şi a procedeelor de creaţie — 
perifrază, calc semantic, morfologic etc. — in Ceausescu, op. cit., pp. 13-15). Terminologia era 
condiție a autenticității filosofice; iar filosofia, ca mestesug al vieții, nu putea să-şi extragă cuvintele 
din for (vezi De finibus, III, 2). Dar acesta e doar un prim sens al relaţiei; căci cuvintele filosofiei se 
vor fi întors, fără doar şi poate, în „for”. 

2! Vlăduţescu, op. cit., p. 21. 

ai „Rațiunea se află deopotrivă în om și zeu”, „primul contact al omului cu zeul l-a constituit 
rațiunea” (De legibus, I, 8, 22, 7; şi cf. II, 4). 

% Vezi Vlăduţescu, op. cit., p. 27. 

în chip de „dogmatică” socio-morală”. Fiind un fel de reformist platonician, Cicero 
va tinti şi el, precum elevul lui Socrate, către o „republică a sufletului”. 

Odată cu sufletul, ajungem în miezul idealizării retorice. Cum e de fapt 
retorica? Constructivă, distructivă, salvatoare social ori insidios-acaparatoare? S-ar 
părea că puţin din fiecare, după croiala celui care o foloseşte. Idealul isocratico- 
ciceronian al civilitatii şi socializării retorice se întâlnește cu obiecțiile la adresa 
funcţiei sale corupătoare. De oratore ne confirmă punerea fata în fata a celor două 
poziţii, despre care putem lesne considera că se presupun reciproc. Functiei 
retoricii ca instrument de aglutinare şi pozitivare socială, susținută în manieră 
„cvasisofistică” de Crassus, i se va opune pretenţia deformatoare exprimată de 
Scaevola în chip de „pericol” al persuasiunii. Dar poziţiile exprimă de fapt aceeaşi 
realitate în sensuri diferite. Ce spune marele jurisconsult spre a denunța ,,pericolul” 
elocintei? Că „îi vin în minte mai degrabă neajunsurile referitoare la chestiunile 
publice decât beneficiile”, şi toate acestea „produse de persoane puse în slujba 
elocintei” (De oratore, I, 1x, 38). Elocventa în stat devine deci subiect de diagnostic 
incert. Exemplul lui Scaevola îi vizează pe Tiberius şi pe Gaius Sempronius 
Gracchus, promotorii „populari” ai reformelor socio-economice care dau naştere 
frământărilor responsabile de grăbirea distrugerii republicii”. În schimb, referinţa 
la tatăl Gracchilor, Tiberius Gracchus cel Bătrân, aduce cu sine pretenția 
echilibrului ne-retoric. Plasati în mijlocul „paradoxului”, descoperim retorica 
distructivă în raport cu ne-retorica fondatoare. Bătrânul Gracchus, o persoană de 
mare înţelepciune şi prestanta, dar fără talent oratoric, constituise nu o dată 
„salvarea republicii”. Căci „lipsit de abundența discursurilor”, dar mobilizand 
„printr-un simplu semn ori un cuvânt, el a inclus libertii între populaţiile cetății; de 
n-ar fi făcut astfel, am fi pierdut de mult republica pe care, astăzi, de abia o mai 
stăpânim. În schimb, fluentii săi fii, deprinsi prin natură si educaţie să vorbească 
bine [...], tocmai prin această elocvenţă despre care afirmi că tine de minunatul 
guvernământ al comunităţilor civile, aceştia au distrus republica” (De oratore, I, ix, 
38). Minunăţie şi oroare socială, deopotrivă; civilitate, mirifică forţă a discursului 


24 Cine să poată nega — scrie Cicero — utilitatea universalitatii raţiunii, „dacă îi sunt cunoscute 
puterea jurământului, funcţia salutară a religiei în încheierea tratatelor, numărul mare al celor care au 
renunțat la crimă de teama fata de pedeapsa divină?” (De legibus, II, 7). Politica şi justiţia sunt 
prelungiri socio-morale ale rațiunii uman-divine şi, implicit, perimetre de „salvare”. 

5 Vezi problema reformistă în Jeffrey Walker, Rhetoric and Poetics in Antiquity, Oxford 
University Press, 2000, pp. 72-73; cat despre Gracchi, vezi Plutarh, Vieti paralele, X, 824-843. 

26 Substratul discursului lui Scaevola nu e doar măsura in care retorica salvează ori corupe 
social — ceea ce pe noi, aici, ne interesează cu precădere —, ci şi sfera inițială a acesteia de formare si 
acțiune: anume, afirmaţia că retoricii i-ar corespunde o dimensiune tehnică (politică şi judiciară) şi nu 
una larg socială, care ar fi fost accesată prin alte tradiţii — vezi De oratore, I, ix, 39-44. Ce răspunde 
Crassus? Că ştiinţa oratoriei depăşeşte perimetrul tehnicist prin aceea că cerne oameni şi caractere, 
idei şi stiluri — vezi I, ix, 48. Mai mult, oratoria se împleteşte activ cu toate profesiile ori cunoştinţele, 
de vreme ce discursul elocvent cere, deopotrivă, cunoaşterea subiectului şi stilul persuasiunii — vezi I, 
ix, 49; şi cf. I, xiv, 61-62. Dar pretenţia lui Scaevola mai funcționează şi ca pretext pentru noi de a 
ordona şi „simboliza” genurile retoricii. Fiindcă, deşi e cert faptul că retorica porneşte de la nevoi 
tehnice, totuşi, dincolo de întemeierea instituțională pe politică şi justiţie, genul epidictic pare a 
constitui miezul nucleului retoric de formare autentic socială. Credem si noi, împreună cu J. Walker, 


Retorica dreptatii in Roma secolului I ante Chr. 35 


liber ori prăbuşire — acestea sunt profilurile aceluiaşi chip. Privit dintr-un unghi, 
discursul captează forţa generatoare a dreptății — probabil cea de dinaintea 
Războiului Social’; de îi întorci chipul spre a zări si cealaltă jumătate, îi priveşti 
corupţia şi decadenta — suprapuse, în bună măsură, cu trecerea progresivă de la 
republică la imperiu. Aceasta e şi problema noastră de fond: apelul ciceronian la 
retorica salvatoare, însoţită de sapientia”. Însă nu orice retorică, ci numai cea 
înțeleasă și practicată de oratorul ideal — care va fi totodată om politic şi filosof — 
un moralist si un formator. Înţelepciunea e şi ea instrument de salvare şi alternativă 
la violență, după cum acea retorică despre care presupunem a fi capabilă de a salva 
republica însăşi e în mod necesar prietena înțelepciunii”. lar dacă oratorul e 
prietenul înţelepciunii, nu este el deja întocmai precum filosoful? Acest „retosof” e 
produsul unei linii genetice sofistico-romane. Născut dintr-o fulguratie socială a 
cunoaşterii, el se întoarce spre a servi lumea care l-a zămislit. Pe acest fundal, 
oratorului ideal (summus orator) îi parvin bineînţeles și celelalte calități fără de 
care nu poate fi idealizat: verb poetic, memorie, histrionism*’. Toate acestea, 
conjugate, îl transformă, platonician vorbind, într-un prototip”. 

Filosofia moral-politică și retorica romanilor își dau mâna și peste individ şi 
peste un stat care își cere toate acele drepturi pe care oratorul nostru le va apăra. 
Retorica e instrument al statului, iar statul are ca fundament si o filosofie romană, 
probabilistico-stoică. Teoriei cunoaşterii îi este proprie metoda probabilistă, în timp 
ce stoicismul guvernează atitudinal treburile și moravurile cetății. Epicureismul, 
despre care avem certe motive să suspectăm că ar fi influenţat filosofia romană, se 
află în afara cetăţii prin aceea că refuză politica”. Aşadar, politica retorico- 
filosofică e dătătoare a măsurii dreptăţii prin legiferare, dreaptă guvernare şi prin 
justa aplicare a legii". Chiar mobilul retoricii ar fi reprezentat de balanţa dintre 


că epideiktikon-ul e cea mai importantă retorică a Antichității. Nu degeaba poezia ori literatura, ca 
structură şi intenție, stau atât de aproape de acesta! 

27 Cicero isi plasează dialogul chiar în momentele anterioare izbucnirii războiului, în 91 ante. 

28 Vezi Cicero, De inventione, |, 4. 

? Vezi De inventione I, 1, 2. Pentru problema „propedeuticii” sociale prin înțelepciune, vizând 
în fapt o „propedeutică” politică, vezi şi Carlos Levy, Ciceron et le probleme des genres de vie: une 
problematique de la voluntas?, în Thomas Benatouil, Mauro Bonazzi (eds.), Theoria, Praxis and the 
Contemplative Life after Plato and Aristotle, Philosophia Antiqua, vol. 131, 2012, pp. 62-65. 

30 "Unui orator trebuie să-i pretindem ascutimea de minte a logicianului, cugetarea filosofului, 
exprimare ca a unui poet, memoria jurisconsultului, vocea tragedianului şi gesturile unor actori 
celebri” — De oratore, I, xxviii, 128. 

31 Nu se poate găsi nimic mai rar pe lume decât un orator desăvârşit” — De oratore, I, xxviii, 
128; „plăsmuind chipul oratorului desăvârşit, voi crea un chip care n-a existat poate niciodată” — 
Orator, II, 2, 7. 

32 Cf. Cicero, De re publica, I, 9-11; şi Seneca, De otio, 3, 2: „Epicur declară: «inteleptul nu 
va interveni in viata politică decât daca survine un anumit motiv»”. 

33 Vezi discursurile politice sau juridice ciceroniene „acuzatoare”, precum si cele 
„apologetice” (e.g. In Catilinam, In Verrem, Pro Milone). Totodată, vezi detaliile relaţiei filosofico- 
retorice referitoare la cazul Milo în Richard Tarrant, Philosophy and Rhetoric in Cicero 's Pro Milone, 
în Mark Edward Clark şi James S. Ruebel, „Rheinisches Museum für Philologie”, Neue Folge, 128, 
1985, pp. 57-72. 

dreptate şi nedreptate“. Cu alte cuvinte, necesitatea îndreptării răului e născătoarea 
elocventei în lume — in multiple sensuri: preventiv, corectiv, punitiv. Dar aceasta 
pune exerciţiul persuasiv și în postura ca, depăşindu-și „atribuţiile”, să corupă sub 
stindardul justetii aparente sau, pur şi simplu, să se piardă într-o locvacitate 
circulară, căreia morala originară nu-i mai face trebuinta, ba chiar o încurcă. 

Ceea ce retorica are a îndrepta în lume este, din nou, o problemă a sufletului. 
O dispoziție deopotrivă satisfăcută şi încălcată. Lamentatia lui Quintilian 
constituie, în puţine cuvinte, atât mobilul discursului salvator, cât si potentialitatea 
lui distructivă: „De îndată ce cuvântul a început să fie mijloc de câştig si după ce s- 
a trecut la folosirea binefacerilor elocintei, cei care se considerau oratori au părăsit 
morala”, iar cuvântul însuşi „a devenit [...] un obiect de pradă pentru trebuintele 
mediocre” (Inst. Orat., praef., 13). E cam același lucru cu disputa dintre Crassus şi 
Scaevola, deja invocată. Aşadar, cum va fi salvată lumea? Prin reîntoarcerea la 
suflet, adică „reînsufleţire”. 

Republica „efectivă” a Arpinatului nu poate fi legitimată altfel decât prin 
dreptate. Retorica, filosofia, politica — toate sunt ,,servituti” ale dreptăţii, în aşa fel 
încât prin cunoaștere, guvernare şi cuvânt mobilizator indivizii să acceadă la 
sufletul drept. Idealismul socratico-platonician se întâlnește şi aici cu tehnicismul 
sofistic (isocratic). Chiar sinteza acestora e cea care acordă spațiul adevărului si 
libertăţii în ceea ce priveşte retorica per se'“. Această retorică va fi fost, însă, vană 
fără dreptatea care s-o cârmuiască. În fond, din dreptate si provine, precum isi trage 
tot de aici şi neajunsurile. Cum anume e construit individul? — e întrebarea 
implicită cu care Cicero isi încheie dialogul despre stat şi prin cifrul căreia, odată 
devoalat, vom încheia şi noi. Sau altfel spus: care e miza dreptății din suflet? Visul 
lui Scipio“ constituie materialul probator. Ideea sufletului nemuritor, a spiritului 
peren „care provine din acele focuri eterne numite [...] constelații şi stele”, 
confirmă supremația dreptăţii. lată, tihna vieţii de apoi e urmarea destinului social 
al pietatii şi dreptăţii. Ele nu locuiesc în individ numai spre a-l reda pe acesta lui 
însuşi, după imaginea zeului zămislitor, ci şi spre a-l conditiona social” — așa încât 
„sufletul” omului să poată dura o mare republică. 


34 Cine ne cheamă pe noi, apărătorii, dacă nu cel vinovat sau cel nenorocit? [...] Dacă s-ar 
găsi un stat în care nimeni să nu greşească, oratorul ar fi de prisos în mijlocul unor oameni nevinovaţi, 
întocmai ca medicul în mijlocul unor oameni sănătoşi” — Tacitus, De oratoribus, XLI, 2, 3. 

35 Vezi Macrobius, Commentarius ex Cicerone in Somnium Scipionis, I, 1. 

3 Cf. Vlăduţescu, op. cit., p. 232. 

37 De re publica, VI, 9-29. 

38 De re publica, VI, 15. 

39 JIar tu, Scipio, cultivă dreptatea şi pietatea [...] căci dacă pietatea o datorezi în mare măsură 
părinţilor, în măsura cea mai mare o datorezi patriei” — De re publica, VI, 16; „cele mai nobile 
îndatoriri sunt cele care au drept scop prosperitatea patriei” — VI, 29. 

Abstract. The paper is an attempt to examine the assumption that the foundation of 
Spinoza's ethical theory, namely the principle of preserving the existence or the 
psychological egoism and ethical principle, was the central goal of the philosophy 
contained in the Ethics. As such, the sketch of the rationalist and intellectualist 
foundations of Spinoza’s ethical construction has the role to argue the major 
metaphysical purpose of the Ethics with important implications for the study of the 
human cognitive and affective nature. 


Keywords: ethics, good, virtue, perfection, human essence and power, dictates of reason, 
double causality. 


Cele ce urmează reprezintă o încercare de a examina asumptia ca 
fundamentul teoriei etice a lui Spinoza, anume principiul prezervarii existentei sau 
principiul egoismului psihologic gi etic, a reprezentat scopul central al filosofiei 
spinoziene cuprinse in Etica. Ca atare, schitarea fundamentelor rationaliste si 
intelectualiste ale constructiei etice spinoziene are rolul de a argumenta scopul 
metafizic major al Eticii cu implicații importante pentru studiului naturii cognitive 
şi dinamic-afective umane. 


STATUTUL EPISTEMIC AL ETICII 


În lucrările redactate anterior Eticii (adică până in 1663), în Tratat despre 
îndreptarea intelectului (redactat probabil în 1660), în Scurt tratat despre 
Dumnezeu, despre om şi despre fericirea lui (schiţat începând cu 1661), apoi în 
Tratatul teologico-politic (publicat în 1670) şi în Tratatul politic (redactat între 
1667 şi 1677 şi rămas neterminat), preocuparea lui Spinoza pentru etică a fost 
constantă şi cardinală şi s-a materializat prin încercarea de a recomanda un mod 
nou, „modern”, de gândire şi de viaţă. Spre deosebire de Tratatul despre 
îndreptarea intelectului care, deşi conţinea cerinţele de prezentare deductivă a unui 
sistem filosofic, a apelat la o prezentare ce urma un „tip de autobiografie stilizată” 
de inspiraţie carteziană, şi de Scurt tratat despre Dumnezeu, despre om şi despre 
fericirea lui, care a urmat linia hobbesiană a „demonstrării imediate a adevărului 
pornind de la principii fundamentale, corecte”!, Etica a angajat rationarea pur 


! A se vedea, în acest sens, Herman de Dijn, Spinoza. The Way to Wisdom, West Lafayette, 
Indiana, Purdue University Press, 1996, p. 10 sq. 

deductivă şi a expus-o după metoda „ştiinţifică a matematicienilor”. În partea a 
doua a lucrării”, după „demonstrarea” prin „metoda geometrică” — adică „cu 
certitudine raţională”? — a categoriilor metafizicii, epistemologiei şi psihologiei 
(MEP), adică după definirea lui Dumnezeu, a atributelor şi modurilor substanței, 
după delimitarea celor trei genuri de cunoaştere şi a „originii şi naturii” afectelor, 


x 


Spinoza a formulat „metodic” teoria sa etică, in fapt o „filosofie de viata” sau o 
„filosofie practică” (,,0 doctrină folositoare în practica vieţii”). 

Multi dintre interpreţii consacraţi ai operei spinoziene au împărtăşit asumptia 
că, aidoma celorlalți „fondatori ai filosofiei noi”, Descartes şi Hobbes, Spinoza a 
asumat trei scopuri ale filosofiei — în ordine, să ofere un fundament ontologic 
pentru scienza nuova; să se justifice pe sine „negativ”, prin delimitare de 
»filosofarea iluzorie a gândirii premoderne”, şi „pozitiv”, ,,infatisandu-se ca 
metafizică validă”; şi să ofere o etică şi o teorie politică ştiinţifică nouă, capabilă să 


recomande „pe bază ştiinţifică” un mod de viata circumscris „stăpânirii de sine” -, 


considerând însă drept scop central fundamentarea ,,stiintifica” a eticii. Examinarea 
acestei asumpții mi se pare de interes, dat fiind că exegeza lui Spinoza din ultimele 
decenii pune în evidență o serie de rezerve în această privință. 

Dată fiind vastitatea literaturii în domeniu şi multitudinea direcțiilor de 
abordare a problemei, cred că una dintre examinările posibile ale acestei asumptii 
poate porni de la cea mai importantă diferență specifică pe care o marchează etica 
spinoziană în genul proxim al eticii rationaliste, îndeosebi al celei de secol XVII, 
anume în ineditul construcției ei conceptuale şi în transpunerea ei lingvistică. 

Pe de o parte, modul de gândire „nou, pur obiectiv, neutru”, folosit de 
Spinoza pentru a reflecta concepția sa asupra lui Dumnezeul, a existenţei şi a 
omului, a impregnat semnificativ teoria sa etică, care reprezintă în fapt o continuare 
a liniamentelor ,,rationaliste şi intelectualiste” ale MEP. Definirea „binelui” şi a 
„virtuţii” a urmat maniera de definire, de fapt de redefinire, dezvoltată de Spinoza 
în „părțile nonetice ale filosofiei sale”, pornind de la principiile raționalismului 
cartezian, desigur cu scopul de a conferi eticii sale caracterul unei teorii 


? Baruch Spinoza, Etica demonstrată după metoda geometrică si împătţită în cinci părți, 
traducere din limba latină, studiu introductiv şi note de Alexandru Posescu, Bucureşti, Editura 
Ştiinţifică şi Enciclopedică, 1981 ( în continuare E), Părţile a IV-a, „Despre sclavia omului sau despre 
puterile afectelor”, şi a V-a, „Despre puterea intelectului”. 

“E, MI, p. 103. 

+ În părţile a IV-a şi a V-a, Spinoza a transpus geometric ceea ce anunţa „nongeometric” în 
Nota, E II P XLIX, p. 100. 

5 Vezi sinteza realizată de Herman de Dijn, in op. cit., p. 9. 

ê Atât de neobişnuită şi de ,,indrazneata” cum nimeni, în afara lui Spinoza, „nu ar fi avut 
curajul să scrie...”. Aprecierea îi aparține unui alt „mare indranet”, Thomas Hobbes, conform mărturiei 
biografului său, John Aubrey. A se vedea Brief Lives, chiefly of contemporaries, set down by John 
Aubrey, between the years 1669 and 1696, ed. from the author's mss. by Andrew Clark, Oxford, 
Clarendon Press, 1898, vol. I, p. 357, apud Edwin Curley, “’/ Durst Not Write So Boldly’ or How to 
Read Hobbes Theologico-Political Treatise”, http://umich.edu/emcurley/spinoza. 

necontestabile şi demonstrabile după metoda geometriei euclidiene”. Ca atare, 
definițiile termenilor etici sunt compatibile cu determinismul sau „naturalismul” 
expus în metafizica spinoziană, mai precis ele asumă adevărul MEP spinoziene 
prin „captarea” „modurilor în care sunt folosiți în modul cel mai rațional termeni 
precum «bine» şi «virtute»”*. În acest sens, definitoriu este faptul că axiomele şi 
teoremele ce privesc etica sunt derivate din sistemul „nonetic” şi integrate în el „cu 
ajutorul definiţiilor în care termenii etici sunt delimitati prin raportare la termenii 
nonetici deja prezentaţi”. De pildă, ,,perfectia” sau „puterea de a lucra” apare ca 
„realitate; adică esenţa fiecărui lucru, întrucât el există şi lucrează într-un mod 
determinat, fără să se ţină seama de durată”!, iar „Virtutea este însăşi puterea 
omului, care se defineşte numai prin esenţa omului”"!, în condiţiile în care definiția 
esenței omului este conținută în partea a I-a Eticii, „Despre natura şi originea 
sufletului”!?, iar cea a puterii de a lucra a corpului în partea a III-a, „Despre natura 
şi originea afectelor”. Printr-o astfel de procedură, Spinoza decantează câteva şiruri 
de termeni interşanjabili şi de echivalari ale semnificatiilor termenilor-cheie, unul 
dintre ele fiind: esența omului—puterea—virtutea—perfectia, altul puterea—virtutea— 
rationalitatea—activitatea. 

Pe de altă parte, vocabularul tehnic şi deosebit de personal utilizat de 
Spinoza!” şi problemele conotării lui au avut importante consecințe asupra 
posibilităţilor de interpretare a eticii sale. O „adevărată revoluție semantică” a fost 
considerat modul în care Spinoza şi-a prezentat definițiile şi axiomele, dat fiind că 
„termeni familiari şi chiar interpretări familiare au fost transformate în interpretări 
noi, neaşteptate, având consecinţe uluitoare...”1%, de notorietate fiind nu doar 
identitatea Dumnezeu sau natura — Deus sive Natura, ci şi identitatea om sau 
modificarea substanţei, minte umană sau ideea corpului, perfecţiune sau puterea de 
a acţiona, cunoaştere sau virtutea absolută. Din acest punct de vedere, Frankena a 
considerat! că „noua etică” pe care ne-a lăsat-o Spinoza şi care ar putea fi astăzi 
salutată ca „nouă moralitate” este o moralitate diferită de cea mai mult sau mai 
putin uzuală şi şi-a motivat asertiunea prin câteva observaţii deosebit de relevante. 
În primul rând, încercarea lui Spinoza de a „demonstra” „binele” şi „răul”, 


x» 


„virtutea” şi „slăbiciunea omenească”, ,,perfectia” şi „imperfecţia”, şi preocuparea 


7 A se vedea în acest sens William K. Frankena, op. cit., p. 87. 

8 Ibidem, p. 91. 

? Ibidem, p. 87. 

° E, IV, ,,Prefata”, p. 176. 

! E, IV, P XX D, p. 191. 

° E IDO, p. 48, definiția esenței unui lucru; E II P X C, p. 57 si E H P XI D, p. 58, despre 
esența omului. 

3 Vezi, în acest sens, G. H. R. Parkinson, Spinoza on the Power and Freedom of Man, în 
Maurice Mandelbaum and Eugene Freeman (eds.), Spinoza: Essays in Interpretation, ed. cit., p. 7 sq. 
* Herman de Dijn, op. cit., p. 10. 

5 Analizând posibilitatea strictă a eticii spinoziene de a constitui o morală. 

mai restrânsă pentru „obligaţie”, datorie”, ce este „corect” şi ce este „greşit”, a fost 
considerată drept demers specific mai curând pentru „o etică a virtuţii” şi „o etică a 
responsabilității”!€ decât pentru „o etică deontică”!” bazată pe legi normative care 
reglementează relațiile cu semenii şi cuprind prescriptii ce pot constitui un cadru 
mai sigur si mai confortabil de viata'*. Desigur, se impune a fi adăugată imediat 
mențiunea că virtutea şi responsabilitatea trebuie considerate în conotaţie 
spinoziană strictă, în principal virtutea drept cunoaştere adecvată, intuitivă, a 
esenței lucrurilor, a lui Dumnezeu!” respectiv responsabilitatea ca alegere adecvată 
a „căii de viata” sau ca alegere a „celei mai bune căi de viata” prin înţelegerea 
cauzelor „interne şi externe” care ne determină viaţa şi prin identificarea 
alternanță cu formulări care conțin sintagmele: „dictatele rațiunii”, „ghidarea 
rațiunii”, „dominarea rațiunii”, ceea ce reliefează o întemeiere epistemic- 
rationalista strictă a eticii. In al treilea rand, dat fiind că definițiile diferite sau 
definițiile aparente ale ,,binelui” şi „răului”, sau glisările între „Numim bun un 
lucru care...” şi „Prin bine eu inteleg...”, sunt doar partial bazate pe uzajul comun, 
se poate considera că termenii etici sunt folosiți de Spinoza pentru a afirma 
perspective etice diferite de cele uzuale”. 

La acestea trebuie, desigur, adăugată şi teza spinoziană a relativității 
termenilor etici „perfect” şi „imperfect”, „bine” şi „rău” în funcţie de concepția 
individuală asupra propriului interes sau în funcţie de raportarea unei concepții 
asupra bunăstării individuale la un standard sau la un model. Aceşti termeni nu 
desemnează „trăsături obiective sau absolute ale lucrurilor”, dar posedă elemente 
evaluative. Spinoza afirmă că „binele” şi „răul” „nu ne arată ceva pozitiv în lucruri, 
dacă le considerăm în ele însele şi nu sunt decât moduri de cugetare sau noţiuni pe 
care le formăm prin compararea lucrurilor între ele. Căci unul şi acelaşi lucru poate 
fi, în acelaşi timp, bun şi rău, şi chiar indiferent... Deşi aşa stau lucrurile, trebuie 
totuşi să păstrăm aceste cuvinte. Dacă dorim să ne formăm o idee despre om, pe 
care să o privim ca pe un model al naturii omeneşti, ne va fi de folos să păstrăm 


'© Vezi, în acest sens, Steven B. Smith, An Etics of Responsability, în vol. Spinoza 's Book of 
Life. Freedom and Redemption in the Ethics, New Haven and London, Yale University Press, 2003, 
pp. 24-30. 

17 A se vedea William K. Frankena, Spinoza’s ‘New Morality’. Notes on Book IV, în Maurice 
Mandelbaum and Eugene Freeman (eds.), Spinoza: Essays in Interpretation, La Salle, Illinois, The 
Open Court Publishing Co., 1971, p. 85 sqq. 

15 Pentru analiza distinctiei legi „cu bază metafizică” (legi naturale) şi legi normative, a se 
vedea Donald Rutherford, Spinoza’s Conception of Law: Metaphysics and Ethics, în Yitzhak Y. Melamed 
and Michael A. Rosenthal (eds.), Spinoza 's Theological-Political Treatise. A critical Guide, New York, 
Cambridge University Press, 2010, pp. 143-168. 

19 A se vedea, de pildă, E V P XXV, p. 264 sq. 

2 Pentru aceste aspecte, a se vedea William K. Frankena, op. cit., p. 85-86. 

cuvintele în înţelesul de care am vorbit”?! 


. „Desubiectivizarea modelului” şi 
„obiectivizarea binelui şi a răului””, în funcţie de care se poate judeca ce este bun 
şi ce este rău pentru o ființă umană, are loc prin definirea binelui drept cunoaştere 
sigură a ceea ce ne este folositor” şi, mai ales, prin adaosul pe care îl face Spinoza 
la „cunoaşterea binelui şi a răului” — o „cunoaştere întemeiată pe pasiune”, care „nu 
este decât ideea bucuriei sau a tristeţii ce rezultă cu necesitate din însuşi afectul de 
bucurie sau de tristeţe”, „întrucât suntem conştienţi de eP” — prin „adevărata 
cunoaştere a binelui şi a răului” — „derivată din percepţia raţională” sau din 
urmarea „dictatelor ratiunii””>. 

„Dictatele” sau „legile raţiunii” reflectă probabil cel mai pregnant 
individualitatea concepției lui Spinoza în cadrele raționalismului modern. 
Interpretările din ultimii ani, îndeosebi cele propuse de Donald Rutherford, tind să 
acorde „dictatelor raţiunii” un rol proeminent în construcția etică spinoziană, cu 
argumentul că Etica dezbate tocmai „calea dreaptă de viaţă”, adică viata trăită in 
acord cu „dictatele” sau „ghidarea raţiunii”. „Dictatele rațiunii” sunt „demonstrate” 
ca „bază a virtuţii şi moralității”, întrucât „poruncesc ca fiecare să se iubească pe 
sine, să caute folosul său”, adică să persevereze în conatus, „în efortul de 
menţinere a existenţei” proprii”. Coextensiv, ele sunt argumentate ca definitorii 
pentru caracterul „omului liber”%, pentru existenţa celui care „doreşte să lucreze, 
să trăiască, să-şi păstreze ființa pe baza căutării folosului propriu”. Maximal, 
„dictatele raţiunii” sunt argumentate drept condiție a desăvârşirii, drept bază a 
„celui mai mare bine pe care îl putem dori”, şi anume „iubirea fata de Dumnezeu” 
sau față de „lucrul neschimbător şi veşnic”, drept bază a „supremei virtuţi a 
sufletului”, aceea de „a-l cunoaşte pe Dumnezeu, adică de a cunoaşte lucrurile prin 
cel de-al treilea gen de cunoaştere” sau prin „ştiinţa intuitivă”, şi drept bază a 
„supremei perfecţii omeneşti”, a „celei mai înalte bucurii” şi „mulțumiri”, adică a 
beatitudinii”. Ca atare, problematica „dictatelor rațiunii” apare ca dezvoltare a 
studiului naturii cognitive şi dinamic-afective a omului, în sensul în care, aşa cum 
arăta Herman de Dijn*’, Spinoza a evitat să facă o trecere directă de la cunoaşterea 


>! E, IV ,,Prefati”, p. 175. 

Este formulată cu eleganţă şi precizie de Steven Nadler în capitolul „Virtue and the Free 
Man” al cărţii lui Spinoza 's Ethics. An Introduction, New York, Cambridge University Press, 2006, 
p. 218-219. 

3 E IVD 1, p. 176. 

2% E, IV P VIII D, p. 182. 

25 E, IV P XXXV D, p. 200 sq. 

% E IV P XVIII D, p. 

> EIN P 6, p. 110 sq. 

°8 A se vedea in acest sens Donald Rutherford, Spinoza and the Dictates of Reason, “Inquiry”, 
vol. 51, no. 5, October 2008, pp. 485-511. 

? IV P LXVI, IV P LXVII. 

3 E, V P XX, V P XXVI 

3! Herman de Dijn, op. cit., p. 247. 

rațională şi „afectele active” corespunzătoare ei la cunoaşterea intuitivă şi 
beatitudine, angajându-se, în schimb, într-o sistematizare a cauzelor „sclaviei 
omului” sau ale „slăbiciunii naturii noastre”, într-o „descriere a cauzelor 
infirmitatilor şi inconstantei umane”. Scopul a fost acela de a identifica în 
„dictatele raţiunii” (dictamina rationis) sau ,,invatamintele raţiunii” mijloacele 
esenţiale de evitare a „sclaviei” afectelor şi instrumentele esenţiale de identificare a 
afectelor concordante unei existente corecte sau unei „căi drepte a vieţii”. 
„Conduita dreaptă a vieţii”, care procură „cea mai mare mulţumire a sufletului”, 
este definită drept conduita în care se manifestă plenar „esenţa sufletului” sau 
„puterea” lui de a ieşi de sub „constrângerea” sorții, şi anume puterea de „vedea 
mai binele” şi de a-l urma, ceea ce pentru Spinoza echivalează cu o „lucrare 
perfectă”. Aducerea în realitate a binele sau exercitarea puterii de a săvârşi sau 
înfăptui un anumit lucru care este folositor şi care este inteligibil prin legile naturii 
umane face posibil ca subiectul acestei activități, „omul activ”, ca „parte a naturii”, 
să poată fi conceput prin sine, „independent de celelalte parti” ale naturii, adică sa 
fie cauza adevărată a unor schimbări, în aceeaşi măsură în care puterea lui 
Dumnezeu sau a naturii „poate fi explicată prin esenţa actuală omenească”"”. Chiar 
dacă puterea omului este mărginită şi infinit depăşită de puterea cauzelor externe, 
ea reflectă cuantumul posibil al adevăratei cunoasteri a binelui şi a răului şi forța 
afectivă de a rezista pasiunilor sau afectelor pasive, adică reflectă puterea rațiunii 
„în potolirea afectelor” şi în depăşirea „slăbiciunii omeneşti”. „Ghidarea dupa 
rațiune” face posibilă astfel „orânduirea şi inlantuirea” afectelor într-o ordine 
intelectuală ce implică cunoaşterea de sine şi cunoaşterea lucrurilor exterioare, 
„Cugetarea”, „înţelegerea” sau internalizarea necesităţii naturii şi determină 
acțiunea sau activitatea virtuoasă ce procură bucurie. Ca atare, această ordine 
intelectuală apare drept fundament al acţiunii virtuoase care reflectă puterea de a 
săvârşi sau a înfăptui anumite lucruri. 


STATUTUL METAFIZIC AL ETICII 


Această puternică impregnare „raționalistă şi intelectualistă” a eticii 
spinoziene a generat o serie de contraargumente la asumptia că scopul central al 
filosofiei lui Spinoza a fost teoria etică. Deşi, în mod evident, cea mai importantă 
lucrare a lui Spinoza, Etica, cuprinde o construcţie relevantă pentru conţinutul 
teoriei etice, îndeosebi consideraţii care vizează „sursele judecăților noastre asupra 
binelui şi răului şi dezbaterea principalelor motivații sau cauze ale acțiunii umane”. 
Cu toate acestea, „există în ea o amplă preocupare care trimite dincolo de sfera 
înţelegerii convenţionale a eticii”**. Herman de Rijn considera în acest sens că în 


32 E, IV P IV D, p. 180. Astfel, Spinoza întăreşte: „Prin urmare, puterea omului, întrucât se 
aplică prin esenţa lui actuală, este o parte din puterea infinită a lui Dumnezeu sau a naturii”. 
3 Steven B. Smith, op. cit., p. 27. 

Etica Spinoza introduce perspectiva etică înlăuntrul unei filosofii naturaliste”. 
Urmând această linie de interpretare, se poate considera că, deşi relevant pentru 
scopul major al demersului spinozian, titlul Etica apare ca fiind nereprezentativ 
pentru caracterul multivalent al conţinutului său, fiind în ultimă instanţă un titlu 
suficient de „prudent”. Autorul mărturisea că „etica” sa, „aşa cum toată lumea ştie, 
a trebuit să fie bazată pe metafizică şi fizică”. Mai multi interpreţi au fost însă 
reticenti in privinţa inevitabilitatii acestei întemeieri metafizice“, motivaţia 
veridică a încercării de a „lega” metafizica şi psihologia din Părţile întâi şi a doua 
cu dezbaterea etică şi politică a Partilor a treia şi a patra şi a acestora din urmă cu 
tratarea iubirii de Dumnezeu în Partea a cincea fiind identificată de Steven B. Smith, 
de pildă, ca şi de Parkinson, cu încercarea de a nega viabilitatea oricărei cauze 
finale? şi de a privi dorinţele umane ca produse ale cauzelor eficiente. Din faptul 
că „natura nu lucrează în vederea unui scop, deoarece fiinţa eternă şi infinită, pe 
care o numim Dumnezeu sau natura, lucrează cu aceeaşi necesitate cu care există”, 
rezultă doar că „ceea ce se numeşte cauză finală nu este decât dorinţa omenească, 
întrucât este considerată ca principiu sau cauză primară a unui lucru”, „în realitate” 
ea dovedindu-se a fi „cauză eficientă’. Rezultatul acestei încercări metafizice 
spinoziene a fost, aşa cum arăta Smith, punerea întregului comportament uman în 
termeni de putere sau în termenii relațiilor de putere. Întrucât ființele umane, ca 
„moduri prin care atributele lui Dumnezeu sunt exprimate într-un fel cert şi 
determinat”, adică întrucât ele „sunt lucruri care exprimă într-un fel cert şi 
determinat puterea lui Dumnezeu prin care acesta există si lucrează”, ele, ca 
oricare alt lucru, „tind să-şi mențină existenţa”, iar această putere sau nazuinta 
constituie „esenţa în act a lucrului însuşi”. În această privință, Parkinson atrage 
atenţia că în limbajul obişnuit puterea (potentia) şi nazuinta, strădania (conatus) nu 
sunt echivalente, dar că prin echivalarea lor Spinoza a vizat efortul de menţinere a 
existenţei şi a lucrului „însuşi”, neafectat de cauze externe şi care nu conţine în el 
„nimic care ar putea să-l distrugă”. Ceea ce Spinoza a generat practic prin această 
identitate a fost instituirea unei „duble relaţii cauzale” sau instituirea a două tipuri 
distincte de cauzalitate. Diferenţa dintre necesitatea cu care „esenţa eternă şi 


%4 Herman de Dijn, op. cit., p. 36. 

* În Scrisoarea către Blyenbergh din 3 iunie 1665, Scrisoarea XXXVIII (XXVII), în acord cu 
numerotarea Gebhardt. A se vedea vol. Spinoza 's Correspondence — The Chief Works of Benedict de 
Spinoza, translated from the Latin, with an Introduction by R.H.M. Elwes, vol. 2, De Intellectus 
Emendatione, Ethica, Select Letters, revised edition, London, George Bell and Sons, 1901. 

3 Cu atât mai mult cu cât, aşa cum arăta Steven B. Smith, „evident şi sigur era că «toată 
lumea» nu ştie”. Vezi Steven B. Smith, op. cit, p. 27. 

37 Această opțiune a lui Spinoza a fost precedată de respingerea abordării aristotelice a lumii 
fizice, adică a înţelegerii lucrurilor ca straduinta pentru un anumit scop şi a explicării prin referire la 
scopul lor sau la „cauza finală”. A se vedea, în acest sens, G. H. R. Parkinson, op. cit., p. 9 sqq. 

38 E, IV Prefaţă, p. 174. 

* E IM P VI D, pp. 110-111. 

4 E IIP IVD, p. 110. 


44 Gabriela Tănăsescu 


infinită a lui Dumnezeu” implică fiecare lucru şi „forţa (vis) prin care fiecare se 
străduieşte să existe” este aceea că „agentul ale cărui acte urmează propriul conatus 
este într-o anumită măsură auto-determinat”, iar conatus-ul constituie „o cauză 
eficientă internă”. Aceasta a fost echivalată cu afirmația explicită că „o cauză 
eficientă nu trebuie să fie externa”! sau cu aceea că „ființele umane sunt făpturi 
teleologice ale căror acțiuni au sens ca expresii ale anumitor scopuri sau intentii”””. 
Implicit, această afirmaţie poate fi echivalată cu recunoaşterea posibilității 
realizării-de-sine individuale, urmând „dictatele raţiunii”, în condițiile asumării 
„poziţiei intermediare” între „exterioritatea şi interioritatea” cauzală. Ca urmare, 
tema centrală a Eticii ar putea fi reformulată prin accentuarea statutului ființelor 
umane ca făpturi orientate rational către scopuri, către viata trăită în condiția 
„perfecțiuni” individuale corect sau adecvat înțeleasă. Astfel reformulat, scopul 
Eticii permite decantarea „conexiunii” dintre psihologia, politica, etica şi mistica 
filosofiei spinoziene, şi anume capacitatea umană de a împlini intelectual şi practic 
condiţia libertăţii, de a folosi puterea de a cunoaşte binele şi de a-l şi împlini 
practic, de a evita akrasia sau limitele puterii rațiunii. 

În consecință, „dubla relație cauzală” poate fi apreciată ca deschidere a 
posibilității de interpretare a „celui mai bune căi a vieţii”, „perfecţiei” şi „soluţiei la 
problema etică a adevăratei fericiri” prin coordonate metafizice şi logice „situate în 
mod fatis în confruntare cu concepţia «naturalistă» despre Dumnezeu şi om”. Cred 
că această infruntare, intermediată de teoria etică în termenii prudentei proverbiale 
spinoziene, a avut ca scop major şi ultim argumentarea „principiilor necesităţii 
naturale înrădăcinate în puterea inerentă a minții umane” şi a specificului forței lor 
normative. De altfel, încă in Tratatul teologico-politic Spinoza a prezentat, cu 
referire la dreptul divin sau legea dumnezeiescă naturală şi la cunoaşterea lui 
Dumnezeu „în speculație şi rațiune pură”, împlinirea legilor lui Dumnezeu ca 
adevăruri veşnice care rezultă din „necesitatea naturii şi desăvârşirii sale”, ca o 
„Căutare şi săvârşire a binelui ca bine”, adică o căutare „a binelui din dragostea 
pentru bine şi nu din teamă de rău”, ca un acord cu „lumina naturală” şi acţiunea 
„liberă a unui suflet statornic”. După Spinoza, acordul între legea dumnezeiască 
şi virtutea „luminii naturale” sau a intelectului putea să implice acțiunea liberă, 
virtuoasă a asumării individuale a binelui. Pentru ilustrarea biblică a acestui acord, 
Spinoza a apelat la calea urmată de Solomon, calea depăşirii afectelor şovăielnice, 
calea „ştiinţei” şi ,,intelepciunii”, a recunoaşterii intelectului omenesc ca „adevărat 
izvor al vieţii” şi „al legii celor înţelepţi”, ca sursă a fericirii şi liniştii sufletului. 
Spinoza a subliniat în modul său specific valoarea de model a căii „intelectuale” a 
lui Solomon — cel care „i-a întrecut pe toți inteleptii timpului său, şi ale cărui 


“| G, H. R. Parkinson, op. cit., p. 19. 

” Steven B. Smith, op. cit, p. 28. 

Ei Spinoza, Tratatul teologico-politic, traducere, studiu introductive şi note de I. Firu, 
Bucureşti, Editura Ştiinţifică, 1960, (în continuare TTP) IV, pp. 69-70. 

+ TTP, IV, p. 76. 

sentinţe au fost imbratisate de popor, considerandu-le la fel de sfinte ca şi ale 
profeților” —, arătând ca „Scriptura nu laudă atât darul profetic şi evlavia lui, cât 
ştiinţa şi înţelepciunea lui”. Dacă „înţelepciunea şi ştiinţa izvorăsc din gura lui 
Dumnezeu” [prin gura profetului], adică dacă intelectul şi ştiinţa depind de ideea 
sau cunoaşterea lui Dumnezeu, rezultă ca ele contin „adevărata etică şi politică”. 
„Făgaşurile binelui” sunt deplin înţelese dacă înţelepciunea „pătrunde inima” 
omului, aşa cum „în inima şi conştiinţa omului trebuie să fie gravat Cuvântul lui 
Dumnezeu” care „îl păzeşte”, adică îi ghidează întregul comportament. Ultimativ, 
dacă această „împlinire etică” este în acord desăvârşit cu ştiinţa naturală — „căci ea 
ne învaţă etica şi virtutea adevărată după ce am dobândit cunoaşterea lucrurilor şi 
am gustat importanța ştiinţei” —, după Spinoza, care îl citează pe Solomon, 
„fericirea şi liniştea celui care cultivă intelectul natural nu depind de puterea soartei 
(adică de ajutorul extern al lui Dumnezeu), ci mai ales de puterea lui interioară 
(adică de ajutorul intern al lui Dumnezeu), şi anume fiindcă, veghind, lucrând şi 
chibzuind bine, el se păstrează foarte bine”. Astfel că, ultimativ, in această 
dispunere bivalentă (extern-intern) a puterilor lui Dumnezeu, intelectul sau „lumina 
naturală” este cea care „vede virtutea şi divinitatea” veşnică a lui Dumnezeu „în 


făpturile lui” şi, de asemenea, calea ce trebuie urmată din perspectivă etică. 


45 TTP, IV, p. 77. 

“© Ibidem. 

‘7 TTP, IV, p. 78. 

48 TTP, IV, p. 79. Spinoza face distincția între „ajutorul intern al lui Dumnezeu”, ca „tot ce 
poate îndeplini natura omenească numai prin puterea ei spre a-şi menține ființa”, şi „ajutorul extern al 
lui Dumnezeu”, ca „tot ce, pe lângă aceasta, se întâmplă spre folosul său, datorită puterii cauzelor 
externe” [p. 53]. 


REGULI DE ORDONARE A PRIORI A EXISTENŢEI 
FENOMENELOR IN CRITICA RAŢIUNII PURE 


RODICA CROITORU 


Abstract. Different types of rules used by Kant to subordinate a priori the existence of 
phenomena are analyzed. First come the rules which synthesize the principles of 
intuition and perception, whose part is to unify experience. They are completed by rules 
resulted from the three modes of time: permanence, succession, and simultaneity, which 
are rules of the relations of time, according to which the existence of each phenomena 
could be determined as regards the unity of each mode of time. They precede 
experience making it possible and, at the same time, they ground the rules of the 
understanding, which are a priori true, being the source of every truth; the agreement of 
our knowledge with objects, achieved by these rules, offers the ground of the possibility 
of experience. Advancing with experience, Kant reveals us the utility of regulative 
principles, which subordinate a priori the existence of phenomena, coming to a 
necessary relation of perceptions in a mode of time. The postulates of empirical 
thinking are, as well, rules relative to the modality of experience, respectively to its 
possibility, reality and necessity. 


Keywords: rule, phenomenon, experience, intuition, perception 


INTRODUCERE 


Sunt analizate diferite tipuri de reguli, pe care Kant le-a folosit pentru a 
subordona a priori existenta fenomenelor; in primul rand, sunt prezentate reguli 
care sintetizează principiile intuitiei şi percepţiei, prin a căror acțiune experiența ne 
apare ca fiind unitară. Ele sunt întregite de reguli rezultate din cele trei moduri ale 
timpului: permanenta, succesiunea şi simultaneitatea, care sunt reguli ale 
raporturilor de timp ale fenomenelor, conform cărora existenţa fiecărui fenomen 
poate fi determinată cu privire la unitatea oricărui mod al timpului. Ele preced 
experienţa şi o fac posibilă, şi totodată alcătuiesc baza pe care se vor aşeza regulile 
intelectului, care sunt adevărate a priori, constituind sursa oricărui adevăr, acordul 
experienţei. Avansând în abordarea experienței, Kant ne dezvăluie utilitatea 
principiilor regulative, care supun a priori regulilor existenţa fenomenelor, 
realizând o legătură necesară a perceptiilor între ele într-un mod al timpului. 
Postulatele gândirii empirice sunt, de asemenea, reguli care se referă la modalitatea 
abordării experienței, respectiv la posibilitatea, realitatea şi necesitatea ei. 

AXIOMELE INTUITIEI 


Cu toate că intuiţia pare a fi un element cognitiv nesigur, datorită sensibilităţii 
din care provine, dar şi datorită subiectivitatii celui care o realizează, ea se bucură 
de cel puţin o notă de stabilitate, care îi sporeşte şansele cognitive. Aceasta este 
concentrată în principiul: „toate intuițiile sunt mărimi extensive”! ; dovada sa se află 
în faptul că, din punct de vedere formal, fenomenele au nevoie de intuiţia în spaţiu 
şi timp drept temei a priori al lor. Ceea ce înseamnă că în conştiinţa empirică a 
agentului cognitiv, diversul fenomenelor este aprehendat într-o sinteză, în care se 
produc reprezentările unui spaţiu sau timp determinat; odată cu sinteza, apare 
conştiinţa asupra unității sintetice a diversului, care a devenit omogen. În urma 
acestei conştientizări devine posibilă reprezentarea unui obiect si se formează 
conceptul de mărime; ea este o mărime extensivă, care face posibilă percepţia unui 
obiect ca fenomen. 

Mărimea extensivă este cea în care reprezentarea părţilor face posibilă 
reprezentarea întregului şi o precede cu necesitate. La fel se întâmplă şi cu timpul, 
dar care este gândit prin progresia succesivă de la un moment la altul, în care toate 
părțile timpului produc o mărime de timp determinată. În toate fenomenele, intuiţia 
prin care se formează acestea este fie spațiul, fie timpul, şi astfel orice fenomen ca 
intuiție se prezintă ca o mărime extensivă, cognoscibilă printr-o sinteză succesivă 
în aprehensiune. Fenomenele iau forma unor agregate, ca mulțimi ale părților date 
anterior, reprezentate şi aprehendate extensiv. Pe sinteza succesivă a imaginaţiei 
productive în crearea figurilor se întemeiază geometria cu axiomele ei, care, din 
perspectiva mărimilor extensive, ne apare ca o matematică a extensiunii. Ea 
stipulează condiţiile intuitiei sensibile a priori, prin care se realizează schema’ unui 
concept pur al fenomenului extern, după cum sunt axiomele care se referă la 
mărimi: „între două puncte este posibilă numai o dreaptă” sau „două drepte nu 


închid un spaţiu”. 


ANTICIPĂRI ALE PERCEPȚIEI 


La fel ca în cazul intuitiei, aparenta vulnerabilitate cognitivă a percepției este 
amendată de un element de stabilitate, exprimat într-un principiu complementar 
celui anterior: „In toate fenomenele, realul, care este un obiect al senzatiei, are 


‘Imm. Kant, Kritik der reinen Vernunft, Akademie Textausgabe, Berlin, Walter de Gruyter & 
Co., 1969, III, p. 148, IV, p. 113. 

? Daniel O. Dahlstrom („Transzendentale Schemata, Kategorien und Erkenntnisarten”, În: 
Kant-Studien, 78, nr. 1, 1984, p. 38-54) consideră că schemele transcendentale sunt „condiţiile 
necesare şi suficiente ale categoriilor şi de aici rezultă semnificația lor obiectivă. Ele sunt 
caracterizate ca determinatii ale simțului intern a priori sau simplu ca determinatii de timp. O astfel 
de determinatie de timp este un produs transcendental sintetic pur al imaginației“ (p. 48-49). 

3Imm. Kant. op. cit, III, p. 150, IV, p. 114. 

mărime intensivă, adică un grad”. Fenomenele, ca obiecte ale percepției, nu sunt 
intuitii formale pure, ca spațiul şi timpul, ci ele contin materia unui obiect in 
genere, reprezentabilă în spaţiu sau timp. Ea constituie realul senzatiei, ca 
reprezentare subiectivă de care putem deveni conştienţi, cu condiţia ca subiectul să 
fie afectat şi senzaţia să fie raportată la un obiect în genere. Neraportată la obiect, 
senzaţia în sine nu prezintă caracteristicile unei reprezentări obiective, pentru că în 
ea nu regăsim nici intuiţia de spaţiu, nici pe cea de timp; ea are numai o mărime 
intensivă, care se constituie în grad, ce influențează simţul. Acest mic element 
introdus de percepție dezvăluie mari posibilități de a initia trecerea de la domeniul 
empiricului perceptual la cel al purității conceptuale. Astfel, între conştiinţa 
empirică şi conştiinţa pură are loc o schimbare gradată, până când realul poate 
dispărea, încât să nu mai rămână decât o conştiinţă formală, a priori a diversului în 
spaţiu şi timp. Având în vedere existenţa acestui element formal, se poate afirma ca 
orice cunoaştere prin care se poate determina şi cunoaşte a priori ceea ce aparţine 
cunoaşterii empirice este o anticipare. În afara acestui element anticipator, asupra 
determinatiilor pure în spaţiu şi timp, a figurii şi mărimii, se poate de asemenea 
anticipa; ele au rolul de a reprezenta a priori ceea ce poate fi dat întotdeauna numai 
a posteriori în experienţă. Totuşi, fondul fenomenelor conţine ceva incognoscibil 
a priori, care constituie diferența dintre cunoaşterea empirică şi cunoaşterea 
a priori, care este senzaţia ca materie a percepţiei; asupra ei nu se poate anticipa. 
Ceea ce în intuiţia empirică corespunde senzatiei este desemnat ca realitate 
(realitas phaenomenon), iar ceea ce corespunde lipsei de senzaţie este desemnat ca 
negatie. Traseul senzatiei, care este susceptibilă de diminuare, putând dispărea cu 
timpul, se întinde între realitatea din fenomen şi negatie. Între ele există o 
conexiune continuă a mai multor senzaţii intermediare posibile, între care diferența 
este mai mică decât diferența dintre senzația dată şi zero. Rezultă că realul in 
fenomen are întotdeauna o mărime, care nu se află în aprehensiune, pentru că 
aprehensiunea are loc doar prin intermediul senzatiei într-un moment şi nu prin 
sinteza succesivă a mai multor senzații, de la parti la întreg. Mărimea aprehendata 
ca unitate, in care multiplicitatea poate fi reprezentată prin apropiere de negatie, 
este intensivă; ea indică faptul că orice senzaţie şi orice realitate în fenomen au un 
grad, care poate fi întotdeauna redus, dar nu anihilat, pentru că între realitate şi 
negatie se află o conexiune continuă de realități şi de percepții posibile. 
Proprietatea mărimilor de a întreţine continuitatea face ca despre nicio parte 
să nu se poată spune că ar fi cea mai mică posibilă. Spațiul şi timpul ne dau un 
exemplu pentru aceasta, fiind considerate quanta continua, întrucât nicio parte a lor 
nu poate fi dată fără limitarea părții de către un alt spaţiu sau timp; drept care 
spațiul se compune din spaţii, iar timpul se compune din timpuri. Astfel de mărimi 
se caracterizează prin fluenta, întrucât sinteza produsă de imaginația productivă 
pentru producerea lor este o progresie în timp. Fenomenele considerate atât 


4 Ibidem, III, p. 151, IV, p. 115. 

extensiv cât şi intensiv, ca şi orice schimbare, sunt mărimi continue. Faptul că este 
posibilă o cauză care modifică starea lucrurilor, determinându-le să se transforme 
în contrariul unei stări date, nu poate fi afirmat a priori de către intelect, pentru că 
transformabilitatea se referă la anumite determinări ale fenomenelor, cărora numai 
experiența le poate da girul, pe când cauza lor este de căutat în imuabil. Rostul 
acestui principiu al anticipării perceptiilor este cel de cenzură fata de concluziile 
false, care ar putea fi extrase în urma perceptiilor. 

Dacă orice realitate are grade care se regăsesc în percepţie, astfel încât între 
grad şi negatie să se afle o serie infinită de grade tot mai mici, in mod 
corespunzător, fiecare simţ trebuie să aibă un grad determinat de receptivitate a 
senzatiilor; şi atunci nu este posibilă nicio percepție şi nicio experienţă, care să 
dovedească absenţa totală a oricărui real sau prezenţa unui spațiu sau a unui timp 
vid rezultată din experiență. Absența realului din intuiţia sensibilă nu poate fi 
percepută, nici nu poate fi dedusă din fenomene şi din diferenţa de grad a realității 
lor; ca urmare, nu este cazul ca ea să fie invocată în explicarea fenomenului. 

Despre realul care corespunde senzatiilor, în opoziţie cu negația, se spune că 
el reprezintă ceva al cărui concept cuprinde o existenţă ce semnifică sinteza într-o 
conştiinţă empirică în genere. In timp ce calitatea senzatiei este întotdeauna 
empirică şi nu poate fi reprezentată a priori, în mărimile în genere poate fi 
cunoscută a priori o singură calitate, care este continuitatea; dar în orice calitate a 
realului fenomenelor nu poate fi cunoscută a priori decât cantitatea lor intensivă, şi 
anume că au un grad, restul aparținând experienţei şi fiind, deci, neanticipabil. 
Numai proprietatea senzatiilor de a avea un grad este cea care poate fi cunoscută 
a priori, celelalte sunt date numai a posteriori. 


ANALOGIILE EXPERIENŢEI 


Aceste reguli sintetizează principiile intuitiei şi percepţiei sub forma: 
„Experienţa este posibilă numai prin reprezentarea unei conexiuni necesare a 
percepţiilor”, principiu care poate fi dovedit de faptul că experienţa este o 
cunoaştere empirică, care determină un obiect cu ajutorul sintezei perceptilor. 
Minusul cognitiv al perceptiilor este dat de faptul că în experiență ele se raportează 
unele la altele întâmplător, astfel încât din percepțiile însele nu reiese necesitatea 
conexiunii lor; aportul aprehensiunii este întrucâtva similar, dat fiind că ea se 
reduce la compunerea diversului intuitiei empirice, în care nu se află reprezentarea 
necesităţii existenţei în relația dintre fenomenele compuse de ea în spațiu şi timp. 
Totuşi, elemente de necesitate trebuie să conţină experienţa, cu toate că este doar o 
cunoaştere a obiectelor cu ajutorul perceptiilor; şi aceste elemente sunt furnizate de 
faptul că determinarea existenţei obiectelor în timp poate avea loc numai datorită 


> Ibidem, Ul, p. 158, IV, p. 121. 

conceptelor care fac a priori conexiunea in timp. Or, în măsura în care conceptele 
includ necesitate, şi experienţa este posibilă printr-o reprezentare a conexiunii 
necesare a perceptiilor. 

În raporturile de timp ale fenomenelor pe care se contează în experienţă, trei 
sunt modurile timpului: permanenta, succesiunea şi simultaneitatea — de unde 
rezultă trei reguli care fac posibilă experienţa. Principiul lor se bazează pe unitatea 
necesară a aperceptiei cu privire la orice conştiinţă empirică posibilă în fiecare 
timp, ce serveşte drept temei a priori, peste unitatea sintetică a tuturor fenomenelor 
conform raporturilor lor în timp“. Aperceptia originară se raportează la simţul 
intern, la totalitatea reprezentărilor a priori, care este raportul conştiinţei empirice 
diverse în timp; în ea trebuie să se reunească diversul, conform raporturilor sale de 
timp, care afirmă unitatea transcendentală a aperceptiei a priori; ei îi este supus 
ceea ce trebuie să aparţină cunoaşterii, care este un obiect pentru noi. Unitatea 
sintetică în raportul de timp al tuturor perceptiilor este determinată a priori şi 
stipulează că „toate determinările empirice de timp trebuie să fie supuse regulilor 
determinării generale de timp”; analogiile experienţei sunt astfel de reguli. 
Specific acestor reguli cu valoare de principii este că ele nu examinează 
fenomenele şi sinteza intuitiei lor empirice, ci existența şi raportul dintre 
fenomene. Felul în care este aprehendat ceva în fenomen este determinat a priori, 
astfel încât regula după care se produce sinteza sa să poată da intuiţia a priori în 
fiecare exemplu empiric, adică să poată realiza intuiţia prin sinteză. Dar existența 
fenomenelor nu poate fi cunoscută a priori, unde se poate proceda deductiv este cu 
privire la o existență oarecare, cu toate că nici nu am putea-o cunoaşte determinat, 
nici nu am putea anticipa prin ce se deosebeşte intuiţia ei empirică de altele. În 
acest caz, noi avem de-a face cu principii matematice, pentru că ele ne indreptatesc 
să aplicăm matematica la fenomene; ceea ce înseamnă că asupra lor se pot 
întrebuința cantităţi numerice şi determina fenomenul ca mărime, conform regulilor 
unei sinteze matematice. 

De un alt tip sunt principiile care trebuie să supună a priori existența 
fenomenelor unor reguli. Întrucât existenţa nu se construieşte, principiile se referă 
numai la raportul existenţei şi procură principii regulative. Ele nu trimit nici la 
axiome, nici la anticipări; astfel încât dacă este dată o percepţie într-un raport de 
timp cu alta, chiar dacă nedeterminată, nu se spune a priori despre ce percepţie este 
vorba si cât este de mare, ci cum este legată ea cu necesitate de prima percepţie, 
conform existenței lor în acest mod al timpului. În matematică, analogiile 


5 Wayne Waxman (,,Kant’s Phychologism”, Part II, În: Kantian Review, 4, 2000, p. 74-97) 
considera ca prin ,,identificarea categoriilor fundamentale ale metafizicii traditionale cu conceptele 
pure ale intelectului, pe care intelectul le contine in sine a priori (A 80/ B 106), psihologismul lui 
Kant face din aperceptia însăşi temeiul posibilităţii categoriilor (A 101). Prin urmare, referința la un 
subiect ce are reprezentări şi la actele sale este chiar o parte a conținutului (semnificației) categoriilor — 
şi, prin urmare, a înseşi funcțiilor logice (a se vedea B 131), precum şi a spaţiului şi timpului (p. 79-80). 

7 Imm. Kant, op. cit., II, p. 159, IV, p. 122. 

semnifică egalitatea a două raporturi de mărime cantitative, drept care valabilitatea 
lor este cea a unor principii constitutive; astfel încât, dacă sunt dati trei membri ai 
unei proporţii, al patrulea este dat prin construire. În filosofie, analogia poartă 
asupra raporturilor calitative de mărime, urmărindu-se ca printr-o regulă din trei 
membri dati să poată fi cunoscut şi dat a priori numai raportul față de al patrulea, 
dar nu el însuşi. O analogie a experienței va fi aşadar o regulă, după care unitatea 
experienţei apare din percepții şi ca principiu al obiectelor, având o valabilitate 
regulativă. Tot astfel se poate afirma şi despre postulatele gândirii empirice în 
genere, care se referă la sinteza intuitiei, a percepţiei şi a experienței; ele sunt 
principii regulative şi se deosebesc de cele matematice, care sunt constitutive ca 
mod al evidenţei şi care se referă la intuitivul lor, precum şi al demonstraţiei lor. 
Semnificaţia analogiilor este cea de principii ale intrebuintarii empirice a 
intelectului. Dacă am ieşi din sfera empiricului, iar obiectele la care trebuie 
raportate aceste principii ar fi lucruri în sine, atunci ar fi imposibil ca prin ele să se 
cunoscă a priori ceva sintetic; astfel de obiecte nu pot fi decât fenomene, a căror 
cunoaştere completă, spre care trebuie să se îndrepte toate principiile a priori ale 
intelectului, este experienţa posibilă; iar principiile analogice se referă numai la 
condiţiile unităţii cunoaşterii empirice în sinteza fenomenelor, sinteză gândită în 
schema conceptului pur al intelectului; în aceasta este cuprinsă categoria, a cărei 
funcţie nu este restrânsă de nicio condiţie sensibilă. La compunerea fenomenelor se 
va proceda conform unei analogii cu unitatea logică şi universală a conceptelor, şi 
de aceea principiul va servi drept categorie; dar în aplicarea la fenomene, în locul 
principiului va apărea fie schema categoriei drept cheie a intrebuintarii ei, fie 
schema va apărea alături de categorie drept condiție restrictivă a principiului. 


PRINCIPIUL PERMANENTEI SUBSTANȚEI 


Pentru a analiza fenomenele din natură, noi dispunem de două constante: 
substanţa, care indică fondul din care sunt constituite acestea, şi timpul, care indică 
modul în care substanța devine şi ni se înfăţişează ca fenomen. Interacțiunea lor 
este reglementată de câteva principii, între care: „Substanța persistă în orice 
schimbare a fenomenelor şi cuantumul aceleiaşi nici nu creşte, nici nu scade în 
natură”. El stipulează existența unui fond substantial constant identic cu sine şi 
totodată posibilitatea ca acesta să se afle în mişcare, când ne apare ca fenomen. 
Substanţa în fenomen, care constituie realul lor, în măsura în care rămâne 
întotdeauna aceeaşi, a generat noțiunea permanentului, singura în raport cu care pot 
fi determinate toate raporturile de timp ale fenomenelor. Faţă de substanță, timpul 
are o semnificaţie transcendentală mai mare şi este susceptibil de o abordare mai 
diversificată. El este o formă permanentă a intuitiei interne, în care pot fi 


8 Ibidem, LL, p. 162. 

reprezentate atât simultaneitatea, prin care se menţine cuantumul de materie, cât şi 
succesiunea, prin care se asigură schimbarea fenomenelor. Schimbarea care are loc 
în timp nu se referă la timpul însuşi, ci numai la fenomenele care au loc în timp, 
după cum simultaneitatea nu este un mod al timpului, în care nicio parte nu este 
simultană, ci toate sunt succesive. Ca instrument prin care trebuie gândită 
schimbarea fenomenelor, timpul rămâne şi nu se schimbă, pentru că în el 
succesiunea sau simultaneitatea sunt reprezentate ca determinări ale sale. Deşi 
neschimbător, timpul în sine nu poate fi perceput, ci numai obiectele percepției sau 
fenomenele; în ele orice schimbare sau simultaneitate poate fi percepută în 
aprehensiune prin raportul fenomenelor fata de timp, pe fondul realului aparținător 
existenței obiectelor, care este substatanta. În toate fenomenele, permanentul 
desemnează obiectul însuşi sau substanţa (phaenomenon); pe baza lui, existența 
dobândeşte prin diferitele parti successive ale seriei de timp o mărime numită 
durată. Pentru că în fenomen se poate conta pe ceva permanent, prin care se 
determină existenţa variabilului, permanentul este temeiul pentru care fenomenului 
i se aplică categoria de substanţă. 

Fenomenele urmează unul după altul într-o conexiune cauzală, unde o stare a 
lucrurilor într-un timp urmează să devină opusul ei într-o stare precedentă, de unde 
rezultă principiul: „Toate schimbările au loc conform legii conexiunii cauzei cu 
efectul”. Conexiunea a două percepții in timp se produce prin facultatea de 
sintetizare a imaginaţiei, care determină simţul intern cu privire la raportul de timp. 
Dar facultatea are posibilitatea de a lega cele două stări în două feluri, astfel încât 
fie una, fie alta să preceadă în timp; întrucât timpul nu poate fi perceput în el însuşi, 
în raport cu el, precedentul şi secventul pot fi determinate empiric în obiect. Cum 
are loc acest raport, noi nu ştim, dar ceea ce ştim provine din direcţia subiectului, 
respectiv că noi suntem conştienţi de imaginaţia care o pune pe una înainte şi pe 
alta după, dar nu că în obiect o stare ar preceda-o pe alta sau că percepţia ar lăsa 
nedeterminat raportul obiectiv al fenomenelor care se succed. 

Cu privire la conceptele pure de relație noi avem nevoie de intuiţie: 1) pentru 
că conceptului de substanță îi corespunde ceva permanent în intuiție, iar pentru 
demonstrarea realității obiective a acestui concept este necesară o intuiție a 
materiei realizată în spațiu, spaţiul este singurul determinat permanent, pe cand 
timpul şi tot ceea ce tine de simţul intern se află într-o continuă curgere; 2) pentru a 
demonstra schimbarea ca intuiţie corespunzătoare conceptului de cauzalitate, 
trebuie să se considere mişcarea ca schimbare în spaţiu, căci numai astfel pot fi 
făcute intuitive schimbări a căror posibilitate nu poate fi concepută de niciun 
intelect. Schimbarea este legătura de determinări opuse contradictoriu unele altora 
în existența aceluiaşi lucru. Categoria de comunitate nu poate fi concepută conform 
posibilității ei doar prin rațiune, iar realitatea obiectivă a acestui concept nu poate fi 


? Ibidem, II, p. 166-167. 

înţeleasă fără intuiţia externă in spațiu”. Ea ne ajută ca, în cazul mai multor 
substanţe, să gândim ca din existența uneia să rezulte ca efect ceva în existența 
celeilalte şi reciproc. Căci aceasta este revendicată într-o comunitate; între lucruri 
total izolate unele de altele nu este conceptibilă. Principiile intelectului pur sunt 
principii a priori ale posibilităţii experienţei", şi numai la experienţă se raportează 
toate propoziţiile sintetice a priori. 

Noi avem aprehensiunea diversului fenomenului întotdeauna succesiv, pentru 
că reprezentările părților se succed în conştiinţă”? unele după altele; si tot astfel se 


10 Wing-Chun Wong („A Step toward a Semantical Interpretation of the Deductions of the 
Categories”, În: Proceedings of the Eighth International Kant Congress, Memphis, 1995, vol. IL, part 1, 
ed. by Hoke Robinson, Marquette University Press, 1995, p. 277-285) susţine că „subsumând spaţiul 
şi timpul sub categorii, Kant oferă o schemă pentru posibilitatea unei semantici a reprezentării. În 
deductia subiectivă şi obiectivă, Kant îşi formulează semantica transcendentală, stabilind intensiunea 
şi extensiunea categoriilor ca fundament pentru un discurs-obiect al referentilor în spaţiu şi timp” 
(p. 283). 

!! Richard E. Aquila („Two Kinds of Transcendental Arguments in Kant”, În: Kant-Studien, 
67, nr. 1, 1976, p. 1-19) este de părere că „noțiunea de „posibilitate a experienţei” este ambiguă la 
Kant. „Posibilitatea experienţei” pentru un obiect ar putea fi simplu condițiile necesare pentru 
obținerea intuitiilor acelui obiect. Dar „posibilitatea experienţei ar putea revendica şi ceva mai mult 
decât aceasta, şi anume condiţiile necesare, nu numai ale obţinerii intuitiilor de un anumit fel, ci de a 
cunoaşte că acele intuitii au fost subsumate conceptelor” (p. 18). Henry E. Allison (,,Reflections on 
the B-Deduction” În: „Spindel Conference 1986: The B-Deduction”, ed. Hoke Robinson, 7he 
Southern Journal of Philosophy, 25, supplement, 1987, p. 1-16) este de părere că trebuie precizat 
argumentul trebuie să ajungă la experiență, concepută astfel, ca o concluzie sau trebuie să înceapă cu 
ea, ca o premisă; ce concepţie despre conştiinţa de sine sau cunoaşterea de sine este operantă în 
argument; cum funcționează ea în realitate; cum se leagă de categorii şi de experiență” (p. 3). Claude 
Piché (,,Self-Referentiality in Kant’s Transcendental Philosophy”, În: Proceedings of the Eighth 
International Kant Congress, Memphis 1995, vol. II, part 1, ed. by Hoke Robinson, Marquette 
University Press, 1995, p. 259-267) considera ca ,,primul lucru care trebuie clarificat este statutul 
expresiei, experiență posibilă, care constituie, după Kant, principalul punct de referință al tuturor 
pretențiilor noastre cognitive... Experienţa posibilă devine criteriul ultim al adevărului oricărei 
judecăţi sintetice. În contextul Analiticii lui Kant, expresia, posibilitatea experienţei are o semnificaţie 
dublă: în primul rând, judecatile sintetice a priori trebuie să se raporteze în vederea validității lor 
obiective, la o experiență empirică posibilă, întrucât altfel ar fi private de orice revendicare a 
adevărului; în al doilea rând, judecatile sintetice a priori ale Analiticii fac însăşi experienţa posibilă, 

12 Patricia Kitcher („Kant on Logic and Self-Consciousness”, în Logic and Workings of the 
Mind. The Logic of Ideas and Faculty Psychology in Early Modern Philosophy, Ed. By P. A. Easton, 
vol. 5, North American Kant Society, Studies in Philosophy, Atascadero, Ridgeview Publischung 
Company, 1997, p. 179) distinge două criterii asemănătoare pentru conştientizarea unei reprezentări: 
„reprezentarea trebuie să se diferentieze de altele şi să fie recunoscută ca aparținând subiectului, 
prima proprietate fiind necesară celei de-a doua. Aceste criterii nu sunt totuşi conforme cu 
revendicarea din Antropologie, după care noi suntem conştienţi de reprezentări obscure. Şi mai 
important este faptul că ele nu sunt conforme cu multe pasaje din Critică, unde se spune despre 
conştiinţă sau despre conştiinţa de sine că este necesară cunoaşterii, şi descrie conştiinţa implicată fie 
ca ,indistincta, fie ca, obscură nu ca o conştientizare a reprezentărilor mele, ca atare (A 104, A 116a/B 
132, B 133-34). Cel mai important este faptul că ele nu sunt conforme cu cea mai explicită discuţie a 
sa cu privire la relaţia dintre obscuritate şi conştientizare din Critică” (p. 179). 

întâmplă cu aprehensiunea prin care ele sunt preluate în sinteza imaginației, unde 
diversul fenomenelor este produs în suflet întotdeauna succesiv'’. Fenomenul, spre 
deosebire de reprezentările aprehensiunii, poate fi reprezentat numai ca obiect al 
reprezentării distinct de ea, pentru că aprehensiunea este supusă unei reguli, prin 
care se deosebeşte de orice altă aprehensiune şi face necesar un mod de legare a 
diversului. Dacă fenomenele ar fi lucruri în sine, atunci din succesiunea 
reprezentărilor diversului nu s-ar putea realiza cum este legat el în obiect. Ceea ce 
se află în aprehensiunea succesivă este reprezentare, pe când fenomenul dat, ca 
totalitate a reprezentărior, este considerat obiect al reprezentărilor, cu care trebuie 
să se acorde conceptul nostru extras din reprezentările aprehensiunii. 

În noi avem reprezentări de care putem deveni conștienți; şi, în pofida sferei 
conştiinţei şi a acuratetei sale, totuşi reprezentările nu pot fi abordate altfel decât ca 
determinări interne ale sufletului în raporturi de timp. Idealismul transcendental nu 
ne oferă un răspuns la întrebarea asupra presupunerii unui obiect pentru aceste 
reprezentări şi a depăşirii pragului subiectivitatii dat de calitatea lor de determinări 
ale stării sufletului, pentru ca ele să dobândească o semnificație obiectivă. Dacă 
este investigată proprietatea dată reprezentărilor noastre de raportul cu un obiect, 
aflăm că raportul constă din a face necesară legătura reprezentărilor într-un anumit 
fel şi a o testa printr-o regulă; şi, invers, numai pentru că o anumită ordine este 
necesară în raportul de timp al reprezentărilor noastre, lor li se acordă o 
semnificație obiectivă. 

Conform unei legi necesare a sensibilităţii noastre, o condiţie formală a 
perceptiilor cere ca timpul precedent să îl determine cu necesitate pe cel următor, 
pentru a asigura trecerea de la unul la altul; prin urmare, se poate conta pe o lege 
indispensabilă a reprezentării empirice a seriei temporale, conform căreia 
fenomenele timpului trecut să determine orice existență în timpul următor, şi 
fenomenele ca evenimente să aibă loc în măsura în care cele ale timpului anterior le 
determină existenţa în timp, fixându-le printr-o regulă. Continuitatea în conexiunea 
timpurilor este cunoscută empiric numai la fenomene. 

Pe lângă principiul continuității, specific reprezentării temporale, un alt 
principiu al existenței substanței stipulează prezența sa în spaţiu prin 


15 Richard E. Aquila („The Subject as Appearance and as Thing in Itself in the Critique of the 
Pure Reason: Reflections in the Light of the Role of Imagination in Apprehension”, In: Minds, Ideas 
and Objects, Essays in the Theory of Representation in Modern Philosophy, ed. by Phillip D. Cummins 
and Guenter Zoeller, vol. 2, North American Kant Society, Studies in Philosophy, Ridgeview 
Publishing Company, Atascadero, 1992, p. 317-327) spune că din perspectiva imaginaţiei productive, 
„lumea fenomenala este înzestrată cu o anumită perspectivă sau orientare spatio-temporala: ea este 
corelată cu structura specifică a anticipărilor şi retentiilor prin care este percepută în fapt această 
lume. În primul rând, acest fapt ne dă o indicație importantă între două căi, în care există subiectul 
experienţei sau, în principiu, este capabil să devină conştient de, el însuşi, cel putin la nivelul 
aparentelor; în al doilea rând, cerința ca subiectul să fie... un individ spatio-temporal; in al treilea 
rând, stipulează ceea ce mă afectează în mod plauzibil prin întrebarea: Ce înseamnă, nu pur şi simplu 
a fi conştient de un oarecare individ care este, într-un oarecare sens el însuşi, ci a fi conştient de el 
exact ca el însuşi?” (p. 323). 


Reguli de ordonare a priori a existenţei fenomenelor în Crirtica rațiunii pure 55 


simultaneitate: „Toate substanțele, în măsura în care sunt percepute în spațiu ca 
simultane, se află într-o acţiune reciprocă generală”. Dat fiind că despre 
simultaneitate se poate spune că este existenţa diversului în acelaşi timp, lucrurile 
sunt simultane atunci când în intuiţia empirică ambele sunt percepute într-unul şi 
acelaşi timp. Or, noi nu putem percepe timpul astfel încât să deducem că lucrurile 
sunt date simultan, întrucât percepțiile lucrurilor se succed reciproc unele după 
altele. Sinteza imaginaţiei în aprehensiune trebuie să prezinte fiecare percepţie ca 
pe una care există în subiect, atunci când cealaltă nu mai este. Prin urmare, este 
necesar un concept al intelectului asupra succesiunii reciproce a determinărilor 
lucrurilor existente simultan exterior unele altora, pentru a spune că succesiunea 
reciprocă a perceptiilor este întemeiată în obiect şi pentru a reprezenta 
simultaneitatea ca obiectivă. Din principiul de mai sus rezultă că în sufletul nostru 
toate fenomenele trebuie să se afle într-o comunitate (communio) a aperceptiei; în 
măsura în care obiectele existente simultan trebuie să fie reprezentate în conexiune, 
ele îşi determină reciproc locul în timp şi formează un întreg. Pentru ca această 
comunitate subiectivă să se bazeze pe un temei obiectiv sau să se raporteze la 
fenomene ca substanțe, trebuie ca percepţia unora ca temei să facă posibilă 
percepţia celorlalte şi invers, astfel încât succesiunea care se află întotdeauna în 
percepții ca aprehensiuni să nu fie atribuită obiectelor, ci acestea să fie reprezentate 
ca existente simultan. 

Din cele trei moduri ale timpului prezentate anterior, care sunt permanenta, 
succesiunea şi simultaneitatea, rezultă trei reguli ale raporturilor de timp ale 
fenomenelor, conform cărora existenţa fiecăruia poate fi determinată cu privire la 
unitatea oricărui timp, reguli care preced orice experiență, spre a o face posibilă. 
Principiul general al celor trei reguli se bazează pe unitatea necesară a aperceptiei 
cu privire la conştiinţa empirică posibilă în fiecare timp, întrucât unitatea serveşte 
drept temei a priori al tuturor fenomenelor, conform raporturilor lor în timp. În 
măsura în care aperceptia originară se raportează a priori la forma simțului intern, 
în ea diversul trebuie să se unească conform raporturilor sale de timp, spre a realiza 
unitatea transcendentală a priori a aperceptiei; ei îi este supus tot ceea ce trebuie să 
aparțină cunoaşterii noastre, devenind un obiect pentru noi. Unitatea sintetică a 
tuturor perceptiilor în raportul de timp determinată a priori este legea conform 
căreia toate determinările empirice de timp trebuie să fie supuse regulilor 
determinării generale de timp'$; iar analogiile experienţei au funcția unor astfel de 
reguli. 


'4 Imm. Kant, op. cit., II, p. 180, IV, p. 141. 

'S Paul Guyer (,,The Failure of the B-Deduction”, in: Spindel Conference 1986: The B-Deduction, 
ed. Hoke Robinson, The Southern Journal of Philosophy, 25, Supplement, 1987, p. 67—84, spune că 
„sinteza diversului dată în intuiție, fara de care identitatea completă a auto-constiintei nu poate fi 
gândită (B 135) are regulile sale a priori, care se aplică a fortiori oricărui obiect reprezentat prin 
această diversitate a intuitiei. Totuşi, după acest început îndrăzneţ, argumentul lui Kant se distruge pe 
sine: în loc să arate că unitatea aperceptiei are condiţii a priori, care se aplică obiectelor externe, Kant 

Felul in care este aprehendat ceva in fenomen este determinat a priori, astfel 
încât regula sintezei lui să poată da intuiţia a priori în fiecare exemplu empiric dat, 
să o poată realiza prin sinteză. Existenţa fenomenelor însă nu poate fi cunoscută a 
priori; şi, deşi pe această cale noi am putea reuşi să deducem o existență oarecare, 
totuşi nu am putea să o cunoaştem în mod determinat, ceea ce ar implica să 
anticipăm prin ce se deosebeşte intuiţia ei empirică de altele. Astfel de principii 
trec drept matematice, pentru că indreptatesc aplicarea matematicii la fenomene; 
ele se ocupă de producerea fenomenelor, atât după intuiţia lor, cât şi după realul 
percepţiei, conform regulilor unei sinteze matematice, în vederea cărora se 
întrebuinţează cantități numerice şi determinarea fenomenului ca mărime. 

Principiile intelectului pur, care pot fi constitutive a priori, precum sunt 
principiile matematice sau doar regulative, precum sunt principiile dinamice, 
conțin schema pură a experienţei posibile; căci unitatea ei provine numai de la 
unitatea sintetică, pe care intelectul i-o atribuie originar sintezei imaginaţiei in 
raport cu aperceptia şi de la sine însuşi, unitate cu care fenomenele, ca date ale unei 
cunoaşteri posibile, trebuie să se afle a priori în raport. Aceste reguli ale 
intelectului sunt adevărate a priori şi constituie sursa oricărui adevar'®, care constă 
din acordul cunoaşterii noastre cu obiectele; ele cuprind în sine temeiul 
posibilităţii experienţei, ca totalitate a oricărei cunoasteri în care ne pot fi date 
obiecte. 


identifică aperceptia transcendentală cu cunoaşterea obiectelor şi împrumută condiţiile necesare ale 
aperceptiei, de la care se presupune că a început, direct de la conceptele a priori ale obiectelor cu care 
se presupune că încheie. De fapt, singurul pas al argumentului deductiei din a doua ediţie, prin care 
sunt introduse direct conceptele a priori, nu diferă esenţial de argumentul din Prolegomene.” (p. 69). 
Dificultăţile cu care s-au confruntat comentatorii în concilierea distinctiei dintre judecatile de 
percepție şi experienţă cu noțiunea lui Kant pe bază categorială a unităţii aperceptiei reflectă, dupa 
acelaşi interpret, „doar distincția dintre două strategii foarte diferite pentru deductia pe care o 
sugerează Kant.” (p. 71). În esenţă, „argumentul deductiei din cea de-a doua ediţie, până la $ 20, ca şi 
argumentul din Prolegomene, se distruge prin asertiunea că judecatile empirice asupra obiectelor sunt, 
în realitate, revendicări ale necesității, care implică cunoaşterea a priori a categoriilor.” (p. 82) 

'© Sau, în formularea lui Chong-Hyon Paek, “Kant's Theory of Transcendental Truth as 
Ontology”, in Kant-Studien, 96, nr. 2, 2005, p. 147-160): „Ceea ce face ca adevărul să fie adevărat 
sunt regulile intelectului. Aceste forme ale intelectului fac posibil însuşi intelectul şi fac ca obiectele 
să fie obiecte, făcând astfel ca cele două să se pună de acord. Cu alte cuvinte, formele intelectului, 
împreună cu regulile oricărei întrebuințări a intelectului pur care decurge din aceste forme sunt, în 
sens kantian, sursa adevărului, în care ele sunt principiul sau sursa, care face posibil ca cunoaşterea 
noastră în genere să se pună de acord cu obiectele în genere” (p. 155). Şi: „Noţiunea de adevăr 
transcendental se referă la esenţa şi la caracterul adevărat al cunoaşterii transcendentale, ca temei şi 
sursă (principium) care face posibilă cunoaşterea empirică drept cognitie. Ceea ce înseamnă că înainte 
de întrebarea dacă o cunoaştere empirică dată este adevărată sau nu, sau aproape..., cunoaşterea 
empirică în discuţie trebuie să constituie o cunoaştere în primul rând, iar cheia este aceea că 
cunoaşterea transcencentală este un temei care face ca astfel de cunoaşteri empirice să fie posibile 
drept cognitii. Cunoaşterea transcendentală nu este numai temeiul prin care poate fi adevărată o 
cunoaştere empirică, ci, de altfel, şi temeiul pe baza căruia ea poate fi o cunoaştere” (p. 159). 

Principiile care trebuie să supună a priori regulilor existenţa fenomenelor 
procedează cu ajutorul principiilor regulative. De aceea, aici noi nu avem de-a face 
nici cu axiome, nici cu anticipări; dacă este dată o percepţie nedeterminată într-un 
raport de timp cu alta, a priori se poate spune numai cum este percepţia legată cu 
necesitate de prima conform existenţei în modul respectiv al timpului. În filosofie, 
spre deosebire de matematică, analogiile semnifică egalitatea a două raporturi 
calitative, în care din trei membri dati se poate cunoaşte şi da a priori numai 
raportul fata de un al patrulea, dar nu al patrulea membru; există o regulă, pentru a 
îl căuta în experiență şi un indiciu pentru a îl descoperi în ea. O analogie a 
experienţei are funcția unei reguli, după care unitatea experienţei trebuie să apară 
din percepții, iar ca principiu al obiectelor în calitate de fenomene este valabilă nu 
constitutiv, ci doar regulativ. Acelaşi lucru este valabil şi pentru postulatele 
gândirii empirice în genere, care se referă la forma fenomenului prin sinteza 
intuitiei, la materia lui prin percepţie şi la raportul acestor percepții prin 
experienţă. Trebuie precizat că postulatele sunt principii regulative şi se deosebesc 
de principiile matematice, care sunt constitutive nu prin certitudine, ci în modul 
evidenţei, adică în privinţa valorii lor intuitive şi a demonstraţiei. 

Aceste analogii nu îşi au semnificaţia şi valabilitatea ca principii ale 
intrebuintarii transcendentale a intelectului, ci doar ale intrebuintarii empirice; în 
consecinţă, fenomenele nu trebuie subsumate categoriilor, ci numai schemelor lor. 
Dacă obiectele la care trebuie raportate principiile ar fi lucruri în sine, ar fi 
imposibil să se cunoască despre ele a priori ceva sintetic. Aşadar, ele sunt doar 
fenomene a căror cunoaştere completă, spre care trebuie să se îndrepte toate 
principiile a priori ale intelectului, este exclusiv experienţa posibilă; prin urmare, 
principiile au drept tel condiţiile unităţii cunoaşterii empirice în sinteza 
fenomenelor. Or, sinteza este gândită exclusiv în schema conceptului pur al 
intelectului, în a cărei unitate, ca unitate a unei sinteze în genere, este cuprinsă 
categoria a cărei funcţie nu este restrânsă de nicio condiţie sensibilă. 

Postulatele gândirii empirice în genere. Postulatele, care sunt de asemenea 
reguli ca şi cele anterioare, se referă la modalitatea abordării condițiilor 
experienţei, respectiv la posibilitatea, realitatea şi necesitatea acesteia. Ele 
stipulează: 1. posibilitatea a ceea ce se acordă cu condiţiile formale ale experienţei, 
care se referă la intuiţie şi concepte; 2. realitatea a ceea ce se acordă cu condițiile 
materiale ale experienţei, care se referă la senzație; 3. necesitatea a ceea ce este 
determinat ca aflându-se în conexiune cu realul conform condiţiilor universale ale 
experienței”. 

Aceste categorii ale modalității, ca determinante ale obiectului, au 
particularitatea că nu adaugă nimic conceptului căruia fi sunt adăugate ca predicate, 
ci exprimă exclusiv raportul cu facultatea de cunoaştere. Când conceptul unui 
obiect este complet, se poate pune întrebarea dacă acest obiect este posibil sau real, 


17 Imm. Kant, op. cit., III, p. 185-186, IV, p. 145. 

şi dacă este real dacă este, de asemenea, necesar. De aceea, principiile modalităţii 
sunt clarificări ale conceptelor posibilităţii, realităţii şi necesităţii în intrebuintarea 
lor empirică şi totodată sunt restricții ale tuturor categoriilor exclusiv la 
intrebuintarea empirică, dat fiind că la intrebuintarea transcendentală sunt 
inoperante. Dacă aceste categorii nu au doar o semnificație logică şi nu trebuie să 
exprime analitic forma gândirii, ci trebuie să se raporteze la lucruri şi la 
posibilitatea, realitatea sau necesitatea lor, atunci experiența posibilă şi unitatea ei 
sintetică sunt singurele în care sunt date obiectele cunoaşterii şi la care ele trebuie 
să se aplice. 

Postulatul posibilităţii lucrurilor revendică de la conceptul lor acordul cu 
condiţiile formale ale unei experienţe în genere, iar forma obiectivă a acesteia 
conţine întreaga sinteză cerută de cunoaşterea obiectelor. Or, un concept trece drept 
vid, dacă sinteza sa nu aparține experienței: fie ca o sinteză împrumutată de la 
experienţă, şi atunci el se numeşte un concept empiric, fie ca sinteză pe care drept 
condiţie a priori se întemeiază forma experienței în genere, şi atunci el este un 
concept pur, care aparține experienţei, întrucât obiectul său poate fi aflat numai în 
experienţă. Spaţiul este o condiţie formală a priori a experienţelor externe, iar 
sinteza figurată prin care se constuieşte un triunghi în imaginaţie este identică celei 
întrebuințate în aprehensiunea unui fenomen, pentru a face din el un concept al 
experienţei; aceasta este singura care face conexiunea conceptului cu reprezentarea 
posibilității unui astfel de obiect. În acest fel se prezintă posibilitatea mărimilor 
continue şi a mărimilor în genere, care pleacă, în primul rând, de la aceste concepte 
drept condiții formale ale determinării obiectelor în experienţa în genere, pentru că 
ele sunt în totalitate sintetice. 

O teoremă a acestui gen de regulă stipulează că: „Doar conştiinţa, dar 
determinată empiric, a propriei mele existente dovedeşte existența obiectelor in 
spaţiu în afara mea”!5. Dacă existenţa noastră este determinată în timp, existenţa 
obiectelor exterioare nouă este determinată în spațiu, şi numai conştiinţa este cea 
care dă seama asupra acestor dependențe. Or, determinarea de timp presupune ceva 
permanent în percepție, permanent care nu se poate afla în noi, întrucât existența 
noastră în timp este determinată numai de existenţa lucrurilor reale, pe care noi le 
percepem în afara noastră. Aşadar, conştiinţa timpului este legată cu necesitate de 
existența lucrurilor din afara noastră, drept condiţie a determinării de timp; cu alte 
cuvinte, conştiinţa existenţei noastre este o conştiinţă nemijlocită a existenţei altor 
lucruri din afara noastră. 

Reprezentarea „eu sunt”, care exprimă conştiinţa ce însoţeşte orice gândire, 
cuprinde existența unui subiect, dar nu o cunoaştere ce presupune experienţa. În 
acest scop al cunoaşterii, în afara ideii de existent mai este nevoie de intuiție 
internă, cu privire la care urmează să fie determinat subiectul; pentru aceasta sunt 
necesare obiecte externe, care să mijlocească experienţa internă. Cu această regulă 


18 Ibidem, III, p. 191. 

a dependenţei intuitiilor interne de intuitiile externe se acordă orice întrebuințare a 
facultății de cunoaştere în determinarea timpului în experiență. Ea stipulează că 
orice determinare de timp este percepută de noi prin schimbarea petrecută în 
relațiile externe; în raport cu permanentul din spaţiu noi, nu avem nimic permanent 
pe care să îl punem la baza conceptului unei substanțe ca intuiţie în afară de 
materie, persistenta care nu este extrasă din experienţa externă; ea este presupusă a 
priori, drept condiţie necesară a oricărei determinări de timp, prin urmare şi ca 
determinare a simțului intern, cu privire la propria noastră existență prin existența 
lucrurilor externe. Astfel, conştiinţa de mine însumi în reprezentarea Eu nu este o 
intuiţie, ci „o reprezentare intelectuală a spontaneităţii unui subiect gânditor”!”. De 
aceea, Eul” este privat de vreun predicat al intuitiei care, permanent fiind, ar putea 
servi drept corelat al determinării de timp a simțului intern. 


19 Ibidem, III, p. 193. 

% Patricia Kitcher (,,Kant’s Real Self”, in: Self and Nature in Kant’s Philosophy, ed. by Allen 
A. Wood, Ithaca and London, Cornell University Press, 1984, p. 113-147) isi manifesta 
nemultumirea fata de teoria Eului expusa de Kant expres in Critica rafiunii pure, unde intalnim doua 
Euri, dintre care cel fenomenal este pasiv, iar cel real, numenal ,,este complet necunoscut si 
incognoscibil”. Kant, continuă interpreta, „crede că teoria celor două Euri se poate rezolva dintr-o 
singură mişcare... În fapt, această teorie nu se rezolvă. Un Eu numenal necunoscut este o sarcină 
imposibilă pentru criticismul moral şi, in cel mai bun caz, este neclar cum putem şti că un Eu 
necunoscut creează caracteristicile formale ale unei lumi fenomenale” (p. 113). 

Abstract. In what follows, we have in view to consider some meanings of imagination 
in the Kantian philosophy. We refer to the following aspects: a) the function of 
imagination in the Transcendental Deduction of categories (first edition, second 
section) and of the “transcendental schematism”; b) the transcendental synthesis of 
imagination — understood as “self-affectation”; c) meanings of imagination in the 
theory of sublime from the Critique of judgement. 


Keywords: imagination, transcendental schema, self-affection, formal intuition. 


1. SEMNIFICAȚII ALE IMAGINAŢIEI LA IMMANUEL KANT 


Pentru Kant, imaginaţia, ca „artă ascunsă în adâncimile sufletului omenesc, al 
cărui adevărat mecanism cu greu îl vom putea smulge vreodată naturii şi să-i 
dezvăluim secretul”!, reprezintă una dintre condiţiile de posibilitate ale obţinerii 
unei cunoştinţe; pe de altă parte, în teoria sa cu privire la sublim, filosoful din 
Königsberg are in vedere imaginaţia în chipul unei „capacități” — surprinsă in 
încercarea de a întruchipa o idee a rațiunii. 

Imaginaţia constituie, pentru Kant, una dintre „problemele” care pun în 
evidență, în bună măsură, diferenţele dintre cele două ediţii ale Criticii rațiunii 
pure, cu privire la cercetarea facultăţilor cunoaşterii. Dacă în ediţia din 1871 
imaginația este vizată ca facultate autonomă de cunoaştere, Kant vorbind aici 
despre „trei elemente de bază ale cunoaşterii”, în cea de-a doua ediţie ea reprezintă 
în vedere acum „doar două surse fundamentale ale cunoaşterii, intelectul şi 
senisbilitatea”. În cele ce urmează, respectăm şi noi aceste diferente de semnificare 
a modului implicării imaginaţiei în cunoaşterea de experienţă şi începem, desigur, 
cu prima ediţie a Criticii rațiunii pure. 


a. Funcţia imaginației în cadrul Deductiei transcendentale a conceptelor 
pure ale intelectului 


Obiectul cercetărilor lui Kant din Critica rațiunii pure este ceea ce el 
numeşte condițiile de posibilitate ale „experienței reale”, „experienţă” prin care, 
mai ales, filosoful înţelege „cunoaştere sensibilă”. Cum se precizează în secțiunea 
intitulată Analogii ale experienţei, „experienţa este o cunoaştere empirică, una care 


! Immanuel Kant, Critica rațiunii pure, Bucureşti, Editura IRI, 1994, traducere de N. Bagdasar 
şi Elena Moisiuc, p. 172. 

determină un obiect prin percepții”. In Prolegomene, filosoful subliniază, de 
asemenea, că „experienţa constă în înlănțuirea sintetică a fenomenelor 
(perceptiilor) într-o conştiinţă, în măsura în care această inlantuire este necesară”; 
ea „se compune din intuiții, care aparțin sensibilităţii, şi din judecăţi, care tin de 
domeniul intelectului”. 

Întrucât discursul lui Kant aparţine filosofiei transcendentale, în Critica 
rațiunii pure avem de-a face cu o cercetare a condiţiilor de posibilitate a 
experienţei, a căror „cunoaştere” trebuie înțeleasă drept „cunoaştere a priori a 
naturii experienţei”. Desigur, nu este vorba în acest caz despre o „cunoaştere” în 
sensul deplin al cuvântului: ea este, de fapt, o „critică a cunoaşterii”, ce ne 
furnizează doar forma cunoaşterii. Experienţa, în înţelesul kantian de cunoaştere 
empirică, „ia naştere doar atunci când această formă organizează o materie, dată 
prin organele noastre de simţ”. În sensul deplin al cuvântului, cunoaşterea îi apare, 
deci, lui Kant doar ca o cunoaştere a obiectelor experienței, o cunoaştere a cărei 
obiectivitate este rezultatul ridicării unei simple pluralitati de senzații — prin actul 
de sinteză guvernat de categorii — la rangul de diversitate obiectiv determinată şi 
ordonată a percepțiilor. Această distincţie între „cunoaşterea a priori a naturii 
experienţei”, pe de o parte, şi cunoaşterea empirică, pe de altă parte, ia chipul 
distinctiei dintre „fizica pură” (numită de Kant, în Opus Postumum, Şi „metafizică a 
experienţei”), ale cărei concepte şi principii caracterizează natura în genere, 
constituindu-se în condiţii generale a priori ale oricărei experienţe, şi, pe de altă 
parte, fizica newtoniană, ale cărei legi descriu o natură determinată, lumea în care 
trăim, lume ce nu poate fi cunoscută decât prin mijlocirea experienței, şi nu a 
priori. Si, desigur, distincția aceasta dintre „cercetarea transcendentala” si 
„cunoasterea sensibilă” îşi pune amprenta şi pe discursul kantian vizând „funcția 
imaginației în deductia transcendentald..”: ceea ce încercăm noi să surprindem aici. 

Chestionând în legătură cu „raportul intelectului cu obiecte în genere” şi cu 
posibilitatea de a le cunoaşte a priori, Kant precizează de la început următoarele: 
„Sunt trei izvoare subiective de cunoaştere, pe care se întemeiază posibilitatea unei 
experiențe în genere şi cunoaşterea obiectelor acestei experiențe: simţurile, 
imaginaţia şi aperceptia; fiecare dintre ele poate fi considerată ca empirică — in 
aplicarea la fenomene date —, dar toate sunt şi elemente sau fundamente a priori 
care fac posibilă însăşi această folosire empirică. Simturile prezintă fenomenele 
empirice în percepție; imaginația, în asociaţie (şi reproducere), aperceptia, in 
conştiinţa empirică a identităţii acestor reprezentări reproductive cu fenomenele, 
prin care au fost date, prin urmare în recognitie. Dar la baza tuturor perceptiilor sta, 
a priori, intuiţia pură (care, pentru percepțiile considerate ca reprezentări, este 
forma intuitiei interne, timpul); la baza asociaţiei, sinteza pură a imaginaţiei, şi la 


? Ibidem. 

3 Imm. Kant, Prolegomene, Bucureşti, traducere de Mircea Flonta şi Thomas Kleininger, 
Bucuresti, Editura Ştiinţifică şi Enciclopedică, 1987, pp. 101-102. 

“Cf. M. Flonta, in Imm. Kant, Prolegomene, „Note”, Bucureşti, Editura Ştiinţifică şi 
Enciclopedică, 1987, p. 203. 

cea a conştiinţei empirice, aperceptia pură, adică identitatea universală de sine in 
toate reprezentările posibile”. Această foarte importantă precizare este însoțită, 
desigur, în prima ediţie a Criticii rațiunii pure, de formularea unui „principiu al 
unei întreite sinteze”, menit să evidentieze inclusiv rolul imaginaţiei în asigurarea 
valorii obiective a categoriilor în cunoaştere: „Dacă îi atribui simțului o synopsis, 
din cauză că el conţine diversitate în intuiţia sa, atunci acestei synopsis îi 
corespunde totdeauna o sinteză şi receptivitatea nu poate face posibile cunoştinţe 
decât în unire cu spontaneitatea. Acesta este principiul unei întreite sinteze, care se 
prezintă necesar în orice cunoaştere: anume, sinteza aprehensiunii reprezentărilor 
ca modificări ale simtirii în intuiţie, aceea a reproducerii acestor reprezentări in 
imaginație, aceea a recunoaşterii lor în concept. Aceste trei sinteze conduc la trei 
izvoare subiective de cunoaştere, care fac posibil însuşi intelectul, şi prin aceasta 
orice experienţă, considerată ca un produs empiric al intelectului”. 

Sinteza aprehensiunii în intuiție. Reprezentările noastre nu sunt izolate, 
separate între ele, căci, dacă ar fi astfel, nu s-ar putea produce cunoaştere. Aceste 
reprezentări, pentru a deveni conținut al unei cunoştinţe, trebuie sintetizate, 
unificate. Intuitia este prima care realizează această unificare, mai ales cu sens 
ordonator. În acest caz, reprezentările sunt supuse condiţiei formale a simțului 
intern, timpului, în care acestea sunt ordonate mai ales în raporturi de succesiune. 
De fapt, pentru ca acest divers să fie unificat, este necesară parcurgerea diversităţii, 
apoi reunirea ei, acţiune denumită de Kant „sinteză a aprehensiunii”. Concret, Kant 
spune că reprezentările noastre „aparţin, ca modificări ale simtirii, de simţul intern, 
şi ca atare toate cunoştinţele noastre sunt supuse, în cele din urmă, condiţiei 
formale a simțului intern, adică timpului, în care toate trebuie orânduite, legate şi 
puse în relații (...). Orice intuiţie conţine în sine un divers, care, totuşi, nu ar fi 
reprezentat ca atare dacă simtirea nu ar distinge timpul în seria impresiilor 
succesive; ...pentru ca din acest divers să poată apărea unitatea intuitiei (ca de 
exemplu, în reprezentarea de spaţiu), e necesară mai întâi parcurgerea diversităţii şi 
apoi reunirea ei; acțiune pe care o numesc sinteză a aprehensiunii (...). Această 
sinteză a aprehensiunii trebuie efectuată a priori, adică în raport cu reprezentările 
care nu sunt empirice. Fără ea, noi nu am putea avea a priori reprezentările de 
spaţiu şi timp, fiindcă acestea nu pot fi produse decât prin sinteza diversului, pe 
care îl oferă sensibilitatea in receptivitatea ei originară. Noi avem, deci, o sinteză 
pură a aprehensiunii”’. 

Sinteza reproducerii in imaginație. Aceasta impune ca diversul 
reprezentărilor unui fenomen să se succeadă conform anumitor reguli. Desigur, este 
vorba despre regulile intelectului. Deocamdată, să reținem doar faptul legăturii 
dintre sinteza aprehensiunii şi cea a imaginaţiei! „Dacă aş pierde mereu din 
gândirea mea reprezentările precedente...şi dacă nu le-aş reproduce pe măsură ce 
înaintează spre următoarele, nu s-ar putea produce nici o reprezentare întreagă..” 


> Imm. Kant, Critica rațiunii pure, ed. cit., pp. 157-158. 
° Ibidem, pp. 130-131. 
7 Ibidem, pp. 133-134. 

(p. 137). Imaginaţia face posibilă reproducerea reprezentărilor, memorarea lor, 
alcătuind, dacă ne putem exprima aşa, în plan mental, sinteza reprezentărilor 
obiectului reprezentat. Dar, precizează Kant, „trebuie să existe ceva care face 
posibilă această reproducere, servind ca principiu a priori unei unități sintetice 
necesare a fenomenenlor”, ceea ce înseamnă că „această sinteză a imaginaţiei este, 
de asemenea, întemeiată, anterior oricărei experiențe, pe principii a priori şi trebuie 
să admitem o sinteză transcendentală pură, a ei, care ea însăşi stă la baza 
posibilităţii oricărei experiențe (întrucât aceasta presupune în mod necesar 
reproductibilitatea fenomenelor)”. În semnificaţie transcendentală, cele două 
sinteze sunt inseparabile: „Sinteza aprehensiunii este unită inseparabil cu sinteza 
reproducerii. Şi cum această sinteză constituie principiul transcendental al 
posibilității tuturor cunoştinţelor în genere (nu numai al celor empirice, ci şi al 
celor pure, a priori), sinteza reproductivă a imaginației aparţine acţiunilor 
transcendentale ale simtirii şi, luându-le în considerare, vom numi şi aceasta 
facultate, facultatea transcendentală a imaginaţiei” (p. 138). 

Cu privire la imaginație, Kant distinge între două funcţii ale acesteia: una 
„reproductivă”, cealaltă, „productivă”: prima este empirică şi are menirea 
transpunerii diversului intuitiei într-o imagine; „dar numai sinteza productivă a 
imaginaţiei poate avea loc a priori, căci cea reproductivă se întemeiază pe condiţii 
ale experienţei. Principiul unității necesare a sintezei pure (productive) a 
imaginației, anterior aperceptiei, este, deci, principiul posibilităţii oricărei 
cunoașteri, îndeosebi a experienței”. Acest „principiu” numeşte sinteza 
transcendentală a imaginației: „Numim transcendentală sinteza diversului în 
imaginație, când, fără a distinge intuitiile unele de altele, ea nu se raportează a 
priori la altceva decât la legarea diversului, şi unitatea acestei sinteze se numeşte 
transcendentală, când, cu privire la unitatea originară a aperceptiei, ea este 
reprezentată ca fiind a priori necesară. Cum aceasta din urmă se află la baza 
posibilităţii oricărei cunoaşteri, unitatea transcendentală a sintezei imaginaţiei este 
forma pură a oricărei cunoaşteri posibile şi prin care obiectele unei experienţe 
posibile trebuie reprezentate a priori”. 

Cu privire la distincția (şi raportul) dintre empiric şi transcendental, la acest 
nivel al discuţiei, este implicat şi raportul dintre „regula empirică a asociației” şi 
„principiul afinității diversului”. Asociaţia reprezentărilor trimite la acel principiu 
subiectiv şi empiric, conform căruia reprezentările nu se reproduc la întâmplare, ci 
conform unei reguli: o regulă cu caracter de principiu, un principiu conform căruia 
toate fenomenele trebuie să fie aprehendate potrivit unității conştiinţei: principiul 
obiectiv al afinităţii fenomenelor: „..fiindcă, dacă două reprezentări s-ar reproduce 
unele pe altele, fără deosebire, aşa cum s-au produs împreună, la întâmplare, nu ar 
putea rezulta nicio inlantuire determinată a lor, prin urmare, nicio cunoştinţă, 


5 Ibidem, pp. 136-137. 
” Ibidem, pp. 161-162. 
10 Thidem. 

reproducerea lor trebuie să aibă o regula, conform căreia o reprezentare intra în 
legătură mai curând cu una decât cu alta în imaginaţie. Acest principiu subiectiv şi 
empiric al reproducerii după reguli se numeşte asociația reprezentărilor. Dar dacă 
această unitate a asociaţiei nu ar avea un principiu obiectiv, astfel încât să fie 
imposibil ca fenomenele să fie aprehendate de imaginaţie altfel decât în condiția 
unei unități sintetice posibile a acestei aprehensiuni, atunci ar fi ceva cu totul 
accidental ca fenomene să se ordoneze într-o inlantuire de cunoştinţe omeneşti (...). 
Eu numesc afinitatea fenomenelor acest principiu obiectiv al întregii asociaţii a 
fenomenelor”. Conform acestui principiu, toate fenomenele trebuie să intre in 
simtire sau să fie aprehendate şi reproduse, astfel încât să concorde cu unitatea 
aperceptiei transcendentale. 

Concluzie: Imaginatia reprezinta, deci, o facultate a unei sinteze a priori, care 
cu privire la tot diversul fenomenal este ceea ce-i asigură acestuia „sinteza şi 
unitatea necesară”; numai cu ajutorul acestei funcții transcendentale a imaginației 
„devine posibilă afinitatea fenomenelor, cu ea asociaţia, şi prin aceasta din urmă, în 
sfârşit, reproducerea după legi, prin urmare experienţa însăşi: fiindcă, fără ea, 
niciun concept despre obiecte nu s-ar uni într-o experiență” ?. 

Sinteza recognitiei în concept. Fără conştiinţa că ceea ce gândim, în legătură 
cu diversul intuitiei, este identic cu ceea ce am gândit cu o clipă înainte, toată 
reproducerea in seria reprezentărilor este zadarnică. Constiinta adaugă acestui 
divers unitate: „Dacă, numărând, uit că unităţile pe care le am prezente înaintea 
ochilor au fost adăugate de mine, succesiv, unele la altele, nu aş putea recunoaşte 
producerea numărului mai mare prin această adăugare succesivă a unităţii la 
unitate, deci nici numărul: acest concept constă în conştiinţa acestei unități a 
sintezei”!5. Deci, diversul sintetizat prin aprehensiune şi imaginaţie este facut cu 
putință, şi din nou reunificat, cu ajutorul conceptelor intelectului, care exprimă 
unitatea conştiinţei, unitatea originar sintetică a apercetiei transcendentale. „La 
baza oricărei necesităţi se află totdeauna o condiţie transcendentală. Trebuie deci să 
se găsească un principiu transcendental al unității conştiinţei în sinteza diversului 
tuturor intuitiilor noastre, prin urmare şi a conceptelor obiectelor în genere, prin 
urmare şi a tuturor obiectelor experienţei, principiu fără care ar fi imposibil să 


gândim un obiect oarecare pentru intuitiile noastre”!*. 


b. Unele consideraţii privind schematismul transcendental 


Aplicarea categoriilor la intuitiile sensibile ridică, pentru Kant, două probleme 
extrem de dificile. Cea dintâi este aceea a posibilității aplicării, de fapt, a valorii 
obiective a categoriilor: cum pot categoriile, care sunt concepte pure ale intelectului 
nostru, să se aplice lucrurilor, care nu depind de intelect. Răspunsul lui Kant la 


!! Critica rațiunii pure, ed. cit., pp. 166-168. 
12 Ibidem, p. 169. 
8 Ibidem, p. 139. 
14 Critica raţiunii pure, ed. cit., pp, 143-144. 

această întrebare se află în ceea ce el numeşte deductia transcendentală a 
categoriilor. A doua problemă priveşte modul aplicării conceptelor pure la intuitii, 
ceea ce, pentru Kant, a făcut necesară evidențierea şi explicitarea condițiilor 
sensibile sub care doar conceptele pure ale intelectului pot fi angajate în experienţă, 
lucru realizat în capitolul Despre schematismul conceptelor pure ale intelectului. 
Precizăm că demersul prin care filosoful urmăreşte specificarea acestor „condiţii 
formale ale sensibilităţii”, identificate prin schemele imaginaţiei pure a priori, este, 
totodată, unul pe parcursul căruia se-ncearcă un răspuns la întrebarea centrală a 
Criticii rațiunii pure: cum sunt posibile judecatile sintetice a priori? Cu privire la 
acest demers, amintim si afirmaţia lui Kant dintr-o scrisoare adresata lui Reinhold 
in 1789, cum că aceasta secțiune formulează pentru întâia oară în Critica rațiunii 
pure principiul judecăților sintetice". 

În legătură cu prezenţa capitolului despre schematism, în Critica rațiunii pure 
s-a formulat obiectia: de vreme ce demersul din Deductia transcendentala a 
conceptelor pure ale intelectului stabilea valabilitatea şi realitatea obiectivă a 
categoriilor, ce privea tocmai posibilitatea aplicării acestora la obiectele experienţei, de 
ce mai avea nevoie Kant de teoria sa despre schematism? În plus, un exeget precum 
G.J.Warnock spunea că „a avea un concept înseamnă, totodată, a şti să-l foloseşti” 
(cf. P.Guyer si L. Chipman); deci, această secțiune privitoare la schematism nu mai 
era necesară. Replicând, Paul Guyer arăta că „teoria despre schematism oferă 
dovezi care să stabilească a priori, pentru fiecare categorie în parte, necesitatea 
implicării ei în experienţă. În plus, schematismul nu este o teorie generală privitoare la 
modul în care un concept se aplică în genere instanţelor sale particulare”"€. 

Kant nu crede că ar fi vreo problemă în legătură cu aplicarea conceptelor pur 
sensibile ale matematicii sau a conceptelor empirice folosite curent în ştiinţele 
naturii sau în limbajul cotidian: acestea conţin în ele însele regula pentru aplicarea 
lor ca predicate obiectelor particulare corespunzătoare, şi astfel sunt virtual identice 
schemelor lor. Şi, spune Guyer mai departe, „asemeni unui concept empiric, un 
concept matematic este o schemă sau o regulă, o reprezentare a unui procedeu 
universal al imaginaţiei, prin care ea ne oferă imaginea unui concept”. 
Schematismul vizează doar aplicarea categoriilor la intuitii şi, de aceea, o obiectie 
ca cea a lui Warnock nu se susține. Si nu se susţine şi din alt motiv: în Deductia 
transcendentală, categoriile au fost abordate ca funcții logice, în postura lor de 


15 Vezi scrisoarea adresata de Kant lui Reinhold, 12 Mai, 1789, in Kant. Philosophical 
Correspondence 1759-1799, University of Chicago Press, 1967, edited and translated by Arnulf 
Zweig. „And finaly, Mr. Eberhard says on page 316: „one seeks in vain for Kant's principle for 
synthetic judgments’. But this principle is unequivocally presented in the whole Critique from the 
chapter on the schematism on, though not in a specific formula. It is this: „All synthetic judgments of 
theoretical cognition are possible only by the relating of a given concept to an intuition. If the 
synthetic judgment is an experimential judgment, the intuition must be empirical; if the judgment is a 
priori synthetic, there must be a pure intuition to ground it.”). 

'© P, Guyer, Kant and the Claims of Knowledge, Cambridge University Press, 1997, pp. 158, 159. 

! Ibidem, p.165 

conditii de posibilitate a experientei; era nevoie, in plus, de precizarea ,,conditiilor 
sensibile” ale angajării lor reale în experiență (odata ce posibilitatea în genere a 
unei astfel de angajări a fost stabilită de deductia lor transcendentală). Prin aceste 
„condiţii sensibile”, Kant înțelege caracteristicile specifice necesare, ce trebuie să 
revină obiectelor pentru ca, astfel, cunoaşterea să fie posibilă. „Conceptele pure a 
priori trebuie să mai cuprindă a priori, în afară de funcţia pe care o îndeplineşte 
intelectul in categorie, condiţii formale ale sensibilităţii (mai ales ale simțului 
intern), care includ condiţia generală în care numai categoria poate fi aplicată la un 
obiect oarecare. Această condiţie formală şi pură a sensibilităţii, la care este 
restrâns în folosirea lui conceptul de intelect, vom numi-o schema acestui concept 
al intelectului, iar metoda pe care o urmează intelectul cu privire la aceste scheme o 
vom numi schematismul intelectului pur’. 

Pentru Kant, deci, a schematiza înseamnă a lega o categorie de o reprezentare 
a formei simțului intern (timpul), o schemă fiind înţeleasă ca „o elaborare a 
timpului după regula unui concept”. Fiecare categorie presupune o asemenea 
schemă. De pildă: permanenta — pentru categoria substanţei, succesiunea — pentru 
categoria cauzalitatii, numărul, „ca aditiune succesivă de unitate la unitate” 
pentru categoriile cantității, simultaneitatea — pentru categoria comunității etc. 

Modul aplicării conceptelor pure la intuitii este, într-adevăr, o problemă, 
întrucât „eterogenitatea lor este evidentă”: în vreme ce categoriile sunt reprezentări 
generale şi tin de spontaneitatea intelectului, intuitiile sunt reprezentări particulare 
ce tin de receptivitatea sensibilităţii. În aceste condiții, schematismul este cerut ca 
soluţie posibilă la interrelationarea a două tipuri de entităţi eterogene. De la 
început, Kant spune că, „în toate subsumptiunile unui obiect sub un concept, 
reprezentarea celui dintâi trebuie să fie omogenă cu reprezentarea celui din urmă 
(...). Dar, conceptele pure ale intelectului sunt, în comparaţie cu intuitiile empirice 
(ba chiar, în genere, cu cele sensibile), cu totul eterogene şi nu pot fi niciodată 
găsite în vreo intuiţie”. 

Ce sens atribuie Kant termenului de „subsumpţiune”? În teoria tradiţională a 
judecății, subsumptiunea desemnează relația instituită între un concept-gen și 
instanţele individuale care cad sub acesta. Într-o asemenea interpretare nu obținem 
însă sensul relației pe care Kant o stabilise între categorii şi datul sensibil; mai 
degrabă, filosoful (aşa cum precizează în Opus Postummum ) foloseşte termenul de 
“subsumptiune”, trimitandu-ne la „concepţia silogistică”, pentru a ne oferi o 
înțelegere analogică a aplicării conceptelor la fenomene, prin mijlocirea schemei 
transcendentale a imaginaţiei ca „termen mediu”. Această analogie nu sugerează 


'8 Imm. Kant, Critica ratiunii pure, Bucuresti, Editura IRI, 1994, pp.170, 171. 

19 Ibidem, p. 170. 

20 “The schematism of the concepts of the understanding, according to the form of a syllogism: 
(1) the major premise; (2) the subsumption of the minor premise; (3) the inference or conclusion, for 
the sake of experience in general-that is, the requirements for the possibilityof experience, which 
presents a priori the system of perceptions, according to its form, and contains the empitical element 

conceperea acestei aplicări drept caz al rationamentului silogistic, ci ea ne 
sugerează că lucrurile se petrec ca-n raționamentul silogistic, unde legătura dintre 
regula exprimată în premisa majoră şi instanța căreia i se aplică în concluzie este 
stabilită prin subsumptiunea acestei instante în raport cu condiția regulii. Oricum, 
Kant îşi propune a soluţiona problema subsumptiunii printr-o teorie a cărei 
concluzie este aceea că eterogenitatea conceptelor cu fenomenele nu neagă 
posibilitatea celor dintâi să se aplice celor din urmă. Există, totuşi, ceva, „un al 
treilea termen”, omogen deopotrivă cu intuitiile sensibile şi cu categoriile: schema 
transcendentală. 

Analogia cu raționamentul silogistic ne oferă o prealabilă indicație asupra 
semnificației doctrinei schematismului pentru problema fundamentală a Criticii. 
Căci, de vreme ce pentru Kant conceptele pure ale intelectului sunt „predicate ale 
unor posibile judecăţi”, şi întrucât judecatile care aplică concepte a priori sunt ele 
însele a priori, urmează că întrebarea cu care se deschide capitolul despre 
schematism este, de fapt, întrebarea privitoare la judecatile sintetice-a priori. 
Subsumptiunea, ca relaţie ,,mediata” între un concept pur şi intuiţia 
corespunzătoare lui, invocă principiul judecăților sintetice: orice judecată sintetică 
a cunoaşterii teoretice este posibilă doar pe temeiul stabilirii unei relații între un 
concept dat şi o intuiţie; dacă judecata sintetică este empirică, intuiţia trebuie să fie, 
la rândul ei, empirică, iar dacă judecata este sintetico a priori, atunci ea se va 
întemeia pe o intuiție pură. Astfel formulat, principiul presupune existenţa unor 
condiţii transcendentale, care fac cu putinţă relația dintre concept şi intuiţie. Dacă 
în cazul conceptelor empirice şi al celor sensibile pure ale matematicii precizarea 
acestor condiții nu ridică probleme speciale, ea devine problematică în schimb 
pentru cazul conceptelor pure, iar asta în virtutea eterogenitatii lor în raport cu 
intuițiile noastre. Aceste condiții nu sunt, de fapt, decât trăsături universale ce 
trebuie să revină în chip necesar tuturor obiectelor, întrucât sunt obiecte ale 
cunoaşterii noastre. Aceste trăsături ale obiectelor sunt, totodată, înseşi condiţiile 
posibilității lor ca obiecte. Ele se regăsesc în obiecte, întrucât acestea ne sunt mai 
întâi date simţurilor, motiv pentru care sunt şi desemnate „condiţii ale 
sensibilităţii”. Ele sunt „condiţii ale sensibilităţii”, întrucât sunt necesare unității 
timpului (şi spaţiului), timpul şi spațiul ca atare fiind condiţiile ultime ale 
sensibilităţii. Prezenţa lor în diversul ca atare nu se datorează doar simplului fapt că 
acesta ar fi dat simţurilor sub forma timpului, ci faptului că acest divers este, 
totodată, unit (legat, combinat) într-un timp unic, prin mijlocirea sintezei 
transcendentale a imaginației. Caracterizate astfel, schemele transcendentale 
constituie temeiul ultim de posibilitate a experienţei, a sintezei pe care experienţa o 
presupune. Totul devine inteligibil în lumina presupozitiei: pentru logica 
transcendentală, discutarea posibilităţii unei judecăţi nu revine la discutarea 


of representation in its through going detrmination from intuition through the Anticipations of 
Perception, to Analogies of Experience”. Immanuel Kant, Opus Postummum, Cambridge University 
Press, 1995, p. 142, 22:494. 

posibilităţii legării a două concepte (specie şi gen), ci la aceea a sintezei dintre un 
concept şi intuiţia corespunzătoare lui (subsumpttiune). 

Care-i natura unei scheme transcendentale? În Critica rațiunii pure, schema 
transcendentală va fi pe rând desemnată drept „un al treilea termen”, „reprezentare 
intermediară omogenă, pe de-o parte, cu categoria, pe de alta parte, cu fenomenul”, 
făcând posibilă aplicarea celui dintâi la acesta din urmă, „determinație 
transcendentală de timp, mediind subsumptiunea fenomenelor în raport cu 
categoria”, „condiţie formală pură a sensibilităţii”, „reprezentare despre un 
procedeu general al imaginației de a procura unui concept imaginea lui”, „sinteza 
pură determinată în conformitate cu o regula a unităţii după concepte în genere, 
regula care exprimă categoria”. Toate aceste caracterizări au la bază desemnarea 
schemelor transcendentale sub aspectul considerării funcţiei lor drept „adevăratele 
şi unicele condiţii pentru a procura acestor concepte o raportare la obiecte, prin 
urmare o semnificaţie”. Dintre aceste determinări ale naturii schemelor 
transcendentale, două au reţinut în mod special atenţia comentatorilor, ca 
determinări susceptibile de contradicţie: desemnarea schemei ca „al treilea termen” 
şi ca „regulă” prescriind sintezei transcendentale modalitatea proprie de realizare. 
De pildă, Norman Kemp Smith vorbeşte despre „caracterul contradictoriu al tezei 
kantiene”, rezultat din atribuirea de predicate contradictorii acestui „al treilea 
termen”: caracterul deopotrivă particular şi universal, sensibil şi intelectual. De 
asemenea, el invocă o așa-numită „dificultate textuală”, ce reiese din considerarea 
schemelor, deopotrivă ca entităţi (al treilea termen) şi ca „reguli”. În plus, 
concepută ca regulă, schema se identifică cu conceptele, căci o regulă nu poate fi 
niciodată o intuiţie. În acest caz, nu mai era nevoie de teoria despre schematism. 

Pentru respingerea unor asemenea obiecţii, mai multi autori au propus 
înţelegerea schemei transcendentale drept intuiție pură. În această direcție, Henry 
E. Allison subliniază cele două sensuri acordate de Kant noţiunii de intuiţie pură. 
Ca intuitii pure, spaţiul şi timpul sunt concepute, pe de-o parte, ca forme ale 
intuifiei (având un divers pur propriu, dar unul nedeterminat) şi, pe de altă parte, ca 
intuiții formale (adică intuitii pure determinate prin mijlocirea sintezei 
transcendentale a imaginaţiei, în conformitate cu categoriile). Numai ca simple 
forme ale intuiţiei se poate spune despre intuitiile pure c-ar fi întru totul sensibile. 
Ca intuitii formale, adică drept rezultat al unificării diversului pur de spațiu şi timp, 
ele necesită, pentru posibilitatea lor, sinteza transcendentală a imaginaţiei, iar ca 
reguli care să prescrie modalitatea înfăptuirii lor, categoriile. Intuitiile noastre 
formale sunt, deci, un produs al acestei sinteze, posedând tocmai caracteristica 
definitorie atribuită de I. Kant schemelor transcendentale. În baza diferentierii celor 
două sensuri ale intuitiei pure se poate spune că, deşi intuitiile, considerate date, nu 
sunt omogene cu categoriile, totuşi, concepute ca intuitii determinate, spre a forma 
obiecte într-un timp unic, sunt omogene cu ele. De fapt, se poate găsi ceva omogen 
cu categoriile, nu in intuitiile însele, ci în modalităţile in care intuitiile trebuie 
combinate, încât să constituie obiecte într-un timp unic. Putem spune, de aceea, că 

schematismul intelectului nu ne dă intuitii corespunzătoare conceptelor pure, ci 
tipuri de combinări (de unități ale diversului) în intuiţie, corespunzătoare 
categoriilor. Aceste tipuri de combinări sunt determinate categorial şi — spune 
Allison — sunt hibride, deopotrivă universale şi necesare (întrucât sunt a priori) şi 
particulare (întrucât sunt intuitii). Ele sunt schemele transcendentale ale categoriilor. 

Ca intuitii formale, schemele sunt considerate şi ,,determinatii transcendentale de 
timp”, întrucât timpul este cuprins în orice reprezentare empirică a diversului 
(spaţiul este doar forma simțului nostru extern; or, reprezentările noastre aparţin, ca 
modificari ale simtirii, de simţul intern). O determinatie transcendentală de timp 
trebuie văzută ca o caracteristică universală şi necesară, revenind fenomenelor 
situate în timp. Aceste trăsături universale şi necesare ale fenomenelor în timp (sau 
reprezentările acestora) sunt intuitii pure. Aceasta întrucât, spune Allison, ca forme 
ale intuifiei, spaţiul şi timpul sunt deopotrivă forme ale intuirii — desemnând 
modalitatea în care este exersată capacitatea subiectului epistemic de-a intui lucruri 
— şi forme, structuri esenţiale revenind celor astfel intuite’. De aceea, schemele 
transcendentale sunt considerate, în acelaşi timp, intuitii formale, determinatii 
transcendentale de timp şi condiţii particulare sensibile. În favoarea interpretării 
sale, Allison invocă o notă explicativă, de subsol, dată de Kant în paragraful 26 al 
„deducţiei transcendentale”, notă în care Imm. Kant „distinge” între forme ale 
intuifiei şi intuifii formale, spre a arăta că realitatea obiectivă a categoriilor depinde 
de intervenţia mediatoare a intuitiilor formale”. În vreme ce timpul, ca atare, este 
doar forma generală a sensibilităţii, determinatia transcendentala de timp, schema, 
ca intuiție formală, este numai condiția temporală a unei intuitii empirice actuale. 

Posibilitatea înțelegerii schemelor transcendentale ca  „determinaţii 
transcendentale de timp” si, totodată, ca intuitii pure, formale necesită lămuriri 
suplimentare, căci, din faptul că pentru Kant timpul însuşi este intuiție pură nu 
rezultă in chip necesar că si o determinatie transcendentala de timp să fie o astfel 
de intuiție”. Ținând însă cont de faptul că a determina în genere o intuiție înseamnă 
pentru Kant a o sintetiza (conceptualiza), deci a o subsuma unui concept, în asa fel 
încât acea intuiție să fie raportată la un obiect, iar o determinatie transcendentala a 
unei intuitii înseamnă, corespunzător, subsumarea ei în raport cu un concept pur, 
devine limpede că o determinatie transcendentală de timp trebuie să fie o 
conceptualizare a timpului în conformitate cu un concept a priori, conceptualizare 
prin care timpul însuşi este raportat la un obiect, iar categoria isi vadeste 
caracteristica realității sale obiective. Dar timpul însuşi nu poate fi obiectivat, altfel 


*! Henry E. Allison, Kant’s Transcendental Idealism. An Interpretation and Defense, Yale 
University Press, 1983, pp. 96, 97. 

22 Imm. Kant, Critica ratiunii pure, ed. cit., p. 154: „Spaţiul, reprezentat ca obiect, cum de fapt 
este necesar in geometrie, conține mai mult decat numai forma intuitiei, anume sinteza într-o 
diversul, iar intuiţia formală unitatea reprezentării. ..”. 

3 HE. Allison, op. cit., p.182. 

spus, timpul nu este un obiect şi, ca atare, nu poate fi perceput. Prin urmare, o 
determinatie transcendentala de timp trebuie văzută ca o caracteristică universală şi 
necesară revenind fenomenelor situate în timp, caracteristică în virtutea căreia 
timpul poate fi reprezentat în chip determinat, ceea ce înseamnă că relaţiile 
temporale obiective pot fi exprimate, şi nu o trăsătură a timpului însuşi. Pentru a 
arăta că determinatiile transcendentale de timp (schemele transcendentale) sunt ele 
însele intuitii pure, trebuie arătat că aceste trăsături universale şi necesare ale 
fenomenelor in timp sunt intuitii pure. Acest fapt poate fi pus în lumină prin 
amintita sugestie a lui Allison, că spaţiul şi timpul, ca forme ale intuitiei (ca intuitii 
pure nederminate), sunt, deopotrivă, forme ale intuirii şi structuri esenţiale 
revenind celor intuite. 

În ce masură această interpretare este-n acord cu semnificaţia dată de Kant 
schemei transcendentale, a cărei examinare l-a condus spre asertarea, pentru prima 
dată, a principiului judecăților sintetice? Schema, ca intuiție pura, în virtutea 
caracterului ei particular şi a faptului de a putea fi instantiata, poate funcționa ca 
subiect logic în judecăţi sintetice a priori, referindu-se la ceea ce poate cădea sub 
concepte pure. Noi putem astfel cunoaşte că orice proprietate pe care ar exprima-o 
îşi va afla instantiere in orice parte a spaţiului şi timpului. Şi putem cunoaşte 
aceasta independent de experienţă. 

O pozitie diferită o exprimă Beatrice Longuenesse în lucrarea Kant et le 
pouvoir de juger (1993). Pentru aceasta, ceea ce, aparent, este o distincție privind 
natura a doua tipuri de intuitii, reprezintă, de fapt, o simplă diferențiere a unor 
denumiri date uneia şi aceleiaşi entităţi, în scopul de a-i releva acesteia aspecte 
distincte. De fapt, autoarea propune a vedea în forma intuiției doar o ,,potentialitate 
de formă”, neactualizată, dar actualizabilă ea însăşi abia prin exercitarea sintezei 
transcendentale a imaginaţiei, iar intuiţia formală, însăşi această formă, ca formă a 
obiectelor sensibile, ca formă actualizată. Actualizarea acelei potentialitati, întrucât 
este potentialitatea capacităţii noastre de a fi afectați într-un anumit mod, are loc la 
nivel transcendental, prin afectare internă, autoafectare, din partea imaginaţiei pure. 

Béatrice Longuenesse subliniază şi accentuarea rolului acordat de Kant 
sintezei transcendentale a imaginaţiei (synthesis speciosa) în necesara sa distincţie, 
în raport cu funcția sintetică exercitată de intelect prin concepte (synthesis 
intelectualis). Sinteza transcendentală a imaginației precedă şi face ea însăşi posibil 
orice concept al intelectului, inclusiv categoriile, desigur, aceasta în sensul în care 
ele sunt pentru noi, adică având realitate obiectivă. Ca synthesis speciosa, ca 
sinteză ce nu aparţine simțului, dar aparține totuşi sensibilităţii, fiind totodată prima 
aplicare a intelectului la sensibilitate, ea este anterioară producerii efective a 
oricărei judecăţi discursive, deci, oricărei subsumări a intuitiei sub categorii”. 
Aceasta înseamnă că reprezentările imediate de spaţiu şi timp — ca intuitii pure, 


 B. Longuenesse, Kant et le pouvoir de juger, Paris, Presses Universitaires de France, 1993, 
p. 238. 

reprezentări singulare, sensibile, nonintelectuale, presupun deja sinteza pură a 
imaginaţiei, deşi, la acest nivel, al semnificației, ele nu au fost încă determinate de 
categorii şi, ca atare, obiectivate. 

Urmând această poziţie, ideea identificării intuițiilor formale cu schemele 
transcendentale nu poate fi susținută, întrucât: 

— în vreme ce schemele transcendentale sunt caracterizate drept „determinări 
transcendentale de timp”, deci nu şi de spaţiu, intuitiile formale sunt, deopotrivă 
temporale şi spaţiale; 

— prin simpla sinteză transcendentală a imaginației, ca primă aplicare a 
intelectului asupra sensibilităţii (deci, sinteza încă neobiectivată), intuitiile sunt mai 
întâi date, în vreme ce schemele transcendentale, ca „imagini pure de timp”, 
presupun deja, ca inerentă în vederea obţinerii lor, şi cea de-a doua aplicare a 
intelectului asupra sensibilităţii, prin categorii; 

— caracterizarea schemelor ca reguli, prin care conceptelor pure li se prescriu 
condiţii sensibile ale aplicării lor, nu se potriveşte defel cu cea de „reprezentări 
intuitive”, prin care intuiţia pură formală, a timpului şi spaţiului, îşi dă sieşi 
propriul său divers, spre a fi intuit. 

O argumentare diferită, ontologică, o oferă Martin Heidegger. În interpretarea 
sa, Heidegger vizează următoarele lucruri: 

— să pună în evidență semnificaţia pe care Kant însuşi o atribuise Esteticii 
transcendentale pentru înţelegerea Analiticii; 

— să susțină independența originară a spaţiului şi timpului, în raport cu 
intelectul şi funcţiile lui; doar aşa — spune el — temporalitatea va putea fi relevata 
ca temei ultim al subiectivităţii Dasein-ului; 

— să „asigure” imaginaţia transcendentală ca facultate autonomă; 

— să susțină ideea unei anumite spontaneitati inerente sensibilităţii, alături de 
receptivitatea care-i constituie esența. 

Miza finală a acestei interpretări rezidă în intenția lui Heidegger de a găsi în 
Critica raţiunii pure temeiul care să confirme propriul său concept de 
temporalitate, avut în vedere în legătură cu constituţia ontologică a Dasein-ului. 
Pentru aceasta, el forțează adeseori textul kantian, aceasta şi în intenţia de a înlocui 
modelul ființării umane în termenii unui subiect predilect cognitiv, cu un model 
mai originar, care înțelege fiintarea umană existential, ca Dasein unitar, care, în 
actul conştientizării de sine, se înțelege pe sine, în ființa sa, pornind de la timp, ca 
Dasein finit. 

Martin Heidegger începe prin a sesiza o aparentă contradicție ce survine la 
Kant între enumerarea a „două surse fundamentale ale cunoaşterii”, intelectul şi 
sensibilitatea, (A15/B29 şi A835/B863), pe de-o parte, şi evidenţierea celor” trei 
elemente de bază ale cunoaşterii” (A78/B104): categoriile, imaginația 
transcendentală şi intuiţia pură. Spre a reconcilia aceste două teze, Heidegger va 
arata că imaginaţia este „rădăcina comună”, deopotrivă a sensibilităţii şi 
înțelegerii. Numai aşa, spune el, teoria despre schematism poate dobândi sens. 

Imaginaţia transcendentală nu doar reproduce o imagine concretă sau produce una 
empirică, ci ea „construieşte actual transcendenta în schematismul transcendental”, 
Desigur, Heidegger urmează un alt înțeles al ,,transcendentei” decât Kant: dacă 
pentru Kant „transcendenţa” nu defineşte decât actul prin care cunoaşterea devine 
imposibilă şi, totodată, obiectul suprasensibil imposibil de cunoscut, pentru 
Heidegger, dimpotrivă, ,,transcendenta” numeşte constituția originară a subiectivitatii 
Dasein-ului: a fi subiect înseamnă a transcende”. Departe de a traduce 
imposibilitatea cunoaşterii, transcendenta relevă, dimpotrivă, „caracteristica de 
maximă autenticitate a Dasein-ului” — finitudinea. Or, în interpretarea heideggeriană la 
Critica rațiunii pure, tematizarea finitudinii se realizează tocmai în legatură cu 
considerarea imaginației transcendentale ca timp originar, finit, ce face posibile, 
deopotrivă, sensibilitatea şi înțelegerea. 

Imaginatia transcendentală, potrivit acestei interpretări, exprimă unitatea 
originară a receptivitatii şi spontaneitatii. Numai intuiţia empirică este exclusiv 
receptiva şi doar discutarea funcției pur logice a intelectului la nivelul cunoaşterii 
empirice indrepateste accentuarea exclusivă a spontaneitatii sale. Dimpotrivă, la 
nivel transcendental, adică la nivelul punerii problemei transcendentei, se poate 
vorbi despre unitatea receptivitatii şi spontaneităţii. Timpul, ca pură afectare de sine 
a sinelui, relevă spontaneitatea intuitiei pure, iar categoriile, ca reguli ale sintezei pure 
şi, totodată, ca reprezentare a reglementării introduse, relevă receptivitatea a priori 
a gândirii pure. Temeiul unității lor este imaginaţia transcendentală, ca „rădăcină 
comună”, dar nu în sensul că intuiţia pură şi intelectul pur ar fi produse ale 
facultăţii imaginaţiei, ci în sensul că ea este o „capacitate”, că ea este ceea ce 
furnizează temeiuri de posibilitate intuitiilor şi înțelegerii. 

Imaginaţia este o modalitate a intuitiei sensibile „în absența obiectului”. Spre 
deosebire de obiectul percepţiei, cel al imaginaţiei nu trebuie neapărat să fie real (în 
sensul de existent, actual); imaginaţia îşi relevă astfel o anumită independenţă în 
raport cu fiinţarea: fiind ea însăşi cea care îşi oferă sieşi imagini, ea este o facultate 
formativă; ea îşi oferă imaginea pornind de la sine, creând-o. Ca facultate 
formativă, ea este, aşadar, caracterizată, deopotrivă, prin spontaneitate şi 
receptivitate (când reproduce). Trebuie precizat însă că imaginația productivă nu 
este „creatoare”, în sensul în care ar fi un intuitus originarus, căci ea formează doar 
imaginea unui posibil obiect şi chiar posibilitatea de a fi produs în anumite condiţii; 
însă producerea efectivă a acestuia nu este niciodată realizată de imaginaţia însăşi. 

Ca „rădăcină comună” a facultăților noastre, imaginaţia productivă este şi 
rădăcina intuitiei, ceea ce înseamnă că tocmai în ea se originează şi sinteza intreita 
a extazelor timpului; ea este, aşadar, timp originar, adică temporalitate. În plus, 
pentru că intelectul se vădeşte a fi intrinsec raportat la timp, la intuiţie, el este, prin 


25 M. Heidegger, Kant et le probleme de la metaphisique, traduction par Alphonse de 
Waelhens et Walter Biemel, Paris, Gallimard, 1953, p. 162. 

°° M. Heidegger, Despre esența temeiului, în Repere pe drumul gândirii, Bucureşti, Editura 
Politică, 1988, p. 82. 

însăşi natura sa, finit. Heidegger merge şi mai departe, arătând ca aperceptia este 
pur şi simplu o reflectare a unității imaginaţiei transcendentale; ea nu mai trebuie 
considerată a fi principiul propriu-zis al sintezei (ca la Kant), ci doar reprezentarea 
unității originare dată în imaginație. Aceasta va avea, desigur, consecinţe asupra 
semnificației categoriilor, considerate de Im. Kant drept funcţii ale unităţii originar- 
sintetice a aperceptiei transcendentale. Pentru Heidegger, categoriile îşi dobândesc 
realitatea obiectivă prin faptul că ele reflectă unitatea originară sintetică a 
imaginației transcendentale. 

Martin Heidegger realizează în chip evident o transgresare a textului kantian, 
în vederea ,,sustinerii” propriului său concept de temporalitate. De pildă, pentru 
Kant, imaginaţia nu întruneşte deopotrivă caracteristicile receptivitatii şi 
spontaneitatii, aşa cum revin ele sensibilităţii şi intelectului. Afirmarea kantiană a 
caracterului sensibil al facultăţii imaginației nu este totuna cu a spune că ea este 
„receptivă”. Imaginaţia este o facultate sensibilă doar prin aceea că ea acţionează 
(are o înrâurire) asupra intuitiei. Prin aceasta, ea nu receptează impresii, ci doar le 
sintetizează. De asemenea, la Kant, sinteza imaginaţiei este o expresie a 
spontaneitatii gândirii, ea determinând a priori simţul intern în privinţa formei lui, 
această determinare fiind în acord cu unitatea aperceptiei. Dacă el reuşeşte să arate 
că unitatea timpului este în acord cu unitatea originar-sintetică a apercepției, 
urmează că timpul însuşi este supus regulilor prescrise de categorii. Or, cum am 
văzut, interpretarea heideggeriană conduce spre o cu totul altă concluzie. 

Comentatorul german se opreşte şi el asupra notei de subsol de la $ 26 al 
Deductiei transcendentale, considerând că-i vorba despre o distincţie clară între 
„forme ale intuifiei” şi ,,intuitii formale”. El îşi propune să arate că, pentru Kant, 
intuiţia formală nu-i o reprezentare originară, ci una derivată, şi anume una care 
presupune în prealabil forma intuitiei şi, ca atare, ceea ce Heidegger numeşte 
„unitatea syndotică originară” a spaţiului şi timpului — ca forme ale intuitiei. 
Unitatea dată de intuiţia formală şi determinată de gândire se aplică unui divers dat, 
originar ordonat, unit ca întreg în unicitatea lui (unitatea syndotică) în şi prin spaţiu 
şi timp — ca forme ale intuitiei — având un divers omogen şi pur. Schemele 
categoriilor pot fi considerate ca intuitii formale, a căror unitate — ca unitate 
obiectivă ce presupune intervenţia sintetizatoare a intelectului — este posibilă doar 
pe temeiul acelei prealabile unități nonobiective, date ca atare, a spaţiului şi 
timpului originar, înţelese ca forme ale intuiției. Unitatea aceasta nonobiectiva a 
formelor intuitiei este obţinută doar prin exercitarea sintezei transcendentale a 
imaginației, iar unitatea „derivată” a intuitiilor formale este obiectivă, pentru că 
presupune prezenţa categoriilor. 

Prin acesta interpretare, Heidegger nu admitea să vadă în imaginaţia pură un 
simplu „efect” al intelectului asupra sensibilităţii, ci o facultate autonomă, care 
reprezintă, ea însăşi, „rădăcina comună” a celorlalte două facultăţi (ca „rădăcină” a 
subiectivității Dasein-ului). Numai cu un asemenea înțeles dat imaginaţiei 
transcendentale, spune filosoful, se poate oferi un răspuns complet întrebării 

călăuzitoare a Criticii rațiunii pure: cum sunt posibile judecatile sintetice a priori? 
Căci tocmai unitatea dintre intuiţie şi gândire este cunoaştere sintetico-a priori. 
Numai că, Immanuel Kant considera că le poate releva acestora unitatea ca 
provenind, nu dintr-o „rădăcină comună”, ci din conlucrarea lor, prin mijlocirea 
sintezei transcendentale a imaginaţiei, al cărei produs sunt schemele categoriilor. 


c. Sinteza transcendentală a imaginației ca „auto-afectare” 


Întrebându-se cu privire la cunoaşterea de sine, ca fenomen, Kant isi dă 
seama că are, de la început, parte de o dificultate, o dificultate legată de faptul că, 
prin simțul intern „noi nu ne putem intui pe noi înşine decăt în măsura în care 
suntem afectați intern”; aceasta nu ar însemna nimic altceva decât că sinele este 
deopotrivă activ şi pasiv; altfel spus, că sinele deopotrivă afectează şi este afectat 
de către sine. Or, tocmai aceasta pare a fi contradictoriu. Căci, cum poate fi unul şi 
acelaşi sine deopotrivă activ (adică spontan, determinant) şi pasiv (adică receptiv 
sau determinat)? „Ca pasiv, sinele este cel care îşi apare sieşi ca urmare a faptului 
de a fi fost afectat; ca activ, sinele este cel care se afectează pe sine, adică îşi 
produce propria obiectivare, se determină pe sine ca obiect dat, spre a fi cunoscut 
în experienţa internă. Caracterul paradoxal al situației rezidă în aceea că subiectul 
pare a avea o dublă conştiinţă de sine”. 

În prelungirea semnalării acestei probleme, Kant vine să arate că situaţia este 
şi rămâne paradoxală doar câtă vreme nu distingem „cu grijă” între două facultăţi 
ale subiectului. Nu este vorba, deci, despre un sine activ şi unul pasiv, ci despre o 
facultate eminamente activa (aperceptia pură) şi, corespunzător, despre o facultate 
pasivă (simţul intern sau aprehensiunea), care „dau conştiinţa de sine obiectivă 
(conştiinţa de sine — ca existență determinată în timp, adică experienţa internă) 
doar în baza conlucrării lor”%. Iar ceea ce poate să dea seama de această 
conlucrare este tocmai doctrina autoafectării, potrivit căreia sinele, deopotrivă, se 
dă şi îşi este sieşi dat. 

Autoafectarea este activitatea determinantă pe care intelectul (şi, implicit, 
aperceptia) o exercită asupra celeilalte facultăți, simţul, prin intermediul sintezei 
transcendentale a imaginaţiei. „Sub numele de sinteză transcendentală a 
imaginaţiei, intelectul exercită deci asupra subiectului pasiv, a cărei facultate este, 
o acţiune despre care noi spunem cu drept cuvânt că simţul intern e afectat de ea””. 
Din această caracterizare, reiese că autoafectarea reprezintă tocmai sinteza 
transcendentală a imaginaţiei. De ce apelează, totuşi, Kant la o nouă desemnare a 
unuia şi aceluiaşi fenomen? Deşi denumirea kantiană de „sinteză” trimite deja la 


spontaneitatea subiectului cognitiv, „autoafectarea” vine să dezvăluie şi aspecte 


2 C, Ionescu, Un alt argument kantian împotriva idealismului problematic, în Portret de grup 
cu filosofia, Timişoara, Editura Universităţii de Vest, 2004, p. 226. 

°8 Ibidem. 

?° Kant, Immanuel, Critica raţiunii pure, ed. cit., pp. 147-148. 

presupuse prin „sinteză”, dar neexplicitate prin această desemnare. De pildă, ea 
„evidențiază faptul că spontaneitatea subiectului presupune exersarea de sine în 
raport cu reguli date de subiectul însuşi, si, de asemenea, ea revelează 
simultaneitatea dublului aspect activ/pasiv ce caracterizează orice demers cognitiv 
uman”, Apoi, enunțând faptul că experiența noastră cognitivă presupune 
deopotrivă receptivitate şi spontaneitate, autoafectarea enunță mai clar finitudinea 
originară a subiectului epistemic. 

Singurele pasaje din Critica rațiunii pure ce fac în mod explicit menționarea 
autoafectării sunt presupuse de § 8 (B67-9) si § 24 (B152-6). Dacă în paragraful 8 
din Estetica transcendentală Kant pare să echivaleze autoafectarea cu 
aprehensiunea (B68), în fragmentul ataşat la § 24 aflăm vorbindu-se despre 
conştiinţa empirică a succesiunii diversului de reprezentări privind stările interne 
ale subiectului, conștiință care este obținută abia prin intervenția sintetizatoare a 
imaginației transcendentale. Acum, Kant identifică mai întâi aprehensiunea cu 
„apercepția empirică” (conştiinţa empirică de sine, subiectivă si contingentă). In § 
16, filosoful spusese că această „conştiinţă empirică ce însoţeşte diverse 
reprezentări este în sine dispersată si fără relație cu identitatea subiectului” (B133), 
iar în § 18, că „unitatea empirică a conştiinţei se raportează, cu ajutorul asociației 
reprezentărilor, la un fenomen şi este cu totul contingentă” (B139-40), numind-o în 
acest context „unitate subiectivă a conştiinţei” şi „unitate empirică a aperceptiei” 
sau aprehensiune. Din $ 16 al Deductiei transcendentale aflăm şi că aperceptia 
empirică este diferită de ,,aperceptia pură transcendentală”, înțeleasă drept unitate 
transcendentală a conştiinţei de sine. 

În fragmentul ataşat paragrafului 24, Kant subliniază că, în cazul cunoaşterii 
de sine a subiectului, succesiunea pur subiectivă a trăirilor şi reprezentărilor în 
simţul intern constituie o componentă necesară, dar nu şi suficientă (a cunoaşterii 
de sine): simplul fapt că reprezentările mele interne îmi sunt date succesiv nu este 
totuna cu reprezentarea acestei succesiuni — ca succesiune obiectivă de 
reprezentări. lar această „reprezentare determinată a succesiunii” este posibilă prin 
sinteza imaginaţiei transcendentale. 

Distingând între sensibilitate şi simţ şi numind imaginaţia drept „facultate de 
a reprezenta în intuiţie un obiect în absența lui”, Kant spune că „imaginația 
aparține sensibilităţii”, dar sinteza ei este o funcţie a spontaneitatii, care este 
determinantă, şi nu ca simţul, numai determinabilă; ea poate determina a priori 
simţul în ce priveşte forma lui, în conformitate cu unitatea apercepţiei””!. Tocmai 
faptul că ea numeşte exercitarea intelectului la nivelul sensibilităţii face posibilă 
înțelegerea autoafectării ca presupunând conlucrarea facultăților sinelui, activă şi 
pasivă. Tot aici, în § 24, Kant distinge aspectul intelectual (synthesis intellectualis) 
de cel figurativ al sintezei transcendentale (synthesis speciosa). Or, aceasta 


30 C, Ionescu, op. cit., p. 11. 
3! Imm. Kant, Critica rațiunii pure, ed. cit., p. 146. 

distincție face cu putință considerarea a două niveluri ale autoafectării. La un prim 
nivel (nonobiectiv), autoafectarea ar putea fi înțeleasă ca acțiune exercitată prin 
sinteza imaginației asupra diversului pur al sensibilităţii (cea dintâi aplicare a 
intelectului asupra simțului). Ar urma aducerea acestei unități nonobiective la 
unitatea originar sintetică a aperceptiei, obiectivarea ei, prin supunerea sa în raport 
cu functiile intelectului (categoriile). 

O altă distincție survine între două considerări ale autoafectării. Când 
considerăm actul autoafectării în mod formal, ca o condiție a priori pentru orice 
determinare empirică posibilă, autoafectarea este determinatia dată sintezei 
transcendentale a imaginației, concepută şi realizată sub îndrumarea regulilor 
prescrise de intelect; când, acelaşi act îl considerăm ca fiind în mod actual realizat 
în experiență, autoafectarea este văzută ca activitatea prin intermediul căreia 
mintea îşi transformă conţinutul în obiect al reprezentării. 

În Critica rațiunii pure, autoafectarea nu poate fi tratată separat de aşa- 
numita „afectare externă”, ce determină receptivitatea noastră, în măsura în care 
putem fi afectaţi de obiecte, diferite de noi. Afectarea externă ne oferă unicul 
conţinut posibil al cunoaşterii, pe când autoafectarea, presupunând deopotrivă 
receptivitatea simțului intern şi abilitatea de a fi afectaţi de mintea noastră proprie, 
nu ne oferă un nou conţinut (şi nici nu-l produce din sine), ci doar sintetizează 
conținutul primit de la simţul extern, făcând-o în acord cu regulile intelectului. 
Conţinutul empiric al reprezentărilor noastre nu este, deci, produs de simţul nostru 
intern, deşi este intuit de acesta. Dacă nu ar fi aşa, ar trebui afirmat că avem o 
intuiție pură spontană, ce generează din sine însăşi, deopotrivă, reprezentările şi 
obiectul lor actual, ceea ce ar conduce, desigur, la confuzia cu acea „intuiție 
intelectuală” a „intelectului arhetip” (Dumnezeu). 

În aceste condiţii, cred că putem vorbi despre două afectări realizate în raport 
cu simţul intern: afectarea prin impresii primite în simţul extern, ce constituie 
materia pentru forma simțului intern, timpul; afectarea simțului intern de către 
intelect, autoafectare, prin sinteza figurată, sinteza imaginaţiei transcendentale. 

O tratare mai extinsă şi mai elaborată a autoafectării o aflăm într-un fragment 
kantian descoperit oarecum recent, Vom inneren Sinne (Despre simţul intern), 
supranumit şi „Fragmentul de la Leningrad”. Potrivit Cristinei Ionescu, „structura 
generală a argumentarii lui Kant din acest text poate fi redată astfel: 

P1. Autoafectarea este necesară pentru posibilitatea experienţei interne. 

P2. Posibilitatea autoafectării se bazează pe realitatea simțului extern. 

Concluzia: „Simţul extern este o presupozitie necesară pentru posibilitatea 


: ant 33 
experienței interne” ”. 


32 Imm. Kant, On Inner Sense, în International Philosophical Quarterly, vol. XXIX, nr. 3,1989. 
The English translation is by Hoke Robinson: „Vom inneren Sinne”, Loses Blatt Leningrad I, in Kant 
—Forschungen, 1987, pp. 18-21. 

Chiar de la începutul „fragmentului” întâlnim afirmaţia: ,(Timpul) este 
(aspectul) pur subiectiv al formei intuitiei interne, în măsura în care suntem afectați 
de noi înşine (şi) ca atare conţine doar maniera în care noi ne apărem nouă înşine, 
iar nu aceea în care noi suntem’’(I—2-4). Câteva rânduri mai departe, Kant adaugă: 
„În experiența internă pe care eu o produc, mă autoafectez prin aceea că aduc 
reprezentările simțului extern într-o conştiinţă empirică a stării mele. Prin aceasta, 
eu mă cunosc pe mine însumi, însă numai în măsura în care sunt afectat de mine 
însumi (I, 9-14). Să observăm mai întâi că în aceste fragmente reapare una dintre 
ideile exprimate în Critica rațiunii pure, cum că mă cunosc ca eu afectat, iar nu ca 
eu care produce această afectare (ca pură aperceptivitate). Apoi, este vizată 
corelatia dintre autoafectare şi reprezentările simțului extern, aceasta ţinând de 
intenția lui Kant de a întări argumentul menit să respingă idealismul material, 
sceptic, de tip cartezian. Reamintesc că filosoful german argumentase în această 
direcție şi în secţiunea dedicată în Critică celui de-al patrulea „Paralogism al 
rațiunii pure” şi, mai ales, în „Respingerea idealismului”, pasajul adăugat în cea de-a 
doua ediţie a Criticii rațiunii pure secţiunii dedicate „Postulatelor gândirii empirice 
în genere”. 

Discutia în jurul doctrinei autoafectării — ca soluție kantiană la aşa-numitul 
„paradox al simțului intern”, pune în lumină, credem, următoarele: 

a) identificarea funcției autoafectării cu sinteza transcendentală a imaginației; 

b) distingerea celor două funcții ale afectării: ca afectare propriu-zisă, 
presupusă de „experienţa externă”, şi ca afectare transcendentală (ca 
funcție de determinare, combinare, sintetizare realizată la nivel 
transcendental, independent de experienţă); 

c) considerarea cunoaşterii de sine ca presupunând „cunoaşterea de mine 
însumi ca obiect gândit”, adică „nu aşa cum sunt în faţa intelectului, ci 
aşa cum îmi apar mie însumi”**: aceasta înseamnă că este imposibil ca eul 
pur transcendental să îmi fie dat ca obiect de cunoscut; 

d) considerarea simțului extern drept condiție necesară a autoafectării şi, 
implicit, a cunoaşterii de sine empirice; 

e) specificarea a trei forme posibile ale conştiinţei de sine: conştiinţa de sine 
empirică, pur subiectivă şi contingentă; conştiinţa de sine transcendentală, 
exprimată în judecata „eu gândesc” (simpla conştiinţă a spontaneitatii 
mele ca intelect: „în unitatea originară sintetică a apercepţiei... eu sunt 
conştient de mine însumi... nu aşa cum îmi apar, nici aşa cum sunt în 
mine însumi, ci numai că sunt” (§25); conştiinţa de sine obiectivă, 
empiric determinată (experienţa internă). 

Cu privire la semnificațiile pe care doctrina autoafectării le oferă în direcția 

unei mai bune înţelegeri a teoriei kantiene a cunoşterii, putem sublinia următoarele: 


%4 Imm. Kant, Critica rațiunii pure, ed. cit., p. 149. 

contributia la sustinerea idealismului transcendental, prin respingerea 
deopotriva a idealismului cartezian, a realismului dogmatic si a 
realismului transcendental (poziţia care susține deopotrivă existenţa şi 
cunoaşterea lucrurilor ca lucruri în sine); afirmând realitatea experienţei 
externe şi primatul ei cognitiv asupra experienţei interne, Kant nu ajunge 
nicidecum la afirmarea dogmatică a primatului ontologic al lumii externe: 
„materia” — considerată drept condiţie a experienței interne — „nu este 
scoasă din experiența externă, ci este presupusă a priori ca o condiţie 
necesară a oricărei determinări de timp”; 

evidențiind necesitatea presupozitiei realităţii obiective a spaţiului pentru 
realizarea sintezei diversului de trăiri date subiectului doar în simţul 
intern, Kant „ne ajută să înțelegem de ce, vorbind despre schemele 
transcendentale, le-a considerat doar ca determinatii a priori de timp; 
folosirea efectivă a schemelor în experiență, oferindu-ne posibilitatea 
ordonării obiective în timp, presupune deja, de fiecare dată, realitatea 
obiectivă a formei intuitiei externe”; 

contribuţia la explicitarea notei de subsol de la B 160-1, notă ce pare a 
trimite la o posibilă distincţie între „forma intuiţie!” şi „intuiţia formală”: 
în baza doctrinei autoafectării se poate argumenta în favoarea identității 
de natură între ceea ce Kant desemnase în Estetica transcendentală drept 
„forme ale intuiţiei” şi ceea ce textul notei respective invocă sub 
denumirea de ,,intuitii formale”: considerând forma intuiției ca „formă 
pentru o materie”, timpul/spatiul reprezintă o ,,potentialitate de formă” 
(Beatrice Longuenesse), ce poate fi actualizată la nivel transcendental 
prin autoafectare (,,devenind” intuiție formală); 

posibilitatea unei mai bune întâmpinări a obiectiilor născute din 
interpretarea unei afirmaţii atribuite de către Jacobi lui Kant, cum că 
lucrurile în sine ne afectează, Jacobi părând a identifica afectarea cu 
cauzalitatea; vorbind despre afectarea externă, Kant vorbeşte însă despre 
materia a ceea ce va fi determinat ca fenomen: afectarea nu este deci 
reductibilă la un mecanism cauzal de influență asupra organelor noastre 
de simţ, ea vizând orizontul prealabil de posibilitate, inclusiv pentru orice 
relație cauzală presupusă de experiența obiectelor empirice. 


35 Ibidem, p. 229. 
36 Cf C. Ionescu, op. cit., p. 19. 

Abstract. Maimon draws up an own system of transcendental logic where the main role 
is played by what he calls the “principle of determinability”. The aim of this principle is 
to produce “real” thinking. 

This principle is the basis for understanding the rules of generation of objects in the 
world; the chain of determination is being thought by an infinite intellect, for whom 
thinking and existence coincide. We are endowed only with a finite intellect, although 
ours is identical in nature with the infinite one. Our task in the world is to seek out and 
understand the connections between things as the infinite intellect conceived them. Due 
to our finite power of thinking and to the intervention of the imagination, we see things 
in a distorted manner, that is, arbitrarily. Unless we understand the correct chain of 
determination, all our empirical syntheses in the world are purely arbitrary ones. Only 
by understanding the generation rule of the empirical objects we can understand their 
possibility. 

The aim of this article is to show the fact that actually Maimon’s philosophy, due to the 
above mentioned particularity of his thinking, may deliver the basis for an alternative 
understanding of the role of human creation, that is, technical creation within a different 
ontological frame. It also tries to show that, by starting from the Maimonian frame and 
by pushing it further, freedom is rather possible within the theoretical than in the 
practical field of action. 


Keywords: Kant, transcendental logic, principle of determinability, objects, human creation 


Maimon a fost un gânditor evreu care a ajuns in Berlinul sfârşitului de secol 
XVIII, unde a luat contact cu kantianismul, mai precis cu dualismul kantian?. El a 
interiorizat această filosofie şi a reanalizat-o însă dintr-o perspectivă monistă. În 
multe situaţii, ideile sale sunt surprinzătoare şi par a fi de-a dreptul contradictorii 
cu fundamentele filosofice proprii atât criticismului, cât şi ale precursorilor 
filosofiei critice (în special scoala leibniziano-wolffiană), de la care Maimon 
porneşte în abordarea sa. Realizările sale însă au impus respect. Kant însuşi a ajuns 


! Această lucrare a fost posibilă prin sprijinul financiar oferit prin Programul Operaţional 
Sectorial Dezvoltarea Resurselor Umane 2007-2013, cofinantat prin Fondul Social European, in 
cadrul proiectului POSDRU/89/1.5/S/60189, cu titlul „Programe postdoctorale pentru dezvoltare 
durabilă într-o societate bazată pe cunoaştere”. 

> O impresionantă istorisire a vieţii sale pline de peripeții poate fi găsită în S. Maimon: 
Salomon Maimon 's Lebensgeschichte. Von ihm selbst geschrieben und herausgegeben von K. P. Moritz 
(neuherausgegeben von Zwi Batscha), Frankfurt am Main, Insel Verlag, 1984 (Povestea vieţii lui 
Salomon Maimon. Istorisita de către el însuşi şi editată de către K. P. Moritz — reeditată de Zwi Batsha). 

să-i prețuiască înzestrarea filosofică’. Maimon construieşte un sistem de coaliție 
(după propria sa mărturie), care este creat special pentru a rezolva problemele 
filosofiei teoretice kantiene. Soluţiile oferite de el sunt extrem de incitante, dar mai 
interesante chiar decât acestea sunt consecințele filosofice care pot fi trasate pe 
baza ideilor pe care el însuşi nu le urmează până la capăt. Tocmai în explorarea 
unora dintre aceste drumuri ideatice constă prezentul articol, iar această sondare, 
realizată prin împingerea spre exterior a gândirii maimoniene, oferă, credem noi, 
rezultate valoroase. Dar punctul de pornire în pătrunderea sistematică a ideilor lui 
Maimon este cel legat de problema posibilităţii şi a existenţei actuale. 

În gândirea tradițională din vremea sa, în metafizica de şcoală, de factură 
leibniziano-wolffiană, posibilitatea era un element central al ontologiei”. Pe 
marginea posibilităţii se articula principiul noncontradictiei, după care urma 
diferențierea între posibilitatea externă şi internă, ultima fiind eşafodajul pentru 
construirea teoriei esenței, după cum este foarte bine prezentată argumentarea in 
compendiul de metafizică al lui Alexander Gottlieb Baumgarten, manualul şcolar 
prin excelență din vremea lui Kant (după care a predat el însuşi multă vreme). Si 
în acest punct intervine raportarea la existenţa actuală (Wirklichkeit — germ.), prin 
care se spune, în esenţă, că nu toate lucrurile care sunt posibile, sunt totodată şi 
real-existente, dar şi că toate lucrurile actual-existente, în virtutea faptului că sunt 
actual-existente, sunt totodată şi posibile. Aceasta este o viziune foarte simplă, 


> Kant a susţinut că Maimon l-a înţeles mai bine decât prietenii şi adversarii săi deopotrivă, 
apreciindu-l în mod explicit (Imm. Kant, Werke, Band IX, Akademie Textausgabe XI, Walter de 
Gruyter & Co., 1968, p. 49). Kroner îi pretuieste în mod exceptional această inteligenţă: „Gânditorul 
cel mai ager la minte care intră în discuţie cu privire la continuarea dezvoltării [gândirii filosofice] 
între Kant şi Fichte este fără niciun fel de îndoială Salomon Maimon” - trad. ns.) (R. Kroner: Von 
Kant bis Hegel, 4. Auflage, 2007, Tiibingen, Mohr Siebeck, p. 326 . 

* Anumite părți argumentative conţinute in acest articol sunt conţinute şi în: M. A. Todoca, 
Salomon Maimon despre posibilitate şi actualitate: poate fi găsită o dreaptă măsură pentru toate 
lucrurile lumii acesteia? publicat în Studia theologia graeco-catholica varadiensis, nr. 2/2012, Oradea. 

5 Este vorba despre A. G. Baumgarten, Metaphysik, ins Deutsche übersetzt von Georg 
Friedrich Meier, Jena, Dietrich Scheglmann Reprints, 2004. Aici ni se spune: 

»§ 42. Tot ceea ce este actual, este posibil pe plan intern §. 41. sau, daca intr-un lucru se 
instituie actualitate, atunci in el se instituie si posibilitatea interna; sau pornind de la actualitate, putem 
concluziona in directia posibilitatii. 

§ 43. Ceea ce este imposibil pe plan intern, nu este actual. §. 42. Daca se renunta la 
posibilitatea interna (...), atunci se renunţă (...) şi la actualitate; sau putem concluziona că ceea ce nu 
este posibil pe plan intern nu poate fi nici actual. 

§ 44. Unele din cele posibile nu sunt actuale §. 41. Sau chiar dacă un ceva are un oarecare grad 
de posibilitate, totuşi i se poate nega actualitatea; sau nu întotdeauna putem concluziona de la 
posibilitate spre actualitate. 

§ 45. Unele din cele ce nu sunt actuale, sunt nu mai putin posibile §. 44. sau, dacă actualitatea 
este suprimată, atunci nu înseamnă că din acest motiv cade (...) întotdeauna şi actualitatea, şi nu 
întotdeauna putem concluziona că un ceva nu ar avea nicio posibilitate pentru că nu ar fi actual”. 
„Aşadar, pe scurt, multe lucruri sunt posibile; dar numai unele sunt şi actual-existente. Dar din 
moment ce ele sunt real-existente, ele trebuie să fie şi posibile.” 

robustă şi extrem de apropiată de orice intelect care analizează din perspectivă 
filosofică aceşti factori. Ea a fost împărtăşită şi de către Kant, care o formulează 
foarte pregnant în postulatele gândirii empirice din Critica raţiunii pure’. 

Ei bine, aceste principii fiind înţelese şi acceptate, desigur că este extrem de 
surprinzător şi aparent chiar contradictoriu să găsim în gândirea lui Maimon opinia 
că nu toate lucrurile real-existente sunt totodată şi posibile: „Actualitatea este 
posibilitatea completă a unui lucru, conform şcolii leibniziano-wolffiene. Conform 
teoriei mele în schimb, actualitatea unui lucru este reprezentarea sa în timp şi 
spaţiu. Din aceasta rezultă 1) că posibilitatea şi realitatea sunt total independente 
una de cealaltă: adică nu toate câte sunt posibile sunt şi actuale, dar şi că nu toate 
câte sunt actuale sunt şi posibile în acceptiune pozitivă. Toate intuitiile, în măsura 
în care sunt reprezentate în timp şi spaţiu, sunt actuale, dar nu şi posibile, în măsura 
în care noi nu înțelegem modul lor de generare”. Acesta este punctul din care 
porneşte investigația sub aspect sistematic a prezentului proiect. Prin urmare, este 
necesar să vedem cum ajunge Maimon la astfel de concluzii. Ele sunt posibile 
numai în virtutea unor elemente idiosincratice (pseudo-) sistemului său (el însuşi 
nu se exprimă întotdeauna univoc la adresa formei de sistem a gândirii sale), şi 
aceste elemente sau puncte centrale în teoria sa sunt: un principiu nou al gândirii şi 
o teorie monistă asupra genezei a obiectelor. 

Primul punct, anume principiul gândirii introdus de către el, se numeşte 
„principiul determinabilităţii” (Satz der Bestimmbarkeit — pe care îl dezvoltă pe 
larg într-o lucrare ulterioară, numită Neue Logik oder allgemeine Theorie des 
Denkens / „Noua logică sau o teorie generală a gândirii”, deşi reperele sale 
esențiale sunt deja puternic prezente in VTP). Acest principiu fundamentează un 
nou tip de gândire — gândirea reală (reell în germană, spre deosebire de real). În 
universul său monist, gândirea reală este singura care determină obiectele — chiar şi 
problematica adevărului este una secundară acestor consideraţii —, el este de părere 
că nu are sens să ne preocupe întrebarea dacă unele concepte sunt adevărate sau 
false, ci doar dacă prin ele se exprimă o gândire reală sau nu, în concepte sau în 


ê Imm. Kant, Critica rațiunii pure, Bucureşti, Ed. Iri, Bucureşti, 1998, p. 223: 

„4. Postulatele gândirii empirice în genere: 

1. Ceea ce se acordă cu condiţiile formale ale experienţei (în ce priveşte intuiţia şi conceptele) 
este posibil. 

2. Ceea ce se acordă cu condiţiile materiale ale experienţei (ale senzatiei) este real. 

3. Ceea ce este determinat ca fiind în acord cu realul după condiţiile universale ale experienţei 
este (există) necesar.” Şi aici putem constata că posibilul premerge actual-existentului şi că acesta, 
odată ce există, trebuie să fie totodată posibil. 

7 S. Maimon, Versuch über die Transzendentalphilosophie, Hamburg, Felix Meiner Verlag, 
2004, p. 284-289 (în continuare citare ca VTP). 

S. Maimon: Versuch einer neuen Logik oder Theorie des Denkens. Nebst angehdngten 
Briefen des Philaletes an Aenesidemus („Încercare in direcţia unei noi logici sau teorii a gândirii. 
Împreună cu scrisorile lui Philaletes către Aenesidemus”), Berlin, Verlag von Reuther & Reichard, 1912. 

propoziţii”. Pentru el, există, aşadar, pe lângă gândirea formală şi cea de factură 
transcendentală (cum era deja cunoscută în acceptiune kantiană), şi o gândire reală, 
care are ca opus gândirea arbitrară. Dar în ce constă această gândire reală? 

În general, legarea a două sau mai multor elemente într-o unitate se realizează 
printr-o sinteză. Să luăm însă exemplul unei sinteze cu două elemente. Maimon ne 
spune că dacă unul dintre aceste elemente poate fi gândit atât în legătură cu 
celălalt, dar şi în sine, independent de al doilea, atunci acesta este subiectul 
sintezei. Dacă, în schimb, al doilea element nu poate fi gândit în şi pentru sine, ci 
numai în legătură cu primul, atunci el este predicat în sinteză. Subiectul şi 
predicatul sunt astfel analizate din perspectiva diverselor posibilități de a fi 
determinate. Prin urmare, subiectul, partea independentă, este numit de către 
Maimon determinabilul, iar predicatul determinarea. Conform principiului 
maimonian al determinabilitatii, o determinare nu poate reveni in mod legitim 
decât unui singur subiect; până aici, lucrurile par a fi uşor de înţeles. Dar Maimon 
nu se opreşte în acest punct; el susține că dacă ar fi să respectăm în totalitate acest 
principiu al determinabilitatii, atunci ar trebui să spunem şi că un determinabil nu 
poate primi decât o singură determinare, ceea ce este foarte dificil de acceptat. 
Urmarea este că chiar Maimon, creatorul acestui principiu, nu reuşeşte să îl 
respecte în totalitate. El însuşi susține in diverse pasaje poziţii contradictorii, 
spunând atât că un determinabil poate avea o singură determinare, cât şi că lui îi 
pot reveni mai multe determinări (măcar în mod disjunctiv în momente diferite de 
timp, dacă nu simultan). Pe de altă parte, dacă el nu ar găsi o posibilitate pentru 
determinarea paralelă a unui determinabil prin mai multe determinări, atunci 
întreaga structură a cunoaşterii concrete nu ar mai putea fi explicată. De aceea, el 
recurge la precizarea mai în profunzime a poziţiei sale, spunând că, în mod strict, 
principiul determinabilitatii nu poate fi respectat decât de către un intelect infinit, 
pentru care a gândi este totuna cu a crea, spre deosebire de intelectul nostru limitat, 
care trebuie să opereze cu determinări simultane pentru acelaşi determinabil. Dar 
cum arată instantiat in concreto acest principiu? În repetate rânduri, Maimon 
apelează la exemple din matematică pentru a-l ilustra. El ne spune’, astfel, că 


” S. Maimon, Versuch über die Transzendentalphilosophie, Hamburg, Felix Meiner Verlag, 
2004, p. 84: „Cu privire la gândul considerat în sine, nu există niciun concept adevărat sau fals, ci fie 
înaintea noastră este un concept, sau niciunul;” şi VTP p. 86: „Prin urmare, mai degrabă impart 
propoziţiile în reale şi nonreale, în loc de propoziţii adevărate sau false; diferenţa între cele reale şi 
cele nonreale (din perspectiva gândirii) va consta aşadar numai în aceea că cele din urmă au nevoie 
cel puţin de o propoziţie reală, fără de care ele nu sunt de niciun folos în gândire, anume principiul 
noncontradictiei.” 

10 YTP p. 51: „Dacă o sinteză este de felul că o componentă a acesteia poate fi gândită fără 
relationare la cealaltă, adică atât în sine, cât şi în cazul unei alte sinteze, în timp ce cealaltă 
componentă nu poate fi gândită fara relationare la prima, atunci prima se numeşte subiectul sintezei, 
iar cea din urmă predicatul sintezei. De exemplu, un triunghi sau un spaţiu închis în trei linii poate fi 
gândit disjunctiv atât în sine, fără relationare la faptul de a fi dreptunghic sau ascuțit, cât şi în aceste 

pentru determinabilul ,,spatiu” avem determinarea „închis în trei linii”; aceasta 
funcţionează la rândul ei ca determinabil pentru următoare determinare a lanţului 
determinabilitatii, care este „figură”, şi mai apoi „triunghi”. Prin urmare, a spune că 
„triunghi” este o determinare a „spaţiului”, este o sinteză ilicită, care sare peste 
etape decisive în ceea ce el numeşte gândirea reală. Odată ajunşi în acest punct 
însă, Maimon nu ne mai poate fi de ajutor în mod univoc, deoarece pentru 
determinabilul „triunghi” nu putem decide fără putință de tăgadă că determinarea 
unică ce îi revine este „dreptunghic” şi nu „isoscel” sau „echilateral”. Astfel, el este 
constrâns să introducă numeroase precizări care să facă măcar în parte posibilă 
determinarea multiplă, până la urmă acceptând că un determinabil poate avea 
determinări opuse, dar numai într-o succesiune temporală, nu simultan; nu este însă 
de acord că un determinabil poate avea mai multe determinări care nu sunt opuse 
între ele (ci doar diverse), chiar dacă acestea ar trebui să intervină în momente 
diferite în timp"! — aceasta nu ar mai fi gândire reală. Dar, pentru moment, propun 


tipuri de sinteză. În schimb, faptul de a fi dreptunghic sau ascuţit nu poate fi gândit în genere fără 
triunghi. Aici, aşadar, triunghiul este subiect, iar faptul de a fi dreptunghic sau ascuţit predicat; iar 
conceptul care ia naştere din această (...) sinteză este un concept absolut.” Şi, mai departe, p. 204: „Că 
nu orice parte a sintezei poate fi considerată simultan ca subiect şi predicat în raport cu cealaltă, ne 
este indicat deja de către utilizarea limbajului. De exemplu putem foarte bine spune: «masă 
dreptunghiulară”, dar nu putem spune «triunghi mesic». «Linie neagră», dar nu «negru linic» şi altele 
asemenea. Oare unde se găseşte temeiul pentru această situaţie? Vrem să spunem cu aceasta (aşa cum 
pretindem într-adevăr) că generalul este predicatul, iar particularul subiectul unei sinteze? Dar atunci 
de ce este dreptunghiul mai general decât masa? Oare numai pentru că nu doar o masă, ci şi o uşă, o 
fereastră ş.a.m.d. pot fi dreptunghice?; dar în acest caz nu doar un dreptunghi poate fi masă, ci şi un 
cerc, un triunghi ş.a.m.d., şi tot aşa se prezintă situaţia şi în privința celui de-al doilea exemplu; negrul 
poate reveni mai multor lucruri decât unei linii, dar şi linia poate reveni mai multora decât strict 
negrului. Temeiul pentru aceasta este, prin urmare, necesarmente cel indicat de către mine; anume: 
subiectul este acea parte a unei sinteze, care constituie o sinteză şi în sine, prin urmare el poate fi 
gândit si în sine ca obiect, fără relationare la cealaltă parte. Predicatul, în schimb, este acea parte care 
în sine nu constituie nicio sinteză, putând fi, prin urmare, doar parte componentă a unei sinteze, nu 
poate fi însă gândit în sine ca obiect”. 

1l YTP p. 82: „Aceasta din urmă ne dă reprezentarea despre simultaneitatea necesară, tot aşa 
cum cea anterioară ne oferă reprezentarea succesiunii necesare. Căci din moment ce reprezentările 
sunt întotdeauna succesive (chiar şi dacă am găsi că această succesiune este doar arbitrară, prin aceea 
că ne-o putem închipui şi în ordine inversă, totuşi această ordine inversată a succesiunii trebuie să se 
întâmple într-un timp diferit de cel tocmai menţionat, prin urmare la un moment dat nu poate fi actual 
decât numai un singur tip de succesiune): astfel că noi nu putem şti dacă nu cumva obiectele în sine se 
succed unele după altele, aşa cum se întâmplă în subiectul nostru. Aici avem însă (...) o caracteristică 
pe baza căreia putem s-o recunoaştem; anume, dacă găsim un fenomen a cărui determinare nu poate fi 
pusă în continuitate cu determinarea precedentă a aceluiaşi fenomen, ci cu o altă determinare, atunci 
judecăm că determinările nu se succed una după cealaltă (în tocmai acelaşi determinabil), ci că ele 
sunt în acelaşi timp. Din aceasta rezultă că un determinabil (subiect) poate avea două determinări ce 
se exclud reciproc (predicate), din care una este o realitate şi cealaltă o negare a determinabilului (si, 
după cum am menționat, în conformitate cu legea continuumului), dar aceasta într-o succesiune în 
timp; nu poate avea însă două determinări ce nu se exclud reciproc într-o succesiune temporală, aşa 
cum s-a demonstrat deja. Acum, însă, eu afirm că el nu poate avea nici simultan două determinări ce 
nu se exclud, şi demonstrez aceasta după cum urmează: (...)” 

să urmăm firul argumentării sale, fără a-i scoate în evidență carentele. Si el este de 
acord că în experienţa concretă, datorită intelectului nostru finit, care nu are puterea 
unuia infinit, noi nu putem pătrunde în lanţul real al determinabilitatii, pentru că 
obiectele experienţei ne sunt date, şi nu produse de către noi în mod conştient”. 
Bunăoară nu putem înţelege cum ar fi posibilă in mod legitim sinteza „triunghi 
roşu” — culoarea roşie şi triunghiul nu au nimic în comun în mod nemijlocit. Pentru 
noi, aşadar, această sinteză este una nefondată. Poate pentru un intelect infinit nu ar 
fi deloc dificil să înțeleagă toate sintezele mediate, care — eventual — ar putea duce 
la acest rezultat (improbabil), dar pentru noi această sinteză este pur şi simplu una 
arbitrară. Dacă, prin urmare, nu înțelegem complet modul corect (conform 
principiului determinabilitatii) de formare al unei sinteze, atunci obiectul rezultant 
al acestei sinteze este pentru noi unul a cărui posibilitate nu este dată. Şi astfel, 
revenim la chestiunea de la care am pornit: pentru Maimon, posibile nu sunt decât 
obiectele generate (in ultimă instanță) în conformitate cu principiul determinabilităţii în 
cadrul gândirii reale. Aşadar, atunci când considerăm un obiect, de genul unei uşi 
verzi, nu avem înaintea noastră decât un obiect arbitrar, care nu este posibil, pentru 
că elementele sale nu sunt compilate între ele în raporturi de determinabilitate. 
Acest obiect nu este nici posibil, nici contingent, ci pur şi simplu arbitrar. Cine este 
însă în mod concret de vină pentru aceste erori? Sigur că le putem înţelege dacă ne 
amintim că intelectul nostru este mărginit, dar pe lângă această condiţie necesară, 
mai avem şi una suficientă, anume: imaginaţia. Ea distorsionează elementele 
lucrurilor în intuiţia noastră, astfel încât noi le vedem altfel decât aşa cum ar trebui 
să fie ele în viziunea intelectului infinit. Dar acest punct este unul foarte important 
şi trebuie considerat în relaţie cu alte aspecte ale gândirii lui Maimon, astfel că vom 
reveni la el mai târziu. În esenţă, însă, Maimon susţine că intelectul nostru este 
acelaşi (ca tip) cu cel infinit, numai că mărginit. Tocmai de aceea, singurul 
domeniul în care noi putem acționa asemenea celui infinit este matematica — aici 
noi avem puteri divine şi, prin urmare, toate exemplele de gândire reală bazată pe 
principiul determinabilitatii aplicat corect trebuie să provină doar din matematică, 
unde noi înşine creăm obiectele; în rest, ele ne sunt doar date. Acum însă nu putem 
să nu ne întrebăm: cum se face că principiul determinabilitatii, care este un 
principiu — am putea spune, cu siguranță — epistemic, poate fi aplicat cu atâta 
uşurinţă asupra lucrurilor concrete din lume? Pentru a răspunde la această întrebare 
trebuie să analizăm puţin şi al doilea punct central menţionat: teoria monistă a 
genezei obiectelor. 


12 În teoria sa, acest punct este unul care prefigurează poziţiile idealiste ulterioare de mare 
impact în filosofie. Există deja numeroase studii care atestă contribuţiile lui Maimon la dezvoltarea 
idealismului german absolut (direcţia cel mai bine atestată exegetic este cea a idealismului fichtean, 
Fichte însuşi recunoscând influenţa covârşitoare pe care Maimon a avut-o asupra sa în formularea pe 
care a dat-o el idealismului), dar porțile deschise de către el în această direcţie se pretează încă unor 
cercetări vaste, nefiind nicidecum epuizate în acest moment. 

Una dintre întrebările cele mai stringente, care îl frământă pe Maimon, este 
chestiunea quid juris din filosofia kantiană'?. El consideră că soluţia oferită de Kant 
prin intermediul schematismului transcendental la dificultatea compatibilitati 
dintre intuitii şi concepte nu este pe deplin satisfăcătoare, categoriile neputând fi 
aplicate totalmente în mod a priori asupra materialului intuitiv cu deplină eficiență. 
Maimon consideră că abia o privire aruncată experienţei concrete, care ar trebui să 
fie rezultatul aplicării acestor categorii, ne poate convinge să aplicăm in concreto 
elementele categoriei asupra acestui sau a acelui element intuitiv. El este de părere 
că trebuie căutată o soluţie mult mai solidă pentru această problemă. Astfel, el 
ajunge la cerința ca toate intuitiile să fie convertite în concepte, adică intuitiile ar 
trebui descompuse în elementele lor conceptuale. Dar această operațiune nu 
implică oare că dualismul kantian este anulat? Cu siguranță, aşa este. Maimon 
consideră că ceea ce noi vedem ca fiind intuitii, nu sunt decât raporturi conceptuale 
calitative, gândite de către un intelect infinit. Dimensiunea cantitativă nu este 
esenţială, ea originându-se în formele spaţiului si timpului, care nu sunt altceva 
decât forme ale diversităţii lucrurilor în genere (adică în planul gândirii, la nivel 
conceptual). Dacă facem abstracție de spațiu, timp şi cantitate în genere, nu vom 
rămâne decât cu raporturi calitative, care nu reprezintă altceva decât regulile după 
care sunt produse lucrurile. Acestea sunt diferentialele (în accepțiunea lui 
Maimon), care sunt pur şi simplu raporturi intensive ale calităţii, având în ceea ce 


13 Una dintre cele mai bune și bine documentate expuneri, căreia nu îi lipseşte nici marea 
abilitate de a închega lucrurile în mod organic spre o mai bună înţelegere, ale filosofiei lui Maimon, 
în privinţa constituirii şi prezentării sale în contextul filosofic al sfârşitului de secol 18 se găseşte în: 
M. Frank, Unendliche Annăherung. Die Anfănge der philosophischen Friihromantik (Nesfârşita 
apropiere. Începuturile preromantismului filosofic), Frankfurt am Main, Suhrkamp Taschenbuch 
Wissenschaft, 1997, pp. 91-132. Aici, Frank insistă mai ales asupra disputei în jurul receptivitatii 
sensibilităţii, drept punct de pornire pentru formularea problemei Quid juris, cât şi pe expunerea 
procesului ideatic prin care Maimon renunță treptat, până la a-l elimina complet, la substratul 
ontologic în sens ,,tare” situat, conform lecturii cu tentă metafizicizanta a lui Kant, în afara conştiintei. 

14 Acest aspect este foarte bine evidenţiat de către S. H. Bergmann, The Philosophy of Salomon 
Maimon. Translated from the Hebrew by Noah J. Jacobs. Jerusalem, The Magnes Press, 1967 (in 
continuare, citare drept SHB), p. 59: „Dacă lăsăm la o parte timpul si spaţiul şi reducem în spațiu şi 
timp întinderea acestor obiecte la zero, atunci ne vom afla în postura de a înțelege natura conţinutului 
acestor obiecte aşa cum sunt ele, sau, ceea ce este acelaşi lucru pentru Maimon, regulile in 
conformitate cu care ele au fost produse, din moment ce întinderea în spaţiu este întotdeauna o relaţie 
între două obiecte şi nu se poate alipi la un obiect individual ca atare. Trebuie să înţelegem conţinutul 
care umple timpul şi spaţiul ca fiind fără întindere finită, şi totuşi în aşa fel încât punctul rezultant nu 
va fi unul matematic, ci unul fizic. Doar atunci când materia este redusă la «legile care au produs 
obiectul» putem dispune de posibilitatea înțelegerii modului în care formele intelectuale se aplică 
materiei sensibile. Afinitatea dintre intelect şi materie nu poate fi înțeleasă decât după ce materia a 
fost convertită în legi ale intelectului. Aceste legi sunt numit de către Maimon «diferentiale»”. În 
viziunea sa, diferentialele sunt concepte-limită: ,,Diferentialele ca atare nu trec pragul conştiinţei 
noastre; ele sunt concepte limitative sau «idei» ale intelectului, care nu sunt percepute de către 
intuiție. Acest lucru nu înseamnă totuşi că ele sunt ficțiuni. Dimpotrivă, ele sunt expresia legilor are 
guvernează materia care, eliberată acum de aspectul ei cantitativ, se revelează pe sine ca fiind pur 
calitativă.” (SHB, p. 60) 

ne priveşte pe noi, caracteristici fizice"; lucrurile însele din intuiţie sunt (pentru 
noi) integralele acestor diferenţiale. Să nu uităm însă că intelectul nostru este finit, 
şi tocmai de aceea el are nevoie de integralele intuitive ale acestor obiecte. Un 
intelect infinit, în schimb, nu gândeşte aceste obiecte decât prin intermediul 
regulilor lor de generare şi a relaţiilor dintre aceste reguli. El nu are nevoie de 
prezentarea spatio-temporala, deoarece el gândeşte ab initio toate, această diferență 
şi diversitate a lucrurilor sub forma unor raporturi intelectuale. Prin urmare, 
Maimon intelectualizează peisajul ontologic care la Kant era marcat de dualism. 
Oricum, acest intelect infinit nu are nevoie de reguli a priori pe care să le 
proiecteze asupra unui conţinut dat a posteriori, căci toate obiectele pe care el le 
gândeşte, le şi creează simultan in acest proces!€. Astfel, eliminând problema 
materiei din discuţie, Maimon poate oferi o soluţie monistă chestiunii quid juris, 
susținând că intuiţia şi conceptele pot fi reunite, deoarece sunt omogene. Sigur că 
această concepţie este una de factură puternic idealistă". Maimon consideră că 
nouă ne revine sarcina de a duce mereu mai departe conversia intuitiilor în 


15 VTP, p. 21: „Orice reprezentare sensibilă considerată în sine trebuie, ca şi calitate, să fie 
considerată separat prin abstracție de orice cantitate, fie ea extensivă sau intensivă (...). Dar 
reprezentarea culorii roşii, de ex., nu trebuie totuşi gândită ca un punct matematic, ci ca unul fizic, sau 
ca diferenţial al unei întinderi. Mai mult, ea trebuie gândită fără orice grad finit al calităţii, totuşi ca 
fiind un diferenţial al unui grad finit. Această întindere finită sau grad finit e ceea ce este necesar în 
vederea conştiinţei acestui grad şi, în cazul unor reprezentări diferite, e ceea ce este necesar în vederea 
diferenţei lor, în conformitate cu diversitatea diferentialelor lor; prin urmare, reprezentările sensibile, 
în sine, considerate ca simple diferenţiale, nu furnizează încă nicio conştiinţă (...)”. $i, în continuare, 
în nota de subsol a pasajului tocmai menționat, el completează: „Totodată, ceva mare (Quantum), dar 
nu considerat ca o mărime (cantitate), este ceva mult mai deosebit decât calitatea considerată prin 
aceea că se face abstracţie de cantitate. Dar atât în matematică, cât şi în filosofie, ele sunt doar idei, 
care nu reprezintă obiecte, ci modul de generare al obiectelor: adică ele sunt doar concepte-limită, de 
care ne putem apropia mereu, fără a putea vreodată să le atingem. Ele se nasc printr-un permanent 
regres sau diminuare la infinit a conştiinţei unei intuitii.” 

'© SHB pp. 64-65: „Prăpastia între general si specific, care persistă întotdeauna in ceea ce 
priveşte cunoaşterea noastră empirică, nu există în schimb pentru intelectul infinit, «care nu 
subsumează ceva dat a posteriori unor reguli a priori, ci creează obiectul însuşi în conformitate cu 
aceste reguli» (VTP p. 82). Diferentialul este această regulă. (...) Maimon numeşte diferentialul ens 
reale spre deosebire de un ens logicum, pentru că cel din urmă este produs doar în conformitate cu 
principiul identității, în timp ce primul uneşte în el identitatea şi diferenţa, şi este determinat ca şi 
calitate. Atunci, atât pentru intelect, cât şi pentru rațiune, nu există nici materie sensibilă şi nici 
intuiție, din moment ce ele nu sunt decât creaţii ale imaginaţiei, ci doar idei intelectuale 
(diferentialele întregii intuitii sensibile) şi concepte intelectuale (categorii), care tin laolaltă 
diferentialele, care trec de pragul conştiinţei prin şi în ele (VTP 82). (...) 4. Diferentialele, «elementele 


(es) 

17 SHB p. 67, conform VTP p. 196: „O metafizică construită pe baza unui idealism consistent 
în maniera lui Leibniz este, in această măsură, posibilă (spre deosebire de Kant) din moment ce 
intuitiile noastre continuă să se apropie de idei tot aşa cum în matematică o serie tinde spre limita ei; 
iar aceste idei sunt obiecte reale în măsura în care noi putem reduce, în gândirea noastră, intuitiile la 
elementele lor”. 

concepte, raționalizând astfel experienta'*. Aceasta este calea prin care noi ne 
putem apropia de intelectul infinit, o cale cu siguranță demnă — şi indicată — de a fi 
urmată, cu singurul inconvenient că sarcina dată nouă este realizabilă în orizontul 
infinitului. Până atunci, diferenţele dintre maniera noastră şi cea a intelectului 
infinit de a gândi vor persista. Noi nu putem determina obiecte prin raporturi 
gândite de intelect (decât în cazul matematicii), în schimb intelectul infinit poate, 
căci prin gândire el creează, şi face aceasta prin gândire reală (cea care determină 
obiectele prin aceea că le creează). Prin urmare, pentru Maimon nu există materie, 
ci numai diferențiale, raporturi, adică formule, reguli de generare a lucrurilor, iar 
intuiţia este un mod de manifestare a diversității lucrurilor, mod de care noi avem 
nevoie datorită finitudinii noastre. 

Să recapitulăm puţin cele mai importante puncte de până acum: Maimon 
operează cu ideea unui intelect infinit, care creează lucrurile prin aceea că le 
gândeşte. Acesta utilizează o gândire pe care Maimon o numeşte „reală”, prin care 
sinteza dintre două elemente se realizează pe baza unei legi a determinării, care 
spune că subiectul (determinabilul) poate fi gândit şi ca fiind independent de 
predicat (determinare), acesta însă nu poate fi gândit independent de subiect 
(determinabil). Din perspectiva acestui principiu de determinare, lucrurile ce nu 
sunt produse în conformitate cu el nu au posibilitate internă, fiind arbitrare; ele nu 
se înscriu în seria lucrurilor gândite ca atare de către intelectul infinit. Intelectul 
nostru este de acelaşi tip cu cel infinit, cu condiţia că este limitat. Prin urmare, 
există şi pentru noi un domeniu în care beneficiem de aceleaşi puteri ca cel infinit, 
şi acesta este matematica, unde, pe baza raporturilor gândite, construim obiecte. 
Intelectul infinit însă vede în obiectele lumii acesteia doar relaţii, raporturi, 
coagulate în reguli de generare a lucrurilor, numite diferenţiale. Sarcina trasată 
cunoaşterii umane este aceea de a converti intuitiile în concepte, pentru a ne 
apropia de intelectul infinit; desigur că această sarcină se va realiza în infinit, dar 
este calea pe care trebuie să o urmăm. 

Acum este cazul să trecem la partea legată strict de construcţia ideatică a 
acestui articol. Convingerea mea este că, date fiind piesele gândirii maimoniene în 
închegarea lor prezentată, structura gândirii lui Maimon ne oferă un cadru 
extraordinar de a trece dincolo de ceea ce a realizat el în mod intenţionat. Cred că 
sistemul său se pretează foarte bine ca bază pentru fundamentarea unor alte direcţii 
de investigaţie filosofică, dintre care mă voi apleca asupra uneia dintre ele. Pe 
scurt, convingerea mea este că, deşi Maimon este un filosof important prin ceea ce 
a spus, el ar putea fi unul şi mai însemnat prin lucrurile ce nu le-a spus în mod 
explicit, dar care pot fi construite pe baza modului în care sunt articulate piesele 
principale ale sistemului său. 


15 Această idee, cât şi o detaliată prezentare a concepției maimoniene despre matematică, pot fi 
găsite în: M. Buzaglo, Monism, Skepticism and Mathematics. Solomon Maimon, University of Pittsburgh 
Press, 2002. 

Pentru a vedea care sunt aceste consecinte alternative, vom porni de la un 
element-cheie: chestiunea quid facti. Aceasta este pandantul lui quid juris, pe care 
am vazut cum o rezolva Maimon. Odata ce stim ce trebuie facut, anume conversia 
intuitiilor în concepte pe baza gândirii reale, trebuie să căutăm (spune autorul) 
exemple certe de utilizare a gândirii reale în acest sens. Desigur că putem avea 
câteva (puţine) exemple în matematică. În schimb, în sfera lucrurilor, a fenomenelor, 
problematica este incertă. La fel cum în cazul teoriei kantiene a imperativului 
categoric şi a filosofiei practice, unde nu putem niciodată ştii cu certitudine dacă o 
acțiune a fost întreprinsă strict din datorie, fără orice imixtiune a unor motivații 
sensibile (adică nu putem avea un quid facti pur al acţiunii practice), sau în cazul 
categoriei kantiene a cauzalitatii unde, conform lui Maimon, nu putem demonstra 
nicicând împotriva lui Hume că judecatile noastre poartă in ele a priori necesitatea 
cauzală şi nu sunt doar rezultatul asociației”, tot aşa — ajunge Maimon să considere 
— în sfera gândirii teoretice noi nu putem obţine un quid facti cum că într-adevăr 
am utilizat gândirea reală în determinarea fenomenelor, a lucrurilor (ceea ce de-a 
lungul timpului a ajuns o preocupare presantă pentru Maimon”’). Dar este esenţial 
să obținem măcar o certitudine în acest domeniu! Atunci ce este de facut? 

Poate nu căutăm în direcţia potrivită. Convingerea mea este că, deşi nu putem 
obţine acest quid facti în direcţia in care o vrea Maimon, anume să utilizăm 
gândirea reală, totuşi putem obţine un quid facti legat de alt aspect: anume că în 
anumite cazuri din sfera intuitiilor nu o utilizăm deloc. Dacă am reuşi să găsim un 
astfel de quid facti, eu consider că implicaţiile ar fi vaste. Prin urmare, vom încerca 
să găsim tocmai acest exemplu. 


19 VTP, p. 44-45: „Probabil că am obținut-o prin abstractizare din utilizarea ei asupra 
obiectelor actuale, şi am transferat-o în logică; prin urmare, înainte să îi atribuit în logică realitate ca 
unei forme a gândirii, trebuie să ne incredintam dincolo de orice îndoială nu doar că o putem utiliza în 
mod legitim, ceea ce este totuna cu chestiunea: quid juris?, ci că însuşi faptul este adevărat; anume că 
noi o utilizăm într-adevăr în cazul obiectelor actuale. Da, vor spune unii, faptul este indubitabil. 
Spunem, de exemplu, că focul încălzeşte (face caldă) piatra, ceea ce nu înseamnă doar percepția 
succesiunii a două fenomene în timp, ci necesitatea acestei succesiuni. Dar la aceasta David Hume ar 
răspunde: nu este adevărat că aici eu percep o succesiune necesară; într-adevăr, eu mă servesc aici cu 
această ocazie de aceeaşi expresie de care se folosesc şi alții, doar că prin ea eu înțeleg numai 
succesiunea observată întotdeauna de către mine a încălzirii pietrei în prezenţa focului, nu însă şi 
necesitatea acestei succesiuni.” 

% SHB, p. 152: „Din acest motiv, Kuntze presupune că teoria lui Maimon a diferentialelor isi 
pierde în cărțile sale mai din urmă importanţa sa inițială, din moment ce el nu mai crede în 
posibilitatea unei astfel de tranzitii [de la categorii la obiecte ale experienței]. Acum, chestiunea quid 
facti dobândeşte cea mai mare importanță pentru Maimon, iar incapacitatea sa de a răspunde la 
această chestiune a început să îi întunece mintea cu scepticism.” (SHB — p. 81) Şi iarăşi, în aceeaşi 
ordine de idei: „Orice obiect al matematicii este format din materie (spațiu şi timp) şi o forma 
particulară, ambele fiind a priori. Materia nu este creată de către facultatea cognitivă «prin 
cunoaşterea regulilor intelectului», ci este dată cognitiei a priori de către facultatea de imaginare, care 
operează «în concordanţă cu o lege», adică în concordanță cu facultatea cognitivă. Din această 
materie, obiectele matematice sunt create de către facultatea de imaginare în conformitate cu 
principiul determinabilitatii. Cu privire însă la experiența noastră cotidiană, noi nu putem dovedi că 
aceasta este o specificare a ştiinţei naturale pure a priori, din moment ce răsare chestiunea quid facti.” 

Cum ar trebui să arate el aşadar? Ar trebui ca el să contravină complet 
definiției gândirii reale. Aceasta stipulează că un determinabil nu poate avea 
simultan nici două determinări opuse (a şi non-a), dar, mai mult, el nu poate avea 
simultan nici două determinări care nu se află în raport de opoziţie una fata de 
cealaltă, ci în raport de diversitate. Dacă găsim, spre exemplu, un concept structurat 
exact în această manieră, iar acest concept să fie unul ce generează un multiplu de 
cunoştinţe în cunoaşterea noastră ştiinţifică, atunci desigur că acest concept, 
împreună cu toate cognitiile bazate pe el, vor fi arbitrare din perspectiva gândirii 
reale a intelectului divin, dar totodată înseamnă că ele reprezintă o serie alternativă 
de cognitii care se aplică într-un domeniu nou creat, cel al cunoaşterii umane, care 
diferă ca atare de cunoașterea divină, atât la nivel formal, cât şi la nivel material, al 
conţinutului. 

Eu cred că în ştiinţă dispunem de suficiente astfel de concepte, dintre care 
poate fi menționat aici doar unul: definiția luminii ca dualitate corpuscul-undă. 
Aici, determinabilul «lumină» are două determinări paralele, «corpuscul» şi 
«undă», care sunt diverse, nu opuse, şi sunt atribuite simultan determinabilului 
menţionat. Conform lui Maimon, această sinteză pur şi simplu nu ar fi posibilă, 
pentru că atât «corpusculul», cât şi «unda» pot fi gândite pentru sine, niciuna dintre 
ele neimplicând necesarmente prezenţa celuilalt. Prin urmare, această sinteză nu 
dispune de un fundament obiectiv-real”!. Dar tocmai acest aspect ne interesează pe 
noi în contextul de față. Eu cred că acesta este un foarte bun exemplu de gândire 
nonreală în genere, ceea ne face să obţinem un quid facti cum că nu utilizăm 
gândirea reală. 

Până aici, totul poate fi încă circumscris cadrului maimonian, anume filosofia 
sa consideră omul ca spectator epistemic, adică un subiect care încearcă să 
cunoască prin gândire ceea ce este dat. Lucrurile se schimbă însă foarte mult dacă 
acest quid facti este plasat la temelia omului ca agent activ, creator. În această 
calitate, omul intervine direct prin acţiune în sfera fenomenală, ieşind din starea 
strict contemplativă a cunoaşterii şi producând lucruri, obiecte, fenomene în 
conformitate cu noi reguli de generare a obiectelor. În exemplul nostru concret am 
putea spune că toate aparatele tehnice de măsurare sau de utilizare a luminii care 
sunt create pe baza definiţiei menţionate sunt obiecte, fenomene, lucruri actual- 
existente în lume, care nu mai sunt conforme cu gândirea reală, nu mai sunt 
posibile în viziunea intelectului infinit care nu a avut de la bun început un loc 


2! VIP, p. 73: „Două reprezentări sau concepte, dintre care fiecare poate fi gândit în sine, nu 
pot fi îmbinate în nicio sinteză. O sinteză este posibilă doar pentru că una dintre componentele ei nu 
poate fi gândită fără de cealaltă. Această formulă poate fi ori unilaterală, cum este cazul sintezei 
subiectului şi predicatului (determinabil şi determinare) pentru un concept absolut, sau reciprocă, cum 
este cazul sintezei corelatelor unui concept de relaţie. Negrul şi un cerc, ca termeni, nu pot fi gândiţi 
în nicio sinteză obiectivă (cerc negru); pentru că fiecare dintre aceştia poate fi gândit în sine. În 
imperiul posibilității, ambii sunt totdeauna independenți unul de celălalt; în schimb, într-o linie 
dreaptă poate fi întâlnită o sinteză a intelectului.” 

pentru ele in lumea creată de el prin gândire, ci reprezintă o serie complet noua de 
lucruri produse de catre om. Am putea spune ca, probabil, intelectul divin, care 
pătrunde totuşi regula de generare a acestor obiecte, este uimit şi surprins de 
rezultatul concret al acestei gândiri nonreale, care a produs obiecte pe care gândirea 
sa nu le-ar fi creat. Prin urmare, teza mea este că întreaga serie de obiecte 
artificiale, în esență toate obiectele produse de către om în conformitate cu nişte 
reguli de generare rezultate din concepte nonreale sau arbitrare, sunt obiecte 
tehnice în cel mai larg sens şi reprezintă o serie alternativă de lucruri pe care omul 
le determină complet în acord cu legile stabilite de el însuşi. Această serie, prin 
legile şi regulile ei de generare, este paralelă cu seria obiectelor gândite (şi ca atare 
produse) de către intelectul infinit, reprezentând aportul uman în domeniul Creaţiei. 

Dar toată această construcţie ideatică nu este posibilă fără aportul elementului 
pe care l-am menționat anterior: imaginaţia. Ea ne oferă răspunsul la întrebarea: 
cum de este posibil să ajungem de la bun început la concepte nonreale? Cum de ne 
este dată această libertate de a greşi? 

Imaginaţia este cea care ne prezintă lucrurile, adică obiectele gândite de către 
intelectul infinit, în mod distorsionat în intuiție, fără de vreun temei interior”, 
printr-un proces caracteristic ei. În primul rând, imaginația prezintă ca fiind absolut 
ceea ce poate fi gândit doar într-o relație cu alte elemente. Astfel, ea transformă 
spațiul si timpul (care conform lui Maimon sunt doar forme sensibile ale 
diversității lucrurilor) în loc absolut, moment absolut şi mişcare absolută, 
determinând ulterior si mai mult aceste creații ale sale”. Interesant este acum că 
validitatea principiilor acestor ficțiuni ale imaginației se bazează strict numai pe 
posibilitatea producerii lor. Deşi operează în acest mod, imaginația serveşte 
intelectului, cum ar fi când acesta gândeşte despre o linie regula că între două 
puncte ea trebuie să fie cea mai scurtă — imaginația se pune în mişcare şi trasează 
această linie. Astfel, ea ne este prezentată de către Maimon într-o dublă acceptiune: 
ca facultate productivă de ficțiuni si ca imaginație propriu-zisă”. Sinteza 
imaginației este activă numai în măsura în care ea introduce între obiectele produse 
de către ea o ordonare şi o interconectare, deşi realizează aceste operațiuni numai 
ca urmare a unui impuls primit din afară; în schimb, sinteza facultăţii productive de 
ficțiuni este complet neconstrânsă”€. Revenind însă la acţiunea de ordonare şi 


2 YTP, p. 55: „Acest lucru nu poate fi crezut decât de către aceia care nu înțeleg natura unei 
determinări, şi care privesc lucrurile imaginației ca fiind lucruri ale intelectului. Compunerea acestor 
calități este doar o sinteză a facultății de imaginare, din cauza simultaneitatii lor în timp şi spațiu 
(presupunerea unui temei intern este si rămâne o simplă presupunere — anume pentru noi, desi trebuie 
să recunoaştem că pentru intelectul infinit propozițiile asertoric-sintetice trebuie să fie apodictice, 
precum şi cele apodictic-sintetice trebuie să fie analitice); nu este însă o sinteză a intelectului: putem 
gândi la fel de puţin un corp roşu pe cât putem gândi o linie dulce.” 

% VTP, p. 16. 

4 Ibidem. 

> Vezi VIP, p. 16-17. 

°6 Ibidem, p. 17. 

interconectare a obiectelor intre ele in imaginatie, consider ca, din moment ce 
această operaţie se săvârşeşte în interiorul imaginaţiei si in conformitate cu ea 
însăşi, rezultă că am putea vorbi în acest context de o funcţie de echilibrare a 
fenomenelor reprezentate sensibil în imaginaţie, care, în ultimă instanță, face ca 
orice divers i-ar fi dat la un moment dat, ea reuşeşte să îl sintetizeze în aşa manieră 
încât elementele sale să se afle în continuitate unele fata de celelalte, ceea ce de 
multe ori reprezintă sinteze arbitrare din perspectiva gândirii reale”. 

Făcând aceasta, ea introduce însă în ecuația gândirii noastre mai multă 
informaţie (sau informaţie diferită) decât este cuprinsă strict în formula, în regula 
de generare (dată de intelect) a obiectelor prezentate în intuiție.” Gândirea pură a 
intelectului infinit, conformă cu principiul determinabilitatii, creează existența 
reală, care este însă prezentată în mod distorsionat subiectului epistemic uman 
dotat cu un intelect finit”. Imaginaţia utilizează spaţiul şi timpul din intuiţie pentru 
a produce fenomene nelegimite în raport cu gândirea pură”. Imaginaţia este cea 
care ne prezintă în intuiţie copii nefidele structurii bazate pe gândirea reală a 


X VT, P, p. 17: „Această sinteză a facultăţii de imaginare este în schimb de natură activa doar in 
măsura in care ea înfăţişează obiectele nu pur şi simplu dintr-o dată, ci în măsura in care ele sunt 
ordonate şi interconectate între ele; dar în aceasta ea se comportă pasiv, anume când procesul 
menționat este realizat de către ea într-un anumit mod (în conformitate cu legea asociaţiei). Sinteza 
facultății creatoare de ficțiuni este în schimb complet liberă şi poate fi, prin urmare, conformă 
regulilor, chiar dacă nu le înţelege.” 

28 SHB, p. 156: ,,Judecatile sintetice ale geometriei, de exemplu, se bazează pe construcţia 
geometrică, ce ne obligă să acceptăm axiomele (...). Nu intelectul nostru funcţionează aici, ci 
imaginaţia noastră, care ia locul ideilor intelectuale care lipsesc. (...) În acelaşi timp, noi nu tindem să 
acceptăm imaginaţia ca fiind singura bază pentru adevăr, şi cerem ca sinteza să fie gândită de către 
intelect; chiar dacă această cerință nu este satisfăcută, ea rămâne totuşi o cerință. (...)”. Mai mult, 
Maimon susține că imaginaţia este doar o imitatoare a intelectului, şi trebuie să urmeze întotdeauna 
îndrumările intelectului, altfel se pierde, dând naştere la ficțiuni: „(...) faptul de a fi discret în timp şi 
spaţiu îşi are temeiul în diversitatea lucrurilor, adică imaginaţia este o imitatoare a intelectului, şi de 
aceea ea reprezintă lucrurile a şi b ca fiind discrete în timp şi spaţiu; pentru că intelectul le gândeşte 
ca fiind diferite. Acest concept al intelectului este prin urmare firul călăuzitor al imaginaţiei, pe care 
ea nu trebuie să îl scape din vedere, dacă tine ca procedeul ei să fie unul legitim; dacă ea îl scapă din 
vedere, atunci ea ajunge la ficțiuni, care nu se mai supun nici unei reguli a intelectului.” (VTP, p. 78) 

? SHB, p. 158: „Prin urmare, gândul produce realitate. Realitatea nu ne este dată nouă prin 
gândire, ci numai prin imaginaţie, «care imită intelectul». (...) În acest mod, Maimon distinge între 
obiectul real (reell), care este creat şi determinat de către intelectul pur, şi obiectul actual (wirklich), 
care ne este dat nouă de către imaginaţie, fără a fi gândit (VTP p. 192)” Şi mai departe: „pentru că 
conexiunea lucrurilor operată doar de către imaginaţie este nedeterminată şi pur accidentală. Spre 
deosebire de «actualitate» (Wirklichkeit), realitatea (Realitaet) se bazează pe intelect şi este susținută 
de către principiul determinabilitatii.” (SHB, p. 158). 

3 SHB, p. 51: „Reprezentarea spaţiului lipseşte nu doar acolo unde nu se găsesc obiecte 
empirice, ci şi acolo unde obiectele empirice, chiar dacă sunt găsite ca atare, nu manifestă nicio 
diversitate. În aceste cazuri, reprezentarea spaţiului este o ficţiune transcendentală (nelegitimă) a 
imaginaţiei (Str. 265)” Şi mai departe: „Timpul şi spaţiul ca intuitii sunt, prin urmare, ficțiuni create 
de către imaginație, care prezintă drept absolut ceva ce există numai în relație cu altceva (VTP, p. 19)”. 

obiectelor”. Desigur, toată această situaţie este cauzată de faptul că sensibilitatea 
(în viziunea lui Maimon) nu este decât un intelect incomplet, ceea ce face ca 
conceptele construite în intuiţie să fie incomplete“. Dar odată ce noi acţionăm în 
lumea fenomenală în conformitate cu aceste imagini distorsionate, noi ajungem să 
proiectăm imanentul în transcendent. 

În concluzie, pentru Maimon, imaginaţia este un trickster care denaturează 
obiectele reale. Ea joacă un rol complet negativ, rol accentuat foarte pregnant de 
către Maimon”. 


31 SHB, p. 50: „Această activitate a imaginaţiei, care ne face să vedem spaţiul şi timpul chiar şi 
acolo unde intelectul nu reuşeşte să le vadă este denumită de către Maimon metonomie, adică 
«transferul unei calități inerente unui obiect către alt obiect, cu care primul are o relaţie definită» 
(Ph W 44). În ciuda relaţiei obiective de diversitate ca sursă ce determină reprezentarea subiectivă a 
spaţiului (timpului) drept copie a sa, noi găsim ca rezultat al metonomiei faptul că această copie 
pregătită pentru noi de către imaginaţie conține mai mult decât originalul ce îşi are sediul în intelect, 
«deşi din când în când noi nu avem niciun mijloc pentru a recunoaşte originalul altfel decât prin 
intermediul copiei, tot aşa cum nu recunoaştem o categorie decât prin mijlocirea unei succesiuni 
definite în timp». (...) Copia este în acest caz fundamentul ideal al originalului, dar nu şi fundamentul 
real al acestuia, adică noi recunoaştem conceptul de timp şi spaţiu în intuiție prin intermediul copiei 
sale, dar copia îşi datorează existența numai şi numai conceptului original care a produs-o 
(diversitatea obiectivă a obiectelor). «Dacă facultatea imanigatiei imaginează o serie de obiecte care 
sunt identice din punctul de vedere al conceptului (în ciuda identităţii lor) în succesiunea tipului şi 
spaţiului, atunci utilizarea sa este transcendentă (nelegitimă), adică ea transferă forma sa de la materia 
relaă la materie imaginată (în timp ce intelectului nu copate la iveală niciun fel de diferențe). Este clar 
pentru toată lumea că pentru a imagina lucruril care sunt identice în succesiunea spatio-temporala, 
este necesar să le îmbinăm cu diferite obiecte, căci, făcă această juxtapunere, reprezentarea este 
imposibilă» (VTP 135). De exemplu, noi distingem două evenimente echivalente în viaţa noastră prin 
aceea că le gândim în conexiune cu circumstanţele particulare care le caracterizează.” 

32 VTP, p. 103: „Domnul Kant afirmă că sensibilitatea şi raţiunea sunt două facultăți complet 
diferite; eu afirm în schimb că, deşi ele trebuie reprezentate în noi ca fiind două facultăți diferite, ele 
trebuie gândite de către un intelect infinit ca fiind una şi aceeaşi forță, şi că sensibilitatea este în cazul 
nostru intelectul incomplet. Astfel, noi suntem afectaţi pe trei căi: 1) în primul rând, noi nu suntem 
conştienţi de conceptele conţinute [în sensibilitate], 2) că şi în privința conceptelor la care putem 
ajunge suntem pegati de sensibilitate dacă vrem să le conştientizăm pe acestea; 3) că, astfel, noi 
primim în cea mai mare parte conceptele însele, cât şi raporturile lor între ele, în mod incomplet şi 
într-o succesiune temporală care se conformează legilor sensibilităţii; în schimb, ființa gânditoare 
infinită gândeşte toate conceptele posibile dintr-o dată şi în cel mai mare grad de complettudine, fără 

33 VTP, pp. 165-166: „În limbile real-existente lipseşte în special un criteriu, pe baza căruia să 
poată fi recunoscute expresiile proprii şi să poată fi diferenţiate de cele improprii (căci trebuie să 
existe expresii improprii datorită lipsei celor proprii, aşa cum ar trebui să fie dacă semnele ar 
concorda în cele mai mici detalii cu lucrurile desemnate prin ele). Această situaţie l-a împins pe un 
scriitor celebru, împreună cu alții asemenea lui, să afirme că cea mai mare parte a cuvintelor oricărei 
limbi constă din expresii improprii. Această afirmaţie nu este doar neadevărată (după cum voi arăta 
imediat), dar contravine şi interesului rațiunii şi al adevăratei moralităţi (care este opusă 
sentimentalismului ieftin: prin aceea că ea avantajează materialismul, şi lasă să triumfeze pe Satana 
asupra spiritului bun, pe Ahriman asupra lui Ormuzd, şi aici mă refer la imaginaţie, care neîncetat 
încearcă să-şi extindă regatul şi să modifice raţiunea.” 

Dar tocmai această prezentare distorsionată a realității ne permite să creăm 
concepte fundamentale noi în ştiinţă, în conformitate cu care noi putem crea serii 
noi de obiecte în lumea fenomenală. Tocmai faptul că putem greşi este începutul 
libertății noastre în cunoaşterea şi acțiunea din plan teoretic. Rezultatul acestei 
neconformări cu gândirea reală a intelectului infinit este autopoiesis-ul tehnic prin 
care noi producem obiecte inexistente anterior în lumea fenomenală. Şi prin faptul 
că noi producem aceste obiecte în conformitate cu nişte reguli create de către noi 
înşine, ele sunt ab initio complet determinate la nivel teleologic. Cu alte cuvinte, 
problema teleologiei kantiene din a treia Critică, cum că niciun Newton nu ar putea 
explica de ce un fir de iarbă este astfel şi nu altfel, este aici depăşită prin aceea că 
noi nu mai trebuie să ne mulţumim cu a cunoaşte obiectele date nouă, privindu-le 
ca şi cum ele ar fi integrate într-o teleologie, ci, prin faptul că noi le creăm de la 
bun început, teleologia lor fiind în mod strict încorporată în modul lor de a fi, ele 
nu mai trebuie considerate ca şi cum ar fi mijloace pentru un scop, ci cunoaştem cu 
certitudine scopul lor şi faptul că ele sunt inserate într-o inlantuire teleologică. 

În concluzie, eu consider că seria obiectelor create de către noi având la bază 
concepte nonreale, dar in conformitate cu care noi le producem în mod consistent, 
se mulează pe gândirea intelectului infinit care a creat prin raporturi intelectuale, 
prin diferenţiale, ceea ce noi numim materie. Totuşi, obiectele create de către noi, 
deşi sunt în continuitate perfectă cu cele create de intelectul infinit, se supun unei 
alte cauzalitati, unei alte ordini, anume propria noastră ordine şi lege, în 
conformitate care ele au fost create. Aceasta înseamnă că orice obiect produs de 
către noi are încorporate două ordini: cea de bază — a intelectului infinit, căci şi ele 
sunt constituite din diferenţiale — şi cea supraimpusă de către noi asupra lor — 
anume regulile lor de generare create de către noi. Prin urmare, eu consider că 
modul în care legea sau regulile de generare ale obiectelor create de către noi 
(tehnice) se raportează (prin analogie) la ordinea creaţiei intelectului infinit este la 
fel ca cel în care cauzalitatea prin libertate din sistemul kantian se raportează la 
obiectele din sfera necesităţii naturale. Şi, din moment ce avem un astfel de raport 
între cele două ordini, la care se mai adaugă şi libertatea la nivelul acţiunii în plan 
teoretic, nu putem să nu vedem similaritatea cu gândirea etică, ceea ce ar însemna 
că în coordonatele trasate de gândirea maimoniană am putea încerca trasarea unei 
viziuni alternative a relaţiei dintre gândire teoretică tehnică şi etică. Dar aceste 
consideraţii necesită un cadru mult mai vast decât prezentul context; ele ar putea 
servi eventual doar ca punct de plecare pentru viitoare cercetări filosofice. 

Din aceste motive, eu consider că filosofia lui Maimon este foarte potrivită 
pentru a încerca o astfel de fundamentare alternativă a filosofiei tehnicii şi a 
dimensiunii etice a acesteia. Consider, aşadar, că o continuare a investigării 
gândirii sale nu poate aduce decât beneficii domeniului filosofic. 


SCHELLING $I IDEALISMUL GERMAN IN AUTODEPASIRE 


ALEXANDRU BOBOC 


Abstract. The text shows that Schelling is not only a disciple of Fichte and Hegel’s 
precursor, but initiator of a “liberation from a classical tradition”, the tradition of 
idealism, at whose founding he himself helped. It is emphasized that for Schelling, 
Being or Absolute Identity is irreducible to an approach based on reflection, and 
therefore different types of rationality are needed, which do not belong anymore to the 
Hegelian paradigm of the unique rationality, the one of the Concept. For this reason, 
Schelling can be seen and he already has been considered as an initiator of a new kind 
of philosophizing. 


Keywords: German idealism, reflection, rationality, imagination, myth, religion 


1. Idealismul german reprezintă un moment de referință atât în istoria gândirii 
moderne, cât şi în afirmarea spiritului modern în cultura europeană. Fichte, 
Schelling şi romanticii, după şi împreună cu ei Hegel, exprimă, în operele lor, 
totodată culmi ale emancipării spiritului filosofic şi o epocă de glorie a cuprinderii 
şi resemnificării valorilor creaţiei în sisteme de gândire şi acțiune de o rară 
profunzime şi frumuseţe ideatică. În fond, însemnătatea marilor sisteme nu constă 
numai în sistematica lor (care constituie ea însăşi o cucerire a gândirii filosofice), ci 
în principal „în desfăşurarea unui bun al gândirii filosofice care, ca atare, nu este 
numai al idealismului, ci este propriu oricărei filosofii (ori ar trebui să fie). Nu în 
grandioasele particularități ale punctelor de plecare ale marilor maeştri se află 
centrul de interes, ci în deschiderea câmpului de probleme şi în puterea procedeului 
lor metodic... Idealismul este o formă aparte a înfiripării gândului, şi aceasta formă 
este aceea care domină in epoca de la Kant la Hegel”. 
creaţiei umane, reprezentanții idealismului german au dus mai departe, în 
modalități diferite (bine marcate conceptual şi stilistic) gândul kantian, dar în 
măsura prezenței lor în mediul cultural romantic, au susținut, prin forța lucrurilor, 
nazuintele tipului de om romantic spre armonizarea, într-o unitate bine diferențiată, 
a feluritelor domenii ale culturii. Aşa cum s-a observat, „poate niciodată înrudirea 
dintre filosofie şi artă nu a fost, în cultura modernă, mai puternic resimțită ca în 


IN. Hartmann, Die Philosophie des deutschen Idealismus, 3. Aufl., Berlin/New York, W. de Gruyter, 
1974, p. 1. Punctul de plecare „îl constituie pentru ei filosofia kantiană, a cărei bogăţie inepuizabilă 
este chemată totdeauna la încercările de nouă rezolvare a problemelor puse în fața gândirii... Scopul 
comun al tuturor îl constituia crearea unui sistem filosofic cuprinzător, riguros unitar, bazat pe 
temeiuri ultime de nezdruncinat. Le plutea prin fata ochilor idealul acelei «metafizici viitoare» pentru 
care Kant a oferit abia Prolegomena” (Ibidem, p. 3). 

romantism. Fervoarea platoniciană a fost unul dintre izvoarele din care s-au adăpat 
mai toți constructorii de sisteme metafizice în succesiunea lui Kant. Unirea tuturor 
formelor de manifestare ale spiritului omenesc este una din afirmațiile 
fundamentale ale doctrinei romantice”. 

Pe acest fond, studiile asupra epocii romantice ne îndeamnă „să ne închipuim 
romantismul ca o tara de basm în care totul este miracol. $i totuşi, în ea s-ar cuveni 
înălțat un monument în cinstea lui Kant, a gânditorului celui mai neînduplecat. Nu 
pentru că acesta şi-ar fi ridicat grădinile suspendate ale lumii sale inteligibile în 
vaporoase depărtări albastre sau pentru că, zâmbind enigmatic, ar fi apărat credința 
în duhuri, ci pentru că el şi-a aşezat centrul de greutate al filosofiei în om. 
«Înlăuntru duce drumul tainic», va proclama mai târziu Novalis. Kant a deschis acest 
drum”. 

Este adevărat însă că romanticii se situează în sfera problematicii gândirii cu 
totul altfel decât o cer exigenţele criticismului kantian: „Romantismul a lărgit şi a 
adâncit toate domeniile de activitate — religie, artă, ştiinţă —, a trimis raze în toate 
direcţiile... suprema glorie a romanticilor... stă în dorinţa de a fi voit să imbratiseze 
totul... pe romantici îi interesa mai puţin universul limpid, vizibil, şi mai mult 
adâncimile abisale, cazanul magic, ascuns, în care elementele se amestecă’. 

De fapt, în spirit romantic, împletirea cea mai semnificativă între formele 
creației constă în unitatea dintre filosofie, artă şi mit. Schelling însuşi scria: „Ideile, 
în măsura în care sunt intuite ca reale, constituie substanţa şi totodată materia 
universală şi absolută a artei, din care provin ca întrupări desăvârşite toate operele 
de artă. Aceste Idei reale, vii şi existente, sunt Zeii... În fapt, Zeii oricărei mitologii 


nu sunt nimic altceva decât ideile filosofiei, intuite însă obiectiv sau reale”. 


2. Aşadar, o caracterizare (oricât de sumară!) a vieţii şi operei lui Schelling 
nu poate să nu ia în seamă contextul romantic (în măsura chiar, în care Schelling 
însuşi a fost un romantic). 

lată o descriere semnificativă în acest sens: „Schelling intrând în cercul 
romanticilor a produs o impresie grandioasă, uluitoare aproape. Se vedea că el ştie 
să domine. Avea instincte puternice, simpatii şi antipatii oarbe, era un om al naturii 
pe care romanticii îl invidiau. Dar cel care stăpâneşte prin instincte poate deveni şi 
robul lor; romanticii nefiind expuşi unei astfel de primejdii erau, în această 
privinţă, superiori lui Schelling. Libertatea spirituală care îi împodobea nu era — 
doar din această pricină — dintre cele mai înalte, căci era urmarea unei lipse. Numai 


? T, Vianu, Filosofie si poezie, în: Opere, 7, Bucuresti, Editura Minerva, 1978, p. 365. 

3 Ricardo Huch, Romantismul german, București, Editura Univers, 1974, p. 133. 

* Ibidem, p. 315. Romanticului i se potriveşte ceea ce scria Goethe: „Das will alles umfassen 
und verliert sich darüber immer in’s Elementarische” (Acesta vrea să îmbrățişeze Totul şi astfel se 
pierde în elementaritate). 

> Fr.W.J. Schelling, Philosophie der Kunst, în: Ausgewählte Schriften, Bd. II, Frankfurt a.M., 
Suhrkamp, 1985, p. 198. 

la Novalis ea s-a manifestat pe de-a-ntregul ca o forță, şi poate aceasta a şi fost 
pricina pentru care Schelling nu l-a putut niciodată suferi... Schelling era uimit de 
uşurinţa şi supletea de spirit a romanticilor, însuşiri inaccesibile masivitatii şi 
încetinelii naturii sale şvabe”€. 

În alt context întâlnim o caracterizare similară, dar cu o altă finalitate: 
„Schelling a fost o personalitate deosebit de înzestrată, dar care tăinuia în sine şi 
trăsături contradictorii. Capacitatea pentru speculație abstractă se unea la el cu 
darul observaţiei vii; dăruirea plină de afecțiune ieşea în relief la el ca duritate şi 
asprime. Pentru înţelegerea operelor sale este de reținut, înainte de toate, că de-a 
lungul vieții s-a aflat în continuă dezvoltare interioară, ceea ce e valabil şi pentru a 
deosebi diferitele configurații ale filosofiei sale. La el această dezvoltare nu 
înseamnă o devenire altfel a intuitiilor fundamentale, ci reliefarea treptată a ceea ce 
se afla încă de la început în concepţia sa despre lume”. 

Cu această introducere se poate trece la o scurtă caracterizare a activității şi 
(partial, desigur!) operei lui Schelling, încercând mai ales să relevăm (ca rezultat al 
cercetărilor mai noi) locul istoric al acestei opere. 

Să reținem, aşadar, următoarele: „Filosofia ce mijloceşte între cei trei mari 
gânditori idealişti provoacă de câţiva ani încoace interesul crescând al cercetării. 
Dar aceasta nu a fost totdeauna aşa. Opera lui Schelling a stat mult timp în umbra 
celor ce mergeau pe acelaşi drum cu el, Fichte şi Hegel. În timp ce Fichte credea că 
ceea ce este propriu filosofării lui Schelling constă în faptul că acesta nu a pătruns 
până la capăt Wissenschafislehre ca atare, iar Hegel îl reducea la poziția unui 
precursor al sistemului său, în al cărui adevăr definitiv să fi depăşit tot ceea ce la 
Schelling nu era de-a dreptul fals. Pornind de aci se şi potriveşte o schiţă a creaţiei 
sale. Ca un «Proteus al filosofiei», el şi-a schimbat mereu punctul de vedere: din 
fichtean a devenit filosof al naturii, apoi romantic, şi de îndată filosof al identității 
în strânsă vecinătate a lui Hegel, în sfârşit, mistic şi «filosof în Hristos» (Engels). 
Niciuna dintre operele sale nu poartă caracterul unui întreg încheiat, lăsând să se 
vadă in integro proiectul lumii, care ar constitui marea prestație a contemporanilor 
săi — Fichte şi Hegel”. 

Imaginea este astfel deformantă: un „Schelling” între alții, mediator şi 
căutător, mereu pe cale! De fapt, în istoria cercetării operei mult disputatului filosof 
s-au formulat şi opinii ce frizează reductionismul: „Schelling este, poate mai mult 
decât s-ar crede, un izolat în istoria filosofiei germane. Faptul că nu a făcut şcoală 


ê Richardo Huch, op. cit., p. 120. Să nu se uite că „mobilitatea spiritului uşurează relațiile 
dintre oameni”... 

7 A. Messer, Geschichte der Philosophie van Kant bis Hegel, 8. Aufl., Quelle&Meyer in 
Leipzig, 1932, p. 84-85. Se precizează aici că „aceasta rezultă dintr-o scriere programatica a unui 
Schelling în vârstă de 21 de ani, din anul 1796” (trimitere la: Auswahl der Werke in drei Bänden von 
O. Weiss, 1907). 

8 Manfred Frank, Vorbemerkung des Herausgebers, in: F.W.J. Schelling, Ausgewählte 
Schrifte, |, Frankfurt a.M., Suhrkamp, 1985, p. 7. 

ca atare rămâne remarcabil. Fizicieni şi naturalişti mai întâi, apoi esteticieni, jurişti 
şi teologi se inspiră, fără îndoială, din spiritul său, dar aceste influenţe nu 
interesează în mod direct istoria filosofiei”. 

Este de ajutor, credem, pentru a ajunge la o imagine veridică asupra lui 
Schelling să reținem aci şi alte caracterizări semnificative. Dintre acestea: 
„Cuvântarea tânărului Schelling, «că a sosit timpul de a-l înţelege pe Leibniz», se 
adevereşte, în împlinirea lui intimă şi în el însuşi, conform principiului continuității 
istorico-filosofice, că tot ceea ce a devenit valabil se păstrează până când i-a venit 
timpul să regăsească în soluţiile propriilor probleme rezultatele maturizate ale celor 
mai timpurii... Nu altul este sensul mult discutatei reluări în mişcarea filosofică 
germană de la Kant la Hegel, adică a mersului tematic intern al filosofiei noastre 
clasice, care preia cursul tematic al timpului nostru într-o nouă interpretare şi într-o 
conştiinţă mai înaltă; chiar şi nume ca Schubert, Carus, pe de o parte, Görres, 
Bachofen, pe de alta, semnifică în direcţia în care, în întregirea înscrisă, de cel din 
urmă Schelling, unilateralitatea idealismului clasic rămâne de corectat şi de 
depăşit”. 

Prin forţa lucrurilor, aceste clarificări (şi aprecieri) timpurii (1912, 1927) se 
întâlnesc cu cele mai recente, susținute la un nou nivel al unei „Schelling- 
Forschung” (inclusiv al noii ediţii: Historische Kritische Ausgabe. Im Auftrag der 
Schellings Kommision der Bayerischen Akademie der Wissenschaften, incepand 
din 1976.) 

În acest sens, Manfred Frank preciza: ,,..nu încape nicio îndoială în privința 
genialitatii lui Schelling: un copil minune, care la doisprezece ani îşi pune in 
încurcătură profesorul de limbi străine, un student cu dispoziţie revoluționară şi 
încăpățânat, un tânăr precoce, care la 22 de ani obţine un glorios profesorat pe linia 
lui Fichte la Jena, un cunoscător al naturii, apreciat de Goethe la superlativ, 
deschizătorul de cale a unei teorii estetice... căreia Schopenhauer i-a elogiat grația 
expunerii şi a cărui prezență târzie în Berlin Jaspers a desemnat-o ca fiind ultimul 
eveniment universitar european...”!. 


” E. Bréhier, Schelling, Paris, Alcan, 1912, p. 306. Doctrina lui Schelling este considerată „un 
pozitivism intuitionist, ca un efort pentru a realiza acel vis magic al realităţii de care vorbea Novalis... 
Numai că acest pozitivism este incomplet şi, într-o anumită măsură, infecund... Lui Schelling îi lipsea, 
între altele, gustul şi sensul psihologiei” (Ibidem). 

19 M. Schröter, Vorrede zur neuen Ausgabe von Schellings Werke, nach der Originalausgabe in 
neuer Ordnung hrsg. von M. Schröter, Erster Hauptband: Jugendschriften 1793-1798, München, 
C.H. Beck und R. Oldenbourg, 1927. Aici, continuă autorul, „se întâlneşte munca științei cu nevoile 
originare, vii ale spiritului contemporaneitatii, care, tocmai de aceea poartă o dorință nemijlocită, 
fundamentată multilateral, de orientare către operele marelui nostru gânditor”; această nouă editare 
vrea să fie o contribuție la „punerea în valoare” a operei şi „la progresul problematicii gândirii 
germane şi occidentale în genere, precum şi pentru sine, ca document al prestatiei unui mare geniu 
filosofic...” (Ibidem). 

1! M. Frank, op. cit., p. 7. Între auditorii lui Schelling în Berlin (1841) se aflau: J.J. Droysen, 
Fr. Engels, M. Bacunin, S. Kierkegaard, J. Burckhardt. Schopenhauer, „duşmanul intim al celor trei 
idealişti”, îl desemna pe Schelling ca „hotărât cel mai înzestrat” dintre ei, şi această judecată este greu 
de respins. 

3. Înainte de a continua această incursiune în istoria formării (şi deformării) 
imaginii lui Schelling, reținem atenţia cu câteva consideraţii privind opera şi 
semnificaţia ei în istoria ideilor, urmând (parţial) cursul activităţii mult disputatului 
gânditor. 

Friedrich Wilhelm Josef Schelling, născut la 27 ianuarie 1775, la Leonberg, 
în Wittenberg ca fiu al unui pastor, s-a manifestat încă de timpuriu ca o natură 
deosebit de înzestrată. A avut de la început un mediu prielnic de educaţie în casa 
părintească, tatăl său îndemnându-l la studiu şi urgentând chiar începerea studiilor 
secundare, apoi frecventarea celebrului ,,Tubinger Stift’, unde a studiat teologia, 
limbi clasice şi filosofie. Hölderlin şi Hegel i-au fost colegi şi prieteni. Tradiția 
clasică a Seminarului (exegeză biblică, filosofia, cultura antică) s-a armonizat aici 
cu adâncirea în operele lui Platon, Spinoza, Leibniz, Kant şi Fichte. 

Din ,,Corespondenta” rezultă că anii petrecuţi la Tübingen au fost fecunzi 
pentru formaţia sa filosofică. Încă între anii 1793-95 a manifestat o vizibilă 
independenţă fata de modul în care se manifestau teologii, dezaprobând jumatatile 
de măsură în luarea de atitudine şi semnalând că metoda ,,postulatelor practice” nu 
conduce la un Dumnezeu personal. Tot în perioada amintită concepe şi dă la 
lumină scrieri de exegeză biblică şi, mai ales, de clarificare a Doctrinei Științei 
fichteene, în care exprimă totodată şi idei proprii (îndeosebi privind rolul spiritual 
şi social al filosofiei). 

Un scurt popas la Leipzig îi prilejuieşte familiarizarea cu ştiinţele naturii, 
medicina şi matematica şi aceasta îl conduce la Ideea unei filosofii a naturii (1797). 
În anul următor este chemat ca „profesor extraordinar” la Universitatea din Jena, la 
recomandarea lui Goethe. Perioada de la Jena este cea mai semnificativă din viața 
lui Schelling, considerată chiar „perioadă de glorie”. În strânsă legătură cu cercul 
romanticilor (fraţii Schlegel, Tieck, Novalis, Stefens) şi sub influenţa lui Goethe 
adânceşte problematica filosofiei naturii şi se îndepărtează de Fichte (care nu era de 
acord cu filosofia schellingiană a naturii), ceea ce este vizibil îndeosebi în Sistem al 
idealismului transcendental (1800: o filosofie a spiritului), apoi în „Sistemul 
identităţii” propune ideea naturii şi a spiritului ca ,,revelatii” ale „Absolutului”. 

În 1803 urmează o chemare la Wiirzburg, unde se dedică mai mult filosofiei 
religiei şi eticii (problema libertăţii, mai ales). În 1806 devine membru al 
Academiei de Ştiinţe şi secretar general al Academiei de arte din Miinchen. Are loc 
ruptura de Fichte şi de Hegel şi angajarea în polemici (cu Jacobi, îndeosebi) nu 
dintre cele mai fireşti. Între 1820-1827 a funcţionat ca profesor la Erlangen, iar 
între 1827-1841, la Miinchen. În 1841 fost chemat la Universitatea din Berlin „um 
die Drachensaat des Hegelschen Pantheismus zu vernichten”. Aşteptările care se 


Astăzi începe să se recunoască faptul că „imaginea în circulaţie a genialului inițiator şi 
mediator are nevoie de corectare. O dată cu Schelling începe un cu totul de sine stătător mers al 
filosofiei idealiste, ireductibil la acela de prelungire a lui Fichte şi Hegel, idealismul deschizându-se şi 
totodată perfectându-se” (Ibidem, p. 7-8). 

puseseră în el nu s-au împlinit însă şi după o polemică cu destul scandal, renunţă la 
prelegerile sale. Moare la 29 agusut 1854, la Bad Ragaz (Elveţia) ?. 

Dintre lucrările (aparţinând diferitelor perioade), reținem: Uber die 
Möglichkeit einer Form der Philosophie überhaupt (1794); Vom Ich als Prinzip 
der Philosophie oder tiber das Unbedingte im menschlichen Wissen (1795); 
Philosophische Briefe tiber Dogmatismus und Kritizismus (1795); Ideen zu einer 
Philosophie der Natur (1797); Von der Weltseele(1798); Erster Entwurf eines 
Systems der Naturphilosophie (1799); System des transzendentalen Idealismus 
(1800); Darstellung meines Systems der Philosophie (1801); Bruno oder tiber das 
götliche und natürliche Prinzip der Dinge (1802); Philosophie der Kunst (1802); 
Vorlesungen tiber die Methode des akademischen Studiums (1803); Philosophie 
und Religion (1804); Aphorismen über die Naturphilosophie (1806); Uber das 
Verhältnis der bildenden Künste zu der Natur (1807), Philosophische 
Untersuchungen tiber das Wesen der menschlichen Freiheit (1809); Philosophie 
der Mythologie (1821); Zur Geschichte der neueren Philosophie (1822); 
Philosophie der Mythologie (1827); Philosophie der Offenbarung (1827). 

Este de observat astfel aria largă de preocupări a lui Schelling (nu străină de 
ceea ce era în orientarea „marilor sisteme”) care (aşa cum s-a precizat adesea în 
comentarii şi interpretări), de-a lungul unei diversitati tematice, contin „filosofiile” 
sale; ceea ce l-a făcut pe Hegel să noteze ironic: „Schelling hat seine 
philosophische Ausbildung von dem Publikum Gemacht”. O poziţie specifică o are 
scrierea despre „esenţa libertăţii umane”: prin ceea ce Scheling însuşi oferea (în 
scrisoarea către Hegel din 4 februarie 1795) ca explicație („Das A und O aller 
Philosophie ist-Freiheit’) aceasta are antecedente în chiar perioada ,,timpurie”; dar 
abordarea temei „libertate umană” aici are o semnificație mai profundă şi o 
posteritate care a atras atenția asupra lui Schelling, îndeosebi în perioada de 
reorientări ale gândirii filosofice (de exemplu, la M. Heidegger: Schellings 
Abhandlung tiber das Wesen den menschlichen Freiheit, 1971; libertatea este 
punctul central al sistemului, care este „sistem al libertății”). 

Nu este de prisos să amintim că Schelling s-a raportat continuu la ştiinţele 
moderne şi la diferitele aspecte ale trăirii şi creaţiei culturale. Prin aceasta 
elaborările sale filosofice (filosofia naturii şi filosofia artei, precum şi filosofia 


12 Imaginea filosofului s-a schimbat mult către sfârşitul activităţii: în cercul romanticilor, 
Schelling, a cărui forță copleșitoare îi atrăsese pe toţi la început, era acum din ce în ce mai singur; 
trufia i se accentua cu anii, iar acceptarea necondiționată a sistemului său, pe care o pretindea 
imperios, devenea cu atât mai rară cu cât ideile pe care le semănase incolteau şi cresteau mai 
puternic” (R. Huch, op. cit., p. 315). 

Dar momentul cel mai semnificativ îl constituie cuvântul cu care îşi deschide, la Universitatea 
din Berlin, prelegerea inaugurală (15 noiembrie 1841, la zece ani de la moartea lui Hegel), în care 
Schelling se manifestă plin de conştiinţa propriei sale personalități: „...arăt prin aceasta că am 
conştiinţa misiunii mele. Dar aceasta nu mi-am ales-o, ci mi-a fost încredinţată... căci se ştia foarte 
exact ce eram prin mine însumi. De-acum înainte trebuie să se înceapă cu mine şi să se vadă că totuşi 
în mine era ceva despre care nu se ştia încă” (J. Kirchhoff, Fr. W.J. Schelling mit Selbstzengnissen und 
Bilddokumenten, Hamburg, Rowohlt Teschenbuch Verlag, 1982, p. 140). 

mitului) au marcat creaţia romanticilor şi stau în atenţie şi in gândire contemporană 
(în acest sens: teoriile artei; filosofiile „Imaginarului”; ontologismul heideggerian; 
filosofia mitului a lui E. Cassirer). 

Bineînţeles, tarele de caracter şi comportamentul lui Schelling în lumea 
culturii din epocă a avut şi urmări nedorite. Între acestea: tentativa din anul 1816 de 
a reveni la Jena a eşuat, căci sprijinul de altădată (al lui Goethe îndeosebi) a lipsit; 
o anumită uitare, în care a căzut treptat, se poate desprinde şi din faptul că moartea 
lui Schelling nici nu a fost semnalată de opinia publică filosofică. 

Dar toate cele spuse nu trebuie să bareze calea unei aprecieri obiective a 
locului şi rolului lui Schelling în istoria gândirii filosofice şi a culturii moderne în 
genere. Pe bună dreptate s-a spus că „opera sa rămâne ca o mărturie nobilă a puterii 
de speculație a spiritului idealist”; „însetat de o continua împrospătare ideologică, 
Schelling evoluează cu uşurinţă printre sistemele filosofice cele mai variate, fără a 
avea conştiinţa propriei mobilități. De aceea, poate, va fi împins în umbră de 
masivitatea mai coerentă a operei lui Hegel”!?. 

De fapt, cine vrea să înţeleagă specificul operei lui Schelling şi acţiunea ei 
istorică trebuie să renunțe la clişeele la care au ajuns interpretările mai vechi. 
Tocmai în acest sens pledează interpretările mai noi: „...încadrarea lui Schelling în 
curentul de gândire al idealismului german printre începători la Kant şi Fichte şi 
înainte de desăvârşirea prin Hegel este de revizuit; Schelling este acum actual acolo 
unde ruptura cu o tradiţie devenită clasică fie se realizează, fie este facilitată pentru 


ceea ce vine mai târziu”!*. 


4. Într-o sistematizare devenită celebră, redăm aici ordonarea „filosofiilor” lui 
Schelling: „Doctrina lui Schelling — preciza N. Hartmann — nu se lasă expusă unitar 
fără dificultăți, deşi trecerile între cele cinci sisteme ale sale sunt observabile, şi nu 
se află propriu-zis nicăieri o ruptură bruscă. Cu toate că periodizarea nu trebuie 
exagerată, ea este totuşi necesară. Transformările filosofiei sale nu sunt 
comparabile celor ale Doctrinei Ştiinţei. În timp ce Fichte prelucrează totdeauna 
din nou unul şi acelaşi complex de probleme, Schelling se referă în sfera punctului 
său de vedere totdeauna la noi domenii de probleme, şi fiecare dintre transformările 
sale înseamnă o schimbare de conţinut a orientării cercetării. Aşa se face că 
sistemele foarte diferite temporal şi metodic, pe care el le creează, până la un 
anumit grad, se reunesc totuşi unul cu altul; se întregesc laolaltă chiar sub aspectul 
conţinutului şi sunt considerate evident ca astfel de intregiri...”". 


15 Al. Dima, Mişcarea romantică: Schelling, Schlegel, Novalis, in: Istoria filosofiei moderne, 
vol. II, Bucureşti, 1938, p. 262, 250. Este reţinută aici o însemnare a lui Victor Cousin (care a vizitat 
Germania în 1817): „Numele vestit al lui Schelling răsună în toate părțile, în unele locuri preamărit, în 
altele blestemat, peste tot însă trezind acel interes pasionat, acel tumult de laude înflăcărate şi de 
atacuri violente, care caracterizează gloria”. 

'4 H, Braun, Fr.W.J. Schelling, in: Klassiker der Philosophie, I. Band, hrsg. von O. Höffe, 2. 
Aufl., Miinchen, C.H. Beck, 1985, p. 113, 114. 

15 N. Hartmann, op. cit., p. 112. 

Totuşi, nu este vorba aici de o sprijinire fără echivoc a unui sistem mai târziu 
pe unul mai timpuriu: Schelling „răstoarnă fără menajamente formulările care nu-i 
mai convin, lasă fără grijă să persiste contradictia fata de afirmaţiile mai timpurii, 
fără să-şi dea osteneala de a le corecta ca atare. Astfel, la el merg mână în mână 
transformarea reală şi înaintarea reală. În acest dublu sens este de înțeles faptul că 
în cele ce urmează — cum în genere a devenit ceva obişnuit —, distingem la 
Schelling cinci perioade (subl. ns.) filosofice, care pur şi simplu nu sunt nici cinci 
parti ale unui sistem, nici cinci sisteme: 1. Filosofia naturii până la 1799; 2. 
Idealismul transcendental din jurul anului 1800; 3. Filosofia identității 1801-1804; 
4. Filosofia libertăţii în jurul anului 1809; 5. Sistemul filosofico-religios al 
ultimului Schelling, începând cam din 1815716. 

Hartman introduce aici şi o explicaţie: „Primul pas al lui Schelling, dincolo 
de Fichte, îl conduce la o filosofie a naturii. Dar în timp ce căuta să realizeze 
aceasta, s-a înfiripat ideea unui întreg sistem, care, în cele din urmă, trece dincolo 
de graniţele unei «Wissenschaftslehre». Acum însă trebuie să caute un nou 
fundament, mai larg pentru construcția paralelă a naturii şi a spiritului. A şi găsit 
aceasta în filosofia identității pentru care a aflat o cale pe jumătate străbătută. 
Fichte însuşi, într-un proiect fragmentar al său din 1797 şi Bardilli (în Grundriss 
der ersten Logik), i-o arătaseră deja. Schelling introduce însă gândul în stil mare. 
Cu aceasta creează totodată baza pe care Hegel construieşte cel mai încheiat şi mai 
cuprinzător dintre toate sistemele istorice”!. 

Este adevărat, Schelling a fost „eclipsat” de filosofia lui Hegel, dar nu trebuie 
uitat că „aceasta din urmă este datorată, poate în intuitiile cele mai adânci ale ei si 
lui Schelling. Niciodată o viziune metafizică nu a fost mai adâncă, mai complexă, 
mai dramatică în elementele ei însăşi şi în evoluţiile ei, în trecerea ei prin etape 
diferite şi totuşi atât de puternic legate”’®. 

Schelling — nota Hartmann — „nu este ceea ce s-ar numi o minte universală. 
Dar în comparație cu Fichte, a cărui viață şi activitate se află în slujba unui gând, el 
este surprinzător de multilateral. El lasă fiecărui nou gând deschidere, este 


1% Ibidem. Această ordonare (,,periodizare”) este păstrată în cercetarea operei lui Schelling, cu 
mențiunea însă a perioadei începuturilor (1793-96). De aci şi formulări precum: „o filosofie a 
devenirii” (Xavier Tilliette, Schelling. Une philosophie en devenir, Paris, 1970), ceea ce s-ar putea 
spune despre orice gândire filosofică: „Fireşte, altfel ar fi dacă titlul ar fi citit astfel: filosofie, care se 
creează în devenire, cu alte cuvinte numai «devine», fără a fi ca atare vreodată, ceea ce ea trebuia să 
fie. Şi aceasta nu numai din cauza «naturii proteice» a gânditorului sau a incapacității sale, ci 
deoarece proiectul său de determinare a filosofiei se mistuie pe calea realizării propriilor premise” (H. 
Braun, Fr. W.J. Schelling, în: Klassiker der Philosophie, II. Band, München, 1985, p. 102). 

17 N. Hartmann, op. cit., p. 107. Ideea unei unităţi dinamice se regăseşte şi în alte contexte într- 
un mod mai intelegator însă cu aprecierea sensului acestei risipiri în „filosofii”: „Este vorba în fond 
de aceeaşi gândire care adânceşte numai aspectele aceleiaşi intuitii centrale, fără ca tema care 
caracterizează fiecare perioadă să se piardă în perioada următoare: ea se dezvoltă numai în alt aspect, 
mai cuprinzător” (N. Bagdasar, Schelling, în: N. Bagdasar, V. Bogdan, C. Narly (ed.), Antologie 
filosofică, Bucureşti, Casa Şcoalelor, 1943, p. 489). 

18 Ibidem, p. 491. 

totodeauna gata să înceapă altul... De fiecare dată el se întoarce iarăşi la întâiele 
premise... Şi totuşi, în multiplicitate este de recunoscut (de-a lungul vieţii până la 
dezvoltarea ultimă) o unitate. Întreaga transformare este la el sporire internă a unei 
idei de bazi...”". 

Să nu se uite comunitatea (de comportament şi procedare) cu romantici: 
„Romanticitatea ca atare, pură, nu este cu nimic mai puţin decât filosofie: în 
apropiere îi stă poezia. Poeţii sunt reprezentanţii cei mai puri ai romanticului, iar 
filosofii, care merg pe urmele lor, precum Schelling şi Schleiermacher, exprimă 
ceea ce cred aceştia, totodeauna însă numai despre fragmentar, dar acesta este 
suficient de semnificativ...” 

De fapt, ca şi Hegel, Schelling „s-a simţit nemulţumit de filosofia teoretică şi 
a stăruit înspre una cu eficacitate practică. Dar el a căutat să atingă acest tel ca un 
om activ, dar nu politic, ci teologico-religios...””". 


5. In această direcţie conduce dezbaterea in jurul deosebirii dintre opera 
timpurie (care pune temeiurile unui proiect filosofic mai puţin „clasic”) şi opera 
târzie a lui Schelling. Se conturează o tendinţă unitară, de cuprindere în studiu a 
cvasitotalitatii domeniilor creaţiei umane, însă fără o dispunere într-un sistem de 
tipul celui hegelian, ceea ce se poate constata printr-o ruptură „cu o moştenire 
devenită clasică”. Dacă de-a lungul „filosofiilor” sale stăruie impresia de neunitar, 
aceasta e tocmai urmarea desprinderii de „o anumită tradiţie” şi a înscrierii unei 
note specifice în modul modern de filosofare. 

Poate că el chiar a voit să fie, într-un fel, şi „Proteus” în filosofare. Unele 
interpretări acuză un dezacord între „filosofia timpurie” şi „filosofia târzie” a lui 
Schelling, ba chiar o „revizuire” a celei dintâi în cea din urmă. Dar poate că e mai 
bine să acceptăm şi o altă semnificație a „eliberării de o tradiţie clasică”: de a 
supune idealismul însuşi, ca mod de filosofare, unei critici (mai mult sau mai putin 
radicale). 

Această funcție dublă, de „eliberare” şi de deschidere se poate urmări într-o 
anumită posteritate la gânditori care au schițat (sau chiar elaborat) un „protest” 
împotriva unei tradiţii îndelungate, cum s-a spus: „de la Platon încoace”. 

În acest sens, caracterizarea ce urmează este edificatoare (cu atât mai mult cu 
cât pune în lumină locul perioadei „timpurii”): „Opera timpurie a lui Schelling este 
unica documentare fără lacune a unui idealism care, în exact acelaşi timp cu 
Doctrina Ştiinţei a lui Fichte — începând cu anul 1794 —, s-a îndepărtat deja de 
principiul acesteia: critica de mai târziu a lui Hegel şi a idealismului s-a dovedit o 
dezvoltare consecventă a ideii de bază a lui Schelling, dupa care ființa sau 
identitatea absolută este ireductibilă la abordarea din perspectiva reflexiei. 


19 N. Hartmann, op. cit., p. 108. 

% Ibidem, p. 160. 

21 H, Glockner, Die europäische Philosophie von Aufăngen bis zur Gegenwart, 3. Aufl., Stuttgart, 
Ph. Reclam Jun., 1968, p. 778. 

Schelling deschide astfel atât idealismul absolut, cât şi critica acestuia: fără el 
filosofia lui Hegel ar fi fost la fel de puţin posibilă, ca şi critica lui Hegel exercitată 
de tinerii hegelieni, or critica kierkegaardiană, feuerbachiană şi marxistă a acestuia. 
Rămân de asemenea îndatorate vederilor lui Schelling «destructia ontologiei 
occidentale» de către Heidegger şi neostructuralismul””. 

În esenţă, lărgirea câmpului de activitate rămâne o preocupare permanentă a 
lui Schelling şi pe acest fond el propune o structură nouă a disciplinelor filosofice, 
cu accent pe filosofia naturii, a artei şi a religiei, de unde se poate desprinde ideea 
importanţei filosofiei aplicate. 

Paradigmele care susțin această reformă sunt: natura şi spiritul, respectiv 
filosofia naturii şi filosofia spiritului într-o viziune dinamică a cosmosului, în care 
natura însăşi este concepută ca „sistem de energii”, exprimând aceasta în metafora 
poeziei (evident, sorginea e romantică): natura — „o poezie care zace într-o slova 
tăinuită şi maiastra’’. 

Puterea esteticului domină speculatia, cea mai înaltă formă de filosofie fiind 
speculatia estetică. Chiar intuiţia devine estetică şi pune în unitate arta, natura şi 
mitul. Aşa cum observa Cassirer, „pentru Schelling mitul poate să devină o a doua 
«natură», căci în el natura însăşi se transformase ea însăşi într-un gen de mit, 
întrucât a suprimat semnificația ei pur empirică şi adevărul în semnificaţia lor, în 
funcţia lor de a fi autorevelare a Absolutului””’. 

Aceste gânduri despre interacţiunea celor trei forme ale culturii nu sunt 
străine de reflectiile din primele scrieri ale lui Schelling. În acest sens, redăm 
explicaţiile următoare: mitul nu este un simplu înveliş pentru idei filosofice 
inventate anterior; pentru omul primitiv acesta este limbajul direct al gândirii 
filosofice, care atunci nu era abstractă, ci „figurată”, conform caracterului intuitiv 
al inteligenţei de atunci: „Filosofia lumii primitive este în genere o filosofie aflată 
în întregime sub condiţiile sensibilităţii. Deoarece omul intră în domeniul infinit al 
conceptelor mai întâi pe calea experienței, conceptele lui iniţiale, toate, chiar şi cele 
nedobândite, care îşi au temeiul ultim în capacitatea sa de reprezentare, vor fi, mai 
mult sau mai puţin, sensibile. Aci se ataşează şi natura proprie a limbii sale încă 
neformată, pe care el o dobândeşte prin activitatea intelectului său, dar numai prin 
medierea sensibilitatii””*. 


? M. Frank, op. cit., p. 8. 

3 E, Cassirer, Philosophie der symbolischen Formen, Zweiter Teil: Das mythische Denken, 
Darmstadt, Wiss. Buchgesellschaft, 1964, p. 13. 

4 Fr, W.J. Schelling, Über Mythen, historische Sagen und Philosophene der ältesten Welt 
(1793), în: Schellings Werke, hrsg. von Manfred Schröter, Erster Hauptband, 1927, p. 25. „Ceea ce 
într-un mit poate fi numit poetic, priveşte exclusiv inventarea materiei mitice, prin care adevărul 
devine sensibil” (Ibidem, p. 43). Aşadar, „formă exterioară” a mitului este „modul de povestire” a 
mitului prin care sau în care este comunicat sau prezentat nemijlocit un anumit adevăr. Pe scurt: 
semnificația filosofică a mitului. 

Este de interes pentru aceasta o remarcă a lui E.Bréhier (în: op. cit., p. 3): „Ideea abstractă nu 
este o expresie privilegiată şi imediată a gândirii filosofice: Schelling n-a traversat nicio scolastică 
care să fi deformat această noțiune”. 

Dacă la acestea adăugăm reflectiile despre filosofie”, „clişeul” opoziţiei 
dintre filosofia „târzie” şi cea „timpurie” a lui Schelling trebuie înlăturat. 

Cu atât mai iminentă devine această operaţie, cu cât „Briefe”%, apreciate ca 
„brillante” de unii interpreţi, susţin în schiță temele ce se vor desăvârşi într-o 
filosofie a religiei, a istoriei, a naturii şi a artei: „Să ne bucurăm — scria Schelling — 
dacă putem fi convinşi că am pătruns până la ultima mare problemă la care poate 
pătrunde întreaga filosofie. Spiritul nostru se simte liber prin aceea că se întoarce 
din starea speculatiei la desfatarea şi cercetarea naturii... Ideile la care s-a înălțat 
speculatia noastră încetează de a mai fi obiecte ale unei ocupaţii ostenitoare... ele 
devin lege a vieţii noastre şi ne eliberează pe veci, prin aceea că ele însele, trecând 
în viață şi existând în fapt — devin obiecte ale experienței, de acea chestiune 
obositoare de a ne asigura a priori de realitatea lor pe calea speculatiei”. 


6. Evident, un veritabil program tematic, care motivează odată mai mult 
studiul acestor începuturi ale unei gândiri creatoare, a cărei împlinire a făcut epocă 
nu numai în planul idealismului german (şi al idealismului romantic, de fapt), ci în 
afirmarea modernității culturii europene, cu deschideri dătătoare de orizont 
postmodern. Căci prin modalitatea cuprinderii domeniilor într-o unitate îngăduie 
prezenţa diferentierilor fără a le închide într-un monism, ci păstrându-le, odată cu 
pluralitatea, şi deschiderea unuia către celălalt, aceasta prin chiar faptul că 
„Rațiunea? se configurează şi se configurează divers, într-un fel reiterand 
fenomenul kantian al pluralizării rațiunii în forma pluralitatii perspectivelor şi a 
cuprinderii şi interpretării într-o unitate sui generis (a „Spiritului”) a prestatiilor 
valorice ale cugetării umane. Această cale a fost deschisă de Fichte prin doctrina 
primatului rațiunii practice nu numai (ca la Kant) în etică, ci şi în filosofia 
teoretică; o continuare a aflat Schelling „cu preconizarea unui primat al rațiunii 
estetice şi apoi cu încercarea de a prezenta relația omului cu realitatea în general şi 
cu Dumnezeu în particular ca trăită, nu prin legătura mijlocită de conceptele 
gândirii”. În totul se păstrează ideea autonomiei filosofiei: „dacă filosofia aspiră a 
fi în genere o ştiinţă, trebuie să fie condiționată printr-un principiu absolut, care să 
conţină condiţia oricărui conţinut şi a oricărei forme, dacă vrea cu adevărat să-l 
fundamenteze”. 

În loc de încheiere, subliniem că un veritabil „Schelling”, al perspectivelor 
multiple, deschide astfel şi la noi calea unei schimbări de fond în interpretarea 
operei unuia dintre marii gânditori moderni, în a cărui concepţie idealismul „clasic” 
intră în crepuscul şi mijesc zorile unui nou mod de filosofare. 


* Idem, Uber die Möglichkeit einer Form der Philosophie überhaupt (1794), în care susține 
teza filosofiei ca „Einheitslehre” în sensul principiului fichtean. 

% Idem, Philosophische Briefe über Dogmatismus und Kritizismus (1795, wieder abgedriickt 
1809), in: Ibidem, p. 265. 

27 W, Röd, Der Weg der Philosophie, Bd. II, München, Beck’sche Verlag, 1996, p. 244. 

% EW.. Schelling, Uber die Möglichkeit einer Form der Philosophie in genere (1794), in: 
Ausgewählte Schriften, I, p. 18. 

Si aceasta, dincolo chiar de ceea ce s-a numit „une raison élargie”, care prin 
Schopenhauer şi Nietzsche (poate şi Richard Wagner) proiectează, încă în secolul 
XIX, postmodernitatea secolelor următoare. 

Cumva, aşa cum au observat (încă demult) interpreţii operei lui Schelling, se 
pare că raportarea critică la o tradiție devenită „clasică” îi reuşeşte tot unui „clasic”, 
în contextul de fata acesta fiind chiar Schelling. Fără a spera azi într-un „zuriick zu 
Schelling”, prestaţia ideatică a lui Schelling rămâne o provocare în filosofie, un 
îndemn spre noi proiecte de gândire, acţiune şi creaţie. Ca un ecou îndepărtat 
răsună parcă şi în lumea culturii de azi cuvintele lui Schelling (într-o scrisoare către 
Hegel, decembrie 1794): „Die Philosophie ist noch nicht am Ende”. 


GOETHE ŞI HEGEL - UN POSIBIL DIALOG ÎN JURUL 
FORMEI IDEALE ( GESTALT) 


CLAUDIU BACIU 


Abstract. The study highlights some of the similarities and differences between 
Goethe’s and Hegel’s views regarding the ideal “Form” (Gestalt) that is present in 
nature and history, and also the emphasis that Goethe places on intuition whereas Hegel 
on logico-philosophical reflection, when it comes to the grasping of such a Form. 
Further, it explains the differences between the evolutionary thought specific to German 
idealism and Darwinian evolutionism. Finally, it is shown that for both authors the 
meaning of evolution is the self-transcendence of nature in order to free the Spirit 
present within it, liberation that is embodied by man and his history. 


Keywords: ideal form (Gestalt), intuition, reflection, spirit, nature, history. 


Goethe îi scria lui Th. J. Seebeck, la 28 noiembrie 1812: „Întâmplător mi-a 
căzut în mână un fragment din Prefaţa la Logica lui Hegel. El sună in felul 
următor: «Mugurul dispare în apariţia florii și s-ar putea spune că el este respins de 
aceasta; tot astfel datorită fructului, floarea ar putea fi considerată o existență falsă 
a plantei, şi ea să apară ca adevăr al acesteia în locul florii. Aceste forme se 
suprimă unele pe altele ca incompatibile, însă natura lor curgătoare le transformă în 
momente ale unităţii organice, unitate în care ele nu doar că nu se opun, ci fiecare 
este la fel de necesară ca cealaltă, iar această identică necesitate constituie viața 
întregului.» Nu cred că se poate spune ceva mai mostruos: faptul de a vrea să 
distrugi eterna realitate a naturii printr-o glumă sofistică proastă mi se pare cu totul 
nedemn de un om raţional. 

Deplângem empiristul dominat de teluric, care este orb fata de idei. Pe 
acesta-l vei lăsa în voia sa, eventual luând câteva foloase din strădaniile sale. Când 
însă unui gânditor eminent, în stare să pătrundă o idee şi care ştie foarte bine ce 
valoare are ea și ce valoare superioară dobândeşte ea atunci când promite o metodă 
extraordinară de înţelegere a naturii, îi place să schimonosească natura într-o 
manieră sofistică și s-o nege şi s-o distrugă prin cuvinte și expresii care se anulează 
reciproc, nu mai știi ce să spui.... Mi-ar părea rău să-l pierd pe Hegel. Căci ce mai 
poţi spera de la o Logică în a cărei Prefaţă stă scris în cuvinte aride că doar din 
premise false rezultă concluzia adevărată.” Aceste cuvinte critice ale lui Goethe 
privind imaginea despre natură a lui Hegel reflectă însă într-o manieră inexactă 
relaţia dintre cei doi autori, o relaţie care este mai complexă. Totuşi, respingerea lui 


! Desigur, fragmentul hegelian este din Fenomenologia spiritului. Citat după Riidiger Bubner, 
Hegel und Goethe, Heidelberg, Carl Winter Universitătsverlag, 1978, p. 20. 

Goethe pare paradoxală pentru cineva educat în gustul scrierilor hegeliene. Ceea ce 
spune Hegel pare un lucru de bun-simt: în dezvoltarea organică există etape care 
trec unele în altele, şi care, fiecare dintre ele o dată atinse, par să excludă etapele 
evoluţiei anterioare. Aceasta, spune Hegel, este doar o aparenţă, pentru că procesul 
organic este unul unitar, un proces în care ceea ce este anterior nu se pierde, ci se 
topeşte doar în ceea ce este actual. Acest fragment conţine ideea întregii filosofii și 
viziuni hegeliene. El este citat copios ori de câte ori se prezintă concepția 
hegeliană, şi orice student care a auzit de Hegel a auzit şi de aceste cuvinte ale sale. 
Ce anume îl face pe Goethe să îl critice, ce este pentru el „mostruos” şi „sofistic” în 
această descriere a lui Hegel? Oare lucrurile nu se petrec așa în natură şi în 
realitate, oare mugurul nu se topeşte în floare și floarea nu este înghițită de fruct, şi 
de fiecare dată ceea ce a fost înainte nu dispare lăsând în prim-plan doar rezultatul 
actual al transformării? Şi oare nu toate aceste etape formează întregul și-l exprimă 
doar împreună? Nu spune, totuşi, Hegel, că „Adevărul este întregul”? De fapt, este 
vorba de un alt mod de a privi acelaşi proces organic. Hegel îl priveşte, oricât de 
paradoxal ar părea aceasta cu privire la Hegel, într-un mod analitic, cu alte cuvinte, 
pentru el, procesul, deşi unitar, trece prin anumite etape, care se cer prezentate 
separat, pentru a-l putea înțelege ulterior ca unitate. Vezi mugurul, îl observi şi-l 
descrii. Apoi contempli floarea, te bucuri de priveliștea ei şi ştii că mugurul s-a 
transformat în floare. În sfârşit, din floare apare fructul, iar acum înţelegi că toate 
formează o unitate. Procesul este înţeles la sfârșitul său, dar numai după ce toate 
elementele sale au fost luate în considerare. Filosofia înseamnă pentru Hegel 
înțelegerea evoluției realului, însă o înţelegere posibilă abia după ce acest real şi-a 
încheiat evoluţia. Filosofia nu este mistică, adică o pătrundere nemijlocită în esența 
realului, ci efortul rațional de a înțelege cum se leagă lucrurile între ele, după ce te- 
ai adâncit reflexiv în fiecare moment al unei evoluţii. Este aici amprenta analitică a 
oricărui demers filosofic. După cum se vede, accentul se pune în acest context pe 
înțelegere, ca rezultat al unui efort rațional de cuprindere. Din acest punct de 
vedere, înţelegerea este la Hegel una discursivă. 

Oricât de banale sunt aceste idei, ele îngăduie nuanţe, iar pornind de la nuanţe, 
se poate adopta o atitudine relativ diferită. Spre deosebire de Hegel, filosoful 
„Absolutului” — ceea ce vrea să însemne filosoful a cărui miză fundamentală este 
gândirea speculativă, constructiv-conceptuală —, Goethe este un om înzestrat cu un 
patos al vederii. lar vederii, un întreg nu i se oferă la final, ci îi este mereu prezent 
înainte. Un asemenea întreg, nu este dedus din componentele sale, ci este intuit (in 
sensul german al termenului, angeschaut, adică văzut) permanent în toate aceste 
componente. Așa se face că transformarea florii în fruct este pentru Hegel un 
proces gândit (şi care nu poate fi decât gândit, pentru că unitatea lui cuprinde o 
diversitate în care avem de-a face cu elemente cu totul diferite unele de altele, 
mugur, floare, fruct, diversitate care, cu toate acestea, este strânsă într-o unitate, dar 
această strângere nu o putem sesiza nemijlocit nicăieri, ci doar o deducem, adică o 
gândim), pe când pentru Goethe este unul intuit, şi fireşte, de aceea, nemijlocit 

prezent in toate etapele procesului. Aceste elemente nu se pot nega unele pe altele, 
nu se pot elimina unele pe altele, ca pentru Hegel, pentru ca fiecare emerge din 
aceeaşi substanță comună. Toate cresc, de fapt, nu unele din altele, ca şi la Hegel, 
ci din același substrat. lar Goethe pretinde că poate sesiza intuitiv acest substrat, pe 
când Hegel, care şi el admite că toate emerg din acelaşi substrat, socotește că acesta 
nu poate fi decât gândit şi de aceea este nevoie mai întâi de procedeul discursiv. 
Caracterul monstruos al întreprinderii hegeliene constă pentru Goethe în nevoia de 
fragmenta natura, o natură dată pentru el întotdeauna doar ca o unitate imediată. O 
asemenea fragmentare ucide natura, iar o cunoaştere a ei care se bazează pe o 
asemenea fragmentare nu va reuşi niciodată să surprindă caracterul ei organic, 
continuitatea vieţii sale. Unitatea adevărată a unui organism viu nu poate fi 
reconstruită pornind de la componentele sale, ci este surprinsă imediat, constituie 
un fel de prezență nemijlocită pentru cel care contemplă acel organism. 

Cele două perspective nu sunt complet diferite, ba chiar ele sunt extrem de 
apropiate. Aparent, critica lui Goethe pare neîntemeiată, în fond, ceea el are în 
vedere prin sesizarea nemijlocită a unităţii unui proces nu este o sesizare prin 
simțul văzului însuşi, ci constituie totuşi un act intelectiv, o surprindere de altă 
natură decât aceea a privirii. În scrierea sa Gliickliches Ereignis, din 1794, Goethe 
povesteşte prima sa discuţie filosofică cu Schiller. Auzind felul în care Goethe îi 
descrie ceea ce înțelege el prin „planta originară” (die Urpflanze), Schiller, de pe 
poziţia unui kantian, va da celebra replică: „Aceasta nu este o experiență, aceasta 
este o Idee.” Goethe, întrucâtva descumpănit, va spune la rândul său: „Mă bucur 
foarte mult că am idei fără să o ştiu, idei pe care chiar le văd cu ochii.” Fragmentul 
citat din dialogul celor doi redă foarte bine specificul înţelegerii goetheene a unui 
proces organic: filosoful (în acest caz, Schiller, care era nu doar un discipol al lui 
Kant, ci şi un bun cunoscător al gândirii acestuia) va considera vederea goetheeană 
un act al gândirii, o „sinteză intelectuală”, respectiv o cuprindere într-un tot a unui 
divers prin gândire, în timp ce Goethe se apără în mod paradoxal, spunând că el 
vede .... Idei. 

Pot fi văzute ideile, sau este vorba despre un mod metaforic de exprimare al 
lui Goethe? Cu siguranţă, ideile nu pot fi văzute. Dacă ne gândim la o idee în sens 
kantian, de pildă, la faptul că lumea are un început în timp şi spaţiu, un asemenea 
început nu are cum să fie privit. El este numai gândit, reprezentat prin puterea 
minţii. Dar chiar în acest act intelectual există un element vizual, pentru că până la 
urmă, aşa cum consideră Kant, orice concept şi idee sunt asociate cu un act specific 
al imaginaţiei. Pentru a da un conţinut oarecare unui concept trebuie să-i asociem o 
schemă, spune Kant, o schemă ce rezidă în imaginea unei metode prin care noi 
unim un divers empiric. Dacă vrem să înțelegem ce este un centaur, ne vom face un 
fel de imagine mentală cu privire la această ființă (imagine care nu are concretetea 
unei imagini reale și nici măcar a unei amintiri, dar ne arată cam ce fel de aspecte 


2 Goethe, Werke, 1, c., Band 10, Hamburg 1966, p. 540-541. 

ar fi prezente în acea reprezentare) și vom spune că am înțeles despre ce este vorba. 
Cu cât lucrul pe care ni-l reprezentăm este mai apropiat de realitatea imediată, cu 
atât mai concretă, mai bogată, mai plastică este schema conceptuală pe care o 
asociem înţelegerii sale. Cu cât mai îndepărtată este acea reprezentare de realitate, 
cu atât mai vagă, mai „abstractă”, mai dificil de surprins va fi ideea sa. Credem că 
această schemă este de fapt avută în vedere de Goethe atunci când vorbeşte despre 
Gestalten, formele (organice) prezente în orice organism, care modelează din 
interior organismul, făcând posibilă multiplicitatea organică a unei aceleiași specii, 
de pildă, Gestalten pe care cercetătorul naturii trebuie să aspire să le discearnă. De 
aceea, un kantian precum Schiller putea să vorbească despre o Idee (la Kant, 
produsele imaginației productive sunt deopotrivă intelectuale şi sensibile), 
identificând aspectul intelectual, general al schemei, în timp ce un tip vizual, 
precum Goethe, era orientat structural spre conţinutul sensibil al acesteia, spre 
concretetea si bogăţia plastică a determinatiilor, şi de aceea putea să „vadă” acel 
conţinut. Plantele ar avea asemenea forme ideal-concrete la bază, animalele, chiar 
lumea anorganică. Într-o specie animală, oricine va putea discerne prezenţa unei 
forme comune în toate exemplarele acelei specii, formă care este schema 
conceptuală pe care o punem la baza înţelegerii noastre. Dar trebuie să ţinem seama 
de faptul că „specia” nu este o realitate care se găsește gata-făcută înaintea noastră, 
iar la sfârşitul secolului XVIII şi începutul celui de-al XIX-lea avem de-a face cu o 
acumulare foarte mare de date în toate domeniile cunoaşterii, mai cu seamă în acela 
al biologiei, iar această acumulare de date ridica probleme deosebite cu privire la 
faptul dacă un anumit exemplar nou descoperit aparține unei specii sau alta, cu alte 
cuvinte, dacă exprimă o formă (Gestalt) sau alta, deci al identificării „speciei” 
înseşi. Care erau criteriile necesare înscrierii acelui exemplar în cutare specie si 
cum arăta în cele din urmă „forma” inerentă unei anumite specii? Se poate stabili o 
dată pentru totdeauna că o specie are doar cutare atribute și niciodată altele, sau e 
vorba despre un deziderat iluzoriu, pe care cercetările viitoare îl vor răsturna la un 
moment dat? 

Deşi este cunoscut mai cu seamă ca poet şi om de litere activitatea lui Goethe 
pe tărâmul cercetărilor privind natura este impresionantă. Această ignorare a 
activității sale ştiinţifice chiar de către contemporanii săi l-a întristat pe Goethe: 
„De mai bine de un jumătate de secol, spune Goethe, sunt cunoscut în patrie, cât şi 
în străinătate ca poet, fiind recunoscut ca atare; însă faptul că m-am ocupat cu 
ardoare de cercetarea naturii sub aspectul fenomenelor sale fizice şi biologice 
generale, urmărind, în liniște, constant şi cu pasiune, idei bine cumpănite, aceasta 
nu este atât de larg cunoscut si cu atât mai putin a fost luat în considerare”. 
Cercetătorul Goethe este foarte apropiat de natură, de obiectul pe care-l cercetează, 
şi respinge speculatia nefondată cu privire la ea. Această apropiere este catalogată 


3 Citat din Goethe erzählt sein Leben, Nach Selbstzeugnissen Goethes und Aufzeichnungen 
seiner Zeitgenossen zusammengestellt von Hans Egon Gerlach und Otto Herrmann, Miinchen, 1972, 
p. 243 şi urm. 

de contemporani chiar ca fiind un empirism. Hegel îi scrie in 1807 lui Schelling: 
„Goethe, din ură faţă de Idee, se menţine cu totul la un nivel empiric, în loc sa 
treacă la Concept”?. O aceeaşi observaţie o regăsim la Schiller. El scrie într-o 
scrisoare către Körner din 1787: „Spiritul lui Goethe i-a modelat pe toţi cei care se 
numără în cercul său. Un dispreţ filosofic mândru fata de orice speculație si 
cercetare speculativă, cu un atașament dus aproape până la afectare fata de natură si 
o resemnare la cele cinci simţuri; pe scurt, o anumite ingenuitate a raţiunii îi 
caracterizează atât pe el cât și întreaga lui sectă de aici. Așa încât ei mai degrabă 
caută plante ori se adâncesc în mineralogie, decât să se lase prinşi în demonstraţii 
sterpe. Ideea s-ar putea să fie bună, dar poţi ajunge uşor la excese”. Aplecarea 
către concret, către tot ceea ce poate fi dat nemijlocit în intuiție, o mărturisește 
Goethe însuși într-o convorbire cu Eckermann, din 1827: „În privința ştiinţelor 
naturii, am făcut încercări în toate direcţiile; cu toate acestea, interesele mele s-au 
orientat doar spre obiectele care mă înconjurau într-o manieră terestră şi care 
puteau fi percepute în mod nemijlocit prin cele cinci simţuri; eu nu m-am 
îndeletnicit niciodată cu astronomia, pentru că în acest domeniu simţurile nu mai 
sunt suficiente, ci trebuie să apelezi la instrumente, calcule şi mecanică, lucruri ce 
necesită o viata proprie si care nu se mai aflau în sfera interesului meu”. 

Această apropiere de obiectul empiric conduce la un anumit specific al 
atitudinii de cunoaștere proprie lui Goethe, atitudine pe care Goethe o găsește 
redată de un contemporan al său, redare cu care el este pe deplin de acord. Astfel, 
în textul său Bedeutende Fordernis durch ein einzig geistreiches Wort, Goethe 
scrie: „Domnul Dr. Heinroth, în Antropologia sa, o lucrare la care vom reveni de 
mai multe ori, vorbeşte într-o manieră favorabilă despre persoana şi acţiunea mea, 
ba chiar el descrie modul meu de a proceda ca fiind unul particular: anume că 
facultatea mea de gândire ar fi activă într-o manieră obiectuală, lucru prin care el 
vrea să spună că gândirea mea nu se separă de obiecte, că intuitiile pătrund in 
această gândire si sunt modelate în modul cel mai intim de ea, că intuiţia mea este 
ea însăşi o gândire şi că gândirea mea este o intuire; cărui procedeu numitul prieten 
nu-i refuză aprecierea.” 

Goethe se lasă aşadar pătruns de obiecte, de aceea gândirea lui este o intuiţie, 
iar intuiţia lui o gândire. Gândirea sa este dominată de obiectul concret, şi nu de 
idei, de reprezentări abstracte. Goethe se adâncește în observaţie şi, pe această cale, 
am putea spune, zăboveşte îndelung asupra imaginii concrete a unui obiect. 
Această zăbovire îl conduce la un fel de identificare cu obiectul, încât, ulterior, 
acesta pare a-și dezvălui spontan însuşirile în gândire, potrivit unui proces descris 


4 Citat dupa: Hugo Falkenheim, Goethe und Hegel, Tübingen, J. C. b. Mohr, 1934, p. 18. 

> Citat din Walter Benjamin, Gesammelte Schriften, herausgegeben von Rolf Tiedemann und 
Hermann schweppenhauser, Band II, 2, Frankfurt am Main, 1077, p. 718. 

ê Citat din Johann Peter Eckermann, Gespräche mit Goethe, Berlin, 1956, S. 286 (1.2.1827). 

7 J. W. Von Goethe, Werke, Band 13, Naturwissenschafiliche Schriften, Hamburger Ausgabe, 
Miinchen, Deutscher Taschenbuch Verlag, 1994, p. 37. 

in psihologie ca conştiență. Apropierea procedeului ştiinţific goetheean de artă şi 
de creaţia artistică devine astfel inteligibilă: şi în artă, creatorul isi contemplă 
îndelung personajele (aşa cum face omul de ştiinţă Goethe) în imaginație, se 
identifică cu ele, în aşa fel încât din această identificare emerge evoluţia naturală, 
spontană, organică a acestor personaje într-o operă artistică, ca şi când autorul nu 
trebuie decât să asculte şi să privească jocul de sine stătător al personajelor sale. 
Datorită acestei identificării cu obiectul concret, gândirea lui Goethe nu este una 
conceptuală, dominată de idei abstracte, ci „intuitivă”, dominată de imagini din 
care se tes înțelesurile. Observatia este aceea care pentru Goethe trebuie să scoată 
la iveală forma (Gestalt), iar datorită unei îndelungate și aplicate observaţii a 
numeroase obiecte (plante, animale, pietre), forma comună sesizată în mai multe 
exemplare individuale poate fi cât se poate de concretă, în sensul că schema pe care 
ea o reprezintă se apropie mai mult de imaginea mentală decât de conceptul 
intelectual (deşi, fireşte, nu este străină de concept). 

Spre deosebire de Goethe-omul de ştiinţă, Hegel este un filosof al cărui 
obiect de gândire nu poate fi dat în experienţa imediată. El are de-a face cu entități 
abstracte, cu unități care transcend posibilitatea de reprezentare concretă. Cu toate 
acestea, modul de gândire hegelian păstrează caracteristicile celui goethean. Întâi 
de toate, pentru Hegel, dinamica realității este una organică, este dezvoltare. De 
aceea, ea şi poate să aibă o finalitate. În continuare, însă, şi ceea ce este aspectul cel 
mai important, această dezvoltare, evoluţie, nu înseamnă simpla transformare a 
concretului, ci este coordonată de entităţi ideale — în general, de ceea ce Hegel 
numeşte ,,Concept” —, pe care, în Fenomenologia spiritului, de pildă, el le numeşte 
tot Gestalten, fiind vorba, aici, despre forme ale conştiinţei, forme pe care 
conştiinţa umană le traversează de-a lungul istoriei universale. Rolul filosofului 
este acela de a le elibera de concretul empiric şi de a le aduce în actualitatea 
gândirii. Aceste forme ale conștiinței nu sunt însă recunoscute de gândire imediat, 
ci abia la finalul procesului evolutiv, acolo unde acesta isi arată, își manifesta 
întreaga sa complexitate. La început, gândirea nu ştie cu ce anume are de-a face, nu 
înțelege despre ce este vorba. Astfel, de pildă, într-un copil sunt prezente 
posibilităţile fiinţei raţionale, doar că nu avem cum să le sesizăm înainte ca ele să 
se fi manifestat. Abia după ce vom fi privit întreaga viață a omului care ne apare în 
prezent ca şi copil vom putea vorbi despre adevăratele dispoziţii latente în el 
(astăzi, când ştim mult mai multe despre fiinţa umană, însă, am spune că, poate, 
nici atunci). 

Totuşi, amprenta organicistă la Hegel este diferită în Fenomenologie (dar şi 
în general) de organicismul lui Goethe. Chiar dacă el priveşte procesele ca fapte si 
realităţi organice, schema ideală a procesului pe care el o aplică revine unor entități 
abstracte, unor idei, reprezentări, concepții pe care le-a avut omenirea în 
dezvoltarea ei. Așa se întâmplă cu scepticismul, conştiinţa nefericită, libertatea, sau 
religia, toate acestea „forme” pe care conștiința umană le-a traversat de-a lungul 
istoriei. Acestea sunt forme ideale, realități abstracte pe care nu le putem întâlni în 

mod concret în realitate. Spre deosebire de Hegel, Goethe surprinde intuitiv 
formele (Gestalten) mereu într-un context concret, având, ca să spunem aşa, un 
suport material ce poate fi dat în intuiţia imediată. Or, de pildă, „religia naturii” a 
lui Hegel, una dintre etapele dezvoltării religiei pentru acesta, şi, deci, a conştiinţei, 
deşi o Gestalt, nu are un suport imediat. Caracterul plastic al perspectivei 
goetheene, şi, fireşte, posibilitatea aplicării ei în artă de Goethe, rezultă din această 
apropiere fata de obiectul natural, de concretetea imediată a procesului organic avut 
în vedere. 

Există, după cum se vede, un platonism (sau, dacă se vrea, mai degrabă un 
aristotelism) la ambii creatori, în sensul în care realul (pentru Goethe mai ales 
Natura) are nu doar încrustat în sine forma ideală, dar și că această formă ideală 
este aceea care asigură mişcarea realului, este „subiectul” autentic al acestuia. 
Totuşi, această preeminenta a idealului are la Goethe, datorită conştiinţei sale 
empiric-stiintifice, un caracter mai elastic, mai putin absolut decât la Hegel. Pentru 
Goethe, nu există o garanţie absolută că cunoaşterea umană poate sesiza formele 
ultime ale realului. Am amintit anterior faptul că acumularea de date în activitatea 
de cercetare științifică l-a făcut pe Goethe conştient de faptul că oricând pot avea 
loc răsturnări, schimbări de optică şi de apreciere. Cu toate acestea, el admite, dacă 
nu o identitate, în orice caz o apropiere, o afinitate între cunoașterea umană si 
realitate. 

Hegel, în schimb, este mult mai drastic, el susține teza identităţii complete 
dintre cunoaştere si realitate. Însă trebuie să spunem că teza lui este una metafizică, 
iar nu una mai degrabă practică, precum la Goethe. Pentru el, există o identitate 
între obiect şi subiect, dar această identitate, în caracterul ei metafizic, nu este dată 
în mod nemijlocit în niciun fel de experiență posibilă. Lipsa acestei identități 
nemijlocite face ca ridicarea la conștiința de sine a Naturii să fie un proces în care 
subiectul uman trebuie să se implice cu întreaga sa făptură, să fie activ şi creativ, să 
se lase condus de propriile pasiuni şi gânduri, chiar dacă, e drept, în cele din urmă 
el ajunge să înfăptuiască scopurile pe care „viclenia Ratiunii” i le sădise dinainte în 
acele pasiuni si gânduri. Însă abia reflectia filosofică, respectiv ceea ce Hegel 
numeşte „mijlocire”, înţelegerea conceptuală pot recunoaşte acest mecanism. Într-o 
formulare tradiţională, nu „cum” are loc identitatea (orientarea scepticismului 
relativ al lui Goethe privind cunoaşterea umană) este teza identităţii hegeliene, ci 
faptul „că” ea are loc (ceea ce la Goethe se exprimă prin ideea analogiei, a afinitatii 
dintre cunoaștere şi real). Însă istoricismul hegelian admite, principial, şi el, 
schimbarea modurilor de gândire, aşadar și posibilitatea sesizării unor „forme” 
diferite în viitor, pe care filosofia lui Hegel să nu le poată anticipa, ceea ce autorul 
Fenomenologiei spiritului intuieşte că se petrece cu evoluţia din America, un tărâm 
nou intrat, la vremea sa, în istorie. 

Teza identității dintre cunoaștere și realitate nu apare de nicăieri în aceasta 
epocă. O formulase în filosofie deja Kant. Cu toate acestea, desi tributari lui Kant, 
nici Goethe şi nici Hegel nu îşi elaborează concepţia privind ,,formele” (la Goethe 

Gestalt, Urpflanze, Urtier, şi in cele din urmă Urphdnomen, adică forma, planta 
originara, animalul originar si fenomenul originar; la Hegel, Conceptul, Ideea), 
pornind de la gândirea critică a acestuia. Poate exista cu privire la Hegel impresia 
că teoria sa privind identitatea dintre gândire şi realitate, respectiv temeiul lumii, 
vine pe fundalul teoriei kantiene a caracterului de construct al experienței, caracter 
prin care ceea ce apare în afara noastră ca lucru empiric nu este decât profilarea, 
proiectarea „în afara noastră” (respectiv ca impresie în spațiu) a activității sintetice 
a imaginaţiei şi intelectului nostru. Lucrul empiric este un construct al minţii 
noastre, pe fundalul celebrului lucru în sine. Astfel, desigur, în tot ceea ce ne apare 
noi ne vedem cumva pe noi înşine, respectiv vedem ceea ce asigură identitatea 
noastră intelectuală. E de la sine înţeles că în acest context între lucrurile înţelese 
ca fenomene şi capacitatea noastră de cunoaştere există o relaţie de identitate. 
Hegel adeseori se revendică de la Kant în acest sens. Însă în perioada idealismului 
german există şi o altă perspectivă, una pe care o exprima deja Hölderlin atunci 
când spunea: „An das Gotliche glauben die allein, die es selber sind”,, (În cele 
divine cred doar aceia care sunt ei înșiși divini) sau Goethe: 


»War’ nicht das Auge sonnenhaft, 

Die Sonne könnt’ es nie erblicken; 

Lebt nicht in uns des Gottes eigne Kraft, 
Wie kénnt’uns Gotliches entziicken?“* 


(De ochiul nu ar fi solar 

EI n-ar putea privi la soare; 

De n-am avea în noi divinul 

Cum ne-ar putea desfăta cele divine?) 


În aceste versuri este prezentă o premisă gnoseologică, potrivit căreia există o 
unitate între subiectul cunoașterii şi obiectul său, unitate fără de care raportul dintre 
cei doi poli ai cunoaşterii nu ar fi posibil. Este drept, determinarea acestui raport 
este ceea ce constituie originalitatea unei filosofii. $i Kant a admis că între subiect 
şi obiect trebuie să existe o unitate, altfel știința newtoniană, care făcea predicții cât 
se poate de exacte cu privire la un viitor pe care încă nimeni nu l-a trăit, ar fi fost 
imposibilă (doar ca simplă generalizare a experienţei trecute). El a determinat însă 
această unitate pornind de la subiect, ca proiecţie a subiectului în fenomene. 
Cealaltă direcţie, căreia îi aparțin Goethe, Schelling si Hegel, priveşte Natura nu ca 
pe o creaţie a omului, ci îi recunoaşte independenţa, însă, în plus, consideră că în 
interiorul ei există un spirit creator, având aceeaşi esenţă ca şi spiritul uman, aşadar 
există o participare nemijlocită a spiritului uman la spiritul prezent în interiorul 
naturii. În plus, spiritul uman este doar produsul târziu al spiritului activ din natură, 
în așa fel încât cunoașterea pe care o realizează spiritul uman nu este decât o 


8 J. W. von Goethe, Entwurf einer Farbenlehre. Einleitung, in Werke, Bd. 13, Naturwisseschafiliche 
Studien, Hamburger Ausgabe, Deutscher Taschenbuch Verlag, Miinchen, 1981, p. 324. 

cunoastere de sine, o ,,aducere la constiinta de sine” (cum spune Hegel) a 
manifestarilor inconstiente (in sensul ca lipsite de reflectia constiintei de sine, sau 
mai simplu, de asocierea cu un „Eu”) ale Spiritului din interiorul naturii. Pentru 
acest tip de interpretare este valabilă următoarea afirmaţie: „Die Natur ist der 
sichtbare Geist, der Geist die unsichtbare Natur.” („Natura este spiritul vizibil, 
spiritul natura invizibilă”). 

Cel care va realiza această cotitură este Herder. EI va initia noua „filosofie a 
naturii” şi astfel avântul speculativ al idealismului german. „Herder, s-a spus, este 
primul care înţelege şi încearcă să interpreteze natura ca un complex spiritual de 
forte. El deschide pe tărâmul contemplării naturii lumea spirituală a idealismului 
german. El aduce la viata ideile filosofiei naturii şi deschide accesul la experiența 
spirituală a naturii. (....) Herder l-a trezit pe tânărul Goethe.” Pentru Herder, „forța 
vie din sânul naturii este o idee devenită activă care face parte din planul divin al 
Creației” ®. Termenul de „forţă” (Kraft) reprezintă pentru Herder si urmaşii lui 
(Schelling, mai cu seamă, cel care este, de fapt, în această epocă a idealismului 
german, corifeul noii „filosofii a naturii”) echivalentul în natură al spiritului 
uman!!. 

Pornind de la Herder, formele (Gestalten) pe care Goethe şi Hegel le aşază în 
miezul realului nu sunt doar nişte modele logice, lipsite de energie, ci sunt 
înzestrate cu forță, acționează în lumea materială. Ilustrativ în acest sens este 
modul în care Hegel descrie modul de acțiune al ,,Conceptului”: „Conceptul 
insufleteste şi realizează spiritul naturii; el transpune natura într-o devenire către 
spirit. Această capacitate de acțiune a spiritului în natură a fost exprimată de Hegel 
deosebit de frumos în cea de-a doua Realphilosophie a sa, atunci când interpretează 
o sămânță. Îngroparea semintei în pământ îi apare lui Hegel ca o «acţiune mistică, 
magică, ....(prin care se recunoaște — n. C. B.) că în ea există forte tainice, 
adormite încă. Magicianul care dă un cu totul alt sens acestei seminţe, pe care eu o 
sădesc în pământ, cel pentru care o lampă ruginită are un spirit puternic în ea, este 
Conceptul din natură. Samanta este puterea care constrânge pământul ca forța lui 
să-i slujească.»”!? Natura întreagă este în această epocă privită ca un complex de 
forme ideale active ce se metamorfozează unele în altele, aducând în realitate 
structuri organice și materiale din ce în ce mai complexe. 

Din acest punct de vedere se poate înţelege în ce măsură apropierea care se 
face uneori între concepția morfologică a lui Goethe (si a idealismului german) și 
evoluționismul darwinist riscă să cadă într-o confuzie. În acest context, putem 
aminti chiar faptul că Darwin însuşi îl aminteşte în celebra sa Origine a speciilor 
printre iluştrii precursori ai teoriei sale pe Goethe. Este drept, în epocă (sfârșitul 


” Johannes Hoffmeister, Goethe und der Deutsche Idealismus. Eine Einführung zu Hegels 
Realphilosophie, Leipzig, Felix Meiner, 1932, p. 1. 

19 Jbidem, p. 13. 

"| Ibidem, p. 13. 

12 Citat după ibidem, p. 72. 

veacului XVIII şi începutul celui de-al XIX-lea), ca urmare a acumulării din ce în 
ce mai mari de date empirice din ce în ce mai greu de organizat şi de sistematizat, 
se trece, treptat, de la o înţelegere static-creationista a naturii la una evoluționistă, 
dar nu în sensul darwinist. Evoluţia, aşa cum o înţelege această epocă, este o 
evoluţie care leagă speciile între ele fără însă a abandona conceptul de specie. 
Astfel, Goethe este convins de descendența animală a omului, fapt pentru care și 
poate urmări cu asiduitate descoperirea osului intermaxilar la om, elementul care 
părea, până atunci, să fie garanția diferenţei dintre om şi strămoșii săi din ierarhia 
filogenetică. Însă trecerea de la o formă animală la alta, de la o specie la alta, nu era 
în niciun caz înţeleasă ca un produs al influenţei mediului, ci ca un salt „ideatic”, 
ca o transformare a tipului, a fenomenului originar, ideal, ce stătea la baza 
respectivei forme a viului. Natura are un caracter dinamic, evoluează, se 
transformă, însă pentru că în interiorul ei, în miezul ei domneşte o „combustie” 
ideală care generează schimbările din planul fenomenelor empirice. Mediul 
temporal este în acest sens reflectia material-discursivă a planului ideal, logic, 
formal, atemporal. 

Pentru Darwin, asemenea idei sunt doar niște speculaţii. Schimbarea formelor 
viului pentru Darwin nu mai este întemeiată în niciun fel de plan ideatic, şi, din 
acest punct de vedere, se poate spune că nu mai reflectă niciun fel de ordine 
universală (la care gânditorii idealismului german subscriu cu entuziasm). Mutatiile 
minore ale unei varietăți biologice sau alta sunt simple fapte, după cum tot fapt este 
şi acela că una sau alta dintre aceste mici modificări ajung să devină, în funcţie de 
raportul cu mediu, o regulă, o constantă, pe care omul o interpretează apoi ca 
specie dată, imuabilă. De aceea, la Darwin domină modul de gândire ştiinţific al 
secolului XIX, care vrea să reducă totul la cauze de tip mecanic (o anumită 
alcătuire a mediului determină constituirea în timp a unei anumite „specii”), în 
vreme ce în gândirea epocii idealismului german domină cauzalitatea ideal- 
teleologică (o anumită specie apare — erscheint — în timp ca urmare a unei ,,mutatii” 
ideale, care, ea însăși, nu este altceva decât un „moment” al procesualitatii logic- 
ideale a temeiului lumii, a lui Dumnezeu, un moment a ceea ce Hegel numea „un 
joc al iubirii cu ea însăşi”). 

Cel care va sistematiza ideile epocii cu privire la dinamica idealului în natură, 
exprimând astfel și ceea ce gândeşte Goethe, în această privință, este Hegel. Pentru 
Goethe, omul este cel mai înalt produs al naturii, și prin om se deschide accesul la 
o nouă natură, care-şi are propriul mod de a fi. „Prin aceea, spune Goethe, că omul 
este situat pe culmea naturii, el se privește pe sine la rândul său ca o întreagă 
natură, pe care el trebuie să o aducă din nou la o altă culme. În acest sens, el se 
crește pe sine prin aceea că-și interiorizează toate perfectiunile si virtuțile, făcând 
alegeri, punând ordine şi creând înţelesuri, ridicându-se în cele din urmă până la 
producţiile artistice, care ocupă, alături de celelalte fapte şi opere ale sale un loc 
strălucitor. Odată ce opera de artă a fost creată, odată ce ea stă înaintea lumii în 
realitatea sa ideală, ea exercită o acţiune de durată, cea mai înaltă formă de acțiune; 

caci intrucat ea se dezvolta spiritual absorbind toate energiile, ea preia in sine tot 
ceea ce este minunat, demn de veneretie si de iubire. Insufletind forma umană, 
opera de artă ridică omul deasupra lui însuşi, închide cercul vieţii şi activităţii sale 
şi-l îndumnezeieşte pe om pentru prezent, un prezent în care sunt cuprinse trecutul 
şi viitorul. Dumnezeu a devenit om pentru a-l ridica pe om la Dumnezeu” ”. 
Aceeaşi este şi concepţia lui Hegel. Natura reprezintă pentru Hegel „celălaltul 
Spiritului”, exteriorizarea acestuia din planul logic (al simplei ființe) în acela al 
existenţei (al realului). Însă această exteriorizare înseamnă deopotrivă o cufundare 
în dialectica dintre Unu şi Multiplu, cu alte cuvinte o pulverizare a Unului, a 
Conceptului, într-o miriadă de exterioritati. De pildă, legea este unică, dar se 
exprimă într-un număr nelimitat de cazuri concrete. Dar toate aceste cazuri 
concrete nu refac în mod identic legea, Multiplul nu redă stereotipic şi mecanic pe 
Unu. Exteriorizarea nu este una „fotografică”, ci are mai degrabă un caracter 
artistic, plastic, expresiv. Universalul hegelian este într-un travaliu continuu de a se 
ridica de la treapta lui „în sine”, a simplei idealitati logice care nu ştie de sine, la 
aceea de „pentru sine”, adică la conştiinţa de sine, la momentul în care el ajunge să 
ştie de el însuşi. Desi se exteriorizează în natura, universalul, Conceptul, nu se are 
încă pe el însuşi, nu este încă acolo subiect în sensul deplin al cuvântului. El este, 
ce-i drept, subiect, însă doar subiect (iniţiator) al mișcării, al tuturor formelor de 
mişcare din natură. El nu este încă subiect în sensul preeminent al termenului, ca 
subiect al unei intenții, respectiv al unei acţiuni conştiente, al unei mișcări în planul 
spiritului. Întreaga dialectică a naturii reprezintă, de aceea, la Hegel drumul 
universalului dinspre condiţia aceasta a unui subiect închis în galera diversului 
material, pe care-l plasmuieste şi-l frământă din interior în fel şi chip, spre condiția 
unei libertăţi care a lepădat platoșa materială și şi-a atins felul propriu de a fi în 
puritatea cunoaşterii şi a conștiinței. Organicul este o treaptă importantă în această 
eliberare de sine a universalului, prin aceea că acum universalul, concretizat într-un 
individ organic, are puterea nu doar de a mișca (aşa cum face o lege oarecare în 
natură), ci şi aceea de a se mișca (asa cum face un animal). Organicul reprezintă 
astfel prima etapa a interiorizării subiectivitatii, a viitoarei capacități de 
reprezentare. Procesul interiorizării trece într-un plan superior odată cu omul. Însă 
aici începe o altă evoluţie, şi anume aceea a transformării simplei interioritati în 
conștiință şi cunoaştere. Acest proces este redat într-o manieră exemplară de Hegel 
în capitolul dedicat dialecticii conştiinţei de sine din Fenomenologia spiritului, 
acolo unde se arată cum un individ care nu știe încă ce înseamnă a fi om şi care 
este condus exclusiv de impulsurile sale, un fel de alt Enkidu, ajunge să înţeleagă 
încet-încet care este condiţia lui de om. Si în această înțelegere el se vede silit să se 
confrunte cu alti indivizi din jurul său, despre care la început nici măcar nu ştie că 
îi sunt semeni. Drumul către conştiinţa de sine este drumul individului uman de la 


Citat după ibidem, p. 130. 

această condiţie a unei brute naturale către cetățeanul unui stat, cetăţean care a 
înțeles de-a lungul unei milenare istorii că Eul său este un produs al legăturii sale 
cu semenii lui, şi anume cu toţi semenii lui, de acum şi dintodeauna, că el este, 
aşadar, un produs al Istoriei. 

Hegel încheie astfel într-o manieră grandioasă întregul proces intelectual al 
acestei epoci: el reuşeşte să iasă de sub mirajul exercitat de natură, miraj sub a 
cărui fascinatie stau mai toţi creatorii acestei epoci, şi să deschidă un nou orizont 
pentru reflectia filosofică: filosofia spiritului si a Istoriei. După Hegel, ceea ce s-a 
numit până atunci „filosofia naturii” dispare, rămâne doar o curiozitate istorică, a 
ieşit din actualitatea interesului filosofic. Locul său a fost ocupat de istoricitatea 
spiritului, de plăsmuirile din spaţiul eterului conceptual, în locul celor ale eterului 
substanţial. Chiar dacă şi înainte de el se recunoaște specificitatea umanului în 
raport cu natura, analiza relaţiei intime dintre faptul de a fi om și Istorie constituie 
momentul de originalitate al lui Hegel. 

Abstract. The study presents briefly the idea of the history of philosophy in Hegel’s 

1. Actualitatea gândirii hegeliene 


Hegel şi-a încheiat ultimul curs de istoria filosofiei pe care a mai apucat să-l 
predea, la 26 martie 1830, cu, la acea vreme, contribuţii „de ultima oră”: filosofia 
lui Schelling, fostul său coleg de şcoală, precum şi schița propriei filosofii, văzută 
ca rezultat al întregii expuneri făcute. Au trecut de atunci aproape două veacuri. 
Lumea însăşi, nu numai filosofia, s-a schimbat foarte mult; i-ar fi, poate, acum, 
foarte nefamiliară unui om al acelor vremuri. Dar şi noi avem nevoie de un efort 
considerabil pentru a ne transpune afectiv şi intelectual în împrejurările de atunci. 
Ce mai putem aşadar să deprindem — şi mai merită să o facem — de la un învăţat de 
demult, de care ne despart atâtea? Mai are mesajul lui şi o altă dimensiune decât 
cea de arhivă, muzeală? Mai este ceva viu (cum îi plăcea chiar lui Hegel să se 
exprime) în această reconstrucţie a trecutului filosofic care, la rândul ei, face parte, 
pentru noi, din trecut? 

Acestea sunt întrebările care prilejuiesc rândurile de mai jos. Ar fi de dorit ca 
răspunsurile să fie la fel de tăioase pe cât sunt întrebările. Căci avem nevoie şi azi, 
ca întotdeauna, de judecăţi ascuţite, anume făcute ca să ne susțină opţiunile care, de 
cele mai multe ori, sunt anterioare acestora. Experiența celor aproape două veacuri 
care au trecut de când Hegel îşi încheia lecţiile la Berlin ne avertizează o dată în 
plus în privinţa greutăților de a izola convingerile care funcționează în gândirea 
noastră ca prejudecăţi. Mai degrabă avem tendinţa să pornim de la ele ca de la 
evidențe. Atâtea şi atâtea opinii ni se înfăţişează o dată cu propriile lor certitudini, 
încât ceea ce ne rămâne de făcut nu este decât să alegem şi să fim consecventi 
odată ce am făcut-o. Inclinatiile, educaţia primită, autoritatea pe care o au asupra 
noastră ideile ce ne-au fost inoculate printre cunoştinţele culturii elementare oferite 
de şcoală, dau alegerii noastre o notă de firesc, împiedicându-ne s-o supunem 
îndoielii examinatoare. Ne dăm totuşi seama câteodată că asemenea dispoziţie nu 
favorizează discernământul filosofic, ci ocroteşte şi întăreşte certitudinile pe care le 
aveam deja. Paradoxal, cerința preciziei ne poate pune uneori în fata unei imagini 

superficiale, care ni se pare convenabilă numai fiindcă se potriveşte cu aşteptările 
noastre. 

Filosofia, în înțelesul ei cel mai propriu, a recomandat mereu o atitudine 
precaută faţă de aceste aşteptări înşelătoare. Începând de la Kant, mai trebuie 
adăugat că atitudinea precaută a suferit o extindere asupra filosofiei înseşi, asupra 
pretențiilor ei şi mijloacelor de a le satisface. O anumită neîncredere pluteşte şi 
deasupra rezultatelor reflectiei filosofice. Până la urmă însă, aceasta nu este un 
neajuns, ci semnul autocunoasterii. Saltului în necunoscut îi este preferată o înaintare 
cât mai atent pregătită, în care paşii făcuţi către adevăr să aibă o solidă justificare. 

Adesea, fireasca prudență se transformă totuşi într-o veritabilă suspiciune 
care, în momentele ei culminante, devine chiar adversitate fata de filosofie. Faţă de 
alte domenii ale culturii umane, în sensul cel mai larg pe care îl poate avea cultura, 
filosofia oferă azi un spectacol straniu: produse care tin in mod explicit de ea sunt 
îi sunt orientate împotrivă, prezentate ca argumente ultime contra demersului 
filosofic. Hegel şi-a desfăşurat activitatea într-un moment în care acest proces abia 
fusese iniţiat. El l-a sesizat şi a acționat pentru a-l stăvili, deşi filosofia mai 
depozita încă destulă demnitate, încât să se poată spera că va depăşi lesne 
dificultăţile; astăzi i-ar fi probabil mult mai greu s-o facă. Oricum, întreaga lui 
operă poate fi considerată o mărturie în favoarea filosofiei, văzută atât ca domeniu 
distinct al culturii, capabil să ofere propriile valori întregului din care face parte, 
cât şi ca activitate profesională reglementată de aceste valori. 

Prinse în acest context, întrebările de mai sus capătă nota actualitatii, daca 
trebuie numaidecât să fim actuali. O istorie a filosofiei este o evaluare a filosofiei 
ca prezenţă incontestabilă de-a lungul istoriei, cât şi a concepției filosofice care a 
realizat-o. Istoria filosofiei poate sprijini o concepție filosofică sau, dimpotrivă, 
aceasta poate reconstitui „adevărata” istorie a filosofiei. Opinia lui Hegel este că 
între cele două nu există, de fapt, o deosebire. Noi trebuie să vedem cum se susține 
ideea sa, ceea ce are consecințe importante şi azi, indiferent cât de mult se 
deosebeşte epoca noastră de cea în care opinia a fost formulată. Oricum, dincolo de 
orice dispută, lui Hegel i se datorează prima „tratare filosofică a istoriei filosofiei” 
si, din acest motiv, el este considerat fondatorul disciplinei istoriei filosofiei aşa 
cum o cunoaştem azi!. 


2. Ideea de istorie a filosofiei la Hegel 


De fapt, identitatea dintre istoria filosofiei şi concepţia filosofică (care devine 
de fapt, cu această ocazie, sistemul însuşi al filosofiei) nu este data din capul 
locului nici la Hegel, ci este consecința unor evenimente care s-au petrecut în 
conştiinţa care constată identitatea, pentru ca apoi s-o şi expună în forma pe care 
noi o avem dinainte. Această expunere este, aşadar, o autoexpunere. Tratând istoria 


! Alfredo Ferrarin, Hegel and Aristotle, Cambridge University Press, 2001, p. 34. 

filosofiei, constiinta se tratează pe sine însăşi, nu prezintă nişte fapte lipsite de 
legătură cu propriile sale condiţii. Cu alte cuvinte, a înfățişa, de exemplu, filosofia 
lui Platon, înseamnă, simultan şi în egală măsură, a rememora gândirea acestuia şi 
a-i înscrie gândirea în cercul semnificatiilor conştiinţei care operează acest lucru. 
Un asemenea punct de vedere ar putea da impresia azi că încalcă cerințele 
obiectivitatii: a proceda ştiinţific nu înseamnă oare a elimina propriile condiţii din 
examinarea faptului observat? Nu ar trebui să ne îndreptăm către „Platon însuşi” în 
loc să amestecăm în studiul nostru propriile condiţii? 

Răspunsul lui Hegel este că tocmai această cerință a purificării de orice 
dimensiune subiectivă ne poate conduce la o înțelegere greşită a filosofilor pe care 
le vizăm. În acest caz, noi postulăm obiectivitatea. A gândi pornind de la postulate 
nu înseamnă a gândi incorect, ci a te plasa sub linia orizontului filosofiei, 
formulând pretenția unui punct de observaţie privilegiat, din care evenimentele s-ar 
putea lăsa judecate „fără părtinire, aşa cum au fost” şi în care cu toţii ne-am putea 
instala cu uşurinţă, dacă nu cumva suntem deja acolo. Însă, arată Hegel, „Orice 
filosofie este filosofie a epocii sale; ea este o verigă în lanţul întreg al dezvoltării 
spirituale. În consecinţă, ea poate satisface numai interesele care convin epocii 
sale”. Pretentia noastră de a ne fi plasat la locul potrivit pentru a urmări spectacolul 
dezvoltării ideii care se gândeşte pe sine se dovedeşte aşadar iluzorie: privirea 
noastră nu străbate astfel mai departe de propriul nostru context. Suntem prinşi într-o 
structură în mişcare, având totodată impresia că ne aflăm în punctul fix căutat. 

Există o cale de a depăşi această situaţie? Şi, înainte de aceasta, mai ales: ce 
sens are depăşirea însăşi? 

După părerea lui Hegel, sensul este unul /ogic: „afirm deci că succesiunea 
sistemelor filosofice este aceeaşi ca şi succesiunea determinatiilor conceptuale ale 
ideii în derivarea lor logică. Afirm că, dacă curatim conceptele fundamentale ale 
sistemelor care apar în istoria filosofiei de tot ce se referă la elaborarea lor 
exterioară, la aplicarea lor la particular etc., obținem diferitele trepte ale însăşi 
determinării ideii în conceptul ei logic. Invers: dacă luăm progresul logic pentru 
sine, avem în el progresul fenomenelor istorice conform principalelor momente ale 
acestuia”. Pentru a înţelege cum se cuvine aceste cuvinte, trebuie mai întâi să 
constatăm ca /ogicul, la Hegel, nu este un îndreptar al gândirii corecte, aşa cum 
este considerat îndeobşte azi. „Derivarea logică” despre care e vorba aici nu este 
echivalentă cu utilizarea unei scheme, aplicarea unui model abstract la o realitate 
concretă. În acest înțeles, ceva este abstract deoarece este lipsit de intuitii, 
constituit exclusiv în gândire, în vreme ce concretul desemnează prezența unor 
elemente sensibile, pe care schema abstractă le organizează, conferindu-le 
adevărul, care este proprietatea sa, şi transformându-le astfel în cunoaştere. O 
schemă a gândirii, entitate abstractă, nu este adevărată ca atare, ce-i drept, însă 


? G. W. F. Hegel, Prelegeri de istorie a filosofiei, vol. I, trad. D.D. Rosca, ediţie îngrijită de 
Dragoş Popescu, București, Editura Academiei Române, 2005, p. 42. 
3 Ibidem, p. 30. 

numai prin reducerea stării de fapt la schemă putem descoperi adevărul. În acest 
fel, între abstract şi concret persistă o ruptură, pe care Hegel o consideră 
inacceptabilă: „Când adevărul este abstract, atunci el nu e adevărat”. Separarea 
gândirii abstracte de intuiţia concretă nu este decât expresia momentană unei 
trăsături definitorii a spiritului: „Spiritul este dedublare, înstrăinare, dar spre a 
putea să se găsească pe sine însuşi, spre a putea să vină la sine însuşi”. Revenit la 
sine însuşi, spiritul este Jiber, absolut liber. Întreaga lui traiectorie prin ipostazele 
dedublării are ca finalitate libertatea, iar aceasta se realizează numai în gândire. 
Perspectiva aceasta răstoarnă sensurile comune ale abstractului şi concretului. 
„Abstract” înseamnă nedezvoltat, înstrăinat în intuitii, sentimente, interese, scopuri, 
toate exterioare gândirii, în timp ce „concretă” este reunirea opozitiilor succesive în 
care s-a aflat spiritul, gândirea pură“. 

S-a afirmat adesea că filosofia lui Hegel este un imens efort de a înțelege 
istoria. Mai precis, efortul lui Hegel se îndreaptă către înțelegerea posibilităţii 
libertăţii într-o lume istorică”. Libertatea are sens numai pe planul spiritului. 
Spiritul realizat nu mai este istoric, ci logic. Logica este „împărăție a gândului pur. 
Această împărăție este adevărul aşa cum este el în şi 
pentru sine, fără înveliş 5. Istoria este inevitabilă, dar adevărul nu este 
istoric. Pentru o conştiinţă individuală, care trăieşte aici şi acum, adică în condiţii 
istorice pe care nu şi le-a ales singură, dar la care aderă în mod firesc, natural, este 
incomod să fie constrânsă a accepta că vasta extensie temporală prin care spiritul 
ajunge să se realizeze se împlineşte în sine însăşi. E ceva asemănător cu repulsia pe 
care o simțim fata de distanţele astronomice, înțelegând totuşi că universul este aşa 
cum este cu această condiţie. 

Dar conştiinţei îi e proprie activitatea de a se cultiva, de a trece succesiv prin 
diferite forme, proces complicat pe care trebuie să-l înțeleagă în toată amploarea sa 
şi prin care Hegel arată că gândirea „devine forță inconştientă care cuprinde în 
forme rationale diversitatea cunoştinţelor şi ştiinţelor, prinzând şi retinand ceea ce e 


* Ibidem, p. 26. 

> Ibidem, p. 25. 

° Într-o scurtă schiță redactată pe când era profesor la Berlin, Hegel se exprimă foarte clar: 
„Cine gândeşte abstract? Omul necultivat, nu cel cultivat” (Wer denkt abstrakt?, in: Studienausgabe 
in 3 Bande, Ausgewählt, eingeleitet und mit Anmerkungen versehen von Karl Léwith und Manfred 
Riedel, Band I, Frankfurt am Main, Fischer Biicherei, 1968, p. 78). Aceasta este o expunere 
„populară” a filosofului cu privire la sensul termenului de „abstract”, care precizează cu ajutorul unor 
exemple din viata de zi cu zi sensul pe care i-l dă. Trebuie să amintim că, uneori, Hegel foloseşte 
cuvântul şi cu sensul obişnuit, de „mânuire a conceptelor lipsite de substrat sensibil” (cf. Stiinta 
logicii, trad. de D.D. Roşca, Bucureşti, Editura Academiei, 1966, p. 41), dar are în vedere în acest caz 
doar exersarea, formarea, „latura negativă” a activităţii gândirii, nu scopul său, care este concretul. 

TAL. Kojève, Introduction a la lecture de Hegel, Paris, Editions Gallimard, 1985, p. 365. 

8 G. W. F. Hegel, Stiinta logicii, trad. de D.D. Rosca, Bucuresti, Editura Academiei, 1966, 
p. 32. 

esenţial in ele, îndepărtând coaja exterioară si degajând din ele logicul'”. Eruditia, 
colectionarea de detalii nesemnificative ori suprainterpretarea unor mărturii 
îndoielnice, toate acestea nu sunt scopuri ale efortului de cultivare a conştiinţei. 
Evoluţia spiritului se oglindeşte în propria evoluţie a conştiinţei; trebuie surprinse 
momentele în care cele două intră în contact. Aceste conjunctii vor fi prezente a 
priori şi în istoria filosofiei: „fiecare filosofie a fost necesară, şi mai este; deci nici 
una nu a pierit, ci sunt toate păstrate afirmativ în filosofie ca momente ale unui 
întreg”. Nicio filosofie nu a pierit, niciuna „nu a fost infirmată”... aceasta nu 
înseamnă oare consfintirea opiniei după care filosofia nu izbuteste să progreseze, 
teritoriul ei fiind un fel de no man’s land, îndelung disputat, dar niciodată adjudecat? 

De fapt, ni se propune o susținere tocmai a opiniei contrare: fiecare 
experiență a gândirii îi este necesară conştiinţei, nicio experiență anume nefiind 
totuşi suficientă. Experienţa conştiinţei este distinctă de un simplu experiment. 
Constiinta nu poate imita fata de sine punerea în scenă ideală a ştiinţei 
experimentale: fiind întrunite condiţiile Xi, X2, ... Xn are loc fenomenul F. 
Aparent obiectivă prin faptul că este neutră, o asemenea dispoziţie se limitează să 
înregistreze fapte faţă de care rămâne in exterior. În consecință, neutralitatea nu 
este decât incapacitate de a pătrunde în propria dimensiune, în care observaţia şi 
experimentul nu alcătuiesc decât o latură. 

Constiinta este implicată, ea însăşi este fenomenul. În ipostaza 
scepticismului, de exemplu, conştiinţa nu doar verifică valabilitatea unui anumit 
argument împotriva dogmaticilor, nu se străduieşte numai să-l perfecționeze, ci se 
identifică cu atitudinea sceptică, este acest tip de conştiinţă, mai precis o 
„conştiinţă cultivată, în ochii căreia nu numai fiinţa sensibilă nu este adevărată, 
ci nici cea gândită; o conştiinţă care ştie apoi să-şi dea sieşi seamă despre 
nimicnicia a ceea ce este afirmat ca adevăr şi esență; în sfârşit, o conştiinţă formată 
aşa încât să recunoască nu numai că este neadevărat cutare ori cutare ce sensibil 
sau gândit, dar în general că totul este neadevărat”!!. Aşadar, scepticismul nu este o 
simplă atitudine rezervată, ci, mai degrabă, opusul acesteia: „când cineva vrea cu 
orice pret să fie sceptic, nu poate fi înfrânt”. Această dispoziţie radicală înseamnă 
izolarea într-o individualitate complet opacă şi impenetrabilă în toate sensurile: 
„din nimicnicie nimeni nu poate fi alungat afară”!5; numai că, întrucât conştiinţa 
sceptică nu are drept scop propria autosuspendare, ea va integra atitudinea negativă 
ca un moment al său, şi în acest sens ea este cultivată. Este capabilă să evite propria 
disolutie şi să conserve totodată negativitatea care o caracterizează. Simpla 
neîncredere fata de gândirea proprie, fata de datele simţurilor sau fata de însăşi 


” Ibidem, p. 41. 

10 G, W. F. Hegel, Prelegeri de istorie a filosofiei, vol. I, ed. cit., p. 36. 

!! Idem, Prelegeri de istorie a filosofiei, vol. II, trad. de D.D. Roşca, ediţie îngrijită de Dragos 
Popescu, Bucureşti, Editura Academiei Române, în curs de apariţie, p. 85-86. 

? Ibidem, p. 83. 

15 Ibidem, p. 83. 

posibilitatea de a afla adevărul nu ar însemna nimic dacă nu ar fi echilibrată de 
eventualitatea completei anihilări. Ambele laturi conferă conştiinţei sceptice o 
solidă certitudine de sine". 

Experiența scepticismului face parte din conţinutul pe care şi-l oferă 
gândirea; în acest caz, din punct de vedere logic, avem de-a face cu ,,contradictia 
care se suprimă complet pe ea însăși”, din punct de vedere istoric cu afirmarea 
conştiinţei individuale. Aceste evenimente nu pot fi reproduse, precum o reacție 
chimică, ori de câte ori dispunem de ingredientele necesare, ci trebuie înţelese. Nu 
pot fi nici ignorate, ele constituind însăşi substanţa filosofiei. Nu sunt reductibile 
unele la altele. De fiecare dată conştiinţa se angajează într-o nouă experienţă fără a 
o repeta pe cea anterioară. Chiar iluzia de a restaura, într-o configurație ulterioară, 
o experiență încheiată, poate fi la rândul său un tip de experiență. Hegel citează în 
acest sens epoca Renaşterii, scepticismul şi platonismul postkantian etc., arătând 
totodată că din punct de vedere filosofic aceste restaurări ale unui principiu ce tine 
de trecut sunt sterile!€. 

Experienţa completă a conştiinţei poartă numele de cunoaștere absolută 
(absolute Wissen). Deşi nimic nu e cunoscut dacă nu e în experiență", totuşi 
cunoaşterea absolută nu este o sumă a cunoştinţelor sau — mod de a o vedea şi mai 
inadecvat — clarviziune profetică, atotcunoaştere autoproclamată, ci pur şi simplu 
certitudinea nemijlocitului accesibilă oricui, însoţită de cunoaşterea negativului ei 
înseşi, a propriei limite'5. Natura şi istoria sunt limitele despre care este vorba aici. 
Din perspectiva cunoaşterii absolute, cea din urmă apare ca „o mişcare leneşă 
(träge) şi o succesiune a formelor spirituale, o galerie de imagini”. Numai că 
aceste imagini, aceste forme succesive nu sunt ceva străin de Spirit, ci interiorul 
său, în care experiența se păstrează transpusă pe o altă treaptă. 

Hegel este cel care afirmă pentru prima oară nevoia ca filosofiile pe care le 
studiem să fie prezentate în conformitate cu propriul lor concept. Apariţia unei 
asemenea cerinţe nu poate fi înţeleasă corect fără ideea unei conştiinţe aflate în 
evoluţie. Unei conştiinţe fixe, generice, precum cea kantiană, nu îi este discernabil 
„propriul concept” al unei filosofii. În calitate de cognitio ex principiis, pentru Kant, 
filosofia nu poate fi învățată, în sensul formării capacităţii de a reţine şi reproduce 
componente ale anumitor sisteme apărute de-a lungul vremii (cognitio ex datis)”. 
Învățătura acumulată în acest mod este comparată de Kant cu o mască; sub ea, 
omul viu va întâmpina dificultăţi ori de câte ori 1 se va cere să judece folosindu-și 
propria facultate creatoare. Aşadar, pentru Kant, istoria filosofiei nu prezintă 
interes teoretic: este o sumă de cunoştinţe primite din afară. 


14 G. W. F. Hegel, Prelegeri de istorie a filosofiei, vol. IL, ed. cit., p. 84. 

15 Ibidem, p. 115. 

16 G, W. F. Hegel, Prelegeri de istorie a filosofiei, vol. I, ed. cit., p. 43. 

17 Idem, Fenomenologia spiritului, trad. de Virgil Bogdan, Bucuresti, Editura IRI, 1995, p. 459. 

15 Ibidem, p. 463. 

19 Ibidem, p. 464. 

% Imm. Kant, Critica raţiunii pure, trad. Nicolae Bagdasar şi Elena Moisuc, Bucuresti, Editura 
Ştiinţifică, 1969, p. 620. 

Totuşi, facultatea creatoare la care se referă Kant — care este, trebuie să o 
spunem, raţiunea — s-a exercitat întotdeauna destul de aproximativ şi în raport cu 
propriul său conceptus cosmicus”, idealul rational. Filosofii în carne şi oase au 
rămas mereu nişte „artişti ai raţiunii”; ei nu-şi merită în totalitate numele. În 
schimb, Kant arată că ne putem reprezenta şi „un dascăl în ideal, care îi porneşte pe 
toți aceştia, îi foloseşte ca instrumente, pentru a promova scopurile esenţiale ale 
rațiunii omeneşti. Numai pe acesta ar trebui să-l numim filosof, dar cum el nu se 
întâlneşte nicăieri, pe când Ideea legislației lui se găseşte pretutindeni în orice 
rațiune omenească, ne vom tine numai de cea din urmă şi vom determina mai 
îndeaproape ce fel de unitate sistematică prescrie filosofia, potrivit acestui concept 
cosmic”. Observațiile kantiene prilejuiesc unele întrebări. Mai întâi: în ce fel îi 
foloseşte ca instrumente legislatorul raţiunii omeneşti pe filosofii care s-au folosit 
de ea? Răspunsul la această întrebare ne conduce la nevoia de a investiga cum 
anume au dezvoltat ei principiile de la care au pornit, cu alte cuvinte cum anume 
instrumentele şi-au îndeplinit scopurile. Atare demers ne obligă să ieşim din 
propria exercitare a facultății noastre creatoare şi să o înţelegem pe a lor. Apoi: deşi 
dascălul în ideal nu se întâlneşte nicăieri, Kant spune că urmele sale se găsesc 
pretutindeni şi că tocmai pornind de la ele se constituie filosofia, care este totuşi o 
prezență incontestabilă. Nu putem atunci presupune că aceste urme alcătuiesc, 
sistematizate, tocmai acest ideal? În loc de a postula idealul inaccesibil, nu ar fi 
oare mai potrivit să-i descifrăm traiectoria sesizabilă? Şi, în sfârşit: Ideea legislaţiei 
despre care ne vorbeşte Kant se regăseşte identic în orice rațiune omenească, sau 
există modificări ale ei, cu alte cuvinte o dezvoltare a rațiunii? Dacă acestea pot fi 
decelate, nu ar trebui şi inventariate, fie şi numai pentru a le compara cu pretinsul ideal? 

Rezultatele straduintei de a răspunde la întrebările de mai sus sunt în opoziţie 
cu punctul de vedere kantian, care le-a prilejuit. Principiile filosofiilor se 
precizează nu în raport cu conceptul cosmic despre care vorbeşte Kant, pe care 
Hegel îl recunoaşte totuşi, deşi într-o formă modificată, ca lume de natură ideală, 
edificată de gândire pe un teren pe care, în prealabil, l-a curatit într-un mod 
distructiv, provocând „prăbuşirea unei lumi reale”%, a datinilor şi credințelor 
tradiționale ale unei comunități. Ci aceste principii îşi extrag valabilitatea din forma 
la care respectiva comunitate a reuşit să ajungă în urma catastrofei pe care prima 
exercitare a gândirii a produs-o, formă care cuprinde modul de guvernare, viata 
socială, morala, destinele în război, toate elementele noii vieţi spirituale care s-a 
ivit. Ea ajunge să dea naştere unei „filosofii determinate”. Vechea Grecie a ajuns 
pentru prima oară la o filosofie determinată. Din acest motiv, interesul pentru 
filosofia greacă este unul aparte. Este meritul lui Hegel de a fi fixat definitiv poziția 
acestei filosofii în centrul atenţiei istoricului filosofiei”. Pentru epocile care au 


>! Ibidem, p. 622. 

2 Ibidem. 

3 G., W. F. Hegel, Prelegeri de istorie a filosofiei, vol. I, ed. cit., p. 47. 

 Conştiinţa libertăţii, care a insufletit poporul grec, caracterul esenţial al individului, afirmat 
ca o consecință a acesteia, rămân pentru totdeauna necesități imprescriptibile ale apariţiei filosofiei 
(cf. Prelegeri de istorie a filosofiei, vol. I, ed. cit., p. 80-81). 

urmat, filosofia greacă a trebuit în prealabil învățată, reconstituindu-se prin acest 
proces îndelungat capacitățile indicate de Kant, pentru ca în cele din urmă filosofia 
să renască în formă de sine stătătoare. 

Ar fi o mare greşeală să identificăm în „filosofia determinată” un anume 
curent de gândire, dominant la un moment dat în mediul academic sau al ceea ce 
azi numim opinie publică. Dimpotrivă, Hegel o numeşte „conceptul chipului întreg 
al spiritului”. Acesta este „propriul concept” al unei filosofii, pomenit mai sus. Ca 
atare, deşi folosim atributul „determinată”, vizăm prin ea universalul, un universal 
care se realizează, nu unul dat dintru început. Instalarea în universalitatea unui 
principiu, urmărirea lui consecventă, prin încercarea de reducere a tuturor 
reprezentărilor la el, este de fapt dogmatism; recunoaştem că principiul unic este 
necesar şi încercăm să găsim regula aplicării lui”. Descoperirea regulii de aplicare 
a principiului revine ştiinţelor, care îşi spun astfel cuvântul lor în constituirea 
filosofiei determinate. 

Cu toate acestea, nici ştiinţele, nici artele, religia sau politica nu sunt cauzele 
afirmării filosofiei. Gândirea posthegeliană a cheltuit multă energie pentru a 
submina prezumtiva poziţie privilegiată a filosofiei, căutând în cunoaşterea 
ştiinţifică, intuiţia artistică, geneza individualitatii psihice, relaţiile economice sau 
de putere etc. o substituție a presupusului său primat. Hegel însă a contestat şi 
reciproca: că filosofia este temeiul ştiinţei, artei, religiei sau politicii”. Astfel, 
speranţa de a anticipa cu ajutorul filosofiei o ordine umană nouă (şi, de asemenea, 
de a funda creaţia artistică, credinţa etc.) este, hegelian vorbind, o iluzie. 

Filosofia nu dă mijloace de a schimba lumea decât în măsura în care se 
îndepărtează de la propria-i condiţie. Lui Hegel îi era la îndemână exemplul 
filosofiei care a contribuit la declanşarea Revoluţiei franceze. Acesta este însă activ 
în calitate de principiu ideologic”, iar dominaţia filosofiei, care s-a exercitat aici, 


trebuie înțeleasă prin această prismă”. 


25 G. W. F. Hegel, op. cit., p. 49. 

°6 Ibidem, p. 620. 

” Ibidem, p. 49. 

% G. W. F. Hegel, Prelegeri de filosofie a istoriei, trad. P. Drăghici şi R. Stoichiţă, Bucuresti, 
Editura Humanitas, 1997, p. 408. 

? K. R. Popper prezintă într-o manieră care deformează inacceptabil analiza amănunțită a lui 
Hegel asupra fenomenului revoluționar din Franța, moment esențial pentru înțelegerea concepției sale 
asupra istoriei. În general, opiniile lui Popper cu privire la filosofia lui Hegel nu pot fi luate în 
considerare datorită evidentei lipse de interes față de prezentarea corectă a faptelor. Însă, în ceea ce 
priveşte Revoluția Franceză, se impune amendarea afirmațiilor sale. Conform acestora, Hegel s-ar fi 
străduit să pervertească ideile de libertate, egalitate etc. ale Revoluției, simultan cu orientarea 
sentimentelor naționale germane către crearea unui stat autoritar, scop vizat de către monarhul prusac 
după căderea lui Napoleon (K. R. Popper, Societatea deschisă si duşmanii săi, vol. II, Epoca marilor 
profeții: Hegel si Marx, trad. de D. Stoianovici, Bucuresti, Editura Humanitas, 1993, p. 66). Analiza 
hegeliană din locul citat nu dovedeşte însă decât faptul că ideile pe care filosoful ar fi avut intenția să 
le pervertească nu le erau deloc clare celor care le-au proclamat. Mai întâi, sunt subliniate imensele 
sentimente care au însoțit Revoluţia, pe care autorul acestor rânduri le-a trăit, conform relatărilor care 

În schimb, ideile filosofilor francezi, in special ale lui Rousseau, au stat la 
baza filosofiei kantiene, iar aceasta vizează o cunoaştere a libertăţii, pornind de la 
conținutul concret al unei conştiinţe care se concepe pe sine ca infinită. Aşadar, 
abia prin Kant este realizată ideea de libertate care a fost vehiculată în decursul 
evenimentelor din Franţa şi Europa, în sensul că această idee poate sta la baza unei 
„activităţi creatoare reale” a spiritului”. 

„Filosofia determinată” — sau „metafizica”, Hegel o numeşte şi cu acest 
cuvânt — este o reţea, o țesătură de multiple interese şi activități, din care istoria 
filosofiei nu reține decât punctele nodale, de întrepătrundere a gândirii logic- 
formale (pe care cultura ştiinţifică îşi asumă sarcina de a o dezvolta) cu cea istoric- 
simbolică (elaborată în spațiul gândirii religioase), locul in care aceste două 
dimensiuni se află în unitate. Faima de care se bucură un gânditor care a reuşit să 
dea expresie în mod fericit felului personal de a vedea lumea nu are de-a face 
întotdeauna cu unitatea pe care o urmărim aici. De cele mai multe ori, este vorba de 
fapt despre o simplă aptitudine de a comunica experienţe ale vieţii, mistice, etc., cu 
alte cuvinte tipuri de experienţă limitată a conştiinţei, care nu ating completitudinea 
cunoaşterii absolute, deşi pot fi descrise drept „cuceritoare” atunci când resimtim 
profunda lor autenticitate. Mari figuri ale trecutului filosofic suferă în istoria 
filosofiei a lui Hegel o diminuare a rolului care li se recunostea de obicei — în lipsa 
unei analize a conţinutului gândirii pe care au ne-au lăsat-o — de cele mai multe ori 


ni s-au transmis: „Aceasta a fost deci un minunat răsărit de soare. Toate fiinţele rationale au serbat 
această epocă. O emoție sublimă a domnit în acel timp, un entuziasm al spiritului a cutremurat 
lumea, ca şi când abia acum s-ar fi înfăptuit împăcarea dintre divinitate şi lume” (Prelegeri de 
filosofie a istoriei, ed. cit., p. 409, subliniat de către Hegel). Apoi, după consumarea emotiei, apar 
dificultățile de a aduce ideea libertăţii în realitate: mai întâi, este constituit regatul, apoi acesta este 
înlocuit cu teroarea, apoi directoratul, apoi, în sfârşit imperiul. Toate aceste momente succesive au 
proclamat libertatea. Dacă în momentul în care Hegel îşi tinea Prelegerile de filosofie a istoriei 
Revoluţia franceză putea fi considerată un eşec politic (Europa se afla sub dominaţia Sfintei Alianțe), 
nu e deloc deplasată întrebarea: cum de acel sentiment al libertăţii a eşuat prin însăşi transformarea 
lui în libertăţile enumerate? Hegel nu era un agitator postrevolutionar, angajat de partea uneia dintre 
facțiunile nemultumite de status quo, ci un filosof care încerca să înțeleagă fenomenul. Concluziile 
sale sunt de altfel corecte: Napoleon n-a izbutit să constrângă la libertate ţările catolice în care a 
intervenit (Spania, Italia), în care liberalismul se găsea la momentul respectiv în stare de faliment, în 
timp ce națiunile protestante evoluează încă sub influenţa evenimentelor din Franţa. Chiar în Prusia, 
bastion al noii ordini, Hegel arată că „ceea ce a fost lăsat pe seama singurei hotărâri a monarhiei este, 
sub aspectul substantialului, de mică importanță” (vezi Prelegeri de filosofia istoriei, ed. cit., p. 416), 
ceea ce exprimă dispariţia absolutismului. „Fericirea” că monarhul prusac este „nobil”, expresie prin 
care se face trimitere la Vechiul Regim, este însă compensată de observaţia că faptul „este de mai 
puţin interes”, câtă vreme statul îşi află tăria în rațiunea sa: legile şi organizarea, impuse sub 
presiunea ocupației franceze. În Austria, starea naţiunilor imperiului este prezentată în culorile 
sumbre ale lipsei libertăţii lor (vezi Prelegeri de filosofie a istoriei, p. 414), ceea ce corespunde 
realităţii, iar Anglia preferă un sistem care opune principiilor abstracte ale Revoluţiei drepturile 
concrete câştigate de interesul particular începând din epoca feudală, care, totuşi, în acele zile se 
dovedesc de multe ori inconsecvente, adică nu mai corespund realitatilor societăţii moderne. Ideea de 
libertate a Revoluţiei a condus la aceste stări de fapt, instabile însă şi anunțând noi frământări. 
30 G, W. F. Hegel, Prelegeri de istorie a filosofiei, vol. I, ed. cit., p. 50. 

datorită hazardului circulaţiei scrierilor. În schimb, Hegel restabileşte importanţa 
altor gânditori, mai putin vizibili în acel moment, precum presocraticii în general 
(care începând de atunci, rămân în prim planul interesului), sau chiar consideraţi 
neimportanti (precum Heraclit, pe care, sub influenţa lui Aristotel, tradiţia se 
mărginea să-i consemneze obscuritatea, sau Jakob Böhme, în care Hegel vede mult 
mai mult decât un reprezentant al misticismului german, considerându-l unul dintre 
iniţiatorii filosofiei moderne). 


3. Dezvoltarea filosofiei din punct de vedere speculativ la Hegel 


Pentru Hegel, diviziunea istoriei filosofiei, adică împărţirea ei în perioade de 
dezvoltare, trebuie să aibă un caracter necesar”!. În ce constă de fapt această 
cerință? Desigur, un anume eveniment, odată ce a avut loc, nu mai poate fi decât 
constatat, nu avem cum să îl readucem la neființă. Cerinta necesităţii apare din 
acest punct de vedere ca o superfluitate. Însă fiindcă istoria filosofiei nu este, asa 
cum s-a văzut, o înşiruire de fapte întâmplătoare, ci dezvoltarea spiritului, 
necesitatea vizează de fapt surprinderea inlantuirii acestor fapte, legătura dintre ele 
mai degrabă decât consemnarea lor. Necesitatea este atestată de coincidenta dintre 
ştiinţa logicii, a gândirii pure, şi cursul evenimentelor, şi nu de degajarea 
arheologică a acestora din contextul lor. 

A aduce în discuţie azi noţiunea de necesitate în domeniul faptului istoric este 
o acțiune riscantă. Imaginea noastră cu privire la necesitate aparţine ştiinţelor 
naturii. Expresia necesarului este legea naturală. Nu putem însă reduce evenimentul 
istoric la expresia matematică a legilor naturii. Prin urmare, în istorie nu există legi. 

Totuşi, cunoaşterea succesiunii istorice ni se înfăţişează adesea ca o 
justificare a evenimentelor. Istoria este studiată pentru a înţelege cum de au loc 
evenimentele istorice, iar posibilitatea unei cunoaşteri istorice nu este uşor de 
contestat. Din acest motiv s-ar putea emite ipoteza că un anumit tip de legitate 
caracterizează şi domeniul ştiinţelor istorice. Ce fel de lege este însă legea istorică? 

Unul dintre răspunsurile la această întrebare a fost: legile istorice sunt 
dialectice. Acest răspuns i-a fost atribuit chiar lui Hegel. Trebuie însă observat că 
el nu a stabilit niciodată astfel de legi. În orice caz, legile dialectice au ca punct de 
plecare valorificarea noţiunii de contradicţie, spre deosebire de cele ale naturii, la 
baza cărora se află identitatea şi egalitatea matematică. De asemenea, înainte de a 
vorbi despre legi dialectice, e nevoie de un examen al dialecticii însăşi, deoarece 
există mai multe înțelesuri ale acesteia. 

Constantin Noica, spre exemplu, deosebeşte două tipuri de dialectică triadică, 
avându-și originea în gândirea hegeliană: una liniară şi una circulară. În cea dintâi, 
„trecerea de la o triadă la alta pare asigurată de faptul că sinteza primei triade (sau 


31 G, W. F. Hegel, Prelegeri de istorie a filosofiei, vol. I, ed. cit., p. 86. 

întreaga triadă) devine teza celei de-a doua: deci eşti sigur că înaintezi cu 
regularitate, prefăcând sinteza într-o nouă teză şi contrazicând-o spre a deschide o 
nouă triadă”. Aşadar, în interpretarea dialectică liniară (dialectica obişnuită) 
avem, luând ca exemplu Logica obiectivă a lui Hegel, în cazul Calității (prima 
secțiune a Doctrinei despre ființă), Fiinta-pentru-sine ca sinteză a Fiinfei şi Fiinfei 
determinate; Fiinta-pentru-sine ar deschide astfel o nouă triadă, Cantitatea, unde ar 
sta ca teză. În schimb, în dialectica circulară trecerile suportate de Fiinţă, Fiinţa 
determinată si Fiinta-pentru-sine sunt mediate la nivelul Cantităţii (şi anume de 
Cantitate, Câtime şi Raportul cantitativ), ceea ce înseamnă că nu avem de-a face 
cu o succesiune liniară, o trecere directă Calitate — Cantitate, ci cu o 
întrepătrundere a celor două. Numai nevoia sistematizării scrierii sale l-a obligat pe 
Hegel să îşi divizeze materialul ca şi cum ar fi vorba despre categorii care se 
succed, el însuşi semnalează acest inconvenient. 

Chiar dacă facem abstracție de distincția lui Noica şi luăm în considerare 
numai interpretarea liniară, rămân de explicat lămuririle hegeliene de la începutul 
secțiunii a I-a a Logicii obiective, precum cea dupa care „câtimea în formă 
calitativă e raportul cantitativ”, care trimite explicit la „categoriile” calităţii 
pentru trecerile cantitative. Interpretarea liniară preferă să introducă aici o „lege” a 
dialecticii, după care cantitatea trece în calitate şi invers, dar nu înfăţişează niciun 
temei pentru care se întâmplă aşa ceva, preferând să ilustreze trecerile cu exemple, 
deşi ar fi trebuit să descopere temeiurile în structura gândirii, în medierile efectuate. 

Revenind la expunerea lui Noica, să ne concentrăm atenţia asupra 
contradictiei care apare în tipul de dialectică circulară. Fiindcă, în cealaltă, liniară, 
lucrurile sunt clare: contradictia apare direct între momentele sintetice: Cantitatea 
contrazice Calitatea pentru a putea iniţia o nouă triadă. În schimb, dialectica 
circulară nu prezintă un raport direct între Cantitate şi Calitate, ci numai mediat. 
„Atunci”, se întreabă filosoful român, „este tema nouă contradictoriul celei vechi? 
Este oare destul să o contrazici pe aceasta spre a obţine o nouă temă?”; răspunsul 
este cât se poate de ferm: „Nu, căci tema cea nouă nu o contrazice pe cea veche; 
doar cea veche o contrazice pe cea nouă, atunci când aceasta din urmă se întoarce 
asupra primei. lar nici cea veche nu o contrazice la început pe cea nouă, de vreme 
ce conduce la ea, ci doar atunci când o rabati pe a doua peste ea”**. Contradictia 
apare între nivele restrânse ale Calităţii şi Cantitatii (ca să păstrăm exemplul 
acestora, dar el e valabil pentru toate celelalte „categorii” ale Științei logicii), între 
Fiinţă şi Cantitate, între Fiinţă determinată şi Câtime etc. Cantitatea realizată 
(cantitatea calitativă) nu o contrazice pe cea pură, din care provine de fapt, dar 
aceasta o contrazice pe cea realizată, care nu mai este identică cu sine. „Rabaterea” 
despre care vorbeşte Noica este şi o comparație a celor două; dar, în substanţa ei, 
este expresia evoluţiei care a avut loc. 


* C, Noica, Devenirea întru fiinţă, Bucureşti, Editura Ştiinţifică şi Enciclopedică, 1981, p. 91. 
3 G. W. F. Hegel, Stiinta logicii, ed. cit., p. 172. 
34 C. Noica, op. cit., p. 92, subl. aut. 

Acest mod de a prezenta dialectica hegeliană elimină funcţia de Deus ex 
machina pe care contradictia îl joacă în dialectica liniară: oriunde este necesară o 
trecere, se introduce din afară un raport de contradicție şi problema este rezolvată. 
Dialectica circulară este însă, aşa cum arată Noica, „un procedeu riguros” : 

El nu poate fi însă supus simplificărilor. Simplificarea la care Marx supune 
logica speculativă hegeliană are drept consecință o forma de dialectică liniară: 
„calitatea suprimată = cantitatea, cantitatea suprimată = măsura, măsura suprimată 
= esența, esenţa suprimată = fenomenul, fenomenul suprimat = realitatea, realitatea 
suprimată = conceptul, conceptul suprimat = obiectivitatea, obiectivitatea 
suprimată = ideea absolută, ideea absolută suprimată = natura, natura suprimată = 
spiritul subiectiv, spiritul subiectiv suprimat = spiritul obiectiv, moral, spiritul 
moral suprimat = arta, arta suprimată = religia, religia suprimată = cunoaşterea 
absolută”. Această succesiune este la originea stabilirii legilor dialecticii 
marxiste; însă ea dă iluzia unei uniformitati. Dialectica hegeliană nu oferă 
uniformitatea de care au nevoie legile dialecticii. 

Este cunoscută (poate prea cunoscută, ceea ce poate prilejui şi înţelegeri 
eronate) declaraţia lui Hegel, potrivit căreia ceea ce este real este rațional. Aceasta 
are unele consecinţe din punct de vedere speculativ şi asupra istoriei filosofiei. 
Speculativul deplasează însă discuţia pe planul logicii, înainte de a se întoarce 
asupra faptului istoric. Conform interpretărilor clasice, Aristotel deosebeşte patru 
moduri (posibil, contingent, imposibil şi necesar), identifică practic posibilul şi 
contingentul şi, în silogistica modală, operează cu două moduri, posibilul şi 
necesarul. S-a observat însă că, în Despre interpretare (12, 22a, 11), Aristotel ar 
propune cinci moduri: posibilul, contingentul, imposibilul, necesarul, adevăratul”. 
Despre această ultimă modalitate s-a spus că: „În ceea ce priveşte adevăratul, el 
este mai curând o modalitate subiectivă, afectând cunoaşterea şi nu realul. 
Modalitatea adevăratului şi a  ne-adevăratului interesează numai teoria 
cunoaşterii". Însă, pentru Hegel, distincţia dintre cunoaştere şi real este valabilă 
numai în configuratiile conştiinţei anterioare celei a raţiunii, iar distincţia dintre 
logică şi teoria cunoaşterii specifică numai logicii formale, nu şi celei speculative. 
Pornind de la logica formală, şi Kant a fost silit să păstreze aceste distincții, 
culminând în distincţia dintre fenomen şi lucrul în sine. La Hegel, silogismul fiinţei 
determinate este corespunzător categoriei calității din Logica obiectivă, în vreme 
de silogismul reflectării corespunde categoriei relaţiei. Sinteza celor două este 
modalitatea, şi anume necesitatea. Posibilitatea caracterizează atunci configuratiile 
conştiinţei anterioare raţiunii, în care distincţia subiect-obiect este încă asumată de 


35 Ibidem. 

3 K. Marx, Manuscrisele economico-filosofice din 1844, trad. de V. Dem. Zamfirescu, Bucuresti, 
Editura Politică, 1987, p. 140. 

37 Ath. Joja, Teoria aristotelică a modalităţii, în: idem, Studii de logică, vol. III, Bucuresti, 
Editura Academiei, 1971, p. 7. 

38 Jbidem. 

către conştiinţă. Aici este valabilă judecata: „Ceea ce este real e posibil”, 
completată de observaţia că „e posibil tot ceea ce nu se contrazice”. 
Configuratiile conştiinţei anterioare rațiunii caută un criteriu necesar al 
posibilității — sau, cu alte cuvinte, aici „Ceea ce caracterizează demersul logic este, 
în primul rând, caracterul necesar al deducţiei”"! — nu necesitatea realului. Această 
necesitate formală este însă o necesitate nerealizată. În configuraţia raţiunii 
lucrurile nu mai stau aşa. Necesitatea raţională este absolută. „Necesitatea absolută 
nu e atât necesarul, şi e şi mai putin un necesar, ci e necesitate””. Astfel că, la 
Hegel, necesitatea este modul adevăratului, despre care vorbea Aristotel. Rațiunea 
este trecerea necesară de la posibilitate la adevăr. 


wee 


4. Rezultatul dezvoltarii filosofiei sub aspect istoric si sistematic 


„Tinta supremă şi interesul filosofiei este să împace gândul, 
conceptul, cu realitatea”. Despre sensul acestor cuvinte se poate vorbi din variate 
perspective. Unul dintre ele este strict limitat la vremea în care filosoful îşi 
desfăşura activitatea. Ar putea, conform propriei viziuni a lui Hegel, după care 
filosofia este expresia epocii sale, să ne oblige să ne limităm numai la ea. Anul 
1789 făcuse enorme promisiuni, rămase nesatisfăcute deşi încercările de a le realiza 
au antrenat atâtea nenorociri. Aparenta linişte de suprafaţă, recâştigată cu greu şi 
prin renegarea trecutului imediat, ascundea multe frământări subterane. Ce anume 
se poate învăţa din evenimentele recent încheiate a fost de altfel preocuparea cen- 
trală a şcolilor hegeliene care au proliferat după dispariția maestrului, subminând 
echilibrul precar abia instaurat. Toate au încercat să scoată din filosofia sa 
îndrumări pentru viitor. Ar fi însă nepotrivit să reducem la această circumstanta 
istorică mobilul stăruitoarei îndeletniciri a gândirii cu propriul trecut pe care ne-o 
propune filosoful. De ce spiritul, care a consumat atâta istorie până ce a ajuns la 
stadiul realizării conştiente, ar trebui să rămână captiv într-o anumită formă a 
conştiinţei? Sau, cu alte cuvinte, este cunoaşterea absolută, spre deosebire de toate 
celelalte forme ale conştiinţei întâlnite de-a lungul seriei care a condus la ea, un 
recipient fix şi rigid, căruia nu trebuie decât să-i adăugăm substanţă inertă? Ori mai 
degrabă această substanţă va sfărâma în cele din urmă vasul în care este turnată? 

Un alt sens al cuvintelor citate mai sus ar putea fi dat de înţelegerea împăcării 
gândului cu realitatea ca o activitate continuă a celei dintâi. Această viziune este 
autentic hegeliană, fiind lipsită de „speranţa eshatologică a unui sfărșit absolut al 


3 G. W. F. Hegel, Stiinta logicii, ed. cit., p. 535. 

4 Ibidem, p. 536. 

4l Ath. Joja, op. cit., p. 9. 

# G. W. F. Hegel, op. cit., p. 548. 

‘8 Idem, Prelegeri de istorie a filosofiei, vol. II, ed. cit., p. 626. 

istoriei”, atât a istoriei in general, cât şi a istoriei filosofiei. Este, în schimb, mai 


puţin atrăgătoare decât viziunile nefilosofice, profetice, ale revenirii la Vârsta de 
Aur, care i s-au suprapus. Gândirea profetică posthegeliana a căutat în filosofia lui 
Hegel puncte de sprijin, nu în ultimul rând datorită prestigiului intelectual de care 
se bucura aceasta. Hegel era conştient că istoria nu este tărâmul fericirii, perioadele 
liniştite fiind pagini goale în ea; însă nu a profetit un sfârşit al acesteia. 


NOTĂ: Studiul de fata a fost conceput în anul 2005, ca Postfata la reeditarea 
volumului al doilea al traducerii românești a Prelegerilor de istorie a filosofiei ale 
lui Hegel, datorată lui D. D. Roşca. 


14 Mircea Eliade, Aspecte ale mitului, trad. de Paul D. Dinopol, Editura Univers, 1978, p. 172. 

Opera de artă... este în chip esenţial o întrebare, un cuvânt 
adresat inimii care-i răspunde, un apel către suflete şi spirite. 
Hegel 


Abstract. The aim of the present study is to examine Hegel’s topicality. The focus falls 
on Hegel’s conception regarding art, on his belief that in the evolution of art there is a 
certain finality, which he interprets as “the death of art”. If in the case of Hegel the 
issue of art’s death is a condition induced by his philosophical system, the speculations 
of certain contemporary philosophers are triggered by the evolution of the avant-guard. 
With the artistic experiments of the past century, the notion of art has considerably 
enlarged its sphere, and a crisis was generated when artists created objects termed “anti- 
art”. Under the circumstances, can Hegel be called a prophet? 

In the present study we have tried to surmount the empirical and essayistic mode of 
treating the notion of “death of art,” i.e. in addition to the historical evidence, we have 
also searched for a logical possibility to explain the evolution of art history. In this 
sense, our analysis is built upon the intersection between practical reasoning and 
theoretical reasoning. 


Keywords: Hegelian philosophy, esthetics, artistic avant-guard, death of art. 


Adeseori întrebările pe care şi le pun filosofii sunt, prin recurs la metaforă, 
certificate de nastere ale unor probleme. O astfel de problema este cea implicata de 
intrebarile asupra unor consideratii introductive ale lui Hegel la Prelegeri de 
estetică. Este vorba de o problemă stranie, a cărei substanță o constituie un concept 
informal, aproape o metaforă, respectiv ,,mortea artei”. Mai precis, referința 
interpretărilor din filosofia artei şi din estetica ultimelor decenii din secolul XX, 
precum şi ale celor de astăzi, sunt afirmaţiile lui Hegel relative la contemporanii 
săi, care au „depăşit starea de a mai putea venera şi adora operele de artă ca pe 
nişte divinităţi”, întrucât „cugetarea şi reflexia au depăşit artele frumoase”. Ei bine, 
în situaţia în care în cultură sunt promovate alte scopuri şi alte valori, Hegel 
conchide: „arta este şi rămâne pentru noi, în privinţa celei mai înalte destinaţii a sa, 
ceva ce aparţine trecutului. Cu aceasta, ea şi-a pierdut pentru noi şi adevărul 
autentic şi vitalitatea ...” Şi totuşi, epoca modernă nu presupune o abandonare a 
artei, ci doar o repozitionare, adică „arta ne invită să fie reconsiderată de pe 
poziţiile gândirii — susține Hegel — şi anume nu cu scopul de a o face să reînvie, ci 


ool 


cu scopul să înţelegem ştiinţific ce este arta” . 


'G.W.F. Hegel, Prelegeri de estetică, vol. I, Bucureşti, Editura Academiei, 1966, pp. 16-17. 

1. Sistemul hegelian şi devenirea artei 


Avem suficiente argumente ce susțin ideea că dialectica dă seamă de modul 
în care Hegel asumă şi interpretează în mod creator ideile filosofilor care au dat 
viata istoriei gândirii, idei sintetizate într-un sistem filosofic, care cuprinde estetica. 
La rândul ei, estetica hegeliană descrie evoluţia artei ca o succesiune de momente 
din aventura spiritului. Apoi, conform aceluiaşi mecanism dialectic, filosofia lui 
Hegel intră ea însăşi în procesualitatea istoriei, stimulând şi provocându-i pe 
filosofi, unii devenind hegelieni, iar alţii, dimpotrivă. 

În contextul acestui studiu ne interesează actualitatea lui Hegel privind unele 
idei despre artă. Dintru bun început precizăm că „închiderea” artei în sistem 
implică şi o „deschidere”, adică în substanţa artei subzistă contradictia care-i 
conferă viata şi devenire istorică. Din Introducere la Prelegeri de estetică reținem 
că arta îşi are raţiunea de a fi în libertatea de creație şi de interpretare, de aici 
decurgând o consecință importantă, şi anume „producerea şi contemplarea formelor 
artistice ne liberează, pare-se, de orice cătuşe ale regulii şi de orice constrângere a 
ceea ce e supus regulilor”?. Conceptul de libertate denotă in acest caz imaginaţia 
creatoare a omului, ceea ce generează unele îndoieli privind posibilitatea unei ştiinţe a 
artei. Totodată, varietatea extrem de mare a formelor frumosului induce concluzia 
inexistentei unor legi universale ale frumosului. Dar, afirmă Hegel, arta în 
libertatea sa îşi asumă şi alte scopuri. Or, acest joc al aservirii şi liberării de sarcini 
străine creează însăşi procesualitatea istorei artei şi, implicit, a spiritului. „Abia în 
această libertate a sa arta este adevărată artă; ea îşi rezolvă numai atunci sarcina ei 
cea mai înaltă când s-a situat pe sine în sfera care-i este comună cu religia şi 
filosofia şi când ea nu e decât un mod de a infatisa înaintea conştiinţei şi de a 
exprima divinul, de a exprima cele mai profunde interese ale omului, cele mai 
cuprinzătoare adevăruri ale spiritului”. Ei bine, în concepția lui Hegel, libertatea 
artei de a intra în raporturi cu religia şi filosofia face posibilă o ştiinţă a artei, 
cunoaşterea evoluţiei fomelor artistice, a tendinţelor de liberare şi manifestare autonomă. 

În esență, arta este modalitatea exemplară prin care sensibilul este 
spiritualizat. De aici rezultă că generalul sau ideea de spirit se particularizează în 
operele de artă, iar pe de altă parte, prin intermediul artei artistul aspiră să se 
identifice cu universalitatea. Relationarea aceasta are însă istoricitate, subzista într- 
un proces în care creația artistică şi teoria artei se implică reciproc. Pe scurt, Hegel 
afirmă că pot fi justificate doar trei perioade ale artei, şi anume simbolică, clasică şi 
romantică. Pentru a înţelege aceste aspecte ce vizează ,,viata” şi aşa-zisa „moarte a 
artei”, dependenţa de spiritul ce structurează un sistem de gândire, atunci este 
necesară o scurtă privire analitică asupra filosofiei hegeliene. 


? Ibidem, p. 11. 
3 Ibidem, p. 13. 

Sistemul hegelian este forma conceptuală elaborată a istoriei lumii şi a 
omului, a filosofiei ca autogăsire şi identificare a gândirii. În acest mod — 
considera Hegel — filosofia scapă de denumirea metaforică „iubire de înţelepciune” 
şi tinde să devină cunoaştere reală. „Sistemul este, atunci, o vastă epopee a 
spiritului — conchide Emile Bréhiér — o experiență, cum spune Hegel însăşi; în 
efortul său de a se cunoaşte pe sine, spiritul produce succesiv toate formele 
realului, în primul rând cadrele propriei sale gândiri, apoi natura şi istoria, încât 
este imposibil de a înţelege în mod izolat vreuna din aceste forme, ci numai în 
evoluţia sau desfăşurarea în care se produc”. 

Dacă existenţa în totalitatea sa este procesualitatea Ideii, adică evoluţia 
creatoare a unui concept-subiect, iar fenomenele lumii sunt o expresie a mişcării 
conceptelor, atunci şi cunoaşterea este în esența ei o forma de panlogism. Rezultă 
că logica dialectică are ca obiect rezolvarea contradictiilor presupuse în procesul 
devenirii, iar prin conceptul de totalitate „se extinde la dimensiunile unei ontologii, 
a unei filosofii generale”. Este astfel reactualizată teza lui Parmenides despre 
identitatea dintre rațiune şi existență, adică „Hegel logicizează lumea” — cu 
expresia lui Petre Andrei. 

Reconstrucția logică a ontologiei, care este chipul nou al vechii metafizici, nu 
este o gândire aplicată „despre ceva ce şi-ar avea temeiul în afara gândirii”, ci 
„formele necesare şi determinatiile proprii ale gândirii sunt conținutul şi adevărul 
suprem însuşi”. Aşadar, lumea creată şi, corelativ, obiectivitatea ca formă a 
cunoaşterii acesteia sunt relative la conceptul-subiect a cărui mişcare este însuşi 
temeiul lumii în totalitatea sa. „Dacă subiectul ar fi lipsit de posibilitatea 
manifestării şi a realizării sale sub formă obiectivă (= obiectivitatea-subiect), şi 
deci şi de atributul existenţei, el ar fi lipsit, drept urmare a acestui fapt, şi de 
posibilitatea realizării ulterioare a recunoaşterii de sine în şi prin obiect (prin 
obiectivitatea-concept), adică el fiind privat de posibilitatea manifestării sale sub 
aspect obiectiv, ar fi lipsit de însăşi acea posibilitate a sa prin care să poată dobândi 
vreodată cunoştinţă despre sine”. Or, analiza dialecticii conceptului-subiect în 
cadrul sistemului, care este însăşi ,,viata” sa sau creaţia sa, ne dă şi cheia înţelegerii 
modului în care se desfăşoară istoria artei. 

Cu aceste minime precizări generale privind ideea de sistem filosofic, 
considerăm că putem să facem al doilea pas şi să ne oprim la articulațiile istoriei 
artei. Dacă, aşa cum Hegel însuşi afirmă, „tot ce există stă în raport, şi acest raport 


+ Emile Bréhiér, Histoire de la philosophie, tome 11/3, Le XIX e siècle. Periode des systemes, 
Paris, Libraire Felix Alcan, 1932, pp. 738-739. 

> Petre Botezatu, Constituirea logicităţii, Bucuresti, Editura Ştiinţifică şi Enciclopedică, 1983, 
p. 87. 

ê Petre Andrei, Prelegeri de istorie a filosofiei, laşi, Editura Polirom, 1997, p. 107. 

'GWE. Hegel, Știința logicii, Bucureşti, Editura Academiei, 1966, p. 32. 

8 Radu Stoichiţă, Natura conceptului în Logica lui Hegel, Bucureşti, Editura Ştiinţifică, 1972, 
pp. 34-35. 

este ce e adevărat în fiecare existență””, atunci, în stil hegelian, vom spune că şi 


operele de artă, ca expresie a existenţei culturale a omului, au aceeaşi identitate cu 
sistemul ce le determină. $i atunci, implicit, reflectia asupra esteticii lui Hegel este 
reflectia asupra modalitatilor în care a evoluat istoriei artei, a omului ca ființă culturală. 


2. Reacţii ale spiritului nihilist 


Spiritul nihilist, prin recurs la o retorică marcată de metafore seducătoare, 
insistă asupra unei serii de „morți metafizice”, care cuprinde pe lângă mult evocata 
moarte a lui Dumnezeu şi decesul artei. Pe de o parte, putem considera aceste 
discursuri ca speculaţii milenariste, iar pe de altă parte, trebuie să le luăm în seamă, 
deoarece experimentele artistice din ultimile decenii furnizează dovezi ce nu pot fi 
ignorate. Prin manifestările avangardei s-a instaurat o stare aporetica, descrisă de 
Thierry de Duve cu sintagma: artă fără estetică versus estetică fără artă, care pare 
să fie o replică la zi la „antinomia gustului a lui Kant, reformulată ca antinomie a 
artei”. Rezultă o axiomă paradoxală, respectiv, în numele creativității ca facultate 
universală, poate fi asimilată orice ,,creatie” individuală, astfel că „propoziţia 
aceasta este artă, prin care ready-made-ul este atât produs ca operă de artă, cât şi 
judecat a fi o astfel de operă, ar trebui să fie citită ca un enunţ estetic reflexiv, cu 
drept la universalitate în cel mai strict sens kantian”!!. 

Dar ce s-a moştenit de la Hegel? Se ştie că Hegel a pus lumea în mişcare, 
mizând pe contradicţie. Or, de aici şi ideea din Fenomenologia spiritului, adică 
faptul că ideea de artă conţine în sine propriile mecanisme ale devenirii, începutul 
şi sfârşitul. Viaţa artei este o istorie ce se petrece în lumea Spiritului înstrăinat de 
sine. În această lume, începutul artei este marcat de ivirea spiritului artistic, spirit 
ce se manifestă mimetic, pe relaţiile universal-individual, spiritual-sensibil şi, 
totodată, în sfera experienţei religioase. Aici, Spiritul se exteriorizează, iar o formă 
a acestei exteriorizări este religia artei. Concret, spiritul artistic există şi animă 
operele de artă. Dată fiind conexiunea religie-artă, spiritul artistic se 
metamorfozează producând: chipul zeilor sau statuia, imnul, cultul, omul care „se 
pune deci pe el însuşi în locul statuii, ca figură elaborată şi prelucrată pentru o 
mişcare perfect liberă, aşa cum statuia era liniştea perfect liberă”. Dacă un individ 
îşi asumă prin credinţa sa întregul comunităţii, chiar al unui popor, atunci el devine 
„o operă de artă însuflețită, vie”!?. Apoi, spiritele popoarelor tind spre 
universalitatea relaţiei dintre divin şi uman, exprimându-se în epos, în tragedie şi 


? G.W.F. Hegel, Enciclopedia ştiinţelor filosofice, partea I, Logica, Bucureşti, Editura Academiei, 
1962, p. 250. 

19 Thierry de Duve, Kant după Duchamp, Cluj-Napoca, Idea Design & Print Editură, 2003, 
pp. 224-230. 

!! Ibidem, pp. 243-244. 

12 G.W.F. Hegel, Fenomenologia spiritului, Bucureşti, Editura Academiei, 1965, p. 407. 

prin erou. Opusă tragediei, comedia se impune prin prea-omenescul ei, respectiv 
prin „simple gânduri ale Frumosului şi Binelui”, care „suportă să fie umplute cu 
orice conţinut.” Totul cade „la cheremul plăcerii şi uşurinței superficiale a 
tineretului, astfel indus în eroare”. Este „spectacolul comic” l5. 

Cu spectacolul comic s-ar părea că se trage cortina ca în commedia dell’arte. 
Opera de artă se ascunde după mască. Confuzii?! Da, afirmă Hegel. „În starea-de- 
drept, lumea etică şi religia acesteia s-au confundat deci în conştiinţa comică”, o 
conştiinţă fericită. În acelaşi timp, conştiinţa nefericită trăieşte „durerea care se 
exprimă prin cuvântul dur că Dumnezeu a murit”. În acest moment al sfârşitului, 
„statuile sunt numai cadavre, pentru care sufletul care le înviorează, ca şi imnurile, 
sunt cuvinte pe care credinţa le-a părăsit....”!*. Sfârşitul este un moment, în care — 
ne spune Hegel uzând de metafora timpului — operele de artă nu mai conţin „lumea 
lor, primăvara şi vara vieţii etice, în care ele au înflorit şi s-au copt, ci numai 
amintirea învăluită a acestei realități” "°. 

Şi totuşi, acest sfârşit nu este o moarte absolută. Se pare, aşadar, că Hegel ne 
vorbeşte de pierderea unei anume identități. În alte vremuri, omul are alte scopuri, 
care sunt străine de opera de artă şi, ca atare, nu sunt definitorii pentru conceptul de 
artă. În câteva locuri din Prelegeri de estetică, volumul al II-lea, Hegel tratează 
diferitele forme ale creaţiei, precizând că „arta mai întâi numai îşi caută conținutul 
ei adecvat, apoi îl găseşte şi, în sfârşit, îl depăşeşte”. Începutul este marcat de 
arhitectura „care numai tinde spre reprezentarea completă a spiritualului într-un 
element sensibil”, apoi sculptura este o formă de unitate a spiritualului cu 
sensibilul, prin pictură şi muzică se manifestă negația şi diferența, iar poezia „este 
acea artă particulară prin care începe totodată însăşi arta să se dizolve...”!°. În 
finalul volumului, Hegel reia succesiunea formelor artei care se încheie cu 
afirmarea comediei. În mod paradoxal, lărgirea sferei conceptului de artă duce — 
susține Hegel — la autodistrugerea acestei forme de manifestare a Spiritului. 
Procesul autodistrugerii devine inteligibil prin analiza notelor din conţinutul 
conceptului de artă, adică devin dominante notele negative şi accidentale, cele 
proprii, specifice fiind ocultate. 

Un sfârşit al artei! Da, dar cum să-l înțelegem astăzi? Este legea destinului în 
această istorie a artei sau este doar omul? Dacă se manifestă doar artistul, atunci să 
fie orgoliul celui ce se vrea ceva de genul divinității? Nu cumva derapajul unor 
artişti este o consecință a presiunii societăţii? Şi alte întrebări... Între răspunsurile 
credibile reținem că Gianni Vattimo susţine că Hegel trebuie înțeles prin propriul 
său sistem filosofic şi, desigur, în contextul romantismului german. Aşadar, nu este 
vorba de prevestirea unui moment istoric în care nimeni nu va mai picta, sculpta, 
scrie poezie etc., ci de pierderea funcției originare a artei, funcție ce nu depinde 


15 Ibidem, p. 419. 
14 Ibidem, p. 422. 
15 Ibidem, p. 423. 
16 G.W.F. Hegel, Prelegeri de estetică, vol. II, Bucuresti, Editura Academiei, 1966, pp. 366-367. 

doar de artist, ci şi de publicul care, din iubitor de artă, a devenit consumator de 
artă. Astăzi spiritul postmodern, prin banalizarea vieţii cotidiene, prin coborârea 
artei în derizoriu, a contribuit — susține Gianni Vattimo — la „estetizarea întregii 
existente”.'’ Estetizare?! Să înţelegem că arta a devenit, afirmându-şi autonomia, 
ceva similar religiei, un reper existenţial generalizat? Nu! În condiţiile în care 
opera de artă a devenit marfă, dimpotrivă. Mizându-se pe diferenţă, s-a ajuns la o 
stare descriptibilă relativ la conceptele de anarhie şi haos. Starea aceasta este 
surprinsă deosebit de plastic de William Fleming: „Artistul contemporan poate 
intenţiona să încânte sau să irite... El poate încerca, deliberat, să creeze dezordine, 
nu ordine, haos, nu un cosmos. Actul creator poate uneori înlocui semnificaţia 
operei create. Pictorul poate face din tabloul său o «palmă» pentru ochi, 
compozitorul poate face din muzica sa un «ultraj» auditiv”'*. Modul în care Fleming 
descrie decizia artistului, libertatea sa de a opta pentru identitate sau diferență 
relativ la tradiţie, pare să valorifice ideea lui Hegel privind devenirea artei. 

Spiritul nihilist, apetenta pentru diferență au devenit factori de risc pentru arta 
europeană, care a fost invadată de viziuni străine, astfel că Alex Mucchielli afirma 
că s-a produs o „criză a identităţii”, care este resimțită ca o „permanentă 
insecuritate ontologică”. Mai mult, nietzscheenii postmoderni consideră firească 
aşa-zisa eliberare a artelor vizuale de orice determinatie extraartistică, de orice 
constrângere. In acest sens, Jean-Francois Lyotard sublinia că artele sunt 
„debarasate de conotatiile iconografice şi iconologice (în sensul lui Panofsky)””’. 
Interesant este că această aşa-zisa eliberare sau căutare a artei pure are ca efect 
legitimarea empirică a conceptului de „moartea artei”. 

O perspectivă teoretică asupra resemnificărilor actuale privind conceptul de 
„moarte a artei” este dezvoltată de Jorn K. Bramann în eseul Understanding the 
End of Art”, pornind dintr-o perspectivă inedită, respectiv din poziţia unui personaj 
din romanul Phantom Doors”, negustorul de artă Barry Ashton. Fireşte, şi Jorn K. 
Bramann îşi asumă ca premisă filosofia lui Hegel, iar pe parcurs se referă analitic 
la o serie de autori, precum Eric Hobsbawm, George Maciunas, Arthur C. Danto 
ş.a. Cu siguranță, acest amestec dintre ficțiune şi realitate este un mesaj pentru cei 
care se situează pe poziţiile unui realism naiv sau fixati într-o tradiție anacronică. 
Totodată, Jorn K. Bramann acceptă că există o criză în arta contemporană, dar care 
poate fi înţeleasă în mod fals ca o catastrofă culturală. Relativ la situația din 
America şi, în general, din lumea occidentală de astăzi, situaţie caracterizată printr- 


17 Gianni Vattimo, Sfârşitul modernității, Constanța, Editura Pontica, 1993, p. 55. 

'8 William Fleming, Arte si idei, vol. 2, Bucuresti, Editura Meridiane, 1983, p. 277. 

19 Alex Mucchielli, L'identité, Paris, PUF, 1989, p. 98. 

20 Jean-François Lyotard, Le Travail et l'Ecrit chez Daniel Buren. Une introduction a la 
philosophie des arts contemporains. Internet, www.nouveau-muse.eorg/documentation/publications/ 
amejfl.html, p.6. 

*! Jorn K. Bramann, Understanding the End of Art (Înţelegând sfârşitul artei), hitt://faculty. 
frostburg. edu/phil/forum/forums.htm. 

* Publicat la G. Aston Nelson Books, 1998. 

un fel de boom al producţiei artistice, pe de o parte, şi prin ideea susţinută de „o 
serie de gânditori serioşi” cum că „arta și-a terminat într-adevăr cursul”, pe de altă 
parte, el îşi pune întrebarea: „Ce înseamnă să spunem că arta a ajuns la final?” 

Posibilitatea unui răspuns adecvat presupune investigația care scoate 
conceptul de artă din sfera unor anumite înțelegeri contextuale. Totodată, 
elucidarea răspunsului cere şi o analiză a evoluţiei artei occidentale din ultimele 
şase-şapte secole, evoluţie care ar documenta „parcursul artei spre un scop specific 
şi semnificativ”, iar acest scop implică şi „sensul decesului.” Analiza istorică 
începe cu arta care-şi asumă, la fel ca filosofia, condiţia de ancilla theologiae, apoi 
continuă cu procesul de secularizare din Renaştere şi secolele următoare, proces în 
care artiştii obțin treptat autonomia artei. La începutul secolului XX se produce o 
ruptură radicală fata de tradiție, respectiv se afirmă „oficial” că „pictura adevărată 
constă în linii, forme, culori şi texturi, şi nu în niște imagini ori naratiuni pe care, 
de asemenea, le pot exprima”, ceea ce echivalează — susține Bramann — că „artă nu 
este în serviciul nimănui, ci în primul rând este o creaţie artificială, cu propriile sale 
exigente şi propria conştiinţă de sine.” Între artişti, Duchamp cu „ready-made”- 
urile sale a „demonstrat într-un fel sfârşitul artei”. În mod straniu, Duchamp s-a 
plâns într-un interviu: „Când am descoperit ready-made-urile, m-am gândit să 
descurajez estetica. [Mişcarea] Neo-Dada a adoptat ready-made-urile şi au găsit 
frumuseţe estetică în ele. Le-am aruncat în fata ca o provocare uscătorul de sticle şi 
pisoarul, iar acum ei le admiră pentru frumuseţea lor estetică!”. Au urmat 
„trucurile” care erau menite să justifice asertiunea „totul este artă”. 

În acelaşi timp, tot Bramann consideră că acest „final” al artei, centrat 
„exclusiv pe urmărirea idealurilor estetice, ar fi în mod clar un fals reductionism”. 
Referințele la Platon, Hegel şi Wittgenstein, precum şi la arta practicată de 
Rembrandt, Goya şi van Gogh, îl indreptatesc să afirme că „astfel de preocupări 
nonestetice care dezvăluie un adevăr important despre lume sunt prezentate într-un 
soi de echilibru între formele estetice şi conţinutul nonestetic al operei, iar această 
tensiune însăși poate deveni principalul obiectiv al anumitor lucrări”. 

În concluzie, sintagma „moartea artei” nu vizează o abolire a producţiei 
artistice, ci o anumită mutație logică în definiţia ei — consideră John K. Bramann, 
adică: „Arta, în acest moment al istoriei, nu mai defineşte o anumită clasă de 
obiecte, ci un mod de a vedea lucrurile — un principiu transcendental (în sens 
kantian) al percepției.” Aşadar, aşa-zisul sfârşit al artei nu poate fi înţeles ca un 
motiv de disperare. Mai mult, adoptând parcă finalul din Fenomenologia spiritului, 
în care Spiritul Absolut contemplă realitatea, adevărul şi certitudinea tronului său, 
artistul de astăzi poate „să servească din nou scopurilor externe, nonartistice”, dar 
„poate continua să creeze obiecte pur estetice”. Or, plecând de la această idee, 
Bramann îşi încheie eseul său cu unele obiecţii fata de Arthur Danto, precizând: 
„traiectoria majoră a artei nu este una a intensificării autorecunoaşterii ca atare, ci a 
explorării și realizării esteticii.” Cu alte cuvinte, dacă arta se închide în sine, atunci 
această închidere este fără îndoială echivalentul unei morți spirituale. 

Considerăm că actualitatea lui Hegel este dată în ideea: arta nu este artă în 
adevăratul sens al termenului decât dacă exprimă condiția existenţială a omului, 
adevărurile spirituale ce-i conferă identitate. Or, relativ la această concluzie, 
enunturile categorice şi contrare — „Totul este artă” şi „Nimic nu este artă” — 
exprimă condiţia paradoxală a ieşirii din sistem. Conflictul indus de semantica 
acestor enunturi nu creează acea tensiune dialectică care să iniţieze o altă geneză şi 
un alt parcurs istoric al artei. Analiza logică a celor două enunturi ne asigură de 
falsitatea lor, iar legile implicatiei legitimează ideea că falsul implică orice, adică 
din premise false rezultă orice fel de concluzii. Dovadă: experimentele unor artişti 
pot fi descrise ca implicaţii contrafactuale. Adică: 

(a) Dacă Marcel Duchamp a expus un pisoar, atunci toți producătorii de 
vase pentru urinat ar putea reclama calitatea de artist. 

(b) Dacă jupuirea şi tranşarea unei vaci s-a produs într-o galerie de artă, 
atunci şi abatoarele pot deveni galerii de artă. 

În aceste condiţii, expresia „moartea artei” nu mai este reflexul teoretic al 
unei speculații metafizice, ci spectacolul unor manifestări stranii. 


3. Logica, „moartea artei” şi rațiunea „celui de-al treilea om” 


Ce constatăm coroborând asertiunile lui Hegel cu ale filosofilor de astăzi, 
precum şi cu „spectacolul” oferit de avangardă cu succesiunea paradoxală, chiar 
sfidătoare de programe şi manifestări literare şi artistice? Nu există un răspuns, ci 
multiple răspunsuri, ceea ce evident înseamnă o problemă, chiar una filosofică. 
Numai că această problemă pare la prima vedere să fie de natură sofistică, fiind 
vorba de un joc cu negația dintre existenţă şi nonexistenta, dintre artă si antiarta. 
Mai precis, aceste reflecții ale teoreticienilor asupra confratilor, implicit asupra 
artei, precum şi ale artiştilor asupra creațiilor realizate de predecesori sau ale 
propriilor creații, sunt o formă de autopredicatii, adică se constituie în argumente 
din genul „argumentul celui de-al treilea om”. Dar ce ne spune acest argument? 
Argumentarea la care facem referire vrea să ne convingă că dacă un lucru are 
existenţă prin participare la principiul sau ideea care-l justifică, atunci şi ideea şi 
lucrul aferent acesteia trebuie să participe la o a treia esenţă care, la rându-i, ar 
trebui să participe la o a patra ş.a.m.d. Cu alte cuvinte, se iniţiază un proces de tipul 
regressus ad infinitum. 

Particularizînd la nivelul artei ideea aceasta privind raportul dintre operă 
(aparentul lucru sensibil, în acceptie platonică) şi ideea-program sau sistemul 
axiologic al unei epoci ar trebui: a) să putem explica existența operelor ca reflex, ca 
răspuns imaginativ-rational al artiştilor la cerințele teoretice şi idealurile epocii; 
b) să acceptăm speculaţiile privind viitorul artei, viitor presupus ca viziune 
originală, deci în opoziţie faţă de contextul cultural. În ambele situaţii subzistă 

raportul operă-ideea de operă de artă-creator sau interpret, care, deşi implică 
acelaşi tip de mecanism logic, iluzia finalitatii pe traiectul dat de regressus ad 
infinitum este diferit. 

Cazul prefigurat în (a). Se distinge cerința ca individualul să justifice 
generalul şi să susțină valorile fundamentale de întemeiere culturală. Aceste valori 
— Sacrul, Frumosul, Binele, Adevărul — sunt cultivate îndeosebi de cei care le 
identifică în tradiţie, dar şi de cei care le caută în mod original. 

Creaţia tinde să se afirme prin forme subtile de reproducere a unui prezent 
format din împachetări succesive de „prezenturi trecute”. Inovaţiile ce apar în sfera 
empirică a creaţiei artistice propriu-zise şi/sau teoriilor aferente, înnoiri în 
actualizarea unui prezent orientat spre trecut au totuşi un caracter transformator. 
Dacă recurgem la dialectica hegeliană, atunci recunoaştem că dominantă este 
tendința de desfăşurare a spiritului sau, cu alte cuvinte, un proces reproductiv a 
ideii de operă de artă, implicit de artă. Numai că, aşa cum arăta Hegel, fiind vorba 
de un proces, identitatea cultural-artistică a unei epoci cuprinde în sine şi funcția 
diferenţei. Evident, el nu defineşte identitatea în termenii logicii aristotelice, ci 
dialectic, adică identitatea este „negația fiinţei şi a determinatiilor sale”. Prin 
urmare, rezultă că „identitatea este în acelaşi timp raport, şi anume raportare 
negativă la sine, adică diferenţiere a ei de ea însăşi”. 

La nivelul istoriei, jocul dialectic al identităţii şi diferenţei configurează două 
situaţii relative la afirmarea generalului: 

i) În prima situaţie, generalul este idealul căutat şi realizat prin formă, stil şi 
prin tematica abordată. Astfel, referindu-ne doar la artele plastice, constatăm că 
idealul de frumuseţe şi armonie conceput în Antichitatea greacă, concretizat în 
operele lui Fidias, Praxitele, Policlet, Lisip, Zeuxis, Apelles ş.a., este reluat de 
artiştii Renaşterii şi ai clasicismului din secolele al XVII-lea şi al XVIII-lea. 
Aşadar, mai bine de două milenii este vie aspiraţia de a reflecta realitatea în opere 
de artă desăvârşite ca realizare artistică. Frumosul, ca modalitate de ipostaziere a 
generalului, era perceput ca o valoare cu o dublă funcţie, respectiv şi estetică şi 
morală, îndeosebi în acele opere cu tematică religioasă. 

ii) Cea de a doua situație apare într-un mod paradoxal. Artiştii, prin căutările 
lor de susținere a idealurilor axiologice ale unei epoci, deschid implicit şi 
posibilitatea de a le trăda. Astfel, la apogeul Renaşterii se conturează stilistic 
manierismul, controversat ca percepţie, adică era considerat de unii o formă de 
decadenta, de artă ce contrazice idealurile de armonie, iar de alţii ca o noua 
modalitate de căutare a desăvârşirii ideii de frumos. Cu un exemplu, nu putem 
susține în mod categoric că arta promovată de Jacopo da Pontormo continuă 
spiritul creator al lui Leonardo da Vinci sau al lui Rafael sau, dimpotrivă, este o 
formă de negatie. Cu siguranță, arta lui Pontormo este altceva. 


3 W, F. Hegel, Enciclopedia ştiinţelor filosofice, partea I, Logica, ed. cit , p. 223. 

Cu un alt exemplu, pictorul Eduard Manet, deşi vroia recunoaşterea oficială a 
Academiei de Artă, scop urmărit prin abordarea unei tematici agreate: pictură 
istorică şi religioasă, peisaj, nud, portret, totuşi „reuşitele” sale erau în conflict cu 
tradiția, cu tot ceea ce era considerat ideal şi valoare. Analizând apariția artei 
transgresive, Anthony Julius exemplifică momentul prin arta lui Manet, care era 
descris de critici „recidivist al monstruosului şi imoralului”?*. De altfel, Eduard 
Manet a intrat în clasa impresioniştilor, cei care au deschis calea avangardei, a 
căutărilor febrile de înnoire a artei şi, desigur, au contribuit esenţial la demolarea 
tradiției. 

Cazul prefigurat în (a), de căutare şi afirmare a generalului (i) sau de ratare, 
implicit trădare (ii) poate fi ilustrat prin multe alte dovezi concret-istorice, care, la 
rândul lor, dau seamă de lumea reală a culturii. Artistul este un individual într-o 
lume al cărei ideal, ca esenţă a ei, o cuprinde în opera sa. În acelaşi timp, lumea 
este însuşită şi de ceilalți, inclusiv cu opera artistului. Dialectica acestui inedit 
fenomen, evidenţiat ca proces logic necesar de Hegel în Fenomenologia spiritului, 
este surprinsă de Constantin Noica la scara omenescului. Când artistul realizează o 
operă, el obiectivează „însă un ideal de creaţie care e şi al altora, ceilalți participă 
la creaţia sa ca şi cum ar făptui ei. Dar când artistul vede care sunt înțelesurile /or, 
el le arată că e vorba totuşi de opera sa, cu sensurile ei — deci i-a înşelat. La rândul 
lor ceilalți nu participaseră la lucru numai de dragul lucrului, ci şi pentu 
interpretarea lor şi actul lor creator, deci îl înşelau şi ei”. 

Problema pe care o am în vedere este dacă procesualitatea intuită poate fi 
cuprinsă într-o schemă logică, adică putem obţine o dovadă în sensul 
fenomenologiei hegeliene. Credem că dacă admitem că prin opera de artă şi 
interpretarea aferentă acesteia spiritul este în ipostaza conştiinţei de a fi în două 
lumi susținute de jocul identității şi diferenței, atunci înţelegem că şi schema „celui 
de-al treilea om” este convertită din condiţia de regressus ad infinitum într-o formă 
de logică hermeneutică, întemeiată pe relaţia creatie-interpretare. De altfel, aceasta 
viziune ne-o sugerează Hegel însuşi. Identitatea se conexează cu diferenţa într-o 
totalitate, care, luată în sine, are propria identitate, fiind deci moment ce se 
deschide prin diferență spre o altă sinteză. Ei bine, fiecare moment sintetic 
conservă momentele anterioare, confirmându-le, dar şi suprimându-le totodată, act 
ce-şi are expresia în dublul înţeles al cuvântului Aufheben. Avem aici imaginea 
răsturnată a argumentului celui de-al treilea om. Acest proces dialectic triadic — 
crede Anton Dumitriu — poate fi schematizat astfel”®: 


24 Anthony Julius, Transgresiuni. Ofensele artei, Bucureşti, Editura Vellant, Bucuresti, 2008, 
p. 57. 

25 Constantin Noica, Povestiri despre om după o carte a lui Hegel, Bucureşti, Editura Cartea 
Românească, 1980, p. 172. 

26 Anton Dumitriu, Istoria logicii, Bucureşti, Editura Didactică şi Pedagogică, 1975, p. 684. 

A — non-A 


l 
Si 
l 
B —> non-B 
l 
S2 
J 
C — non- C 
l 
S3 


În succesiunea lor momentele de sinteză — S1, S2, S3, ... Sn — desfăşoară o 
logică a relațiilor, care subzistă ca temei al culturii, al unei lumi ce se creează ca 
istorie în vederea omului. Aceste momente sunt expresia logică a adevărului 
fiintarii — afirmă Hegel —, întrucât „tot ce există stă în raport, şi acest raport este ce 
e adevărat în fiecare existență”. 

Identitatea unui moment de sinteză al procesualitatii istorice, de pildă, a 
Renaşterii (b), precum şi diferenţierea sa de Antichitatea-model (a), poate fi redată 
formal astfel: 

Identitatea dialectică: |(a = b) & (a #b)] — S ( Sinteza) 

Aşadar, momentele de sinteză îşi au temeiul în devenire, în jocul dialectic al 
identităţii şi diferenţei. „Temeiul este unitatea identităţii şi a diferenţei, adevărul a 
ceea ce a rezultat a fi diferenţa şi identitatea; el este reflexia în sine, care este 
deopotrivă reflexie în altul şi invers. Temeiul este esența pusă ca totalitate”. 
Astfel, cu un alt exemplu, relaţiile dintre Antichitatea-model (a), Renaștere (b) si 
clasicismul francez (c) pot fi descrise formal ca o structură dialectică, adică partea 
sintetizează întregul şi îl exprimă (aşa cum se vede ilustrat, într-o formulă 
dialectică, de cazul momentului (c): 

aeb&b-—(azb) 

bec&c—(bzc) 

c= {O}, {a}, {b}, {a e b & b — (a #b)}, {b ec&c—(bF c)} 

În ambele formule ținem seamă de diferența dintre relația de identitate si 
relația de egalitate, ambele tipuri regăsindu-se în procesualitatea istoriei artei. 

Apoi, din precizările lui Hegel privind echivalarea conceptului de temei cu 
rațiunea suficientă, deducem că temeiul presupune conexiunea dintre ontologic şi 
logic, adică, sub aspect ontologic, orice proprietate a unui moment al devenirii isi 
are rațiunea suficientă în proprietățile momentelor anterioare sintetizate, pe care se 


2 G, W. F. Hegel, op.cit., p. 230. 
°8 Ibidem, p. 231. 


Actualitatea lui Hegel. Resemnificări ale „morţii artei” 143 


şi întemeiază, iar sub aspect logic adevărul unui moment al devenirii îşi are 
rațiunea suficientă în adevărurile momentelor anterioare sintetizate, pe care se şi 
întemeiază. 

Deoarece inferentele ce conexează momentele devenirii şi fac posibilă sinteza 
se referă la stări de fapt, date ale existenţei istorice, atunci se impune necesitatea 
argumentării şi interpretării hermeneutice. Astfel, prin aplicaţie la istoria artei, 
constatăm că în cazul clasicismului francez (c), al artiştilor şi teoreticienilor ce-l 
justifică, este evidentă preocuparea afirmării unui ideal axiologic, a unui general. 
Se poate afirma că raţiunea suficientă de a fi a clasicismului francez este asumarea, 
interpretarea şi, totodată, exprimarea valorilor ce configurează tradiţia, dar o 
tradiție mereu actualizată. Dacă ne referim concret la unul dintre artiştii 
clasicismului francez, respectiv Jacques-Louis David, constatăm în picturile sale pe 
teme mitologice unele afinități cu opere ale pictorilor din Renaşterea italiană şi cu 
Zeuxis din Antichitatea greacă, dar şi diferenţe ce nu permit confundarea diferitelor 
momente ale clasicismului. 

Cazul prefigurat în (b). Este vorba de starea ipotetică, în care viitorul este 
anticipat speculativ prin căutarea obsesivă a noului. Viitorul este presupus în 
opoziţie faţă de contextul cultural al prezentului. Individualul refuză determinatiile 
oricărui general. Cu alte cuvinte, proiecția imaginară a unei arte a viitorului este 
absurdă, deoarece sintagma „arta viitorului” implică fie un nou general, un ideal 
axiologic justificativ, fie ceva contrar. În prima situaţie, absurdul rezultă prin 
definiție, adică individualului fiindu-i propriu ca determinatie tocmai refuzul 
oricărei determinatii de ordin general, iar într-a doua situaţie viitorul s-ar configura 
prin antiartă. 

Istoria reţine reacţiile agresive ale artiştilor din avangardă de a desființa tot 
ceea ce este legat de trecut şi prezent. Atitudinea nihilistă, o stare de revoltă şi 
anarhie a unor tineri intelectuali, reiese din documente, din creaţiile şi manifestele 
concepute ca program de idei. Simptomatică este atitudinea futuriştilor italieni, aşa 
cum putem citi în Manifestul futurismului: „Noi vrem să preamărim mişcarea 
agresivă, insomnia febrilă, pasul alergător, saltul mortal, palma şi pumnul” (...) 
„Noi vrem să distrugem muzeele, bibliotecile, academiile de orice soi.. 2) Furia Şi 
obsesia originalității, a afirmării exclusive a individualitatii artistului, au alimentat 
schimbarea, seria ismelor, adică începând cu impresionismul şi continuând cu 
cubismul, abstractionismul, futurismul, suprematismul, dadaismul, suprarealismul, 
expresionismul, arta conceptuală, minimalism, neo-dadaism, pop-art, land-art, 
cyberarts, digital-art, virtual-art etc. 

Sub aspect logic, aşa-zisul general propus de artiştii şi teoreticienii 
avangardei prin manifeste şi programe teoretice ființează în diferență, ceea ce 
înseamnă că ființa sa este multiplă. În consecință, avem o succesiune de stări de 


? Mario De Micheli, Avangarda artistică a secolului XX, Bucureşti, Editura Meridiane, 1968, 
pp. 329-330. 

fapt contradictorii, deoarece despre aceste generaluri propuse de dadaisti, 
suprarealişti, conceptualişti etc. se poate predica oricare proprietate ce 
caracterizează multiplul. Numai că ființa multiplului este doar un simulacru al 
generalului, el fiind cu adevărat nongeneral. Deci, imaginea logică a fiintarii 
generalului este falsul, întrucât se încalcă fără îndoială principiul necontradictiei, 
mai exact judecata şi interpretarea celui de-al „treilea om” este falsă. Acest fapt 
rezultă clar din interpretarea propozitiilor: 

(i) Generalul este generalul 

(ii) Generalul este nongeneral sau multiplu de individuali. 

Remarcăm fără greutate contradictia formală între cele două propoziţii. Daca 
recurgem la simbolistica din logică, putem nota: 

Dacă p & q, iar q = ~p, atunci: pF q si gp; din p se inferă q, şi din q se 
infera p 

Viitorul imaginat pare să fie marcat de un nou iconoclasm. „Moartea artei” 
poate fi şi decizia celui de-al „treilea om”, fie de a înlocui imaginea cu o structură 
conceptuală, fie de a o cultiva în exces, dar doar la nivelul senzatiilor. Când interpretarea 
ia locul creaţiei, respectiv cel de-al „treilea om” îşi asumă determinatiile de 
gânditor, expunând în locul unui obiect frumos un obiect gata făcut, un cuvânt sau 
un enunţ, atunci momentul S, are ca referinţă noţiunea de artă conceptuală sau, în 
termenii dedusi din interpretările la filosofia lui Hegel, moartea artei. Seria „ismelor” 
din secolul XX ilustrează exemplar ideea. Astfel, de exemplu Marcel Duchamp 
expune un pisoar, inițiind seria ready-made, iar Joseph Kosuth o instalaţie numită 
Chair (Scaun), care cuprinde un scaun din lemn, fotografia scaunului şi definiția 
scaunului, respectiv un text fotografiat dintr-un dicționar explicativ. 

Este posibil ca paradoxul celui de-al treilea om să confirme moartea artei? Să 
înțelegem că regressus ad infinitum este procesul dialectic ce duce de la artă la 
antiartă? Răspunsurile pot fi la Hegel şi la filosofii ce-i speculează concepția? Se 
pare că întrebările sunt o necesitate ce tin de însăşi condiţia de a fi a filosofiei ca 
operă deschisă. 

Idealismul britanic. Caracteristici si influente 


Climatul filosofic care a caracterizat aparitia curentului idealist in insulele 
britanice a fost deosebit de complex si departe de a putea fi caracterizat ca unitar. 
Tradiția filosofică, consolidată îndeosebi in secolul al XVIII-lea, se prezenta ca un 
amalgam de poziţii în cadrul cărora varietatea prevala asupra unității, ca o 
multitudine de poziţii şi perspective adesea incompatibile, ce poartă, într-un sens, 
caracteristica modernităţii, deşi multe au analoage în vechime. Dintre toate acestea, 
niciuna n-a fost cu adevărat în măsură să ridice pretenția reprezentativității în 
raport cu epoca. 

În 1934, Rudolf Metz scria cu privire la orientările ce compuneau „idealismul 
britanic” al vremii sale că acestea au devenit aproape în totalitate istorie!. În ciuda 
unei asemenea opinii, larg împărtăşite, chiar dacă idealismul britanic nu mai avea 
de partea sa un număr mare de susținători după 1920, în vreme ce formele care au 
supravieţuit au suferit numeroase metamorfoze, el n-a dispărut nicio clipă, după cum o 
atestă lucrările semnificative ale unor filosofi precum H.J. Patton, R.G. Collingwood, 
T.M. Knox, A.C. Ewing ori C.A. Campbell. Acesta din urmă publica, după aproape 
un sfert de veac de la verdictul lui Metz — mai precis în 1957 —, On Selfhood and 
Godhead, o lucrare care, departe de a fi excursul unui „absolutist” de modă veche, 
îl plasa pe autor, datorită accentului pus pe rolul judecății în achiziționarea 


! R. Metz, A Hundred Years of British Philosophy, London, Allen & Unwin, 1938, p. 258. 

cunoasterii, in centrul dezbaterilor tinand de ceea ce s-a numit Broad Church 
Idealism. E drept, numeroşi idealisti insulari din perioada 1870-1950 au căutat să- 
şi prezinte convingerile religioase prin prin prisma „ismului” lor filosofic favorit. 

La jumătatea secolului al XIX-lea, înaintea apogeului idealismului britanic 
posthegelian, J.D. Morell declara că „religia, dacă nu e distrusă de filosofia 
hegeliană, este absorbită de aceasta şi dispare pentru totdeauna ca religie”, idee 
susţinută peste mai bine de jumătate de secol de către McTaggart, care afirma ca 
hegelianismul a fost pentru teologi un inamic deghizat — cel mai puţin vizibil, însă 
cel mai primejdios”. De altfel, scria filosoful şi exegetul A.E. Taylor, McTaggart 
oferea un rar exemplu de combinaţie dintre o credință profundă in justetea 
fundamentală a universului şi în nemurirea omului, şi o negare la fel de ferventă a 
existenţei lui Dumnezeu.“ Nici alti idealişti nu făceau din atitudinea lor filosofică 
un vehicol al credinţei religioase. De pildă, în cazul idealiştilor mult mai cunoscuţi, 
precum F.H. Bradley şi Bernard Bosanquet, Clement Webb scria că nicunul dintre 
cei doi nu considera că există o evidenţă suficient de convingătoare a vieţii de apoi”. 

Dintre ceilalţi idealisti de prestigiu, Edward Caird (1835-1908), Thomas Hill 
Green (1836-1882), Henry Jones (1852-1922), John Richardson Illingworth 
(1848-1915), Clement Charles Julian Webb (1865-1954), Alfred Ernest Taylor 
(1869-1945) şi Andrew Seth Pringle-Pattison (1856-1931) s-au situat mai aproape 
de ceea ce s-a numit la vremea respectivă „ortodoxism creştin” decât McTaggart, 
Bradley şi Bosanquet, în ciuda opiniei discipolului lui Caird, J.H. Muirhead, potrivit 
căruia idelismul britanic a fost dintru început în esență o filosofie a religiei”. 

După cum arată convingător J. Connelly, tendinței generale de retragere a 
idealismului în fata asalturilor empirismului logic, neopozitivismului şi analizei 
antimetafizice a limbajului i s-au opus în deceniile 4 şi 5 ale secolului XX gânditori 
carismatici precum Collingwood, Foster ori Smith şi nu arareori Whitehead, ei 
fiind promotorii unei contraofensive înfăptuite chiar cu armele adversarilor lor’. 

Însă nicio sistematizare a diversităţii de curente şi gânditori subsumati 
idealismului britanic nu este posibilă fără o minimă raportare a acestora la originile 
diferitelor orientări care i-au alimentat versiunile şi i-au conferit complexitatea. 
Deşi nu a avut niciodată structura unei şcoli, acest curent filosofic a cărui origine 


? J.D. Morell, A Historical Critical View of the Speculative Philosophy od Europe in the 
Nineteenth Century, London, Oxford University Press, 1939, p. 17. 

? J.M.E. McTaggart, Studies in Hegelian Cosmology, Cambridge, Cambridge University Press, 
1901, p. 250. 

+ A.E. Taylor, apud A.F.P. Sell, Philosophical Idealism and Christian Belief, Cardiff, 
University of Wales Press, 1995, p. 5. 

$ C.C.J. Webb, Divine Personality and Human Life, London, Allen & Unwin, 1920, p. 252. 

ê J H. Muirhead, The Platonic Tradition in Anglo-Saxon Philosophy, London, Allen & Unwin, 
1931, p. 197. 

7 J. Connelly, „Natural Science, History and Christianity: The Origins of Collingwood’s Later 
Metaphysics”, in D. Boucher and B.A. Haddock (coord.), Collingwood Studies, Llandbybie, Dinefwr 
Press, vol. IV, 1997, pp. 129-131. 

este asociata in mod simplificator cu numele lui T.H. Green, are in fapt premise 
mult mai vechi. Una dintre perspectivele promovate de idealismul de pe continent 
care au influentat evolutiile insulare timpurii a fost dualismul ontologic, cunoscut 
sub numele de „dubla concepţie” a secolelor al XVII-lea şi al XVIII-lea, foarte bine 
primit de numeroşi gânditori creştini insulari. Potrivit acestei perspective, 
fenomenele materiale urmau a fi investigate de către ştiinţe şi evaluate potrivit 
criteriilor studiilor empirice, în vreme ce religiei îi era atribuită, prin intermediul 
unor varietăţi de deism, ordinea transcendentă. 

Alături de dualismul ontologic, idealismul britanic a fost substanţial 
influențat de dualismul gnoseologic iniţiat de Descartes. Pentru acesta, eul era o 
substanță impersonală esenţial distinctă în raport cu lumea materială. Însă o dată cu 
pasul următor, constând în presupunerea că dacă ar înceta să gândească acesta ar 
înceta să existe, filosoful francez făcea saltul la ontologie, care-i va pune şi pe 
receptorii săi de dincolo de Canalul Mânecii in fata a numeroase dificultăţi. Privitor 
la această influență, Webb aprecia că Descartes, cu al sau cogito ergo sum, s-a aflat 
la originea trend-ului subiectivist care a marcat gândirea modernă şi a culminat cu 
criticismul kantian, foarte influent printre idealiştii personalisti în general si printre 
cei ce purtau totodată amprenta realismului scoţian al simțului comun, în particular. 

Prin „revoluția sa copernicană” în filosofie, ce a dus la „obligativitatea” ca 
obiectele să se conformeze cognitei noastre — cu alte cuvinte, la ideea că mintea 
participă activ la crearea cunoaşterii pornind de la ceea ce primeşte pe cale 
empirică —, Kant iniția procesul de depăşire a unui anumit tip de dualism 
gnoseologic, proces echivalat de Henry Jones cu tranziția de la naturalism (sau 
materialism) la idealism’. Pe de altă parte, aprecia T.H. Green, prin distincția dintre 
fenomene — cognoscibile — şi lucruri în sine — incognoscibile — el a lăsat moştenire 
posterităţii propriul său tip de dualism, căruia i-au căzut prizonieri multi dintre 
idealiştii englezi. Tot Green găsea, alături de Caird şi Jones, soluţia rezolvării 
dificultății acestui impas la Kant însuşi, întrucât „în vreme ce trata lumea 
experienţei ca pe un sistem de obiecte—exterioare unul altuia în spaţiu şi străbătând 
faze succesive în timp potrivit unor legi necesare ale coexistentei şi succesiunii — 
[Kant] a arătat totodată că această lume a necesităţii se află într-o relație esenţială 
cu unitatea eului care o cunoaşte. Drept urmare, orice explicaţie a lumii sau a 
oricărui obiect din ea care nu ţine cont de această relație trebuie să fie considerată 
abstractă şi imperfectă”!. 

Criticismul kantian îndreptat împotriva argumentelor ontologic, cosmologic 
şi teologic ale existenţei lui Dumnezeu a avut, de asemenea, un impact profund în 
rândurile idealistilor insulari. Cu toate acestea, principala valorificare a 


8 C.CJ. Webb, Studies in the History of Natural Theology, Oxford, The Clarendon Press, 

kantianismului nu este cea care conducea intr-o directie sceptica, ci, dupa cum 
semnala Green, cea care avea drept rezultat recunoasterea functiei gandirii in 
constituirea lumii cunoscute, mai precis a faptului că lumea pe care o cunoaştem 
ori o putem cunoaşte constă în relaţii cu conştiinţa noastră şi în relaţii ale acestor 
relaţii. Spaţiu, timp, materie, mişcare, forță, nu sunt de fapt moduri ale conştiinţei, 
însă în absenţa acesteia ele n-ar exista”. 

La rândul său, Pringle-Pattison il pretuieste pe Kant pentru afirmarea 
necesităţii unui subiect permanent al cunoaşterii, unitatea subiect-obiect fiind 
indispensabilă oricărei relationari şi pentru susţinerea şi transmiterea către filosofia 
idealistă ulterioară a concepţiei de valoare intrinsecă drept cheie interpretativă 
principală a naturii ultime a realităţii şi de risipire a vrăjii ce plasa subiectul şi 
obiectul într-o poziţie ireconciliabilă'?. Pe de altă parte, Webb observa că, în 
căutările sale — cu ajutorul principiilor gnoseologice proprii — ale unei religii în 
limitele raţiunii, care l-au condus la concluzia că Dumnezeu nu poate fi decât 
obiect al credinţei şi la respingerea conceptului de supranatural şi de religie 
revelată, Kant a manifestat un pronunțat spirit anistoric!î. Această tendință 
anistorică va face o lungă carieră şi în rândul idealiştilor britanici, în ciuda 
influenței hegeliene care s-a adăugat celei kantiene, ori celor ale lui Fichte, 
Schelling sau Schleiermacher. De pildă, cu privire la Fichte, Pringle-Pattison scria 
că, în vreme ce Kant nu era deloc tentat să separe eul transcendental de cel 
empiric — dat fiind că cel dintâi nu era pentru el decât unitatea logică a gândirii în 
general — Fichte identifica eul transcendental cu ceea ce era numit fie „Eul divin 
sau creator”, fie „Ego-ul absolut sau conştiinţa universala”'*. O asemenea 
„corecție” care îl conducea pe Fichte la o cunoaştere ideală al cărei obiect este 
Dumnezeu era preluată de T.H. Green în cadrul neo-kantianismului său. 

Însă ceea ce nu poate surprinde este faptul că printre idealiştii britanici 
influența lui Hegel şi-a disputat cu succes „partea leului”. Promovarea de către 
acesta a Absolutului ca subiect îl făcea pe Henry Jones să remarce că în vreme ce 
Kant a plecat de la distincția subiect-obiect, țelul său fiind mereu acela de a 
reconcilia diferențele, Hegel a urmărit să diferentieze o unitate'5. La rândul său, 
Caird era primul care recunostea că o gândire potrivit căreia există o unitate ce se 
situează dincolo de orice opoziţie — fapt ce conferă oricărei opoziții posibilitatea 
concilierii — nu îi este familiară conştiinţei comune, în primul rând pentru că această 
unitate nu este de regulă un obiect al conştiinţei, ci presupozitia acesteia. Tot Caird 
interpreta raportul lui Hegel cu Kant ca pe o încercare de a lega experienţele etică 

şi intelectuală ale omului direct de viata divină şi astfel de a înrădăcina individul 
abstract kantian în viata istorică a comunității €. 

Spre deosebire de Fichte, care sfârşea prin a identifica în mod abstract 
subiectul cu obiectul (privind lumea exterioară ca pe opusul spiritului) şi cu 
Schelling a cărui gândire panteizatoare punea în pericol distincţia subiect-obiect 
(pentru el lumea exterioară reprezentând doar repetiţia şi co-egalul spiritului), 
Hegel privea lumea exterioară spiritului ca pe manifestarea necesară a acestuia, 
aşadar ca pe acel ceva în şi prin care spiritul se poate realiza — exclusiv — pe sine”. 
Cu alte cuvinte, majorității idealiştilor insulari Hegel le apărea ca cel mai prețios 
aliat în rezolvarea dihotomiilor gnoseologice şi ontologice lăsate moştenire de 
Kant. Pe de altă parte, numeroşi comentatori au subliniat numărul şi importanța 
efectelor secundare ale remediului hegelian. După cum era de aşteptat, influenţa lui 
Hegel întâlnea o tradiție filosofică fertilizată deja de un compositum alcătuit din 
gnoseologia lockeeană, idealismul psihologic al lui Berkeley, scepticismul humean 
şi filosofia scoțiană a simțului comun; aceşti factori au contribuit la îndreptarea 
idealiştilor britanici într-o direcție neo-kantiană şi au limitat într-o oarecare măsură 
victoria lui Hegel. 

În secolul al XVII-lea, climatul filosofic britanic se plasase sub influența 
platoniştilor de la Cambridge; în prima jumătate a veacului următor, Berkeley îşi 
avansa idealismul său psihologic. Conexiunile dintre aceste două curente şi 
idealismul post-hegelian sunt atât de slabe, iar schimbările de direcţie — în special 
cele de inspiraţie kantiană — atât de semnificative, încât nici nu se poate vorbi despre 
vreo influență majoră a idealiştilor din secolele XVII-XVIII asupra post- 
hegelienilor. Cu toate acestea, numeroşi reprezentanţi târzii ai idealismului insular 
au făcut eforturi susținute în direcția acordării poziţiilor lor cu cele ale lui Berkeley 
şi chiar cu cele ale platoniştilor de la Cambridge, motiv pentru care considerăm 
oportună o referire succintă la aceştia din urmă. Fi au pornit în elaborarea 
doctrinelor lor ca adversari ai materialismului lui Hobbes şi ai doctrinei lui 
Spinoza, pe care o considerau materialist-atee. În ceea ce priveşte dualismul 
cartezian, atat de discutat în epocă, Henry More (1614-1687), unul dintre 
principalii promotori ai ideilor filosofului francez la Cambridge, scria, în 1667, că 
acest dualism nu putea fi decât fatal pentru platonism şi, drept consecință, pentru 
creştinism. Pe o poziţie asemănătoare se situa şi Ralph Cudworth (1617-1688) care 
credea că lucrurile din univers nu se înalță de la o perfecțiune mai mică la una mai 
înaltă, ci coboară, ori „alunecă”, de la o perfecțiune mai mare la una inferioară, cu 
alte cuvinte că originalul primordial al tuturor lucrurilor nu era ființa cea mai 
imperfectă, ci, dimpotrivă, cea mai perfectă. 

Însă influența lui Descartes a fost mult prea puternică pentru ca aceşti 
gânditori să i se poată sustrage. Distincția operată de Cudworth între simţuri şi 
gândire şi perspectiva sa asupra relaţiei spirit-corp şi asupra sezatiei poartă aceasta 


16 E. Caird, Essays on Literature and Philosophy, Glasgow, Maclehose, II, 1892, p. 435 si urm. 

amprenta. La randul lui, Locke, desi nu face parte din tabara idealista (dar care 
trebuie totuşi amintit, datorită influenţei sale „proto-kantiene” asupra idealistilor) a 
avut numeroase puncte de convergenţă cu filosoful francez. De pildă, ambii limitau 
cunoaşterea la domeniul adevărurilor necesare. Privind spiritul şi materia ca pe 
două substanţe distincte, ei distingeau clar între cognoscibil şi incognoscibil, 
făcând din determinarea limitelor rațiunii omeneşti şi din închiderea prăpastiei 
dintre obiect şi subiect telurile ultime ale filosofiei. Asemenea lui Kant mai târziu, 
Locke afirmă existența incognoscibilului, înmânându-i lui Hume ştafeta sceptică 
„filtrată”, e drept, prin dezvoltarile gnoseologice berkeleyene. Potrivit lui Berkeley, 
cunoaşterea este un proces pe de-a-ntregul intern, ceea ce face superflue 
preocupările vizând trecerea de la „intern” la „extern”. Una dintre cele mai 
elocvente idei ale sale care a alimentat această atitudine se regăseşte în repingerea 
pretentiei — apreciată drept culme a absurdului şi a lipsei de fundament — că 
lucrurile negânditoare au o existență proprie, distinctă de percepţia lor de către 
spirit. Pe de altă parte, privit de către un Pringle-Pattison drept un preludiu al 
nihilismului sceptic humean, idealismul sau spiritualismul lui Berkeley era 
sancționat pentru faptul că nu garanta drepturile obiectului, fiind o teorie şchioapă, 
lipsită de apărare în fata incursiunilor ulterioare ale propriei logici". Idealismul, 
materialismul şi humeismul, crede acelaşi Pringle-Pattison, 


au sens numai în legătură cu presupunerea unei dualitati a substanţelor auto- 
existente de la care experienţa porneşte ca de la cauzele ei. Aceste teorii 
există ca negări ale unuia sau altuia dintre factori ori ca afirmare a 
s-a fondat iniţial această ipoteză a existenței duale. Hume e un sceptic 
deoarece nu poate dovedi nici realitatea — în înţelesul pe care i l-a dat 
metafizica lui Descartes sau cea a lui Locke — spiritului, nici pe cea a 
materiei. Dar dacă asemenea realități nu sunt decât ficțiuni ale gândirii 
privitoare la ele este atât de departe de posibilitatea oricărei cunoaşteri reale, 
încât trebuie privită mai degrabă drept un preliminar indispensabil al 
dobândirii adevăratei noţiuni de realitate”. 


Un alt filosof care a exercitat o influență considerabilă asupra lui Pringle- 
Pattison şi asupra lui A.E. Taylor a fost Thomas Reid (1710-1796), mai ales 
datorită susţinerii de către acesta a ideii contactului nostru cu o ordine subiectivă. 
Mai mult, el interpreta judecata (plasată, ca mai târziu, la Kant, la nivelul 
aprehensiunii) ca nereferindu-se la simpla aparență, argumentând împotriva opiniei 
berkeleyene că obiectele cunoaşterii sunt idei prezente în mintea noastră, prezumție 

care, scria Reid, nefiind mai mult decât o ipoteză nedemonstrabila — teoria ideilor — 
, ar fi făcut din teorii ca cele ale lui Berkeley, Descartes, Locke ori Hume 
prizonierele scepticismului”. Pe de altă parte, Pringle-Pattison remarca faptul că 
„dualismul natural” al şcolii grupate în jurul lui Reid, cu toate că susținea — 
împotriva idealismului subiectiv — independenţa lumii în termenii vechii doctrine 
dualiste, în fapt neagă această doctrină. Prin susținerea teoriei percepţiei imediate, 
îşi continuă Pringle-Pattison argumentarea, acest curent filosofic scoţian 
subminează în fapt separatia dualistă dintre materie şi spirit”. 

În altă ordine de idei, e un loc comun faptul că dechiderea britanicilor către 
filosofia germană a fost inițiată mai mult de către oamenii de litere decât de către 
filosofi. Figura exemplară de cărturar care a îndeplinit acest rol a fost cea a lui S.T. 
Coleridge (1772-1834), mai ales sub aspectul răspândirii ideilor romanticilor 
germani. Alături de el, merită a fi menţionat cel putin William Hazlitt cu ale sale 
Lectures on the English Poets and the Spirit of the Age”. Datorită existenţei unor 
baraje culturale între spațiul german şi cel britanic — care au dus la numeroase 
interpretări defectuoase ale filosofiei germane (în frunte cu cea kantiană) în spaţiul 
insular — înşişi cărturarii care au luat contact direct cu gândirea germană au fost 
adesea greşit intelesi. De pildă, Coleridge, deşi influenţat de către Kant (care a fost 
receptat în insule mai degrabă ca „transcendentalist” decât ca filosof „critic(ist))”?%, 
a fost cu mare uşurinţă etichetat drept kantian, când, în realitate, spre deosebire de 
autorul Criticii rațiunii pure, pentru care Dumnezeu, libertatea şi nemurirea 
reprezintă postulate şi condiții ale gândirii, pentru Coleridge Dumnezeu, libertatea 
şi nemurirea sunt accesibile aprehensiunii rațiunii. 

După o perioadă de receptare eronată a filosofiei germane de către filosofi 
precum Dugald Stewart şi Thomas Brown, ideile filosofului de la Königsberg au 
intrat într-o perioadă fastă în insulele britanice datorită înţelegerii lor mult mai 
adecvată de către William Hamilton (1788-1856). Acesta saluta demolarea de către 
Kant a vechii metafizici rationaliste, având convingerea că neputinta rațiunii umane 
nu s-ar datora, ca în opinia marelui filosof german, unei particularităţi a rațiunii 


ceea ce, ca „absolut”, este esențialmente în afara relației — un handicap asociat 
oricărei cunoașteri”. Astfel, Hamilton credea că lăsa posibilitatea unui obiect 
transcendental al credinţei, Neconditionatul, lectura sa a lui Kant fiind de fapt una 
subordonată apologeticii creştine, ceea ce îl transforma într-un partizan al 
scepticismului şi subiectivismului. 


21'T Reid, Works, vol. I, ed. W. Hamilton, Edinburgh, Machlachlan and Stewart, 1863, p. 283. 

22 Sell, op. cit., p. 23. 

3 W, Hazlitt, Lectures on the English Poets and the Spirit of the Age, London, Dent, 1910. 

24 RD. Maurice, Moral and metaphysical Philosophy, vol. II, London, Macmillan, 1882, p. 619. 

Dean Mansel (1820-1871), un adept al interpretării apologetice hamiltoniene, 
a încercat să adâncească distanţa dintre dogmele creştine si criticismul filosofic, 
astfel încât cele dintâi să nu poată intra sub incidenţa celor din urmă. Potrivit lui 
Webb, refuzul de a-i permite rațiunii orice interferență cu revelația deținând 
atributul transcendentei depline face din plasarea istorică, drept precursor, a lui 
Mansel imediat înaintea lui Herbert Spencer — creatorul „celui mai ambițios ... 
sistem al naturalismului pur din secolul al XIX-lea” — o ironie a împrejurărilor”. 
Căci, o dată cu cel din urmă, filosofia britanică intra sub auspiciile „scientismului” 
alimentat de fizică şi evolutionism. Însă dominaţia lui Spencer avea să pălească 
destul de curând, ca urmare a sosirii — oricum foarte întârziată, a gândirii hegeliene 
în spațiul insular din pricina insularismului grupat în jurul moştenirii lui Hume şi a 
turnurii pronunţat teologizante a multora dintre curentele filosofiei britanice, la 
care se adăugau retinerile britanicilor fata de orice import german. Hegel era pentru 
prima oară menționat în 1829 de către Hamilton în studiul său The Philosophy of 
the Unconditioned”, însă aducerea lui propriu-zisă în arena dezbaterilor 
intelectuale i se datorează în primul rând tot scriitorilor, în special Thomas Carlyle, 
la care pot fi adăugaţi şi alţii, precum Wordsworth, Browning şi George Elliot. 

Printre filosofii care au preluat această ştafetă se numără John Grote 
(1813-1866), J.F. Ferrier (1808-1864), T.C. Sanders şi J.H. Stirling (1820-1909), 
ultimului datorandu-i-se de altfel cea dintâi lucrare de anvergură despre Hegel, The 
Secret of Hegel (1857). E drept, Stirling interpreta atât gândirea hegeliană, cât şi pe 
cea kantiană ca având unul şi acelaşi unic obiectiv, repunerea în drepturi a credinței 
in Dumnezeu”*. Acestor autori li se pot adăuga si alţii, tranducători şi/sau interpreți 
ai lui Hegel precum William Wallace, William T. Harris sau Benjamin Jowett. Prin 
efortul unor asemenea gânditori se constituia, după 1870, un curent post-hegelian 
semnificativ în filosofia britanică. Acesta dobândea un profil complex, în special 
datorită filtrării sale, fie neo-kantiene, ca la T.H. Green, fie prin filosofia scoțiană a 
sensului comun, ca la Pringle-Pattison. Promotorii săi salutau ajutorul oferit de 
deschiderile idealiste hegeliene în direcţia anihilării dualismelor ontologic şi 
gnoseologic din care filosofia britanică nu mai putuse ieşi după influenţa suferită 
din partea ideilor carteziene. 

Mai modesti în ambițiile lor de reconstruire a realităţii decât autorul 
Fenomenologiei spiritului, post-hegelienii britanici s-au simţit în special inspirați 
de imanentismul Absolutului hegelian, chiar dacă uneori au tratat în manieră 
hegeliană şi chestiuni ținând de morală, religie sau politică. Imanentismul idealist 
era de asemenea binevenit ca armă de combatere a transcendentalismului deist — 
predominant în secolul anterior —, a cărui credinţă într-un Dumnezeu îndepărtat, 
chiar daca benevolent, îl lăsa dezarmat în fata tentațiilor sceptice şi chiar 


°6 Ibidem, p. 92. 

agnostice”?. O altă rezultantă a răsunetului idealismului hegelian a fost declinul 
accentuat al materialismului (ca cel al lui Huxley), precum şi al agnosticismului de 
tip Spencer. Idealistul J.R. Illingworth, de pildă, îi acuza pe materialisti, în 1894, că 
abstractizau anumite elemente din cadrul experienţei întregului, pe care le 
„solidificau” cu ajutorul imaginaţiei, ca mai apoi să le privească drept cauze ale 
spiritului care le-a imaginat şi nu invers". Ca şi naturaliştilor, care omiteau spiritul 
din tabloul realității, materialiştilor le era opusă ideea supremației unificatoare, 
obiective, a spiritului. 

De asemenea, idealiştii se simțeau destul de puternici şi pe frontul combaterii 
pozitivismului comtian, a cărui negare a existenței unui obiect transcendent al 
religiei era respinsă de un Edward Caird ca lipsită de sens". În ceea ce priveşte 
empirismul, în fond dominant, promovat de gânditori emblematici precum Spencer, 
Mill, ori Bain, idealiştii îl acuzau de subminarea teologiei datorită senzualismului 
şi atomismului său. În ceea ce priveşte atitudinea lor faţă de pragmatism, se poate 
spune, pe scurt, că idealiştii îl pretuiau pentru credinţa sa într-un principiu imanent, 
dar că îi respingeau cu vehementa subiectivismul. 

Pe de altă parte, nu este greu de imaginat marele entuziasm fata de ştiinţe, în 
special printre intelectualii britanici, mai ales după apariția Originii speciilor a lui 
Darwin. Însă, aparent paradoxal, evoluționismul darwinist şi efervescenta pe care a 
generat-o n-au stopat ascensiunea idealismului, ci, dimpotrivă, i-au furnizat — ca şi 
adversarilor naturalişti ori materialişti, de altfel — un suport ştiinţific, chiar dacă 
interpretarea dată de idealişti teoriei evoluţiei era una foarte specială. Potrivit lor, 
evoluţia reprezintă parcursul spiritului imanent, având drept moment culminant 
omul în ipostaza sa spirituală. Astfel, evoluționismul era subsumat dorinței 
idealiştilor de a face din religie o formă a experienţei umane la fel de importantă 
precum cea estetică, morală ori ştiinţifică, de realizare a unităţii dintre uman si 
divin şi de depăşire a dualismului. 

După cum este lesne de înţeles, aceste idei n-au stârnit doar entuziasm în 
insulele britanice, ci şi adversitati, atât din partea materialiştilor si naturalistilor, cât 
şi a unor teologi şi filosofi creştini influenţi, precum James Denney (1856-1917), 
care respingeau patronajul filosofiei asupra obiectului religiei şi caracterul 
nemijlocit al unităţii om-Dumnezeu promovate de adepții insulari ai lui Hegel”. 


Logică istorică, antipozitivism şi post-hegelianism: filosofia lui F.H. Bradley 


Metafizicianul şi moralistul post-hegelian, socotit de istoricii filosofiei cel 
mai mare idealist britanic al secolului al XIX-lea, a fost Francisc Herbert Bradley 
(1846-1924). El este, totodată, considerat exponentul cel mai proeminent al 


* H, Jones, Idealism and Practical Creed, Glasgow, Maclehose, 1909, p. 241. 

OTR, Illingworth, Personality Human and Divine, London, Macmillan, 1904, p. 48. 

mişcării antipozitiviste din Anglia vremii sale, cu o operă vastă şi complexă din 
care nu lipsesc pasaje obscure ori discuţii care şi-au pierdut actualitatea”. Prima sa 
lucrare, Presuppositions of Critical History, publicată în 1874, este un pamflet la 
adresa metodelor şi principiilor criticismului biblic extrem al Şcolii de la Tübingen, 
condusă de David Strauss, pe care le analizează filosofic. Pornind de la concluziile 
legate strict de problemele metodologiei cunoaşterii istorice precum obiectivitatea, 
rolul mărturiei istorice, subiectivismul istoricului, analiza critică a evidenţei etc., 
Bradley a trecut la construcția unei logici orientată către epistemologia istoriei şi, 
prin intermediul acesteia, la o metafizică — inspirată de dialectica şi istorismul 
hegelian — în care realitatea era concepută dintr-un punct de vedere radical istoric. 
În logica sa, dezvoltată în Principles of Logic", Bradley desfăşoară o polemică 
constructivă împotriva logicii pozitiviste bazându-şi argumentarea pe o analiză 
atentă a cunoaşterii istorice. De exemplu, potrivit convingătoarei prezentări 
sintetice făcută de R.G. Collingwood tratării de către Bradley a problemei 
judecăților cantitative, pentru acesta 


particularul concret şi universalul concret sunt ambele reale, fiind nume 
diferite pentru individual. Aşadar, real este individualul care, deşi unic, 
conţine diferenţe interne. Realitatea nu constă nici în particularul izolat, nici 
în universalul abstract, ci în faptele individuale a căror fiintare este istorică. 
Această doctrină este teza fundamentală a Logicii lui Bradley. În lucrarea sa 
monumentală Appearance and Reality, publicată în 1893, această idee este 
dusă mai departe. Aici, teza fundamentală este că realitatea nu se deosebeşte 
de aparențele ei, acunzându-se în spatele acestora, ci se identifică cu ele şi 
formează un întreg, un sistem unic despre care putem spune că este alcătuit 
din experienţe şi că toate experienţele noastre sunt o parte a lui. O realitate 
astfel definită nu poate fi altceva decât viata însăşi a spiritului, adică istorie în 
accepțiunea idealistă a termenului”. 


Appearance and Reality dă seama, printre altele, de preocupările filosofului 
de a găsi un criteriu metafizic sau absolut potrivit căruia propozițiile ultim 
adevărate pot fi deosebite de celălalte. Un asemenea criteriu este pentru Bradley 
ideea de non-contradictie; în opinia lui, „realitatea ultimă este [constituită] in aşa 
fel încât nu se contrazice pe sine; iată un criteriu absolut”. Acestei căutări i se 
subsumează şi efortul lui de a divide propozițiile de tipul subiect-predicat în valide 
şi nevalide. În cele din urmă, Bradley va echivala această soluţie cu identificarea 
unei trăsături a subiectului care reprezintă o condiţie atât necesară, cât şi suficientă 
a oricărei predicatii a acestuia, lucru deloc nou în filosofia tradiţională, acesta fiind 


3 R. Wollheim, F.H. Bradley, Penguin Books, Harmondsworth, 1959, pp. 11-12, 228. 

in fapt telul ganditorilor atunci cand incercau sa investigheze natura substantei 
conceputa ca purtatoare de proprietati. 

In capitolul XII din Appearance and Reality, Bradley face prima incercare de 
a caracteriza fundamentul pozitiv plecand de la care realitatea exclude inadvertenta 
ori inconsistenta, afirmând că „realul este individual”. Pe parcursul capitolului 
XX, el dezvoltă acest argument pe coordonate formale, atribuind realităţii două 
caracteristici care îi asigură autoconsistenta, şi anume individualitatea şi 
perfecțiunea; în fine, în capitolul XXIV, Bradley revine la aceasă discuţie, 
argumentând că fiecare din aceste două atribute poate fi analizat sub două aspecte, 
extensiunea şi armonia. A spune că ceva este un adevărat individual înseamnă a 
spune că acesta are o anumită unitate, că elementele sale nu intră în coliziune, ci 
formează un tot coerent. Altfel spus, adevărata individualitate necesită armonie. De 
asemenea, un adevărat individual nu poate fi restrâns sau finit întrucât, în caz 
contrar, tot ceea ce se află în afara lui l-ar limita şi i-ar altera individualitatea. 
Această dublă nevoie a individualitatii de armonie şi de extensiune este, în opinia 
lui Bradley, o consecinţă a faptului că cele două se implică reciproc. 

Acelaşi argument este aplicat şi perfecțiunii, lucru surprinzător, având în 
vedere că perfecțiunea este privită ca un concept moral, asociat lui „trebuie”, în 
vreme ce individualitatea şi realitatea sunt concepte existențiale, asociate lui „este”. 
Argumentul lui Bradley în favoarea acestei conexiuni este că, pentru a constitui un 
individual, un obiect trebuie să fie autosuficient; dacă orice altceva există, acest 
ceva ar fi legat de obiectul în cauză, care ar depinde astfel de el. Dacă perfecțiunea 
există în afara individualitatii, cea din urmă ar fi legată de cea dintâi şi astfel ar fi 
dependentă de ea; cu alte cuvinte, n-ar fi autosuficientă, deci n-ar constitui o 
adevărată individualitate. Prin urmare, individualitatea şi perfecțiunea ar fi una. Cel 
de-al doilea argument merge de la perfecţiune la realitate: perfecțiunea implică 
valoare, iar valoarea nu poate fi identificată cu nicio calitate dată; în caz contrar, a 
spune că un obiect are valoare ar fi totuna cu a spune că are un caracter sensibil, 
lucru contrar opiniei generale că valoarea nu e ceva sensibil. Dar, dacă perfecțiunea 
nu e o calitate a obiectului, atunci, crede Bradley, ea e exterioară tuturor calităților. 
Ea nu poate fi exprimată în idei, ci este ceva imediat, nemijlocit. La fel stau 
lucrurile şi în ceea ce priveşte existența sau realitatea, care reprezintă ceva ce ne 
vine prin intermediul experienţei şi nu poate fi capturată în idei; este elementul 
imediat la care contribuie sentimentul (feeling), ceea ce separă domeniul gândirii 
de cel al realităţii. 

Interpretările particulare date de Bradley individualitatii şi perfecțiunii 
conduc la negarea, pentru toate lucrurile, a atributelor de ,,individual” şi „perfect”, 
cu o singură excepţie: Totalitatea sau Întregul, sau Absolutul**. Întreaga discuţie 


x» 


„pozitivă” despre natura realității poate fi interpretată ca o discuție despre 

substanță, concepţia despre aceasta din urmă fiind una dintre principalele rădăcini 
ale doctrinei moniste — exprimabilă prin propoziția „realitatea este una” — a lui 
Bradley. Următoarea doctrină — în ordinea importanţei — expusă de autor, 
exprimabila prin propoziţia „realitatea este experienţă”, este idealismul. Monismul 
şi idealismul sunt considerate complementare prin aceea că idealismul se găseşte 
într-o relaţie (formală) cu categoria de calitate similară relației (formale a) 
monismului cu categoria de cantitate. Referitor la idealism, Bradley scrie: „Când 
ne întrebăm cu privire la materia care umple un contur gol, am putea răspunde 
printr-un cuvânt, şi anume spunând că materia este experienţă ... [e]xperienta 
sensibilă, pe scurt realitate, şi că ceea ce nu e astfel, nu e real.”* 

În sprijinul doctrinei sale, Bradley aduce argumentul epistemologic tradiţional 
în favoarea idealismului, care spune că tot ceea ce întâlnim ori acceptăm ca real, tot 
ceea ce numim fragment al existenţei sau fapt este întotdeauna găsit în combinaţie 
cu experiența; astfel stând lucrurile, asertiunea că acesta ar exista în absența 
experienţei nu are sens. Şi dacă nu poate exista în absența experienței, înseamnă că 
nu poate fi distins de aceasta; în fine, dacă nu poate fi deosebit de experienţă, 
atunci el nu este altceva decăt experienţă. Realitatea trebuie să fie experiență, 
experienţă a esenței sale, ceea ce nu înseamnă că tot ceea ce este real e reductibil, 
în manieră solipsistă, la experiența mea. Întrucât, împreună cu eul (the self) există 
în experienţă un conţinut care se identifică drept noneu, un obiect care se situează 
„în fata” subiectului experienţei, opunându-i-se. A spune că o experienţă este „a 
mea” înseamnă a face apel la conţinutul experienţei; iar dacă orice apel la acest 
conținut dezvăluie, întotdeauna, existența a ceva diferit de eul sau sinele 
subiectului experienţei alături de existenţa eului, atunci propoziţia ce afirmă că 
fiecare experienţă pe care o am este a mea nu reprezintă o premisă mai bună pentru 
argumentul solipsist decât propoziţia ce afirmă că fiecare experienţă pe care o am 
este despre mine, şi aceasta deoarece prin afirmarea oricăreia dintre aceste 
propoziţii noi afirmăm faptul existenţei a ceva diferit fata de sinele nostru. 

Odată respins solipsismul, Bradley trece la o altă problemă, crucială pentru 
idealism. Ea poate fi exprimată prin întrebarea dacă tot ceea ce „survine” în 
experiență este experienţa cuiva, dacă se petrece într-un „centru de experiență 
finit”, sau dacă, dimpotrivă, există experiență „neataşată”. Semnificația acestui 
aspect este evidentă; căci cineva ar putea spune că, în vreme ce este doar posibil ca 
totul să fie experienţă, este de neconceput ca lucrurile să stea astfel dacă experiența 
este limitată la cea actuală, aceasta însemnând că nimic care nu este gândit, ori 
întreţinut în mintea cuiva, nu există. lar cu privire la natură, scrie Bradley, 


ni s-ar putea răspunde că e prea vastă spre a fi interiorizată de către oricât de 
multe fiinţe înzestrate cu percepţie. Incă o dată, natura nu este perceptibilă în 
totalitate. Atâta vreme cât sunt în viata, creierul meu este un exemplu evident 


3 Thid., p. 144. 


Idealismul britanic — de la tradiţie la contextualism 157 


al acestui fapt. De asemenea, ne putem gândi şi la obiectele cunoscute doar 
prin intermediul microscopului şi la corpurile, intangibile şi invizibile, de a 
căror existență ne asigură ştiinţa“. 


În continuarea argumentului, lumea gândirii este chemată să o completeze pe 
cea legată de simţuri prin intermediul judecății potrivit căreia, deşi a fi perceput 
înseamnă a exista, pentru a exista nu este neapărat necesar a fi perceput; este 
suficient a fi conceput. Cu alte cuvinte, în vreme ce unele lucruri sunt percepute şi 
gândite şi prin aceasta le este afirmată existenţa, există şi lucruri care sunt doar 
gândite, având însă acelaşi drept de a li se afirma existenţa ca şi în cazul în care ar 
fi percepute. Soluţia unificatoare a tuturor acestori tipuri de existente este 
formulată, nu fără ambiguitate, de către Bradley, în felul următor: „În cadrul 
Absolutului, unde fuzionează conținuturile tuturor eurilor (selves) finite, aceste 
existente gândite se recombină in mod necesar, cumva, cu perceptibilul”!. 

În fine, în ceea ce priveşte raporturile dintre denotatele celor două concepte 
din titlul lucrării fundamentale a lui Bradley, respectiv aparența şi realitatea, 
aurorul le deosebeşte atât formal, cât şi material. În plan formal, existența a ceea ce 
este real poate fi asertată necondiţionat, în vreme ce aparenţa este cea a cărei 
existență poate fi asertată numai în urma introducerii de condiţii in asertiunea 
respectivă. La nivel material, realitatea este cea care există prin sine, în vreme ce 
aparența există doar în condiţie de dependenţă fata de, ori ca un adjectiv privitor la, 
altceva. În fapt, crede Bradley, cele două deosebiri nu se diferenţiază în mod 
semnificativ, ceea ce le face reductibile una la cealaltă. Acesta reprezintă unul 
dintre temeiurile ostilitatii lui Bradley fata de orice speculație care încearcă să se 
dispenseze de experienţă ori să treacă dincolo de ea. Ideea de obiect care modifică, 
unifică, ori transcende datul fără a fi niciodată el însuşi dat este pentru el un 
nonsens. În ceea ce priveşte absolutul — abordat fenomenalist, în consens cu 
antitranscendentalismul şi scepticismul lui Bradley — acesta conferă adevăr si 
realitate fenomenelor numai în cadrul său, el însuşi fiind nimic deasupra sau în 
exteriorul simplelor fenomene care, la rândul lor, nu există ca atare, ci 
transfigurate, „transmutate” în interiorul absolutului. 

Una dintre principalele obiecţii aduse de către filosofii idealişti creştini lui 
Bradley, ca şi lui Bosanquet, de altfel, este respingerea echivalării Absolutului cu 
Dumnezeu, deoarece, scrie cel dintâi, „în ultimă înstanță Absolutul nu se poate afla 
în relaţie cu nimic [nefiind o conştiinţă de sine eternă şi omnirelationala, cum crede 
Green] întrucât nu poate exista o relație practică între el si vointele finite... În 
calitatea sa de Realitate supremă, [Absolutul] ... este in mod necesar 
suprapersonal“. Asemenea consideraţii atrag criticismul lui H. Jones, dar şi al lui 
E. Caird şi Prigle-Pattison, care atribuie Absolutului personalitate şi iubire”. 


“9 Thid., p. 274. 

4l Thid., p. 383. 

* Idem, Essays on Truth and Reality, Oxford, Clarendon Press, 1914, pp. 428, 436. 
8 Sell, op. cit., p. 120. 

Ca un „corectiv” adus lui Bradley, Webb insista asupra necesităţii de a 
distinge între „absolut”, semnificând exterioritatea în raport cu orice relaţie şi 
„perfect” sau „complet”. În primul sens, absolutul este un concept abstract care 
implică „nelăsarea a nimic pe dinafară, dar nu spune ce se află acolo”, un concept 
descris de A.E. Taylor ca satisfăcător din punct de vedere metafizic, însă „cu totul 
inadecvat ca descriere a lui Dumnezeu, sau a Absolutului experienţei religioase”. 


Concluzie. De la post-hegelianism la contextualism 


În ciuda diversităţii lor, putem considera că idealiştii britanici împărtăşesc, 
sub aspect epistemologic, două premise pe care le-au adoptat de la gânditorii 
germani: în primul rând, că nu pot exista entități, fapte sau indivizi izolate sau 
izolaţi, toate trebuind înţelese în termenii relationarilor lor esenţiale; în al doilea 
rând, înţelegerea unui obiect implică cunoaşterea genezei şi evoluţiei lui. Gânditorii 
aparținând acestui curent eterogen consideră diferitele căi de obţinere a cunoaşterii 
lumii „modalităţi de înţelegere”, „forme ale experienţei”, „sisteme de idei”, 
„universuri de discurs”. Ele nu sunt lentile conceptuale prin care noi privim o lume 
exterioară nouă şi independentă în raport cu noi, nici „filtre” care permit 
pătrunderea de ,,fascicole” selectate şi fragmentate ale realității. De asemenea, nu 
sunt privite nici drept colecții de fapte juxtapuse spre a constitui diverse edificii de 
cunoaştere, nici idei care ne facilitează dobândirea mijloacelor prin care teoretizăm 
experienţa; ele sunt pur şi simplu experienţa însăşi. 

Idealiştii britanici considerau, în manieră kantiană, că mintea e o entitate 
activă în cadrul eului care realizează experienţa, însă au respins posibilitatea 
lucrului în sine. Ei nu au admis existența unei lumi a faptelor ori a obiectelor 
distincte în raport cu eul experienţei, argumentând că mintea şi obiectele ei ale 
cunoaşterii sunt inseparabile. Prin această atitudine ei respingeau asertiunile 
empiriste şi pozitiviste privitoare la lumea independentă de mintea celui care 
întreprinde cunoaşterea. Singura realitate posibilă este, în acest sens, „conştiinţă”, 
mintea fiind „alcătuitorul” lumii, iar experienţa — în afara căreia nu poate exista 
nimic — este în ultimă instanță gândire, adică o lume a ideilor. Un univers de 
discurs nu facilitează mijloacele de contemplare a obiectelor potrivit cu sine, ci 
creează obiectele. Realitatea nu e obiectul gândirii, ci e creată şi susținută de 
gândire. După cum se exprimă Bradley, natura însăşi, sau corpul, ca obiecte ale 
ştiinţelor naturii, nu au o existență obiectivă; ele sunt „ficțiuni convenabile”**. 
Ideea a fost continuată în secolul XX de Collingwood, care scria că natura, „ca 


toate iluziile ... e o plăsmuire a minţii care încearcă s-o conceapă”. 


4 CCI. Webb, Problems in the Relation of God and Man, London, Nisbet, 1911, p. 188. 

5AE. Taylor, The Problem of Conduct, London, Macmillan, 1901, p. 440 si urm. 

“© F.H. Bradley, Appearance and Reality, p. 236. 

“TRG. Collingwood, Speculum Mentis or the Map of Knowledge, Oxford, Oxford University 
Press, 1924, p. 267. 

Teoria idealistă a cunoaşterii din spaţiul britanic (şi nu numai) propunea o 
înțelegere în esență (proto-)contextuală, implicând o cunoaştere a genezei şi 
dezvoltării ideilor investigate, ca părţi ale unor universuri de discurs la care 
subscrie subiectul investigator. Contextualismul, chiar şi în această formă 
incipientă promovat în special de Bradley, Bosanquet şi mai apoi mult mai elaborat 
de către Collingwood, asigură condiţiile înțelegerii proprie universurilor de discurs 
particulare, în cadrul cărora diferitele ştiinţe reprezintă maniere autonome de a 
conferi inteligibilitate masei de date nediferentiate. In ultima vreme, când 
implicaţiile argumentelor foştilor adversari britanici ai filosofiei analitice au fost 
redescoperite şi reconsiderate în raport cu filosofiile dezvoltate ulterior, precum cea 
a lui Kuhn, cu diversele curente hermeneutice, ori cu orientările postmoderne, tot 
mai multi analişti remarcă pionieratul abordărilor idealiştilor britanici în raport cu 
aceste direcții din filosofia contemporană“. 


48 S. Toulmin, „Introduction” to An Autobiography by R.G. Collingwood, Oxford, Clarendon 
Press, 1978, pp. xiv xvi. 


MUZICA ŞI FILOSOFIE 
ÎN OPERA LUI FRIEDRICH NIETZSCHE. 
PREMISE ALE UNEI NOI ÎNȚELEGERI A LIMBAJULUI 
MUZICAL DIN EPOCA POSTROMANTICA* 


ALEXANDRU BOBOC 


Abstract. The study begins with Nietzsche’s understanding of nihilism and the 
possibility of overcoming it by creation. It is emphasized that due to the fact that in 
Nietzsche’s work different modes of creation meet, the texts cannot be read in a 
conceptual key, but require a double lecture, one of meanings (propositions) and one of 
thoughts. But the latter is intended as a musical one, which requires an interpretation of 
Nietzsche’s works in conjunction with the changes in European music of the second 
half of the nineteenth century and the first half of the twentieth century. In this context, 
it is emphasized the status of the problem of time in Nietzsche’s work and in the new 
theories and musical creations. 


Keywords: nihilism, the transmutation of values, eternal return, time, musical creation. 


1. Epoca în care a trait Friedrich Nietzsche (1844-1900) si a scris (poezie şi 
filosofie, a compus muzică) se caracterizează (îndeosebi după anii ’60 ai secolului 
XIX) printr-o schimbare de direcție în formele culturii (ştiinţă, artă, filosofie, 
morală, religie, chiar în tehnică), în planul creaţiei aceasta survenind ca o criză în 
modul de a simți stilul şi de a recupera comprehensiv-teoretic rămânerea în urmă 
față de noile realizări în forma „operă”, mai particular fata de noile limbaje ale 
artei, ştiinţei, filosofiei. 

Este de observat că moştenirea romantică, deşi supusă (pe alocuri) unei critici 
severe, continuă să fiinteze; şi nici nu se poate altfel, căci un stil cultural, odată 
constituit, nu poate fi depăşit decât prin resemnificare şi reintegrare într-o 
modalitate numită (convenţional, desigur!), în cazul de față, „postromantică”. 

Deşi greu de definit, conceptul de „postromantic” trimite semnificativ la o 
înnoire atât stilistică, cât şi în formele (şi „tehnicile”) instituirilor valorice, precum 
şi în estetica şi filosofia artei. Poate că tocmai în acest sens, Nietzsche — un adevărat 
barometru al timpului — anunţa criza modernităţii târzii şi, definind cultura ca 
„unitatea de stil artistic în toate manifestările vitale ale unui popor”, constata 
următoarele: „Mult din ceea ce este ştiinţă şi învățătură constituie, însă, fie un 
mijloc necesar al culturii, fie un indiciu al acestuia şi s-ar potrivi mai bine cu opusul 
culturii, cu barbaria, adică lipsa de stil sau amestecul haotic al tuturor stilurilor”. 


* Text de bază al comunicării (şi al participării la dezbateri) la: Simpozionul MUZICĂ ŞI FILOSOFIE, 
cu tema: Liedul postromantic, Cluj-Napoca, Academia de Muzică „Gheorghe Dima”, 6-7 mai 2011. 

' Fr. Nietzsche, Unzeitgemdfe Betrachtungen, I (1873), în: Sämtliche Werke. Kritische 
Studienausgabe in 15 Banden, hrsg. von G. Colli und M. Montinari, Bd. 7, Berlin/New York, dtv, 
Miinchen/W. de Gruyter, 1980, p. 163. 

Fondul acestei crize este infatisat de Nietzsche (aforistic, metaforic şi 
paradoxal, intr-un limbaj care va face epoca: in filosofie, la Heidegger, in muzica, 
la R. Strauss şi, poate, accentuând parodicul, la Schönberg şi alti compozitori din 
epoca atonală a muzicii), astfel: „Ceea ce eu povestesc, este istoria ultimelor două 
secole. Descriu ceea ce vine, ceea ce nu mai poate să vină altfel: irumperea 
nihilismului. Această istorie poate acum să fie povestită: căci aci este în operă 
necesitatea însăşi. Acest viitor grăieşte deja în sute de semne, acest destin se anunță 
pretutindeni; pentru această muzică a viitorului (subl. n. — Al. B.) s-au ascuțit de 
acum toate urechile. Întreaga noastră cultură europeană se mişcă încă demult, cu o 
tortură a tensiunii, care creşte de la un deceniu la altul, ca spre o catastrofă: 
neliniştit, violent, precipitându-se: asemenea unui fluviu, care vrea să ajungă la 
capăt, care nu se mai concentrează, nu are teamă de a se concentra”?. 

Într-o formulare tipic nietzscheana: „Nihilismul, o stare normală. Nihilism: 
lipseşte scopul; lipseşte răspunsul la «De ce?», ce înseamnă Nihilism? — că valorile 


supreme se devalorizează (daß die obersten Werke sich entwerthen)”. 


2. Ca „stare normală”, nihilismul descris de Nietzsche este „nihilism european”, 
este „întreaga istorie a gândirii europene”, care poate fi depăşit „sub specia 
devenirii”. Dar, spune Nietzsche, aceasta implică: „voinţa de adevăr” (Der Wille 
zur Wahrheit), „autodepăşirea nihilismului” (Selbstiiberwindung des Nihilismus), 
„depăşiţi şi depăşitori” (Uberwinder und Uberwurdenen). Căci „noul în poziţia 
noastră de-acum fata de filosofie — sublinia Nietzsche — îl constituie o convingere 
pe care nicio epocă nu a avut-o, anume: că nu avem adevărul. Toţi cei mai timpurii 
«aveau adevărul», chiar şi scepticii”. „Depăşirea” este un fenomen complex, 
interactionat cu „autodepăşirea” şi „trăirea” nihilismului: „„... întrucât nihilismul este 
logica gândită până la capăt a marilor noastre valori şi idealuri —, căci pentru a 
ajunge dincolo de el (de nihilism), la ceea ce a constituit valoarea acestor «valori», 
trebuie mai întâi să-l trăim... Cândva vom avea nevoie de noi valori...” (subl. ns.)’. 


? Idem, Nachgelassene Fragmente 1887-1889, în: SW, Bd. 13, p. 189: November 1887-Marz 
1888: 11[441]. 

3 Idem, Nachgelassene Fragmente 1885-1887, în: SW, Bd. 12, p. 350: Herbst 1887: 9[35]. În 
context: ,,Nihilismul ca semn al puterii scăzute a spiritului: ca nihilism activ’; „Nihilismul ca 
decădere si regres al puterii spiritului: nihilism pasiv” (Ibidem, p. 350, 351: 9[35]A; 9[35]B. 

În comentariul lui E. Fink: nihilismul este „semn al decadentei, al degradării vieţii”, este 
„timpul intermediar, în care sfârşitul şi începutul se consumă laolaltă, timp sărăcăcios, în care vechile 
stele se sting, iar cele noi nu sunt de văzut încă. Acest răstimp (Zwischenzeit) este timpul nostru” 
(Nietzsches Philosophie, 3. Aufl., Stuttgart W. Kohlhammer, 1973, p. 155). 

4 J. Simon, Nietzsche und das Problem des europdischen Nihilismus, în: Nietzsche-Kontrovers, 
III, Würzburg, 1984, p. 16, 37. „Aşadar, nihilismul ca mişcare istorică, nu o doctrină filosofică sau 
morală. E adevărat, însă, că această «stare» trebuia surprinsă teoretico-metafizic şi înţeleasă ca 
atitudine fata de «valorile supreme de până acum», a căror «depăşire» constituie o altă istorie şi un alt 
orizont: nihilismul ca «istorie a secolelor viitoare”. 

` Fr. Nietzsche, SW, Bd. 13, p. 214, 215: 13[3]; 13[4]: Anfang 1888 bis Februar 1888. 

ê Idem, Die Unschuld des Werdens. Der Nachlass, |, Leipzig, A. Kröner, 1931, p. 225. 

7 Idem, Nachgelassene Fragmente 1887-1889, SW, Bd. 13, p. 190: 11[411.4]. 

În felul acesta „devalorizarea tuturor valorilor” (Entwertung aller Werte) face 
iminentă „reevaluarea (transmutatia) tuturor valorilor” (Umwertung aller Werte), 
care constă în aflarea principiului „unei noi instituiri valorice” (Wertsetzung). 
„Voința de adevăr” persistă, şi Nietzsche prezintă aceasta printr-o privire înapoi, 
printr-o întoarcere spre sine însuşi: ,,... cel care vorbeşte aici nu a făcut altceva pana 
acum decât să conştientizeze (zu besinnen) anume: ca filosof şi ca un solitar din 
instinct, care şi-a aflat rosturile de cealaltă parte, în afară, în răbdare şi zăbovire, în 
rămânerea în urmă; ca spirit îndrăzneţ — şi căutător (subl. ns.), care s-a rătăcit deja 
o dată în fiecare labirint al viitorului; ca spirit-prevestitor, care, atunci când 
povesteşte ce va veni, priveşte înapoi; ca cel dintâi nihilist-desăvârşit al Europei, 
care a trăit însă in sine până la capăt nihilismul...”*. 


3. Într-o mai lejeră exprimare a acestor teme, putem reţine că Nietzsche 
corela această „depăşire a nihilismului” (Uberwindung des Nihilismus) ca fenomen 
(mod de a fi) al culturii europene cu „autodepăşirea”, întrucât se poate împlini 
numai prin individul-creator, depăşind ceea ce este „omenesc, prea omenesc” prin 
„spirite libere”: „Că astfel de spirite libere ar putea să existe cândva, că Europa 
noastră va avea astfel de indivizi vioi şi temerari printre fii ei de mâine şi de 
poimâine, cât se poate de personali şi de convingători, şi nu numai, ca în cazul 
meu, spectre, pustnici-fantasmagorii: de aceasta aş vrea să mă îndoiesc cel mai 
puţin. Îi văd, parcă, deja venind, încet-încet; poate că fac şi eu, totuşi, ceva, când 
mă grăbesc să descriu dinainte venirea lor; dar sub ce destin se ivesc, pe ce căi îi 
văd venind?”. 

Acest mod de a se prezenta pe sine (în raport cu prezentul şi viitorul, 
îndeosebi) trimite dincolo de filosofie (în sens teoretico-metodologic) la tipul de 
„Dichter-Philosoph” (aşa cum au fost, de pildă, Platon sau Hölderlin), pentru care 
lumea „se justifică” numai ca „fenomen estetic”: ,,... trebuie să ştim că noi nu 
suntem nicidecum creatorii ca atare ai acestei lumi a artei; suntem însă în drept să 
admitem că pentru adevăratul ei creator, suntem imagini şi proiecții artistice, şi că 
în semnificaţia operelor de artă constă cea mai înaltă demnitate a noastră; căci 
existența (Dasein) şi lumea îşi află justificarea deplină numai ca fenomen estetic — 
pe când, fireşte, de conştiinţa noastră asupra acestei semnificaţii ne dăm tot atât de 
putin seama pe cât războinicii pictaţi pe pânză îşi dau seama de aceasta...” "°. 


5 Ibidem, p. 190: 11[413]. 

” Fr. Nietzsche, Menschliches, Allzumenschliches. Ein Buch fir freie Geister, Erster Band, in: 
SW, Bd. 2, p. 15 (Vorrede). 

10 Idem, Die Geburt der Tragödie aus dem Geiste der Musik (1872), in: SW, Bd. 1 (1980), 
p. 47. De precizat ca ,,estetic” aici semnifica ,,poieticul” (in sensul originar aristotelician), creativul 
din disponibilitatile umane. in ,,Nietzsche-Forschung” s-a precizat de mult sensul acestei înțelegeri a 
lumii prin artă: „Pentru omul creator nu există o lume cu sens deja gata, pe care să o preia, ci el se 
raportează la toate lucrările, instituie din nou orice măsură şi echilibru, reorientează viata in 
ansamblu; el «există» în sensul cel mai înalt «istoric», adică instituind (stiftend)” (E. Fink, Nietzsches 
Philosophie, p. 34). 

În alt context, gândul lui Nietzsche se preciza astfel: „Faptul că valoarea 
lumii constă în interpretările noastre... că interpretările de până acum sunt pretuiri 
perspectiviste, datorită cărora in viata, adică în Voința de putere (Wille zur Macht, 
la Nietzsche „principiul” noii „instituiri valorice” — n.n.), de creştere a puterii, cu 
fiecare ridicare omul aducând cu sine depăşirea interpretărilor mai înguste, că 
fiecare consolidare odată atinsă şi extinderea noii puteri deschide noi perspective si 
încredere in noi orizonturi — toate acestea străbat toate scrierile mele”"’. 

Un orizont nou de comprehensiune a interpretării survine şi de la Nietzsche- 
poetul: „Interpretare — De vreau să mă-nţeleg sunt la pământ: / Eu însumi interpret 
al meu nu-mi sunt./ Dar cine-şi suie propriul drum mereu / Va lumina astfel şi 
chipul meu”"?. 

Nietzsche a subliniat: „caracterul interpretativ a tot ceea ce se petrece. Nu 
există eveniment în sine. Ceea ce se petrece (geschehen) este o selecție de 
fenomene legate de o interpretare; „valoarea lumii constă în interpretarea noastră, 
căci sunt posibile şi alte interpretări decât cele omeneşti... Voința de putere 
interpretează: în formarea unui organ este vorba de o interpretare... interpretarea 
este ea însăşi un mijloc de a deveni stăpân pe ceva”!?. 

„Lumea” ca „fenomen estetic” survine la interacţiunea (greu de precizat) 
dintre gândire şi poezie (Denken und Dichtung), cu prevalența poeticului în ceea ce 
priveşte instituirea valorică. „Filosoful — scrie Nietzsche — trebuie să cunoască ceea 
ce-i necesar, artistul trebuie să creieze aceasta”, „opera de artă se raportează la 
natură aşa cum se raportează cercul matematic la un cerc real”'*. Are loc astfel o 
îndepărtare de ceea ce-i conceptual-constructiv şi o orientare spre forma poetică, 
aceasta constituind, totuşi, un mijloc prin care ideile iau ființa unei expresii mai 
apropiate de concret şi intuitiv. Pentru aceasta e necesară o altă înţelegere a formei 
şi conţinutului: „Artist ca atare — scrie Nietzsche — este cineva prin faptul că ceea 
ce toţi neartiştii numesc «forma», el percepe drept conţinut, drept „lucrul însuşi”. 


Cu aceasta aparţine, fireşte, unei lumi inversate (verkehrte Welt)”. 


4. Acest joc metaforic (ca şi altele, pe tot parcursul lui Zarathustra, de pildă) 
poate fi înțeles într-o cheie hermeneutică. Căci „dezvăluirea” unui „adevăr! („eine 
Art von Irrthum”, spunea Nietzsche) se produce în sistemul de referinţă al celui 


1! Idem, Nachgelassene Fragmente 1885-1887, în: SW, Bd. 12 (1980), p. 114: 2[108]. Aşa 
cum s-a observat, „interpretarea este aici fenomenul fundamental. Împlinirile vieţii sunt efectuări de 
interpretări”, „întrucât interpretarea se transmite pe terenul logicului, o interpretare schimbată nu 
înseamnă doar o explicitare a unei lumi ce rămâne în principiu aceeaşi, ci în fapt, o nouă lume” 
(G. Abel, Logik und Asthetik, în: Nietzsche-Studien, 16, 1987, p. 115, 116). 

12 Fr, Nietzsche, Interpretation, in: Gedichte, Stuttgart, Philipp Reclam Jun. 1964, p. 54 (din 
ciclul „Scherz, Liszt und Rache-Vorspiel in deutschen Reimen”, 1882: Glumd, răutate şi răzbunare — 
Preludiu in rime germane. Traducerea versurilor in: Fr. Nietzsche, Poezii (trad. şi note de Simion 
Danaila), Bucuresti, Editura Univers, 1980, p. 76. 

15 Idem, Nachgelassene Fragmente 1885-1887, in: SW, Bd. 12: 1[115]; 2[108]; 2[148]. 

'4 Idem, Nachgelassene Fragmente 1869-1874, in: SW, Bd. 7, p. 423: 19[23]; p. 498:19[252]. 

'S Idem, Nachgelassene Fragmente 1887-1889, in: SW, Bd. 13: 11[3]. 

care îl lansează (exprimându-se) într-o comunicare, iar comprehensiunea depinde 
de interlocutor, de cel care înţelege (sau nu înţelege). În felul acesta, în jocul dintre 
cel care spune ceva şi cel care ascultă, cuvântul dezvăluie şi ascunde, în acelaşi 
timp se manifestă ca purtător de mesaj şi ca mască, mediator şi frână în realizarea 
„voinţei către adevăr”. 

În principiu, la orice discurs trebuie luat în seamă şi ceea ce, de-a lungul 
acestuia, nu este „spus”, deoarece în enunţ «adevăr» apare numai împreună cu ceea 
ce enunţul în cauză exclude. În acest sens, poate, rostul aforismului: „Jedes Wort 
ist ein Vorurteil” (Fiecare cuvânt este o prejudecată); „dasselle Text erlaubt 
unzählige Auslegungen: es gibt keine «richtige» Auslegung”? (Acelaşi text 
îngăduite nenumărate interpretări: nu există interpretare ,,corecta”)'®. Această 
situaţie decurge dintr-o înţelegere specifică a raportului dintre adevăr şi sens: 
„adevărul este în funcţie de sens, şi sensul funcție de adevăr... O propoziţie 
adevărată este un caz special al unui enunț cu sens într-o limbă particulară, privind 
un context determinat de viaţă”. 

Aşadar, gândirea este retraducere interpretativă în reprezentarea unei limbi. 
Căci înaintea adevărului se impune o „interpretare” (Deutung) pe baza 
semnificatiilor prezente în discurs şi, ca urmare, adevărul devine atribut al unei 
clarificări, al unei „interpretări” temporar valabilă, iar cunoaşterea trebuie 
considerată în mod perspectivist şi contextual. Nu întâmplător, Nietzsche infatisa 
poetic dificultăţile unei interpretări, aşa cum o arată poezia Interpretare şi alte 
momente din scrierile sale, din Also sprach Zarathustra indeosebi'®. 

De fapt, Nietzsche cultivă acest mod al întâlnirii formelor de creaţie, 
îndeosebi poezia cu filosofia, afirmându-se astfel ca „Dichter-Philosoph”, convins 


1* Idem, Die Nachgelassenen Fragmente. Eine Auswahl, hrsg. von G. Wohlfahrt, Stuttgart 
Philipp Reclam jun., 1996, p. 113: 12[1]63: Sommer 1883; p. 174: 1[120] 1885-1886. 

Pentru aceasta şi un sfat (util): „Este bine să exprimăm fără ezitare un lucru de două ori, să-l 
sprijinim şi pe piciorul drept şi pe cel stâng. Numai pe un picior, adevărul poate fi doar situat, cu două 
însă, el va putea merge, mai exact: va putea circula” (Menschliches, Allzumenschliches, III:2. Der 
Wanderer und sein Schatten: 13: Zweimal sagen, în: SW, Bd. 2 (1980), p. 548). 

Constiinta însăşi se dezvoltă într-o continuă conversiune (im Verkehr), căci nu ajunge în mod 
necondiţionat la faptul că toţi înţeleg (sau nu înţeleg) „acelaşi lucru”. În împrejurări date, fiecare vrea 
şi să nu înţeleagă „necondiţionat” ceea ce altul spune (sau cum o spune): Nietzsche însuşi spunea că 
nu vrea „să fie înţeles prea uşor, înainte de toate, «prea repede»”, considerând chiar „ceva ofensator” 
în faptul de a fi astfel înţeles; căci „a înțelege, înseamnă a egala”. Comprendre c est égaler (Die 
Nachgelassene Fragmente. Eine Auswahl, p. 175:1[182]: 1885-86). 

„Inteligibilitatea” este o chestiune dificilă: „Atunci când cineva scrie, el vrea nu numai să fie 
înţeles, ci, negreşit, şi să nu fie înțeles. Când cineva găseşte că o carte este neinteligibilă, aceasta nu 
constituie o obiectie privind cartea, căci, poate, tinea chiar de intenţia autorului —, care nu voia să fie 
înţeles „de oricine”” (Die fröhliche Wissenschaft, 1882, în: SW, Bd. 3; V, 381). 

17 J. Simon, Grammatik und Wahrheit. Uber das Verhältnis Nietzsches zur spekulativen 
Satzpragmatik der metaphysischen Tradition, în: Nietzsche-Studien, Bd. 1(1972), p. 4. 

!8 Fr. Nietzsche, Also sprach Zarathustra. Ein Buch fiir Alle und Keinen, Stuttgart, Philipp 
Reclam Jun., 1990: partea III. Das andere Tanzlied, partea IV: Der Zauberer, Das Lied der 
Schwermut; Unter Töchtern der Wüste; Das trunkene Lied ş.a. 

că adevărul (autentic) vine prin poetizare: „Poetul care e în stare / să mintă cu 
voinţă, cu ştiinţă, / doar el poate să spună adevărul”; „Goana noastră după adevăr / 
e o goană după fericire?””” 

Ca urmare a acestei întâlniri a genurilor creaţiei, textele lui Nietzsche nu pot 
fi citite în cheie conceptuală, şi nici numai într-o „descifrare” a metaforelor şi 
simbolurilor, chiar a miturilor poetice. Este necesară aici dubla lectură a liniei 
sensurilor (propozitiilor) şi a liniei gândurilor (Gedanken), pentru a scăpa de 
nivelul aparent contradictoriu şi a decripta aforismul, a surprinde parodicul. „Un 
aforism — scrie Nietzsche —, întipărit cum se cuvine şi turnat în formă, nu este cu 
aceasta şi citit, nu este încă „descifrat” (entziffert); abia de-acum urmează să înceapă 
explicitarea (Auslegung) lui, pentru care este nevoie de o arta a explicitării... şi, de 
aceea, este încă nevoie de timp până a se ajunge la «lisibilitatea» (Lesbarkeit) 
scrierilor mele, pentru care trebuie să cutezi să fii aproape animal, în orice caz, nu 
«om modern: rumegător””. În esenta, aforismul nietzschean este totodată „arta de 
a interpreta şi lucrul de interpretat”, in enunturi intervenind frecvent caracterul 
contradictoriu. Dar aceasta cu o funcție specifică: „de a lăsa să apară structura 
adevărului”, sesizabilă „numai întrucât cunoaşterea conține momentul erorii, si 
astfel adevărul devine posibil abia în relativizarea cunoasterii””’. 

Aforismul conţine elementul parodicului, întrucât „pune în relaţie concepte 
care, în înțelegerea generală a aforismului, se înstrăinează, iar conținutul de fapte, 
care pare a fi exprimat, se descoperă ca mască, dincolo de care trebuie căutat faptul 
real”%. Se enunţă astfel „motive”, nu concepte, „gânduri” (Gedanken) si nu idei (în 
sens teoretico-gnoseologic). Necesitatea unui limbaj interpretativ este cu atât mai 
imperioasă, cu cat „filosofia” lui Nietzsche se află „în dosul măştilor”: ascunderea 
e la Nietzsche o pasiune: „îi place sub o mască sinistră, prefăcătoria, farsoria. Se 
relevă în tot atât de multe «forme» şi se ascunde totodată... Astfel de «forme» sunt: 
«spiritul liber»... Prinţul Vogelfrei, Zarathustra, precum şi ultima sa identificare cu 
Dionysos”. 


19 Idem, Aus dem Umkreis der Dionysos-Dithyramben (1882-1888), in: Fr. Nietzsche, Poezii, 
Bucuresti, Editura Univers, 1980 (Din sfera Ditirambilor lui Dionysos), p. 193:103,104. 

2 Idem, Zur Genealogie der Moral. Eine Streitschrift, in: SW, Bd. 5, p. 255. 

21 G. Deleuze, Nietzsche. Sa vie, son oeuvre, Paris, PUF, 1965, p. 3. 

 H. Berger, Untersuchungen zur Philosophie Nietzsches als ein Problem der Sprache, 
Miinchen, 1969, p. 4, 11. 

Această structură a aforismului, uneori cu dominarea parodicului, este caracteristică mai ales 
în poezia lui Nietzsche. Redăm aici versurile sub genericul „Glorie şi Vesnicie”: „Cât timp o să mai 
zaci/în nenorocul tău?/la seama! Ai să-mi mai cloceşti (un ou,)/un ou de bazilisc,/de-atâta lungă 
amărăciune” (Ruhm und Ewigkeit, în: Fr. Nietzsche, Poezii, Bucureşti, Editura Univers, 198, 
p. 142/143 — Din Dionysos — Dithyramben, 1888). 

3 H, Bergen, op. cit, p. 13. S-a vorbit, pe bună dreptate, de „necesitatea de a utiliza un 
metalimbaj”, căci nu-i potrivit „să se explice tablourile prin tablouri”; dar nu „un metalimbaj filosofic, 
ale cărui enunturi să fie formulate conceptual” (Annemarie Piper, „Ein Seil gekniipft zwischen Tier 
und Ubermensch”. Philosophische Erläuterungen zu Nietzsches erster „Zarathustra ”, Stuttgart, 
Klett-Cotta, 1990, p. 27). 

E. Fink, Nietzsches Philosophie, p. 20. 

Numai pe acest fond se pot urmări temele şi unitatea tematică, elementele de 
stil, metaforele, care nu trimit la o „doctrină”, ci constituie un discurs în forma 
enigmei, întreaga desfăşurare fiind un dialog cu sine (Se/bstgesprăch). 


5. Pe fondul acestui limbaj al discursului parodic, Nietzsche întreprinde o 
reinstaurare a filosofiei prin artă, prin muzică îndeosebi, considerată metaforă a 
vieţii; „Ohne Musik wăre das Leben ein Irrthum” (Fără muzică viata ar fi o eroare); 
„în raport cu muzica, orice comunicare prin cuvinte este un mod impudic; cuvântul 
diluiază şi abrutizează, depersonalizează; cuvântul face comun ceea ce-i 
necomun””>, 

Consideratiile lui Nietzsche despre muzica trebuie situate atat in cadrul 
încrederii lui în rolul lui Schopenhauer şi Wagner, in schimbarea de orientare 
(produsă în creația umană, în genere, nu numai în muzică) survenită la mijlocul şi 
în cea de a doua jumătate a secolului XIX, cât şi în raport cu temperamentul său 
prin excelență muzical (aşa cum o dovedesc lecturile sale muzicale încă din 
copilărie, ca şi compoziţiile sale), precum şi cu orizontul concepţiei sale despre 
muzică şi despre ceea ce mai poate fi muzică în epoca „reevaluărilor” şi a 
căutărilor. 

După descrieri multiple, realizate cu un real dar de psiholog şi analist- 
evaluator, Nietzsche marca direcţia, sensul unei reevaluări şi reaşezări, 
coordonatele unei redobândiri a unităţii culturii: „O «reevaluare a tuturor valorilor» 
(Umwertung aller Werte)?, acest semn de întrebare este fraudulos şi atât de 
apăsător, încât aruncă umbră asupra a ceea ce se spune —, un astfel de destin 
constrânge orice clipă să iasă la lumină, să clatine orice seriozitate devenită prea 
grea. Pentru aceasta orice mijloc este potrivit, orice «caz» e un caz fericit. Înainte 
de orice: lupta, care a constituit mereu marea perspicacitate inerentă spiritelor 
devenite prea profunde... O altă îndeletnicire, binevenită mie în astfel de 
împrejurări este de a descoase idolii (Gétzen aushorchen)... Există în lume mai 
multi idoli decât realităţi... Această mică scriere este o declaraţie de război, iar în 
ceea ce priveşte demascarea idolilor, aceasta vizează nu idoli vremelnici, ci idoli 
eterni (ewige Gotzen), care se pot urni cu ciocanul ca şi cu un diapazon —, căci idoli 
mai convingători, mai proeminenți mai goi (în interior) nu există?... Dar aceasta nu 
poate interzice ca ei să fie cei mai crezuti, deşi, în unele cazuri, se spune că tocmai 
prin aceasta şi sunt ca atare idoli...””° 


25 Fr. Nietzsche, Nachgelassene Fragmente 1887-1889, în: Nachgelassene Fragmente. Eine 
Auswahl, p. 274:16[24]; p. 219.10[60]. 

2 Idem, Gătzen-Dămmerung oder Wie man mit dem Hammer phiolosophiert (1888), in: SW, 
Bd. 6, p. 57 (Vorwort). Este vorba astfel de Amurgul idolilor, nu Gâtter-Dămmerung (opera lui R. 
Wagner), vizand prejudecatile epocii. 

În ceea ce priveşte zeii (Götter), Nietzsche consideră că au ieşit din scenă de la sine. Într-o 
aforistică specifică stilului său (parodic-metaforic): „Mit den Götter ist es lange schon zu Ende: sie 
haben sich selber todt-gelacht” (Cu zeii s-a sfârşit deja demult: au murit de râs, au pierit de la sine)” 
(Nachgelassene Fragmente: Herbst 1883, în: SW, Bd. 10, p. 575:18[35]). 

In aceste conditii: ,,Ce poate pretinde de la sine, in primul si in ultimul rand, 
un filosof? — se întreabă Nietzsche — Să depăşească timpul său şi să se situeze «in 
afară de timp». Dar ce are de înfruntat el, cu cea mai mare tărie? Este acel ceva care-l 
face să fie un vlăstar al epocii sale. Ei bine! La fel ca Wagner, eu sunt un copil al 
acestui timp, adică un decadent (decadent, se foloseşte termenul în limba franceză 
— subl. n.): numai că eu mi-am dat seama de aceasta, şi am luat măsuri de apărare. 
Filosoful din mine s-a situat împotriva decadentului. Ceea ce m-a preocupat cel 
mai mult a fost, într-adevăr, problema decadenței şi am avut motive pentru aceasta. 
Chestiunea «binelui» şi a «răului» nu este decât o varietate a aceleaşi probleme”... 


6. Cu astfel de înţelegere a situaţiei de criză a modernităţii târzii, Nietzsche 
deschide (cu ajutorul pregătirii lui de filologie clasică, de filosofie şi, bineînţeles, în 
virtutea darului său de a simţi aporiile spiritului modern) o amplă operă de 
reechilibrare în universul culturii (aşa cum o arată scrierea sa cea mai elaborată: 
Naşterea tragediei din spiritul muzicii şi multe dintre aforismele din Fragmente 
postume): „Recunosc drept unica forma de viata (Lebensform) veritabilă, viata 
Grecilor, şi îl consider pe Wagner ca momentul cel mai înălțător spre renaşterea 
acesteia în lumea germană”; „lumea greacă drept unica şi cea mai profundă 
posibilitate de viata. Retrăim fenomenul care ne mână fie către India, fie către 
Grecia: este raportul dintre Schopenhauer si Wagner”. 

Dintre multe (şi cu nuanţe diferite) înţelegeri ale esenței şi istoriei muzicii, 
redăm aici pe cea mai completă (dar şi mai contradictorie): „Muzica, rodul târziu al 
oricărei culturi. — Dintre toate artele care se ivesc din solul unei anumite culturi, 
sub raporturi sociale şi politice determinate, muzica, asemeni plantelor în toamnă şi 
în ofilire, ajunge la apariţie de fiecare dată ca cel din urmă vlăstar al culturii de 
care aparţine: pe când, de obicei, primele solii şi primele semne ale unei noi 
primăveri sunt deja perceptibile; ca o limbă a unei epoci cufundată în sine, ea 
răsună într-o lume uimită şi nouă, soseşte prea târziu. Abia în arta muzicantilor din 
Țările de Jos spiritul Evului Mediu creştin şi-a aflat expresia deplină: arhitectura 
lor muzicală (ihre Ton-Baukunst) este sora mai mică, dar autentică şi legitimă a 
goticului. Abia în muzica lui Haendel a răsunat tot ceea ce era mai bun din spiritul 
lui Luther şi al celor înrudiţi cu el, caracterul iudeo-eroic, care a dat Reformei un 
aer de măreție. Abia Mozart a aureolat epoca lui Ludovic al XIV-lea şi a artei lui 
Racine şi Claude Lorraine. Doar în muzica lui Beethoven şi Rossini a răsunat un 


27 Idem, Der Fall Wagner. Ein Musikanten-Problem (1888), în: SW, Bd. 6, p. 11 (Vorwort). 
Precizăm că acestea sunt spuse după despărțirea (1878) de Wagner şi cu toate că tonul hipercritic e 
prezent (,,... am luat atitudine împotriva a ceea ce era bolnăvicios in mine, inclusiv împotriva lui 
Wagner, a lui Schopenhauer, a întregii «umanităţi» moderne” — scria Nietzsche — în acelaşi context), 
menţionează „cui îi este, cu toate acestea, indispensabil: filosofului. În rest, am putea să ne lipsim de 
Wagner. Filosoful însă nu are dezlegare pentru a-i refuza serviciile... Prin Wagner modernitatea 
vorbeşte în graiul ei cel mai intim şi nu-şi mai ascunde nici binele, nici răul, renunţă la orice 
pudoare...” (Ibidem). 

°8 Idem, Die Nachgelassene Fragmente. Eine Auswahl, p. 23: 1871:9[34]; p. 24:9[36]. 

ultim acord din secolul al XVIII-lea, secolul reveriei, al idealurilor zdrobite şi al 
fericirii trecătoare. Astfel că cineva sensibil la metafore ar putea să spună că orice 
muzică originală, adevărată este cântec de lebădă (Schwanengesang). — De fapt, 
muzica nu este o limbă universală, supratemporală, aşa cum s-a spus adesea, chiar 
în onoarea ei, ci corespunde unui sentiment, şi ritm al timpului, purtate în sine ca 
lege interioară de o anumită cultură determinată temporal şi spatial: muzica lui 
Palestrina ar fi pentru un Grec cu totul inaccesibilă, după cum şi invers: ce-ar putea 
să audă Palestrina, ascultând muzica lui Rossini? Poate că şi muzica noastră 
germană cea mai nouă, oricât de dornică de stăpânire, în scurt timp nu va mai fi 
înțeleasă: căci a izvorât dintr-o cultură aflată sub semnul precipitării; terenul ei îl 
constituie acea perioadă de reacţie — şi restauratie în care au ajuns la înflorire atât 
un anume catolicism al sentimentului, cât şi o predispozitie pentru un anume spirit 
patriarhal-national, de legătură cu solul, şi a revărsat asupra Europei o aroma 
ademenitoare: ambele orientări ale sensibilităţii, duse la extrem, sunt perceptibile în 


cele din urmă în arta wagneriana””’. 


7. Aşadar, „lumea Grecilor” şi funcţia ei de model pentru o înnoire în arta 
modernă „din spiritul muzicii” (aus dem Geiste der Musik). Căci „stă în esenţa 
muzicii — scria Nietzsche — faptul că roadele marii ei apariții în cultură cad 
temporal în afara gustului, trec în umbră mai repede decât roadele artelor plastice 
sau chiar cele care cresc pe solul cunoaşterii: dintre toate produsele spiritului 
artistic ideile (Gedanken — de fapt, „gândurile”) constituie ceea ce-i mai durabil: 
permanenţele”*". 

Este prezent aici, modul nietzschean de a trăi în şi prin muzică, oricum, nu un 
mod comun. Într-un „fragment” intitulat Ohne Melodie, Nietzsche scrie: „Există 
oameni cărora le este proprie o nelinişte permanentă şi o de la sine armonică situare 
a tuturor disponibilitatilor, astfel încât orice activitate care-şi propune scopuri le 
este ostilă. Ei se aseamănă cu o muzică, care constă din acorduri armonice 
susţinute prelungit şi mai tare, fără să-şi arate apartenenţa la o melodie în 


2 Idem, Menschliches, Allzumenschliches. Ein Buch fiir freie Geister, Zweiter Band (1879), 
Erste Abteilung: Vermischte Meinungen und Spriiche: 171, in: SW, Bd. 2, p. 450. 

Ne-am intreba aici (cumva): ce ar auzi un om din secolele trecute (chiar si secolul 19) la 
ascultarea „muzicii noi”? Rămâne clară o lecţie: epocile creaţiei muzicale (şi ale receptării) se despart 
şi prin mentalități, tipuri de instrucție şi educaţie, prin modul de „a simţi” stilul şi, nu în ultimul rând, 
prin gustul pentru valoare. 

30 Ibidem, p. 451. Această constatare (nu lipsită de realism) vine (într-un stil specific 
nietzschean) în contextul căutărilor, al interogărilor, pe care le încearcă omul-individ Nietzsche în fata 
spectacolului muzicii: „Iubesc eu, oare, muzica? Nu o ştiu — şi prea adesea o şi urăsc. Dar muzica mă 
iubeşte — şi, de îndată ce mă părăseşte, o chem, şi vreau să fiu iubit.” (Nachgelassene Fragmente 
November 1882-Februar 1883, în: SW, B. 10: p. 133:[4]73. 

Se poate observa aici forma enigmei şi a parodicului, discursul fiind un dialog cu sine însuşi 
(Selbstgesprăch), în care domină „Widerspruchlichkeit” (contrazicerea, dezacordul), oricum, 
comunicarea „exactă” cade în afară, iar nesiguranța comunicării (de fapt, neîncrederea în cele spuse) 
dă caracterul ambiguu, discutabil al exprimărilor în acest gen de discurs. 

desfăşurare. Orice mişcare din exterior vine să redea corăbiei noul ei echilibru pe 
marea armoniei. În mod obişnuit, oamenii moderni (subl. ns.) devin extrem de 
nerăbdători atunci când întâlnesc astfel de naturi... Dar, în anumite stări de spirit se 
iscă acea neobişnuită întrebare: la ce bun melodia? De ce nu ne e de-ajuns că viața 
se oglindeste liniştit într-o mare adâncă? Epoca medievală a fost mai bogată in 
astfel de naturi decât timpul nostru””!. 

Ca şi Schopenhauer, Nietzsche „recurge frecvent la metafora muzicală: 
metafora clavirului, a corzilor vibrante, a disonantei, a armoniei şi a melodiei... Dar 
acestea nu au, totuşi, ca funcţie numai ornarea demersului său, ilustrarea acestuia: 
viata însăşi este cea pentru care muzica e metaforă, dar a vieţii, aşa cum ar trebui să 
fie”. 

Chiar in „Also sprach Zarathustra” (1883-1884, poem, cred, în perioada 
infloririi poemului simfonic), cheia pentru intelegerea textului e data prin muzica, 
mai exact, prin modul în care Nietzsche trăia în el însuşi schimbarea survenită în 
creația muzicală: „Povestesc de-acum istoria lui Zarathustra. Concepţia de bază a 
operei este gândul (Gedanke) Eternei Reîntoarceri (Ewige-Wiederkunfts-Gedanke); 
această formulă supremă a afirmării, ce poate fi în genere atinsă, datează din luna 
august a anului 1881: ea a fost aruncată pe o foaie de hârtie cu notarea: «La 6000 
de picioare dincolo de om şi timp». În ziua aceea mergeam prin pădurile de pe 
malul lacului Silvaplama; m-am oprit în fata unui bloc de piatră piramidal, 
impunător, undeva nu departe de Surlei. Acolo mi-a venit acest gând. — Întorcându- 
mă în timp cu câteva luni înapoi, descoper, ca indiciu, o schimbare bruscă şi 
hotărâtoare în profunzimrea gustului meu, înainte de toate în ceea ce priveşte 
muzica (subl. ns. — Al. B.). Se poate considera, cred, întregul Zarathustra sub 
semnul muzicii; — cu siguranță, prin el se făcea auzită o renaştere în artă, o condiție 


prealabilă”. 


3! Fr. Nietzsche, Menschliches, Allzumenschliches..., 1, în: SW, Bd. 2, p. 352: 626 (in capitolul: 
„Der Mensch mit sich allein”), având semnificaţia că gustul pentru muzică survine numai în starea 
unor „naturi deosebite”, nu este universal! 

32 G. Liébert, Nietzsche et la musique, Nouvelle Edition, Paris, P.U.F., 2000, p. 2. În fond, 
pentru Nietzsche, gustul muzical este „model al iubirii pentru toate lucrurile”, modelul oricărui 
discurs, „chiar şi al celui filosofic”, având drept urmare faptul „că el simte iritare atunci când este 
vorba de un limbaj prea logic, prea rațional pentru a traduce experiența trăită fără a o schimba, a o 
mutila... Acest «antiverbalism» se originează în experienţa muzicală bogată, pe care o avea Nietzsche, 
ca auditor şi compozitor totodată” (Ibidem, p. 3.) 

33 Fr. Nietzsche, ECCE HOMO: Wie man wird, was man ist (1889), in: SW, Bd. 6, p. 343, in: 
Alexandru Boboc, Între elenism si modernitate sau dincolo de actual şi ,,inactual” (Cluj-Napoca, 
Editura Grinta, 2003), p. 141. În continuare, intervin câteva explicitări semnificative: „Într-o mică 
localitate balneară... unde am petrecut primăvara anului 1881, am descoperit, împreună cu maestro şi 
prietenul meu Peter Gast, şi el un «renăscut», că pasărea Phenix a muzicii, cu un penaj, mai uşor şi 
mai strălucitor ca niciodată, zbura pe lângă noi. Dacă socotesc însă timpul trecut din ziua aceea şi 
până la naşterea bruscă şi sub condiţiile cele mai nefavorabile a operei, în februarie 1883 — partea 
finală ... a fost încheiată chiar în ceasul sfânt în care Richard Wagner murea la Veneţia — rezultă 
optsprezece luni pentru gestație. Acestui răstimp îi aparține «gaya scienza», care are sute de indicii 

Este greu de ajuns la rosturile unei asemenea scrieri. Ar fi de relevat aici, in 
primul rând ceea ce spune Nietzsche însuşi, vorbind de „indicii ale apropierii de 
ceva incomparabil” şi despre „patosul afirmării” ca „patos tragic” şi, în al doilea 
rând, precizările cu privire la contextul naşterii lui Zarathustra, prin asocierea 
schimbării „brusce” a gustului său în privinţa muzicii cu „întâiul Zarathustra” 
(adică partea întâi a scrierii), care „mi-a poposit în suflet... ca tip: mai corect: el m- 
a copleşit”: „Această operă stă în întregime pentru ea însăşi... poate că niciodată nu 
a fost creat ceva dintr-un asemenea prisos de forță. Conceptul meu de «dionisiac» a 
devenit aici faptă supremă; în raport cu ea, tot restul înfăptuirilor umane apare 
sărac şi condiţionat... Zarathustra are drept să spună: «închid cercuri în jurul meu şi 
granite sfinte, tot mai puţini urcă împreună cu mine munţi tot mai înalţi, — 
construiesc un munte de înălțimi tot mai sfânt»... Nu există nicio înţelepciune, nicio 
cercetare a sufletelor, nicio artă de a purta un discurs înainte de Zarathustra; ceea 
ce este mai apropiat, mai comun discută aici despre lucruri nemaiauzite; sentința 
suferinţei vibrează, elocinta a devenit muzică; fulgere azvârlite către viitorimi încă 
neghicite. Cea mai mare putere de metaforizare (subl. ns. — Al. B.) care a existat 
până acum apare ca o nimica toată pe lângă această întoarcere a limbii spre natura 
puterii de metaforizare... Acum omul e depăşit în fiecare clipă, conceptul de 
«Supraom» devine suprema realitate. Zarathustra se simte în această circumscriere 
a spaţiului, în această accesibilitate spre ceea ce este opus drept modul suprem de a 
fi a tot ce există”. 


ale apropierii de ceva incomparabil; se regăseşte aici începutul lui Zarathustra însuşi... se regăsesc 
chiar gândurile (Gedanken) cele mai de seamă ale lui Zarathustra. Aceluiaşi răstimp îi aparține şi acel 
Imn închinat Vieţii (pentru cor şi orchestră), a cărui partitură a apărut acum doi ani... poate simptom 
deloc nesemnificativ pentru starea acelui an în care patosul afirmării par excelence, numit de mine 
patosul tragic, m-a stăpânit in cel mai înalt grad. Mai târziu, va fi cântat o dată în amintirea mea... 
Poate că aici muzica mea îşi află măreţia”... (Ibidem, p. 141-142). 

5 Ibidem, p. 142, 143. Este semnificativ modul în care se referă la aceste mărturisiri 
compozitorul Aurel Stroe: ,,... interpretarea asigură nemurirea unei opere de artă... am vorbit despre 
atonalismul lui Schönberg si despre faptul că atunci când se complică niţel mai mult tratarea serială... 
atuncea putem suferi un şoc al neclarităţii (subl. ns.). Nu mai putem să pătrundem în structură, nu 
mai putem găsi drumul spre centru” (A. Stroe, ,,... asa cum a stat Nietzsche în fata unei pietre...”, în: 
Nietzsche. Un precursor al secolului XX, în: Secolul XXI, 1-6]2001], p. 426). Urmărind mai departe 
această situație, autorul se opreşte la „momentul Xenakis”, când acesta „a preferat o distribuţie 
aleatoare, în loc să încerce să determine pas cu pas şi la modul structuralist, totul. Şi am văzut că în 
acel moment s-a creat una dintre cele mai mari bifurcatii care există în istoria muzicii. Şi anume, între 
cea a unei gândiri aleatoare... şi algoritmul, gândirea algoritmică... care are la bază, să spunem, o 
algebră precară, o logică matematică bine cunoscută şi unde rezultatele sunt exact cele pe care le 
aşteptam, adică univoc determinate...” (Ibidem, p. 423-424). 

Se precizează apoi că istoria filosofiei este instructivă pentru a înțelege faptul că muzica 
modernă este ,,ontologica”: „Un obiect, ca să existe, trebuie să se bucure de univocitate, adică să fie 
într-un anumit fel care-i aparține doar lui, şi atuncea capătă atributele ființei; aşa cum le descrie de la 
începutul începuturilor Parmenide, în celebrul său poem... Ceea ce este este, ceea ce nu este nu este... 
existenţa este în mod univoc determinată” (Ibidem, p. 424). 

De altfel, Xenakis „se declară a fi un eleat, în repetate rânduri. Foarte puţini compozitori cred 
atâta de tare în ființa operei, în existența operei ca atare, cum crede Xenakis... cel mai sugestiv 

8. Nu se caută definiţii şi nu se conceptualizează, totul e ca într-o poveste! 
Ceea ce ni se spune despre Zarathustra nu-l caracterizează ca personaj, ci ţine de 
ceea ce Nietzsche indică aici ca „cea mai mare putere de metaforizare”, „întoarcere 
a limbii spre natura metaforicului”. 

Ca urmare, se poate înţelege eşecul oricărei încercări de a-l aduce în scenă în 
teatru. Personificarea metaforicului (nu a metaforei) este aici imposibilă, căci tine 
de ceea ce, în spiritul fenomenologiei, am numit „ireal”, deci nici real, nici ideal, ci 
ieşit din dualitatea ce conduce la ideea tabloului (Bild). 

Nietzsche însuşi scria (în consideratiile despre Also sprach Zarathustra in 
Ecce homo): „Problema psihologică în tipul (subl. ns.) lui Zarathustra este: cum cel 
care, într-o măsură nemaiîntâlnită, spune nu, şi neagă în fapt totul despre care 
spunea până acum da, poate să fie, totuşi, opusul unui spirit negator; cum de un 


spirit, care poartă tot greul destinului, poate să fie, totuşi, cel mai uşor şi de cealaltă 


9935 
parte. 


Zarathustra”, cel care vorbeşte, nu-i o sursă a unei gândiri, ci o „configuraţie 


<39 x? 


tragică” („patosul afirmării” e „patos tragic”), o „figură” (de stil, nu imagine!) ce 
vine cu „destinul” său de Fiirsprecher al „eternei reîntoarcerii”: „Eu Zarathustra, 
vorbitor pentru viata, pentru suferință, pentru ceva — pe tine te chem, gândul meu 
cel mai adanc!’”*° 


comentariu la poemul lui Parmenide îl face Nietzsche... Sigur, un asemenea lucru trebui să vă pună o 
întrebare: dacă nu cumva ar trebui să începem să-l cercetăm pe Parmenide nu numai de la textul 
grecesc şi interpretările lui filologice, ci ar trebui să ne gândim şi la interpretarea lui în sensul acesta 
general, de şoc pe care-l ai în fata a ceva ce există...” (Ibidem, p. 426). 

Până la urmă, continuă autorul, dacă „poţi să stai în fata unei picturi aşa cum a stat Nietzsche 
în fata unei pietre din Siles-Maria, la 2000 de metri altitudine, poţi la urmă să te întrebi ce este 
pietroiul ăsta, ce vrea pietroiul ăsta. Dacă există o ființă divină, de ce-a făcut pietroiul ăsta? Cu ce 
scop? Nu este făcut cu nici un scop, este pur şi simplu făcut. El există şi n-are nici o altă proprietate 
decât proprietatea de a exista... Deci, există această univocitate a fiintandului, a existândului” (Ibidem, 
p. 428). 

După câteva incursiuni în muzica contemporană (cu oprire la Erik Satie), survine precizarea: 
aici muzicii „i se conferă o valoare pur ontologică. Este piatra care există şi atâta tot... Te uiţi la ea si 
dacă te uiţi mai atent parcă iti este frică, pentru că te afli în fata existenţei pure...” (Ibidem, p. 427). 

Evident, cu aceste dezvoltări, un compozitor modern mărturiseşte cum trebuie să înțelegem 
locul şi rolul lui Nietzsche în orientarea muzicii în epoca atonală. 

35 Fr. Nietzsche, op. cit., p. 143. „Dar «cine este Zarathustra?»”: „Dacă citim cu atenţie titlul 
principal al operei, ni se dă un semn: «Astfel a vorbit Zarathustra». Zarathustra vorbeşte. El este 
vorbitor (Sprecher). De ce gen? Un orator popular sau chiar un predicator? Nu. Vorbitorul Zarathustra 
este «vorbitor-pentru» (Fiirsprecher)... «Pentru» (Für) înseamnă propriu-zis «înainte» (vor). 
«Vorbitor pentru» (Fiirsprecher) rosteşte pentru ceva şi călăuzeşte cuvântul. Dar «pentru» înseamnă 
totodată: în favoarea şi justificarea. Vorbitor-pentru (Fiirsprecher) este, în cele din urmă, acela care 
explicitează şi clarifică despre ce şi pentru ce se vorbeşte” (M. Heidegger, Wer ist Nietzsches 
Zarathustra?, in: Vorträge und Aufsätze, 6. Aufl., Pfublingen, Neske, 1996, p. 97-98). 

36 Fr, Nietzsche, Also sprach Zarathustra. Ein Buch fiir Alle und Keinen, in SW, Bd. 4, p. 271. 
În: Postfaţă la Astfel a vorbit Zarathustra, G. Colli seria: „Conținuturile nu constituie însă pentru 
Nietzsche esentialul, ceea ce poate fi evidențiat abia prin Astfel a vorbit Zarathustra... Este inutil să 
căutăm în această carte fundamentele unei «teorii» a Supraomului, a Veşniciei Reîntoarceri ori a 

Este interesant ce scria Nietzsche in alt context: „Lumea există; ea nu este 
ceea ce devine, ceea ce trece. Or, mai degrabă, ea devine, ea trece, dar ea nici nu a 
început să devină şi nici să treacă, ci se menţine între cele două extreme... Ipoteza 
unei lumi create nu trebuie să ne mai neliniştească. Conceptul de «a crea» este azi 
cu totul nedefinibil, nesatisfăcător, este numai un cuvânt, rudimentar, provenit din 
timpuri ale superstitiei; cu un cuvânt nu se explică nimic...”. 

Într-un text sub genericul „Die ewige Wiederkunft”, aflăm câteva reflecţii 
hotărâtoare pentru o „nouă concepție a lumii”: „De multe ori s-a vrut să se găsească 
în conceptul de timp infinitatea lumii dincolo de orice contradicție... Nu pot să îmi 
interzic să spun, socotind de la clipa de față înapoi: «prin acesta nu voi ajunge la un 
sfârşit», aşa după cum, socotind de la aceeaşi clipă înainte, să ajung în infinit. 
Numai dacă aş vrea să fac greşeala — şi mă voi feri să o fac — să identific acest 
concept corect de regresus in infinitum cu un concept nerealizabil al unui progres 
infinit, dacă aş spune ca logic indiferentă direcţia înainte şi înapoi, aş ajunge să 
sesizez această clipă ca pe un capăt...”*%. 


9. Viziunea care convine aici este prezentată astfel: „Într-un timp infinit ar 
putea fi atinsă o dată cândva orice combinaţie posibilă; mai mult încă, ea ar fi 
atinsă de infinite ori. Şi cum între fiecare «combinaţie» şi «revenirea» (Wiederkehr) 
ei următoare trebuie să decurgă încă combinaţii posibile, fiecare dintre acestea 
conditionand întreaga serie de combinaţii în aceeaşi serie, s-ar dovedi astfel o 


Vointei de putere; aceasta mai întâi întrucât nu există nicio teorie care să poată renunța total la o 
justificare deductivă —, care aci lipseşte cu totul, iar în al doilea rând, întrucât în aceasta operă 
contează în fond numai detaliul (cele «şase propoziţii», de care Nietzsche vorbeşte în Ecce homo, Bd. 
6, p. 299), iar viziunea unică sau chiar ceea ce nu este scris — tempo-ul, tonalitatea muzicală, acest ori 
acel Cantabile, Scherzando, Crescendo sau Teneramente — valorează mai mult decât gândul care se 
află dincolo de ele...” (În Alexandru Boboc, Nietzsche. Între elenism şi modernitate..., p. 118). 

De fapt, „Zarathustra” nu este „numai o operă neobişnuită, reflextul direct şi comunicarea 
fiinţei dionisiace, ci şi rămâne legată armonios cu întreaga creaţie a lui Nietzsche... Putem să regăsim 
aici atmosfera de vis ce marca viziunea apollinică, «incetineala plăpândă» (cum se numeşte aceasta în 
Ecce homo, Bd. 6, p. 260) a tempo-ului muzical în Astfel a vorbit Zarathustra, ca şi in multe pagini 
din Aurore şi Stiinta voioasă”... (Ibidem, p. 119). 

Ceea ce Nietzsche numea „nemijlocirea dionisiacă” este accesibilă „oricărui om, în toţi 
oamenii existând forme de expresie germinatoare, redări directe ale acestui temei originar... De aceea 
şi este Astfel a vorbit Zarathustra «o carte pentru toţi»... Cu ea Nietzsche voia să introducă o înnoire 
răscolitoare în expunerea filosofică... o încercare serioasă de a ridica filosofia pe teren exoteric... 
Distanţa trufaşă, heraclitică din care ţâşnesc noile forme de expresie, se continuă într-o dublă 
semnificabilitate (subl. ns.), care poate numai superficial să conducă la o relaţie simbolică, la o 
expresie convenabilă între simbol şi semnificaţie. De aceea se şi vorbeşte de «o carte pentru nimeni»” 
(bidem, p. 120). 

37 Fr. Nietzsche, Die nachgelassenen Fragmente. Ein Auswahl, p. 264 (1888): 14]188]. În 
acelaşi context (14[170]): „În întreaga filosofie de până acum lipseşte artistul”, ceea ce constituie „o 
eroare necesară, căci artistul care ar începe să conceptualizeze s-ar epuiza...”. 

38 Ibidem: (1888): 14[188]3. 

mişcare circulară (Kreislauf) a seriilor absolut identice: lumea ca mişcare circulară, 
care s-a repetat deja infinit si isi face jocul in infinitum...”%. 

În termeni metaforici: „die ewige Wiederkehr des Gleichen” (eterna 
întoarcere a ceea ce-i acelaşi). Este Kreislauf (timpul-cerc, mişcarea circulară), în 
care „clipa” (Augenblick) este recunoscută ca „inimă” a eternului, care devine un 
„factum al semnificației”, ceea ce dă valoare clipei. „Clipa” este minimum 
temporal (Zeitminimum) în unitate cu eternitatea (Ewigkeit), privind lumea „în 
timp”, adică „lumea” aşa cum se petrece (geschieht). 

Timpul ca cerc (Zeit als Kreis): „În clipă este eternitate şi eternitatea este 
numai de-o clipă; clipa nu exclude timpul, ci este în tensiunea continuă a petrecerii 
şi a apariţiei”". 

Timpul este, aşadar, prin modul în care lumea „are loc” (geschieht), iar 
„eterna reîntoarcere” (ewige Wiederkehr) nu se reduce la „repetare” (Wiederholung) a 
aceleiaşi forme şi situații. 

„Timpul-cere” este, în fond, posibilitatea „transmutaţiei” (Umwertung) 
valorilor. În forma „ewige Wiederkunfi” este cuprinsă ideea unităţii dintre 
diversitate şi unitate, inteligibilă prin înţelegerea cercului ca „inel” (Ring), întregul 
(unitatea) venind prin „circularitatea” acestuia într-un veşnic participiu: 

Acest gen de întoarceri ale discursului ține, de fapt, de caracterul parodic al 
aforismului nietzschean, asa cum se poate constata şi din cele ce urmează: 
„Sfârşitul unei melodii — scrie Nietzsche (sub genericul „Sfârşit şi scop”) — nu este 
şi scopul acesteia; totuşi, dacă melodia nu şi-a atins sfârşitul, atunci nu şi-a atins 
nici scopul. O metaforă (ein Gleichnis)’; „se critică aspru un gânditor — scrie 
Nietzsche (sub genericul ,,verkhrte Welt”, lume pe dos) — dacă el nu ne-a pus în 
față o propoziție pe care s-o apreciem; ar fi însă mai rațional să facem aceasta dacă 
o propoziţie ne este agreabilă””!. 

Acelaşi fel de discurs şi pe tema timpului: „Timpul în sine este un non-sens: 
există timp numai pentru o ființă care simte. La fel şi spaţiu. Orice configurație 
aparţine subiectului. Este cuprinderea suprafeţelor prin oglindire”. 

Mult mai edificatoare este metafora ,,Torweg”, care aduce „gândul” 
(Gedanke) „cel mai adânc” al lui Zarathustra, anume: ewige Wiederkunft des 


3 Ibidem: 14[188]5. Această concepţie nu este câtuşi de putin una „mecanicistă”: „căci dacă ar 
fi astfel, atunci nu ar conditiona o reîntoarcere (Wiederkehr) infinită de cazuri identice, ci o stare 
finală...” (Ibidem). 

4 A. Ackermann, Das Kreissymbol im Werk Nietzsches, Miinchen, 1968, p. 163: „Im 
Augenblick ist Ewigkeit und die Ewigkeit ist nur augenblicklich. Sie schließt die Zeit nicht aus, 
sondern ist in der wiederkhrenden Spanung, von Vergehen und Entstehen”. — Acest ,,Kreisgedanke” 
(gândul cercului) constituie „un moment definitoriu al istoriei occidentale” (Ibidem, p. 171). 

41 Fr, Nietzsche, Menschliches, Allzumenschliches..., 1, 9: Der Mensch mit sich allein, in: SW, 
Bd. 2, p. 317:484; p. 319:494. 

“ Idem, Nachgelassene Fragmente 1869-1874, în: SW, Bd. 7, p. 464: Sommer 1882-Anfang 
1873: 19[140]. 

Gleichen şi, in genere, unitatea dintre clipă şi eternitate: „Priveşte aceasta poartă 
(Torweg)... care are două fete. Aici se întâlnesc două drumuri, pe care nimeni nu a 
mers încă până la capăt. Această uliţă (Gasse) lungă înapoi: ea păzeşte o eternitate. 
Si această uliţă lungă în afară — aceasta este o altă eternitate. Drumurile acestea se 


contrazic; chiar se izbesc cap în cap: — şi aici, la această poartă, este locul unde ele 


vin laolaltă. Numele porții stă scris sus: «Clipa»””. 


Cu mult mai relevantă este metafora „cercului”, mai exact: Kreislauf 
(circularitatea), căci „numai un cerc configurat este reversibil. Circulaţia sângelui, 
de exemplu, nu este reversibilă”; cu al său ,,Wiederkunftgedanke” (gândul 
reîntoarcerii), Nietzsche a deplasat acel „Immer- Weiter” (totdeauna — mai departe) 
al tradiției: „nu ca un «mereu mai departe», ci ca un «mereu-acelaşi» (Immer- 


Wieder), adică nu un «punct de cotitură al istoriei», ci, ceea ce face cu totul neutrala 


posibilitatea «eternei reîntoarceri»: «nu există sfârşit» (es gibt kein Ende)”. 


% Idem, Also sprach Zarathustra. Ein Buch für Alle und Keinen, in: SW, Bd. 4, p. 199-200: 
Vom Gesicht und Rătsel (Despre chip si Enigma), 2. De interes, poate, pentru a înțelege dificultățile 
întâlnirii limbajelor, este faptul că Richard Strauss în al său: Also sprach Zarathustra (op. 30), 
„Tondichtung fiir gropes Orchester” („frei nach Friedrich Nietzsche” — expresie care s-ar traduce: 
liber, după Fr. Nietzsche —) a luat şi forme în spiritul fiecărei limbi naturale („freely after Fr. N.”, 
librement compare d’aprés Fr.N.”; „liberamente ispirato a Fr. N.”), ceea ce semnalează dificultățile 
întâlnirii limbajelor diferite. 

Faptul că între momentele (părțile) poemului simfonic, Strauss nu reţine şi: Vom Gesicht und 
Rătsel (Despre chip si enigma), dominat de metafora ,,Torweg” este iarăşi semnificativ: dacă Der 
Genesende (Convalescentul) e dominat de „ewige Wiederkunfi-lehre” (şi e mai adecvat unei 
transpuneri ontologice ce poate fi luată ca sol al unui „librement composé”), nu acelaşi lucru s-ar 
putea petrece cu „chip si enigmă”. După Nietzsche însuşi, e vorba de limitele „inteligibilităţii” 
(Verstândichkeit), în virtutea cărora domină ,,intentia” autorului de a urma „regulile cele mai subtile 
ale unui stil”, reguli care „îndepărtează, creează distanță, apără «intrarea», comprehensiunea” (Die 
fröhliche Wissenschaft, V, 381). 

Aşa cum am mai spus, există metafore care nu se pot muta dintr-un limbaj în altul, cu atât mai 
mult în cazul de fata, unde „imaginea poetică” este inundată de detalii dintre care fiecare are ceva de 
semnificat. Desigur, aceasta nu înseamnă o obiectie adusă lui R. Strauss (care rămâne, cumva, unicat 
în această recreere a unui narativ ce refuză mutarea, „se baricadează”, refuză posibilitatea oricărei 
reduceri la altceva), ci o semnalare a faptului că orice mutare în alt limbaj implică şi refuzul 
înstrăinării ontologice (a modului său de a fi) al limbajului vizat pentru mutare. 

Într-un plan mai larg (filosofic), e vorba aici de o verigă intermediară: un metalimbaj (cu o 
metasemantică corespunzătoare) al limbajului de origine, trecerea lui prin comprehensiune (diferită de 
la un creator la altul). Dificultatea acestei comprehensiuni e legată de o mutație ontologică, de data 
aceasta: „Dinamizarea metaforei «Torweg» constă în faptul că aci omul nu este în clipă, ci el face 
clipa. Poarta ia naştere şi devine prin aceasta punctul în care se înoadă trecutul şi viitorul întrucât cel 
care creează (der Schaffende) creează clipa prin faptul că se reîntoarce către sine în intenția de a se 
depăşi” (Annemarie Piper), «Ein Sei] gekniipft zwischen Tier und Ubermenschen». Philosophische 
Erläuterungen zu Nietzsches erster «Zarathustra», Stuttgart, Klett-Cotta, 1990, p. 380). 

4 J. Stambauch, Das Gleiche in Nietzsches Gedanke der ewigen Wiederkunft des Gleichen, in: 
„Revue Internationale de Philosophie”, 67 (1964), Fasc., 1, p. 92. Acest „kein Ende” e „în clipa de 
fata”; direcționarea timpului constă in faptul „că porneşte mereu de la clipă, astfel încât clipa este 
totdeauna începutul, nu la sfârşit” (Ibidem, p. 96). 

Într-o mai lejeră raportare la această înţelegere a timpului: limbajul pare mai 
mult un joc”, o distracție a „spiritelor libere”. Temele: „dans”, „fără pericol”, „a 
deveni uşor”, „a zbura”, vin ca ,,variatii” ale unei teme fundamentale: „Ca rădăcină 
a viziunii «Eternei Reîntoarceri» sunt de căutat «reivirea momentelor culminante 
ale speculatiei presocratice» care trimiteau la o nemijlocire de regăsit în timp, şi 
totuşi conduce dincolo de el; astfel depăşeşte uniformitatea lui ireversibilă. Dacă se 
merge înapoi până la acest ceva ce nu mai este de reprezentat (subl. ns.), se poate 
spune numai că neimplicitul în afară de timp — «prezentul» lui Parmenide şi 
«Aion»-ul lui Heraclit — este împletit în urzeala timpului, aşa încât, ceea ce apare, 
mai înainte ori după aceea, este real; orice mai înainte este un după aceea, şi un 
după, după un aceea, şi orice clipă este un început”. 

În acest context, reluăm o temă de bază: „În clipă este eternitate şi eternitatea 
este de o clipă. Ea nu elimină timpul, ci este în tensiunea trecerii şi renasterii, care 
se întorc mereu, revin” — încercând o transpozitie la un timp tare: Jeder gelebte 
Augenblick kehrt wieder (Orice clipă trăită se reîntoarce), es gibt kein Ende in der 
Zeit (in timp nu există sfârşit), ceea ce într-o explicitare ar fi: timpul-cerc, 
Kresslauf (din Zarathustra, III: Der Genesende, Convalescentul). 


10. Ne întrebăm acum (provizoriu, desigur!): nu ajută acestea la o mai buna 
înțelegere a timpului muzical din „neue Musik?” —, un timp aperiodic, bazat pe un 
principiu de variație organică, asa cum se prezintă după abolirea tonalitatii? 
Aceasta chiar dacă uneori întâlnim refugii într-un limbaj tonal (chiar dacă numai o 
„tonalitate progresivă”, ca la Mahler, ori o atonalitate ,,libera” ca la Schânberg). 

Poate că are legătură metasemantica textelor din Zarathustra cu preocuparea 
lui Richard Strauss pentru narativitate (Till Eulenspiegel, Alpensymphonie) şi mesaj 
filosofic (Also-sprach Zarathustra, Tod und Verklărung) sau a lui Hindemith 
pentru „metamuzică”, chiar cu indemnurile spre o gramatică muzicală în „neue 
Musik”. 

Este de interes aici observaţia că Zwolftonmusik, „Dodecafonia” sunt azi, 
expresii tot atât de populare ca existenţialismul”". 

Tendinţa vădită încă în Tristan-ul lui Wagner, spre folosirea disonantelor 
„este în modul cel mai clar prezentă în anumite momente gândite mai mult 
homofon ale expresionismului, de exemplu în «aşteptare» şi in Zwolftonmusik. 
Totodată această orientare a noii muzici e dublată de o atenuare a disonantei prin 


raportarea la schema tonală”*. 


45 În aforismul 381 (cartea V-a) din: Die fröhliche Wissenschaft („la Gaya scienza”), 1882, in: 
SW, Bd. 3 (1980), p. 354: „Nu îngrăşare, ci cea mai mare suplete şi vigoare este ceea ce un bun 
dansator vrea de la hrana sa —, iar eu nu cunosc altceva ce spiritul unui filosof ar putea să-şi dorească 
să fie decât un bun dansator...”. 

% G, Colli, Postfata la Astfel a vorbit Zarathustra, in Al. Boboc, Nietzsche... p. 121. 

+ Th. W. Adorno, Neue Musik heute (1955), in Gesammelte Schriften, Bd. 18, Frankfurt a.M., 
Surkamp, 1997, p. 128. 

48 Idem, Neunzehm Beiträge über neue Musik, in: op. cit., p. 75. De fapt, continuă autorul citat, 
„afirmarea disonantei a avut loc încă în timpul romantismului. Disonanta este purtătorul esenţial al 

Să revenim însă la Zarathustra al lui Nietzsche, scriere ce tine de 
Tondichtung, considerată de Nietzsche însuşi o simfonie”, la înţelegerea (de fapt, 
perceperea poetico-muzicală) timpului: timpul-cerc, Kreislauf, întrucât „cercul 
configurat” este singurul reversibil: clipa şi eternitatea sunt doar posibilități 
diferite, nu opuse, ceea ce în „gândul” (Gedanke) lui Zarathustra („der Lehrer der 
ewigen Wiederkunft”) sună parca in cadente armonice: „Alles geht, alles kommt 
zurück; ewig rollt das Rad des Seins. Alles stirbt, alles blüht wieder auf, ewig läuft 
das Jahr des Seins / Alles scheidet, alles grüßt sich wieder; ewig bleibt sich treu 


der Ring des Seins In jedem Nu beginnt das Sein; und jedes Hier rollt sich die 


Kugel Dort. Die Mitte ist überall. Krumm ist der Pfad der Ewigkeit”. 


Este de luat acum în atenţie formula completa a gândului lui Zarathustra: „die 
ewige Wiederkunft des Gleichen”: acest das Gleiche este hotărâtor aici: în 
Wiederkehr (în alte contexte: Wiederkunft), revenirea (Wiederkommen) are loc prin 
recurgerea la imagine (de fapt, metafora), fenomen frecvent în ,,Discursurile” lui 
Zarathustra. Prin Gleichnis (metaforă, comparaţie), ca şi prin alegorie (uneori 
parabolă), Nietzsche îşi exprimă ,,predilectia” pentru comunicarea indirectă: 
„Imaginile cele mai sugestive sunt cele mai puţin reductibile”, precum „cânturile” 
lui Zarathustra, care sunt cel mai putin recuzabile”S!. 


expresiei simbol pentru durere şi suferință. Ea are totodată o semnificaţie pur muzicală, anume: aceea 
de a se sustrage cât mai mult posibil dominaţiei formei muzicale, sistemului tonal Dreiklang, şi de a 
realiza unicitatea momentului muzical printr-un mijloc concret, unic, fără clişee. Aceste două tendințe 
ale disonantei au fost cu totul liber instituite în noua muzică” (Ibidem, p. 73; se vorbeşte aici de 
Schânberg, care „cu dezvoltarea expresivă a disonantei a dezvoltat totodată ceea ce-i pur muzical, a 
tras din el chiar consecinţe constructive”, p. 74). 

# Într-o scrisoare (2 aprilie 1883) către Késelitz (Peter Gast), Nietzsche se întreba: „Sub ce 
rubrică s-ar încadra acest Zarathustra?. Eu cred ca sub cea a «simfoniilon>”. Késelitz răspunde: „eu 
cred că sub aceea a cărților sfinte” (Nietzsche — Chronik. Daten zum Leben und Werk, 
zusammengestellt von Karl Schlechta, dtv, Miinchen, 1975, p. 83). 

De fapt, scrierea are patru parti, gândite în tonalități diferite (dominant minore) şi in mişcarea 
andante care indică o mişcare potrivit de rapidă, corespunde mersului liniştit. 

T. W. Adorno (în: Wagner in Bayreuth, op. cit., p. 213) spunea că „uneori Wagner anticipează 
limbajul lui Zarathustra”. Oricum, muzica lui Zarathustra e solidară cu spiritul poemului simfonic 
(cultuivat mai ales de Liszt, iar mai târziu, de Richard Strauss), atât prin poziţia „ideii” (Gedanke), cat 
şi prin susținerea pe „teme” în desfăşurarea poemului. 

5 Fr. Nietzsche, Also sprach Zarathustra. Ein Buch fiir Alle und Keinen, Ph. Reclam Jun. 
Stuttgart, 1990, p. 207-208. Într-o traducere (liberă, ca orice traducere si orice transpunere în limbaje 
diferite, inclusiv cel muzical). „Totul trece, totul revine; veşnic se-nvârte roata fiinţei. Totul moare, 
totul renaşte, veşnic se derulează anul fiinţei. Totul se destramă, totul se reface, veşnic se construieşte 
aceeaşi casă a fiinţei. Totul se repară, totul se întâlneşte; veşnic rămâne fidel sieşi inelul fiinţei. În 
orice clipă începe ființa; în jurul oricărui aici se derulează golul lui acolo. Mijlocul e pretutindeni. 
Întortocheată-i calea veşniciei”. 

Aceasta ar putea fi şi „o recunoaştere a înțelepciunii aflată în propoziția lui Heraclit, după care 
«drumul in sus şi drumul în jos este unul şi acelaşi»” (A. Piper, op. cit., p. 101). Mai mult, se poate 
spune (Ibidem, p. 26): cu „Zarathustra” începe „nu numai o nouă epocă, ci şi un nou mod de a gândi 
şi a vorbi, are loc cumva o schimbare de paradigmă în limbă”. 

>! J, Paumen, La pensée nietzscheenne du depasseraent, în: „Revue Internationale de 
Philosophie”, 67, 1964 (Fasc. 1), p. 122. 

Corelate cu atmosfera din Naşterea tragediei din spiritul muzicii, toate 
acestea indreptatesc opinia (multor interpreţi) după care spiritul limbii e „spirit al 
muzicii”, De acesta ar fi mai aproape înțelegerea poziţiei lui das Gleiche 
(asemănătorul, acelaşiul, uneori egalul, oricum nu identicul), care „nu are sensul 
unei reiterări a unei structuri neschimbate, rămânând mereu acelaşi, ci sensul unei 
repetări-de sine inepuizabile (unaufhdrlichen Selbst- Wiederholung), care este 
totodată o innoire-de sine (Selbst-Erneuerung)””’. 


11. De fapt, atunci când vorbeşte despre „spiritul muzicii”, Nietzsche are în 
vedere o înnoire ale cărei coordonate sunt: muzica, „lumea greacă” şi „naşterea 
tragediei” („din spiritul muzicii”): „Educarea (Bildung) estetică ne călăuzeşte în tot 
ceea ce producem: suntem artişti prin instruire: Dibuim după modele. Nu există azi 
un moment mai instructiv decât fenomenul Wagner. În timpul nostru, fenomenele 
artistice sunt cu totul învăluite şi cunoscute numai prin instruire. Pentru mine aci: 
valoarea lui Wagner. Grecii ne ajută mai mult decât esteticienii nostri în 
deosebirea dintre Dionysiac şi Apollinic. Raportul celor două principii ale artei este 
el însuşi fără principii, şi acest neajuns cognitiv face acum aşa de grea dezbaterea 
despre Wagner: cum se face însă că întreaga lume liberală se împotriveşte spiritului 
muzicii şi clarificării lui prin filosofie? (subl. ns.). Muzica înalţă civilizația precum 
lumina soarelui, lumina lămpii. Întrucât lumea greacă este încă una cu totul 
necunoscută nouă, voi căuta să aflu o cale de acces la ea pornind de la spiritul 
muzicii şi cel al unei filosofii serioase””. 

Pentru aceasta trebuie, consideră Nietzsche, să înțelegem situaţia reală a 
muzicii (în anii '80 ai secolului 19, când scrie Nietzsche): „Muzica este 
Contrarevolutie in artă: şi ea este în décadence ca expresie a societății. Încă mai 
devreme, cu am pus degetul pe această chestiune: nu este muzica noastră o parte a 
Contrarenaşterii în artă? Nu este ea ruda apropiată a stilului baroc? Nu s-a situat ea 
în opoziţie fata de orice gust clasic, astfel încât în ea orice ambiţie de clasicitate să 
se interzică de la sine?” 

Şi a propos de „lumea greacă” (cu învăţăminte pentru prețuirea şi continuarea 
modului ei de a înţelege şi cultiva muzica): „Adevărata muzică greacă este muzică 
vocală: legătura naturală dintre limba cuvântului şi cea a tonului încă nu era ruptă; 


°° W, Miiller-Lauter, Nietzsche. Seine Philosophie der Gegensätze und die Gegensätze seiner 
Philosophie, Berlin/New York, W. de Gruyter, 1971, p. 182. 

` Fr. Nietzsche, Nachgelassenen Fragmente: Winter 1870/71-Herbst 1872, in: Die nachgelassenen 
Fragmente. Ein Auswahl, p. 23:9[34]. 

* Ibidem, p. 252:(1888): 14[61]. În continuare (14[61]) întâlnim o schiţă a epocilor muzicii: 
„La o astfel de chestiune valorică de prim rang, răspunsul nu ar fi trebuit să fie îndoielnic; aceasta 
dacă ar fi fost corect evaluat faptul că muzica şi-a dobândit cea mai înaltă maturizare şi împlinire ca 
romantică — încă o dată ca miscare-reactie împotriva clasicității... Mozart — un suflet afectuos şi 
îndrăgostit, dar cu totul de secol 18, chiar şi în seriozitatea sa... Beethoven, primul mare romantic, în 
sensul conceptului francez de romantic, aşa cum Wagner este ultimul mare romantic... ambii opozanți 
instinctivi ai gustului clasic, ai stilului riguros...”. 

aceasta până într-atâta, încât poetul era în mod necesar şi compozitorul cântecului. 
Grecii nu recunosteau un cântec altfel decât prin cântare (Gesang): la audiere ei 
simțeau şi unitatea intimă a cuvântului si a sunetului. Noi, cei care am crescut sub 
influența neartei moderne, a separării, nu mai suntem în stare să gustăm împreună 
textul şi muzica. Ba chiar ne-am obişnuit să gustăm textul la lectură..., iar muzica 
la audiere. Găsim suportabil şi cel mai absurd text, atunci când muzica este 
frumoasă: iată ceva ce unui Grec i-ar părea de-a dreptul o barbarie...””>. 


12. Cu aceasta ajungem la Nietzsche-compozitor, în mare măsură crescut în 
mediul liniei wagneriene şi, în genere, al „avangardei muzicale”, înscriindu-se prin 
lucrări proprii în genurile muzicale cultivate de romantici şi de postromantici, aşa 
cum o dovedesc, în primul rand, liedurile sale şi piesele pentru pian. 

Nu-i deloc hazardat, credem, să afirmăm că Nietzsche avea conştiinţa 
înnoirilor, dar şi a valorii tradiţiei. Se consideră (în rândul muzicologilor) că: 
„putem uşor constata că viaţa lui Fr. Nietzsche se închide într-un cerc: ea începe 
sub semnul lui Beethoven şi se sfârşeşte sub semnul lui Beethoven... Beethoven — 
Olimpianul Beethoven — dezlantuit într-o «apoteoză a dansului» (Simfonia VII-a); 
Beethoven, cel care a îndrăznit să scrie, la sfârşitul vieţii fantastica Odă a bucuriei, 
adresându-se omenirii! Minunat exemplu pentru Nietzsche care, adresându-se şi el 
aceleiaşi omeniri..., scrie — păstrând desigur proporţiile! — Imn prieteniei şi 
Rugăciune pentru viață”. 

Acest Dichter-Philosoph a fost un remarcabil Tondichter, cu o deosebita 
înzestrare muzicală cultivată în tradiția familiei (sunt edificatoare scrisorile către 
mama sa, în copilărie şi în tinerețe, prin care solicita texte de referință din istoria 
muzicii, alături de lucrări ale literaturii clasice), şi chiar un fin critic muzical, mai 
ales că muzica facilita şi accesul (,,cheia’’) unor scrieri ale sale. 

Pentru istoria muzicii, Nietzsche este astfel interesant sub mai multe aspecte: 
compoziţie, critică muzicală şi, în genere, evaluări ale creaţiei, urmând o 
remarcabilă exigenta ce viza realizările în domeniile amintite. De pildă, chiar după 


55 Idem, Die grichische Musikdrama, în: SW, Bd. 1, p. 529. Şi o însemnare de perspectivă: 
„întreaga artă poetică şi muzică antică s-a născut din cântul popular” (Ibidem). 

În alt context (SW, Bd. 7, p. 340: Sommer 1883: 7[155]: „Eu am descoperit elenitatea 
(Grichentum): ei credeau în eterna reîntoarcere (ewige Wiederkehr)! Aceasta este credința misterelor). 

5 Cristina Maria Sârbu, Nietzsche şi muzica, Bucureşti, Editura Fundaţiei Culturale Ideea 
Europeană, 2005, p. 132. Este binevenită, de asemenea, precizarea: „Într-un plan secund, îşi găsesc 
locul şi alti muzicieni — Bach, Mozart, Haydn, Gluck, Schumann... ocazional Bizet. Pe unii dintre ei 
compozitorul autodidact (subl. ns.) încearcă să-i imite cu plăcere, dar fără venerație, in motete şi 
fragmente de oratoriu — din care nu lipseşte fuga — în sonate, sonatine, puțină muzică de camera 
instrumentală, multe lieduri şi piese scurte de pian... Nietzsche a reuşit să facă, şi în acest caz, un 
«ceva» ce nu poate fi ignorat: o muzică a lui, plină de sensibilitate şi trăire, izvorâtă din suflet şi 
vorbind sufletului, cu care reuşeşte să se înțeleagă, în ciuda limbajului greoi şi neşlefuit. Unii 
cercetători (D. Fischer-Dieskau) îl descoperă şi îl recunosc chiar ca precursor al impresionismului, şi 
într-o anumită măsură, afirmaţia se susţine. Căci, ceea ce a aşternut filosoful pe portative sunt 

despartirea de Wagner (ianuarie 1878, cand a dat cadou partiturile primite de la 
Wagner cu dedicatie, şi a primit textul lui Parsifal), Nietzsche scria: „Wagner a 
dat, fara doar şi poate, germanilor acestei epoci cea mai cuprinzătoare idee despre 
ceea ce ar putea fi un artist... Cine nu a învăţat de la el?... Chiar şi cunoaşterea 
filosofică a primit un impuls prin apariţia sa, fără îndoială. Există astăzi o 
multitudine de probleme estetice pe care nici cei mai rafinati nu le-au intuit, mai 
întâi de toate problema actorului şi a raportului său cu diferitele arte, ca să nu mai 
vorbim de problemele psihologice, aşa cum le etalează din plin caracterul lui 
Wagner si arta wagneriana””’. 

Dintre compoziţiile lui Nietzsche (din perioada 1854-1872, îndeosebi), 
reținem: Sonatină pentru pian (1856); Sonate pentru pian (în re major şi sol major); 
Simfonia pentru ziua de naştere (1857), trei piese pentru pian (1858); o partitură 
pentru pian la patru mâini (Allegro con brio); Oratoriul de Crăciun (1860); schiţe 
pentru o Missa (pentru cor şi orchestră), Fantezie pentru pian la patru mâini 
(1859); un cor a capella pe cinci voci; poemul simfonic Ermanarich (într-o prima 
versiune pentru pian la patru mâini); liedul Mein Platz vor der Tür (1860); Mars 
ungar; Dans ţigănesc; Două dansuri poloneze; liedul Tânăra Pescarita; Meditatia 
Manfred (1872, pentru pian la patru mâini), Imn către prietenie (1872); 
Rugăciunea către viaţă (1882 — ultima pagină muzicală) 5. 

Aceste contribuţii ale lui Nietzsche-compozitorul au (inevitabil) legătură cu 
ceea ce se petrecea în creaţia muzicală la mijlocul şi în cea de a doua jumătate a 
secolului XIX. Fără pretenţie la o cuprindere exhaustivă, menţionăm câteva 
momente (şi fenomene muzicale) semnificative: Liszt şi poemul simfonic ca gen al 
muzicii cu program (exemple: Preludiile, Tasso, Mazeppa ş.a.; simfoniile Dante, 
Faust); liedul „durchkomponiert” la acelaşi Liszt (exemple: Tre sonetti di 
Petrarca; Loreley, pe versuri de H. Heine), care, prin tendinta spre teatral, e diferit 
prin conţinut, forma (de fiecare dată nouă), rezultând din inspiraţia poetică; /ied-ul 
strofic (simplu sau variat) cultivat de Brahms şi alţii (în continuarea lied-ului 
romantic), Liszt şi „noua şcoală germană” (la Weimar) legată de creația 
wagneriană, în opoziție cu centrul de la Leipzig, reprezentat mai ales de 
Mendelssohn-Bartoldy (şi susținut de R. Schumann); bineînţeles, acțiunea lui 
Wagner şi a „brahmsienilor” ş.a. 


°7 Fr, Nietzsche, Din primele însemnări la Cazul Wagner, în: Cazul Wagner. Nietzsche contra 
Wagner, Bucureşti, Editura Muzicală, 1983, p. 115-116. Este adevărat că, după lectura la Parsifal, 
notează: „Impresia la prima lectură: mai mult Liszt decât Wagner, în spiritul Contrareformei; mie, atât 
de obişnuit cu antichitatea greacă, cu ceea ce e universal şi uman, mi se pare totul prea creştin, 
temporalizat, localizat... Limbajul sună ca o traducere dintr-o limbă străină”... (Nietzsche-Chronik, 
zusammengestellt von K. Schlechta, 1957, p. 63). 

58 În C. Maria Sârbu, op. cit, p. 167-170 (cu texte muzicale, reproduse). Retinem: „despre 
compozitorul-filosof’, Wagner ar fi spus: „pentru un profesor compuneti chiar foarte bine”. Se 
recunoaşte că Nietzsche-compozitorul a fost influenţat de Berlioz, Schumann, Mahler, Liszt dar nu şi 
de R. Wagner. 

În acest context s-ar situa şi creaţia lui Nietzsche, cea pianiastică şi liedurile, 
dar (poate) şi măsura in care Also sprach Zarathustra e poem simfonic. Riscând, 
oarecum, am afla elemente comune cu Liszt: liedul Die junge Fischerin 
(Nietzsche) şi liedul Loreley (Liszt). Ar fi de reţinut aici legătura compozițiilor lui 
Nietzsche cu forma aforistică a scrierilor sale, îndeosebi cu tendinţa spre 
conciziune şi concentrare la elemente contradictorii, chiar parodice. 

Este de remarcat raportarea esteticianului (şi filosofului) Nietzsche la 
Wagner: „Ca gânditor, Wagner este tot atât de mare ca muzician şi poet”; nu 
trebuie să uităm „că: o limbă teatrală este cea în care vorbeşte arta lui Wagner”; 
„între muzică si limbaj este posibilă o legătură care a devenit organică: liedul...””’. 

Referirea (deja clasică) lui Nietzsche la Wagner rămâne cea din Naşterea 
tragediei: „Cum poate provoca o plăcere estetică urâtul şi dezarmonicul, care dau 
conținut mitului tragic?... Acest fenomen originar greu de sesizat al artei dionisiace 
devine însă inteligibil în chip direct şi sesizat nemijlocit numai în minunata 
semnificaţie a disonantei muzicale (subl. ns.): de altfel, în general, muzica, situată 
în raport cu lumea, poate singură să ne dea un concept despre ceea ce este înțeles 
prin indreptatirea lumii ca fenomen estetic (subl. ns.). Plăcerea pe care o produce 
mitul tragic are aceeaşi patrie ca şi senzaţia agreabilă produsă de disonanță în 
muzică...” 6. 

Cu aceasta „suntem în măsură — preciza Nietzsche — să percepem ce 
înseamnă, în fata spectacolului oferit de tragedie, să fim contemplativi şi, totodată, 
să tindem către o depăşire a celor văzute. La fel putem caracteriza folosirea 
disonantei: dorim să o ascultăm şi, totodată, tindem către o depăşire a celor 
auzite...””°. 


13. Revenind la ideea ,,postromanticului”, putem acum spune: refuzul 
romanticului este aici doar partial, căci domină integrarea permanentelor valorice 
în noul orizont stilistic. Chiar în epoca abolirii tonalitatii, elementele de 
continuitate nu lipsesc, deşi domină o adevărată explozie a parametrilor „timbru” şi 
„ritm”. Aşa cum s-a observat, Schönberg, care trece drept „omul extremelor, al 
contrariilor”, pe de o parte, „acceptă reconcilierea cu întreaga moştenire (inclusiv 
wagneriană şi brahmsiana)”, dar pe de altă parte, „taie firul acestei mosteniri pentru 
a inventa o nouă gramatică muzicală... proclamând neîncetat existenţa unor 
rădăcini adânci în istorie ale «tonalitatii suspendate»””. 


* Fr. Nietzsche, Nachgelassene Fragmente Herbst 1869 bis Ende 1874, în: SW., Bd. 7, 
p. 757:32[10]; p. 761:32[22]; p. 762:32[27]. În acelaşi context: „Wagner este de luat în consideraţie 
înainte de toate ca muzician: textele sale sunt Musik Kunst (exaltatie de muzica)”; „Wagner tinde 
conştient către... simfonia cea mai amplă, ale cărei instrumente de bază intonează un cântec care poate 
fi făcut perceptibil printr-o acţiune. Nu ca limbă, ci ca muzică, muzica lui constituie un progres 
imens” (Ibidem, p. 317:9[116]). 

© Idem, Die Geburt der Tragödie aus Geiste der Musik (orice ed., cap. 24). 

6l Tbidem (în: Al. Boboc, Nietzsche..., 2003, p. 66). 

“ B. Francois-Sappety, Istoria muzicii in Europa, Bucuresti, Editura Grafoart, 2007, p. 131. 


Muzica si filosofie in opera lui Friedrich Nietzsche 181 


De fapt, in perioada „muzicii noi”, liedul cunoaşte o vădită înflorire, cu multe 
modificări însă, între care se situează orchestrarea. Exemplele ar fi numeroase, dar 
reținem: Berlioz — Nopți de vară; Mahler — Wunderhornlieder. În unele cazuri, 
liedul este gândit de la început pentru orchestră: Mahler — Das Klagende Lied; 
Ravel — Șeherezada; Schönberg — Gurrerlieder ş.a. 

Limbajul muzical cunoaşte astfel o mare diversitate de forme, muzica 
gravitand (la multi compozitori) către sfera sonorului şi a coloristicii. Dar aceste 
aspecte tin de caracterizarea a ceea ce s-a numit neue Musik, în care, e adevărat, 
legătura muzicii cu filosofia capătă valențe noi. 

Ceea ce a propus Nietzsche rămâne însă o moştenire viabilă, îndeosebi prin 
locul ideii poetice. Este de înţeles aici precizarea lui Richard Strauss (după ce 
cunoscuse operele lui Liszt şi Wagner): „Dacă este vorba de a crea o operă de artă 
unitară în atmosfera şi construcţia ei consecventă, urmărind totodată ca această 
operă să producă un efect plastic asupra ascultătorului, este necesar ca ceea ce 
autorul a vrut să exprime să fi apărut in mod plastic şi în fata ochilor minţii sale. 
Acest lucru nu este posibil decât în urma fecundării printr-o idee poetică, indiferent 
dacă aceasta se anexează sau nu la operă ca program al ei”®. 

De fapt, retin atenția unele preocupări ale reprezentanţilor muzicii 
contemporane pentru teorie: „Muzicienii care au marcat istoria muzicii 
contemporane, Arnauld Schönberg, Igor Stravinski şi Claude Debussy, pentru a 
susţine exigenţele activităţii lor artistice, au dezvoltat o intensă reflecţie teoretică, 


care apoi a devenit coesentiala înțelegerii propriei lor muzici”™. 


5 


Astfel de preocupări (muzicologice şi estetice, totodată) au legătură cu 
complexitatea noilor creații muzicale, care solicită ascultătorul mai ales sub 
raportul facultăților sale intelectuale si fac necesară „o revizuire generală a 
valorilor de bază si a elementelor primordiale ale artei muzicale”; căci „fenomenul 


muzical? emană ,,de la omul integral... înarmat cu toate resursele simțurilor 


noastre, a facultăților psihice şi a mijloacelor intelectului nostru”*?. 


Nu poate să nu fie observată o rămânere în urmă a instruirii $i educării 
publicului cu evoluția creației muzicale, cu fenomene ca politonalitatea, serialismul 
ş.a. din epoca unei atonalitati libere. Poate nu întâmplător Schönberg spunea că nu 


& R, Petzoldt, Richard Strauss. Viața în imagini, București, Editura Muzicală, 1963, p. 16. 

& C. Milgliaccio, I! pensiero musicale tra Ottocento e Novocento, în: Introduzione alla 
filosofia della musica, A cura di Carlo Migliaccio, Novara, UTET, 2009, p. 284. Sunt de reținut 
scrierile lui Schönberg: Harmonienlehre (1911); Structural functions of harmony (postum, 1954). 

5 L Stravinski, Poetica muzicală (Poétique Musicale, Paris, 1952), Bucureşti, Editura 
Muzicală, 1967, p. 13, 29. Este de reținut că Stravinski dezvoltă o poetică muzicală pe baza noilor 
experiențe ale creației muzicale, care ne obligă „să precizăm noțiunile de inventivitate, imaginație, 
inspirație; cultura si gustul; ordinea ca regulă şi ca lege opusă dezordinii; în sfârşit, opoziția dintre 
domnia necesității şi domnia libertății” (Ibidem, p. 21). 

De mai bine de un veac muzica „a înmulțit exemplele unui stil în care disonanta s-a 
emancipat... Muzica de ieri şi de azi uneşte fără menajamente acorduri disonante paralele care isi 
pierd astfel valoarea lor funcțională, iar urechea noastră acceptă în mod firesc juxtapunerea lor” 
(Ibidem, p. 37). 

există autor dificil, ci numai rău interpretat. Aceasta cu atât mai mult cu cât unii 
compozitori (Debussy, de exemplu) concepeau muzica în strânsă relaţie cu 


imaginile şi limbajele altor arte”. 


14. Schimbările de fond privesc limbajul şi timpul muzical. $i aici Stravinski 
avea dreptate: căci „muzica se întocmeşte prin succesiune în timp şi necesită deci 
vigilenta memoriei. Muzica este deci o artă cronică, aşa cum pictura este o arta 
spațială. Ea presupune înainte de toate o anumită organizare a timpului, o 
cronosonie...”°". 

Timpul muzical ca atare nu se lasă uşor definit (logic-categorial), dar nici nu 
poate fi izolat de această cuprindere interpretativă, care condiționează, într-un fel, 
comprehensiunea unităţii legilor care „comandă mişcarea sunetelor”, cerând 
„prezenţa unei valori mensurabile şi constante: metrul, element pur material, cu 
ajutorul căruia se alcătuieşte ritmul, element pur formal”. 

În esență, aşa cum subliniază muzicologii, timpul muzical este „elementul 
principal al materiei muzicale, unitatea de bază pentru măsurarea ritmului. El 
reprezintă în natură o acţiune scurtă, asemănătoare mişcării unui pas, mişcării 
braţului sau al unui pendul”?. 

Aşadar, în muzică timpul face parte din elementele metricii muzicale 
împreună cu metrul şi măsura; ca „timp material” (obiectiv), el se exprimă în 
tempoul unei compoziţii, în modul în care se desfăşoară ritmul cu metrica sa. 

În alti termeni, timpul constituie „unitatea fundamentală pentru măsurarea 
ritmului muzical, etalonul metric la care raportăm formele ritmice de orice 
structură”, este un reper (etalon) al desfăşurării ritmului muzical, pe baza căruia 
duratele pot fi măsurate şi, raportate una fata de alta şi toate fata de întregul operei 
de artă... În comparaţie cu ritmul — fenomenul artistic viu, creator —, el este un 
element extrinsec, deci din afara esenței acestui fenomen”. 

Timpul vine aici printr-o redistribuire totodată în expresia trăirii 
compozitorului în forme muzicale şi în trăirea auditorului. Această dispunere de 
timp prin creaţie (şi execuţie, bineînţeles) constituie o veritabilă fenomenologie, 


% Claudio Casini, Storia della musica, II, Milano, 1994, p. 600, 653. 

© I, Stravinski, op. cit., p. 30. „Ceea ce distinge caracterul specific al noţiunii muzicale de timp 
este că această noțiune se naşte şi se dezvoltă, fie în afara categoriilor timpului psihologic, fie 
simultan cu ele... Orice muzică, în măsura în care se leagă de cursul normal al timpului şi în măsura în 
care se desprinde de acesta, stabileşte o relație specifică, un fel de contrapunct între scurgerea 
timpului, propria ei durată, şi mijloacele materiale şi tehnice cu ajutorul cărora se manifesta” (Ibidem, 
p. 33). 

8 Ibidem, p. 30. Si explicatia: ,,... metrul, oferindu-ne in sine numai elemente de simetrie si 
presupunând cantități care se pot aduna, este utilizat in mod necesar de ritm, al cărui oficiu este de a 
comanda mişcarea, împărțind cantitățile procurate de măsură (Ibidem, p. 30-31). 

© V, Giuleanu, V. Tusceanu, Tratat de teorie a muzicii, I, Bucuresti, Editura Muzicală, p. 194. 

7 V, Giuleanu, Principii fundamentale de teoria muzicii, București, Editura Muzicală, 1975, 
p. 464. 


Muzica si filosofie in opera lui Friedrich Nietzsche 183 


avand in vedere o dubla cuprindere (de fapt, prindere!) a timpului: in exprimarea 
trăirii (celui ce creează) şi in interpretare-executie, unde tempo indică gradul şi 
felul mişcării (allegro, andante ş.a.), dă valoarea unui ritm şi măsurii (in doi timpi, 
în patru timpi, în cinci timpi etc.). 


15. Această „teoretizare” (sumară, evident) vine ca premisă la diferitele 
momente ale înţelegerii şi „prinderii” timpului în compoziţii particularizate ca mod 
de instituire în forma „operă” şi ca stil şi limbaj. 

În acest sens devin grăitoare schimbările intervenite (în istoria creaţiei 
muzicale, bineînţeles!) în trecerea de la clasico-romantic la postromantic şi 
„modern” (în accepţia: neue Musik), de fapt, contemporan. 

Aici „cotitura” a fost radicală, dacă ne gândim la abolirea tonalitatii şi la 
fenomenele creaţiei dodecafonice şi seriale. Comportamentul creatorilor în artă 
pare să ilustreze aici un sens posibil (prin contextualizare) al următorului aforism al 
lui Nietzsche: „Cunosc întreg Binele şi întreg Răul: cunosc de asemenea şi ceea ce 
este dincolo de Bine si Rau”. 

Ideea unei situări dincolo de canoane clasice îşi află sorgintea în stilul lui 
Nietzsche de a jongla cu aforismul, bazat însă pe viziunea sa a timpului (timpul- 
cerc) şi pe libertatea de a opera cu limbajul. Tensiunea către „un mod divers de a 
filosofa, de a trăi şi acţiona coincide cu căutarea unui mod divers de a compune şi 
de a asculta muzica... Apologia unui om nou, care să depăşească convențiile, 
valorile şi conditionarile culturii dominante, corespunde afirmației muzicianului şi 
celei a spectatorului, care găseau în muzică nu expresia falsificată şi mincinoasă, ci 
serioasă şi sinceră a propriei vitalitati şi a propriilor sentimente. Muzica conține in 
sine această dublă menire şi această alternanță în ale cărei limite se prezintă 
imprecise şi indefinibile, tocmai aşa cum rezultă de aici sensul şi valoarea 


adevărului” ?. 


7! Fr. Nietzsche, Nachgelassene Fragmente, în: Sämtliche Werke, Bd. 10, p. 119: 4[38]6 — 
November 1882—Februar 1883. Şi mai semnificativ (poate) este următorul aforism: „În locul geniului, 
situez omul care, peste el însuşi, scoate în evidență (hinausschaft) omul (noul concept de arta fata de 
arta operelor de artă” (Ibidem, p. 503:16[14] — Herbst 1883. 

Poate nu este întâmplătoare remarca lui T.W. Adorno: „criteriul care se aplică la deosebirea 
dintre muzica modernă bună şi cea rea este, probabil, expresia rătăcirii nu numai în rândul publicului, 
ci şi al criticilor” (Neue Musik heute, 1955, în: Gesammelte Schriften, Bd. 18, Suhrkamp, 1977, 
p. 125). Numita Zwolftontehnik, de pildă, îşi întâmpină adepții „cu promisiunea de siguranță”, „se 
vede astfel că i-ar înlesni compunerea. Ceea ce ea trebuie să pregătească, libertatea de a compune, 
trebuie astfel lăsată la o parte. Un tânăr compozitor american, întrebat de ce a trecut la tehnica cu 
12 tonuri, a răspuns că la compunere nu a ştiut din care note a trebuit să-şi alcătuiască melodiile şi 
armoniile care-i pluteau pe dinainte” (Ibidem, p. 130). 

7? Introduzione alla filosofia della musica (a cura di Carlo Magliaccio), Novara, UTET, 2009, 
p. 161. „Stilul autentic, cel pe care filosoful îl numea «grande stile» izvorăşte dintr-o dinamică internă 
a operei şi este comunicabil numai celui care are urechile «capabile şi demne de un asemenea 
pathos»”; „operele cu adevărat inspirate deci sunt desigur «fantezii libere mai mult decât posibil libere», 
aşa cum Nietzsche definea adesea propriile sale compoziţii”... Cel care e inspirat se simte în centrul 
forțelor celor mai potente şi mediu al unei energii care zguduie şi răvăşeşte” (Ibidem, p. 162, 163). 


184 Alexandru Boboc 


Comunitatea de înţelegere cu ceea ce va deveni „muzică” in epoca atonală 
vine prin poziţia aforismului, care conţine elementul parodicului (întrucât pune în 
relație termeni care, în înţelegerea lui generală, se înstrăinează): „Fără muzică viața 
ar fi o eroare”; ,,...Zarathustra spune de fapt (sagt zwar) că el ar fi; dar Zarathustra 
nu va fi...»P. 

Pe acest fond se poate accepta şi aprecierea: „În virtutea naturii sale în mod 
precipitat temporală, nereuşind a se cristaliza într-un stil definitiv, aşa cum e 
ambiția oricărei arte figurative... muzica ajunge în schimb, aşa cum o face 
aforismul, să concentreze în sine şi elemente contradictorii; ca urmare, mai mult 
decât oricare altă artă, ea este artă a crizei şi a decadentei şi chiar de aceea în stare 
de a exprima mai bine această situaţie tragică de intermediere şi de pasaj, care este 
tipică în epoca contemporană şi pentru care supraomul nietzschean a devenit 


cântărețul pasionat”. 


16. În mare măsură, această înțelegere nietzscheană a muzicii se potriveşte 
pentru epoca contemporană a muzicii, pentru limbajul (cumva parodic!) „noii 
muzici”, al erei ,,tonalitatii suspendate”, când asistăm la explozia parametrilor 
„timbru” şi „ritm” într-o muzică în care materialul tinde să se confunde cu 
organizarea, o muzică legată de tehnică, pe baza căreia are loc şi o altă organizare a 
timpului, astfel încât opera însăşi e plasată în afara timpului. 

Încă de timpuriu (la mijlocul secolului al XX-lea), Stravinski scria: ,,... ceea 
ce ne preocupă este mai puţin tonalitatea propriu-zisă, decât ceea ce s-ar putea 
numi polaritatea sunetului, a unui interval sau chiar a unui complex sonor. Polul 
sunetului constituie într-un anumit fel axul esenţial al muzicii... Articulațiile 
discursului muzical tratează o corelaţie ocultă între tempo şi jocul tonal. Orice 
muzică, fiind numai o secvenţă de impulsuri şi de repaus, este uşor să se conceapă 
că apropierea sau îndepărtarea polilor de atracţie determină oarecum respirația 
muzicii”. 

Nietzsche însuşi anunţase die Umkelhrung der Zeit: „noi considerăm lumea 
externă ca fiind cauza acțiunii ei asupra noastră, dar noi am transformat apoi 
acțiunea ei, care se desfăşoară cu adevărat şi inconştient, drept lume exterioară 
(Aussenwelt): ceea ce ne stă ca ea în fata este opera noastră, care acum reacţionează 


® Fr. Nietzsche, Die nachgelassene Fragmente. Eine Auswahl..., p. 274:16[24] — Frühjahr- 
Sommer 1888; p. 285:17[5]-1888. 

™ C. Mogliacio, Musica e filosofia in Friedrich Nietzsche, în: Introduzione alla filosofia della 
musica, p. 164. În fond, „ceea ce contează pentru alcătuirea clară a operei — pentru cristalizarea ei — 
este ca toate elementele dionisiace, care pun în mişcare imaginaţia creatorului şi fac să crească seva 
viguroasă, să fie dominate la timp, înainte de a ne înfierbânta, şi supuse în cele din urmă legii: este 
ordinul lui Apollo.” (Ibidem, p. 82). 

Şi ă propos de îndrăzneală: „Dacă vrem să ne bucurăm din plin de cuceririle îndrăznelii, 
trebuie să cerem ca ea să domnească într-o lumină fără umbre... Exagerarea gratuită strică toate 
materiile, toate formele la care se aplică...” (Ibidem, p. 16). 

75 1. Stravinski, op. cit., p. 38-39. 

asupra noastra. E nevoie de timp, pana ce ea este gata: dar acest timp este asa de 
mic””®, 

Aşadar: cucerirea timpului prin creaţie, luând forma duratei, măsurată, dar de 
remăsurat, căci această prindere a clipei este unică în raport cu orice instituire 
valorică prin creație! 

Aici „mersul în cerc” (Kreisleuf) domină orice timp cuprins creativ, clipa cu 
eternitatea (ea însăşi, augenblicklich), cum spunea Nietzsche: „Es gibt kein Ende in 
der Zeit”. Căci nu timpul durează, ci noi şi lucrurile: „este” ceea ce durează 
(rămâne, persistă) dincolo de durare; „das Wesen eines Dings ist auch nur eine 
Meinung über das «Ding». Oder vielmehr: das «es gilt» ist das eigentliche «das 
ist», das einzige «das ist»” („Esenţa unui lucru este şi numai o opinie asupra 
„lucrului”. Sau, mai degrabă: «este valabil»-ul, este autenticul «acesta este», unicul, 
«acest este»)”77. 


17. Să ne înţelegem: din cele spuse (metaforizând, parodic) de Nietzsche nu 
trebuie să înţelegem că dispunem (creatorul de artă) de timp ca şi cum ar fi ceva dat 
şi doar îl luăm în stăpânire (sau, cel puţin, ne integrăm în timp), ci faptul că timpul 
(în acest sens, creativ) e cu noi, mai exact: suntem timp! Si asa potentarea 
(afirmarea a ceva) în orizont temporal vine ca nevoie (subiectivă) de un timp 
(minim, maxim) pentru situarea în durată (singura măsurabilă, căci timpul ca 
nevoie subiectivă nu-i măsurabil). 

Nu poate să nu aibă legătură o astfel de concepere a timpului cu jocul cu 
tonurile şi semitonurile în epoca „suspendării tonalităţii” şi preconizarea unei 
politonalitati, chiar şi o tonalitate liberă (Schânberg) şi promovarea unor 
compoziţii în forme aforistice (Schönberg: Piese pentru orchestră, op. 16; 
Bagatele, op. 9 de A. Webern ş.a.) sau producţii muzicale în care materialul se 
confundă (oarecum) cu organizarea, în baza, desigur, unor căutări de „organizare a 
timpului” (Stockhausen, Xenakis ş.a.). 

Toate acestea au legătură (oricum) cu prezentarea „noii muzici” în cercuri 
restrânse de specialişti (ori, măcar, cunoscători) şi „renunţarea la frumos” şi la 
tradiţie: „Renunţarea la ideea de progres, aşa cum aceasta se arată partial în muzica 


7° Fr. Nietzsche, op. cit., p. 126:26[44]: Sommer-Herbst 1884. Asemenea formulări ar avea, 
poate, darul, de a anunta timpul muzical aperiodic, bazat pe un principiu de variatie organica 
„atomizată” (Cf. B. Frangois-Sappey, Istoria muzicii în Europa, 2007, p. 120). Sau, poate, ar clarifica 
în ce sens, „postromanticii” muzicii fac apel la Nietzsche. 

7 Fr. Nietzsche, op. cit, p. 185:2[150]:1885/86. „Lucrurile — se arată în alt context 
(p. 114:12[169]: acestea sunt numai limitele omului”. 

Nu este de uitat aici formula lui Nietzsche, pentru ,,timpul-cerc”: „Alle Wahrheit ist Krumm, 
die Zeit selber ist ein Kreis” („Orice adevăr este curbiliniu, timpul însuşi este un cerc”), „de la această 
intrare (Torweg) — clipă, o uliţă se derulează îndărăt, o lungă uliţă eternă: în spatele nostru se află o 
eternitate... Nu trebuie ca ceea ce se poate petrece din toate lucrurile să se fi petrecut o dată, să se fi 
făcut, expirat deja?” (Also sprach Zarathustra... Reclam, 1990, p. 147). Sau formularea (p. 208): „În 
orice moment începe fiinţa; în jurul oricărui de-aci se derulează sfera altuia de-acolo. Mijlocul este 
pretutindeni. Calea eternității este întortocheată (Krumm)”. 

contemporană este astfel nu mai putin decât resemnare: ca şi cum materialul 
muzical venit prin milenii ar fi erodat cu totul. Dar noul nu mai e de găsit”, „arta, 
nu numai muzica, ia asupra sa o funcţie de compensare””*. 

Rămân însă posibilități de depăşire a unei intenţionate „suspendări” a 
timpului, pe care le încearcă întreaga epocă a „avangardei istorice” şi apoi epoca de 
după 1945, sub influenţa tehnologiei: „Un discurs asupra muzicii secolului XX nu 
poate face abstracţie în cele din urmă de două fenomene care continuă să 
influenţeze într-o manieră determinantă conştiinţa muzicală a secolului nostru: 
invențiile tehnologice şi sistemul de distribuţie comercială a masei de produse 
muzicale”. 

Chiar şi „criza” limbajului muzical este depăşită prin noile modalități de 
creaţie (şi de execuţie şi difuzare) a muzicii. Între fenomenele cele mai importante 
reţine atenţia Stravinski cu modul său de a concepe muzica: „Într-o prospectivă 
formalistică şi intelectualistă, contrară tuturor concepţiilor intuitioniste, expresive 
şi sentimentaliste ale muzicii, Stravinski a accentuat valoarea dimensiunii 
temporale (subl. ns. — Al. B.) a fenomenului muzical, care e de conceput înainte de 
toate ca ,o anumită organizare a timpului...””*°. 

Un alt moment important îl reprezintă reflectiile lui Jankélevitch: în tradiția 
bergsoniană a spiritualismului francez, dar şi „în experienţa muzicală şi existenţială 
a lui Debussy”, el pune în atenţie „sensul misterios şi insesizabil al timpului 
interior şi al fluxului său imprevizibil...”*' 

Cu studiul limbajului muzical, reflectiile asupra muzicii converg tot mai mult 
în sfera esteticii şi a filosofiei operei. Aici se dezvoltă consideratiile in jurul 
funcţiei limbajului muzical: referential sau nonreferential? Sub impactul lingvisticii 
structurale şi a semiologiei în genere „atenția s-a concentrat, la fel cum s-a 
întâmplat şi în cazul limbajului verbal, asupra semnificantului, asupra structurilor 
lui interne şi a mecanismelor care-i domină funcţionarea. Problema semnificației 
nu a fost respinsă, ci mai degrabă reconsiderată sub o altă perspectivă decât cea 
abstractă de origine hansickiană: are muzica puterea de a semnifica? O astfel de 
chestiune s-a transformat într-o alta: care sunt funcțiile muzicii? Azi se tine cont de 
faptul că funcţiile muzicii sunt multiple, iar studiul lor conduce la fondul problemei 
semnificației: funcţiile pot să fie artistice şi neartistice, de însoţire sau integrare a 
altor limbaje, între care, în primul loc se situează cel verbal: funcții socio- 
lingvistice, socio-psihologice, didactice, educative etc. pte 


18 M. Heinemann, Kleine Geschichte der Musik, Stuttgart, Ph. Reclam jun., 2004, p. 331, 333. 

7? M. Baroni, E. Fubini, P. Petazzi... Storia dela musica, Torino, Picola Biblioteca Einandi, 
1999, p. 506. Se observa apoi (p. 511) ca ,,procedeele de conservare si producere a sunetului nu au 
făcut să fie abolită, aşa cum multi gândeau şi se temeau, practica muzicii pe viu...”. 

8° E. Fubini, Estetica della musica, Bologna, Mulino, 2003, p. 133. Pozitia lui Stravinski este 
expusă în Poetica muzicală (ed. 1967, p. 30). 

8! E. Fubini, op. cit., p. 135. 

82 Ibidem, p. 143. 

18. Stravinski anunţase (încă demult) că fenomenul muzical nu este altceva 
decât „un fenomen de speculație”: „Această expresie nu are nimic în ea care să vă 
sperie. La baza creaţiei muzicale ea presupune o căutare prealabilă, o voinţă care se 
mişcă mai întâi în abstract, cu scopul de a da formă unei materii concrete”*?. Ar 
rămâne încă de tatonat calea fenomenologiilor (cea a lui Husserl, în primul rând), 
deşi, cum s-a observat™, ea se referă mai mult la muzica tonală. 

Aceasta ar însemna şi o trecere de la ,,timpul-cerc” (de care am vorbit mai sus) la 
timpul fenomenologic şi, implicit, la corelarea „experienţei fenomenologice” cu 
laboratoarele creaţiei muzicale contemporane. O altă temă, deci, şi mult dincolo de 
ceea ce ne-am propus în acest studiu. Este însă o temă de perspectivă. 

Rămâne valabilă, prin forța lucrurilor ideea că spiritul romantic (al căutărilor, 
ale nelinistilor, al nemulțumirilor cu orice nivel odată atins al afirmării) nu 
încetează, ci însoţeşte (poate tăinuit sub noile manifestări artistice) creația muzicală 
din epoca postromantică, într-un sens mai general (cultural), epoca contemporană. 

Desigur, secolul XX „a devenit, şi poate rămâne chiar, în mod predominant 
antiromantic: dar în fazele sale finale compozitorii manifestă încă posibilitatea de 
a-şi exprima familiaritatea intimă, fidelitatea cea mai intimă față de tehnicile, 
idealurile şi chiar limbajele ce tin de secolul al XIX-lea. Pe cât se pare, romanticul 
(romanticitatea, mai exact — n.n.) e destinat parcă să rămână o trăsătură permanentă 
chiar şi a muzicii serie; ieşită deja din graniţele maximei sale înfloriri de secol 19, 
şi, graţie supravieţuirii ei, èra postromantică apare cu atât mai bogată”*?. 

Cele spuse aici nu fac decât să confirme, încă o dată, că epocile muzicii (ca şi 
ale oricărei forme a culturii) nu se atomizează într-un stil, ci prezintă elemente 
marcante de continuitate, atât în planul instituirilor valorice (creaţiile), cât şi în 
ceea ce, cu o formulă reuşită, s-a numit „modul de a simţi stilul”, chiar în devierea 
de la o regulă dată (în orice „suspendare”...), păstrând, dacă nu forme şi tehnici (de 
creaţie), inefabilul comorilor artistice din istoria lumii. Liedul postromantic, de 
pildă, ne întâmpină cu lumea-i mirifică în orice „călătorie în tara muzicii”. „Muzica 
— scria Nietzsche (Fragmente 1880—1882:12.119; 14.23) — arta aurorei”, „Vocea 
omului este apologia muzicii”. 


5 I, Stravinski, op. cit., p. 29-30. 

5 E. Fubini, op. cit., p. 150. 

5 A. Whittall, Musica romantica, Rizzolli/Skira, 2003, p. 193. Şi o observaţie semnificativă: 
„Se poate demonstra că elemente naționale, impresioniste or expresioniste, pot coexista cu elemente 
romantice (exemplu: operele de maturitate ale lui Debussy, care par ca desprinse din aspectele cele 
mai riguroase ale romantismului târziu)...” (Ibidem, p. 15). 


HERMENEUTICA BRENTANIANĂ * 


KLAUS HEDWIG 


Abstract. Brentano’s hermeneutic reflections reach back to very early notes and find 
their full development in his later descriptive and reistic philosophy. There are 
different criteria which Brentano employs: the “historical” explanation discovers the 
cultural context of science, whereas the “psychological” (or philosophical) methods try 
to reconstruct the “truth” of scientific and philosophical texts. The main hemeneutical 
structure consists in an intellectual approach by which the interpreter transposes its own 
subjectivity into the subjectivity of the author in order to re-think the text critically 
(“Mit und Nachdenken”). The different hemeneutic procedures cover the whole 
extension to the scientific tradition that a philosopher must rediscover in order to 
answer the questions which are “now” relevant. 


Keywords: hermeneutics, history of philosophy, philosophy, psychology, method. 


Este surprinzător si, uneori, chiar derutant să observi că Brentano, care in 
propria sa operă ştiinţifică a insistat energic pe întoarcerea la „experiență”, „la 
punctul de vedere empiric” şi la „metoda exactă” din ştiinţele naturii, a fost toată 
viata preocupat de texte istorice — de la tânărul student care a scris numeroase 
însemnări asupra lui Aristotel! până la vârstnicul incapabil să mai citească, dar care 
asculta texte care îi erau citite; incapabil să mai scrie, dar care dicta reflecţii 
filosofice subtile, care se împletesc cu numeroase trimiteri istorice?. Luând în 
considerare oricare dintre aceste texte, putem fi surprinşi de reala relevanţă a 
referintelor istorice. Se pare că Brentano nu înțelegea istoria într-un sens istoric şi 
nici trecutul ca fiind trecut, ci ca fiind un „acum” relevant. Istoria este, în mod 
evident, precedată de o teorie a istoriei sau, după cum afirmă Brentano, de „o 
filosofie a istoriei filosofiei”. Hemeneutica istorică este parte componentă a 
filosofiei înseși. 


* Textul Brentano 's Hermeneutics a apărut initial în revista „Topoi”, 6, 1, p. 3—11. Coordonatorii 
volumului mulțumesc autorului, lui Klaus Hedwig, pentru permisiunea de a-l traduce în limba română. 

! Nachlass conţine 159 manuscrise despre Aristotel. Brentano şi-a dezvoltat teoriile hermeneutice 
mai ales prin opoziţie cu E. Zeller (cf. nota 52) şi, de asemenea, în contextul propriilor studii despre 
Aristotel; cf. Ms. A20: Aristoteles’ Terminologie; Ms. A2: Grundziige fiir die Interpretation grosser 
philosophischer Denker, insbesondere des Aristoteles, Ms. A154: Zur Methode Aristotelischer 
Studien und zur Methodik geschichtlicher Forschung auf philosophischem Gebiet überhaupt. — in 
continuare voi cita textele lui Brentano, conform editiei Meiner a lucrarilor lui Brentano si conform 
Catalogue of Manuscripts realizat de F. Mayer-Hillebrand şi revizuit de W. Baumgartner. 

? În ultima sa dictare (9 martie 1917) despre Anschauung und abstrakte Vorstellung, Brentano 
se refera la Aristotel, Leibniz, Berkeley, Newton, Clarke, Kant, Euler si Schopenhauer. 

3 Acesta este titlul mai multor Seminariibungen ţinute la Viena (SS 1878; SS 1880; SS 1883). 
Un fragment din acest text este inclus in Ms. H45: Gesch. d. Phil. (25248-25252) 

I 


Binecunoscuta si la fel de mult criticata teorie a celor ,,patru faze”! ale 
istoriei, pe care Brentano a gândit-o când era tânăr student și a mentinut-o în ciuda 
tot mai numeroaselor obiecţii, apare în schema sa rigidă a ascensiunii, culminării şi 
decăderii istorice mai degrabă ca amăgitoare decât revelatoare. Ceea ce încearcă ea 
să explice este faptul destul de nelinistitor că filosofia, conform propriei sale istorii, 
a fost mereu extrem de afectată de perioade de decadent”. Este cunoscut faptul că 
Brentano considera că trăieşte într-o perioadă „a celei mai jalnice decăderi a 
filosofiei”. Cauzele pe care considera el că le poate identifica puteau fi reduse la 
metoda de cercetare ştinţifică care prevala într-o perioadă istorică. În critica sa, 
Brentano numea anumite metode: „insuficiente”, „obtuze”, „descurajante”, „excentrice” 
sau „mistice”. Aceste calificări implică, pe lângă conotaţii negative, anumite 
considerente psihologice fundamentale sau, după cum Brentano însuși afirma, 
„kultur-psychologische Erwägungen einfachster Art (reflecţii cultural-psihologice 
extrem de simple)”. Istoria științei este marcată de o constantă schimbare de 
metodă. Totuşi, evaluarea acestor metode este o îndatorire a psihologiei, care, după 
cum este bine ştiut, i-a deschis tânărului Brentano calea spre filosofie. 

Astfel, nu istoria, ci numai filosofia „este capabilă să cultive cu succes istoria 
filosofiei”. Totuşi, problema pusă aici este chiar conceptul de filosofie la care 
Brentano se referă. În diverse manuscrise”, datând de la cele mai timpurii scheme 
până la cele mai recente și mai complexe redactări, Brentano caută să clarifice 
poziţia filosofiei într-un context sistematic, pe care îl numește „clasificarea 
ştiinţelor”! Scopul său este să definească filosofia ca disciplină științifică. Tânărul 
Brentano — de la 1870 — își dezvolta propriul concept de filosofie prin raportare la o 


* Potrivit lui C. Stumpf, Brentano și-ar fi conceput teoria în jurul anului 1860; cf. L. McAlister 
(ed.), The Philosophy of F. Brentano, Londra, 1976, p. 11. 

Aceasta este diferența principală în raport cu A. Comte; cf. Ms. H45: Gesch. d. Phil. 
(n. 25325): ,,... stagiul decadent al filosofiei, care are totuşi o mare însemnătate istorică, nu a fost luat 
în considerare de [Comte].” Cf. asupra lui Comte Ms. H48: Auguste Comte (Kolleg SS 1864); 
Ms. LS20: Positivismus (Colleg WS 1893/94); VPhPh, p. 79-133 (adaosurile în paranteze drepte imi 
aparţin, n. trad. H.-S. Bogdan; dacă nu este menţionat niciun nume adaosurile în paranteze drepte 
aparțin autorului, K. Kedwig; pasajele in limba germană au fost traduse de Ion Tănăsescu ale cărui 
adaosuri sunt marcate I. T.). 

° ANR, p. 291. 

7 VPhPh, p. 7; cf. Ms. H45: Gesch. d. Phil. (n. 25280): „Însă cele trei mari perioade în care se 
divide istoria de până acum decurg într-un mod legic, acelaşi pentru toate, mod care îşi poate afla cu 
uşurinţă explicaţia pe calea reflectiei psihologice (psychologische Erwdgungen)”. 

8 Ms. H39: Zur Methode der historischen Forschung auf philosophischem Gebiet, 6. Acesta 
este manuscrisul în care Brentano îşi dezvoltă programul hermeneuticii istorice; cf. nota 52. 

” Este surprinzător de notat că nu s-a studiat niciodată explicit concepţia brentaniană asupra 
„filosofiei”. Numărul de manuscrise este impresionant: Ms. EL 51, 52, 56, 57, 58, 59, 60; M 5, 7, 8, 
9, 10, 14, 18; H 45; Eth. 19. 

10 Cf. LRU, 80 privind conceptul de „clasificare”. 

tradiţie filosofică remarcabil de cuprinzătoare. Totuşi, numeroasele definiţii la care 
Brentano se referă par a fi luate în considerare numai pentru fi respinse!!. 
„Subiectul” filosofiei este conturat — destul de surprinzător — în contrast cu textele 
clasice ale sacra doctrina” a lui Toma din Aquino: filosofia lucrează in 
„independenţă unilaterală” (einseitige Unabhängigkeit) de teologie, pentru că este 
o ştiinţă naturală, acoperind în cercetarea sa tot spectrul entităţilor concrete (şi 
abstracte, de asemenea)”. Deci filosofia, in sens larg, aparţine ştiinţelor empirice si 
trebuie să folosească metodele lor, mai ales inducția". În strict sens, în privinţa 
fundamentelor axiomatice ale cunoaşterii, filosofia se limitează la „percepția 
internă” și pare a fi congruentă cu psihologia. „Deci filosofia, considerată în sens 
strict, este esențialmente o ştiinţă preocupată de ființă si de proprietăţile ei în 
măsura în care aceasta se subsumează conceptelor date prin experienţa internă, fie 
ele concepte ce pot fi dobândite numai pe baza acestei experienţe, fie concepte 
despre care nu se poate spune că aparţin exclusiv experienţei externe.”"” In această 
perioadă de început, Brenanto explica deja structura percepţiei interne printr-un 
model epistemologic preluat de la Aristotel. În măsura în care un obiect este 
implicat în actele conștiinței, conştiinţa este, de asemenea — en parérgo'® — 
conştientă de sine. Astfel, în mod surprinzător, filosofia nu este preocupată atât de 
mult de obiectele, ci, mai degrabă, este preocupată de percepţia obiectelor şi de 
structura ei internă, cvasireflexivă, care, pentru Brenanto, este trăsătura specifică a 


!! În Ms. H45: Gesch. d. Phil. (n. 25275), Brentano citează următorii autori si definițiile pe 
care le-au dat ei filosofiei: Epicur, Seneca, Wolff, Kant, Schelling, Hegel, Herbart, Trendelenburg, 
Ueberweg, Stöckl, Ubaghs. 

'? Brentano citează explicit: S. Th. I, 1, 1 ad 2; I, 1, 2 c, I, 1,3 c; I, 1,3 ad 1, I, 1, 7 c (Ms. H45: 
n. 25253). Exemplarul lui Brentano din Summa theologiae (Parma) conține numeroase note la aceste 
pasaje. Habilitationsthesen II şi III se referă la această problemă. 

13 Tânărul Brentano concepea deja „abstractizarea” ca pe un instrument epistemologic adecvat: 
„Prin abstractizare lucrurile sensibile devin inteligibile. Ea conferă inteligibilitate la ceea ce este în si 
pentru sine inteligibil doar in potență” (Ms. H45; n. 25945). În această privință, Brentano este in mod 
evident dependent de Aristotel (Metafizica VI, 1, 1025 b19) şi de Toma din Aquino (S. Th. I, 85, 1 ad 
2). Există de asemenea afinități cu A. Comte: ,,...deux genres, des sciences naturelles: les unes 
abstraites, générales, ont pur objet la découverte des lois qui régissent les diverses classes de 
phénomènes” (Cours I, p. 56, Paris 1864). În exemplarul său din Cours, Brentano subliniază acest 
text. Totuşi, tânărul Brentano învățase deja de la Ockham că abstractizarea este un fel de ,,fictiune” 
(cf. GMPh, p. 81). 

14 Cf. Ms. H45: Gesch. d. Phil. (n. 25324): „Filosofia... o știință inductiva”; cf. de asemenea 
VE, p. 68 si urm. 

'S Citez textul german, întrucât aceasta ar putea fi prima definiție dată filosofiei de Brentano: 
„So ergibt sich denn die Philosophie im engeren Sinn als die Wissenschaft, welche von dem Seienden 
und seinen Eigentiimlichkeiten handelt, insofern es unter Begriffe fällt, welche durch innere 
Erfahrung gegeben sind, sei es dass sie nur durch sie gewonnen werden, oder doch nicht der 
äusseren Erfahrung ausschliesslich angehören (Ms. H45: n. 25254). Această definiție va fi constant 
modificată (cf. n. 25282; 25946); cf. de asemenea GGPh, p. 355. 

16 Ps. I, p. 185; cf. Aristotel, Metafizica XII 9, 1074 b 37. În Ps. IL, p. 38 si urm., Brentano 
dezvolta aceasta conceptie in detaliu. 

evidenţei. Bazându-se pe aceasta evidenţă, filosofia — pe care Brentano o priveşte 


ca „ştiinţă teoretică”!” — ar trebui să obțină „adevăruri inteligibile” pe calea 
995 5 5 


inducției bazate pe fapte empirice gsi istorice. Ulterior, după ruptura sa de 
dogmatica religioasă, când teologia a fost integrată domeniului filosofiei (în 
categoria ,,revelatiei naturale”)'%, el a insistat in mod riguros asupra evidenţei 
enunturilor filosofice. 

Aici devine vizibil contextul filosofico-teoretic în care este încadrată 
hemeneutica. „Adevărata metoda”! a interpretării trebuie să expună „adevărul” 
obiectelor empirice si istorice. Asta înseamnă că procedurile hermeneutice pot fi 
justificate numai prin criterii epistemologice. 


HI 


O evaluare a hermeneuticii lui Brenatno trebuie să ia în considerare faptul că 

7 : S Eh ich = v20 i 3 
el începe discuția despre metodă într-o dublă perspectivă.” Aspectul ,,istoric” se 
leagă de variatele tendințe si evoluții ale tradiției hermeneutice clasice, pe cand 


x 


analiza „psihologică” caută să aprecieze eficiența unei metode printr-o reexaminare 


epistemologică. Procedurile pe care Brentano le enumeră sunt metodele 


à EG] | E DD: ae PA EET. TTY ene 
„intuiţiei”” , „matematicii'””, „ştiinţelor naturii”, ,,retoricii””, „poeticii”” şi proba 


Me Totuşi, „interesul pur teoretic” este cel care face ca statutul social şi politic al filosofiei să fie 
mai degrabă unul lipsit de putere, „de vreme ce filosofia nu serveşte nevoii vieţii”. Pe de altă parte, 
„avantajul indirect este semnificativ, aşa cum este cazul cu toate teoriile” (Ms. H45: n. 25270). 

15 Cf. Scrisoarea către H. Schell (30.10.1895): „...ceea ce este dat rațiunii şi inimii în revelația 
naturală” (Ed. J. Hasenfuss, Paderborn, 1978, p. 64, 95); cf. si LWO, p. 26; RPh, p. 43 şi urm., 61 si 
urm.; LJ, p. XVIII. 

1 Problema metodologiei este discutată pe larg in Ms. H45: Gesch. d. Phil. (n. 25290-25301). 

% Thid. (n. 25290): „Dublă dovadă: (a) istorică (b) psihologică, din însăși natura lucrului... 
6 moduri (Arten), în care ne putem forma o opinie (Ansicht): (1) intuiţia, (2) deductia, (3) inducția, 
(4) argumentatia retorică: (a) autoritățile, (b) analogia şi exemplul, (c) demonstraţia pe baza 
probabilității, (5) beneficiul poetic (Poetisches Gewinnen). Puterea frumosului. Pulchritudo requirit 
tria: integritatem, proportionem debitam et claritatem, (6) mărturia credinței.” 

2! Tbid. (n. 25294): „Metoda intuitivă, în care se încadrează ca o specie deosebită şi metoda 
mistică. Prin puterea geniului, prin lumina spiritului, prin străfulgerarea gândirii care străpunge 
întunericul nopții, aşa cum s-a spus nu o dată, metoda intuitivă vrea să sesizeze nemijlocit cele mai 
ascunse adevăruri filosofice... Ea nu poate fi învățată. De ce ar trebui însă filosofia să se simtă 
obligată să acorde atenţie deosebită acestei incapacitati (Unvermogen)?” 

» Ibid. (n. 25295): „Metoda matematică (intuiţie şi deducție). Spinoza. Definiţii. Axiome (si 
postulate); din ele [se obțin] teoreme şi corolare, partial si la Herbart şi Scoala lui Wolff.” 

% Thid.: „Metoda științelor naturii. Intuitie, deducție şi inducţie. În perioadele ascendente [ea 
este] dominantă; a fost menţionat deja că ei i-au dat curs Platon, Aristotel, Albert, Toma şi, în epoca 
modernă, Bacon, Hobbes, Descartes, Locke și, parţial, Leibniz.” 

4 Thid.: „Metodele argumentatiei retorice sunt diverse: (1) metoda autorităţii: (a) a unui om. 
Pitagora: autos éra. Averroes: erravit quia incoepit quasi a se. Tomistii etc. (b) [autoritatea] istorică: 
(aa) a lui Proklos, întreaga contribuţie a tradiţiei (contrapusă tradiţiei bisericeşti), aşa încât [a fost 
preluat] numai Timaios şi sentintele divine (logia chaldaika), care au fost interpretate alegoric; (bb) 

„credinţei religioase”. Se pare că, în enumerarea sa, Brentano nu depindea de 
vreun model similar din literatura filosofică a vremii. 

Chestiunea metodei în filosofie este în mod normal precedată de o problemă 
fundamentală care, pentru Brentano, presupune justificarea „cunoașterii” (Wissen). 
În critica sa asupra metodelor retoricii, poeticii si credinței religioase, Brentano 
subliniază deficiențele lor epistemologice: nu oferă niciun fel „de înțelegere sau de 
cunoaştere”. De menţionat aici, în treacăt, că pentru Brentano dialectica se 
bazează mai degrabă pe „raţiuni poetice”. Brentano respinge deductia 
matematică” și, în mod special, intuiţia”, considerată in mod majoritar pe scena 
filosofică din Wiirzburgul acelui timp ca fiind singura metodă filosofică adevărată 
şi aproape magică. Cele două metode sunt respinse, făcându-se referire la lipsa 
completă a certitudinii axiomatice și la insuficienţa justificărilor rationale ale 
enunturilor filosofice ale susținătorilor lor. Această reţinere epistemologică nu se 
extinde asupra acestor proceduri în măsura în care sunt părți constitutive ale 
„metodei științei naturii”. Totuși, ca de obicei în lucrările sale, Brentano revizuieste 


recomandată mie de Doell[inger]: ceea ce e comun, ceea ce rămâne. Desigur, însă ce [rămâne I. T.]? 
(mai ales că nu e stringent). (2) Metoda populară. Materialismul francez. Epicur şi multi alţii”. 

25 Ibid. (n. 25295/97): „Metodele bazate pe beneficiu estetic [sunt] de asemenea diverse. Sf. 
Toma: pulchritudo requirit tria: scilicet integritatem, proportionem debitam et claritatem... 
(1) Frumuseţea exterioară, de pildă Voltaire. Puterea ridicolului. Datorită frumuseții dialogurilor lui, 
[avem, I. T.] multi platonicieni, desi Platon nu ar fi aprobat cu siguranță asemenea motive [pentru 
studiul dialogurilor lui, I. T.]. (2) Frumusețea interioară: (a) metoda eclectică (claritas). Cicero; 
(b) metoda constructivă (claritas et proportion), în timp ce în primul caz [este] hotărâtoare 
frumusețea elementului individual, în cel de al doilea cea a întregului. Ceea ce conferă concepției 
despre lume o anumită regularitate, este perceput ca fiind adevărat. Peste tot este căutată analogia si 
proportionalitatea. Pitagoreicii. Inventarea antipământului (Gegenderde). Schelling... (c) metoda 
ritmică (proportion). Toate concepțiile au fost tratate după o schema, ca si când le-ar fi propriu un 
anumit ritm ... Kant, ... Fichte, ...Hegel.” 

°6 Thid. (n. 25294): „Mărturia credinței ... Voința determină intelectul să îşi dea acordul cu 
toată certitudinea, ca si când motivele [pentru aceasta] ar fi constrângătoare. Evidentă este numai 
datoria credinței. Verosimilitatea (Glaubwürdigkeit) evidentă nu este adevăr evident. De aceea sunt 
virtuți certitudinea aleasă in mod liber si credința.” 

” Thid. (n. 25300). 

% Ibid. (n. 25296): „Un concept urmează să îl producă (hervortreiben) pe altul de la sine, 
filosoful trebuie să fie numai un observator impartial al acestui lucru. Conform cu aceasta, măsura în 
trei timpi nu ar fi de fapt o metodă, ci ar fi legea găsită pentru a osifica în mod pasiv metoda. Însă, 
desigur, că ea nu a luat naştere pe această cale. Autoamăgire. Puse laolaltă in mod artificial şi sofistic, 
dobândesc astfel o desfăşurare aparent regulată. Ce este, aşadar, hotărâtor aici? Răspuns: motive 
poetice!” 

? Thid. (n. 25300): „Şi metoda matematică trebuie respinsă. Ea doar pare exactă. Acolo unde 
premisele nu sunt evidente prin sine se petrece o petitio principii.” 

30 Thid.: „Şi metoda intuitivă trebuie respinsă. Ea este imposibilă în raport cu orice adevăr 
filosofic. De ce nu [este ea valabilă] şi pentru [cunoşterea] matematică, care, totuşi, este atât de 
evidentă? De ce nu şi pentru cunoaşterea fizică, mai ales că ştim despre corpurile fizice că sunt cel 
mai simplu şi mai la îndemână obiect al cunoaşterii? De ce a fost ea străină celor mai mari gânditori? 
Confuzia dintre intuiție şi sesizarea dintr-o privire (Erfassen mit einem Blick). Ea se bazează în parte 
pe falsă cunoaştere (theoria), în parte pe nesocotirea deosebirii dintre natural şi supranatural.” 

şi reformulează teme preluate din alte discipline sau tradiţii. Cu privire la percepția 
internă sau, mai precis, la evidenţa reflexivă, intuiţia poate fi interpretată ca un act 
de cunoaştere acoperind întregul domeniu al cunoaşterii asertorice și apodictice, pe 
care deductia — abordată din această perspectivă — o converteşte într-un set de 
concepte a priori derivate; în schimb, metoda inducției prin recursul ei la fenomene 
similare sau partial identice pregătește calea epistemica pentru a pune în evidență 
în cadrul experienţei concrete structuri generale şi universal valide. Este binecunoscut 
că tânărul Brentano privea această metodă ca paradigmatică pentru întreaga 
filosofie. „Vera philosophiae methodus nulla alia nisi scientiae naturalis est.” 
Totuși, remarcabila carieră a acestei teze în filosofia contemporană ar putea fi la fel 
de bine datorată unei interpretări neglijente a ei. 

Presupusa afinitate dintre ştiinţele naturii si filosofie pare a nu fi doar mai 
complexă decât ar fi cineva înclinat să creadă, ci, de asemenea, mai fragilă şi mai 
problematică, după cum Brentano însuşi recunoaşte. „Numai metoda științelor 
naturii a mai rămas. Aceasta nu înseamnă însă că filosofia se bazează pe ştiinţele 
naturii”*?. Din faptul că Brentano nu a fost capabil „să isi împlinească scopul de a 
dezvolta întregul filosofiei prin adoptarea metodei din ştiinţele naturii”? s-ar putea, 
desigur, conclude că exigenţele de ordin conceptual şi metodologic din cadrul 
acestui proiect nu se bazau pe fundamente solide. Pe de altă parte, considerarea 
diferențelor dintre ştiinţele naturii si filosofie ca fiind un subiect deschis s-ar putea 
dovedi mult mai importantă decât clasarea lor ca subiect închis. Brentano a indicat 
în mod repetat incongruenta transpunerii directe a metodelor ştiinţelor naturii în 
„domeniile intelectului”. El cunoştea foarte bine „soarele matematic”* al lui 
Ampere, „care aruncă cea mai penetrantă lumină asupra tuturor obiectelor doar 
pentru a le diminua, pentru a le epuiza complet.” Criteriile din ştiinţele naturii pot 
fi transferate în filosofie numai prin „analogie” sau, după cum afirmă Brentano, în 
sensul „cercetării proporţionale (proportional research)” prin care metodele 
exacte ale ştiinţelor sunt transferate „proporţional” și adaptate. Această nuanţă a 
fost adesea trecută cu vederea. Când Brentano insistă că filosofia ar trebui să 
procedeze „prin analogie cu ştiinţele naturii”"”, nu se referă la o aplicare directă a 
unor metode străine într-un domeniu de cercetare care poate fi pătruns numai prin 


31 ZPh, p. 136. 

* Ms. H45: Gesch. d. Phil. (n. 25301). Totuşi, Brentano în perioada lui târzie începe tot mai 
mult să identifice aceste metode: „Corect practicată, filosofia trebuie ... să aibă o metodă identică în 
mod esenţial cu metoda altor ştiinţe” (LWO, p. 32). 

3 Cf. L. Gilson, Brentano on Sciences and Philosophy, in McAlister, op. cit. p. 78. 

34 ZPh, p. 75 şi urm. şi Ps. II, p. 172 şi urm. (Vom Versuch, die Logik zu mathematisieren). 

35 DPs, p. 76. 

36 Ms. H45: Gesch. d. Phil. (n. 25301): „În domeniul filosofic numai cercetare proporțională. 
La fel cum ramuri diferite ale ştiinţelor naturii cercetează proportional. Observaţie şi experiment, 
îndeosebi observaţie de sine. Aceasta a fost metoda primilor filosofi. Ei posedau, aşadar, atât metoda, 
cât şi interesul corect.” 

37 ZPh, p. 8; 45. 

reflectie şi care necesită o atitudine epistemică specifică pentru a-şi percepe 
obiectele şi a le descrie. Este adevărat că cercetarea filosofică, după cum admite 
Brentano nu lipsit de admiraţie, ar trebui să ia ca model „exactitatea” științelor 
naturii, dar asta nu presupune decât să ia în considerare (mitberticksichtigen) 
metodele și rezultatele investigaţiilor empirice care trebuie utilizate doar ca 
instrumente. Filosofia trebuie să-şi dezvolte propria metodă. 

Dacă definim subiectul filosofiei ca subsumând întreg domeniul „obiectelor” 
empirice, asa cum este el sesizat în „percepția internă”, atunci ne confruntăm cu o 
ambivalenta pe care — contrar lui Husserl — Brentano o rezolvă în favoarea 
percepției înseşi. Astfel ceea ce Brentano încearcă să clarifice şi să descrie nu este 
„obiectul” din actul percepţiei sau, după cum ar spune Husserl, „noema”, ci 
„elementele” conştiinţei şi „modul lor de legătură”. Proiectul „psihologiei 
descriptive” sau, după cum specifică Brentano într-un sens strict epistemologic, al 
„fenomenologiei”* ” încearcă să investigheze „viaţa psihică” a omului cu privire la 
„toți constituentii ei” (sämtliche Grundbestandteile), ceea ce, de altfel, presupune 
şi implică deciziile unei ontologii predominant reiste. „Metoda descriptivă” nu 
numai că implică, dar de asemenea lucrează cu un set de proceduri exclusiv 
epistemice precum „Erleben (traire)”, „Fixieren (fixare)”, „Bemerken (observare)”, 
„induktive Verallgemeinerung (generalizare inductivă)” şi „deductive Verwertung 
(valorificare deductivă)”“. Acest model epistemic al descrierii este aplicat actelor 
psihice şi corelatelor lor. Cineva ar putea fi înclinat în acest context să se 
gândească la metoda lui Husserl a „descrierii eidetice”. Totuşi, diviziunile 
categoriale subiacente actelor psihice și tendința de a „clasifica” fenomenele 
psihice sistematic sugerează o proveniența mai degrabă tradițională a acestui tip de 
descriere. Într-adevăr, Brentano pare să depindă de definitio descriptiva"! 
tradițională, utilizată de numeroase ştiinţe precum geografia, botanica sau 
anatomia. Pe de altă parte, metoda descriptivă dezvoltată de Brentano la un nivel 
pur „teoretic” contrastează în mod curios cu lipsa de cercetări practice şi 
experimentale, pe care el le susţinea în principiu. Încă de la începutul carierei lui 
academice la Viena, Brentano insista asupra importanţei experimentelor în ştiinţă și 
a solicitat public — în zadar însă — un „institut de psihologie experimentală””. 


38 CF. DPs, p. 2. 

3 Textele relevante (Ms. M96: Wiirzburger Metaphysikkolleg) vor fi editate de W. Baumgartner. 

4 Cf. DPs, p. 28 si urm. 

4l Acesta este un domeniu deschis la cercetare. Se pare că anumite trăsături ale metodei 
„descriptive” a lui Brentano poate fi identificate la J. St. Mill, A. Bain şi A. Comte. Totuşi, exemplele 
geografice (,,Geognosie” $i „Geologie”) sunt în mod evident preluate de la W. Whewell, Geschichte 
der induktiven Wissenschaft, Stuttgart, 1841. Exemplarul de lucru al lui Brentano conține numeroase 
note de subsol. Pentru a rezolva această problemă, ar trebui verificată Handbibliothek a lui Brentano, 
care conține un număr considerabil de lucrări despre ştiinţele naturii şi despre istoria lor. 

4 ZPh, p. 51 şi urm.; LWO, p. 15. 

Este interesant de menţionat că nu numai reflectiile metodologice ale lui 
Brentano, ci — şi asta chiar în mai mare măsură — şi subiectele cercetărilor lui 
filosofice sunt împletite cu numeroase referinţe istorice care influențează, direct 
sau indirect, interpretările problemelor filosofice în discuţie. În ceea ce priveşte 
problema referitoare la cât poate sau nu poate contribui istoria la „descoperirea 
adevărului” în filosofie, Brentano propune o teorie surprinzător de flexibilă a 
hermeneuticii istorice. 


III 


În cursul său de istoria filosofiei, tânărul Brentano, pe atunci Privatdozent în 
Würzburg, a supus vastul material istoric discutat unei scheme precise de evaluare. 
Însemnările asupra „istoriei filosofiei din Antichitate până în vremurile noastre” 
sunt marcate de câteva criterii epistemice precum „concept”, „scop”, „metodă” si 
„diviziune”®, ceea ce sugerează că istoria ar putea deveni inteligibilă în contextul 
anumitor reguli logice și epistemologice, care sunt utilizate în general în cercetarea 
ştiinţifică. Acesta este contextul teoriei timpurii a hermeneutice istorice brentaniene. 

Într-un sens „obiectiv” sau foarte general, noţiunea de istorie se aplică la 
„ceea ce s-a întâmplat” sau, după cum spunea Brentano, într-un joc de cuvinte 
etimologic „Geschichte... sei nichts anderes als das Geschehene (istoria... nu este 
nimic altceva decât ceea ce s-a întâmplat)”. Într-un sens mai accentuat „subiectiv”, 
istoria poate fi înţeleasă ca și cunoaștere" a acestor întâmplări trecute, dar 
obiective sau, mai precis, ca şi „cunoaştere şi expunere” a ceea ce i s-a „întâmplat” 
omului (Erkenntnis und Darstellung der Erlebnisse des Menschen). Istoria 
filosofiei se extinde către aceste sfere subiective şi obiective. Totuşi, se 
concentrează asupra Erlebnisse (trăirilor) pe care oamenii le-au experimentat in 
încercările lor de a „descoperi” adevărurile inteligibile. „Istoria filosofiei trebuie să 
informeze asupra descoperirii acestor adevăruri precum şi asupra tentativelor care 
au dus la aceste descoperiri sau, cel puţin, ar fi trebuit să ducă la ele, ca şi asupra 
circumstanțelor care au fost favorabile sau nefavorabile acestui proces”. S-ar 
putea menţiona aici că această formulare complicată indică deja ideea pe care 
Brentano o va dezvolta mai amănunţit în contextul ontologiei reiste: ceea ce — în 
sens restrâns — nu este nici filosofie, nici ştiinţă, nici măcar istorie ca atare, ci doar 
acest individ, aici şi acum, care, în aceste circumstanţe concrete, lucrează, gândește 
şi se străduieşte să găsească adevărul. Istoria filosofiei trebuie să servească omului. 
Astfel, interpretarea filosofică a istoriei nu se termină la Brentano așa cum se 


% Cf. GGPh, p. 1-23. Introducerea (Einleitung) la cursurile lui Brentano asupra Geschichte 
der Philosophie (Wiirzburg, 1870) a fost păstrată în diferite, posibil trei, versiuni. 

“4 Cf. GGPh, p. 4. 

45 Ms. H45: Gesch. d. Phil. (n. 25279); cf. şi GGPh, p. 14 si urm. 

termina la Renan, printr-o „transformare”“ a filosofiei în istorie a filosofiei, nici nu 


culminează într-o sugestie mai degrabă malițioasă, precum cea carteziană, de a 
„uita” pur si simplu istoria”. 

Într-un anume sens, în ceea ce privește cultura intelectuală a umanității, 
istoria filosofiei se poate ocupa cu fapte pur istorice, dar, în sens restrâns, tinteste 
către adevăr. ,,Telul ultim al istoriei filosofiei trebuie să fie întotdeauna expunerea 
adevărului (Herausstellung der Wahrheit)”. Desigur, în ştiinţă nu există „eine 
deutsche Wahrheit (un adevăr german)”. Chestiunea metodei sau a hermeneuticii 
istorice rămâne astfel subordonată acestui tel, care este, în orice epoca, practic 
acelaşi. Procedurile hermeneutice pe care tânărul Brentano însuși le aplica 
diverselor texte din tradiţia filosofică încearcă să scoată în evidenţă „viziunile” 
(Ansichten) principalilor autori, „valoarea şi adevărul” lor (Wert und Wahrheit), 
„ordinea lor cronologică” (nach Philosophen) sau, preferabil, „ordinea lor 
tematică” (nach Materien), care, în anumite cazuri, ar putea fi mai eficientă. Dar, 
din nou, „metoda” trebuie să descopere şi să pregătească „calea care va conduce 
spre adevărul filosofic” (Weg zur philosophischen Wahrheit). Această perspectivă 
epistemologică domină tehnica hermeneutică“. 

Ulterior, în timpul carierei sale academice din Viena, Brentano a dezvoltat 
aceste schiţe timpurii într-o hermeneutică explicită a „cercetării istorice în 
domeniile filosofice”5!. Ocazia nemijlocită a acestui fapt ar fi putut fi controversa 
dură (si jignitoare) cu E. Zeller” asupra normelor unei interpretări adecvate a 
filosofiei grecești, în general, si a lui Aristotel în special. Privirea lui sceptică 
asupra Berlinului (,,Blick auf Berlin”) este dezamăgită de atitudinea cercetărilor 
istoriciste şi de încercarea lor de a „transforma ştiinţa în istoria ştiinţei şi de a face 


4 În Ms. H39 (Zur Methode, I) Brentano face trimitere la E. Renan, L’Averroés et 
l’averroisme, in Oeuvres Completes, III, Paris 1953, p. 15: „... ce qu'on recherche dans Phistoire de la 
philosophie, c’est beaucoup moins de la philosophe proprement dite que histoire.” 

+7 Cf. Ms. H3: Descartes. Meditationen. (n. 25002): „În ceea ce îl priveşte pe el [pe Descartes], 
a uitat iarăşi totul ... cand a ajuns la maturitate”; cf. şi GGPh, p. 16. 

48 GGPh, p. 16: ,,Telul ultim al istoriei filosofiei trebuie să fie permanent stabilirea adevărului.” 

* Ps. I, p. 2: „O psihologie naţională, fie ea si una germană, are voie să existe la fel de putin pe 
cât are voie să existe un adevăr specific german.” 

5 Ms. H45: Gesch. d. Phil. (n. 25263): „Vom prezenta pe cât posibil complet destinul 
autorului şi, apoi, trăsăturile fundamentale şi coerenţa interioară a sistemului său; vom fi atenți cu 
precădere la metoda sa de cercetare şi vom examina adevărul rezultatelor acestei metode; vom 
evidenția poziția lui istorică (seine historische Stellung), influenţa (Wirksamkeit) sa durabilă asupra 
epocilor care i-au urmat, în fine, vom cita anumite pasaje din scrierile lui cu scopul de a-i cunoaşte 
modalitatea de expresie, întrucât şi aceasta este caracteristică pentru el şi ne ajută în mare măsură să îl 
cunoaştem și să ne familiarizăm cu el. La multe alte aspecte nu ne vom referi în schimb decât 
fugitiv...”. 

>! Ms. H39: Zur Methode der historischen Forschung auf philosophischem Gebiet (aprilie 
1888). Acesta este textul conferintei inaugurale tinute de Brentano la Philosophische Gesellschaft in 
Viena; cf. si ZPh, p. 159, nota 1. 

5 Cf ALU, p. 1 si urm. si 39 si urm. 

același lucru şi cu filosofia”’. În contrast cu acest viitor destul de neplăcut, 


Brentano priveşte „pământul virginal al Vienei” ca unul mult mai favorabil, de 
vreme ce aici, crede el, „vechea concepție” (alte Lehre) cooperează cu științele 
experimentale tinere“. Acest tip nou şi modern de cercetare științifică părea să fie 
germenele unei „viitoare” filosofii, în vederea căreia Brentano a muncit până la 
sfârșitul vieţii. Mai mult, acest nou tip ştiinţific de filosofie a fost promovat de 
numeroşi ,,sustinatori” (Träger) şi dezvoltat de „tinere talente” (junge Talente). Se 
cade menționat că aceste circumstanţe externe n-au fost deloc neimportante pentru 
Brentano, de vreme ce el considera că filosofia, datorită relevantei ei pur „teoretice”, 
are un statut social şi politic destul de lipsit de putere. 

Potrivit lui Brentano, există, în principiu, patru directive hermeneutice”” de 
care ar trebui să fie guvernată cercetarea istorică a filosofiei nu doar din Berlin, ci 
de pretutindeni. Totuşi, chiar de la început, selecţia temelor (Auswahl der Themen), 
care ar trebui aplicată şi ştiinţelor naturii, pare să ridice o problemă de neîntrecut. 
Dacă alegem — ceea ce ar şi trebui să facem — un subiect istoric potrivit unui 
criteriu filosofic, este clar că primul pas înspre istorie conduce deja în afara ei. 
Brentano, care este conștient de acest puzzle, optează cu rigurozitate pentru „sensul 
filosofic” al istoriei. S-ar putea obiecta, desigur, că istoria în sensul său propriu, 
veritabil istoric, pare să fi fost uitată în cazul acesta. Totuşi, Brentano ar răspunde 
că istoria ca atare nu există. Sau ea există numai în măsura în care un subiect este 
capabil să reprezinte un obiect ca distantandu-se (abstehend) de „acum”. Nucleul 
istoriei nu pare a fi istoric. Al doilea criteriu priveşte ,,intelegerea” (Verstdndnis) 
textelor în general și, de asemenea, explicarea numeroaselor transmisii fragmentare 
ale documentelor literare, în special în filosofia greacă timpurie. Problema centrală 
a lui Brentano este interpretarea conceptuală a acestor texte. În acest context, el 
folosește modelul „întregului” (Ganzes) și al ,,partilor” (Teile) lui, o schema 
potrivit căreia interpretarea unui detaliu trebuie să fie legată de întreaga operă a 
unui autor, iar acest autor trebuie de asemenea privit în relaţie cu predecesorii săi. 
Totuşi, norma decisivă a interpretării este o maximă din filosofia medievală pe care 
Brentano a admirat-o toată viata: scolasticii încercau să explice un text prin ,,Nach- 
und Mitdenken (a-medita-filosofic-laolati-cu şi a-medita-pe-urmele-a)”S, prin 
încercarea de a-l aborda „printr-o gândire care vine în întâmpinarea lui” (denkend 
entgegenkommen). Pentru a diminua „pericolul” pe care această abordare pur 
intelectuală ar aduce-o cu sine, Brentano insistă nu numai pe faptul că o 


55 Ms. H39: Zur Methode, 1; cf. nota 46. 

4 Ibid. 

55 Ibid. 

°° Ms. A154: Zur Methode Aristotelische Studien (n. 04890): ,,... pe atât de mult superioritatea 
interpretării lor în câteva dintre cele mai importante cazuri ne determină să presupunem că şi in 
modul lor de cercetare se află ceva valoros, ceva pe care noi l-am pierdut ... a-medita-filosofic- 
laolată-cu şi a-medita-pe-urmele-a (das philosophische Mit- und Nachdenken).”; cf. şi Ms. EL55: 
Gegen den Vorwurf scholastischer Methode. 

interpretare trebuie să „reflecte” (widerspiegeln) textul, ci şi pe aceea ca interpretul 
trebuie să-și „transforme propria subiectivitate în subiectivitatea autorului”, pentru 
a şi-l „asimila” (verdhnlichen). Această „asimilare” (Verdhnlichung) este premisa 
esenţială a înţelegerii unui text. În consecinţă, ca un rezultat mai degrabă ambiguu 
al acestui punct de vedere, dificultatea problemelor privind „autenticitatea” 
(Echtheit) unui text pare a fi mai putin importantă. Acest al treilea criteriu al 
hermeneuticii brentaniene, aplicabil filologiei într-un sens restrâns, este discutabil. 
Abordarea „hiper-criticistă” [din Berlin I. T.] se afla într-un avantaj lejer: de vreme 
ce s-a stabilit cu siguranță canonul textelor fundamentale, ea este înclinată să se 
alăture „laturii conservatoare” în chestiuni controversate. Şi [conform ei, I. T.], 
despre multe texte nesemnificative cel mai bine ar fi să spunem: „Să-i îngropăm pe 
cei morți filosofic împreună cu morții.” Ultimul, cel de-al patrulea criteriu, 
presupune „critica si evaluarea” (Kirtik und Wertung) textului. Din acest punct de 
vedere, Brentano pare a judeca situaţia istorică complexă a unui autor cu o 
flexibilitate remarcabilă: drept circumstanţe istorice variate ale unui sistem 
filosofic (probabil şi ale Berliner Schulpolizei [poliţiei universitare berlineze]°’, 
precum remarca Brentano tăios) ar putea fi considerate viata unui autor, capacitatea 
lui de a gândi, ca și eforturile depuse de predecesorii săi. Având în vedere aceste 
aspecte hermeneutice, o interpretare nu ar trebui să indice neapărat deficienţele 
unui sistem filosofic, ci mai degrabă — după cum afirma Brentano — „punctele sale 
tari”. Este evident că acest tip de hermeneutică converge cu țelul lui Brentano in 
studiile sale asupra lui Aristotel, anume cercetarea „afinității” (Kongenialitat) cu autorul. 

Cu toate acestea, sublima exclusivitate a acestei metode nu a rămas 
necontestată. Se pare nu numai că Brentano subestima eficiența metodelor istorice 
şi filologice, ci şi că se temea de ele. Metoda filologică, în ciuda valorii 
indisputabile a reconstrucției reflexive a istoriei, insista pe faptul istoric, cu privire 
la care filosofia — nu numai în privinţa istoriei — e aproape gata să cedeze. 


IV 


Putem distinge două perioade ale interpretării istoriei filosofiei la Brentano. 
Tânărul Brentano încerca să se apropie de tradițiile antice, medievale şi moderne 
ale filosofiei într-un ciclu de prelegeri“, în care punea accent pe ascensiunea și 
decăderea istorică. În acest context, teoria celor „patru faze” cu modelul său istoric 
este principiul dominant. Ulterior, în perioada petrecută la Viena, când Brentano a 


*7 Brentano, care îl citează pe J. F. Fries (Geschichte der Philosophie, Halle 1840), afirmă, nu 
lipsit de sarcasm, că „în acord cu influenţa ei considerabilă, doctrina hegeliană aparţine mai degrabă 
istoriei poliţiei universitare din Berlin, decât istoriei filosofiei; căci, spre deosebire de celelalte 
concepţii filosofice, ea a fost favorizată o lungă perioadă de timp de ministeriatul Altenstein”. 

“5 Cf. GGPh (1963) si GMPh (1980). Textul cursului lui Brentano despre Geschichte der 
Neueren Philosophie, text ce conţine H-Mss, este publicat. 

început să se concentreze pe propriile sale cercetări, îi plăcea să oglindeasca 
diversele sisteme ale tradiției filosofice în propriile lucrări. Totuşi, în ambele 
perioade, procedura hermeneutică este esențialmente aceeaşi. De altfel, nu există 
nicio cotitură copernicană în filosofia lui Brentano. 

Dacă cineva ar căuta contextul istoric al acestei perspective atât de evident 
neistorice asupra istoriei, ar afla nedumerit că nu există un astfel de context. 
Metoda lui Brentano nu este cu siguranță o „hermeneutică a violenţei” şi nici nu 
prezintă vreo afinitate cu tradiţia clasică a lui Schleiermacher, care a încercat să 
redescopere şi să salveze „demnitatea” unică a fiecărei epoci istorice. Trăsătura 
esențială a metodologiei lui Brentano devine clară prin intermediul unor termeni 
oarecum insignifianti atunci când el scrie: autorul „vrea să spună”, „indică” sau 
„trimite la” o soluţie sau, pe de altă parte, când scrie că formulările autorului ar fi 
trebuit să fie „mai bune”, „mai clare” sau „mai exacte”. Cu alte cuvinte, Brentano 
încearcă să corecteze şi să restaureze tradiţia filosofică. Nu o abandonează, ci o 
salvează ca pe o ,,mostenire”, pe baza căreia să fie clădită „viitoarea””” filosofie. 
Există o indiscutabilă continuitate a filosofiei: „Știința nu începe de fiecare dată din 
nou în mintea fiecăruia.” Pe de altă parte, această tradiţie pare a fi marcată de o 
lege a gravitaţiei trăgând-o înapoi către un singur om, Aristotel, „omul tuturor 
timpurilor”! El este, conform aprecierilor lui Brentano, Filosoful care a dominat 
Evul Mediu“ și perioada modernă“ până la Brentano“. Cu o rezervă, totuşi: poate 
că Aristotel a avut primul cuvânt în filosofie, dar nu îl are şi pe ultimul. 

Ceea ce „există? nu e nici ieri, nici mâine, ci „acum” — ,,frontiera”® în 
continuă schimbare a continuumului timpului, în al cărui cuprins, fiecare, chiar şi 
filosoful care gândește o idee atemporală, trăieşte în sens propriu, lucrează şi îşi 
conduce cercetările lui limitate. Devine clar aici că pentru Brentano „prezentul” 
(Gegenwart) cântăreşte mai mult decât trecutul. Un obiect poate fi înțeles ca 
eveniment istoric numai făcând referire la o persoană, trăind aici şi acum, capabilă 
să îl conceapă „ca distantandu-se” (abstehend) de acum. Aceasta înseamnă ca 
istoria poate fi abordată doar indirect. Această relație indirectă sau, cum ar spune 


5 ZPh, p. 1 şi urm., 83 şi urm.; LWO, p. 32; ANR, p. 392. 

% ZPh, 88: „Există o tradiție, o moştenire a cunosterii, care se menţine prin aceea că epocile 
mai târzii preiau moştenirea celor anterioare.” 

6! Ms. H45: Gesch. d. Phil. (n. 25677): „Aristotel nu este doar un filosof al Antichității greceşti, 
ci, pentru a spune asa, este omul tuturor timpurilor.” 

& Lucrările fundamentale” (Hauptwerke) ale filosofiei scolastice ar fi fost, conform lui 
Brentano, numai „comentarii ale textelor lui Aristotel” (Ms. H45, n. 25677). 

& Nu Kant, ci Leibniz este „Aristotel al timpurilor moderne” (GAE, p. 34; VPhPh, p. 24); cf. 
şi Ms. A 1: Leibniz und Aristoteles. 

* WE, p. 88: „Nu a gândit el în mod esenţial ca şi noi?”; cf. şi ANR, 291: „Născut într-o 
perioadă de jalnică decădere a filosofiei, a trebuit mai întâi să-mi fac ucenicia la un maistru şi nu am 
putut găsi niciun altul mai bun decât bătrânul Aristotel, pentru a cărui înțelegere, nu întotdeauna 
uşoară, a trebuit să folosesc constant comentariile lui Toma din Aquino.” 

6 RZK, p. 156 şi urm. Lipseşte încă un studiu asupra teoriei timpului (şi a cotinuumului) la 
Brentano. 

Brentano, „oblică” a omului cu trecutul se extinde către întreaga tradiție ştiinţifică 
pe care filosoful trebuie să o redescopere pentru a răspunde întrebărilor care sunt 
relevante „acum”. 

RELATIA DE CONTINERE INTENTIONALA $I PROBLEMA 
INTENTIONALITATII SENZATIEI LA FRANZ BRENTANO 


ION TANASESCU 


Abstract. The paper analyses the relation between the three expressions from 
Brentano’s intentionality passage: “intentional inexistence of an object”, “relation to a 
content” and “direction toward an object”. It argues that the Brentanian “relation to a 
content” is not to be understood as reference to a content in the logical and modern 
sense, but in the traditional, Aritotelian-Scholastic sense as improper containing of the 


cognized object in the cognitive faculty. 


Keywords: psychology, intentionality, reference, sensory presentation, Brentano 


Introducere: cele două teorii ale intentionalitatii în psihologia brentaniana 


Pagina 68 din ediţia engleză a Psychologie vom empirischen Standpunkte 
(Psihologia din punct de vedere empiric, 1874) a lui Franz Brentano este locul 
clasic al teoriilor contemporane ale intentionalitatii'. La această pagină Brentano a 
reintrodus problema intentionalitatii în filosofia contemporană, spunând: „Orice 
fenomen psihic este caracterizat prin ceea ce scolasticii Evului Mediu numeau 
inexistența intentionald... a unui obiect („die intentionale... Inexistenz eines 
Gegendstandes” / „intentional inexistence of an object”) şi prin ceea ce noi am 
numi, deşi nu cu expresii complet clare, relația cu un conținut („die Beziehung auf 
einen Inhalt’), direcţia spre un obiect („die Richtung auf ein Objekt? / „the 


' Brentano, F. (1874) Psychologie vom empirischen Standpunkte, Leipizig, Duncker & 
Humblot, 1874, pp.115 f. / Psychology from an Empirical Standpoint, ed. Kraus, O. & McAlister, L., 
trans. Rancurello, Antos C. et al., London, Routledge, 1995, p. 68; în continuare mă voi referi strict la 
această ediţie, la care voi trimte sub sigla PeS; o altă siglă des utilizată va fi DP pentru F. Brentano, 
Descriptive Psychology, ed. and trans. Muller, B., London, Routledge,1995. Precizez de la bun 
început că textul de fata constituie prima parte, cea expozitivă, a unui studiu mai amplu asupra 
problemei intentionalitatii senzatiei. Întrucât scopul textului nu este să critice modul in care a fost 
interpretată teoria brentaniană a intentionalitatii, ci să propună o interpretare proprie a ei, mă voi 
referi aproape exclusiv la principalele opere psihologice brentaniene şi voi lăsa la o parte în foarte 
mare măsură literatura secundară (asupra acestui subiect v. Antonelli, Mauro, Seiendes, Bewuftsein, 
Intentionalitat im Friihwerk von Franz Brentano, Freiburg/Miinchen, Karl Alber, 2001 si studiile 
conţinute in volumul editat de mine, Franz Brentano 's Metaphysics and Psychology, Bucuresti, Zeta 
Books, 2012); adaug de asemenea că interpretarea propusă aici dezvoltă analizele mele din I. 
Tănăsescu, Asimetria intentionalului la Brentano, în Conceptul de intentionalitate la Brentano (ed. I. 
Tănăsescu), Bucuresti, Paideia, 2002, pp. 5-18, si id., Problema inexistenfei intentionale la Franz 
Brentano. Aspecte tradiționale si moderne, in Intentionalitatea de la Plotin la Levinas: 
Metamorfozele unei idei (eds. C. Ciocan, D. Lazea) Bucuresti, Editura Universitatii din Bucuresti, 
2005, pp. 53-73. 

direction towards an object”) (prin care aici nu trebuie înţeleasă o realitate) sau 
obiectualitatea (Gegenstăndlichkeit) imanenta.”* 

Una dintre tezele centrale ale acestui studiu este aceea că acestor expresii le 
revin sensuri mult prea diferite în psihologia brentaniană pentru a putea fi 
interpretate unitar. După cum o să arăt mai jos, acest lucru se explică prin faptul că 
ele provin din tradiții diferite, greu de conciliat: tradiția metafizică aristotelico- 
scolastică şi perspectiva modernă asupra cunoaşterii sensibile şi asupra judecății și 
fenomenelor emoţionale. 

Înainte de a prezenta această teză, doresc să fac următoarele precizări: este 
una dintre presupozitiile fundamentale ale acestui studiu ideea că obiectul cu care 
actul psihic se află în relaţie în primă instanță este obiectul imanent?. Ca urmare, în 
deplin acord cu Brentano, atunci când voi vorbi de relaţia sau de direcția spre un 
obiect, voi avea în vedere, cel puțin la un prim nivel al analizei, acest obiect 
imanent, urmând ca abia în partea care va urma a acestui studiu să abordez raportul 
dintre actul psihic şi obiectul lui imanent, pe de o parte, şi obiectul extramental 
reprezentat de obiectul imanent, pe de altă parte. 

Această idee fundamentală poate fi exprimată şi în felul următor: teoria 
intentionalitatii așa cum este expusă în pasajul intentionalitatii (în continuare PI) nu 
este o teorie a modului în care se raportează actele psihice cu obiectele lor 
imanente la obiectele extramentale reprezentate prin ele, ci este, în primul rând, o 
teorie despre cea mai pregnantă notă distinctivă care separă fenomenele psihice de 
cele fizice. Pentru Brentano, stabilirea acestei note are un rol deosebit în edificarea 
psihologiei ca ştiinţă empirică, întrucât astfel (i) se delimitează domeniul ei de 
cercetare, lumea fenomenelor psihice, de domeniul de cercetare al științei naturii, 
lumea fenomenelor fizice, şi (ii) se creează cadrul necesar ordonării si clasificării 
fenomenelor psihice în cele trei clase fundamentale ale lor: reprezentările, 
judecatile şi fenomenele emoţionale; după cum voi arăta mai jos, tipul de relație cu 
obiectul imanent nu constituie doar criteriul fundamental de departajare a 
psihicului de fizic, ci şi, mai departe, al departajării principalelor clase de 
fenomene psihice”. 

Cele tocmai spuse ne impun să distingem între două teorii ale 
intentionalitatii: (i) intentionalitatea ca teorie a celei mai pregnante note distinctive 
a psihicului în raport cu fizicul (TI1) şi (ii) intentionalitatea ca teorie a raportării 
actelor psihice la obiectele extramentale reprezentate prin obiectele imanente, fie 
acestea obiecte sensibile sau abstracte (TI2). Relaţia dintre cele două poate fi 


? PeS, p. 68, sublinierile mele; textul citat face parte din capitolul despre deosebirile dintre 
fenomenele psihice şi fizice din Psihologia din 1874. Acest text este tradus de mine în antologia 
Conceptul de intentionalitate la Brentano, p. 23-55. După cum am menţionat, în continuare mă voi 
referi strict la ediţiile engleze ale lucrărilor lui Brentano întrucât modul în care au fost traduse în 
engleză cele trei sintagme subliniate de mine în text este important pentru tema acestui studiu; din 
acest motiv, las netradusă în engleză, cel putin momentan, expresia „die Beziehung auf einen Inhalt”. 

? Pes, p. 32-3, DP, p. 138. 

+ PeS, p. 150-5. 

descrisă considerând TI2 ca pe o explicitare si dezvoltare a TII care clarifică în 
mod expres un aspect implicat, dar nedezvoltat ca atare, în TIl, anume relația 
dintre obiectul imanent şi obiectul extramental pe care el îl reprezintă. 

Elementele de bază ale TII sunt actul psihic cu relaţia cu un conţinut sau 
direcţia spre un obiect proprie lui, pe de o parte, şi obiectul imanent, pe de altă 
parte. Dacă interpretăm acest ultim obiect în acord cu tema acestui studiu, anume 
în calitate de obiect imanent actului psihic al senzatiei, deci ca fenomen fizic, 
atunci, pe baza celor spuse în lucrarea din 1874, pot fi puse în evidenţă două 
perspective de abordare a fenomenului fizic: (i) în corelaţie cu actul psihic al cărui 
conţinut este si (ii) în corelaţie cu obiectul extramental al cărui semn este’. 
Conform cu aceasta, se poate vorbi de un dublu statut al fenomenului fizic în 
Psihologia din 1874, anume fenomenul fizic (i) în calitate de conținut al senzatiei 
Şi (ii) în calitate de semn al cauzei fizice a cărei acțiune asupra organului de simţ 
produce apariţia respectivului fenomen în conştiinţă. Acest ultim aspect indică în 
acelaşi timp cum se poate trece de la TII la TI2, întrucât conceperea conţinutului 
senzatiei ca semn trimite de la bun început la obiectul extramental pentru care el 
stă. Din punctul meu de vedere, acest fapt are o triplă semnificaţie: (i) arată că în 
lucrarea din 1874 distincția obiect imanent — obiect extramental reprezentat prin 
acest obiect este realizată cel putin la nivelul actului senzatiei®; (ii) arată că relaţia 
senzatiel cu conţinutul ei fenomenal nu constituie decât o parte dintr-o relaţie mai 
amplă al cărei ultim element nu este constituit de obiectul imanent, ci de obiectul 
reprezentat de el, de cauza fizică în cazul senzatiei; (iii) arată că actul senzatiei se 
raportează în ultimă instanţa nu la fenomenul fizic pe care îl conţine, ci la obiectul 
sau cauza fizică la care acest fenomen trimite. Clarificarea acestei ultime relaţii 
conduce, aşadar, din TI] la TI2. După cum am spus însă, edificarea psihologiei ca 
ştiinţă presupunea, pentru Brentano, în 1874, departajarea clară a trăsăturilor 
fenomenelor psihice de trăsăturile fenomenelor fizice pe care ele le contin; ea nu 
implica deci nici clarificarea relaţiei dintre aceste fenomene şi obiectele al căror 
semn ele sunt şi nici, pe un plan mai general, clarificarea explicită a raportului 
dintre conținutul sau obiectul imanent actului si obiectul reprezentat prin el. 

Cele tocmai spuse arată că presupozitia de la care pornește acest studiu, 
anume că actele psihice sunt orientate la un prim nivel al analizei spre obiectele 
imanente lor, are o natură strict metodică: nevoia de a edifica psihologia ca știință 
empirică prin separarea psihicului de fizic l-a deteminat pe Brentano să se orienteze 
spre notele specifice celor două clase de fenomene, aflate, ambele în conștiință. 
Din acest motiv, el nu a clarificat ca atare în mod explicit semnificaţia pe care o are 
relația dintre fenomnele fizice cu cauza la care ele trimit pentru o teorie a 


> PeS, p. 6-7, 14, 68, 75-6. 

é Trebuie însă spus că atunci când Brentano, după anul 1904, va oferi o soluţie finală raportului 
dintre conținutul şi obiectul extramental al reprezentării el nu va acorda niciun fel de importanță 
acestei distincţii prezente deja în psihologia lui la nivelul actelor sezoriale, ci va avea în vedere în 
primul rand problema reprezentărilor nominale (PeS, p. 251-8). 

intentionalitatii interesată de explicarea modului în care se raportează actele psihice 
cu obiectele imanente lor la obiectele extramentale”. 

Desi în cadrul lor nu vor lipsi trimiterile la TI2, următoarele parti ale acestui 
studiu se ocupă de aspectele esenţiale ale TI1. Expresiile psihologiei brentaniene 
care constituie limbajul acestei teorii sunt: „inexistența intentionala (sau poate 
mentală) a unui obiect”, „obiectualitatea (Gegenstdndlichkeit) imanentă”, „a fi 
obiectual în ceva”, „a fi obiectual imanent”, obiectul este „prezent (gegenwdrtigt)” 
în conştiinţă, „fenomenele psihice ... contin intentional în sine un obiect”, „relația 
(die Beziehung) cu un conţinut”, „relaţia cu obiectul imanent”*. 

În partea care va urma a studiului mă voi ocupa în schimb de TI2 și voi aduce 
argumente suplimentare în favoarea ipotezei potrivit căreia TI2 este o explicitare si 
o dezvoltare a lui TII. În acest scop voi folosi un text din prelegerile de logică 
ținute cu şase ani înainte de apariţia Psihologiei din punct de vedere empiric, text 
în care Brentano abordează, de data aceasta în mod explicit, raportul actului atât cu 
obiectul imanent, cât şi cu obiectul reprezentat prin acest obiect. Expresiile 
Psihologiei din 1874 care pot fi interpretate în sprijinul TI2 sunt în primul rând 
expresiile formate cu verbul „a apărea” folosit în legătură cu termenul „obiect”: 
„ceva apare în conştiinţă” sau „vorbim de o reprezentare ori de câte ori ne apare 
ceva”. După cum se observă, aceste expresii permit înțelegerea conţinutului 
actului în corelaţie cu obiectul extramental care apare sau este reprezentat în 
conştiinţă prin intermediul obiectului imanent. 

Alături de expresiile amintite mai sus, care pot fi interpretate cu ușurință 
conform uneia dintre cele două teorii, trebuie precizat că în psihologia brentaniană 
există expresii ambigue, care pot fi interpretate în cadrul ambelor teorii, si anume 
„relația cu un obiect” (Beziehung zum Objekt) şi „orientarea spre un obiect (prin 
care aici nu trebuie înţeleasă o realitate)”. În ambele cazuri, termenul „obiect” 
este ambiguu, întrucât poate fi înțeles atât ca obiect imanent, cât şi ca obiect 
extramental reprezentat prin obiectul imanent. Precizez de la bun început că în 
prima secțiune a acestui studiu prin termenul „obiect” voi intelege exclusiv 
obiectul imanent și că această interpretare este bine fundată în textele psihologiei 
brentaniene. 

O altă ambiguitate importantă în acest context este cea a termenului 
„direcţie”: numeşte „direcţia spre un obiect” un aspect diferit al actului de aspectul 
numit de expresia „relația cu un conţinut” sau ambele numesc una și aceeași 
caracteristică a actului? Dacă răspunsul este că cele două expresii numesc unul și 
acelaşi aspect, atunci, oricât de banal ar putea suna această ipoteză, am putea 


7 Asa cum arată cea de a V-a Cercetare logică, Husserl, care a elaborat în mod explicit o teorie 
a intentionalitatii în acest sens, a acordat mult mai puţină atenţie decât Brentano intentionalitatii ca 
trăsătură care separă fenomenele psihice de cele fizice (v. E. Husserl, Cercetări logice II, trad. Ch. 
Ferencz-Flatz, I. Tănăsescu, Bucureşti, Humanitas, 2012, p. 217-470). 

8 PeS, p. 62, 67-8, 152. 

” Pes, p. 62, 153. 

10 pes, p. 68, 152. 

considera ca in PI (pasajul intentionalitatii) Brentano a folosit termenul directie 
doar din considerente stilistice, anume pentru a evita repetarea termenului ,,relatie” 
în sintagme care urmau una dupa alta: în loc de „die Beziehung auf einen Inhalt, 
die Richtung auf ein Object”, am fi avut în PI „die Beziehung auf einen Inhalt, die 
Beziehung auf ein Object”. Drept urmare, cele două expresii ar putea fi considerate 
sinonime. 

Alte două argumente care pot fi aduse în sprijinul celor tocmai spuse sunt 
următoarele: (1) în Psihologia din 1874 expresia Richtung apare extrem de rar în 
comparaţie cu Beziehung, care este folosită permanent, atât aici, cât şi în DP, 
pentru a analiza actul psihic; (îi) titlul paragrafului din care face parte PI nu conține 
nici expresia „inexistenţă intenţională”, nici „direcţie spre un obiect”, ci expresia 
„relaţie cu un obiect”!!. 

Deşi considerarea celor două expresii ca sinonime uşurează mult interpretarea 
PI, nu voi opera cu această ipoteză, întrucât simplifică prea mult concepția 
brentaniană a intentionalitatii și nu dă seama de ambiguitatea si complexitatea ei. 
Pentru a lămuri această ambiguitate, voi opera cu următoarele teze în privința 
raportului dintre relaţia cu un conţinut şi direcţia spre un obiect în psihologia 
empirică brentaniană: (i) raportul dintre cele două expresii nu este unul de 
sinonimie, ci de subordonare, mai precis direcţia spre un obiect constituie o 
interpretare a relației cu un conţinut la nivelul actelor judecății $i ale fenomenelor 
emoționale, acte în care obiectul nu este doar prezent sau conţinut în conștiință, ci 
este în acelaşi timp acceptat sau respins din punct de vedere judicativ sau afectiv”. 
Acest raport poate fi descris după cum urmează: deşi orice direcție spre un obiect 
este o relaţie cu un conţinut, nu orice relaţie cu un conţinut este o direcţie spre un 
obiect; această ultimă afirmaţie dă expresie unei alte teze importante a acestui 
studiu, anume: (ii) relaţia cu un conţinut specifică clasei reprezentărilor în general 
nu poate fi considerată ca o direcţie spre un obiect, întrucât există subclase de 
reprezentări, de pildă reprezentările senzoriale, care nu sunt caracterizate de o 
asemenea direcţie. 

Problema raportului menţionat mai sus dintre obiectul reprezentat, pe de o 
parte, şi cel judecat, iubit sau urât, pe de altă parte, este de fapt problema raportului 
dintre cele trei clase fundamentale de fenomene psihice. Relaţiile dintre aceste 
clase sunt guvernate de legea fundării fenomenelor psihice. Conform ei, orice 
fenomen psihic este sau reprezentare sau se bazează pe o reprezentare”. 
Considerată din perspectiva celor trei expresii din PI discutate mai sus, aceasta 
înseamnă că orice relaţie intentionala judicativa sau afectivă se fundează pe o 
relație intenţională de reprezentare, relaţia pe care o voi numi mai jos relație de 
continere intentionala şi care constă în faptul că actul psihic isi conţine în mod 
impropriu, intentional obiectul. Considerată din perspectiva obiectului imanent 


1 Des, p. vil. 
2 pes, p. 152-155. 
3 eS, p. 61. 

actului, legea înseamnă că orice obiect judecat, iubit sau urât este, mai întâi, obiect 
reprezentat. În termenii lui Brentano, „nimic nu poate fi judecat, dorit, sperat sau 
temut fără să fi fost mai întâi reprezentat’. Modul în care el concepe actele 
judecății şi fenomenelor emoţionale în lucrarea din 1874: ca atitudini judicative sau 
afective simple, care constau în orientarea pozitivă sau negativă, aşadar în 
acceptarea sau respingerea obiectului reprezentat, este cu totul de acord cu această 
lege: pentru a accepta ceva ca existent sau pentru a îl respinge ca nonexistent, de 
pildă idee de viata pe planeta Marte, trebuie ca să îl reprezint mai întâi. În acest fel, 
relația intentionala judicativă este fundată pe relaţia de continere intentionala a 
reprezentarii, iar obiectul reprezentat devine, ca obiect acceptat sau respins in 
judecată, obiect judecat: spre deosebire de reprezentarea nominală „viață pe 
planeta Marte”, în care înţeleg pur și simplu ce înseamnă expresia respectivă, fara 
să mă pronunt însă pro sau contra, în judecata „Există viaţă pe planeta Marte”, 
accept sau consider ca existent în mod real ceea ce numește reprezentarea 
menţionată!?. 

Textul care va continua analizele din acest studiu va încerca să demonstreze 
teza referitoare la absenţa direcţiei spre un obiect în cazul senzatiei pe baza unei 
analize compartive a subclasei reprezentărilor senzoriale cu judecatile şi 
fenomenele emoționale. Conform caracterului general pe care îl au expresiile din 
PI în raport cu fenomenele psihice, expresia „direcție spre un obiect” ar trebui să 
fie proprie oricărei stări mentale, deci si reprezentării senzoriale. Studiul care va 
urma va porni de la ipoteza că direcţia în discuţie este distinctă de relația de 
continere intentionala proprie reprezentării senzoriale şi va ajunge la conclzia că, în 
pofida generalitatii pe care i-o atribuie Brentano în PI, nota direcției spre un obiect 
imanent nu este caracteristică reprezentării senzoriale. 


I. Teoria intentionalitatii ca teorie a celei mai pregnante note distinctive 
care separă psihicul de fizic 


I. 1. ,,Inexistenta intentionala” şi „direcţia spre un obiect” ca interpretări 
diferite ale „relaţiei cu un conţinut” 


În continuare voi aduce argumente în favoarea tezei potrivit căreia expresiile 
din PI enumerate în titlul acestei secţiuni nu pot fi interpretate unitar, ci presupun 
luarea în considerare atât a tradiţiei aristotelico-scolastice, cât şi a tradiţiei moderne 
asupra cunoaşterii sensibile şi asupra judecății şi fenomenelor emoţionale. În acest 
scop voi porni de la observaţia că expresia „relaţia cu un conținut” este 
fundamental ambiguă: pe de o parte, ea este relaţie de conținere în sens impropriu, 


14 PeS, p. 61. 
'S Pentru Brentano, judecata existenţială este forma de bază a judecății şi orice judecată 
categorică este reductibilă la una existențială „A este B” la „AB este” (PeS, p. 161-172). 

intentional a obiectului în actul psihic; o asemenea relaţie este proprie în mod 
fundamental fenomenelor reprezentării; după cum am menţionat, aceste fenomene 
constituie baza judecăților şi fenomenelor afective si sunt caracterizate in mod 
obișnuit de Brentano, spunând că în ele este prezent sau apare ceva'S; pe de altă 
parte însă, „relația cu un conţinut” poate fi interpretată la nivelul actelor judecății $i 
fenomenelor emoţionale ca direcţie spre obiectul imanent propriu acestora. Drept 
urmare, celelalte două expresii conținute în titlul acestui subcapitol: „inexistența 
intentionala” și „direcția spre un obiect”, pot fi considerate ca interpretări diferite 
ale „relaţiei cu un conținut”. În cele ce urmează voi exprima această idee sub forma 
a două teze diferite: 

Teza 1. Inexistenta intentionala a obiectului si relația cu un conţinut descriu 
una si aceeași stare de fapt, anume raportul dintre actul psihic si obiectul lui 
imanent, dar din perspective diferite: „inexistenţa intentionala” scoate în evidență 
modul de a fi al obiectului conţinut în actul psihic; „relaţia cu un conţinut” descrie, 
în schimb, structura fundamentală a actelor psihice la Brentano, faptul că ele au o 
relaţie, diferită de la clasă de acte psihice la clasă de acte psihice, cu un obiect pe 
care îl contin în mod impropriu. Relaţia de continere intentionald, căreia sintagma 
„relaţie cu un conţinut” îi dă expresie, constă tocmai în faptul că actul isi conţine 
obiectul în mod impropriu, adică mental sau intentional în sens aristotelico-scolastic 
sau fenomenal în sens modern. La rândul lui, obiectul există intentional, ca intenţie, 
formă sau specie în sens aritotelico-scolastic sau ca fenomen fizic în sens modern 
în act”. În cele ce urmează voi interpreta această confinere în sens impropriu, 
figurat a obiectului în act ca relaţia intentionala specifică reprezentării, în primul 
rând reprezentarii senzoriale. În acelaşi timp, voi considera că ea constituie 
dimensiunea tradițională a concepţiei brentaniene a intentionalitatii, întrucât ea este 
gândită de Brentano în sensul teoriei aristotelice a cunoaşterii sensibile. Potrivit 
acestei teorii, cunoaşterea senzorială constă în faptul că simțul preia forma lucrului, 
dar fără materia lui'5. În PI, această relaţie de continere intentionala a obiectului în 
act este pusă în evidenţă în felul următor „Fiecare fenomen psihic conţine în sine 
ceva ca obiect, deşi nu fiecare în acelaşi mod. În reprezentare este ceva reprezentat, 
în judecată este ceva acceptat (anerkannt) sau respins, în iubire, iubit, în ură, urât, 
în dorință este ceva dorit”. Conform PI şi începutului capitolului despre 
deosebirile dintre fenomenele psihice şi fizice, ceea ce este prezent sau conţinut in 


* PeS, p. 62, 153. 

7 După cum o să arăt mai jos, desi Brentano ilustrează faptul că actul îşi conține în mod 
intentional obiectul prin recurs la tradiţia aristotelico-scolastică, el nu înţelege totuşi obiectul imanent 
actului senzatiei ca specie sensibilă în sens traditional scolastic, ci ca fenomen fizic în sens modern. 

5 De an. II, 424a18-20 (transl. by J. A. Smith); toate referintele la opera aristotelică au în 
vedere Aristotel, The Complete Works of Aristotle. The Revised Oxford Translation (Bollingen Series 
LXXI 2). Ed. by J. BARNES, Princeton, Princeton UP, 2 volumes, 1995. 

” PeS, p. 68. 

reprezentarile sezoriale de genul auzirii unui sunet, vederii unui obiect colorat, 
simtiril a ceva rece sau cald sunt tocmai calităţile senzoriale corespunzătoare lor: 
culoarea văzută, sunetul auzit etc.%. Aceste fenomene fizice constituie tocmai acel 
conținut sau obiect imanent al actelor psihice senzoriale despre care Brentano 
spune că îi revine proprietatea „inexistenţei intenţionale”, proprietate atribuită de 
filosofii medievali obiectului imanent facultății sufleteşti. În acest punct devine clar 
modul în care gândirea tradițională se intersectează cu gândirea modernă în 
problema intentionalitatii brentaniene: deşi conţinutul reprezentării senzoriale în 
lucrarea din 1874 nu este formă în sens tradițional, ci fenomen fizic în sensul 
ştiinţei moderne a naturii, Brentano gândeşte si descrie modul în care este el 
conținut intentional în actul psihic în cadrul traditional al cunoaşterii ca preluare a 
formei obiectului fără materia lui. Nota la PI în care el ilustrează continerea 
intentionala a obiectului în act, inclusiv a obiectului senzatiei, printr-o lungă serie 
de trimiteri la autori antici şi medievali (Aristotel, Philon din Alexandria, Augustin, 
Anselm şi Toma din Aquino) oferă o mărturie elocventă în acest sens. Pentru toţi 
acești autori este clar că ei nu vorbeau de imanenta fenomenelor fizice in 
conştiinţă, ci de imanenta formei, speciei sau intenţiei sensibile sau inteligibile în 
facultatea sufletească”. Afimatia aristotelică potrivit căreia nu piatra însăşi, ci 
forma ei substanţială este în suflet, ilustrează bine atât relaţia de continere 
intentionala de care este vorba aici, cât si entităţile care stau în această relație, 
forma cunoscută si sufletul, iar nu fenomenul fizic si actele senzoriale ale conştiinţei”. 

PI scoate foarte bine în evidență dimensiunea tradițională a intentionalitatii 
brentaniene. Aşa cum tocmai am încercat să sugerez, trimiterile abundente la 
tradiția aristotelico-scolastică conţinute în el pot crea impresia că această tradiție 
constituie singurul cadru adecvat de interpretare a problemei intentionalitatii 
brentaniene. Am prevenit însă de la bun început că această concepţie este 
caracterizată, în plus, de o incontestabilă dimensiune modernă, care este însă puţin 
pusă în evidență in PI. În cele ce urmează voi aduce în discuție două fațete ale 
acestei dimensiuni moderne: 

(1) Conform Psihologiei din 1874, conţinutul sau obiectul imanent actelor 
psihice ale senzatiei nu este formă sensibilă în sens traditional, ci fenomen fizic în 
sensul ştiinţei moderne a naturii, acest aspect nu este însă pus în evidenţă în PI, 
întrucât problematica obiectului imanent este ilustrată aici exclusiv prin trimiteri la 
tradiţia aristotelico-scolastică. 


% pes, p. 61, 68. 

>! PeS, p. 67, v. asupra interpretării din perspectivă tradiţională a PI studiile consacrate de-a 
lungul timpului de Klaus Hedwig acestei probleme şi, în primul rând, Klaus Hedwig, Uber die 
moderne Rezeption der Intentionalitit Thomas-Ockham-Brentano, în Finalité et intentionalite: 
doctrine thomiste et perspectives modernes, Actes du Colloque de Louvain-la-Neuve et Louvain, 
21-23 mai 1990, ed. J. Follon, J. McEvoy, Paris 1992, p. 211— 235; v., de asemenea, lucrarea 
mentionata mai sus a lui Antonelli. 

22 De an. III, 431b-432a1. 

(2) Conform aceleiași lucrări, expresiile „relaţia cu un conţinut” și „direcția 
spre un obiect” au în cazul judecăților şi fenomenelor emoţionale un sens modern, 
iar nu unul tradițional. 

Teza 2: expresia „relația cu un conţinut” are în vedere exact „direcţia spre un 
obiect” specifică judecăților şi fenomenelor emoţionale, asa cum arată următoarele 
exemple: cred sau nu cred în existenţa a ceva, iubesc sau nu iubesc, ci urăsc un 
anumit gust sau cunoașterea clară etc.” După cum tocmai am spus, această direcție 
constituie una dintre dimensiunile moderne ale concepţiei brentaniene asupra 
intentionalitatii. Conform exemplelor menționate, ea admite polarizarea pozitiv— 
negativ şi este proprie celor două clase de fenomene psihice fundate pe 
reprezentări, judecatile şi fenomenele emoţionale. 

La începutul PI Brentano afirmă că toate fenomenele psihice sunt 
caracterizate de cele trei expresii menționate. Dacă interpretarea pe care o voi 
propune pornind de la ideea că expresia „relația cu un conţinut” subordonează 
celelate două expresii este corectă, atunci din ea decurg următoarele consecințe: 

(1) nu toate fenomenele psihice în sensul lui Brentano sunt caracterizate de o 
direcție spre un obiect imanent, în sens strict, spre deosebire de clasele de fenomene 
fundate pe reprezentări, judecatile şi fenomenele emoţionale, actele senzatiei nu 
sunt caracterizate de o asemenea direcție, ci numai de inexistenţa intentionala a 
obiectului, fenomenul fizic şi de relaţia cu acest obiect imanent sau conţinut; 

(2) dintre cele trei expresii amintite, doar două sunt general valabile pentru 
toate fenomenele psihice: inexistența intențională a obiectului şi relația cu un 
conținut în sens traditional, adică continerea in sens impropriu a obiectului 
cunoscut, dorit sau voit în facultatea sufletească. În acest sens, Brentano afirmă în 
textul său că „fenomenele psihice sunt acele fenomene care contin intentional un 
obiect în ele însele””*. După cum am arătat deja, la nivelul actelor de reprezentare 
senzorială putem spune că actul de a vedea conţine culoarea văzută, cel de a auzi, 
sunetul auzit, cel de a mirosi, mirosul simțit etc. Drept urmare, expresia „relația cu 
un conținut” înseamnă în cazul reprezentărilor senzoriale faptul că actul îşi conţine 
intentional obiectul. Privind lucrurile dinspre partea obiectului imanent 
(fenomenului fizic văzut, auzit sau simţit), putem spune că el există intentional sau 
fenomenal (ca fenomen fizic) în actele psihice respective. Însă, conform modului 
general în care este concepută expresia „direcţie spre un obiect” în PI, ar trebui ca 
şi actele senzatiei să fie caracterizate de o asemenea direcţie. Din punctul meu de 
vedere, această teză nu poate fi susținută. 

În cele ce urmează voi încerca să demonstrez cele spuse mai sus pornind de 
la câteva observaţii asupra modului în care a fost tradusă în engleză expresia „die 
Beziehung auf einen Inhalt’ (relaţia cu un obiect). Tezele care ma vor conduce în 
această demonstrație sunt următoarele: 


3 PeS, p 173. 
24 Pes, p. 68. 

(i) Relaţia intentionala („die Beziehung auf einen Inhalt’) nu este în mod 
primar o relatie de referinta. 

(ii) Teoria intentionalitatii din 1874 nu este nicio teorie a referintei, nicio TI2, 
ci o TI1, adică o teorie a trăsăturilor care separa domeniul mental de domeniul fizic. 

(iii) Senzatia are un obiect imanent care se referă la cauza ei fizică, dar 

(a) este dificil de spus în ce constă „direcţia spre un obiect” proprie senzatiei 
ca act mental şi 

(b) este dificil de spus care este trăsătura care separă direcția menţionată de 
proprietatea senzatiei de a-și conţine in mod intentional sau fenomenal obiectul. 

(iv). O clasificare unitară a fenomenelor psihice la Brentano poate fi clădită 
doar pe expresiile „inexistența intentionala a unui obiect” şi „relaţia cu un conţinut”. 

Mai departe voi trata doar punctele (i), (11), (iii), urmând ca (iiia), (iiib) şi (av) 
să le tratez în studiul următor. 


I. 2. Relaţia intentionala („relaţia cu un conţinut”) nu este în mod primar o 
relaţie de referință 


În ediţia engleză a Psychologie vom empirischen Standpunkte, expresia „die 
Beziehung” din sintagma „die Beziehung auf einen Inhlat” este tradusă prin 
„reference to a content", iar nu prin „relation to”, aşa cum a tradus de pildă B. 
Müller în ediţia lui a Psihologiei descriptive brentaniene”’. Deşi există contexte la 
nivelul limbajului comun in care cele două expresii sunt echivalente, prima 
expresie mi se pare totuși problematică prin implicaţiile ei din următoarele motive: 

(i) Prin terminologia aleasă, această echivalare riscă să plaseze teoria 
brentaniană a intentionalitatii în cadrul unei teorii a referintei, întrucât presupune că 
raportul dintre actul psihic şi conţinutul său este unul de referință, de trimitere la: în 
mod obişnuit termenul „referință” numeşte raportul dintre un nume sau, mai 
general, un semn şi obiectul extramental pentru care stă el. Acest fapt poate fi 
interpretat în două feluri: (i) sau se presupune în mod explicit că obiectul este 
exterior conştiinţei, pe când semnul este în conştiinţă (ii) sau relația de referință 
dintre semn și obiectul pentru care el stă este luată ca model pentru relația dintre 
actul psihic şi obiectul lui imanent. 

(1) Dacă adoptam prima interpretare și dacă încercăm să aflăm ce tip de 
relație corespunde acesteia în cadrul teoriei brentaniene a intentionalitatii, atunci 
ajungem la relaţia dintre conţinutul conştiinţei, de pildă, un fenomen fizic oarecare, 
roșul văzut de pildă, şi cauza fizică la care el trimite, corpul care emite raze de 
lumină cu o anumită lungime de undă. Aceasta ar însemna mai departe că prin 
expresia „reference to a content” am distinge de fapt între un conţinut al 
conştiinţei, fenomenul fizic şi cauza lui. Însă, pe de o parte, cauza la care 
fenomenul fizic se referă nu este imanentă, ci transcendentă conştiinţei. Pe de altă 


5 Pes, p. 68 et passim. 
26 DP, p. 197 et passim. 

parte însă, aceasta nu este cu siguranță distincția pe care Brentano o are in vedere 
atunci cand se întreabă ce trăsătură pozitivă va putea fi indicată cu scopul de a 
deosebi între clasa de fenomene psihice, pe de o parte, şi clasa de fenomene fizice, 
pe de alta. El rezolvă această problemă spunând că fenomenele psihice sunt „acele 
fenomene care contin un obiect intentional in ele”. „Niciun fenomen fizic nu 
prezintă ceva asemănător.” Această înseamnă însă că fenomenul fizic nu conţine 
în sens impropriu sau intentional cauza fizică a cărei acțiune asupra organului de 
simț îi produce apariţia în conştiinţă, întrucât Brentano îl gândeşte explicit ca semn 
al acțiunii acestei cauze transcendente în raport cu conştiinţa”. 

(ii) Dacă însă considerăm că relaţia dintre actul psihic şi obiectul său imanent 
este similară relaţiei dintre semn si obiectul pentru care el stă, atunci expresia „die 
Beziehung auf einen Inhalt’ poate fi tradusă fără probleme prin „reference to a 
content”. Această traducere nu pune însă în evidenţă relația de continere in sens 
impropriu dintre act si obiect, relaţie specifică tradiţiei aristotelico-scolastice pusă 
bine în evidenţă în PI. Ea interpretează în schimb de la bun început relaţia actului 
cu obiectul ca fiind una de referință: actul se referă la sau este orientat spre obiectul 
imanent. În acest fel se pierde însă dimensiunea tradiţională a continerii in sens 
impropriu, iar „relaţia cu un conținut” înseamnă acelaşi lucru cu „direcția spre 
un obiect”. 


I. 2. Teoria intentionalitatii din 1874 nu este nicio teorie a referintei, nicio 
TI2, ci o teorie a trăsăturilor care separă domeniul mental de cel fizic. 


O altă dificultate a traducerii amintite constă în faptul că terminologia aleasă 
sugerează că orizontul de interpretare adecvat celor spuse de Brentano în pasajul 
factorului intentional este cel al unei teorii a referintei. Trebuie însă spus că teoria 
intentionalitatii din lucrarea din 1874 nu este gândită ca o teorie a referintei, ci ca 
una a notelor distinctive dintre fenomenele psihice și fizice. Această teorie poate fi 
valorificată din perspectiva unei teorii a referintei, dar scopul ei nu este totuși să 
clarifice relaţia conţinuturilor sau obiectelor imanente conștiinței cu obiectele la 
care ele se referă, ci să circumscrie domeniul de studiu al psihologiei în raport cu 
domeniul ştiinţei naturii. Atingem astfel un alt aspect modern al concepţiei lui 
căruia nu i s-a acordat multă atenție în exegeză şi care pune problema factorului 
intentional în legătură directă cu programul Psihologiei din 1874. 

O scrisoare adresată lui Anton Marty, conferința inaugurală la Universitatea 
din Viena din 1874, Uber die Griinde der Entmutigung auf philosophischem 
Gebiete,” ca şi expunerile din opera din 1874 arată că în acel timp Brentano a 
acordat o atenţie deosebită programului de pozitivare a filosofiei propus de 


27 Pes, p. 68. 

% pes, p. 75-77. 

% V, F. Brentano, Uber die Gründe der Entmutigung auf philosophischem Gebiete, în id., 
Franz Brentano, Uber die Zukunft der Philosophie, Hrsg. O. Kraus, Leipzig, Meiner, 1929, p. 83—100, 
156-7. 

Auguste Comte. În acord cu acest program, Brentano consideră că datorită 
succeselor repurtate în epoca modernă, ştiinţa naturii poate servi ca model pentru 
edificarea ştiinţei psihicului. Din acest motiv, el operează în lucrarea din 1874 cu o 
definiție a ştiinţei care esta valabilă atât pentru psihologie, cât şi pentru ştiinţa 
naturii şi care prezintă atât aspecte genetice, cât şi descriptive: ştiinţa drept 
cercetare a particularitatilor şi a legilor succesiunii şi coexistentei fenomenelor 
fizice şi psihice”. 

O altă idee importantă a lui Comte căreia Brentano îi acordă atenţie deosebită 
este cea a clasificării ştiinţelor. După cum este cunoscut, la Comte această 
clasificare se bazează pe ideea că există o ordine a fenomenelor care începe cu cele 
mai simple fenomene studiate de matematică pentru a ajunge, printr-un proces 
continuu de sporire a complexităţii, la fenomenele sociale*!. Pe această bază, 
Comte propune o clasificare a ştiinţelor în care primul loc este ocupat de 
matematică. Conform ordinii fenomenelor, ei îi urmează astronomia, fizica, chimia, 
fiziologia şi fizica socială. Este interesant de remarcat că pentru Comte psihologia 
aparținea stadiului metafizic al spiritului, motiv pentru care o înlocuieşte în cadrul 
fiziologiei cu ştiinţa pozitivă a frenologiei*’. În ceea ce-l priveşte pe Brentano, el 
preia această schemă şi o supune unei schimbări semnificative prin faptul că 
introduce în locul sociologiei psihologia. Conform lui, clasificarea ştiinţelor este 
următoarea: matematică, fizică, chimie, fiziologie și psihologie. La fel ca şi Comte, 
şi el subliniază că fiecare clasă de fenomene specifică unei ştiinţe se edifică pe baza 
clasei anterioare ei şi face posibilă clasa următoare. Însă, spre deosebire de Comte, 
el admite o anumită tăietură în clasificarea sa, întrucât pentru el numai fenomenele 
fizicii, chimiei şi fiziologiei pot fi considerate ca o dezvoltare mai înaltă a claselor 
de fenomene care le preced. În raport cu ele fenomenele psihice, apar însă ca fiind 
ceva complet diferit: 

„Însă o comparaţie mai atentă şi analiza tuturor faptelor concludente pare să 
dovedească cu siguranţă că este de aşteptat că fenomenele chimice să ofere mult 
mai multă informaţie despre fenomenele fiziologice, decât acestea din urmă despre 
cele psihologice. Diferenţa între procesele fiziologice si cele chimice și fizice pare 
să fie într-adevăr doar aceea că procesele fiziologice sunt mai complexe... Cu greu 
însă am putea spune acelaşi lucru despre conceptul de viata aplicat în raport cu 
domeniile fiziologic și psihologic. Dimpotrivă, atunci când ne întoarcem atenția 
dinspre lumea externă spre cea internă, lucrurile se petrec de parcă am intra într-o 
nouă lume. Fenomenele sunt absolut eterogene, iar analogiile dintre ele fie ne 
părăsesc cu totul, fie iau un caracter foarte vag și artificial. Din acest motiv în 
discuţia noastră anterioară despre diviziunea fundamentală a domeniului 


3 pes, p. 74-6. 

31 A. Comte, Cours de philosophie positive, tome premier, Paris, Bachelier, 1830, p. 86 
şi urm., 96-7, 111 şi urm. 

32 A. Comte, Cours de philosophie positive, tome troisième, Paris, Bachelier, 1838, p. 610 
şi urm. 

cunoaşterii, am separat știința psihică şi știința fizică ca fiind principalele ramuri 
ale ştiinţei empirice.”** 

Dacă adăugăm la acest citat cele spuse de Brentano la începtulul celei de a 
doua cărți a Psihologiei lui, anume că „întreaga lume a fenomenelor noastre se 
împarte în două mari clase: clasa fenomenelor fizice şi clasa fenomenelor 
psihice“, atunci afirmaţia conform căreia „trăsătura care caracterizează cel mai 
bine fenomenele psihice este neîndoielnic inexistenţa lor intentionala” (PeS, p. 75) 
trimite într-o cu totul altă direcţie decât în cea a unei teorii a referintei. Conform 
acestei direcţii, intentionalitatea este nota cea mai pregnantă care separă lumea 
psihică de lumea fizică înţeleasă în sens larg ca lume a fenomenelor fizice, chimice 
şi fiziologice. Faptul că fenomenele fizice sunt concepute drept conţinut al actelor 
psihce ale senzatiei®®, ne permite să observăm că prin stabilirea notelor distinctive 
care separă cele două domenii se distinge practic între două clase de fenomene 
aflate, ambele, în conștiință. Distincția, fundamentală pentru o teorie a referintei, 
dintre semn (conținut al conştiinţei) şi obiectul extramental pentru care el stă nu 
este avută explicit în vedere aici. După cum o să arăt însă mai jos, ea este implicată 
în modul în care concepe Brentano fenomenul fizic. 

Dacă, acum, ne propunem să considerăm cele spuse de Brentano în PI din 
perspectiva unei teorii a referintei, atunci trebuie spus că în acest pasaj avem de a 
face cu o viziune parțială şi incompletă a unei asemenea teorii. Privind lucrurile 
din această perspectivă, am putea spune că în acest loc sunt evidenţiate numai acele 
elemente ale unei teorii a referinţei“*, anume actul psihic si conţinutul sau obiectul 
imanent lui, care pot servi scopului de a separa lumea psihică de cea fizică. 
Raportul dintre obiectul imanent și cel extramental reprezentat de el, raport central 
pentru orice teorie a referintei, nu este însă abordat explicit aici, după cum nu este 
de asemenea abordat nici modul în care se raportează lumea psihică cu fenomenele 
psihice proprii ei la lumea fizică. Acest lucru nu înseamnă însă că nu este posibil să 
reconstruim coordonatele teoriei referintei sau coordonatele TI2 din scrierea din 
1874. După cum am sugerat deja, faptul că Brentano concepe fenomenul fizic nu 
doar drept conținut fenomenal al actului senzatiei, ci și ca semn al acțiunii unei 
cauze fizice asupra organului de simţ, oferă suficiente elemente pentru a aborda 
această chestiune, cel putin la nivelul senzatiei. Acest fapt nu mă opreşte însă să 
susţin că pasajul intentionalitatii nu a fost scris în acest scop, ci pentru a pentru a 
pune în evidenţă în primul rând cea mai proeminentă notă distinctivă a psihicului în 
raport cu fizicul. 


3 Pes, p. 38. 
3 pes, p. 59. 
35 PeS, p. 75-7. 
Si, în aceeaşi măsură, ale unei teorii a intentionalitatii ca teorie care explică cum se 
raportează actul psihic şi obiectul imanent lui la obiectul exterior conştiinţei şi reprezentat de 
conținutul actului, TI2 mai sus. 

În continuare voi face câteva consideraţii asupra acestei probleme pornind de 
la următoarele observaţii. 

Este cunoscut că, într-o scrisoare din 1905, adresată lui Anton Marty, 
Brentano a reacționat vehement la o afirmaţie a lui Alois Höfler, conform căreia in 
psihologia lui actul psihic se raportează la obiectul imanent lui. Pornind de aici, 
Brentano şi-a revizuit întreaga concepţie asupra factorului intentional în sensul că a 
eliminat teza obiectului imanent care există „intentional sau mental” sau „obiectiv” 
în actul psihic şi a susţinut că numai lucrurile reale există şi pot fi reprezentate”. 

Este de asemenea cunoscut că, în 1894, Twardowski a publicat lucrarea 
Despre conținutul si obiectul reprezentării. O cercetare psihologică. În această 
operă, el preia o idee din Logica scrisă de Höfler în colaborare cu Meinong şi isi 
propune să clarifice ambiguitatea termenului „obiect” în psihologia lui Brentano. 
Pentru aceasta, el distinge: (1) obiectul reprezentat în calitate de conţinut al actului 
sau de obiect imanent şi (2) obiectul reprezentat în calitate de obiect infatisat 
conştiinţei prin obiectul imanent, distincţie similară celei dintre catedrala din 
Salzburg, pe de o parte, şi imaginea ei fotografică sau pictată, pe de altă parte. 

Distincția lui Twardowski trimite la o problemă reală a psihologie 
brentaniene, anume la faptul că Brentano nu clarifică explicit în analiza lui raportul 
dintre actul psihic, obiectul imanent lui şi obiectul pe care acest obiect imanent îl 
reprezintă. De asemenea, el nu este preocupat să pună în evidenţă deosebirile — 
presupunând că asemenea deosebiri există — dintre modul în care funcționează 
distincția act — obiect imanent — obiect reprezentat de obiectul imanent în raport cu 
reprezentările senzoriale şi cele abstracte. La fel, în psihologia lui nu este clarificat 
modul în care funcționează legea fundării fenomenelor psihice: orice fenomen 
psihic este sau reprezentare sau se fundează pe o reprezentare, atunci când ea este 
formulată în termenii acestei ultime distincţii. Din punctul meu de vedere, interesul 
fundationist şi clasificator care stă la baza cercetării consacrate deosebirilor dintre 
fenomenele psihice şi fizice?” poate fi considerat ca o circumstanta care a favorizat 
hotărâtor perspectiva de abordare prezentă în această lucrare. În acelaşi timp însă, 
această circumstanta a defavorizat alte perspective, de pildă perspectiva abordării 
în mod explicit a raportului act — obiect imanent — obiect reprezentat de obiectul 
imanent. În alţi termeni, întrebarea decisivă în lucrarea din 1874 a fost: prin ce 
anume se deosebeşte fenomenul psihic de cel fizic, iar nu cum anume se raportează 
fenomenul psihic şi conținuturile imanente lui la lumea cauzelor fizice. Cele două 


37 F. Brentano, The True and the Evident (TE), trans. R.M. Chisholm & E. Politzer, London, 
Routledge & Kegan Paul, 1966, p. 46-7, 52-3; această teză a fost preluată de editorii interbelici (O. 
Kraus şi A. Kastil) şi postbelici (F. Mayer-Hillebrand) ai operei lui şi a devenit criteriu de rescriere şi 
editare a scrierilor anterioare perioadei târzii. 

38 K. Twardowski, On the Content and Object of Presentations. A psychological Investigation, 
trans. Grossmann, R., The Hague, Nijhoff, 1977, p. 1-21. 

3 Prin acest interes capitolul consacrat deosebirilor dintre fenomenele în discuţie în cartea a 
doua a Psihologiei din 1874 se leagă şi continuă în mod nemijlocit expunerile din cartea a I-a asupra 
separării lumii psihice de cea fizică. 

întrebări sunt distincte şi nu trebuie confundate, întrucât aparțin unor orizonturi de 
abordare diferite conduse de interese de cercetare diferite care, în mod firesc, scot 
în evidenţă fațete diferite ale psihologiei brentaniene. 

Având acestea în minte, trebuie spus că întrebarea referitoare la deosebirile 
dintre cele două clase de fenomene nu exclude în niciun caz, ci implică întrebarea 
referitoare la modul în care se raportează fenomenele psihice ale senzatiei la lumea 
cauzelor fizice. Altfel spus, ea implică deosebirea obiect imanent (conţinut 
fenomenal sau fenomenul fizic) — obiect reprezentat prin acest obiect la nivelul 
senzatiel şi al percepţiei externe. După cum am sugerat mai sus, Psihologia din 
punct de vedere empiric oferă un răspuns clar şi indubitabil la această întrebare în 
privința fenomenului senzatiei, răspuns care constituie o fateté moderna a 
psihologiei brentaniene. Conform acestui răspuns, aflat în acord cu datele 
fiziologiei din acel timp, trebuie deosebit clar între fenomenul fizic, obiectul 
imanent senzatiei reprezentat de calităţile secundare ale filosofiei moderne, 
culoarea văzută, mirosul simţit, sunetul auzit etc., şi cauza fizică care l-a produs si 
care este simbolizată de el. Această cauză constă în procese de vibrații moleculare, 
de ciocnire şi presiune provocate de corpurile fizice, vibrații care acționează asupra 
receptorilor senzoriali, stimulează nervii aferenti si produc impresii senzoriale de 
un anumit fel — culoarea văzută, căldura simțită etc. Aceste calități senzoriale nu 
există ca atare decât în conştiinţă, „au doar existență fenomenală si intențională”", 
după cum spune Brentano, iar tentativa de a le considera ca proprietăţi reale ale 
lucrurilor a condus la rezultate contradictorii. Calitățile senzoriale sunt, de aceea, 
semne ale cauzelor sau forțelor fizice, dar nu imagini fidele ale lor. Caracterul lor 
de semn şi, în genere, teza permanent repetată şi accentuată de Brentano a falsitatii 
percepţiei externe care le consideră ca fiind reale nu constituie însă un impediment 
pentru ştiinţa moderna a naturii, întrucât, aşa cum putem deduce din articolul 
despre Comte publicat de Brentano în 1868", importantă pentru cercetarea 
ştiinţifică nu este veridicitatea lor, faptul că există sau nu în mod real, ci că relațiile 
dintre conținuturile senzatiilor exprimă în mod adecvat corelatiile forțelor fizice 
pentru care stau şi pot fi prelucrate în limbajul matematic al ştiinţei naturii. 
Raporturile dintre cele două sunt descrise de Brentano în felul următor: lumea 
sensibilă este tridimensională din punct de vedere spațial şi unidimensională din 
punct de vedere temporal, în timp ce lumea forţelor fizice este analog-spatiala şi 
analog-temporală ei“. Dincolo de aceste analogii, susține Brentano, nici nu putem 
şi nici nu este nevoie să trecem, întrucât este în spiritul ştiinţei moderne, teoretizat 
de Comte şi preluat de Brentano, să renunţe la cercetarea cauzelor ultime ale 
fenomenelor şi să se concentreze asupra studiului corelatiilor dintre ele”. 


“ pes, p. 70. 

“| F, Brentano, Auguste Comte und die positive Philosophie, în Die vier Phasen der 
Philosophie, Hrsg. O. Kraus, Leipzig, F. Meiner, 1926, p. 99-133 

# PeS, p. 75. 

% Ibid., p.114—5. 

Pe baza celor spuse mai sus, poate fi susţinut că în distincția clară și explicită 
a fenomenelor psihice de cele fizice este implicată distincţia dintre obiectul 
imanent actului senzatiei (calitatea senzorială, fenomenul fizic) şi cauza (puterea) 
fizică pentru care el stă“. Din acest motiv, se poate spune că în Psihologia din 
1974 este deja prezentă distincţia dintre conţinutul şi obiectul (cauza fizică) a 
senzaţiei. Merită de asemenea menţionat că, spre deosebire de alte teze pe care le-a 
revizuit radical de-a lungul timpului, aceasta este o teză a psihologiei brentaniene 
menținută neschimbată până la sfârşitul carierei lui. 


I. 3. Senzatia are un obiect imanent care se referă la cauza ei fizică, dar este 
dificil de spus în ce constă „direcţia spre un obiect” proprie ei ca act mental 


Acesta este contextul adecvat pentru a face cea de-a treia remarcă referitoare 
la caracterul inadecvat al traducerii expresiei „die Beziehung auf einen Inhalt” prin 
„reference to a content (referinţă la un conţinut)”. În acest scop pornesc de la ideea 
că Brentano a fost atât de convins de caracterul fenomenal al conţinutului 
senzorial, încât în lucrarea Aristoteles und seine Weltanschaung din 1911 atribuie 
această viziune modernă şi psihologiei aristotelice“. Conform acestei psihologii, 
simţul nu se înşală în raport cu obiectul propriu lui (văzul nu se înşală în raport cu 
culoarea, auzul în raport cu sunetul), ceea ce înseamnă că teza failibilitatii 
percepţiei exterioare, accentuată permanent de Brentano, nu poate fi susținută din 
punct de vedere aristotelic. În al doilea rând, spre deosebire de perspectiva 
modernă asupra cunoaşterii sensibile, forma prezentă în organul de simț nu este 
pentru Aristotel un semn, ci o imagine fidelă a formei reale a lucrului. În fine, în 
perspectivă aristotelică tradițională, cunoaşterea sensibilă nu este un proces de 
excitare senzorială de către anumite forte fizice, proces soldat cu apariţia in 
conştiinţă a unei anumite impresii senzoriale, ci este un proces de preluare a formei 
lucrului, formă aflată deja în potenta în organul de simţ şi actualizată atunci când 
forma reală afectează organul se simţ“. Aristotel rezumă acest proces spunând că 
nu piatra este în suflet, ci forma ei substantială“”, teză comentată de Brentano în 
lucrarea lui de abilitate din 1867 ca distincţie între a fi în sens propriu, material, 
conținut în ceva, şi a fi conţinut în sens impropriu, obiectiv, în organul de simţ, ca 
obiect sau formă în sens aristotelico-scolastic: „Material, ca proprietate fizică, 
căldura este în corpul cald; ca obiect, adică obiectiv căldura este în cel care simte 


(cald, adaosul meu, I. Ly, 


4 Analizele consacrate de Brentano fenomenului fizic și ştiinţei naturii arată clar că in 
fiziologia şi filosofia acelui timp se distingea clar între calitatea senzorială, fenomenul fizic în calitate 
de conţinut al senzatiei, şi puterea fizică pentru care el stă (PeS, p. 75 şi urm.). 

45 F, Brentano, Aristoteles und seine Weltanschauung, Hamburg, Felix Meiner, 1977, p. 32-3. 

“© Afectarea se petrece după ce forma sensibilă se desprinde de obiectul căruia îi este inerentă 
şi traversează mediul care o separă de organul de simţ (Aristotel discută problema rezumată aici 
îndeosebi în cea de a doua carte din Despre suflet). 

+ De an. II, 431b-432a1. 

48 F. Brentano, Die Psychologie des Aristoteles insbesondere seine Lehre vom Nous Poietikos, 
1867, Nachdruck Darmstad, 1967, p. 80. 

Aceasta pozitie asupra continerii in sens impropriu a obiectului in facultatea 
sufleteasca este proprie intregii traditii aristotelico-scolastice, inclusiv lui Toma din 
Aquino, tradiţie la care Brentano se referă explicit întruna dintre notele la pasajul 
intentionalitatii menită să scoată în evidenţă că prin „inexistenţa intentionala a unui 
obiect” se înțelege tocmai această prezență imaterială, „obiectivă” (ca obiect) a 
formei, speciei sau intenţiei sensibile sau inteligibile în facultatea sufletească. 
Interpretată tradițional, expresia „relaţia cu un conţinut” se referă tocmai la acest 
raport de continere în sens impropriu a obiectului cunoscut în facultatea de 
cunoaştere, iar nu la vreo ,,referinta” a actului la vreun conţinut. Aici este vorba de 
prezenţa sau de continerea a ceva, a obiectului cunoscut, dorit, voit etc., în altceva, 
în actul psihic, iar nu de faptul că ceva ar trimite la altceva. Brentano se exprimă 
foarte clar în acest sens într-o scrisoare adresată lui Anton Marty în 1905, iar teza 
expusă aici poate fi uşor susţinută de alte citate din opera lui: „ Aristotel spune de 
asemenea că organul de simţ (aisthésis) primeşte forma (eidos) fără materie (hyle), 
la fel cum intelectul primeşte forma inteligibilă (eidos noétov), abstracţie făcând de 
materie. Nu a gândit el la fel ca noi?” 

Modul de punere a problemei tocmai expus face parte dintr-o paradigmă 
tradițională de abordare a psihologiei, paradigmă conform căreia psihologia este 
ştiinţă a sufletului, iar acesta este „purtătorul substantial al reprezentărilor şi al altor 
fenomene psihice bazate pe reprezentări”. În schimb, interpretarea conţinutului 
senzatiei ca „fenomen fizic” se încadrează în viziunea modernă asupra psihologiei 
ca ştiinţă. Conform acestei viziuni, psihologia nu este ştiinţă a sufletului, ci „știință 
a fenomenelor psihice”, a caracteristicilor şi legilor coexistentei si succesiunii lor”!. 
Din acest punct de vedere, este important de subliniat că în introducerea la lucrarea 
sa Brentano prezintă în mod detaliat cele două concepţii şi optează, din 
considerente pragmatic, pentru definiția modernă a psihologiei. Aceasta depinde de 
mai puţine presupozitii metafizice decât concepția tradițională care presupune 
realizarea de cercetări metafizice menite să demonstreze existenţa sufletului şi a 
nemuririi lui. 

Dacă corelăm acum acest fapt cu modul în care Brentano înţelege să ilustreze 
trăsătura intentionalitatii în pasajul dedicat acestei probleme în lucrarea din 1874, 
atunci trebuie observat că el nu şi-a respectat promisiunea de a opera în cadrul 
paradigmei moderne a psihologiei ca ştiinţă, întrucât pasajul amintit abundă de 
trimiteri la tradiţia aristotelico-scolastică, aşadar la acea tradiție care definiea 
sufletul ca „actualitate a fiinţei vii”” şi implica tocmai presupozitiile metafizice la 
a căror cercetare Brentano renuntase. În acest context, dacă lăsăm la o parte 
observaţia referitoare la Hamilton din PI, atunci putem considera că la pagina 68 a 
lucrării sale dimeniunea modernă a intentionalitatii este mult mai putin pusă in 


* TE, p. 52-3. 

5 pes, p. 4. 

>! PeS, p. 6 și urm. 
5 PeS, p. 2. 

evidența decât dimensiunea ei tradițională. După cum este cunoscut, nici in acest 
pasaj, nici în notele la el, Brentano nu menționează niciun autor modern, ci trimite 
doar la Aristotel, la Philon din Alexandria, la Augustin, la Anselm şi la Thoma din 
Aquino. În ceea ce priveşte acel „noi” auctorial din propoziţia: „prin ceea ce noi 
am numi, deşi nu cu expresii complet clare, relaţia cu un conţinut, direcția spre un 
obiect (prin care aici nu trebuie înțeleasă o realitate) sau obiectualitatea 
imanentă”s5, nici el nu ne duce foarte departe în lămurirea aspectelor moderne ale 
PI, întrucât atât „relația cu un conţinut” cât şi „obiectualitatea imanentă” pot fi 
interpretate în orizontul tradițional, conform căruia obiectul cunoscut este conținut 
în mod impropriu, intentional sau ca obiect („obiectiv”) în facultatea sufletească. 

După cum am spus într-un alt loc, cred din acest motiv că o interpretare a 
intentionalitatii brentaniene care ar urmări exclusiv sursele tradiționale citate în 
acest pasaj s-ar putea transforma uşor într-o capcană interpretativă, întrucât ea ar 
pune în evidență numai ceea ce Brentano oferă atât de generos aici, anume fatetele 
multiple ale unei tradiţii venerabile. O asemenea interpretare nu ar da însă seama 
de aspectele moderne ale concepției lui aşa cum sunt ele exprimate de statutul 
calităților senzoriale în calitate de obiect imanent senzatiei şi de intentionalitatea 
actelor suprapuse ale clasei judecății şi fenomenelor emoţionale. După cum o să 
arăt imediat mai jos, în raport cu aceste clase expresia „direcție spre un obiect” 
dobândeşte un sens modern. Ceea ce trebuie subiniat aici este că pe cât de 
inadecvată este interpretarea concepției lui strict pe baza pasajului amintit, aşadar 
strict în perspectivă tradițională, tot pe atât de inadecvată este încercarea de a-l 
înțelege făcând abstracţie de aspectul traditional al imanentei obiectului in 
conştiinţă pus în evidență la paginile amintite. Din punctul meu de vedere, 
Brentano gândeşte intentionalitatea clasei reprezentărilor pe coordonatele 
tradiționale ale cunoașterii ca prezență sau confinere în mod impropriu a 
obiectului în suflet, coordonate care trebuie menținute indiferent de perspectiva de 
interpretare a obiectului imanent, anume ca formă tradițională sau ca fenomen 
fizic. Acesta, trebuie subliniat în finalul acestei primi parti a studiului, este un 
aspect fundamental al intentionalitatii lui, întrucât funcționează la nivelul clasei 
reprezentărilor, clasă pe care se fundează celelalte două clase. 


5 PeS, p. 68, sublinierile mele. 

5 V, studiul meu Die Frage der Intentionalităt der Empfindung in Brentanos Psychologie, în 
M. Fiirst, W. Gombocz, Ch. Hiebaum (Hrsg.), Analysen, Argumente, Ansătze, Bd. 2, Frankfurt, Ontos 
Verlag, 2008, pp. 85-94. 


TIMP ŞI TEMPORALITATE ÎN PRIMELE SCRIERI 
ŞI MANUSCRISE ALE LUI TRISTAN TZARA, 1912-1916 


ERWIN KESSLER 


Abstract. The article focuses from a phenomenological perspective on the early 
productions of the Dada pillar Tristan Tzara (Samuel Rosenstock). The works under 
scrutiny range from poems to pseudonyms (S. Samyro, lacob Searpele, Tristan Ruia, 
Tristan Tzara) and from drawings to short reviews and editorial notes. They were 
published or remained as manuscripts in Romania. A hermeneutical bridge to the first 
Dada productions of Tristan Tzara in Zurich, in 1916, will also be made, in order to 
show both the continuity and the ruptures of his intelectual itinerary from Bucharest 
(1915) to Zurich (1916). 

Based mainly on Bergson and Husserl, a specific working of the “internal time 
consciousness” in the early production of Tzara will be investigated. Tzara’s post- 
symbolist poetics, his specific technique of ironic distancing, together with his 
repetitive endeavors of “writing” Hamlet by himself delineated a practice of 
consciously enacting the “retention” of the past as cultural modes or tropes and the 
“protention” of a fictive, creative consciousness (the “Tzara” brand). The impact of the 
looming World War I prompted in him an “impersonal consciousness” (of the present). 
In its turn, after the decision of emigrating to Switzerland, this determined the 
emergence of his Dadaist activities and especially manifestos, seen as acts of 
“protention” of (an ideal, absolute, sometimes absurd) future. Strategies of alteration 
and alienation (of previous cultural schemes), of presentification and (de)mystification 
of the current experience of time will be at stake in the research. 


Keywords: phenomenology, temporality, Tristan Tzara, 1913-1916, publications and 
manuscripts, poetic practices, enacting, distancing, retention, presentification, 
protention, internal time consciousness 


Debutul literar timpuriu al lui Tristan Tzara (Samuel Rosenstock, pe numele 
său real), la 16 ani, in revista Simbolul, nu este o surpriză pentru cultura 
românească. Mihai Eminescu debutase, în 1866, în revista Familia, exact la aceeaşi 
vârstă: 16 ani. Asemănările dintre Mihai Eminescu şi Tristan Tzara se opresc însă 
la această vârstă a debutului. Spre deosebire de Mihai Eminescu, care îşi publica 
primele poezii într-o revistă cu statut, aşa cum era Familia lui Iosif Vulcan, de la 
Budapesta, Tristan Tzara nu doar a publicat într-o revistă, ci a creat o revistă, fapt 
plin de consecinţe pentru activitatea sa ulterioară. 

Simbolul a fost o inițiativă (meteorică, ca durată, dar semnificativă ca efecte) 
a unui grup de trei colegi de la Liceul Sf. Sava: Eugen Iovanaki (viitorul Ion 
Vinea), Marcel Iancu (viitorul dadaist Marcel Janco) şi Samuel Rosenstock 
(viitorul Tristan Tzara, dar care semna în Simbolul cu pseudonimul S. Samyro). 
Editarea de reviste, tipărirea de „foi literare” cu ambiţii de manifest, cu atitudine 
rebelă şi provocatoare reprezintă poate cea mai pregnantă trăsătură definitorie a 

avangardei aflate in plină expansiune în primele două decenii ale secolului XX, 
după publicarea Manifestului Futurist al lui Marinetti, in 1909. Simbolul este un 
semn al vremii, al unei noi acuitati in raport cu timpul. 

Tranzitia treptată dinspre artistul văzut ca „literat” sau ,,plastician” către 
artistul văzut ca activist şi teoretician, ca propagator al unor teze şi concepte mai 
mult decât un practicant al unei tehnici artistice anume, se înfăptuieşte chiar pe 
parcursul primilor ani de activitate publicistică a lui Tristan Tzara. 

Aşa cum am arătat în altă parte’, producţia lui Tristan Tzara în primii săi ani 
de activitate derulată în România este extrem de restrânsă: din toamna lui 1912 
până în toamna lui 1915 (în noiembrie 1915 părăseşte definitiv Bucureştiul pentru a 
se instala la Ztirich) a publicat doar şapte poezii proprii (patru în Simbolul, una in 
Noua Revistă Română a lui Rădulescu-Motru şi două în Chemarea) şi câteva 
traduceri după Walt Whitman, în revista Versuri şi Proză. 

Acestora le trebuie adăugate, tot la capitolul creaţie, cele câteva pseudonime 
pe care le-a utilizat, anagrame (parţiale) ale numelui său, precum S. Samyro, ori 
adevărate devize şi jocuri de cuvinte cu mize conceptuale, precum Tristan Ruia sau 
Tristan Tzara, sau mult mai misterioasa mască onomastică lacob Searpele, la 
adăpostul căreia a publicat o serie de Note la „poşta redacţiei” revistei Simbolul, 
micro-eseuri cu o semnificație aparte pentru configurarea poziţiilor sale literare, 
politice şi estetice timpurii. În rest, prima perioadă de creaţie a mai consemnat doar 
o serie de manuscrise poetice, câteva desene stângace, ciorne şi variante ale unor 
producţii literare ulterior repudiate explicit de către Tzara, şi care, lăsate spre 
păstrare lui lon Vinea, au văzut lumina tiparului abia în 1934, în volumul Primele 
Poeme, apărut la insistențele şi sub îngrijirea lui Saşa Pană. 

Dar în nucleul acestei producții extrem de restrânse rezidă elementele 
fundamentale ale viitoarei revoluţii dadaiste, demarată, din februarie 1916, de către 
Tristan Tzara, la Cabaret Voltaire din Zürich, alături de Hugo Ball, Hans Arp şi 
Marcel Janco. Aparent surprinzător, pentru a cuprinde dinamica şi pentru a 
surprinde resorturile acestei revoluţii, rădăcinile ei din perioada românească a lui 
Tzara, dar şi primele sale manifestări dadaiste pot fi situate, fertil, într-un cadraj 
mai rar invocat în exegeza operei „ereziarhului” de la Cabaret Voltaire. 

Invocarea cadrajului filosofic pare surprinzătoare pentru că Tzara a fost 
initial un poet asimilat rapid unui creator de nouă vizualitate (dadaista), pentru a 
deveni ulterior dramaturg, eseist şi jurnalist, dar şi istoric literar şi figură publică, 
politică, de prim plan (ajuns, după cel de-Al Doilea Război Mondial, chiar deputat 
în Adunarea Naţională a Franţei). Radiografierea reperelor filosofice ale operei sale 
a întârziat, în ciuda faptului că singurele studii la care s-a înscris vreodată Tristan 
Tzara (fără a le finaliza, totuşi) au fost tocmai acelea de filosofie. 


' Erwin Kessler, “Tristan Tzara in Samyro Times: The Pre-Avant-Garde Bucharest Group 
around Simbolul and Chemarea Magazines” (1912:1915), New York, Centropa, vol. XI, no. 1, 2011. 

În 1914, Samuel Rosenstock se înscrie la cursurile de filosofie şi matematică 
ale Universităţii din Bucureşti. În toamna lui 1915, atunci când părăseşte tara (în 
mare măsură sub presiunea iminentei intrări în război a României, ceea ce ar fi 
antrenat automat înrolarea tânărului autor în armată), Tristan Tzara pleacă la Zürich 
pentru a se înscrie la Universitate, urmând, pentru scurt timp, tot cursuri de 
filosofie, ca şi la Bucureşti. 

Nu există manuscrise, documente de arhivă sau mărturii privind preocupările 
sale filosofice de atunci, dar este extrem de relevantă opţiunea sa pentru studierea 
unui domeniu care produsese, chiar în prima decadă a secolului XX, probabil cea 
mai percutantă mişcare şi interes public, social-cultural. Influenţa enormă a lui 
Henri Bergson asupra cercurilor intelectuale din întreaga lume, în acel moment, nu 
poate fi comparată cu niciun alt fenomen cultural al vremii: la conferințele sale de 
la College de France participa întreaga societate înaltă franceză, la fel ca şi 
intelectuali de felurite orientări (viitori filosofi, precum Etienne Gilson, Jean Wahl, 
dar şi nenumărați literati, precum T.S. Eliot sau artişti, îndeosebi pictori cubisti). 
Publicată în 1907, L 'evolution créatrice a avut nu mai putin de 28 de ediții până în 
anul 1918, un record absolut în materie de succes literar al unui volum de filosofie. 
Mult mai riguros încadrată profesional, dar la fel de influentă a fost mişcarea 
intelectuală generată de către Edmund Husserl, care publicase deja în 1901 
faimoasele Logische Untersuchungen, iar in 1913 Ideen I, prin care fenomenologia, 
cel mai important curent filosofic din prima jumătate a secolului XX, era fondată. 

Deloc întâmplător, atât Bergson cât şi Husserl studiaseră matematica şi 
filosofia, cele două domenii pentru care s-a înscris la studii universitare Tristan 
Tzara în România, dar şi în Elveţia. Chiar dacă se poate spune că alegerea neutrei 
Elvetii pentru continuarea studiilor universitare a fost legată de eschivarea de la 
înrolarea în armată, nu acelaşi lucru se poate spune despre specialitatea aleasă 
pentru studiile universitare. La acest capitol, Tristan Tzara nu s-a eschivat, ci şi-a 
dus mai departe interesele intelectuale din România. 

O analiză mai atentă a producţiei sale timpurii, atât a celei publicate în 
vremea sa de către el însuşi cât şi a aceleia publicate ulterior, sub îngrijirea altor 
editori, arată că, perfect înveşmântate în căutări şi exprimări literare, preocupările 
sale teoretice, chiar filosofice, alimentate de foarte probabile lecturi din domeniu 
(este practic de neconceput ca una dintre cele 28 de ediţii ale extrem de influentului 
volum al lui Bergson despre evoluţia creativă să nu fi ajuns la Tzara, a cărui cultură 
a fost dintru-nceput francofilă), i-au modelat demersul, atitudinea şi perspectiva 
asupra creaţiei artistice. 

Faptul că Tzara, la cei 16 ani ai debutului, era la curent cu moda literar- 
filosofică curentă reiese cu pregnanta dintr-una din notele sale din Simbolul, 
semnată cu pseudonimul Iacob Searpele’, unde, referindu-se critic, chiar sarcastic, 


2 Simbolul, nr. 2, octombrie 1912. În numărul 3 al revistei Simbolul, la capătul obişnuitei Note 
redactionale de pe ultima pagină este publicat anunţul relevant care ne permite, dincolo de orice 
dubiu, atribuirea tuturor acestor Note lui Tristan Tzara: „Cu toată partea redacțională a revistei 

la versurile lui Cincinat Pavelescu, viitorul Tristan Tzara il declara — batjocoritor — 
pe poetul sentimentalist, ce se dorea simbolist, drept futurist à outrance, mizând 
(tehnică proto-dadaistă patentă) pe asociaţiile licentioase pe care noțiunea de 
futurist o produce, prin paronimie (sau mai degrabă prin fenomenul lingvistic false 
friends), în limba română, unde substantivul comun respectiv nu există, dar poate fi 
conceput şi înţeles în cheie peiorativă la adresa celui caracterizat astfel. Surpriza nu 
o constituie doar utilizarea suverană, în răspăr, a noţiunii de futurism (totuşi, un 
curent artistic nou, puţin cunoscut în lumea culturală locală, şi a cărui invocare 
demonstra familiarizarea tânărului publicist cu mişcările artistice de avangardă ale 
vremii sale), ci şi referirile, pe aceeaşi pagină, la George Panu, redactorul revistei 
„Săptămîna politică şi culturală”, pe care îl acuză de „Schopenhaurism politic” 
(voluntarismul şi activismul critic al acestuia, îndreptat contra înțelegerilor 
economice ale României cu Imperiul Austro-Ungar, îl iritase profund pe principele 
Carol I, şi fusese drastic amendat). 

Mai mult, în aceeaşi pagină, câteva considerații muşcătoare indică reperul 
moraliştilor francezi (La Rochefoucauld, îndeosebi) ce-i era, fără îndoială, la 
îndemână foarte tânărului publicist: „Şi poate e păcat să lauzi pe cineva fara să spui 
nimic, când nu o faci din răutate. Dar se pare că şi inteligenţa rautatii le e 
necunoscută”. Recursul asumat la „inteligența rautatii”, la elogierea criticii 
muşcătoare este un alt contur timpuriu al viitoarelor practici dadaiste de înjosire (cu 
rol cathartic şi critic) a audienței, a auditorilor de la Cabaret Voltaire şi a 
publicului expozițiilor şi revistelor dadaiste. 

Aceste afirmații (inutile ca sursă de informaţie în revista în cauză, în 
economia notei redactate, dincolo de dorința expresă de a delimita o poziţie 
provocatoare şi o atitudine voit şi asumat iconoclastă a redactorului, o poetică 
cinică în stadiu nascent), conturează un orizont de preocupări de factură cel puţin 
periferic filosofică, o etică culturală ce se distanța, prin promovarea criticii, de 
tonul encomiastic al publicisticii vremii. În asemenea declaraţii de principii (care 
nu vor mai fi publicate de către Tzara, până la manifestele dadaiste din 1916 şi 


noastre e însărcinat numai dl. S. Samyro.” (sublinierile apar ca atare în original, în litere cursive). Aşa 
cum am mai arătat, sublinerea celor două cuvinte, „toată” şi „numai”, referitoare la S. Samyro, care 
îşi atribuie astfel (el însuşi, pentru că nota redacțională referitoare la autoritatea sa absolută asupra 
redactării revistei nu putea să-i aparțină decât tot lui, ca redactor) nu doar sarcina, ci şi meritul 
redactării revistei, aruncă o lumină nouă nu doar asupra viitoarei sale activități dadaiste (el fiind 
redactorul celor mai importante publicaţii dadaiste primordiale, revistele Cabaret Voltaire şi Dada), 
ci şi asupra asumării poziţiilor politice, culturale şi filosofice ce transpar din respectivele Note. 
Precizarea în cauză avea ca scop atribuirea textelor publicate anterior în pagina de Note, sub 
semnătura Iacob Searpele. Evident, este vorba despre atribuirea textelor publicate sub un pseudonim 
strident către numele unui autor (S. Samyro) care, la rândul său, era doar un pseudonim, anagrama 
eliptică a numelui Samuel Rosenstock, care, strict factual, este pur şi simplu eradicat de acum înainte 
ca persoană, Tristan Tzara acoperindu-şi pseudonimele cu alte pseudonime, parcă într-un efort de 
constituire strict intențională a conştiinţei, prin care existența sa ca individ-obiect este pusă între 
paranteze de existenţa sa ca individ-conştiință ce se autoconfigureaza. 
Ibidem. 

1918) poate fi sesizat aplombul şi agresivitatea teoretico-literară ce vor constitui 
miezul viitoarei atitudini avangardiste de „epatare a burgheziei”, apanajul 
dadaismului, care va fi preluat, perpetuat şi dus la paroxism, uneori, de către 
suprarealism, în anii '20, nu doar la Paris, ci şi la Bucureşti, nu doar de către 
Breton, ci şi de către Bogza (printre mulți alţii). 

Pe lângă aceste încondeieri dureroase la adresa unor confrati (deja 
consacrați), notele din aceeaşi pagină trimit, elogios, la (modernistul, 
expresionistul) pictor Iosif Iser, şi la poetul simbolist Maurice Maeterlinck. Cele 
două referiri (pozitive) independente la acesta din urmă, pe aceeaşi pagină, 
demonstrează influenţa puternică a poetului belgian asupra tânărului Tzara, creația 
remarcabilă a acestuia, L’oiseau bleu, fiind invocată pentru a situa interpretativ 
poezia Păsărarul a lui Al. Stamatiad. 

În aceeaşi Notă redacțională din numărul 3 al revistei Simbolul, tânărul 
publicist tine să precizeze orizontul intereselor sale, prin delimitarea de 
îndemnurile belicoase din presa vremii” (în aceeaşi lună octombrie a anului 1912 
izbucnea primul război balcanic, iar opinia publică românească era absorbită de 
dispute în legătură cu eventuala participare), dar şi prin trasarea intereselor şi 
indicarea-ridicarea ştachetei culturale a revistei, prin referirea, cu promptitudine, la 
apariția celei mai importante publicaţii teoretice a modernismului, Du Cubisme 
(1912), care devine astfel un eveniment (al istoriei culturale) mai important decât 
evenimentele istoriei curente „A apărut o carte asupra cubismului, scrisă de 
Metzinger şi Gleizes, doi dintre cei mai de seamă reprezentanţi ai noului curent”. 

Concluzia centrală ce poate fi trasă din trecerea în revistă a microeseurilor lui 
Tristan Tzara, publicate în Notele redactionale din revista „Simbolul”, tine nu doar 
de substratul lor cultural, de exprimare a unor opțiuni sau interese, ci de caracterul 
lor aproape programatic: în fapt, comparând aceste Note cu tot conţinutul textelor 
publicate în Simbolul (versuri şi proză de Ion Minulescu, Alexandru Macedonski, 
Emil Isac etc.) se impune de la sine constatarea caracterului ,,politic” al Notelor. 
Ele sunt singurele texte din Simbolul care tin locul (în ciuda modestei titulaturi 
Note) unor adevărate editoriale, care explicitează poziţiile tinerei redactii: 
pacifismul (evident din ironizarea îndemnurilor belicoase), modernismul (impus 
prin semnalarea pozitivă, terminologică şi analitică, a elementelor de modernitate, 
de la futurism la cubism şi de la Iser la Maeterlinck), intelectualismul sau 
culturalismul (transparent prin accentul pus pe ironie şi sarcasm în criticarea 
elementelor literare retardatare şi prin aducerea la zi — chiar la ultima oră! — a 
bibliografiei internationale din domeniile de vârf ale revoluţiei culturale 
moderniste, aflată în plină desfăşurare). 


4 Luăm act de sfatul revistei Viaţa Românească, prin care ni se recomandă — pare-se — să 
scriem tirade patriotice, împrejurările externe nepermitand alt gen. (!) Aşteptăm până una alta, 
exemplul.”, Note, Simbolul, nr. 3, 1912. 

5 Ibidem. 

Prin aceste scurte texte cu valente programatice si prin atitudinea de dirijor al 
opiniei şi politicii redactionale, Tristan Tzara şi-a conturat, foarte de timpuriu, 
viitoarea poziție de indicator al direcției, pe care a imprimat-o nu doar revistelor 
dadaiste pe care le-a condus, ci şi întregului demers al „rebeliunii dadaiste” la care 
a participat. 

În subtextul acestei poziționări poate fi însă citită o acută raportare teoretică 
la orizontul problematic specific filosofiei din prima jumătate a secolului XX, acela 
al temporalitatii, văzută din perspectiva actualitatii lumii, îndeosebi aşa cum se 
reflectă acestea în ideile lansate de Bergson şi Husserl. Nu este vorba în niciun caz 
despre o influență verificabilă bibliografic între pozițiile lui Tzara şi tezele 
filosofiei curente în vreme, ci despre complementaritatea şi concomitenta unor 
preocupări, înţelegeri şi poziționări care relevă proximitatea căutărilor. Cea mai 
relevantă poziționare filosofică ce poate fi desprinsă din producţia literară şi 
eseistică a lui Tristan Tzara din prima sa perioadă de creaţie este raportarea 
divergentă la cele două modalităţi literare profesate: creația (poezia sa, publicată, 
sau rămasă în manuscris) şi reflectia (microeseurile de politică culturală). Creaţia, 
cele câteva poezii simboliste publicate între anii 1912-1915, a fost aspru 
condamnată de către autor însuşi, ulterior. Într-o scrisoare către Saşa Pană, din 
ianuarie 1934, legată de intenţia celui din urmă de a publica poeziile din România 
ale lui Tristan Tzara într-un volum, autorul preciza, nu doar exigent, ci şi extrem de 
concludent, că „Nu văd necesitatea de a include în această colecţie poeziile 
publicate în Simbolul, nu pentru că ele ar fi simboliste, aşa cum credeţi, ci pentru 
că, din ceea ce îmi aduc aminte, ele chiar sunt lipsite de interes.” 

Influentate de Minulescu şi Maeterlinck, poeziile publicate în Simbolul sub 
pseudonimul S. Samyro au o semnificaţie aparte, nu una care ţine de valoarea 
literară. Ele pun în scenă un ego literar de împrumut, de tranziție, acela simbolist, 
care este lipit, în maniera colajului (avant la lettre) pe o conştiinţă culturală 
antisimbolistă, distantă, sarcastică, tăioasă, care subminează empatia printr-un fel 
de cinism de fond, ce se iteste prin vălul de poncifuri simboliste manevrate si 
instrumentate ca atare, la vedere, pentru a le dezvălui articulațiile mecanice şi 
natura şablonardă, pe care autorul o pune în mişcare, dar în care nu se regăseşte. 

Această dinamică duală, de concomitentă punere în operă a unui mod literar 
şi de desolidarizare de acesta, creează o senzaţie de alienare specifică primelor 
producţii ale lui Tristan Tzara. Ea va marca emergenta unei conştiinţe interioare 
proprii a timpului literar. Deloc întâmplător, „romanţa” de extracţie minulesciana 
intitulată Cântec” face un „joc de rol” sentimentaloid ce trebuie citit în cheie 
ironică: „Plouă.../ Plouă Timpul în cadente la fereastra dragii mele.../Ploua.../ Şi 
iubirea noastră trece/ Ca şi Timpul care bate în fereastra dragii mele/Plouă.../lară 
Timpul îşi aşterne manta-i grea şi cenuşie/ (...) 


ê Tristan Tzara, în Primele Poeme, ediție revizuită, cu un studiu de Saşa Pană, Bucureşti, 
Cartea Românească, 1971, p. 122. 
7 Simbolul, nr. 2, 1912. 

Meditaţie tardiv romantică asupra Timpului, scris în mod repetat cu 
majuscule, ca un concept filosofic, poezia semnalizează, prin tonul voit infantil şi 
prin sonoritatea căutat melodică (în sensul romantei ieftine), o inaderenta a 
autorului la chiar codul, la idiomul simbolist pe care îl practică şi îl subminează 
concomitent. Publicată în numărul următor, poezia Poveste accentuează atât tonul 
zeflemitor la adresa simbolismului, în chiar practicarea acestuia, cât şi nesiguranța 
indusă cititorului de tonul ludic, coroziv, îmbinat cu abilitatea muzicală afişată: 
„Trei prințese au plecat/ Să-şi găsească trei iubiti/ Trei printese/ Trei prințese — 
având in suflet/ Trei iubiri neintelese/ (...).” Acelaşi joc căutat infantiloid este 
practicat şi în poezia Dans de fete, publicată în ultimul număr al revistei Simbolul’. 
Pe ansamblu, se poate spune că în aceste producţii Tristan Tzara îşi exersează, 
scolastic'’, instrumentarul poetic pe o materie pe care o discreditează în exact 
aceeaşi măsură în care o utilizează. 

Această manipulare aparent perfidă a unui stil literar redă experiența cu totul 
nouă a trăirii-înstrăinării unui ,,Timp” literar (proaspăt) revolut. Poziţia duplicitara 
a lui Tzara este evidenţiată de tonul tăios şi sarcastic din microeseurile critice 
publicate (sub un alt pseudonim) în Notele redactionale prezentate mai înainte. 
Dacă poeziile fac jocul de rol al simbolismului pueril şi retardatar, ca formă vetustă 
a modernismului, incapabil să acopere creşterea intelectuală şi mentală a 
modernităţii pre-avangardiste, notele redactionale, dimpotrivă, îl arată pe Tzara 
lucid, critic, informat, exigent. 

În ciuda producţiei literare restrînse din perioada 1912-1915, aceasta indică 
prezenţa unui ego creator scindat. Poeziile par a fi producţia unui ego creator 
disputat între capacitatea de a mima literar simbolismul şi imboldul de a se distanța 
de acesta, prin îngroşarea notelor sentimentale şi preţioase, până la caricatural. 
Luările de poziţie cultural-politice, din contră, dau seama despre un ego intelectual 
nefisurat, sigur pe el, branşat la contemporaneitatea strictă, atât bibliografic cât şi 
emotional, axiologic şi intelectual. 

Referirea la timp (sau la Timp, in poezii), nu este deloc intamplatoare. 
Clivajul subtil dintre timpul simbolismului, timpul colegilor de generatie, timpul 
social presupus propriu (dovadă fondarea, împreună cu colegii de generaţie, a unei 
reviste intitulate chiar Simbolul) şi conştiinţa interioară a timpului în care se 
regăseşte (problematic) eul său creator, tine de o dificultate a relației „fiinţei” cu 
„timpul” propriu, inerentă multor conştiinţe creatoare de la începutul secolului XX. 


* Simbolul, nr. 3, 1912. 

? „...Simfonie de lumină/ Simfonie de culori.../ Şi sandalele brodează dantelate simfonii (...) 
Iar în ritmuri largi, bolnave,/ Un poet recită ode/ versuri safice, galante/ Dedicate voluptatii/Si 
iubitelor din vis.”, Simbolul, nr. 4, 1912 

19 De remarcat succesiunea tipologică a poeziilor, care acoperă, dar şi denunță concomitent trei 
forme literare, trei formule-conventii dragi simbolismului de pretutindeni: Cântecul, Povestea, 
Dansul. Este ca o trecere în revistă şi vandalizare a formelor stilistice predilecte ale simbolismului 
(muzicalitatea, erotismul şi exotismul), sărăcite astfel prin exploatare şi deriziune. 

Opera timpurie a lui Tristan Tzara este asemănătoare unui teatru de război al 
conştiinţei Timpului, pe care se confruntă aceste impulsuri divergente de trăire- 
conservare (cvasiarheologica) a trecutului şi de izbucnire impetuoasă către un 
prezent abstractizat din proiectări ale viitorului, trăite cu o intensitate capabilă să îl 
prezentifice pe acesta (cel putin la nivelul aspirațiilor estetice), aşa cum se întâmpla 
în cazul futurismului. 

Apărută în 1889, Essai sur les données immediates de la conscience este una 
dintre cele mai influente scrieri teoretice care a marcat inceputul secolului XX (iar 
in literatură a reprezentat reperul teoretic principal al proustianismului, printre 
altele). Pivotul demersului bergsonian este chiar timpul, temporalitatea privită din 
unghiul conceptului de durată, care se sustrage conştiinţei subiectului prin 
diversitatea şi plurivalenta sa, acestuia rămânându-i sarcina de a păstra conştiinţa 
duratei, de a o continua şi de a o organiza, aşa cum face şi operatorul auctorial 
Marcel din În căutarea timpului pierdut. În cercetarea sa asupra „timpului real”, 
dat în conştiinţă şi opus timpului „vulgar”, dat atât în experienţa comună, cât şi în 
aceea ştiinţifică, Bergson demontează îndeosebi asocierea, fixarea timpului prin 
spatializare, prin plasarea momentelor succesive în constelații de localizări 
concomitente: „un moment al timpului nu s-ar putea conserva pentru a se adăuga 
altora fără să devină simultan; prin urmare, el devine spatiu”''. Spatializat astfel, 
timpul îşi pierde substanţa întrucât — materialmente vorbind — timpul trecut nu mai 
este (nu mai are „loc”), timpul viitor încă nu este (nu are inca „loc”), în timp ce 
localizarea şi fixarea timpului prezent l-ar reduce pe acesta la o reunire fără 
specific propriu a unor momente trecute şi momente viitoare care au avut sau vor 
avea „loc”. 

Dar „durata internă” bergsoniană, fondată pe simultaneitatea operațională a 
facultăţilor şi conştiinţei, reuşeşte performanţa de a telescopa (strict în regim de 
temporalitate, care se eschivează de la închiderea in constelatiile fixe ale 
spatialitatii) trecutul, prezentul şi viitorul într-o experiență concomitentă, ce 
caracterizează în mod fundamental existenţa umană în timp (în materia timpului, în 
timp ca materie specifică ființării umane): „Durata internă se confundă cu 
încastrarea faptelor de conştiinţă unele în altele”!?. Continutatile şi reversibilitatile, 
permanenta timpului (idee ce va modula la nivel practic nu doar poetica literară 
proustiană, ci şi poetica plastică futuristă, de la Boccioni la Severini sau Carra) şi 
simultaneitatea acestuia au alcătuit o platformă problematică, un fundal ideatic şi o 
resursă reflexivă nu doar pentru cubism, futurism şi proustianism, ci şi pentru 
proto-dadaismul nascent al unui Tristan Tzara. 

Accesul lui Tristan Tzara la Essai sur les données immédiates de la 
conscience este foarte probabil, atât în contextul culturii sale francofile, al 
influenţei exercitate de scrierea lui Bergson pe toate palierele culturale europene, 


" Henri Bergson, Essai sur les donnees immediates de la conscience, Paris, F. Alcan, 1898, 
ed. 2, p. 60. 
12 Ibidem, p. 81. 

cât şi în condițiile pregătirii sale pentru studiile de matematică şi filosofie demarate 
la Bucureşti şi continuate la Ziirich. Asimilarea cercetărilor, dilemelor şi pistelor 
deschise de către Bergson este sesizabilă nu doar în eforturile tânărului publicist de 
la Simbolul de a telescopa simultan doi timpi creativi distincti, timpul 
modernismului simbolist şi timpul pre-avangardismului critic. Practicarea 
concomitentă a două discursuri contrastante este redevabilă resimtirii unei crize a 
Timpului: Tristan Tzara nu se regăsea în timpul social şi cultural (deja trecut) al 
companionilor săi simbolişti, ale căror instrumente le deţinea, dar al căror mod 
existențial şi creator îl submina. Pe de altă parte, nu avea suficiente date, suficiente 
repere ale unei modernități avansate, avangardiste, în care să plonjeze ca într-un 
„timp real”, propriu conştiinţei interne. Ca atare, colajul de timpi (culturali şi 
existentiali) distincti şi contrastanti caracterizează manifestările sale literare la 
debut. Scindarea celor două discursuri practicate concomitent, în aceeaşi publicaţie, 
este doar reflectarea acestei crize a Timpului. 

Pasul următor îl reprezintă una dintre cele mai obscure şi semnificative 
perioade din existenţa artistică a lui Tristan Tzara, anii 1913—1914, perioadă din care 
ne-a parvenit doar o mică serie de manuscrise, tânărul autor, după debutul furtunos 
din Simbolul, abtinandu-se să mai publice. Probabil că aceasta este perioada în care 
şi-a pregătit continuarea studiilor în direcția matematicii şi filosofiei, accesul 
bibliografic spre aceste specialități deschizându-i şi mai mult apetitul pentru 
speculație şi teorie. Relaţia cu timpul, cu timpul trecut, cu timpul prezent subiectiv 
şi cu un timp viitor utopic, şi prin acestea, cu identitatea proprie (evanescentă, 
disputată, alcătuită, cubist, dintr-o multiplictate de euri conturate prin pseudonime), 
capătă în această perioadă cele mai complexe aspecte. Manuscrisele cu desene, 
poezii şi adnotări din anii 1913-1915 îl arată pe Tristan Tzara preocupat de ideea 
(vetustă, deja) a capodoperei, a realizării unei opere perene, la fel de rezistentă la 
timp, într-un prezent perpetuu, inalterabil, precum acelea deja consacrate. 

Pe mai multe file manuscrise, artistul s-a complăcut (oarecum maniacal) să 
alcătuiască foaia de titlu a „operei” sale, care nu este alta decât... Hamlet. Înaintea 
lui Marcel Duchamp, care va pune mustati unei reproduceri a Giocondei lui 
Leonardo da Vinci, în 1919, inaugurând procedeul avangardist al aproprierii 
(critice), Tristan Tzara piratează unul dintre reperele majore ale culturii europene 
pentru a pune în discuție ideea de geniu, de autor şi autoritate, de originalitate, de 
repetiţie. Semnificativ, figura lui Hamlet este asociată unui singur autor „genial”, 
Shakespeare. Hamlet nu face parte din aceeaşi categorie cu Faust, mit şi legendă ce 
a alimentat, la distanță de secole, diverşi autori, de la Marlowe la Goethe sau 
Thomas Mann. Hamlet nu este „o idee” literară anonimă, care să fie, precum Faust, 
investită diferit de diferitii autori. Dimpotrivă, Hamlet este o figură fixă, un şablon 
cultural lipsit de orice mobilitate, elementele sale definitorii, la nivel literar 
(precum „A fi sau a nu fi, aceasta-i întrebarea”) devenind mărci ale transcenderii 
istoriei, a timpului. Hamlet, la nivel literar, are exact aceeaşi funcţie iconică precum 
Gioconda, la nivel vizual. lar actul de (exasperată) iconoclastie al lui Tristan Tzara 
are o identică insertie critică cu aceea a actului duchampian de mai târziu. 

„Falsificatorul de capodopere”, Tristan Tzara, s-a raportat la Hamlet la scurt 
timp după primele sale publicaţii. Probabil prima filă cu acest subiect datează din 
anul 1913. Reprodusă în ediţia din 1971 a volumului Primele Poeme, îngrijit de 
Saşa Pană, fila de manuscris constă în „punerea în pagină”, ca pentru o publicaţie 
(ecou al preocupărilor sale redactionale de la Simbolul), a trei variante de foaie de 
titlu, peste care a desenat o serie de capete şi figuri masculine (una dintre acestea, 
bucălată şi încoronată, fiind fără doar şi poate Hamlet, celelalte fiind schiţe ale 
diferitelor personaje, dintre care se desprinde cel puţin o figură ce poate fi asociată 
cu sfetnicul Polonius). Două dintre „foile de titlu” prezintă aceeaşi punere în 
pagină, pe jumătate de coală, de două ori: pe frontispiciu apare în majuscule titlul 
Hamlet, sub care apare numele autorului, Tristan Ruia. Cea de-a treia variantă, 
singură pe restul de coală, are ca frontispiciu un motiv decorativ de tip friză- 
entrelac secesionist, desenat aşa cum apărea acesta pe volumele vremii (îndeosebi 
pe acelea frantuzesti), sub care apare mai întâi numele autorului, Tristan Ruia, iar 
apoi, tot cu majuscule, numele cărții, Hamlet, sub care apare precizarea (identică 
aceleia ce apărea pe foaia de titlu a revistei Simbolul) „Cu desenuri de M(arcel). 
I(ancu)”, însoţită de notația (ce tine tot de experienţa de redactor „Bucureşti, 
19(13?)” şi „Tipografia (indescifrabil)”. Pe scurt, e vorba despre o machetă de carte 
în toată puterea cuvântului, o carte care fusese deja scrisă, şi pe care Tristan Ruia, 
identitatea de tranzit a lui Tristan Tzara (pseudonim asupra semnificației căreia nu 
mai revenim), după S. Samyro, şi-o atribuie nu pentru a plagia sau pentru a-i 
contesta paternitatea lui Shakespeare (lucru absurd, aşa cum absurdă ar fi ideea că 
Duchamp contesta paternitatea sau realiza un plagiat în raport cu Gioconda lui 
Leonardo da Vinci). Ulterior, probabil în anul 1915, Tristan Tzara reia aceeaşi 
temă a volumului Hamlet, de această dată sub forma unei foi de titlu al volumului 
Hamlet, de Tristan Tzara, având ca frontispiciu desenul unui bust orizontal de 
tânără (probabil Ofelia înecată), ritmat de o friză (ironică) de flori mici în glastre, 
ce punctează şi numele (de acum definitiv) al autorului — Tristan Tzara. Fila pe 
care a fost schiţată această primă pagină a volumului Hamlet este acoperită în rest 
de ciornele altor scrieri şi poezii, cea care se detaşează fiind intitulată Dezgust’’. 

Exact deasupra acestui titlu se află însă o strofă dintr-o posibilă poezie ce 
aruncă o lumină evocatoare asupra relaţiei dintre Timp, identitate şi creaţie, Hamlet 
(şi încercările repetate de a-l „scrie”), fiind locul creativ în care se produce 
negocierea între cei doi termeni, produsul acestei tensiuni „creatoare” de repetiție 
inversunata fiind doar numele artistului, Tristan Tzara, cel care mărturisește, în 
versul în cauză, că „Mă duc să întâlnesc un poet trist şi fără tale(nt)”. Tristetea din 
lupta cu Timpul, întruchipat de Hamlet şi de „repetarea” acestuia este tristeţea din 
numele Tristan, este tristeţea din ameninţarea lipsei de talent ce l-a condus pe artist 


15 Tema dezgustului fiind regăsită în manifestul Dada, 1918, în subcapitolul „dezgustul 
dadaist”, în care de altfel apare lunga tiradă de recomandări de „abolire” (a trecutului şi viitorului, a 
arheologiei şi profetiei etc.) ce este invocată mereu în caracterizarea dadaismului. 

către inovarea (de fapt) a acestei repetiţii hamletiene („a fi sau a nu fi”) a lui 
Hamlet, repetiţie ce i-a imprimat, prin ricoşeu, personalitatea proprie. 

Relaţia critică şi exasperată cu timpul, cu sinele şi conştiinţa internă l-au 
determinat pe Tzara să întreprindă această (aparent absurdă) rescriere a lui Hamlet, 
ce a funcţionat însă ca o reductie fenomenologică, o sui generis „epoche”, prin care 
„Hamlet”, ca obiect cultural cu o substanță anume (comună conştiinţei literare 
europene, universale) şi o genealogie cunoscută, este pus între paranteze, extras 
printr-o intuiţie eidetică din trecutul ca „memorie”, eliberat de întreaga arheologie 
care îi constituie „identitatea literară”. Pentru a fora către substanţa noematică 
Hamlet, Tzara, în termeni husserlieni „suspendă nu doar natura afirmată în 
cogitatio, ci şi existenţa naturală a propriului Ego, şi a actului ca stare a Ego-ului 
propriu.” 

(Re)scris (de fapt, re-afirmat) de către Tzara (care era şi totodată nu era inca 
el însuşi, era o tentativă, o intuiţie a identităţii), Hamlet este dis-creat, evacuat din 
cursul istoriei literare, în care era deja epuizat, era scris, tipărit, tradus, montat — şi 
multiplu comentat de-a lungul secolelor —, pentru a-l reda, proaspăt, ca încă 
nenăscut, ne-creat, subiect al unei (non-existente) cărți (de Tristan Ruia, ulterior de 
Tristan Tzara), al cărei unic subiect era doar autorul, Tristan Tzara, emergenta unui 
autor, respectiv propulsarea şi prezentificarea lui Tristan Tzara din confruntarea cu 
limitele talentului şi timpului propriu. Identitatea autorului, „persoana” literară nu 
mai este un obiect, un lucru pre-definit din afară („Samuel Rosenstock”), ci devine 
vectorul identitar al unor acte intentionale „pure”, aşa cum este acela de a fi 
„autorul” lui Hamlet. Husserl poate constitui, mai departe, o posibilă cale de acces 
spre re-semnificarea acestui demers aventuros şi inovator în care se regăsesc atât 
retensiunile, cât şi protensiunile conştiinţei intentionale: „Ştim că trecutul, în cazul 
memoriei, nu implică, în actul prezent ca amintire, realizarea unei imagini pentru 
noi înşine a ceea ce a existat înainte sau producerea oricărei alte construcții de acest 
tip. Dimpotrivă, noi pur şi simplu afirmăm ceea ce apare, ceea ce este intuit, ceea 
ce, în conformitate cu temporalitatea sa, este intuibil doar în moduri temporale. Şi 
ceea ce apare primeşte de la noi, în modalitatea memoriei, cu mijloacele intenției 
tintite asupra circumstanțelor apariţiei, o poziţie în relaţie cu un acum efectiv 
prezent.”'° 

Prezentificarea, revelarea intentionala a sinelui au reprezentat miza actelor de 
alienare (recurentă, de fapt, prin succesiunea de pseudonime utilizate de la 
începutul activității publicistice) prin care Tristan Tzara a devenit Tristan Tzara 
pentru Tristan Tzara, scriind (şi totuşi, nescriind, la modul concret) volumul 
Hamlet, modalitatea crucială de constituire a conştiinţei proprii, de a o orienta către 
ceva ce va fi propriul „sine” (pseudonimic), de a fora în temporalitatea proprie şi în 
Timpul arheologic (pe care îl va denunța mai târziu). Prin renunţarea la sinele 


14 Edmund Husserl, On the Phenomenology of the Consciousness of Internal Time, Dordrecht, 
Kluwer Academic Publishers, 1991, p. 350. 
15 Ibidem, p. 321 

poetic „autentic” („un poet trist şi fara talent”) şi topirea in temporalitate (prin 
imbratisarea ,,inautentica” a lui „Hamlet” — un „dat” deja „ştiut”), ambele acte 
similare unei reductii fenomenologice, de punere între paranteze a pre-judecatilor, 
a ştiinţei şi a pre-stiintei, artistul parvine la unica formulă a conştiinţei proprii, care 
este chiar numele său, produs de el însuşi pentru a de/re-clama impasul 
anonimitatii şi crizei proprii, criză concomitentă cu aceea a timpului său (social, 
istoric). Identitatea creatoare (fictivă, dar cu atât mai proprie, prelungind 
retensional conştiinţa în trecut — „Hamlet” — şi, protensional, în viitor —,,Tristan 
Tzara”), obținută astfel, se supune rigorilor intentionalitatii husserliene, căci „orice 
afirmare este, aşadar, o problemă de indiferenta...”'® 

Creaţia crucială a lui Tristan Tzara, în perioada sa de activitate din România, 
este producerea subiectului (nu neapărat creator, ci mai degrabă fenomenologic, 
intentional) Tristan Tzara, constituirea conştiinţei proprii, prin extragerea identităţii 
date dintr-o definire de tip obiectiv (etnic, generational, social, statal, creativ) şi de 
propulsare a acesteia într-o autodefinire intentionala, prin acte critice („actări”) 
succesive ale alienării, ale înstrăinării (identitare, creatoare, generationale, 
naționale). Constituit pe fundalul unor probabile lecturi filosofice contemporane, 
acesta este singurul „bun” cu care el va părăsi Bucureştiul, în noiembrie 1915, şi pe 
care îl va exploata la maximum întru geneza dadaismului, odată cu inserarea, din 5 
februarie 1916, în mediul propice de la Cabaret Voltaire. 


16 Ibidem, p. 353 

Abstract: The contention of this paper is to present a concept of liberty that has been 
long time ignored in the history of political philosophy. This is what Quentin Skinner 
named a third concept of liberty and is opposed to the negative concept of liberty that 
has monopolized the liberal tradition. This concept of liberty is opposed to the normal 
understanding of negative liberty in as much as it highlights the idea of virtue and of 
obligation toward a given community, state or whatever. The roots of this concept of 
liberty are in the classical republican tradition and classical political philosophy like 
that of Aristotle, though this concept does not entail the idea of eudaimonia as typical 
or paradigmatic activity for the human beings. In order for a person and a state to be 
free, the person hast to discharge civic duties and participate actively in the configuration 
of the political and social life of his/her city, even if it runs against it own interest, 
wishes, pleasures. This alternative concept of liberty also entails the idea that sometimes 
people need or must be coerced into being free, because they ignore/fail most of the 
time to take into account the common good and almost every time the particular or 
personal good take precedence over the common good, although this has destructive 
effects on the liberty of the persons involved. 


Keywords: positive liberty, negative liberty, republicanism, liberalism, freedom, duty, 
virtue. 


Dimensiunea politica este esențială pentru om, chiar dacă în timpurile noastre 
s-a ajuns să se creadă că ea este un teritoriu specializat, cu anumite reguli de joc 
ştiute doar de un grup restrâns de oameni numiţi politicieni. Dimensiunea politică a 
vieții omului priveşte natura sa de ființă socială, de ființă care nu trăieşte izolată, ci 
în grup, fie că e vorba de comunitate sau societate. Acest lucru este valabil în 
continuare, deşi astăzi este răspândită viziunea liberală a individualismului, care 
consideră individul Alfa si Omega a tuturor lucrurilor, ignorând cu bună știință 
dimensiunea comună a existenței sociale şi cerințele acesteia, transgresiunea 
permanentă fiind considerată gestul emancipator prin excelență și modul prin care 
individul își atestă umanitatea”. Persoanele structurate după acest model trăiesc în 
societate ignorând acest fapt. Individul modern este primul individ din istorie care 
trăieşte într-o societate care își permite s-o ignore’. Forma mentis si structura sa 
morală ignoră precedenta întregului, a comunității si societăţii, așadar chiar și 
faptul că face parte dintr-un lant generational, fiind rupt de sentimentul de obligație 
şi de îndatorire care îi incumbă ca membru al unei societăţii. Acestui tip uman îi 
este foarte greu să își imagineze că există o sferă publică, care este independentă de 


! M. Gauchet, La democratie contre elle-meme, Paris, Gallimard, 2002, p. 17, p. 22, p. 303-304. 
? M. Gauchet, op. cit., p. 254. 

interesele sale private sau ca există lucruri mai importatnte decât ceea ce îşi dorește 
el. Concepţia liberală asupra persoanei şi asupra libertăţii este legată de dreptul 
natural modern, fiind hedonistă? şi reduce libertatea la aspectul ei negativ, sau mai 
bine spus, la o anumită concepţie negativă despre libertate (există şi o libertate 
negativă republicană, dar care implică ceva în plus fata de viziunea liberală, si 
anume datoria). Mai mult decât atât, această doctrină individualistă face din om un 
simplu agent al dorințelor sale, neexistând nicio diferenţiere între ele. Ceea ce vrea 
omul este binele“, în sensul că binele este stabilit prin faptul că este dorit de om, nu 
pentru că ar fi un bine în sine. Pentru că ceva e obiectul dorinţei sau al voinţei este 
bun, este un bine. Regulile sau legile sund văzute ca un rău, nu ca ceva care face 
posibilă libertatea si existenţa comună. Legea e justificată doar dacă sporeşte sfera 
de neinterventie exterioară. Aşadar, dacă imunizează contra celorlalți. Solidară cu 
acest tip de gândire este viziunea atomistă, pentru care societatea nu este decât o 
colecție de indivizi, societatea existând numai ca un instrument pentru realizarea 
dorințelor şi scopurilor acestora, fiind precum un fel de societate comercială, având 
la bază un (neexistent/fictiv) contract social”. Există o prioritate a drepturilor si a 
dorințelor indivizilor asupra societăţii, obligaţiile, neprimind același statut precum 
drepturile. Ceea ce e absolut necondiţionat este numai principiul drepturilor 
indivizilor“. Obligatia, îndatoririle sunt considerate derivate”. Paradoxal este că prin 
absolutizarea individului şi a dorințelor sale, a preferințelor sale se ajunge la un 
relativism şi la echivalarea oricăriei preferinţe cu oricare alta. Aceasta deoarece se 
consideră că nu se poate găsi un răspuns pe cale rațională la întrebările legate de 
bine şi de valori, acestea reprezentând pentru această concepţie obiectul unor 
păreri, nu al cunoașterii. Prin urmare, ele sunt scoase din orice dezbatere, fiind 
abandonate sferei private; prin aceasta, teoriile sau concepţiile substantialiste 
despre bine, nu cele formale, isi pierd capacitatea de a regla viata publică si 
politica®. Se ajunge la paradoxul că toleranța, virtute supremă în liberalism, chiar 
dacă e predicată ca valoare supremă alături de conservarea şi dezvoltarea 
pluralitatii, isi pierde locul central pe care i-l hărăzesc adepţii liberalismului. 
Atomisul este coextensiv acestui punct de vedere şi reprezintă, deşi susține că e o 
descriere fidelă a realităţii, un anumit punct de vedere asupra omului şi umanității, 
vizune care susţine filosofia politică individualistă. În lipsa lui, individualismul 
devine de nesustinut. Dependenţa de această viziune este negată, individualismul si 
doctrina drepturilor omului fiind prezentate ca o oglindire a realităţii. Vizunea care 
susține atomismul este cea ce susţine autarhia individului”. Solidare cu atomismul 

sunt utilitarismul si formalismul, puncte de vedere care exclud orice altă abordare, 
mai ales abordarea substanţialistă a moralei și a politicului!”. Acestea două reduc 
numărul de valori autentic morale, rămânând în picioare numai considerarea 
fiecărei persoane ca agent moral, adică ca scop în sine (în esență e considerată 
morală numai respectarea capacității de alegere a persoanelor) şi fericirea 
personală. Acest tip de abordare, întruchipat de paradigma liberalismului, neagă că 
ar exista bunuri diferite, țeluri diferite şi calitative, care sunt materia moralei, 
aceasta din urmă trebuind să fie una formală. Telurile morale sunt strict subiective, 
fiind reduse la preferințe și motive. Ele nu pot fi descrise în termeni fizici. La 
lumină iese aici o forma mentis legată de ştiinţa din secolul al XVII, care reduce 
calitățile ce nu sunt perceptibile în mod obiectiv şi nu sunt traductibile în termeni 
fizici la pure preferințe subiective. Ceea ce vrea omul, țelul său, trebuie să poate fi 
formulat în termeni fizici!!, acest lucru fiind ilustrat de modul în care e definită 
libertatea în teoria contractualistă a lui Hobbes, de exemplu, unde libertatea este 
definită în termeni de mișcare. Prezenţa libertăţii este dată de absenţa unui element 
exterior de constrângere, adică a acelor elemente care împiedică agentul să isi 
urmărească propriile țeluri”? sau, cel putin, să poată fi capabil să urmărească diferite 
țeluri, să aibe alternative. 

Dimensiunea ocultată a filosofiei politice este cea prezentată de doctrina 
republicană a statului şi a conceptelor de libertate care îi sunt atașate. Anticipând, 
putem spune că această concepţie nu este una care cedează limbajului drepturilor 
omului și că porneşte de la faptul primar al apartenenței la societate, afirmând că o 
societate care nu se concepe pe sine ca atomistă, ci pune accentul pe virtute şi care 
concepe libertatea ca fiind legată constitutiv de îndatoriri şi de legi, poate asigura 
mai bine libertatea persoanelor decât liberalismul. Acesta din urmă, deşi pretinde 
că asigură libertatea persoanelor, este o formă de dependenta/dominare si de lipsire 
de libertate, tocmai prin prisma faptului că permite existența unor relaţii de 
dominare necontrolate bazate pe bogăție sau putere economică, astfel încât 
persoanele rămân vulnerabile față de efectele voinţei altora”. În ideea de libertate 
pozitivă există partial concepţia că libertatea înseamnă partial controlul colectiv 
asupra vieţii comune’. Ea nu este nici incompatibilă cu un alt concept de libertate 
negativă. De fapt, concepţia republicană este un amestec de libertate negativă şi 
libertate pozitivă. În esență, s-a afirmat că nu poate exista decât un singur concept 
coerent de libertate, anume cel negativ, în viziunea expusă mai sus. Orice altă 

concepţie a fost considerată confuză sau că transformă libertatea în contrariul său. 
Aceasta se datorează unor paradoxuri, primul dintre el legând libertatea de ideea de 
guvernare de sine/autoguvernare şi ideea de libertate personală de cea de servicu în 
folosul binelui comun gi cel de al doilea implică ideea că omul poate fi forţat să fie 
liber. Sigur că poate părea paradoxal, având în vedere că apare elementul de 
constrângere si ideea de îndatorire fata de un întreg care înglobează persoana 
umană. O astfel de concepție implică ideea că libertatea poate fi atinsă numai în 
acele construcţii statale care au o anumită formă si numai acolo se poate dezvolta 
un caracter cu adevărat moral. Asigurarea propriei libertăți implică faptul că 
agentul uman trebuie să se dedice din toată inima slujirii binelui comun și cultivării 
acelor caracteristici care fac acest lucru posibil, anume virtuțile civice. Aceasta 
implică că este rational şi necesar să fie urmărite numai anumite scopuri”. 
Paradoxal în concepția alternativă asupra libertăţii pare să fie enuntarea necesității 
fortarii de a fi liberi, necesitate care decurge din modul în care funcționează natura 
umană, adică a tendinței de a ignora, de bună voie sau nu, si de a nu putea pricepe 
că realizarea, indeplinerea indatoririlor/obligatiilor publice, care vin în contradicție 
de multe ori cu interesele, poftele, dorințele unei persoane, sunt esenţiale pentru 
menţinerea acestei libertăţi. Elementul coercitiv şi neplăcut apare tocmai din cauză 
că îndeplinirea acestor îndatoriri publice depinde de o anumită formă a caracterului 
şi de cultivarea virtuţilor. 

După cum spuneam, este, în esenţă, vorba de un alt concept de libertate decât 
cele două pe care liberalismul le opune în mod absolut, adică de cel de libertate 
negativă şi cel de libertate pozitivă!€, deşi e înrudit cu acesta din urmă. Unul dintre 
cei ce au elaborat acest concept sau mai bine spus l-au scos la lumină din uitare 
este filosoful britanic Quentin Skinner. El emite constatarea că în mod 
conventional libertatea a fost definită ca o relație triadică între agenți, scopuri si 
constrângeri și, precum am expus mai sus, atunci când constrângerea lipseşte se 
spune că ne aflăm într-o stare de libertate!”. Însă această idee că există un singur 
concept de libertate a fost negată chiar de unul dintre filosoficii politici care apără 
liberalismul, anume de Isaiah Berlin'5. Berlin elaborează conceptul de libertate 
pozitivă pentru a-l opune celui de libertate negativă, el susținând că acesta din urmă 
e preferabil. Libertatea în sens negativ e definită ca lipsa oricărei constrângeri 
provenită dintr-o interferență exterioară care împiedică o persoană să facă ceva ce 
îi stă în puteri să facă; numai în acest caz e lipsire de o libertate, dacă suntem 
împiedicaţi să facem ceva ce tine de puterea noastră, însă nu lipsa respectivei 

capacităţi. Un om orb nu este nici măcar formal liber să poată citi o carte, el nu are 
capacitatea, puterea respectivă. Nu este nici liber, nici neliber. Este o definiţie cu iz 
hobessian!”. Ideea că a fi liber implică dedicarea binelui comun este străină de 
această concepție. Hobbes este unul dintre cei care neagă acest lucru și care afirmă 
că o maximizare a propriei libertăți sociale depinde de capacitatea de a maximiza 
tocmai zona în care putem pretinde și exercita imunitate față de serviciul în slujba 
commonwealth-ului”. Negarea de către linia de gândire Hobbes-l. Berlin a acestui 
tip de concept de libertate semnifică ignorarea a două tradiții de gândire politice şi 
filosofice. Una este cea grecească, care se exprimă în Politica lui Aristotel şi care 
face din om un zoon politikon o fiintare socială și politică prin definiţie (aici 
politicul nu are sens de activitate specializată, ci se referă la întregul existenţei 
socale, la organizarea ei). În varianta grecească, omul este liber atunci când se 
angajează în acele activități care duc la eudaimonia, activităţi care ar întruchipa, ar 
da curs scopurilor celor mai adânci și autentice ale omului. Aici, libertatea este ca 
atare delimitată de efectuarea unor acţiuni într-un anumit spectru. Omul e liber şi se 
realizează pe sine dacă se dedică acestor activităţi, ce decurg din esenţa lui. Așadar, 
plecând de la premisele că există niște scopuri al naturii umane, de la faptul că e 
rational să fie urmate aceste scopuri şi nu altele, paradoxul afirmației că libertatea e 
coextensivă cu obligaţia si că omul poate fi forțat să fie liber dispare și se 
integrează într-o teorie a libertăţii, chiar a libertății negative. Oponenții acestei 
concepții despre libertate au tendința de a-i acuza pe susținătorii ei că au intenţii 
sinistre, că doresc instaurarea unui totalitarism, dar această viziune teleologică a 
libertăţii are rădăcini adânci şi priveşte problematica omului ca ființă morală ca 
atare. E rațional să fii moral sau nu? Aceste scopuri, oricum ar fi ele definite, au 
caracter social, aşadar nu sunt reductibile la un individ şi la dorinţele acestuia, iar 
pentru a fi realizate implică necesitatea construirii unei anume forme de societate. 
În acest caz este vorba despre res publica, dar dacă situaţia existentă este luată în 
considerare, chiar și partizanii conceptului liberal de libertate negativă afirmă 
necesitatea existenţei unei forme canonice de stat pentru ca să se poată realiza pe 
deplin condiţiile necesare instaurării idealului dorit de dânşii. 

Ceea ce remarcă profesorul britanic la contribuţia lui Berlin este că aceasta 
stabileşte fără drept de apel faptul că nu poate exista o teorie unitară a libertății, că 
o singură teorie nu poate acoperi cele două concepţii. Libertatea pozitivă la care se 
referă Berlin nu poate fi definită numai ca lipsa unei constrângeri, fie ea internă sau 
externă, si nici doar ca libertatea de a urma o anumită formă de viaţă”!. Tot ceea ce 
e spus deasupra poate fi interpretat ca o formă de libertate negativă. Această idee 
pozitivă e dusă de Berlin în direcţia fie a stăpânirii de sine, fie a procesului prin 
care devii stăpân pe sine si cea a autoperfectionarii. Libertatea în sensul pozitiv ar 

fi, conform lui Berlin, că oricare ar fi scopul omului, acesta trebuie să fie identic cu 
libertatea”. Cu cuvintele altui filosof, pe care Skinner îl citează, Th. Greene, 
libertatea pozitivă se identifică cu momentul în care omul atinge armonia cu legea 
propriei fiinţe, cu starea în care isi realizează sinele ideal, cu starea in care îşi 
atinge obiectul”. Aici, libertatea nu este o stare sau o putere de a face ceva, de a 
începe un lanţ cauzal de la sine sau de a deveni ceva, ci reprezintă un anume 
pattern de acțiune”. În spatele acestui concept se află ideea că există o esenţă a 
omului şi că libertatea se dobândeşte când realizăm esenţa aceasta. În cazul în care 
plecăm de la doctrina creștină, omul e liber atunci când realizează din nou chipul şi 
asemănarea, când ajunge la theosis sau când devine servitorul Domnului, sau daca 
se pleacă de la definita aristotelică că omul este zoon politikon, atunci el își realizează 
sinele tocmai în viaţa socială, în cetate, în activitatea de om politic, aşadar prin 
participarea la acţiunile prin care cetatea este menţinută și prin care fiecare cetățean 
sau grup social îşi realizează propria arete, propria virtute. Evident, există 
pericolul, pe care Skinner îl recunoaşte, ca adepţii unei astfel de concepţii despre 
libertate, şi mai ales al unui anumit scop, pe care îl îmbrățișează în mod exclusivist, 
fie să încerce să îi intimideze pe cei ce nu sunt de acord cu acesta sau care au altă 
concepție despre libertate. Ceea ce interesează nu sunt posibilele abuzuri la care se 
poate preta, ci faptul că acest concept de libertate este coerent şi că, de fapt, pot fi 
mai multe scopuri care coexistă”. Critica pe care o face Berlin conceptului de 
libertate pozitivă are însă o istorie care trimite la Hobbes şi la faptul că Leviatanul, 
ca şi concepţia despre libertate aferentă, era rezultatul unei polemici inserate într-un 
anumit context, al conflictului dintre parlament și Charles I, conflict care a dus la 
executare acestuia din urmă și, pentru o perioadă, la abolirea monarhiei. Hobbes 
făcea parte dintre partizanii lui Charles I, iar concepţia despre libertate, pe care 
parlamentul a opus-o concepţiei dreptului divin al regelui, era una de tip republican 
clasic, care este partial pozitiv. 

Conceptul de libertate negativă pe care îl folosește Hobbes, prin urmare şi 
Berlin şi tradiția liberală, nu desemnează orice tip de libertate negativă, ci numai un 
anumit tip. Acest concept a dus la uitarea unui alt tip de libertate negativă“. Acest 
tip de libertate negativă a constituit scheletul revoltei împotriva regelui şi chiar al 
revoluţiei glorioase de la 1689, după cum spuneam mai sus. Acest concept are două 
surse. Una dintre ele provine de la doctrina juridică și politică romană si cealaltă 
este refuzul de a se supune dreptului divin al regelui. Sursa conflictului provine de 
la modul în care erau înţelese prerogativele regelui, mai ales de la faptul că acesta 
avea dreptul, în caz de necesitate, de a închide persoane fără proces şi de a impune 
taxe fără consimţământul parlamentului. Practic, credeau opozantii regelui, 

recunoaşterea acestei prerogative distrugea baza legală a libertăților si drepturilor 
cetățenești, degradându-le statul, reducându-le la nivelul de privilegii, privilegii 
care depindeau numai de voinţa regelui. Acesta le acordă sau le retrage după bunul 
său plac. Acest lucru echivala cu o cădere în sclavie. Ideea care subintinde acest 
argument şi care a dus la revoltă este că dependenţa de voinţa cuiva înseamnă, de 
fapt, sclavie şi că această lipsă de libertate nu constă numai din faptul că cineva ne 
împiedică activ să facem ceea ce stă în puterile noastre, ci că ea începe sau este 
deja prezentă în conştiinţa existenței acestei dependențe”. Chiar dacă această 
dependență s-ar fi limitat numai la bunuri și proprietăţi, tot sclavie ar fi fost, 
conform celor ce susțineau această idee”. Această concepție, şi mai ales atacul 
îndreptat împotriva ideii de dependenţă de voinţa suverană a regelui, a fost folosită 
în favoarea abolirii monarhiei la sfărșitul războiului civil”, iar prin Actul din 
Martie 1649, aceasta era temporar abolită, fiind considerată un pericol pentru 
libertate, pentru interesul public. Conceptul de libertate negativă hobbesiană se 
îndreaptă tocmai împotriva acestui concept trecut sub tăcere de libertate negativă, 
care a generat totuşi un stat modern. I. Berlin nu menţionează, în prezentarea făcută 
celor două concepţii despre libertate, foarte detaliat ideea de nondominare şi nici 
nu ia în considerare posibilitatea definirii libertăţii ca absenţa dependenței de 
voinţa cuiva. A face aşa, consideră el, înseamnă a amesteca concepte diferite. Lipsa 
libertății trimite neapărat la o intervenție exterioară, actuală, nu la conștiința 
dependenței, această excludere a unei intervenţii exterioare fiind esențială chiar 
pentru conceptul de libertate pozitivă. A vorbi de lipsa libertății semnifică a putea 
indica clar o piedică exterioară care ne îngrădește în exercitarea abilităţilor noastre. 

Conceptul de libertate pe care Skinner îl propune, sprijinindu-se pe tradiția 
romană și neo-romană la care a făcut referire, susține altceva. Însuşi faptul 
conștiinței dependenţei de bunăvoința arbitrară a unui suveran duce la o restrângere 
de facto a opţiunilor noastre şi a libertăţii. Efectul constă în a face pe oameni să 
evite anumite alegeri şi astfel să fie puse constrângeri clare asupra libertăţii de 
acțiune, chiar dacă nu s-a intervenit efectiv în activităţiile noastre. Tipul de 
constrângere pe care îl generează această reprezentare este constrângerea de sine, 
cenzura de sine, un tip special de inhibitie sau de mecanism auto-inhibitor. Acelaşi 
lucru se petrece însă și cu cei sub ameninţarea directă a coercitiei. Într-un astfel de 
regim de dependenţă nimeni nu poate să își etaleze sau să își folosească virtuțile și 
calităţile sale adevărate, pentru că suveranul s-ar simţi lezat $i diminuat în stima sa 
de sine de către aceste persoane şi nimeni, care ar fi consilier sau sfătuitor, nu ar 
putea să îşi exprime cu adevărat punctul de vedere, ci ar fi redus la statul de 
yesman. General vorbind, una dintre grijile cele mai mare care străbătea prin aceste 
argumente era aceea că nimeni, în astfel de condiţii, nu va mai da dovadă de spirit 

public şi că nu va face acţiuni bazate pe acesta sau acțiuni care necesită calități 
mari. În absolutism, fiecare îşi pierde curajul, devine servil, disperat, demoralizat, 
etc. Fapte marete si care dau dovadă de caracter sunt posibile numai în statele 
libere, conform acestei viziuni. Aşadar, conchide Skinner, nu există un singur 
concept de libertate negativă, ci două care sunt incompatibile $i incomensurabile. A 
trăi într-un mediu în care oamenii depind de voința unuia sau altuia duce la 
constrângeri impuse libertăţii“. A decide care dintre aceste concepte este mai adecvat 
sau adevărat depinde însă de concepţia pe care o avem despre natura umană”. 
Diferenţa dintre conceptul de libertate negativă, în sensul curent, şi cel de 
libertate pozitivă a fost asimilată si diferenței dintre un concept de libertate ca 
oportunitate şi unul de libertate ca exerciţiu. Forma primară este cea a definirii 
libertăţii ca absenţă a oricărui obstacol exterior; aici nu poate fi vorba de obstacole 
interioare. Ceea ce percepe direct subiectul ca fiind dorința sa este imboldul 
acțiunii. Dacă poate să îi dea curs, înseamnă că este liber, chiar dacă nu-i dă curs. 
Este un concept al ocaziei, al oportunității. A fi liber ţine de ceea ce putem face, de 
ceea ce ne stă la dispoziţie să facem, chiar dacă ne folosim sau nu de ocazie”. 
Libertatea este definită în termeni individuali ca independență fata de alţii. 
Simplitatea este ceea ce atrage la aceată concepţie. Ştii ce vrei şi ce faci si esti 
singurul în măsură să ştii ceea ce e cel mai bine pentru tine. Subiectul e cel ce ştie 
dacă e liber sau nu şi care hotărăşte ceea ce e bine pentru el. Nu există nicio 
autoritate exterioară care să poată să facă asta. Este presupusă o relație 
neproblematică între subiect şi dorințe. Acestea pot fi identificate fără probleme. În 
această concepţie nu apar diferente între dorinţe, între scopuri, între dorinţe si 
scopuri adevărate, nu se pune problema unei contradicții între ele”. O altă 
consecință a acestei teorii este că cel ce dorește ceva nu poate greși referitor la ceea 
ce doreşte”. Această simplicitate dispare însă în cazul teoriei opuse. Concepţia sau 
familia concepţiilor legate de libertatea pozitivă a fost caricaturizată și atacată ca 
atare. Fiind redusă la o formulă simplistă, anume la aceea de a forța pe cineva să fie 
liber. Dar ea se trage din tradiţia republicană, care face din activitatea de 
autoguvernare un scop valabil pentru sine si nu doar o valoare instrumentală şi nu 
implică deloc că libertatea constă doar în controlul colectiv al vieţii societăţii şi nici 
nu neagă că există libertate în afara acestui control”. Aici, ideea de control asupra 
propriei vieți și asupra formării acesteia este esenţială; cineva este liber cu adevărat 
numai în măsura în care se autodetermină şi îşi formează viaţa într-un anumit mod. 
Este, cum spuneam mai devreme, un concept al libertăţii ca exerciţiu. Ideea de 


30 Ibidem, p. 262. 

3! Ibidem, p. 265. 

32 Taylor, What is wrong with negative liberty? În Charles Taylor, Philosophical Papers, 
vol. 2, cap. 8, p. 213. 

33 Ibidem, p. 217. 

* Ibidem, p. 223. 

35 Ibidem, p. 212. 


O paradigmă ocultată a filosofiei politice 239 


realizare de sine şi de libertate ca exerciţiu însă nu sunt opuse ideii de libertate 
negativă, aceasta trebuind să implice, cel puţin într-un anumit grad, ideea de 
realizare de sine şi de exercitare a libertăţii. A avea ocazia, oportunitatea de a fi 
liber înseamnă că îmi exercit deja libertatea. Cu alte cuvinte, o concepţie a libertăţii 
negative in termeni de noninterferență exterioară este o contradicție, o 
imposibilitate. Şi, mai mult decât atât, restrângerea conceptului de libertate la cel 
de libertate negativă de tip oportunitate nu face decât să ducă la negarea şi 
abandonarea convingerilor-cadru din civilizația postromantică, convingeri ce pun 
accentul pe realizarea de sine și care în general dau sens ideii de libertate. Această 
concepție hobessiano-benthamiană reprezintă o sărăcire teoretică și un obstacol în 
perceperea modului în care funcționează real omul si nu oferă o apărare a libertății’. 
Conceptul libertăţii ca exercițiu impune anumite exigente, cum ar fi 
capacitatea de a discerne între motivații, între dorinţe, chiar a ierarhiza între ele. 
Dacă anumite capacităţi nu sunt realizate pe deplin sau sunt blocate, nu suntem 
liberi sau suntem mai puţini liberi. Obstacolele sunt și externe, dar și interne. 
Libertatea implică conştiinţă de sine, control de sine, înţelegere de sine, 
discernământ moral etc. Când aceste condiţii interne de posibilitate lipsesc sau nu 
sunt ceea ce trebuie să fie, nu suntem liberi. Cineva nu e liber să devină profesor 
universitar, pentru că are o frică iraţională de a vorbi în faţa unor grupuri de 
oameni. Când ne autoînşelăm, când nu discernem cum trebuie între scopuri, chiar 
dacă acționăm conform dorințelor pe care le identificăm ca atare, nu suntem liberi. 
Nu este libertate atunci când suntem motivaţi prin frică, standarde interiorizate 
inautentic, sau când suntem prinși în conştiinţa falsă. Există şi posibilitatea 
contradictiei cu sine: pentru a fi liber nu trebuie ca ceea ce tu dorești să contrazică 
scopurile de bază sau realizarea de sine. Aici apare o altă deosebire fata de 
libertatea negativă. Anume, subiectul uman nu este şi nu poate să fie ultima 
autoritate în chestiunea libertății proprii, şi nu e ultima autoritate nici în a discerne 
dacă dorinţele lui sunt autentice, neautentice etc. si dacă contravin sau nu contravin 
scopurilor”. Acest lucru nu deschide calea unor manipulări şi nici nu legitimează 
pretenţii totalitare, deoarece, aşa susține Charles Taylor, nici ceilalți, în mare parte, 
nu se află într-o poziţie privilegiată de a înţelege mai bine dorinţele sau scopurile 
autentice ale altuia, pentru că fiecare isi are propria formă de realizare de sine. Tot 
din aceeaşi cauză, nu poate exista un corp oficial si o tehnică care să îi pună pe 
oameni înapoi pe drumul cel bun, chiar dacă există înţelepţi şi oameni cu 
experienţă care pot discerne scopurile si dorinţele autentice ale cuiva“. Chiar şi 
când problema libertății e abordată într-o perspectivă hobessiană, care nu admite 
discriminări între motivații, apare un act de discernământ şi selecție legat de 
obstacolele care încalcă libertatea. Chestiunea libertății se pune doar pe fondul unei 
înțelegeri despre lume, viata, înțelegere pentru care anumite scopuri $i acivitati sunt 

mai importante decât altele şi de aceea este posibil a resimti si a considera ca 
restrictionarea unor activități sau posibilităţi de acţiune este încălcare a libertăţii, 
iar restricționarea altora nu. Faptul că există mult mai mult restricții de trafic în 
Londra decât la Tirana nu face din Albania o ţară mai liberă decât Regatul Unit, 
doar pentru că numărul de acte puse sub restricţie în trafic e mai mic în Albania”. 
Într-o dezbatere politică serioasă, faptul că pe o anumită stradă s-a pus un semafor 
care mă împiedică să o traversez când vreau, când pănă atunci o traversam cum mă 
taia capul, nu intră în categoria de restricție a libertății, deşi într-o discuție 
filosofică ea poate fi privită sub acest unghi. Dar a interzice cuiva să creadă în 
Dumnezeu aşa cum doreşte el nu mai este o chestiune trivială. Intră la capitolul 
restrângere a libertăţii, deoarece este o restricție impusă realizării de sine, aşadar 
afectează ceva care e considerat ca fiind important. Existenţa acestui cadru care 
oferă o anumită semnificație dă o altă nuanţă definirii libertăţii negative. Nu mai 
este vorba doar de absenţa obstacolelor puse acţiunilor noastre, ci e vorba de 
absența obstacolelor puse acţiunilor semnficative. Acest recurs la semnificaţie sparge 
schema hobbesiană, care acceptă numai judecăţi cantitative“, inspirate de fizică, 
deoarece ştiinţa politică hobessiană defineşte libertatea în termeni de mișcare 
nerestrictionata de obstacole fizice. 

Recursul la semnificație si la valoarea numită realizarea de sine e important 
deoarece oamenii sunt fiinţe care au scopuri. Libertatea e importantă tot din aceeași 
pricină şi astfel trebuie să existe o distincție privitoare la semnificația diferitelor 
forme de libertate plecând de la diferitele tipuri de scopuri urmărite de om. 
Persoana umană se caracterizează prin strong evaluation, prin faptul că există 
dorinţe de ordin secund, referitoare la dorinţele de ordin prim, acordând o anumită 
semnificaţie şi valoare acestora din urmă. Dorintele sunt trăite ca fiind nobile, 
josnice, triviale, bune, rele etc. Aceleaşi lucruri se pot spune despre scopuri. Unele 
dintre dorinţe, scopuri, impulsuri sunt percepute ca fiind mai importante decât 
altele, importanţa nedepinzând de intensitatea acestora. Semnificaţia pe care le-o 
atribuim e independentă de această intensitate şi de faptul că ele, pentru câteva 
momente, pot avea întâietate in fata celor considerate ca importante. Emotiile, 
sentimentele omului nu sunt brute; ele implică semnificaţie şi capacitatea de a 
greşi. Putem să simţim bucurie, frică, tristeţe în momente nepotrivite. Ele atribuie 
semnificaţie — import-attributing. Emotiile, sentimentele reprezintă o interpretare, 
o dare de sens, un mod de a lăsa lumea să apară, să ni se deschidă. Anumite 
dorinţe, scopuri, impulsuri ne apar ca piedici deoarece le experimentăm ca nefiind 
ale noastre, deoarece ele încoporează o apreciere eronată a situaţiei noastre şi a 
ceea ce are importanţă pentru noi. Așadar, aici apare posibilitatea erorii, a self- 
deception, a evaluării false. A vorbi despre libertate, susţine filosoful canadian, are 
sens tocmai pe fundalul acesta al scopurilor mai mult sau mai puţin semnificative, a 

ideii de realizare/ratare a unui scop. Propriile dorinţe pot împiedica realizarea unor 
scopuri fundamentale. Aşadar, libertatea fundamentală a unei persoane poate fi 
afectată negativ din interior; există piedici interne în calea libertăţii, aşadar care nu 
tin de vreo interferență intenţională exterioară“. Trebuie abandonată concepția 
libertății negative în sens hobessian, de neinterferenta, ca şi ideea că subiectul e 
propriul judecător infailibil a ceea ce vrea. 

Pe scurt, conceptul libertatii-oportunitate nu e de susținut. Libertatea implica 
o muncă asupra sinelui, implică un grad de autocunoastere, de discernământ, de 
autointelegere, un grad de voinţă prin care se pot depăşi dorintele-piedica, falsele 
scopuri etc. 

Conceptul alternativ de libertate despre care este vorba este legat de tradiția 
republicană clasică”. Examinată mai atent, această concepție se dovedeşte a fi 
compatibilă cu o teorie a libertăţii negative, susține Skinner, oarecum în opoziție cu 
Charles Taylor. În concepţia republicană, libertatea politică era abordată în cadrul 
unei dezbaterii legate de întrebarea „ce înseamnă a trăi într-un stat liber?”%. 
Tocmai aici se vede înrudirea cu concepţia negativă a libertăţii. Statul era conceput 
conform metaforei corpului politic, așadar şi libertatea acestuia tot în termeni de 
libertate aplicaţi unui corp. Anume, libertate ca lipsă a constrângerii exterioare, în 
cazul statului, din partea unor puteri externe. Exact ca o persoană liberă, un astfel 
de stat este liber atunci când e liber să isi poată stabili si urmări propriile scopuri“. 
Acestea însă nu sunt stabilite de către o minoritate sau doar de către o singură parte 
a cetăţii, oricât de numeroasă ar fi aceea. Sunt scopurile stabilite de voința 
generală, a întregii comunități. Numai pe această cale se pot dobândi măreţia și 
libertatea în același timp. Republicanismul renascentist, prin vocea lui Machiavelli, 
susținea că numai statele libere — republicile — sunt singurele care şi-au crescut 
puterea şi bunăstarea“. Dar cel mai mare avantaj este acela al menţinerii libertăţii 
personale şi al faptului că cetățenii acestor tipuri de state își au asigurată atât 
libertatea, cât si averea. De asemenea, dacă îşi cultivă abilităţile, pot să atingă 
ranguri înalte în stat. Această concepţie, deşi înrudită cu cea grecească, nu face din 
eudaimonia un scop, ci afirmă că există o varietate de scopuri, dorințe, virtuţi, 
fiecare om şi fiecare clasă socială avându-le pe ale sale. Există totuşi o restricție. 
Pentru a fi creat şi menţinut acest tip de libertate, trebuie ca statul să aibă forma 
unei republici şi să fie cultivate acele scopuri, virtuţi, acţiuni compatibile cu această 
formă de organizare statal-politică, dar şi antropologică“. Cultivarea virtuţii, a 
virtuților civice, este esenţială, ca şi restrângerea apetitului pentru putere sau a 
dorinţei de a-i domina pe ceilalți. Virtutile sunt acele calităţii care îl fac pe om 

capabil să servească binele comun in mod voluntar“. Una dintre aceste virtuți, sau 
domeniul unor astfel de calități, este cel al virtuţilor războinice, cultivarea lor fiind 
necesară pentru apărarea cetăţii şi libertății proprii. Cetăţenii trebuie să îşi apere 
cetatea, dacă nu vor să cadă sub dominarea altora, fie că e o putere străină, care isi 
asumă această sarcină a apărării, fie că e vorba de mercenari sau chiar de un corp 
de armată permanentă. Conform scriitorilor republicani, mercenariatul sau armata 
permanentă sunt amenințări la adresa republicii şi denotă lipsa de virtute a 
cetăţenilor, ca şi tendinţa generală a omului de a își eluda datoria. Apoi e necesar să 
fie cultivate virtutiile politice — în sensul larg al termenului —, virtutea prudentei, de 
ex., virtuţi care să permită cetăţenilor să îşi asume un rol activ in viata publică. 
Astfel, cetăţenii pot participa la luarea de decizii şi îşi pot directiona, configura, 
mersul vieţii proprii. Sigur că acest lucru nu merge de la sine, această construcție 
politico-socială fiind ameninţată de un defect al omului, de un defect al 
rationalitatii, pe care teoreticienii republicani l-au numit corupţie. Aceasta nu e 
ceva formal, legat doar de încălcarea legii, de dare sau luare de mită, ci este ceva 
mai profund. Corupţia este o trăsătură cvasiontologică a omului, iar antropologia 
care reiese din scrierile republicane nu este una care să preamărească pasiunile si 
dorinţele umane ca fiind necondiţionat bune. Doctrina liberală a mâinii invizibile și 
a urmăririi propriului interes este, prin definiție, ceea ce filosofii republicani 
numesc corupție. Problema de bază rămâne, şi nu doar pentru filosofia republicană, 
depăşirea interesului propriu al persoanelor şi dedicarea interesului şi binelui 
comun. Această chestiune îi revenea legii. Ea nu are rostul de a proteja drepturi 
individuale, aşadar corupţia, ci de a-i face pe oameni să acţioneze într-un anume 
fel, chiar dacă lor nu le convine sau le contrazice interesele proprii sau de moment. 
Legea trebuie folosită astfel încât modelele de acțiune egoiste să fie sparte si 
persoana să fie făcută să acţioneze în vederea binelui comun. Astfel, cetăţenii vor 
sprijini instituţiile care susțin un stat liber si își mențin și ei libertatea: în caz 
contrar vor fi subjugati de interesele altor persoane“. Există deci un pericol, anume 
faptul că nimeni nu se va comporta constant conform acestor virtuţi, ba chiar din 
contră. Omul tinde spre corupție, adică spre punerea propriului interes înaintea 
binelui comun, de fiecare dată când apar neconcordante între ele, precum crede 
Machiavelli, sau poate chiar întodeauna, dacă ne uităm la peisajul politic 
contemporan. Urmărirea binelui comun, punerea lui înaintea celui propriu 
înseamnă efort și negare de sine, nu este rezultatul unei visate mâini invizibile care 
armonizează interesele private şi egoiste. Quentin Skinner, în articolul său despre 
cel de-al treilea concept de libertate, arată că menținerea libertăţii implică tocmai 
faptul că omul trebuie constrâns prin lege către o anumită formă de activitate, 
aşadar către anumite scopuri, a căror realizare este esențială pentru menţinerea 
libertății. Aceste activităţi vizează cultivarea, cel putin, a virtuții militare si a 

virtuților civic-politice. Din această pricină, acest al treilea concept de libertate, un 
fel de libertate negativă, este partial un concept-exercitiu al libertăţii, chiar dacă el 
nu se întemeiază pe o viziune aristotelico-tomistă precum la Charles Taylor sau la 
Alasdair Maclntyre”. Desi Q. Skinner diferă de Ch. Taylor, amândoi fiind critici ai 
modelului liberal al libertăţii negative, ai drepturilor fără îndatoriri, acesta din urmă 
arată că ceea ce se numesc drepturi şi acordarea de drepturi (adică de cultivare a 
unor însuşiri sau virtuţi, ca și exercitarea lor) pot avea o existență asigurată doar 
într-o anume formă de societate, şi din cauza aceasta trebuie ca cel puţin 
îndatorirea de apartenenţă să fie obligatorie, dacă nu şi cultivarea acelor calități, 
dorinţe, scopuri compatibile cu menţinerea acelui tip de societate. In viziunea lui 
Taylor, drepturile sunt acordate și recunoscute atunci când o fiintare dovedește 
nişte calități care ne impun respectul, de exemplu raționalitatea“. Acest lucru este 
o confirmare a ideii că trebuie cultivate anumite virtuţi, prin care se reaşază ființa 
omului şi că acest lucru face posibil ca libertatea (drepturile, în jargonul liberal) să 
poată fi recunoscută si exercitată. Dacă cineva nu isi restrânge sau neagă voinţa de 
dominare, cei din jurul său nu vor fi cu adevărat liberi. Capacitatea ca atare, numai 
faptul de a simți, comună omului si animalelor — sentience —, nu implică însă 
automat şi respectul, ea nefiind o bază pentru acordarea de drepturi, aşa cum o face 
liberalismul, care neagă astfel diferenţa specifică dintre om şi animal. Acordarea și 
recunoașterea de drepturi implică deja o intuiție a capacităţilor care impun respect 
sau o preconceptie, un Vorverstdndnis privitoare la acestea şi la valoarea lor. Ele au 
un statut moral deosebit. De aceea, ele sunt protejate, dar trebuie protejate şi acele 
activități care decurg din ele şi care le dezvoltă (așadar, un tip de libertate pozitivă 
este deja prezent). Ideea de drepturi o implică pe aceea de calităţi, care trebuie 
dezvoltate şi cultivate, precum virtutea, şi anume dezvoltate în societate. Ca 
exemplu se poate da chiar ideea de autonomie. Ea nu este cultivată decât în 
anumite societăţi, nu peste tot. Ca cetăţenii să se poată bucura de ea, trebuie să aibă 
grijă de condiţiile care o fac posibil. Aşadar, se revine la problema cultivării 
virtuților și la folosirea coercitiei si a legii, pentru ca cetăţeanul să fie liber. Așadar, 
trebuie să existe un cadru conceptual sau o interpretare a lumii care acordă 
importanță unor lucruri şi altora nu şi care ne face să apreciem ceea ce numim 
libertate, drepturi etc. De aceea, a pretinde că individualismul și concepția 
drepturilor individuale reprezintă o descriere exactă şi neutră a realității, fără nicio 
Weltanschauung implicită, deci că ele nu depind de vreo teorie asupra omului şi 
lumii si, prin urmare, că reprezintă un adevăr absolut şi de neclintit, este falsă”!. 
Chiar şi Hobbes şi Locke vorbesc de faptul că existenţa în societatea duce la 
dezvoltarea unor capacităţii şi calităţi, ei descriu trecerea de la o stare de natură 
(absolut fictivă) la societate din pricina unor avantaje: securitate, confort, 

prosperitate. Omul nu este deci autosuficient nici măcar in acest sens al dezvoltării 
capacităţilor propriu-zis umane. Deprinderea limbajului este şi ea un exemplu în 
sensul acesta. Copiii crescuţi de lupi nu mai pot învăţa să vorbească sau să rationeze 
precum oamenii crescuţi în societate. A vorbi despre persoana umană ca purtător 
de drepturi implică un tip de înţelegere de sine care nu poate fi susţinută strict 
individual, ci colectiv institutional, iar protejarea lor implică obligaţii şi virtuți 
neoptionale, chiar la fel de originare. Chiar identitatea proprie e partial creată si 
susținută de relaţia dialogală cu ceilalți şi cu institutile si de înțelegerea de sine a 
unei societăţi. Persoana autonomă, individul sunt construcții sociale şi sunt 
susținute de un anumit tip de societate si de aceea o astfel de persoană care este 
autonomă şi se doreşte în continuare să fie autonomă are obligaţia de a susţine, 
completa sau repara, când e cazul, cadrul social de care aparţine, pentru simplul 
motiv că altfel condiţiile care îi fac posibilă existenţa liberă se erodează”. Acest 
lucru a fost evidenţiat de către filosoful francez Marcel Gauchet, care constata ca 
democraţia modernă a devenit oarbă la condiţiile ei de funcţionare şi că încearcă 
chiar să abolească condiţiile ei proprii de posibilitate. A face din drepturile 
individului singurul principiu de legitimare şi singurul principiu de acţiune politică 
semnifică căderea în neputinţă și pierderea controlului asupra propriei societăți $i 
asupra libertăţii însăși. 

Abstract. This paper is an analysis of the interpretation of Benthamian idea of utility as 
proposed by the American scholars from the Chicago School of Economics and its 
leading figure, Nobel Prize winner Gary Becker, and the universal application of this 
idea in order to explain all aspects of human behavior. This approach came under attack 
by the French anthropologist and sociologist Alain Caillé, one of the founders of Le 
Mouvement Anti-Utilitariste dans les Sciences Sociales - MAUSS, who states that the 
generalised economism of the Chicago School (l'economisme généralisé des années 
1960-1970) is nothing more than a dangerous and reductionistic attempt to push 
utilitarianism to its ultimate consequences. 


Keywords: utilitarianism, economism, human behaviour, Bentham, Becker, Caillé, 
Chicago School, MAUSS. 


În 1981, în cadrul unui simpozion privind problematica darului, care a avut 
loc în Franţa, la l'Arbresle, un grup de cercetători din științele sociale, incluzând un 
antropolog, Gérald Berthoud, trei tineri economişti, doi turci, Cengiz Aktar şi 
Ahmet Insel, şi un grec, Rigas Arvanitis, condus de un sociolog francez, Alain 
Caille, a fondat ceea ce în cele din urmă a ajuns să fie cunoscut sub numele de 
„Mişcarea anti-utilitaristă în ştiinţe sociale” (Le Mouvement Anti-Utilitariste dans 
les Sciences Sociales — MAUSS), care publică o revistă, „La Revue du MAUSS” 
(numită initial Bulletin du MAUSS)!. Mişcarea MAUSS, inspirată de lucrările 
antropologului francez Marcel Mauss (1872-1850), a fost menită să fie o contra- 
reacție la ceea ce membrii săi considerau a fi influenţa copleşitoare şi chiar 
imperialismul paradigmei utilitariste în domeniul ştiinţelor sociale. 

Încă de la început, fondatorii mişcării au identificat modul utilitar de gândire 
cu „economismul generalizat” din anii 1960-1970 (/'economisme généralisé des 
années 1960-1970), adică tendința generală de a utiliza modelul explicativ 
economic de sorginte utilitaristă în toate ştiinţele sociale: „La început, pentru noi, 
utilitarismul a reprezentat un alt mod de a ne referi la economism, astfel că 
activitatea grupului MAUSS a fost, timp de zece ani, în primul rând o critică a 
mutatiei intelectuale şi politice care a avut loc în Occident în anii 1970-1980”. 
Potrivit lui Caillé, economismul practicat de economiştii, antropologii, biologii, 
psihanaliştii şi sociologii din acea perioadă a fost rezultatul unei mişcări mult mai 
generale de idei. În ultimele două secole, în perioada dinainte de anii 1960-1970, 
economiștii au considerat că ceea ce ar putea fi numit modelul economic, bazat pe 


! A. Caillé, Ouverture maussienne, în „Revue du MAUSS” , no. 36, 2010/2, p. 25-33. 
? Ibidem, p. 27. 

imaginea unui Homo Oeconomicus inteles ca un agent perfect rational rational ce 
acționează în vederea maximizării utilității, a fost folositor si eficient pentru a 
explica ceea ce se întâmplă în domeniul economiei, al pieţei de bunuri şi servicii. 
Dar, începând din această decadă, economiştii au început să generalizeze modelul 
lor şi să creadă că, în mod fundamental, modelul omului economic propus de ei nu 
explică doar ceea ce se întâmplă la nivelul pieţei de bunuri şi servicii, nu explică 
numai relaţiile sociale mediate de cumpărare, vânzare şi bani, dar, de asemenea, tot 
ceea ce se întâmplă în întreaga societate şi în viața socială a oamenilor. Prin 
urmare, putem (şi trebuie) să formulam o teorie economică a sentimentelor, o teorie 
economică a criminalităţii, o teorie economică a educaţiei şi aşa mai departe. Se 
poate propune, de exemplu, chiar şi o teorie economică pentru a explica orice 
convingeri religioase, care să ne spună în ce măsură este sau nu profitabil să 
credem în Dumnezeu. La fel, putem investiga dacă este profitabil sau nu ca 
oamenii să se îndrăgostească, să se căsătorească, să aibă copii, să să se înroleze în 
cadrul forțelor armate. Ideea fundamentală a teoriei este aceea că oamenii vor face 
tocmai ceea ce este profitabil, astfel încât putem în acest mod să le explicăm 
acțiunile trecute şi să le prevedem pe cele viitoare în funcţie de acest criteriu al 
profitabilității. 


1. Scoala de la Chicago 


Membrii mișcării MAUSS consideră că responsabilitatea principală pentru 
apariția şi succesul economismului utilitarist revine unui grup de cercetători de de 
la Chicago School of Economics, şi în special conducătorului acestuia, deținătorul 
Premiului Nobel (1992), Gary Becker, unul dintre economiștii cei mai original ai 
sfârşitul secolului XX. Specificul perspectivei acestui grup constă în acceptarea 
ipotezei perfectei rationalitati a comportamentului economic şi aplicarea ei pentru 
studierea unui număr mare de probleme sociale care în mod normal nu fac parte din 
domeniul de competenţă al economiştilor. Această abordare a dus la apariţia mai 
multor domenii noi de specializare în cadrul ştiinţei economice — economia 
criminalității şi a sistemului de pedepse, economia diferitelor tipuri de dependență, 
economia familiei, teoria capitalului uman, precum şi economia discriminării. 

Gary Becker are cel puţin două contribuţii cheie în ştiinţa economică”. În 
primul rând, el a făcut cercetări extinse asupra modului în care operează piaţa forței 
de muncă. În acest context, a contribuit la dezvoltarea noțiunii de capital uman şi a 
ajutat economiştii să înţeleagă mai bine discriminarea pe pieţele forţei de muncă“. 
În al doilea rând, şi mai interesant din punctul nostru de vedere, el a preluat 
ipotezele pe care economiştii le fac despre raționalitatea umană şi le-a aplicat la 
toate formele de comportament, inclusiv la probleme sau subiecte noneconomice, 


3 Cf. S. Pressmann, Fifty Major Economists, London, Routledge, 1999, p. 186. 
4 G. Becker, Human Capital, New York, Columbia University Press, 1964; The Economics of 
Discrimination, Chicago, Illinois, University of Chicago Press, 1957. 

care nu implică tranzacţii între indivizi in contextul pieţei. Având drept punct de 
plecare ipoteza că ființele umane acţionează rational şi urmăresc mereu 
maximizarea utilității, Becker a analizat deciziile pe care oamenii le fac cu privire 
la creşterea copiilor, dependență, căsătorie şi divorț, crime şi pedepse”. Aşa cum el 
însuşi afirmă, „un pas important în extinderea teoriei tradiționale a alegerii 
raționale individuale pentru a analiza probleme sociale diferite de cele abordate de 
obicei de către economişti este încorporarea în teorie a unei clase mult mai 
cuprinzătoare de atitudini, preferințe şi calcule. În timp ce această abordare a 
comportamentului se bazează pe o teorie extinsă a alegerilor individuale, 
preocuparea ei de bază nu este totuși îndreptată către indivizi. Ea utilizează teoria 
de la nivelul micro- ca pe un instrument puternic pentru a obţine concluzii la nivel 
macro- sau de grup [...] Cercetările mele utilizează abordarea economică pentru a 
analiza probleme sociale care sunt, de obicei, altele decât cele luate în considerare 
îndeobște de către economişti”. 

Spre deosebire de analiza marxistă, teoria lui Becker nu presupune că 
indivizii sunt motivaţi doar de egoism sau de câştigul material. Este o metodă de 
analiză, nu o presupunere despre motivații specifice: „Împreună cu alti cercetători, 
am încercat să-i dezobişnuim pe economişti de a face asumptii înguste despre 
interesul personal. Comportamentul este condus de un set de valori şi preferințe 
mult mai cuprinzător”. 

„Asumpţiile înguste” despre care vorbește Becker sunt cele ale tereticienilor 
din orientarea neo-clasică din economie. În acest sens, teoretizată de Lionel Robbins 
ori de Samuelson şi Nordhaus, o acţiune umană are caracter economic dacă 
presupune decizii privind alocarea de resurse insuficiente, care pot avea utilizări 
alternative, pentru atingerea unor scopuri al căror număr este virtual nelimitat. În 
cazul în care pentru atingerea unui scop, mijloacele nu sunt limitate, ori dacă 
anumite resurse nu pot fi utilizate decât pentru atingerea unui singur scop, ori dacă 
nu există scopuri alternative care să poată fi ierarhizate, atunci nu avem de-a face 
cu un fenomen de natură economică. Conform lui Lionel Robbins, în esenţa sa, 
comportamentul economic înseamnă alegere, decizie: „Atunci când timpul si 
mijloacele destinate atingerii unui scop sunt limitate și susceptibile de utilizări 
alternative gsi scopurile pot fi deosebite în ordinea importanței, atunci 


5 G. Becker, The Economic Approach to Human Behavior, Chicago, Illinois, University of 
Chicago Press, 1976; A Theory of Marriage: Part I, în „Journal of Political Economy”, 81, 4 
(July/August 1973), pp. 813-846; A Theory of Marriage: Part II, in „Journal of Political Economy”, 
82, 2 (March/April 1974), Part 2, S11—S26; An Economic Analysis of Marital Instability, în „Journal 
of Political Economy”, 85, 6 (December 1977), pp. 1, 153-189; G. Becker, K.M Murphy, A Theory of 
Rational Addiction, în „Journal of Political Economy”, 96, 4 (August 1988), pp. 675-700; G. Becker, 
M. Grossman, K.M. Murphy, Rational Addiction and the Effect of Price on Consumption, in 
„American Economic Review”, 81, 2 (May 1991), pp. 237-241. 

° G. Becker, Nobel Lecture: The Economic Way of Looking at Behavior, în „Journal of 
Political Economy”, Vol. 101, No. 3 (Jun., 1993), pp. 385-409. 

7 Ibidem, p. 385. 

comportamentul capătă in mod necesar forma alegerii”. Ceea ce contează aici este 
conjunctia tuturor acestor elemente: nici resursele, nici scopurile nu au caracter 
economic în ele însele, ci doar relaţia dintre ele, atunci când are loc în termenii 
descrişi mai sus, în contextul acțiunii decizionale a omului, care este îndreptată 
către atingerea unor scopuri, este aceea care le conferă acest statut. 

De îndată ce, în tot ceea ce întreprind, oamenii au la dispoziție mijloace 
limitate, urmează că toate acțiunile lor care presupun alegeri sunt, în acest sens, 
economice. Aceasta este ideea pe care Robbins vrea să o exprime atunci când își 
considera propria concepție despre economie ca fiind „analitică”, în sensul că ea nu 
delimitează sfera economicului alegând anumite acţiuni umane pe care le consideră 
ca elemente ale comportamentului economic, distinct de alte tipuri de 
comportament, cum ar fi cel religios ori cel artistic, ci consideră comportamentul 
uman ca pe un tot unitar $i se concentrează asupra unui aspect al său, cel economic. 
Consecința imediată este faptul că „în măsura în care prezintă această trăsătură 
[existenţa faptului alegerii, n.n.], orice comportament uman cade în sfera 
generalizărilor economice. Noi nu spunem că producerea cartofilor este o activitate 
economică, iar producerea filosofiei nu este. Mai degrabă spunem că, în măsura în 
care orice fel de activitate implică renunţarea la alte alternative dezirabile, ea are un 
aspect economic.” 

Resursele materiale de care oamenii dispun sunt limitate în mod fundamental 
de caracterul finit al lumii naturale, fizice în care trăim: rezervele de energie sunt 
finite, depozitele de minereuri sunt limitate, suprafața terenurilor cultivabile nu 
poate fi mărită la nesfârşit, durata vieții indivizilor nu poate fi extinsă nedefinit, 
capacităţile noastre fizice și intelectuale au limitele lor. Pe de altă parte, nu trăim 
doar într-o lume naturală, ci şi într-una socială, care impune la rândul său o serie de 
limitări: există reguli privitoare la mijloacele ce pot fi întrebuințate pentru atingerea 
unor scopuri (asa încât nu totul este permis), la alocarea timpului, la accesul la 
anumite cunoștințe teoretice ori tehnologice etc. 

La rândul lor, scopurile sunt virtualmente infinite, ceea ce nu înseamnă că 
anumite necesităţi ale unei persoane, cum ar fi cele care au ca obiect bunuri 
materiale, sunt nelimitate, ci mai degrabă că numărul şi varietatea acestor necesități 
sporesc mereu, mai ales în contextul societății de consum, a cărei esență însăşi 
constă în identificarea si mai ales în inventarea unor necesități noi, a căror 
satisfacere să intensifice consumul. 

În mod obişnuit, știința economică tratează problema alocării resurselor 
limitate în societatea occidentală făcând referire la acele resurse şi acele scopuri 
pentru care mecanismul pieţei libere a stabilit preţuri ce pot fi exprimate în bani. 
Nu este însă obligatoriu ca mijloacele ori scopurile să fie obiecte materiale ori să 
fie măsurate în termeni monetari: „O femeie care își organizează activitățile 


8 L. Robbins, An Essay on the Nature and Significance of Economic Science, 2nd ed. revised 
and extended, New York, Macmillan and Co. Ltd., 1945, p. 14. 

gospodărești, un bărbat care își împarte timpul între cel petrecut cu familia și cel 
petrecut la club, copilul care alege între a juca baseball si a înălța un zmeu, un lider 
politic ce îşi distribuie favorurile şi un om care oferă un festin prin care «risipește» 
alimente cu scopul de a dobândi prestigiu, cu toţii iau decizii «economice», 
indiferent de faptul dacă banii sunt implicaţi în alegerile lor ori dacă au de-a face 
cu obiecte materiale sau nu”. În consecință, din acest punct de vedere, aproape 
orice comportament uman presupune alegerea, alocarea de resurse limitate, fie că e 
vorba de bani, timp, energie, cunoștințe teoretice şi abilități practice, pentru 
atingerea unor scopuri, indiferent dacă aceste scopuri rezidă în valori materiale, 
bani, prestigiu, confort, timp liber, sex ori satisfacţii spirituale, şi prin aceasta are 
un caracter economic, astfel că este posibil să privim orice societate ca pe un grup 
de indivizi angajaţi în procese de decizie economică. 

În conformitate cu acest mod de a înţelege comportamentul uman, motivul 
pentru care indivizii sunt confruntati continuu cu problema deciziei este faptul că ei 
doresc în mod natural să atingă un nivel cât mai mare de eficiență. Alegerile si 
deciziile privitoare la alocarea resurselor urmăresc obținerea unei cât mai mari 
satisfacţii din utilizarea mijloacelor pe care le au la dispoziţie. Aceasta este aşa- 
numita „teorie a maximizării utilității”. 

Conceptul de utilitate, care a devenit atât de important pentru economiști, a 
fost preluat de aceștia din filosofie, mai precis de la filosoful britanic Jeremy 
Bentham (1748-1832), considerat fondatorul curentului numit ,,utilitarism”. În 
cartea sa Introducere în principiile moralei si legislaţiei (1781), Bentham afirmă că 
„natura a făcut ca omul să fie guvernat de două principii, durerea şi plăcerea. Doar 
ele sunt destinate să stabilească ce anume ar trebui să facem şi să determine ce vom 
face [...] Ele guvernează tot ceea ce facem, ce spunem, ce gândim [...]”'°. Aceasta 
înseamnă că acțiunile umane sunt determinate de ceea ce el numeşte „principiul 
utilității”, fiind calificate în funcţie de tendinţa lor de a spori ori de a diminua 
fericirea (plăcerea, satisfacția) tuturor indivizilor ori grupurilor afectate de ele. La 
rândul său, utilitatea reprezintă „acea proprietate prezentă în fiecare lucru, prin care 
el are tendinţa de a oferi beneficii, avantaje, plăcere, bine sau fericire (în cazul de 
față, toate acestea înseamnă același lucru) sau (ceea ce iarăşi se reduce la acelaşi 
lucru) pe aceea de a împiedica apariția neplăcerii, a durerii, răului sau nefericirii 
tuturor părților ale căror interese sunt luate în considerare”, fie că e vorba de 
indivizi ori de grupuri!!. 

În microeconomie, utilitatea unui lucru, fie că este vorba despre un obiect 
material sau nu, reprezintă o proprietate a sa care se traduce în satisfacția pe care 
dobândirea, posesia ori consumul acelui lucru o oferă unui individ ori unui grup, 


” R. Burling, Maximization Theories and the Study of Economic Anthropology, în „American 
Anthropologist”, New Series, Vol. 64, No. 4 (Aug., 1962), p. 811. 

10 J, Bentham, An Introduction to the Principles of Morals and Legislation, Kitchener, Batoche 
Books, 2000, p. 14. 

!! Loc. cit. 

iar principiul fundamental despre care se considera ca determina actiunile acestora 
afirmă că toate deciziile se fac în vederea maximizării utilității. Utilitatea poate fi 
gândită ca „utilitate totală”, concept ce se referă la satisfacția totală pe care o aduce 
consumul (ori posesia, ori dobândirea) unei anumite cantități dintr-un produs, ori 
ca „utilitate marginală”, idee ce are în vedere posibila afectare a gradului de 
satisfacție produsă de ceva atunci când se consumă (ori se dobândesc, ori se deţin) 
cantităţi mai mari ori mai mici din acel lucru. În acest din urmă caz, se consideră că 
acționează „legea utilității marginale descrescânde”, după care „utilitatea pe care 
orice consumator o obţine din consumul unor unităţi succesive ale unui anumit 
produs scade pe măsură ce consumul total al produsului creşte, în timp ce 
consumul tuturor celorlalte produse este presupus a rămâne constant”!?. 

Principiul maximizării utilității afirmă deci că oamenii decid cu privire la 
alocarea resurselor limitate de care dispun, cu scopul de a urma acel curs al acţiunii 
care le va oferi cel mai înalt grad de satisfacție. Atunci când ei decid pentru o 
anumită variantă de acțiune în dauna altora, acestea din urmă sunt sacrificate, ceea 
ce ne conduce la ideea „costului de oportunitate”, concept care reflectă valoarea 
celei mai bune dintre șansele la care se renunță, astfel încât costul de oportunitate 
al unui lucru este dat de ceea ce se sacrifică pentru a îl obţine. Spre exemplu, 
timpul sau banii pe care decidem să nu îi cheltuim urmărind un meci de fotbal, ci 
luând masa la un restaurant, reprezintă costul de oportunitate al acelei mese. 

Ideea de maximizare a utilității este la prima vedere simplă și funcțională, 
însă conceptul însuși de utilitate nu e deloc lipsit de ambiguitati. Atunci când l-a 
propus, Bentham a vorbit şi despre posibilitatea unui calcul comparativ al utilității 
diferitelor lucruri, aşa numitul „calcul hedonist”, în care satisfactiile obţinute din 
partea a diverse lucruri sunt comparate în funcție de şapte criterii: (1) intensitatea, 
(2) durata, (3) certitudinea (sau incertitudinea) obţinerii lor, (4) apropierea sau 
depărtarea în timp fata de prezent, (5) fecunditatea (probabilitatea de a fi urmate de 
satisfacţii de același tip), (6) puritatea (probabilitatea de a nu fi urmate de 
consecințe nedorite), (7) extensiunea (numărul de persoane care resimt satisfacția)”. 
Compararea diferitelor satisfacţii în funcţie de aceste criterii ar face posibilă o 
ierarhizare a utilităţilor diferitelor lucruri care fac obiectul alegerilor noastre. Este 
adevărat că, în practică, noi luăm decizii prin compararea utilității unor lucruri 
extrem de diverse, cum ar fi faptul de a lua masa la un restaurant de calitate, 
petrecerea unui sfârșit de săptămână la munte, mersul la concertul artistului 
preferat ori achiziţionarea unui costum de haine. Acest lucru implică presupunerea 
că toate aceste lucruri şi situaţii au o calitate comună, în funcţie de care le evaluăm, 
că împărtăşesc o trăsătură pe care decidem să o numim utilitate. Dar, după opinia 
lui Stuart Plattner, în acest caz avem nevoie de o unitate de măsură obiectivă a 
utilității, pentru că altfel noţiunea devine tautologică. Astfel, spunem că o persoană 


12 Cf. RG. Lipsey, K.A. Chrystal, Economia pozitivă, trad. rom. I. Ungureanu, C. Popa, 
O. Păduraru, S. Păduraru, T. Gulyash, Bucureşti, Editura Economică, 1999, pp. 162 sq. 
15 J. Bentham, op. cit., pp. 31 sq. 

a cumpărat un bilet la concert in loc de o pereche de pantofi pentru că biletul are 
mai multă utilitate decât pantofii pentru persoana respectivă. Dar de unde ştim că 
are mai multă utilitate? Din faptul că persoana respectivă l-a preferat în locul 
pantofilor'*. Această unitate de măsură obiectivă însă nu există, astfel că şi 
microeconomia neo-clasică a abandonat în general noţiunea de „utilitate cardinală” 
(care presupune existența unui standard de măsurare exprimat numeric, ce permite 
ierarhizarea cantitativă a utilităţilor). Ea păstrează totuşi ideea de „utilitate 
ordinală”, ce exprimă faptul că, deşi utilităţile nu pot fi măsurate în mod obiectiv şi 
exprimate numeric, ele pot fi totuşi comparate între ele și ierarhizate într-o ordine. 
Aceasta este însă o axiomă, o presupozitie, si nu o asertiune dovedită, de îndată ce 
ea nu poate eluda obiectia lui Plattner amintită aici. 

Pentru ca principiul maximizării utilității să fie functional, microeconomia 
trebuie să facă încă o presupozitie auxiliară, şi anume aceea că indivizii acționează 
asemenea unor agenţi rationali, care calculează comparativ utilităţile prezumtive 
ale diferitelor cursuri posibile ale acţiunii. Conform lui Stuart Plattner, aceasta 
înseamnă să presupunem că oamenii ,,(1) sunt fiinţe calculatorii care utilizează 
gândirea predictivă înainte de a acţiona si îşi înțeleg propriile valori; (2) dețin, 
referitor la toate alternativele disponibile, cunoştinţele necesare (care pot avea 
caracter probabilistic) despre costuri, venituri și randamentul investiţiilor; (3) dispun 
de capacitatea de calcul necesară pentru a rezolva problemele privind 
maximizarea”!5. Aceste presupuneri, arată Plattner, sunt însă extrem de nerealiste, 
ceea ce e totuna cu a spune că în realitate, oamenii nu sunt agenți perfect rationali, 
perfect informaţi cu privire la toate aspectele contextului decizional si nu au 
abilităţile de calcul necesare pentru a face predicții complexe. 

Şcoala de la Chicago preia ideile fundamentale ale economiei neo-clasice, 
însă le nuanteazi oarecum. În concepţia lui Becker, analiza deciziilor individuale 
trebuie să admită o serie de presupozitii suplimentare, cum ar fi aceea că indivizii, 
fie că sunt altruisti, egoisti, loiali, resentimentari ori masochisti, urmăresc 
maximizarea bunăstării aşa cum o concep. Comportamentul lor este orientat spre 
viitor şi este, de asemenea, presupus a fi consistent de-a lungul timpului. În special, 
ei se străduiesc din toate puterile să anticipeze consecinţele incerte ale acţiunilor 
lor. Cu toate acestea, comportamentul anticipativ poate avea rădăcini adânci în 
trecut, deoarece trecutul este capabil să exercite o influență puternică asupra 
atitudinilor şi valorilor. Posibilităţile de acțiune sunt limitate de venituri, de 
imperfectiunile memoriei şi abilităților de calcul, precum gi de oportunitățile 
disponibile în sfera economică şi în afara ei. Aceste oportunități sunt determinate în 
mare măsură de acțiunile personale si colective ale altor indivizi şi organizaţii. In 
felurite situaţii sunt hotărâtoare diferite constrângeri, însă aceea fundamentală este 
timpul limitat. Progresele din medicină și economie au mărit semnificativ durata 
vieții omului, dar nu au putut influenţa însăşi curgerea timpului, care limitează pe 


14 S, Plattner, Introduction, in S. Plattner (ed.), Economic Anthropology, Stanford, Stanford 
University Press, 1989,p.7,n.9. 
15 Ibidem, p. 8. 

oricine la 24 de ore pe zi, astfel că in timp ce bunurile şi serviciile disponibile au 
sporit enorm în țările bogate, cantitativ şi calitativ, nu acelaşi lucru s-a întâmplat și 
cu timpul de care oamenii dispun. În consecință, atât în ţările sărace, cât şi în cele 
bogate, un mare număr de dorinţe rămân nesatisfăcute. Aceasta deoarece, în vreme 
ce abundența crescândă de bunuri poate reduce valoarea bunurilor adiționale (poate 
scădea utilitatea lor marginală), timpul devine cu atât mai valoros cu cât bunurile 
devin mai abundente. Bunăstarea oamenilor nu poate fi sporită într-o lume utopică, 
unde toate necesitățile sunt satisfăcute pe deplin, deoarece nu mai există dorinţe de 
îndeplinit, însă această utopie este şi imposibilă din cauza curgerii inexorabile a 
timpului'®. 

După cum se poate vedea, presupozitiile suplimentare introduse de către 
Becker rafinează întrucâtva perspectiva neo-clasică, însă nu înseamnă o renunțare 
la principiile sale epistemice fundamentale, fiind mai degrabă o împingere a 
doctrinei neo-clasice până la ultimele sale consecinţe. 

Pentru a vedea cum funcționează analiza, vom recurge la câteva exemple. 
Becker utilizează, de pildă, metoda sa pentru a analiza deciziile privitoare la 
căsătorie şi familie într-o manieră similară cu aceea utilizată în teoria referitoare la 
agenţii economici. După părerea sa, oamenii investesc timp în căutarea unui 
partener care să le ofere un maxim de utilitate, tot așa cum firmele caută să 
angajeze cel mai bun candidat posibil. O căutare mai îndelungată înseamnă o 
cantitate mai mare de informaţii care să arate dacă un partener posibil este sau nu 
cel mai dezirabil. În consecință, teoria prezice că persoanele care se căsătoresc 
foarte timpuriu sunt mai predispuse să divorţeze ulterior, fapt confirmat de datele 
disponibile cu privire la căsătorii şi divorturi. De asemenea, o altă predictie a 
teoriei este aceea după care dezamăgirile produse de inselarea așteptărilor, precum 
şi modificarea în timp a aşteptărilor pe care oamenii le au de la partenerii lor vor 
conduce de asemenea la divorturi. 

Aceeaşi teorie generală, consideră Becker, se aplică şi în ceea ce priveşte 
modul cum se organizează o familie. După cum o firmă dorește să-şi maximizeze 
profiturile, în cadrul unei familii utilitatea poate fi maximizată prin specializare şi 
distribuirea rolurilor: în mod obişnuit, soţul se specializează în munca în afara 
casei, prin care câştigă bani, iar soţia în activităţi gospodărești din interiorul casei. 
O consecință a acestei specializări, anticipată de teorie, este aceea că, pe piața 
muncii, femeile vor primi salarii comparativ mai mici. După opinia lui Becker, 
acest fapt nu se datorează vreunei forme premeditate de discriminare, ci rezultă din 
modul în care se iau deciziile în cadrul gospodăriei cu privire la sarcinile pe care 
urmează să le îndeplinească diferitii membri ai familiei. 

Deciziile care se iau în contextul familiei cu privire la faptul de a avea sau nu 
copii pot fi analizate si ele cu ajutorul logicii alegerii economice rationale. Spre 
deosebire de Malthus, care considera că oamenii nu își pot controla instinctele 
reproductive, Becker priveşte decizia de a avea copii prin analogie cu deciziile pe 
care consumatorii le fac privior la diverse achiziţii, cum ar fi aceea a unei masini 


16 G. Becker, op. cit., p. 386. 

ori a unei vacante exotice. Creşterea copiilor este un proces care presupune costuri 
multiple, deoarece părinţii trebuie să plătească pentru a le oferi hrană, 
îmbrăcăminte, educaţie, adăpost, divertisment. Cel mai important cost este însă 
acela al timpului pe care părinţii îl utilizează pentru a creşte un copil, fapt care 
diminuează din timpul disponibil pentru a-şi spori veniturile $i a consuma diverse 
bunuri. Aceste pierderi trebuie cumva compensate de utilitatea sau satisfacția mai 
mare pe care o derivă părinții din faptul de a avea copii, fiindcă altfel nimeni nu 
şi-ar mai dori să devină părinte. Aceste compensații pot să provină din împlinirea 
dorinţei profunde de a avea copii, din bucuriile pe care le oferă creşterea lor, ori din 
satisfacția dată de convingerea că, la o vârstă înaintată, vor avea pe cineva apropiat, 
care să aibă grijă de ei. Oricare ar fi cauzele acestei utilități, Becker consideră că un 
copil intră în mod necesar în competiţie cu celelalte posibilităţi de a cheltui banii și 
timpul unei familii, cum ar fi maşinile ori vacantele. Dat fiind acest mod de a gândi 
lucrurile, este posibilă formularea mai multor ipoteze testabile privind rata 
natalității, de exemplu. Astfel, Becker prezice că, în situația în care costurile de 
creştere a copiilor cresc, natalitatea va scădea, în timp ce dacă veniturile totale ale 
unei familii sporesc, acest fapt va permite membrilor ei să cheltuiască mai mult 
pentru diferite lucruri, inclusiv pentru un număr mai mare de copii. Dacă veniturile 
femeilor vor creşte, aceasta va spori valoarea timpului lor, deci si costurile creşterii 
copiilor, deoarece timpul mai îndelungat petrecut acasă cu copiii înseamnă o diminuare 
mai mare a veniturilor, ceea ce constituie un factor de diminuare a natalității. În 
fine, garantarea de către guvern a unei surse de venit a persoanelor în vârstă care nu 
mai muncesc va diminua de asemenea numărul nașterilor, deoarece oamenii vor fi 
mai putin dornici de a avea copii care să aibă grijă de ei la bătrânețe”. 

După opinia lui Alain Caille, acest mod de a interpreta în principiu orice 
aspect al vieţii din unghiul de vedere al eficienţei constituie expresia triumfului 
indiscutabil al economismului. Lucrul cel mai surprinzător, însă, nu este faptul că 
economiștii au ajuns să creadă că teoria alegerii raționale este capabilă să explice 
nu doar fenomenele caracteristice pieţei, ci şi orice alt tip de comportament social, 
cum ar fi căsătoriile, educaţia, credinţele religioase, trăirile sentimentale ori 
criminalitatea. Ceea ce este şi mai surprinzător este că şi celelalte ştiinţe sociale, 
începând cu sociologia, au început să fie de acord tot mai mult cu acestă pretenţie, 
astfel că au lăsat tot mai mult loc pentru instaurarea hegemoniei gândirii economice 
în toate domeniile. În fapt, consideră Caillé, această extindere fără precedent a 
domeniului traditional al științei economice a reprezentat preludiul intelectual și 
ideologic al instaurării neo-liberalismului care triumfă astăzi atât în lumea 
academică a ştiinţelor sociale, cât şi în societate, astfel că sociologul francez se 
întreabă dacă mai e posibil astăzi ca acestei paradigme dominante să i se opună 
ceva viabil la nivel teoretic '$. 


17 S, Pressman, op. cit., pp. 186-187. 
!8 A, Caillé, Anti-utilitarianism, economics and the gift-paradigm, disponibil on-line la 
http://www.revuedumauss.com.fr/media/ACstake.pdf 

2. Alain Caillé si conceptul de homo donator 


Înainte de a putea oferi un răspuns la această întrebare, arată Caillé, trebuie 
mai întâi să înțelegem faptul că acest mod de a înțelege omul ca homo 
oeconomicus, care stă în spatele economismului generalizat, reprezintă cristalizarea 
şi condensarea unei filosofii mai vechi și mai cuprinzătoare, utilitarismul. În aceste 
condiţii, critica imperialismului ştiinţei economice şi a hegemoniei pieţei asupra 
societăţii înseamnă, la un nivel mai profund, o critică a antropologiei utilitariste, 
adică a viziunii instrumentaliste despre om care se află dincolo de ele. În al doilea 
rând, trebuie să ne amintim că fundamentul teoretic principal al mişcării MAUSS 
este constituit de opera şi ideile antropologului francez Marcel Mauss, nepotul si 
continuatorul lui Emile Durkheim. Acesta a descoperit, în decursul cercetărilor sale 
din anii 1920, faptul că societățile primitive, arhaice și tradiţionale — şi, într-un 
anumit sens și cele moderne — nu isi întemeiază existenţa pe contracte şi schimburi 
comerciale, ci pe ceea ce el numește „dar” (don) sau mai exact, pe obligaţia triplă 
de a oferi, a primi şi a returna, altfel spus, pe obligaţia de a manifesta generozitate 
reciprocă. 

Această descoperire, considera Caillé, ar trebui să constituie un fundament 
teoretic pentru toate științele sociale, pentru economie, ca şi pentru filosofia morală 
şi politică. Ea ne permite să vedem cum imaginea despre ființa umană care 
predomină astăzi, aceea a omului înțeles ca homo oeconomicus, ca individ interesat 
doar de maximizarea utilității, de sporirea propriei sale satisfacţii nu reprezintă 
omul în genere, omul natural, ci, indiferent de ceea ce ar spune economiştii, e 
numai o ipostază a lui, dintre multele care au existat de-a lungul istoriei. Este 
important să subliniem acest lucru pentru a înțelege mai bine faptul că a limita 
importanța explicativă a lui homo oeconomicus, a restrânge sfera de dominație a 
gândirii economice, influența mecanismelor pieţei în concepţia noastră despre 
ființa umană înseamnă să acordăm mai mult spaţiu societăţii și celorlalte moduri de 
a-l gândi pe om: homo politicus, homo ethicus, homo religiosus şi altor aspecte ale 
faptului de a fiom”. 

Ce anume reprezintă însă utilitarismul, doctrina filosofică formulată pentru 
prima dată în manieră sistematică de către Jeremy Bentham, în lucrarea Principles 
of Morals and Legislation (1789) şi sintetizată apoi de către John Stuart Mill în 
cartea sa Utilitarianism (1861)? Pentru majoritatea economiştilor si sociologilor, 
utilitarismul reprezintă sinteza a trei elemente, conform cărora: (1) oamenii, în 
calitatea lor de membri ai societăţii, trebuie consideraţi ca simpli indivizi care nu 
urmăresc nimic altceva decât interesul propriu şi propria fericire; (2) acest lucru 
este normal, legitim si bun, deoarece este singurul scop rational imaginabil; (3) 
pentru atingerea acestui scop rational, oamenii urmează să acționeze într-o manieră 
perfect raţională, adică prin maximizarea utilității (satisfactiei, plăcerii) şi 
minimizarea dizutilitatii (insatisfactiei, neplacerii). Inteles în acest mod, 


19 Loc. cit. 

utilitarismul devine ceea ce filosoful francez Elie Halevy” a numit „o dogmatică a 
egoismului” (une dogmatique de |’égoisme) şi o perfectă anticipare a ceea ce astăzi 
cunoaştem sub denumirea de „modelul economic din ştiinţele sociale” sau, mai 
general, „teoria agentului raţional”, adică teoria care identifică omul în genere cu 
homo oeconomicus înţeles ca agent rational perfect”!. 

Considerând că modelul utilitarist al fiinţei umane este uneori contradictoriu 
şi „plin de enigme şi mistere, Alain Caille îl rezumă în manieră critică la 
următoarele cinci idei fundamentale: 

(1) Utilitarismul se defineşte prin combinaţia paradoxală (si probabil 
imposibilă) a două asertiuni, dintre care una este descriptivă şi una normativă. Teza 
descriptivă se referă la modul cum se consideră că stau lucrurile, şi susține că 
oamenii sunt agenți rationali care calculează alternativele acţiunii, fiind motivaţi 
doar de interesul propriu și o aleg pe cea care maximizează satisfacția. Aceea 
normativă privește modul cum ar trebui să stea lucrurile şi se rezumă la a postula 
că decizia bună (sau dreaptă, sau corectă) este aceea care permite obținerea celei 
mai mari satisfacţii pentru cel mai mare număr de persoane (ori grupuri) afectate de 
ea. Dar, dacă omul este agentul rațional perfect (conform primei teze), atunci el va 
face întotdeauna ceea ce (conform celei de-a doua teze) este bine, fapt care 
înseamnă că omul este ființa perfect morală, care nu poate face niciodată ceea ce e 
rău sau incorect, sau nedrept. Homo oeconomicus devine astfel o fiinţă perfectă, 
care nu poate prin natura ei să facă greşeli, adică nici mai mult, nici mai putin decât 
un angelus oeconomicus. 

(2) Teoria utilitaristă poate fi înţeleasă în sens larg ori in sens restrâns. Acele 
doctrine care susțin că, prin intermediul contractului social şi acțiunii 
mecanismelor unei piețe funcţionale, se poate ajunge la o conciliere a idealului 
celei mai mari feiriciri pentru cel mai mare număr de persoane cu interesul 
personal egoist pot fi considerate utilitariste largo sensu. Cea de-a doua categorie, 
în care intră teoria lui Bentham cu privire la principiile legislaţiei ori doctrina lui 
Platon despre cetatea ideală condusă de filosoful-rege, consideră că la acest 
echilibru nu se ajunge de la sine, prin acţiunea principiilor impersonale, ci numai în 
urma acţiunii unui legislator rațional, care influenţează alegerile indivizilor printr-un 
sistem eficient de recompense şi pedepse — realizând ceea ce E. Halévy a numit 
„armonizarea artificială a intereselor” — pot fi numite utilitariste stricto sensu. 

(3) Chiar dacă termenul „utilitarism” este relativ recent, cele două principii 
fundamentale ale sale (cel descriptiv şi cel normativ) sunt la fel de vechi ca şi 
filosofia europeană însăşi, a cărei istorie de la Socrate până astăzi poate fi 
interpretată ca o continuă luptă între perspective utilitariste şi nonutilitariste”’. 


% É, Halévy, La formation du radicalisme philosophique, 3 vol. PUF, Paris, 1905. 

2! A. Caillé, op. cit. 

» Cf. A. Caillé, Ch. Lazzeri, M. Senellart (Eds), Histoire raisonnée de la philosophie morale 
et politique. Le bonheur et l’utile, La Découverte, Paris, 2001. 

(4) Utilitarismul este o teorie a rationalitatii practice, înțeleasă ca raționalitate 
utilitară, care este extinsă pentru a cuprinde întregul domeniu al filosofiei morale si 
politice. Teoria economică poate fi înţeleasă în acest context drept dimensiunea 
pozitivă a utilitarismului. 

(5) Critica utilitarismului şi a doctrinei agentului perfect rațional poate avea 
şanse de succes numai dacă sunt luate în serios descoperirile lui Marcel Mauss 
referitoare la statutul central al instituţiei darului în contextul relaţiilor sociale”. 

Importanța contribuției lui Marcel Mauss este indiscutabilă în contextul 
antropologiei. Întrebarea este însă dacă ea înseamnă ceva şi în afara acestei 
discipline, așa încât e necesar să vedem mai precis în ce anume constă ea. Ideea 
fundamentală a antropologului francez poate fi regăsită într-o formulare succintă în 
celebra sa lucrare, Essai sur le don din 1924%, unde Mauss afirmă că: „Societăţile 
care au făcut din om un animal economic, și asta foarte recent, sunt societățile 
noastre din Occident. Nu suntem însă, cu toţii, ființe de acest gen. Cheltuiala 
gratuita si nerationala se practică în mod curent atât de către mase, cât şi de elite; 
chiar și de fosilele unei anumite nobilimi. Homo oeconomicus nu se află înapoia 
noastră, ci în fata noastră; ca şi omul moral şi cu simțul datoriei ; ca $i omul de 
ştiinţă, al rationamentului. Mult timp, omul a însemnat altceva; mai recent, el a 
devenit o maşină, una complicată, incluzând şi o maşină de calcul” (subl. ns.). 
Omul nu a fost dintotdeauna un animal economic, însă dacă tendinţa contemporană 
se menţine, nu peste mult timp va deveni exact acest lucru. Ideea că latura sa 
descrisă de conceptul de homo economicus nu reprezintă o constantă a faptului de a 
fi om, ci doar o invenție contemporană şi o imagine care se va impune asupra 
concepţiei viitoare despre ființa umană reprezintă descoperirea esențială a lui 
Mauss. Caille subliniază acst lucru şi arată că „atunci când a scris acest lucru, în 
1924, el avea dreptate, şi omul economic era încă departe în viitorul nostru. Acum 
însă, el este prezent, şi noutatea adevărată e că el este mai degrabă ubicuu, însă nu 
a fost dintotdeauna prezent in mod natural. Acesta este faptul fundamental””®. 

Urmând intuiţia fundamentală a lui Marcel Mauss, Jacques Godbout si Alain 
Caillé au reconsiderat problematica darului și au expus o nouă interpretarea a 
acesteia în lucrarea Spiritul darului”, care realizează o prezentare a omului ca 
homo donator (omul care face și primește daruri), înțeles într-o multiplă 
acceptiune: omul este ființa care oferă daruri, care resimte obligaţia instituită de 
oferirea darului, care are drept motivaţie principală voința de a dărui, nu doar 
simpla voinţă de a dobândi. Dacă, așa cum considera Mauss, homo oeconomicus 


3 A. Caile, Anti-utilitarianism, economics and the gifi-paradigm, disponibil on-line la 
http://www.revuedumauss.com.fr/media/ACstake.pdf 

reprezintă concepţia prezentă despre om, paradigma umanităţii caracteristică 
societății contemporane, Godbout şi Caille sunt de părere că homo donator a 
existat dintotdeauna, nu doar în trecutul nostru, ci şi în prezent şi va exista şi în 
viitor, deoarece tine de însăşi natura umană. 

După opinia lui Caillé, faptul că homo donator este mereu prezent, iar în 
conștiința contemporană a apărut şi s-a impus homo oeconomicus înseamnă că 
astăzi cele două paradigme se suprapun astfel că societatea contemporană este 
duală. Pe de o parte, există o societate modernă, occidentală, impersonală, în care 
socialitatea (tendinţa oamenilor de a se asocia în grupuri) este una de ordinul al 
doilea și pentru care lucrul cel mai important este eficienţa în toate domeniile 
(economic, politic, ştiinţific, personal etc.). Pe de altă parte, omul contemporan 
trăieşte şi într-o altă societate, definită de o socialitate de ordinul întâi, nemijlocită, 
aceea a familiei, a relaţiilor de vecinătate, camaraderie, colegialitate, prietenie, afecțiune 
reciprocă. Această socialitate de ordinul întâi se construiește pe baza triplei 
obligaţii de a dărui, a primi şi a oferi daruri în schimb, descoperită de către Mauss. 

Aceasta nu înseamnă că oamenii sunt întotdeauna caritabili şi motivaţi mereu 
de sentimente altruiste și de porniri filantropice. Nu trebuie să uităm că instituția 
darului are şi un aspect de confruntare, o nuanţă conflictuală, o formă asemănătoare 
unei lupte, în care trebuie ca individul care primeşte să facă totul pentru a se 
menţine cel putin la înălțimea celui care oferă (de ex.: Potlatch). Darul are sens 
doar atunci când această relație de simetrie există. Pe de altă parte, noi existăm ca 
fiinţe sociale nu doar intrând în cercul triplei obligaţii de a oferi, a primi și a 
răspunde cu daruri în schimb, ci suntem puși de împrejurări în situaţia de a intra si 
în cel paralel în care nu ne conformăm triplei obligații, nu oferim, ci luăm, nu 
primim, ci refuzăm, şi nu răspundem cu daruri pe măsură, ci păstrăm pentru noi 
ceea ce am putea să dăruim. Alternanta acestor două cicluri este aceea care conferă 
comportamentelor umane diversitatea şi bogăţia lor. Din această cauză, sistemul 
instituției darului este piatra de temelie a oricărei societăți umane. Principala sa 
funcţie este aceea de a oferi o bază de construire a încrederii reciproce între 
membrii unui grup social, care este fundamentul oricărei relaţii între oameni. De 
asemenea, ea permite să distingem membrii propriului grup de cei care nu fac parte 
din el, străinii, care sunt tocmai aceia fata de care nu indeplinim această triplă obligație. 

Caille consideră chiar că tripla obligaţie a darului reprezintă regula 
fundamentală a socialitatii „primare”, adică aceea care guvernează relațiile 
nemijlocite, directe de la persoană la persoană ce se stabilesc în cadrul familiei, în 
contextul vecinatatii, al prieteniei, colegialitatii ori dragostei. Toate acestea sunt 
relații, în care individualitatea unică a persoanelor implicate este mai importantă 
decât rolurile sociale impersonale pe care le le deţin. Chiar şi la nivelul socialitatii 
secundare, care este principial impersonală, în sensul în care persoanele cu care 
interactionam nu contează ca indivizi unici, ci ne interesează doar ca deținătoare 
ale unor roluri sociale — cum e cazul în domeniul economic, politic, ştiinţific, unde 
funcţionează legi impersonale și eficiența e mai importantă decât persoana — 

obligaţia de a oferi, primi si răspunde pe măsură păstrează un anumit rol. Ea este 
subordonată principiilor eficienţei și ierarhiei, dar uneori este decisivă. 

În aceste condiţii, importanța descoperirilor lui Mauss pentru ştiinţele sociale 
contemporane precum sociologia, politologia şi antropologia economică, ori pentru 
economia politică este evidentă. Cheia care să ne permită înţelegerea 
comportamentelor sociale nu trebuie căutată în vreo regulă atotcuprinzătoare 
formulată holistic ori în raționalitatea utilitară individuală, ci în faptul că oamenii 
se integrează în reţele sociale, și ea constă tocmai în sentimentul de încredere 
reciprocă pe care îl împărtăşesc membrii unei rețele. Aceste reţele sunt create în 
primul rând prin acţiunea socialitatii primare, adică prin oferirea si primirea de 
daruri, şi sunt menținute în existență prin reluarea continuă a acestor 
comportamente. Rețelele de relații sociale sunt în primul rând reţele în care se 
schimbă în mod continuu daruri, cum a demonstrat de exemplu Bronislaw 
Malinowski în legătură cu sistemul kula descris de el. 

După opinia lui Caillé, de aici putem deriva cel putin patru învăţăminte 
importante: 

(1) În ceea ce priveşte sociologia, ideea cea mai importantă ce poate fi 
derivată din considerentele expuse aici este aceea că legăturile sociale nu sunt 
construite nici pe baza intereselor individuale raţionale și nici pe aceea a vreunei 
legi eterne şi obiective atotcuprinzătoare, adică nici în contextul unei paradigme 
individualiste, nici a uneia holiste. Ele se formează, se menţin și se întăresc pe baza 
unei logici interactioniste a alianțelor şi asocierilor, care este chiar logica acţiunii 
socio-politice, astfel că darul despre care vorbeşte Mauss este în acest sens un 
concept socio-politic. 

(2) Lecţia pe care o poate deriva de aici teoria acţiunii politice este aceea ca 
darul nu mai poate fi înțeles precum în trecut, ca având motivații şi forme de 
manifestare determinate de principii religioase, în special de cele ale caritatii 
creștine. Astăzi, idealul democratic reprezintă din perspectivă politică forma cea 
mai avansată de manifestare a principiului triplei obligaţii darului. Problema 
fundamentală pe care trebuie să o rezolve orice societate contemporană este aceea a 
modului în care poate fi păstrat acest ideal, undeva între tradiţiile religioase si 
ideologiile politice moderne. 

(3) Lecţia epistemologică sau metodologică destinată ştiinţelor sociale este 
aceea că ştiinţa economică, sociologia, antropologia, filosofia nu trebuie gândite, 
predate, învăţate şi practicate ca şi cum ar fi nişte discipline complet separate si 
străine una de alta, ci dimpotrivă, ca momente ale unei ştiinţe sociale generale a 
cărei problemă fundamentală ar trebui să fie găsirea unui răspuns pentru întrebarea: 
ce proporţie a vieţii sociale şi a comportamentului uman ar trebui dedicată 
satisfacerii nevoilor, activităților cu caracter utilitar și instrumental, şi ce parte ar 
trebui destinată identificării sau construirii unui înțeles al vieţii, adică unor 
activități non-utilitare, spirituale, simbolice, rituale, politice etc.? 

(4) Lecţia de natură economică este aceea că sistemele economice și piaţa în 
genere nu funcționează altfel decât integrate într-un context politic, instituţional, 
juridic, valoric, cultural ce permite şi asigură cooperarea sau măcar coordonarea 
tuturor membrilor societăţii. Acesta este motivul pentru care trebuie să înțelegem 
că instituțiile sociale si logica organizării lor au prioritate în raport cu economia. 
Aceasta este concluzia la care au ajuns orientările antiutilitariste, cum ar fi neo- 
institutionalistii, precum R. Coase, O. Williamson, D. North, E. Brousseau, adepţii 
economiei morale, ca Amartya Sen, aşa-numita Regulation School (Robert Boyer, 
Michel Aglietta, Alain Lipietz etc.) sau scoala conventionalista franceză (Jean- 
Pierre Dupuy, François Eymard-Duvernay, Olivier Favereau, André Orléan). 
Împreună, ei propun ceea ce s-ar putea numi noua economie politică, diferită 
esenţial fata de paradigma dominantă, în care ştiinţa economică este înţeleasă ca o 
disciplină mecanicistă şi intens matematizată. 

O trăsătură specifică a orientării antiutilitariste este faptul că tratează 
problema fundamentelor politice şi religioase ale societăţii în conexiune cu 
problematica darului, cu aceea a recunoaşterii sociale şi cu diferitele aspecte ale 
constituirii identitatilor individuale şi colective. Ipoteza de bază avansată de 
membrii săi este aceea că oamenii nu sunt doar animale economice, animate doar 
de interesul propriu egoist, dornice doar de a dobândi mereu mai multă avutie și de 
a-şi maximiza satisfactiile, ci că mai întâi de toate ei își doresc recunoaștere 
socială, iar faptul că luptă pentru a câștiga tot mai multi bani si bunuri nu este 
altceva decât expresia dorinţei de recunoaştere şi îmbunătăţire a statutului. 
Perspectiva antiutilitaristă, afirmă Caille, este până la urmă aceea după care dorința 
fundamentală a ființelor umane este de a fi recunoscute ca fiinţe care oferă, şi nu ca 
ființe care dobândesc diferite lucruri”. 

Pornind de aici, pot fi formulate o serie de consecinţe de natură economică şi 
politică. Spre exemplu, Caille aminteşte faptul că o serie de economiști 
contemporani importanți admit că există trei tipuri de sisteme economice: 
economia de piață, economia planificată si economia tradițională, bazată pe 
reciprocitate şi pe obligația triplă a darului. Caracteristica celui de-al treilea sistem, 
bazat pe reciprocitate, în opoziţie cu primele două, guvernate respectiv de 
mecanismul pieţei şi de puterea de stat, e aceea că el se întemeiază pe relaţiile 
umane directe, de la persoană la persoană. Baza relaţiilor sociale și economice o 
reprezintă relaţiile interpersonale. Dacă piaţa și sistemul controlat de stat sunt in cel 
mai înalt grad impersonale, cel de-al treilea sistem este unul care îi apropie pe 
oameni”. 


% A. Caile, Anti-utilitarianism, economics and the gift-paradigm, disponibil on-line la 
http://www.revuedumauss.com.fr/media/ACstake.pdf 

% A. Caillé, L'économie solidaire. Poser les exigences de demain, disponibil on-line la 
http://jeanzin.fr/ecorevo/politic/revenus/caille.htm 

Economia de piaţă şi economia planificată sunt produse ale epocii moderne şi 
operează în conformitatea cu logica unei legităţi abstracte, punând în relație 
indivizi şi grupuri sociale, însă într-o manieră impersonală. Agenţii economici se 
raportează reciproc într-un anonimat complet, în sensul că nu cunoaștem niciodată 
dinainte in mod personal pe producătorii bunurilor pe care le achizitionam și la 
consumăm. Același lucru este valabil şi pentru sfera serviciilor, unde ne raportăm 
la prestatorii de servicii, fie ei firme private, fie funcționari ai statului, luând în 
considerare funcția, nu persoana lor. 

Caille este de părere că primele două sisteme, economia de piaţă și economia 
planificată, se găsesc astăzi într-o criză profundă, deoarece nici sistemul pieţei, nici 
aparatul de planificare al statelor care practică planificarea economiei nu 
funcționează în maniera prezisă și așteptată, ceea ce ne pune într-o situaţie stranie 
şi incomodă. Constatăm că, pentru a ne asigura existenţa ca societate și ca indivizi, 
o serie întreagă de lucruri trebuie duse la îndeplinire, iar noi nu reuşim să facem 
acest lucru deoarece am fost obişnuiţi să credem că ele vor fi duse la îndeplinire de 
la sine, datorită acţiunii mâinii invizibile despre care vorbea Adam Smith ori a 
acțiunilor aparatului de planificare al statului“. 

Soluţia pentru a ieşi din această dificultate, consideră el, ar putea fi cel de-al 
treilea sistem economic, al cărui caracter viabil s-a demonstrat de nenumărate ori în 
istoria îndelungată a speciei umane. Acest sistem este cel caracteristic societăţilor 
primitive şi tradiţionale şi a funcționat timp de milenii. Însă chiar dacă economia 
bazată pe tripla obligaţie a darului s-a dovedit a fi una funcțională, nu decurge de 
aici în mod necesar că ea ar putea fi suficientă pentru depăşirea dificultăților 
economiei contemporane. Ea este caracteristică pentru societăți umane de 
dimensiuni reduse, iar lumea noastră globalizată este uriașă și diversă, astfel că nu 
poate fi structurată doar pe baza unuia dintre cele trei sisteme. 

În acest sens, Caillé este de părere că toate catastrofele politice şi economice 
din ultimul secol au fost cauzate de opțiunea radicală pentru unul dintre cele trei 
sisteme, despre care s-a considerat că poate îndeplini cu succes şi funcțiile 
caracteristice pentru celelalte două. Astfel, este binecunoscut exemplul economiilor 
centralizate din statele comuniste, ai căror fondatori susțineau că economia 
planificată poate înlocui cu succes atât pe cea tradiţională, cât şi economia de piaţă. 
În acelaşi fel, ne sunt încă proaspete în memorie dezastrele suferite de economia 
ultraliberală, cu convingerea ei că mecanismele pieței şi capacitatea lor de 
autoreglare pot funcţiona cu succes în absenţa oricărei intervenţii a statului si a 
sistemului tradițional. Desigur, nici cel de-al treilea sistem nu poate avea mai mult 
succes dacă se încearcă aplicarea lui exclusivă, de îndată ce aceasta ar presupune 
dispariția pieţei libere și a economiei publice. 


3% A. Caillé, La crise ou quand l'économique dissimule la question du sens de l'existence, 
disponibil on-line la http://jeanzin.fr/ecorevo/politic/revenus/caille.htm 

În consecinţă, sugestia lui Caillé este aceea că nu ar trebui să credem că am 
putea găsi o soluţie pentru problemele economice ale lumii contemporane nici în 
impunerea forțată a economiei planificate, nici în abandonul complet în fața 
mecanismelor pieţei libere, nici în generalizarea economiei bazate pe reciprocitate 
(l'économie réciprocitaire), ci mai degrabă să încercăm să instituim un raport de 
complementaritate între cele trei tipuri de organizare economică, rezervând celei 
de-a treia (care este în mod special neglijată în lumea modernă) un rol de 
importanță egală cu a celorlalte două”. 


31 A. Caillé, L'économie solidaire. Poser les exigences de demain, disponibil online la 
http://jeanzin.fr/ecorevo/politic/revenus/caille.htm 

Abstract. This paper aims to present the history, methods and various types of practical 
philosophy. We want to emphasize that all over the world practical philosophy is a “new 
profession” chosen by more and more graduates in philosophy, who put their acquired 
skills in service of those who need philosophical counseling. Practical philosophy is a 
form of spiritual consultative help, but not curative, and therefore it is not a medical 
practice, a therapy. In other words, philosopher’s skills serve both to address specific 
problems of the philosophical tradition and personal practical difficulties, of everyday 
life. The practical philosopher does not teach philosophy, but instead, recovering the 
perrenial philosophical values (such as virtue, wisdom, ethics, etc.) gives strenght to 
philosophical thinking that influences our consciousness and hence the outer world. 


Keywords: practical philosophy, counseling, praxis, philosophical tradition, personal 
values. 


1. Filosofarea ca practica benefica pentru viata. Filosoful practic. 


„Filosofia nu e o artă care caută favoarea populară și nu este gândită pentru a 
fi etalată; nu constă în cuvinte, ci în fapte. Nu merită s-o folosim pentru a petrece 
zilele în mod plăcut, pentru a elimina neplăcerea care vine din trândăvie: educa si 
formează sufletul, oferă reguli de viaţă, guvernează acţiunile, arată ceea ce trebuie 
sau ce nu trebuie făcut, stă la cârmă şi dirijează traseul printre pericolele unei mări 
agitate.” 


Seneca, Scrisori către Lucilius 


Această frază a lui Seneca evidenţiază faptul că filosofia nu poate fi centrată 
doar pe transmiterea de conţinuturi istorice. Sunt convinsă că filosofia se naște din 
exigenta omului de a răspunde la întrebările fundamentale ale vieţii, recunoscându-se, 
cum spune Aristotel, ca activitate teoretică „născută din durere şi din uimire”. 
Reluând o trimitere a lui Platon, Aristotel susţine că oamenii sunt îndemnați să 
filosofeze datorita „uimirii” (thauma) pe care ei o simt când, în fata evenimentelor 


! Dr. Nicoletta Poli este Preşedintele Asociaţiei Italiene a Consilierilor Filosofici (AiCoFi) si 

lumii, le ignora ,,cauzele”. Cauta, deci, filosofia pentru ca vor sa se elibereze de 
ignoranță sau cercetează cunoaşterea cu scopul de a sti şi nu pentru a urmări vreo 
utilitate practică. Filosofia nu este o cercetare menită să urmărească vreun avantaj 
străin structurii ei intrinsece. Deci, aşa cum spunem că un om liber este acela care 
nu e subjugat de alții, la fel şi filosofia — și doar pe ea, dintre toate celelalte ştiinţe, 
o numim liberă: numai filosofia are scop în ea însăşi”. Platon susținea în Eutidem 
că filosofia constă în „a şti să te foloseşti de ceea ce faci” (289 b): deci, ar avea o 
misiune superioară fata de alte ştiinţe. Pentru filosoful german Rüdiger Safranski, 
„filosofia este viaţa care are grijă de ea însăşi”, adică stimulează omul să aplice 
filosofia în viata sa, considerând-o un lucru preţios, de luat în grijă... Dar cum? 
Filosofând. A filosofa înseamnă a crea și a re-căuta cunoașterea, a te re-întoarce 
din nou asupra problemei, neimpliniti de aparenta soluţie, a reflecta neîncetat 
pentru a pune la încercare capacităţile noastre de înţelegere. Prin reflectare, 
cercetare, dobândirea unei noi cunoașteri şi a unei noi conştiinţe, individul își 
schimbă starea cognitivă şi, prin urmare, pe cea emotivă. A filosofa înseamnă 
schimbare, a nu mai fi aceiaşi! Înseamnă îmbunătăţirea continuă a propriei vieţi, de 
multe ori problematizând-o, lucrând cu noi înşine şi cu lumea, poate chiar atingând 
fericirea. Dar în ce constă această „fericire”? Misiunea filosofului practic este să 
ajungă la phronesys, la înţelepciunea practică ce are ca scop un trai bun. Filosofia 
devine, în acest fel, o practică benefică de viaţă, un fel de instrument extraordinar 
prin intermediul căruia ne observăm propria viata... Pe scurt, filosofia practică este 
gestul filosofic prin excelenţă... o formă a filosofiei diferită de cea din mediul 
academic, pentru care aceasta reprezintă o adevărată „provocare”, şi constă în a nu 
se ocupa de sistemele filosofice, ci mai degrabă de antrenarea gândului, de a lua în 
discuţie ceea ce alţii pretind a fi evident: o reflecţie asupra vieţii noastre reale, 
luând atitudine asupra acesteia. Omul este o ființă gânditoare, filosofică prin 
constituţia sa, $i poate ajunge la înţelepciune. Această abordare, pe care o vedem de 
la Socrate până la apariţia creştinismului, a fost problematizată de catre G. Achenbach, 
pionierul filosofiei practice în lumea contemporană, prin intermediul unui eficient 
neologism german: Lebenskénnerschaft sau „capacitatea de a trăi”. Înţelepciunea la 
care face referire Achenbach nu are legătură cu conținuturi ale cunoaşterii 
ştiinţifice, ci are ca obiectiv un model de viata autentic, care îi dă valoare ei și lumii 
întregi. Înțeleptul, conceput in acest sens filosofic, îşi foloseşte propriile cunoştinţe 
şi inteligența pentru a fi fericit. 

Filosoful practic, pe scurt, se prezintă la exterior ca o „nouă profesie”, 
exercitată în multe parti ale lumii de un număr din ce în ce mai mare de absolvenţi 
ai facultăţilor de filosofie care își pun abilitățile filosofice la dispoziția celor care le 
solicită. Filosofia Practică este o formă de ajutor spiritual — consultativă, mai 
degrabă decât curativă — prin urmare, nu e un tratament sau o practică medicală. Cu 
alte cuvinte, abilitățile filosofului sunt căutate nu pentru a discuta şi a trata sau a 


3 Aristotel, Metafizica 1,2,982b. 

aprofunda chestiuni traditional „filosofice”, ci pentru dificultăţi concrete, personale 
şi cotidiene. Filosoful practic nu predă filosofia, ci, recuperând elemente ale 
filosofiei puţin neglijate de modernitate (virtute, înțelepciune, etică etc.), valorifică 
gândirea filosofică drept influenţă asupra conştiinţei și, prin aceasta, asupra lumii. 
Pe scurt, filosoful practic încurajeaza clientul să încerce să trăiască o viata reuşită $i 
senină. Pe de altă parte, ne gândim la operele lui Seneca, Marcus Aurelius, Epictet, 
Boetio, Montaigne, Schopenhauer, Kierkegaard, la aforismele lui Nietzsche... 
Filosofia aici a fost mereu înţeleasă ca un fel de act primordial născut însă dintr-o 
lipsă, dintr-o lacună existenţială. Filosofia, astfel, — într-un anumit fel — a coborât 
din nou printre oameni, restabilește legătura cu oamenii în carne şi oase, se afundă 
în viața reală. 


2. Istoria practicilor filosofice individuale şi de grup in Europa si în lume 


Filosofia Practică apare în 1981 la Bergisch Gladbach, un orăşel în apropiere 
de Koln în Germania, când Gerd Achenbach deschide, în mod oficial, primul 
cabinet profesional pe baza unei „specializări” unice: aceea de filosof”. Datorită 
lui, a renăscut în lume un nou interes pentru imaginea filosofului ca expert în 
viziunea asupra lumii şi a chestiunilor existenţiale. Achenbach este primul care dă 
filosofului „demnitatea profesională” şi, de asemenea, dă viata unei noi denumiri, 
Philosophische Praxis”. În scrierile sale, filosoful german îşi exprimă puternic 
nemulțumirea față de modul în care filosofia fusese încuiată în mediul academic, 
reducând-o la studiul istoriei filosofiei şi pierzându-i relaţia cu problemele care 
frământă în mod real oamenii. 

Tot in Germania, Eckart Ruschmann, în cartea sa Philosophische Beratung, 
defineşte consilierea prin filosofie ca fiind o „interpretare şi reconstruire a viziunii 
realității clientului” care produce în acesta o „modificare a relaţiei cu el si cu 
lumea”. Făcând referire la Dilthey, Ruschmann susține că filosofia a subestimat 
importanța stărilor de spirit, marginalizându-le din teoriile cunoașterii și oferind 
„gândirii pure” o puternică predominare. Așadar, o misiune a practicii filosofice ar 
fi aceea de a acorda o deosebită atenţie definiţiei diverselor aspecte ale proceselor 
psihice (,,perceptie”, „cunoaştere”, „emoţie”, „voinţă”...), precum şi relaţiei dintre 
minte şi corp. 

După Achenbach, ulterior, Olanda începe să abordeze diverse tipuri de 
activități de filosofie practică în sinergie cu reflectiile psihoterapeutului american 
Carl Rogers, care afirmă că la baza unei bune relații stă capacitatea consilierului de 
a „accepta” necondiţionat diversitatea interlocutorului, evitând impunerea în 


4 Înainte de Achenbach, unii filosofi s-au gândit la ceva asemănător, printre care americanul 
Seymon Hersh, care in 1980 a publicat un articol cu titlul The Counseling Philosopher, anticipand 
unele tematici achebachiene, dar fără a explica termenul de „filosofie practică”. 


5 „Praxis” nu se referă doar la conceptul de „practică”, ci indică şi studiul profesional. Folosind 
neologismul compus „Philosophische Praxis”, Achenbach a apropiat filosofia de activitatea profesională. 

favoarea asertivitatii. În puţini ani, școala olandeză a produs un mare număr de 
consilieri (printre care Ran Lahav, Eite Veening, Anette Prins-Bakker), dintre care 
unii chiar foarte activi în plan profesional. 

În Franţa, Filosofia Practică a ajuns prin iniţiativa lui Marc Sautet, care, chiar 
dacă nu oferă multe indicaţii despre modus operandi al consilierii filosofice 
individuale, cu al său „Socrate al caffe”, introduce o abordare foarte eclectică a 
filosofiei, cu un uz amplu de citire şi citate directe ale filosofilor şi scriitorilor. Este 
celebră aşa-numita sa „biblioterapie”, care constă în a „prescrie” propriilor clienți 
lectura anumitor autori, al căror gând este relevant pentru problemele discutate. 

Studii profesionale de filosofie practică au fost inițiate și în Elveţia în prima 
jumătate a anilor '90, unde în prezent există diferiți consilieri, ca Willi Fillinger şi 
Urs Thurnherr, care aseamănă munca filosofului practic cu o formă de „etică 
aplicată”. 

O altă tara în care practica filosofică a avut teren fertil este Norvegia, unde 
încă din 1989 Anders Lindseth deschisese deja un cabinet. În strânsă legătură cu 
Achenbach, şi Lindseth ajunge la consilierea filosofică prin intermediul eticii, în 
special cea medicală. 

În Anglia, practica filosofică apare in 1998 cu Society for Philosophy in 
Practice — SPP, având deja pionieri precum Catherine McCall, Karin Murris — fiind 
focalizată în mod deosebit pe filosofia pentru copii — şi Tim LeBon, acesta din 
urmă, spre deosebire de Achenbach, fiind autorul unei practici filosofice utile 
counseling-ului, terapiei şi terapeutilor’. 

În afară de ţările citate, în decursul anilor 90 practica filosofică s-a extins 
într-o mare parte a restului Europei, iar consilierii au deschis cabinete şi în Belgia, 
Slovacia, Danemarca, Luxemburg, Turcia. 

În Canada, premergător al practicii filosofice peste ocean este Petra von 
Morstein, profesor la Universitatea din Calgary, care în 1987 a fondat Apeiron 
Society for the Practice of Philosophy cu o caracteristică evidentă, nonterapeutică, 
conform căreia filosoful de profesie nu este neapărat solicitat să îmbunătăţească 
lucrurile sau să ajute la eliminarea problemelor, ci mai degrabă să le facă mai uşor 
de înțeles în complexitatea lor, convietuind cu ele. Este fundamentală figura 
canadianului Peter Raabe, care a publicat Philosophical Counseling şi Issues in 
Philosophical Counseling, în care diferenţiază consilierea filosofică de orice gen de 
terapie cu toate că a fost un critic la adresa abordării lui Achenbach, opunându-se 
ideii potrivit căreia o metodă pentru consilierea filosofică nu poate fi definită, 
considerând în schimb că în centrul intentiilor consilierului ar fi dorința de a 
rezolva problemele clientului. 


ê Marc Sautet, Socrate al caffe, Milano, Ponte alle Grazie, 1997 ( ed. or. Un cafe pour Socrate, 
Paris, Laffont,1995). 

7 LeBon susținea teoria potrivit căreia counseling-ul filosofic ar trebui considerat totuşi o 
terapie şi, de aceea, ar trebui să folosească acele tehnici psihologice utile în a instaura favorabile 
„relaţii terapeutice”. 

În Israel, Shlomit Schuster a deschis un cabinet la Ierusalim in 1989, activând 
şi un serviciu telefonic gratuit de „prim ajutor” şi experimentând forme de 
consiliere on-line. Disciplina în abordarea sa are scopul de a cultiva intelectul sau 
de a „avea grijă” de persoane în manieră nonterapeutică. 

În Statele Unite, un impuls fundamental în afirmarea internațională a 
consilierii filosofice a fost dat de Lou Marinoff, foarte renumit datorită publicării în 
1999 a cărţii sale Plato, not Prozac! şi, în 2003, a următoarei lucrări Le pillole di 
Aristotele. El a desfăşurat în tara sa o critică acerbă a psihoterapiei, în special al 
DSM — Dizionario di salute mentale — IV, enumerând domeniile problematice 
pentru care el consideră că filosofia este mai potrivită: dileme morale şi conflicte 
etice profesionale, conflicte între rațiune și sentiment; semnificaţii, scopuri, valori 
ale vieţii, anxietate faţă de schimbări, probleme relationale, moarte etc. De un 
deosebit interes sunt şi David Jopling şi Andrew Gluck, acesta din urmă fiind 
filosof şi psiholog, convins că în consilierea filosofică trebuie să fie implicate 
psihologia şi sociologia, cu o conotaţie normativă în domeniul etic. Este citat şi 
Pierre Grimes, care a dezvoltat „psihoterapia dialectică raţională”, ce are ca scop 
să trateze şi persoane care suferă de patologii psihice. 

Italia a ajuns la consilierea filosofică la sfârşitul lui 1999, dând viata unei 
prime organizații nationale, Asociația Italiană de Counseling Filosofic (AICF), în 
cadrul căreia erau prezenţi atât filosofi, cât şi psihologi. Spre sfârşitul lui 2000, doi 
parteneri încearcă drumul practicii profesionale, dar în același an, în cadrul AICF, 
se nasc divergențe între filosofi şi psihologi: ca urmare a acestei rupturi, filosofii 
(Neri Pollastri, Stefano Zampieri şi alţii) deja membri ai AICF, la începutul lui 
2003, au fondat Phronesis (Asociaţia Italiană pentru Consilierea Filosofică), în 
timp ce psihologii dau viaţă Societății Italiene de Counseling Filosofic — SICoF, cu 
obiectivul de a face „counseling filosofic”, un fel de variantă de profesii de ajutor, 
precum și iniţierea de cursuri de formare, caracterizate în principal de module cu 
conţinut psihologic. Independent de aceste două asociaţii, vor lua fiinţă alte 
grupuri, printre care Asociaţia Italiană Psihofilosofica din Genova — apărută cu 
intenția de a produce cursuri de formare profesională $i apoi transformată in AIPhI 
(în prezent inactivă) şi AICoFi (Asociația Italiană de Consiliere Filosofică). 
Aceasta din urmă, apărută în 2009, are la activ, pe lângă Școala Parresia din 
Bologna pentru formare de consilieri filosofici, foarte multe iniţiative culturale şi 
de formare (Café Philo, seminarii filosofice, vacanțe filosofice etc.), precum si 
sociale în serviciul instituţiilor (2 cabinete de consiliere filosofică într-un Cerc 
didactic din Ferrara, 2 cabinete de consiliere filosofică deschise atât pentru 
locuitorii provinciei Bologna, cât și pentru cei ai provinciei Taranto). Dar interesul 
in Italia pentru această disciplină continuă să crească în universități, instituții 


8 El prezintă „procedeul PEACE”, acronim al initialelor celor cinci „pași” care îl constituie: 
Problemă, Emotie, Analiză, Contemplare, Echilibru. De asemenea, Marinoff a înaintat propuneri de 
reglementare a profesiei în unele state din SUA, încercând să constrângă prin lege practicarea 
profesiei la posesia atestatului profesional APPA (American Philosophical Practitioners Association). 

publico-administrative si medicale. In 2003, în cadrul Facultăţii de Ştiinţe si 
Formare a Universităţii din Catania, a avut loc prima întâlnire de studii oficiale în 
domeniu, în timp ce la Universitatea din Veneţia a fost înființat un curs în cadrul 
unui proiect mai amplu privind Practicile Filosofice. În 2013, de asemenea, prin 
AiCoFi, în cadrul Serviciului de Psihiatrie al Universităţii din Ferrara, se face un 
curs de practici filosofice pentru medici psihiatri. Si unele instituţii publice s-au 
arătat interesate, propunând consilierea filosofică în serviciile lor: spitalul din 
Torino „Le Molinette”, Cartierul 4 al Municipiului Florenţa, Municipiul Roma, 
Regiunea Lombardia şi alte instituţii locale. 

Şi în România — mulţumită AiCoFi si recentelor initiative întreprinse de 
consilierul filosofic, Nicoleta Turcu Vujdea (Conferinţa internaţională despre 
practicile Filosofice din 17 noiembrie 2012 de la Bucuresti, câteva Café Philo la 
București, Scoala Parresia din Bucuresti pentru formarea consilierilor filosofici) —, 
practica filosofică a capătat contur. 


3. Diversele tipologii de practici filosofice de grup 


Practicile de grup descrise în cele ce urmează (Filosofia pentru copii, Cafe 
Philo, Seminarii de practică filosofică, Vacanţe și Retrageri Filosofice, Practici 
filosofice în organizaţii) constituie un mod bun de a face filosofie, de a face 
cunoaşterea să devină un patrimoniu vast, rezultat al unui dialog sau a unei 
confruntări. Filosofia este, de fapt, o activitate a dialogului care se hrăneşte din 
schimbul activ și viu cu semenii nostri. A dialoga si a ne confrunta cu ceilalți, 
aceasta e filosofia. 


Filosofia pentru copii 

În anii '70, filosoful american Matthew Lipman, constatând dificultatea 
studenţilor de a înţelege anumite materii, şi-a pus problema cum să stimuleze la 
tineri folosirea reflexivă si logică a gândirii. S-a născut astfel o disciplină denumită 
Philosophy for Children (P4C), astăzi atât de răspândită în Europa. Aceasta are ca 
obiectiv principal dezvoltarea abilității de gândire la copii cu diferite vârste, de la 
vârsta şcolară până la primii ani de învățământ superior. În mod deosebit, Lipman a 
dezvoltat o formă de practică filosofică bazată pe citirea colectivă de povestiri — 
create special — pentru a-i stimula pe copii să reflecteze asupra unor chestiuni 
filosofice, pornind de la teme și subiecte familiare”. În acest fel, sala se transformă 
într-un fel de „comunitate de cercetare” de tip filosofic, care, în mod partajat, 


” Povestirile, ca program al disciplinei, sunt numeroase şi au fost din când în când readaptate la 
diverse contexte culturale ale naţiunilor unde au fost adoptate. Cele mai importante sunt: spitalul 
păpuşilor, care se axează pe relaţia pe care subiectul o întreține cu ceilalți şi cu lumea; Elfie, care 
reflectă asupra gândirii însăşi; Kio şi Gus, dedicați reflectării asupra lumii; Pixie, care se ocupă de 
limbaj; Prisma de ce-urilor, care încearcă să stimuleze reflectia asupra capacităţii de gândire; Lisa si 
Suki, concentrate pe etică şi estetică. 

atinge rezultate de claritate cognitiva, favorizand desfasurarea unui adevarat 
„trening” pentru a învăţa să fie conștienți de propriile ipoteze și presupuneri, 
antrenând mintea să furnizeze evaluări mai structurate şi conştiente. Pe lângă ideea 
de etică implicită în fiecare comunitate filosofică de cercetare, la baza abordării lui 
Lipman stau formele clasice de practică filosofică (legătura între luciditate si 
gândirea reflexivă, creativitatea cognitivă lipsita de prejudecăţi). 


» Café Philo” 

Café Philo sunt discutii publice pe diverse teme, de la chestiuni de actualitate 
până la „marile teme” ale filosofiei, desfăşurate în locuri publice, cum ar fi: baruri 
şi pub-uri, librării şi biblioteci, teatre... Dezbaterile sunt deschise pentru participarea 
oricui este interesat, fără nicio restricție culturală, clasă socială, pregătire, orientări 
personale. Ceea ce diferenţiază acest tip de „întâlniri” de traditionalele ,,conferinte” 
este faptul că filosoful nu este protagonistul şi expertul, ci doar un stimulator, un 
facilitator al dezbaterii, îndrumând discuţia colectivă în direcţia unei aprofundări 
progresive, determinând confruntarea să devină un dialog filosofic. Iată de ce se 
poate spune că în acest gen de întâlniri publice nu „se vorbeşte” de filosofie, ci „se 
face” filosofie. După cum deja s-a spus, Cafe Philo-urile apar în Franţa, fiind legate 
de numele lui Marc Sautet, care, în al său Socrate al caffe, povesteşte că inițiativa 
ia naștere în iulie 1992, în timpul unui interviu radiofonic, în care a anunțat că 
duminica următoare se întâlnea cu nişte prieteni la „Cafe des Phares”, in Place de 
la Bastille la Paris, pentru a vorbi despre deschiderea cabinetului său de consiliere 
filosofică. Unii ascultători au interpretat greșit, înțelegând că, cu acele ocazii, el s- 
ar fi pus la dispoziţia publicului pentru a dezbate teme filosofice, si s-au prezentat 
la întâlnire. Astfel, în scurt timp, la întâlnirea de duminică s-au strâns chiar şi 200 
de persoane. Astăzi — în ciuda dispariţiei premature a lui Sautet în 1998 — din acea 
experienţă s-au născut peste 170 Café Philo în Franţa şi în jur de 80 în diverse tari 
ale lumii, chiar şi în Honduras şi Nicaragua. 

În momentul actual în România — în colaborare cu AiCoFi — au fost 
organizate la București câteva Café Philo având ca teme iubirea, destinul, fericirea 
şi frumusețea’. 


Seminarii de practică filosofică 

Asemănătoare cu Cafe Philo sunt şi seminariile de „practică filosofică”, 
organizate in multe tari ale lumii, deseori de către consilieri filosofici, cu scopul de 
a favoriza confruntări filosofice chiar si între nespecialisti, dar totuși interesați să 
reflecteze și să-şi pună la încercare propriile concepţii despre lume. Un exemplu de 
acest gen de practică filosofică este oferit încă o dată de Marc Sautet care, în deja 
amintitul Socrate al caffe, vorbeşte despre „seminarul despre autenticitate” menit 


10 Pentru informaţii despre iniţiativele actuale şi viitoare din România şi din Italia, consultaţi 
site-ul www.aicofi.net cu unele linkuri bilingve. 

să dezvolte un proces de gândire colectivă pe tema ,,autenticitati”, utilizând texte 
ca hrană spirituală. În acest cadru, chiar şi Achenbach a realizat, în mod regulat, 
„seminariile de vineri”, alcătuite dintr-un amestec de confruntare filosofică şi mai 
multe lecţii tradiționale, inspirate din problemele vieţii cotidiene (fenomene de 
actualitate, politică, etică, iubire, familie, căsătorie etc). 


Vacanţe si retrageri filosofice 

Si în acest caz, pionierul ,,vacantelor filosofice” a fost Marc Sautet, care 
povestește despre o scurtă călătorie la Atena, împreună cu un grup restrâns de 
persoane, pe urmele lui Socrate şi Platon: pe scurt, o oportunitate de a îmbina utilul 
cu plăcutul. Aceeaşi direcție este, de câţiva ani, urmată în Italia de Augusto Cavadi, 
profesor de filosofie și consilier filosofic, care organizează vacanțe în locuri 
potrivite pentru a oferi calmul interior, reflectia, dialogul. $i AiCofi, în aceşti ani, a 
organizat câteva Retrageri Filosofice în Liguria, Campania și Emilia-Romagna, în 
care sunt alternate momente de meditaţie cu exerciţii spirituale ale filosofiei antice, 
practici filosofice de grup pe tematici precise şi momente de confruntare comună, 
în prezenţa unuia sau mai multor filosofi care coordonează dialogul. 


Practici filosofice în organizaţii (Dialog Socratic, Comunitate de cercetare, 
Dilemma training) 

Există diverse tentative, în creştere constantă în ultimii ani, de a folosi 
gândirea filosofilor pentru a interpreta şi a clarifica domenii specifice activităţii 
practice!!. Cele mai răspândite practici filosofice sunt adevărate tehnici 
disciplinare, cum ar fi: Dialogul Socratic, „Wise Decision Making”, „Critical 
Thinking Approach” sau „Dilemma Training”, dar şi activităţi cu profund caracter 
de dialog şi de cercetare (Comunitatea de cercetare sau Philosophy of Community). 
Dintre acestea — ținând cont că această temă va fi ulterior aprofundată în capitolul 5 
— ne vom limita să luăm pe scurt în considerare practica de grup cu cea mai mare 
autoritate şi cea mai structurată, şi anume Dialogul Socratic. Născut din lucrarea 
filosofului german Leonard Nelson, la răscrucea dintre secolele XIX-XX, deşi se 
raportează la dialectica dialogului lui Socrate, Dialogul Socratic nelsonian oferă 
„răspunsuri concrete” la problemele abordate, spre deosebire de dialogurile 


1! A se vedea conferințele internationale dedicate temei Philosophy of Management (ex: 
„Virtute si fericire în management: o abordare spinoziană”; „Ontologia competenţei umane: un tablou 
heideggerian sau o abordare bergsoniană a organizației” etc.). Interesant este cazul filosofului american 
Tom Morris, care susţine câteva conferințe cu vânzători de automobile şi directori de companii, 
obținând un asemenea succes încât şi-a abandonat slujba de profesor pentru a se dedica în întregime 
domeniului formării în afaceri, precum şi publicării de cărți dedicate importanței înțelepciunii 
aristocratice antice ca un pivot al personalității de lider (True Success: A New Philosophy of 
Excellence) şi a conceptului aristotelic al virtuţii pentru a creşte productivitatea şi succesul comercial 
(If Aristotle Ran General Motors). În decembrie 2013 şi AiCofi își va aduce contribuţia în Italia, la 
XII International Studying Leadership Conference Rome în 14-16 December 2013 cu tema 
„Leadership si spiritualitate”. 

platonice, in care raspunsurile au caracter critic sau interlocutiv. Elaborata de 
Gustav Heckmann, in zilele noastre, aceasta disciplina este cultivata in special in 
Germania, Olanda si Marea Britanie, dar si în Italia și in Statele Unite”. Concret, 
Dialogul Socratic își propune să atingă rezultate pozitive pe o temă prestabilită, 
discutată în cadrul unui grup nu mai mare de 12 persoane. Procedurile tehnicii sunt 
codificate, dar pot să difere într-o anumită măsură în funcție de context. Durata de 
desfășurare poate să oscileze între trei ore și trei zile, în timp ce filosoful are rol de 
„arbitru”, care impune respectarea regulilor jocului, sau de real stimulator 
al discuţiei. 

Interesante sunt şi practicile filosofice realizate în Olanda, unde Paul 
Wouters, în lucrarea sa publicată in Italia sub titlul La bottega del filosofo 
(Atelierul filosofului), foloseşte întrebări articulate în maniera dialogului socratic 
pentru a aborda chestiuni specifice legate de activitatea economică (ex: Cum pot 
obține o mai mare implicare socială în cadrul unei companii? Cum pot construi o 
punte între directorii şi colaboratorii mei?). Tot în Olanda, şi Ad Hoogendijk, autor 
al cărții Filosofie pentru manageri, a structurat consilierea filosofică pentru 
companii şi organizaţii în direcția eticii, cu scopul de a recupera propriile 
responsabilități din partea managementului. În plus, un alt olandez, Jos Kessels, 
propune abordarea socratică pentru a promova cooperarea şi creativitatea la locul 
de munca și detaliază procedurile Dialogului Socratic sub semnul clepsidrei, cu 
paşi, secvențe foarte precise. 

În sfârșit, şi rusul Boris Sedunov, în cartea Philosophy of Management, a 
prezentat filosofia ca model ideal pentru activitatea de o complexă elaborare la care 
trebuie să facă față un manager modern, care se confruntă cu diversitatea si 
complexitatea fenomenelor și cunoştinţelor. 


4. Consilierea filosofică individuală: un remediu împotriva „momentului 
nefericit” 


4.1 Să lăsăm filosofia să pună stăpânire pe noi 


Consilierea filosofică individuală este o activitate profesională în care 
filosoful se pune la dispoziţia persoanelor dispuse să înfrunte, cu spirit de cercetare 
şi confruntare prin dialog, probleme și chestiuni legate de propria viata. De ea, in 


12 Metodologia lui Lou Marinoff este caracterizată prin următoarele etape: alegerea 
subiectului; povestirea, de către fiecare participant, elaborând, fiecare după experiența sa concretă, un 
exemplu semnificativ pentru tema în discuţie; alegerea democratică, din partea grupului, dintre 
exemplele propuse, a unuia reprezentativ; interogarea, din partea grupului, a celui care l-a propus, cu 
scopul unei mai bune definiţii, definiția specifică şi explicită a temei, redusă la elementele sale 
esenţiale şi semnificative; verificarea ulterioară a definiţiei temei, aplicând-o altor exemple propuse 
initial pentru găsirea eventualelor incongruente; propunerea de noi exemple, cu scopul de a testa mai 
bine definiția obținută; utilizarea definiției obținute pentru a discuta aspecte secundare, eventual 
survenite în timpul dialogului. 

special, mă voi ocupa în aceste pagini, încercând sa sintetizez câteva puncte 
evidenţiate în cartea mea Vite contro vento. Consulenza filosofica individuale 
(Ipoc Path of Culture, Milano 2012), pentru a clarifica, în mare parte, cum s-o 
„practicăm”. 

Dar prima întrebare este: consilierea filosofică individuală se naște doar 
dintr-o exigență intelectuală? Persoanele care vin la consiliere filosofică sunt 
exclusiv intelectuali care doresc să discute despre chestiuni conceptuale și abstracte 
cu un filosof? Răspuns: aproape întotdeauna nu. Sunt persoane care suferă şi au 
probleme concrete. 

Moment nefericit, zicea Musil’. Moment de disperare, chiar. E adevărat, 
viata e neiertătoare uneori. Moment indisciplinat, nefericit... Te simţi ca într-un 
glob de sticlă din care poți să vezi lumea venind şi plecând fără sens și, mai ales, 
fără ca lumea să te vadă. Se întâmplă să te-agiti, să urli, să dai cu pumnii în geam, 
dar nimeni nu te-ascultă. Și atunci iti vine să declari terminată propria ta misiune 
pe pământ. Dar atunci de ce nu încercăm deja de acum să crestem spiritual şi 
moral? De ce, în furtuna vieţii, nu încercăm să folosim „înţelepciunea filosofică”, 
sau, ca s-o spunem în stil Achenbach — capacitatea de a sti să trăim? Un „a sti să 
trăim”, aş adăuga, nu atât de dificil, cu acea durere care împânzeşte această lume. 
Dimpotrivă, nu s-ar putea transforma această durere într-un demon aliat pentru a 
explora noi orizonturi, dorințe inedite, destinaţii încă negândite? De ce să nu 
recâștigăm o poziție demnă, dialogând filosofic? Toţi împreună, deoarece gândirea 
este un patrimoniu comun. Foarte preţios. Să lăsăm filosofia să pună stăpânire pe 
noi... Să lăsăm gândirea filosofică a lui Epictet, Marc Aureliu, Seneca, să treacă 
peste noi, invatandu-ne puterea graţioasă a lui Prosoche'5, care ne duce la o mai 
bună relaţie cu interiorul nostru. 

O altă chestiune este: o consiliere filosofică poate să rezolve nefericirea unui 
individ? Poate să-l conducă pe individ la bucuria pură de a trăi? Răspunsul este da, 
dar cu modalități total diferite de cele folosite în psihoterapie. Personal, trăiesc 
această meserie ca pe o profesie care are nevoie de vocaţie: un mod de a trăi 
avându-i la suflet pe ceilalți, încercând mereu să aduc persoana la starea de 
suficientă autonomie încât să abandoneze consilierea. După cum susține Ran 
Lahav, o practică filosofică nu are scopul de a rezolva problemele lumii, 
conducându-le în miezul simtirii comune, ci mai degrabă a deschide noi 
perspective de înţelepciune, mai bogate şi mai profunde, dar nu şi neapărat 
linistitoare’®, 


3 R, Musil, L'uomo senza qualità, vol. întâi, partea a doua, Torino, Einaudi, 1957, p. 390. 

14 G. Achenbach, Lebenskönnerschaft, Freiburg, Herder, 2001 (trad. it. Saper vivere, Milano, 
Apogeo, 2006). 

'S Din limba greacă, înseamnă „grija de sine”. Conceptul, introdus de stoici si, în special de 
Epictet în Manualul său, este atenție conştientă, re-focalizare pe sine, o readaptare a propriei rațiuni, a 
propriului mod de evaluare a realității. 

'© Ran Lahav, Reflection 1, 20 septembrie 2005, Philosophical practice: Normalization or 
inner transformation?, în http/www.ranlahav.net. trad. Contribuţie pentru o regândire critică a 
filosofiei practice. Prima parte: Reflecţii 1,2,3,4,5, asupra „Phronesis”, Anul IV, n.6, aprilie 2006. 

De cate ori — cu clientii mei — s-a pierdut pe drum problema de la care s-a 
pornit... Sau mai mult, s-a transformat în altceva. Poate că ne-am întors la punctul 
de plecare, de unde s-au născut toate strategiile noastre de supravieţuire. lar asta 
pentru că terenul consilierii filosofice este libertatea. Sau posibilele infinite 
posibilităţi de cercetare ale filosofiei. În cadrul consilierii filosofice, asistăm la 
punerea în scenă și la aventuroasa experiență a dialogului, a incertitudinii şi 
precaritatii vieţii, care deseori nu urmărește marile întrebări ale filosofiei, A Fi, A 
Deveni, Dumnezeu, Sufletul, Trupul. Nicio cunoaştere absolută, ci doar întrebări 
ad infinitum pentru a deschide spaţiul posibilului, al bizarului du-te-vino al vieţii. 
Niciun gând gândit odată pentru totdeauna, niciun concept cristalizat, nicio limită. 
Doar conştientizarea schimbării, luând treptat existența, originea noastră. Si 
confruntându-ne de asemenea cu furtuna, nerespingând tragicul, neascunzându-ne 
de umbrele sau impuritatile vieţii, nepretinzând a se ajunge la o metafizică 
optimistă cu orice pret, ci mai degrabă incredintaéndu-ne instanţei propriei rațiuni, a 
acelui Sâpere aude kantian: a avea curajul să te foloseşti de propria-ti ratiune! ”. 

Dar neliniştea de a se pune — cu raţiunea — în fata marilor întrebări 
existenţiale „Cine sunt? Către ce mă îndrept? Care este misiunea mea? Sunt mai 
puternic decât destinul meu? Ce este dincolo de moarte? Va reuși iubirea să 
învingă ura?”, consilierea filosofică nu are pretenţia de a o înlătura. Nimic nu este 
înlăturabil, eventual totul este predispus transformării, poate a unei momentane 
„puneri în paranteză” cu scopul descoperirii unei noi semnificaţii... 

Seneca’? ne învaţă: „În continuare iti voi explica mai atent cum tot ce pare că 
se termină, de fapt se schimbă. Suntem făcuţi să ne întoarcem, şi de aceea trebuie 
să ieşim din viaţă senini. Observă cursul lucrurilor care se întorc la ele însele: vei 
vedea că nimic în această lume nu se stinge, ci, în mod alternativ, decade și renaşte. 
Vara s-a sfârşit, dar anul viitor o va readuce cu el; iarna s-a terminat, o vor readuce 
lunile care-i corespund; noaptea a ascuns soarele, dar în curând ziua o va alunga la 
rândul sau. Astrele refac în drumul lor spaţii deja parcurse; în mod continuu, o 
parte din cer se înalță, o parte se scufundă”. 

Întorcându-ne la Musil, momentul actual e moment de aşteptare, nerăbdător, 
indisciplinat, nefericit... Dar este tot ce avem şi putem încerca să-l transformăm 
încrezându-ne în filosofie. Fiecare consultant, la un moment dat, vede zidurile 
lumii deschizându-se, întrevede propria capacitate de a fi liber alături de fiorul din 
fata universului, din fata acelui spaţiu imens care este propria autonomie. Dar acel 
fior este începutul drumului exaltant al cunoaşterii. Să ne gândim la cuvintele lui 
Goethe (Faust, 6272): „Freamătul este partea cea mai bună din om. Cu cât lumea îl 
face pe om să plătească mai scump această emoție, el simte mai profund şi cu extaz 
această realitate prodigioasă”. 


17 Immanuel Kant, Risposta alla domanda che cos’é l’illuminismo? In Id., Stato di diritto e 
societă civile, Roma, Editori Riuniti, 1982, p.113. 
18 Seneca, Lettere a Lucilio, Libro IV, 11. 

Afirmand că filosofia se naşte din uimire, Aristotel vrea probabil să spună ca 
ea se naşte din teroarea provocată de imprevizibilitatea a ceea ce va deveni viața? 
Cunoscând „cauzele” devenirii, filosofia face previzibil imprevizibilul, îl introduce 
în explicația stabilă a sensului lumii si apoi pregătește remediul împotriva terorii 
vieții . Durerea şi minunea sunt experiențele prin care filosofia, exercitând forța 
gândirii, construieşte cunoașterea, fără alt scop decât acela de a cunoaște. Filosofia, 
în această viziune, ar fi îndreptată spre o direcţie, la prima vedere, contradictorie: 
episteme”, adevăr incontestabil care intenţionează să dezvăluie sensul si originea 
devenirii si, în același timp, analiza lucidă a imprevizibilitatii extreme a devenirii, a 
extremei imposibilitati de a anticipa, printr-o lege neschimbabilă, devenirea lumii. 
Cert este că, în momentul în care ne întrebăm, exact în acel moment se naște 
filosofia. Şi câte persoane mergeau la Socrate şi întrebau, căutau un remediu pentru 
nelinistea lor? În dialogul socratic, in cele din urmă — după un lung si întortocheat 
drum spiritual — se ajunge mereu la a se da socoteală despre sine, despre propria 
existență. Filosoful nu îl învaţă, în acest dialog, ci mai degrabă îl obligă pe 
interlocutor să se observe cu atenție, având grijă de sine, ocupându-se de propriile 
progrese interioare, de propriile involutii sau superficialitati. $i vorbind cu propriul 
interlocutor: ,,...voi obţine beneficiul maxim încercând să-l conving să se preocupe 
mai puţin de ceea ce are decât de ceea ce este, pentru a deveni excelent şi înțelept, 
atât cât este posibil”. Socrate îl constrânge, de exemplu, pe Alcibiade să-și 
mărturisească lui însuşi propriile lipsuri până ce se observă cât mai rar posibil 
comportamentul din trecut. La fel și Aristofan — poate influenţat de practicile 
socratice — spune: „Meditează acum şi concentrează-te profund cu toate mijloacele, 
înfăşoară-te în propria-ti ființă și concentrează-te. Dacă întâmpini vreo greutate, 
îndreaptă-te spre un alt punct... Nu-ţi conduce mereu gândul înspre tine însuţi, ci 
lasă-ţi mintea să-și ia zborul prin aer, ca un scarabeu legat cu un fir de picior.””. 
Si dialogul cu sine însuşi e un fior, la deschiderea unui spaţiu interstelar, a sensului 
propriei vieți pe Pământ. A fi conştient că destinul uman poate fi stăpânit 
înfruntând piedicile cu rațiunea liniştită, evitând autoapărarea inutilă şi relicvele 
prejudecatilor trecutului. Fără filosofie, sufletul e bolnav. Filosofia ne învaţă să 
acționăm, nu doar să vorbim si să argumentăm, si pretinde ca viata să nu fie in 
discrepanta cu cuvintele. lar Seneca: „De ce vrem să ne păcălim? Răul nostru nu 
vine din afară: este înăuntrul nostru, în adâncul măruntaielor noastre şi, de aceea, 
este dificil să ne vindecăm: ignorăm că suntem bolnavi”. Prin urmare, filosofia ne 
ajută să ne corectăm pe noi înșine, fără îndoială, întrucât ne duce spre un bine pe 


' În istoria civilizaţiei occidentale, filosofia, tocmai fiind contemplatie pură şi dezinteresată a 
„cauzelor” devenirii, a fost primul instrument cu care omul din Occident a satisfăcut propriul său 
interes: eliberarea de sub teroarea vieţii. Un alt mare remediu a devenit ştiinţa. 

% Ca și la Platon, şi pentru Aristotel episteme reprezintă forma de cunoaştere cea mai sigură și 
cea mai reală, opusă opiniei. 

*! Platon, Apologia lui Socrate, 36b-c. 

22 Aristofane, Nuvole, 700-6; 761-63 (trad. fr. Van Daele modificată); în Aristophanes, ed.V. 
Coulon e H. Van Daele, Paris, Les belles Lettres, 1948-58. 

3 Ibidem, Cartea V, 4. 

care il avem pentru totdeauna: virtutea. Jar de virtute nu ne dezvatam. Aceasta 
corespunde starii noastre naturale, firesti, in timp ce viciile sunt ostile si negative. 
Filosofia înseamnă căutarea virtuţii, iar această căutare se face prin virtutea însăşi; 
virtutea nu poate să existe fără cercetarea de sine, nici cercetarea virtuții fără 
virtute. Filosofia în același timp este teoretică și practică: observă și în acelaşi timp 
acționează. Însă filosofia nu trebuie practicată cu insolenta și aroganță — un sfat 
întelept, cel al lui Seneca. Filosofia ajută la înţelegerea lumii. Am spune ca Lahav: 
„O mai bună înţelegere a viziunii tale asupra lumii, adică a lumii în care te concepi 
pe tine însuţi şi mediul tău, iti va deschide probabil noi moduri de a te raporta la 
tine însuţi si la lumea înconjurătoare”. Aproape o transformare, o schimbare de 
viziune asupra propriei vieţi şi a vieţii ceolorlalti, concentrat pe atenţia către sine, şi 
supraveghind asupra unui fel de virtute cosmică. Vieti în bătaia vântului, mereu 
puse la încercare, dar ca nişte faruri curajoase în furtună, care înfruntă mări agitate 
şi vânturi puternice. 


4.2 Domeniul consilierii filosofice și al consilierului filosofic 


Formulat în foarte scurtă sinteză, domeniul specific al consilierii filosofice 
este constituit din aprofundarea, explicarea și interpretarea sensului vieții si 
existenţei individuale ca atare, și anume în totalitatea sa fenomenală şi în devenirea 
sa. Este o acţiune filosofică ce lucrează cu concepte şi idei, bazându-se pe 
presupunerea că, deseori, neplăcerile depind de o viziune distorsionată a realităţii. 
Consilierea filosofică procedează încercând să înţeleagă care sunt presupunerile pe 
baza cărora o persoană şi-a construit propria viata: credințe, obiceiuri, dureri, 
talente, dorinţe, idei despre sine şi despre lume, despre sensul devenirii şi despre a 
fi om în cadrul unui polis, despre locul său concret, unde lucrează, unde îşi exercită 
dreptul de cetăţean, unde își formează o familie... Pe scurt, pe ce presupuneri şi-a 
bazat stilul de viata, filosofia sa, epistema sa. Fiecare, precum Atlas, poartă în spate 
ori bolta cerească, ori globul pământesc, în funcție de propria viziune asupra lumii, 
şi e necesară reinterpretarea când aceasta devine mai mult o greutate decât o 
cucerire sau o busolă. La asta folosește filosofarea. La asta folosește consilierul 
filosof, care-l susține pe client în a-şi clarifica viaţa, în a lucra cu metode proprii 
pentru a îmbunătăţi calitatea vieții sale. Pentru a se simţi „semnificativ”. Unul 
dintre lucrurile fundamentale ale teoriei si practicii logoterapeutice elaborate de 
Viktor Frankl” este că persoana, pentru a fi în totalitate ea însăşi, trebuie să dea 


?4 Ran Lahav, Comprendere la vita, Milano, Apogeo, 2004, pp. 20-21 

25 Opera sa, Ein Psychologe erlebt das Konzentrationslager (tr. italiană Uno psicologo nei 
lager), povesteste despre deportarea lui si despre observatiile despre forta vointei demonstrata de cei 
care reuşiseră să găsească un sens existenței lor. A se vedea Viktor Emil Frankl, Uno psicologo nei 
lager, ,,prefata” de G.W. Allport, G.B. Torello si G. Marcel, Milano, Ares, 2007. Exercitiul „lagărele 
mele” invită persoana să-şi descopere resursele chiar şi în situaţii limită caracterizate de extrema 
suferință (Viktor Frankl, ca evreu, fusese deportat la Auschwitz, iar acolo experimentase posibilitatea 
de a găsi scopuri şi valori, deci sens, în ciuda condiţiilor limită din punct de vedere material şi psihic), 
la fel ca şi consilierea filosofică. 

satisfactie vointei sale de sens, care se satisface tocmai cand persoana se 
concentrează şi urmăreşte scopuri si valori ale existenţei sale și se proiectează, se 
transcende, dând sens existenţei sale. Motivația principală a omului nu este, cum 
spunea Freud, principiul plăcerii sau puterea, ci „dorința de semnificaţie”. De la 
aceste premise răsună alte cuvinte sugestive, ale lui Frankl: „Ce este, deci, omul? 
Noi l-am cunoscut poate mai bine decât orice altă generaţie precedentă; l-am 
cunoscut în lagărele de concentrare, într-un loc în care era pierdut tot ce se avea: 
bani, putere, faimă, fericire; un loc unde rămânea nu ceea ce omul poate avea, ci 
ceea ce omul trebuie să fie; un loc unde rămânea doar omul în esenţa sa, consumat 
de durere şi purificat de suferință. Ce este, așadar, omul?, să ne întrebăm din nou. 
Este o ființă care decide mereu ceea ce este”. 

În acest proces, consilierul filosof nu este neapărat chemat să îmbunătăţească 
lucrurile sau să ajute la eliminarea problemelor, ci mai degrabă sa le facă înțelese în 
complexitatea lor. Este o ocazie — consilierea filosofică — pentru a reintra în joc şi pentru 
a-ți planifica propriul viitor, refuzând bigotisme de orice fel, de la cel cultural la cel 
religios, la obiceiuri şi la stil de viaţă. Un a fi în lume care repune în joc toate resursele 
noastre latente, de multe ori necunoscute. O revedere, o revizitare a propriei vieți, a 
propriului „cerc vicios”, găsind o ieşire spre extern, spre emoția lumii, în afara 
peşterii lui Platon. 

Un fel de proces circular, în care omul înaintează si, la un moment dat, 
găsește o ieşire înspre exterior; o ieşire din cercul vicios, care nu înseamnă neapărat 
rezolvarea problemei. O ieşire care prinde formă și voce și care îl conduce pe client 
la a se întreba: „Asta e toată viata mea? N-ar trebui să mai fie ceva în plus? Viaţa 
mea n-ar putea să fie mai bogată, mai măreață, mai profundă decât este??””. E o 
voce interioară care apare în cotidianul nostru şi care ne face să intuim existența 
posibilă a unui alt fel de a fi. De cele mai multe ori, când o persoană cere consiliere 
filosofică şi începe acest parcurs, nu ştie unde va ajunge, este împinsă de starea de 
rău, de teamă că nu va putea ieşi la lumină... De multe ori merge la un consilier 
filosofic pentru că se simte ca un nimic, un nimic dens și inexistent, ca şi cum ar 
avea un revolver la tâmplă. Provocarea este îmbunătăţirea propriei persoane până la 
înlocuirea acelui revolver atintit metaforic la tâmplă, cu un scop în viata. Cu o 
misiune stringentă. O misiune care ar putea elibera persoana de crăpături înguste si 
întunecate, pentru a putea avea o viata deplină. Asa cum ne învățau stoicii și Marc 
Aureliu, în special, care îşi dorea o viață în acord cu /ogos-ul cosmic. Pentru 
aceasta, trebuie să medităm, să reflectăm, să ne construim un fel de cetate 
interioară care să nu fie afectată de furtunile vieţii. Nu lucrurile tulbură sufletul, ci 
mai degrabă sufletul însuşi este acela care introduce în lucruri propriile nelinişti şi 
propriile tulburări. Nu lucrurile modifică sufletul, ci sufletul însuşi, dacă vrea, 
poate să modifice lucrurile, valoarea lor: „Dacă te întristezi pentru un lucru 


26 Viktor Emil Frankl, Homo patiens. Soffrire con dignita, a cura di E. Fizzotti, Brescia, 
Queriniana, 2007. 
27 Ran Lahav, Oltre la filosofia. Alla ricerca della saggezza, Milano, Apogeo, Milano, 2010, p. 9. 


276 Nicoletta Poli şi Barbara Beonio Brocchieri 


exterior, nu acel lucru te tulbură, ci felul cum îl percepi”**. Ca în scrierile lui Marc 
Aureliu, unde există o legătură structurală precisă, o cheie sistematică ce constă în 
unele reguli de viata referitoare la trei tematici diferite, la fel şi în consilierea 
filosofică, punctele de legătură ale vieții asupra cărora trebuie să reflectăm sunt: 
raportul dintre individ şi propria gândire, raportul omului cu devenirea lumii şi a 
naturii, raportul dintre individ şi alti oameni. Sunt tematici înalte, dar înalt trebuie 
să fie — după modesta mea părere — obiectivul unui filosof consilier, care, deşi se 
pretează, uneori, să rătăcească pe teritorii simple sau — din contră — periculoase și 
complexe, trebuie să ţină mereu cont de un singur și unic lucru: filosofia. Este legat 
de avertismentul: ,,...Pastreaza-te simplu, bun, pur, serios, fără înflorituri, prieten 
al dreptăţii, pios, binevoitor, afectuos, tenace în a-ţi face datoria. Luptă pentru a 
rămâne exact asa cum a vrut să te facă filosofia.” 


oe 


4.3 Câteva îndrumări si instrumente pentru practicarea consilierii filosofice 
individuale 


4.3.1 Jurnalul de bord 


În decursul anilor mei de activitate, am elaborat un jurnal de bord care a dat 
viata unor îndrumări utile în cadrul acestei discipline. Acestea sunt bazate pe 
următoarele principii: a) punerea în aplicare a unei constante şi extreme deschideri 
mintale şi flexibilitati; b) referirea constantă la corpusul tradiţiei filosofice; 
c) conştientizarea faptului potrivit căreia consilierea filosofică nu este o terapie 
concepută pentru a investiga realitatea psihică a individului, dar susține persoana 
într-un proces de emancipare a sa, a viziunii sale asupra lumii și a dimensiunii 
etico-morale; d) convingerea legată de consilierul filosofic care dialoghează de la 
egal la egal cu o alta persoană cu gândire liberă, neacceptând construirea unui 
concept pe „principiul autorităţii” (teorii preconcepute, prejudecăţi, clişee comune 
acceptate fără critică); e) convingerea că ascultarea filosofului se exprimă mereu 
printr-o atitudine deschisă, niciodată acuzatoare sau „clasificatoare”, care taxeaza; 
f) convingerea că prin consilierea filosofică o persoană trebuie susținută într-un 
proces în care isi redobândeşte încrederea în sine şi în modul în care se recunoaște 
ca parte activă. În termeni mai generali, ,,...ceea ce caracterizează această disciplină 
este faptul că nu subiectul este în centrul investigaţiei, ci aceasta se lărgește — 
ideal, dar şi intenționat — spre totalitatea existenţei. Subiectul însuşi isi găsește 
sensul (...) propriu prin intermediul transcenderii propriei subiectivitati şi 
repozitionarii sale într-o obiectivitate construită intersubiectiv cu consilierul, și prin 


intermediul său, cu tradiţia gândirii filosofice — ideal cu omenirea întreagă”. 


28 Pierre Hadot, La cittadelle interieure. Introduction aux Pensées de Marc Aurel, 1992; în 
Marco Aurelio, Pensieri, Prezentarea lui Giovanni Reale, V&P, 1996, p. X. 

2° Marco Aurelio, I Pensieri, VI 30, 1-3. 

30 Neri Pollastri, Consulente filosofico cercasi, Milano, Apogeo, 2007, p. 33. 

În acest cadru conceptual, „problema” şi/sau disconfortul consultantului nu 
este văzută ca expresie a unui dezechilibru psihologic, asupra căruia trebuie 
intervenit, ci mai degrabă ca o expresie a propriei sale filosofii de viata, câteodată 
distorsionată sau în distonie cu propria personalitate şi propriile valori dorite. Doar 
operând în acest mod, filosoful consilier poate să stimuleze consultantul să devină 
conştient de ceea ce a scris Schopenhauer: „Dacă uneori m-am simţit nefericit, s-a 
întâmplat mai mult din cauza unei greșeli de identitate, une meprise, m-am crezut o 
altă persoană fata de ceea ce sunt”. 

Pe scurt, ,,...Consilierul şi consultantul gândesc împreună, dialogând, dar 
consilierul este un individ cu propria lui poveste, cu propria lui experienţă personală, 
cu propriile preconceptii şi prejudecăţi, şi tocmai de aceea el trebuie să-şi 
interogheze propria conştiinţă critic şi constant, păstrând o atitudine 
fenomenologică. Este esențial, prin urmare, ca filosoful să-şi păstreze o atitudine de 
epoche“?, astfel încât situaţia să poată fi delimitată și reală, ca o privire fixată 
asupra obiectivului, fără conditionari sau prejudecăţi anticipate. Pe scurt, să fie 
ceea ce se numeşte un dialog exigent”. În acest fel, se poate oferi o consiliere 
neîndoctrinantă susținând persoana în a aprofunda propria poziţie etico-filosofică”*; 
un dialog solicitant, așadar, în care nu realitatea psihică este cea vizată şi analizată, 
ci realitatea etico-morală: aceasta mi se pare cea mai evidentă diferență între o 
consiliere filosofică şi o psihoterapie sau o consiliere psihologică. 

O altă chestiune de bază a consilierii filosofice este legată de faptul că 
filosoful trebuie să aibă obiectivul de a-l pune pe client în situaţia de a reflecta 
asupra produselor propriei gândiri, de a reuşi să facă un fel de autoinvestigatie 
filosofică, în care persoana își depăşeşte propriile preocupări egocentrice şi 
propriile interese personale, pentru a se deschide către orizonturi infinite de 
potențială înţelegere a bazelor existenţei noastre. 

Personal, întotdeauna mi s-a părut că efortul uriaş de a ne implica în gândirea 
filosofică ar rămâne prea superficial, dacă nu ne ajută să trăim o viaţă senină şi 
demnă. Filosofia practică, chiar dacă este filosofie, şi având, aşadar, în vedere 
adevărul, ar fi inutilă, după Aristotel, dacă în afară de a determina conceptual ce 
sunt binele gi virtutea, nu ar ajuta şi la obţinerea unei vieţi bune şi virtuoase. Dar ce 
este o viata fericită? Fiecare ființă omenească, ne spune Aristotel, simte fericire 
îndeplinindu-și propriul său rol, exercitându-şi propriile potentialuri şi capacități. 


3! A. Schopenhauer, L ‘arte di conoscere se stessi, Adelphi, 2003. 

32 În fenomenologia husserliană, epoché, o suspendare a judecății, e un act liber, voluntar al 
subiectului menit nu să nege lumea sau să afirme dubiul ontologic al scepticilor, dar pentru a „pune în 
paranteze” atitudinea naturală şi tot ceea ce aceasta cuprinde sub aspectul ontic, adică întreaga lume 
naturală care, în mod constant, este „aici pentru noi”. Husserl, prin această tehnică de suspendare, 
înțelege împiedicarea în propriile analize a oricărei abordări experientiale a realului „într-un sens naiv si 
direct”. A se vedea E. Husserl, Idee per una fenomenologia pura e per una filosofia fenomenologica, 
trad. de E. Filippini, Torino, Einaudi, 1965, pp. 65-67. 

3 P, Cattorini, Bioetica clinica e consulenza filosofica, Milano, Apogeo,2008, p. 3. 

4 Ibidem, p. 49. 

M-a uimit mereu ca aceasta definitie a fericirii ar putea fi usor de tradus cu alta 
expresie: realizarea de sine. lată cum consilierea filosofică se întoarce astfel la etica 
aristotelică, ce consideră virtutea etică adevărata jumătate, armonia între exces şi 
lipsa. Curajul, de exemplu, este calea potrivită dintre lasitate si prea mult curaj. Si 
ne oferă un minunat scenariu al diferitelor virtuţi etice: dreptate, curaj, temperare, 
moderare, generozitate, liberalitate... galeria de eroi şi de portrete din epoci trecute? 
Elemente de perturbare în epoca contemporană? Fie. Sunt convinsă, referitor la 
consilierea filosofică, că aceasta trebuie să aibă ca principală referință temporală, 
viitorul. 

De asemenea, nu cred într-o disciplină impusă de ideea că clientul va trebui 
să se schimbe în totalitate, va trebui să-şi schimbe obiceiurile, va trebui să devină 
altceva... S-ar putea întâmpla, e adevărat, dar ar fi oricum urmare a unui proces de 
evoluţie a clientului care, reflectând, examinandu-si viata în profunzime, 
identificând valorile şi sensul pe care se bazează, va putea realiza o schimbare în 
gândire, care va influenţa, desigur, modul de viata. Într-o ipoteză mai bună, viata se 
va schimba într-o viață bună, într-un trai filosofic. 


4.3.2 O metodă pentru criză 


Termenul-metodă este folosit în special pentru a indica un subprogram 
asociat unei clase care reprezintă, în general, o operațiune care poate fi efectuată pe 
obiectele reprezentative ale acelei clase. Acesta de obicei îmbracă forma unei 
succesiuni de instrucţiuni scrise pentru efectuarea unei acțiuni determinate, 
eventual pe baza unui set de parametri. Dar în filosofie cum poate fi proiectată o 
metodă? 

Descartes, în Discurs asupra metodei”, ne furnizează câteva indicaţii despre 
ideea de ştiinţe conectate între ele. Iar filosofia le poate îmbina. Dar cealaltă 
învățătură a lui Descartes este să nu ne lăsăm niciodată convinşi decât de dovada 
dreptăţii noastre. Nu se poate construi propria ştiinţă si viata pe precar, trecător, pe 
cărămizi care se sparg şi se rup. Ori de câte ori cunoașterea devine precară şi dubiul 
devine absolut, va trebui să se reia firul discursului, al dialogului. Similar este 
modul de a proceda al consilierii filosofice, unde travaliul gândirii urmează un 
traseu unic: acela de a trebui încontinuu să distrugem false credințe şi cunoașteri 
precare, acela al continuării benefice a crizei. Nu întâmplător, etimologia 
termenului criză (din limba greacă krisis, derivat din verbul krino) ne trimite la 
dubla semnificație de despărţire şi alegere/decizie/judecare. Criza rupe, separă, 
semnalează o schimbare drastică (pozitivă sau negativă) între două faze diferite, dă 
alternative foarte clare care necesită o decizie fermă şi capacitatea de a alege 
momentul potrivit pentru a acționa. De aici provine semnificaţia originală a 
termenului, înrădăcinat în medicina hipocratică, ce vede criza ca pe o „însemnată si 
neprevăzută schimbare, în sens favorabil (sau și nefavorabil), care apare într-o 


35 Rene Descartes, Discorso sul metodo, trad. G. De Lucia, Armando Editore, 1999, p. 9. 

boală; etapă decisivă, care coincide cu căderea bruscă a febrei” (Salvatore 
Battaglia, Grande vocabolario della lingua italiana). Criza este deja un cuvânt- 
cheie al prezentului nostru, o categorie discursivă şi interpretativă pe care nu o 
putem ocoli: sălăşluieşte în limbajul noastru cotidian, modelează percepția noastră 
asupra lumii, pătrunde în fiecare interstitiu al vieților noastre. Si atunci, dacă o 
metodă trebuie să se adapteze unei clase, această clasă este criza. Si atunci, dacă 
trebuie să caracterizăm o metodă, aceasta nu poate decât să se inspire să nu 
demonizeze criza, ci să o folosească ca pe o oportunitate. Și dacă un set de 
parametri pentru a o analiza există, aceştia sunt supuși oricum continuu unei munci 
carteziene de analiză prin ştiinţa care unifică toate celelalte ştiinţe (filosofia), o 
muncă ce ne va face încontinuu să ne minunăm. Pe scurt, o metodă ca bază pentru 
variatiuni, chiar ca ale muzicii. Unii își amintesc cu siguranță de Brian Eno”, care, 
prin muzică, caută structuri minimale, lente şi graduale, umile şi solemne: din care, 
de fiecare dată, introduce o notă nouă, iar bucata muzicală, la sfârşit, devine 
altceva. În consilierea filosofică, o notă nouă — minimală si improvizată — va fi 
introdusă încet-încet, dialogând, pentru a ajunge, la sfârşit, la o lucrare muzicală 
diferită, nu lipsită de schimbări emoţionale, critice, dar reglată de un intelect atent, lucid. 
Nu există o metodă unică la care să se poată referi consilierii filosofici, si în 
ceea ce mă priveşte, pot doar să spun că utilizez, cum spuneam, un jurnal de bord, 
care îmi permite să navighez în marea largă împreună cu clientul, cu un fel de kit 
compus din harta nautică, busolă, altimetru, sextant, binoclu, radar, sonar şi 
anemometru, astfel încât să pot manevra cu seninătate cârma în mijlocul furtunii, 
pentru că, aşa cum a scris Seneca, „Nu există vânt favorabil pentru cine nu ştie spre 
ce port se-ndreaptă”. Aceasta nu înseamnă că trebuie să se ştie şi să se meargă într-un 
port dinainte stabilit, nici că instrumentele folosite sunt suficiente pentru a înfrunta 
marea cu adâncurile ei. Pentru că, într-adevăr, despre o mare este vorba, o mare 
largă şi deseori furtunoasă, care prevede nu doar un mod de acţiune, să spunem aşa, 
tehnic-profesional, dar si curaj, ingeniozitate, capacitatea de a asculta activ, 
abilitatea de a fi căpitani intelepti, temperati, dar temerari, iscusinta de a se 
amesteca şi de a sta totodată deoparte, de a transmite o serioasă vitalitate, voiosie, 
inclusiv priceperea de a te juca cu întunericul și problematicul... Şi ar mai fi o listă 
interminabilă. Dar care sunt cele mai bune obiective? Şi cu ce pradă ne întâlnim? 
Orice pradă întâlnim, va trebui să folosim o sensibilitate deosebită pentru a găsi şi a 
valoriza resursele, „perlele” care există in orice ființă umană. A găsi și a valoriza 
perlele, în procesul filosofic, este un angajament reciproc atât pentru consilierul 
filosofic, cât şi pentru client. lar perla nu e neapărat o iluminare sau o credință 
depăşită, ci simpla înţelegere că o viziune deformată a lumii, şi nu „ceilalți” este 


* Brian Peter George St. John le Baptiste de la Salle Eno, mai bine cunoscut ca Brian Eno 
(Woodbridge, 15 mai 1948), este un compozitor, muzician, producator de discuri şi teoretician 
muzical britanic. Supranumit „strategul oblic”, îi place să se numească un „muzician nonmuzician”. 
Cartea sa manifest este intitulată Music For Non-musicians. Din Wikipedia, enciclopedia online liberă. 

cauza unor ,,neplaceri”*’ din anumite situaţii nefericite ale propriei existente. Cum 
bine scrie Schuster, consilierul filosofic nu încearcă să „vindece”, ci face în asa fel 
încât „să se găsească de la sine propria sănătate”"*. E ca şi cum ar recupera o lipsă 
de centrare, de pierdere a sensului vieţii. Dar se începe, subliniez, de la 
conştientizarea faptului că ne putem scrie, din nou, propria biografie. De multe ori 
cu durere, cu greu. Aşadar, a trăi nu mai înseamnă a broda cu opiniile altora”, ci „a 
se crea”, având curajul de a naviga în străfundul obscur al propriului suflet. 
Introducând astfel în dialog, în mod delicat, dar sigur, mereu o notă nouă, un acord 
inedit. Dar înainte de a face asta, e nevoie, să spunem așa, de crearea partiturii 
muzicale, iar aceasta nu se poate face fără a se da frâu liber povestirii clientului. 
Personal nu sunt adepta stadiilor şi a fazelor, dar consider că ceea ce descrie P. 
Raabe ca Stadiul 1“ — liberă fluctuatie — este în ton cu ceea ce eu consider element 
caracteristic al primei şedinţe cu clientul, sau prima abordare în care se stimulează 
persoana să fluctueze în trăirea sa liberă. De aici începe „familiarizarea” cu libera 
fluctuatie autobiografică a clientului, în care ascultarea este maieutică, nu 
acuzatoare, ci deschisă, empatică. Este o ascultare activă — pentru filosof — 
susținută de o puternică stare de spirit pentru înțelegerea substratului cuvintelor, 
lacrimile ascunse, furia surdă, confuzia, stânjeneala... Şi începe înţelegerea, 
învățarea. Cunoaşterea. După cum scrie Anette Prins-Bakker, învăţarea este un 
obiectiv important al consilierii filosofice: „Scopul principal nu este satisfacerea 
dorințelor clienţilor — un răspuns pentru întrebări, o soluţie pentru problemele lor, 
salvarea căsniciei —, ci mai degrabă dezvoltarea capacităţii lor de a-şi formula 
propriile întrebări, de a-și analiza problemele și de a sti cum să se comporte în 
căsnicie... Presupunerea mea este că fericirea nu cere eliberarea de probleme, ci 
mai degrabă conştientizarea că este posibil să le facem fata*"”, 


4.3.3 Instrumentele euristice 


Dialogul filosofic constă, deci, în întrebări şi răspunsuri supuse procesului de 
justificare și argumentare. Să ştii să argumentezi înseamnă să ştii să filosofezi. Dar 
rațiunea, de una singură, nu aduce rezultate în consilierea filosofică. Pentru a 
răspunde bine întrebărilor, precum şi pentru a argumenta, este nevoie de Jogos 
(rațiune), dar şi de ethos (caracter) şi pathos (emoție, pasiune). Și atunci, de ce să 
nu utilizăm si poezia și retorica, discipline cheie în a demonstra puterea cuvântului 
şi a argumentării? Retorica apare în Sicilia cu experţi în persuasiune (Corace si 
Tisia), iar primele genuri retorice au fost cel judiciar si cel politic. Cu Empedocle 


a Conceptul de „malpasso” este indicat de Eckart Russhmann in Foundation of Philosophical 
Counseling, in Inquiry, vol. 17, n. 3, 1998, p. 6. 

38 Shlomit Schuster, The practice of Sartres’ Philosophy, pp. 101-102. 

3 F, Pessoa, I libro dell’inquietudine, p. 48. 

“0 Peter B. Raabe, Teoria e pratica della consulenza filosofica, în op. cit., p. 144. 

+ Anette Prins-Bakker, Philosophy...., p. 140. 

din Agrigento $i apoi cu Gorgias s-a format al treilea gen de retorică, cel epidictic, 
concentrat in primul rand pe figurile retorice provenite din poezie si din epica 
(asonante, rime, joc de cuvinte, perifraze, metafore etc). Retorica devine o forma 
de filosofie care înlocuiește criteriul adevărului cu cel al plauzibilului şi al 
persuasivului. O persuasiune care nu vizeaza manipularea mintilor, ci mai degraba 
are ca scop rafinarea propriei arte de a vorbi, intonând cuvintele cu gândirea. La fel 
ca dialectica, într-o oarecare formă, retorica contribuie la a face cunoaşterea să 
devină un patrimoniu comun al tuturor oamenilor. Retorica este dreptul de a 
descoperi mijlocul de persuasiune pentru fiecare subiect. (Aristotel, Retorica, 
1,2,1355b). Ea lucrează cu ethos (costume, moduri de comportament ale 
persoanelor) si pathos (emoție). Dialectica si retorica nu sunt separate de filosofie, 
pentru că în filosofie îşi găsește loc şi invenţia, ars inveniendi. Retorica devine 
astfel un instrument de dialog inventiv și creativ în filosofie. Este arta inventivitatii 
prin intermediul unor posibile căi de reconstruire a viziunilor asupra lumii. Şi apoi 
de ce să nu utilizăm şi poetica? Poezia are o mare putere evocativă, are in ea 
anumite calități ale muzicii şi reușește să transmită emoţii și stări sufletești într-o 
manieră mai evocativă decât o face proza. O poezie nu are o semnificaţie în mod 
necesar şi cu adevărat completă ca un fragment de proză sau, mai bine, 
semnificaţia este doar o parte a mesajului transmis când se citeşte sau se ascultă o 
poezie; cealaltă parte nu este verbală, ci ţine de emoţii. Poezia a apărut înaintea 
scrisului: primele forme de poezie erau orale, ca şi anticul cântat fără rimă al 
țăranilor si povestirile naratorilor. În ţările anglo-saxone, transmiterea orală a 
poeziei era foarte întilnită, chiar și până în ziua de azi. Ulterior, aceasta a fost 
acompaniată de liră, un instrument muzical des folosit în acea epocă. Frecvent se 
face referire la poezie ca la un joc lingvistic. Ideea poeziei ca joc lingvistic este 
corectă, dar ar trebui să adăugăm că poezia are a face cu realul, care nu este 
conceput în actul oglindirii sale, ci în invenţia sa, în negația sa care se referă la 
întreaga sferă a realităţii. Poezia reprezintă într-adevăr un cerc complet al 
limbajului. Poezia este frecvent foarte aproape de eros. Uneori este chiar eros-ul în 
concepţia sa greacă, adica violenţă, prejudiciu. Eros e un demon care cade în viata 
oamenilor, care le distruge, care le devastează. Depinde apoi de noi să reuşim să 
imblanzim această forță... Îndrăgostitul este un fel de posedat, de demonizat. Acest 
lucru ni-l spune poezia, iar demonizatul se priveşte ca într-o oglindă. Reflectându-se, 
rationand, câteodată se linişteşte... Poezia este curativă, poezia are grijă de omul 
care se bâlbâie, care nu știe să folosească cuvintele, poezia grăiește şi scoate la 
iveală sufletul. Să ne amintim, de asemenea, că filosofia a fost cea care a ieșit în 
întâmpinarea poeziei. Mai mult decât critica literară, interpretarea filosofică a fost 
cea care a stabilit legatura cu poezia. Întrebările pe care filosofia le adresează 
poeziei sunt întrebări despre destin, despre tragedii, despre sensul vieții. Este 
concretul a ceea ce am trăit. Filosofia şi poezia sunt amândouă în vâltoarea vieţii, 
în rătăcirea ei infinită, după cum scrie Deleuze. Si se întâlnesc în abordarea 
sensului vieţii, ca nişte drumeti pierduţi prin pădure. Pentru a se arunca împreună 
în profunzimea vieții. 

Pornind de la această premisă, instrumentele euristice folosite în consilierea 
mea filosofică merg în direcţia indicată mai sus. Acestea — prezentate amănunţit în 
cartea publicată, care cuprinde 11 studii de caz detaliate” — pot fi enumerate astfel: 
analiza etimologică semantică, modelul de viaţă nonsinergic sau chiar în opoziție 
cu cel al clientului, model de viata pre-constituit potrivit unei imagini mărite si 
deformate şi/sau la limită, conjunctura retorică, antiteza, oximoronul şi jocurile de 
cuvinte, definiția retorică, individuarea şi eliberarea de ideile preconcepute, 
inversiunea temporală a propriei vieţi, inversiunea evaluării întâmplărilor, procesul 
etiologic, imaginea retorică, ironia, paradoxul, adăugarea și îmbogățirea cu idei şi 
concepte inedite, valorizarea a ceea ce este evident şi a ceea ce este uitat, 
dedublarea personalităţii cu scopul regăsirii esenței, dedublarea nivelului discursiv, 
diferite exerciţii filosofice (observarea propriei stări vitale, observarea propriilor 
procese mentale, examenul de conştiinţă, conştientizarea resurselor si talentelor 
proprii, jurnalul emotiv, reflecția asupra propriei misiuni de viata). Alături de 
aceste instrumente euristice, după părerea mea, apare legitimă folosirea oricărui 
instrument catalizator de noi procese mentale şi emoţionale: exerciţii spirituale 
specifice filosofiei antice, fragmente muzicale, filme, imagini, jocuri, picturi, 
epistole, poezii, aforisme... Pe scurt, tot ceea ce poate să ne stimuleze imaginaţia, 
pentru că imaginaţia înseamnă alegere. În sfârşit, în aceşti ani de profesie, am avut 
multe cazuri concrete şi firul roşu ce le uneşte este subliniat de filosoful american 
W. James: „ne putem schimba propria viata schimbându-ne atitudinea și 
perspectiva”. Procedand astfel, toți au schimbat câte ceva, toţi au făcut o alegere in 
cele din urmă. Cred că te adresezi unui consilier filosofic pentru că iti pui întrebări, 
dar şi pentru că te simți rău... Numai că acest „a te simţi rău” nu înseamnă în mod 
necesar a fi bolnav. Fără îndoială, multi clienţi mi se adresează fiind blocaţi într-o 
imobilitate, lipsiţi de stimă de sine, lene mentală, greşită si confuză interpretare a 
realităţii... Atunci, daca insatisfactia are rădăcini în interpretarea realităţii, nu este 
oportună intervenția unui medic, ci a unui expert în elaborarea conceptelor, ideilor, 
sensului și semnificației realității... Mă întreb mereu: „Filosofia ta de viata lucrează 
pentru tine sau împotriva ta?”. Anumite credințe, anumite probleme interpretate 
greşit pot crea stare de rău, suferință existențială. Dar să căutăm sensul propriei 
noastre vieți e simptom al unei boli? A trata o boală ca pe o stare de rău este o 
greşeală, dar şi a trata o stare de rău ca pe o boală este greşit. Dacă este ceva ce ne 
învață consilierea filosofică, acest lucru e să nu stăm închiși în propria 
autoreferentialitate, ci să ne deschidem lumii. Clientul, prin intermediul consilierii 
filosofice, se eliberează de podoabe și începe să-şi exercite propriul spirit critic. 
Decizia de a decide, alegerea de a alege... de a transforma necesitatea în libertate. 
lar asta exclusiv prin propriile resurse. El este cel care întrerupe anumite 
circularitati de gândire, o gândire bazată pe obisnuinte, neplăceri provocate de 
probleme prost puse, incapacitatea de a vedea puncte de vedere inedite. Aceasta 


# În Nicoletta Poli, Vite contro vento. La consulenza filosofica individuale, in op. cit., cap. 2 e 3. 

este elementul-cheie pentru a ajunge la o oarecare forma de intelepciune si, dupa 
părerea mea, parrhesia”. Să ne spunem adevărul noua înşine, stabilind astfel un 
dialog cu adevărat autentic cu ceilalţi, în cetate. Pentru că altfel, cum să devenim 
cetățeni exemplari fără să avem curajul de a spune adevărul, întâi nouă înșine, si 
apoi celorlalți, în beneficiul unei societăți mai etice? 


5. Practicile filosofice în cadrul organizaţiilor: o provocare pentru viitor. 
Experienţa italiană 


Această parte a studiului nostru îşi propune să redea doar o imagine sumară 
privind utilitatea practicilor filosofice în cadrul organizaţiilor, în contextul italian, 
context în care am o experiență proprie directă. Aceste practici filosofice pot fi 
propuse în două modalităţi: consilierea şi activitatea de formare în grup. Fiecare 
practică în parte are obiective exacte“, dar, în general, sunt folosite în scopul 
revizuirii aşa-ziselor Vision şi Mission ale lumii afacerilor, pentru structurarea 
proiectelor de CSR“, pentru valorizarea Resurselor Umane sau pentru îmbunătățirea 
strategiei de conducere şi a proceselor organizatorice. Intelese ca proiecte 
formative inovatoare, aceste practici sunt un instrument foarte bun în dezvoltarea 
soft skill-urilor, mai ales pentru îmbunătăţirea capacității de comunicare şi a 
lucrului în echipă. 

Toate practicile filosofice se bazează pe dialogul de grup, dezvoltând spiritul 
colectiv, iar aplicarea acestor practici este posibilă în acele organizații care cred în 
conceptul de learning organization. Practicile filosofice se dovedesc a fi un 
instrument important pentru firmele care înscriu în lista lor de valori si aceea 
potrivit careia dezvoltarea sistemului-firmă se face prin intermediul dezvoltării 


# Michel Foucault, într-o serie de conferințe ţinute la Universitatea din Berkeley, California, 
în 1983, a discutat tema parrhesiei: un cuvânt folosit prima oară de Euripide în secolul V î.C. Pentru 
a indica o nouă virtute: a spune adevărul. Cuvântul parrhesia traversează literatura greacă până la 
operele patristice din secolul V d.C. Si pentru ultima dată se regăseşte la Giovanni Crisostomo. De 
atunci, după cum afirmă Foucault, această virtute nu mai apare şi se pierde curajul de a spune 
adevărul. 

“ Dialogul socratic se utilizează pentru a identifica o definiţie partajată a unui concept abstract 
(cfr. Dordoni Paolo, I! dialogo socratico. Una sfida al pluralismo sostenibile. Milano, Apogeo Ed. 
2009). Dilemma training este utilizat pentru a investiga dileme etice, deci este foarte util a fi aplicat 
pentru a structura coduri etice (cf. http:/Awww.appa.edu/dilemma2.htm). Comunitatea de cercetare, în 
schimb, este potrivită pentru a îmbunătăți calitatea reflectiei de grup, pentru a consolida respectul, 
ascultarea şi procesul creativ al gândirii. (Cf. Cosentino Antonio, Filosofia come pratica sociale, 
Milano, Apogeo, 2008.) 

CSR este acronimul de la Corporate Social Responsibility, care în ultimii ani are o 
recunoaştere efectivă şi în interiorul organigramelor companiilor, cu includerea managerilor CSR. 
Prin CSR „se înțelege integrarea unor preocupări de natură etică în interiorul viziunii strategice a 
companiei: este o manifestaţie de voinţă a companiilor mari, mici şi mijlocii, de a gestiona eficient 
problematicile de impact social şi etic în cadrul lor şi în zonele de activitate. (cf. 
www.esrmanagernetwork.it) 

personale a indivizilor care o reprezintă şi alcătuiesc. Dialogul socratic, 
comunitatea de cercetare, dilemma training urmăresc anumite proceduri care sunt 
în măsură să îmbunătăţească ascultarea lăuntrică (interioară) (socraticul „cunoaşte-te 
pe tine însuţi”) şi confruntarea interpersonală, facilitând astfel o cunoaştere mai 
„intimă” între participanţi, o atmosferă familiară, care stimulează toleranța şi 
respectul reciproc. 

Aşa cum a fost deja expus în cap. 4, în nordul Europei, în Germania, în 
Franţa, în Statele Unite, în Canada, în Israel, practicile filosofice sunt prezente şi 
destul de căutate inca de la sfârşitul anilor '80, in timp ce în Italia doar din 2000 a 
apărut această nouă figură profesională, a consilierului filosofic, astfel încât şi 
pătrunderea în cadrul organizaţiilor este mai lentă. Din experiența mea personală 
pot deduce o listă de motivații pe care le voi prezenta în continuare. 

1) Credinţa populară potrivit căreia filosofia este dificilă şi inutilă. Deşi 
activitatea noastră are o bază ştiinţifică“, cred că provocarea cea mai mare este 
aceea de a găsi modalitatea prin care să se înțeleagă diferența substanțială dintre 
filosofia în sensul ei clasic (filosofia academică) şi filosofia practicată. Printr-o 
simplificare și în sensul comun al temenilor, prima construieşte cadrul semnificativ 
în care să se interpreteze evenimentele, a doua rămâne la evenimente și se limitează 
să le analizeze, să le revizuiască, să se aplece asupra lor şi să le descrie în termeni 
fenomenologici. Reprezintă un spatiu/timp de gândire în cadrul căruia se poate 
reconstrui şi reordona, aprofunda şi investiga, descompune si recompune idei, 
sentimente, valori, convingeri, comportamente. Consider că în lumea afacerilor 
avem la dispoziţie o infinitate de teorii pentru a organiza firma ideală, perfectă. 
Ceea ce lipseşte încă este spaţiul gol care să cuprindă şi în care să se reorganizeze 
„dezordinea” umană, care ia naștere în mod inevitabil când se impun reguli 
abstracte unor sisteme vii, umane. 

2) Cu toate că nimeni nu are curajul de a nega rolul central al resurselor 
umane în afaceri (nu ar fi politically correct), este la fel de adevărat că investițiile 
pentru creşterea lor sunt întotdeauna subestimate de majoritatea firmelor de afaceri. 
Deşi tot mai multe companii sunt conștiente de rolul social pe care îl joacă spre 
binele planetei noastre, în activitatea de zi cu zi mă lovesc de îndărătnicia multor 
responsabili de resurse umane şi directori generali, care cred că dezvoltarea 
personală şi valoarea unei culturi corporatiste atente la durabilitatea şi 
sustenabilitatea elementelor mediului și sociale ocupă un loc secundar în 
comparaţie cu profitul și bugetul economic. 


“© Pentru unele linii teoretice de aprofundare, vezi lucrările lui L. Wittgenstein, F. Varela și H. 
Maturana, G. Bateson, care au studiat modul în care limbajul nu este doar, vorbind în stil heidegerian, 
„casa în care noi oamenii locuim”. Limbajul, în termeni de proces comunicational interpersonal, este 
sistemul în care „persoana” şi sistemul social se modifică ontogenetic. J. Dewey, M. Lippman sunt 
doar câţiva cercetători care au propus modele în măsură să faciliteze dialogul interpersonal; E. 
Goldratt, D. Bhom, P. Senge în special l-au studiat mai ales pentru contextul de business. 

3) În cele din urmă, şi aici este vorba de o supozitie personală, cea mai mare 
dificultate pe care o avem noi în calitate de formatori la nivel de organizaţii 
corporatiste este aceea de a transmite importanța fundamentală a unei activități de 
formare bazată pe dialog temeinic (filosofic) şi de pregătirea constantă a conştiinţei 
sociale. Această dificultate depinde de modelul (inclusiv mental) propus de 
scientific management: precizie, rapiditate, eficiență, planificare, organizare, 
coordonare şi control. Acestea au fost, de mai bine de un secol, cuvintele şi 
punctele de referință concrete în plan semantic pentru funcționarea industriei şi 
care, la rândul lor, au adus bunăstare pentru milioane de oameni, generând un bun 
nivel de sănătate şi un trai plăcut în familiile noastre. În altă ordine de idei, deşi 
există o conștiință colectivă a faptului că acest model, din punct de vedere 
organizational gi strategic, nu mai este suficient să dea viață si să ducă la 
dezvoltarea sistemelor de afaceri care se confruntă cu o dinamică foarte complexă, 
este la fel de adevărat că obiceiurile cotidiene sunt mult mai greu de schimbat. 

Structura economică italiană se bazează pe activitatea întreprinderilor mici şi 
mijlocii şi trebuie să reziste, precum David împotriva lui Goliat, puterii 
corporațiilor multinaționale care monopolizează piaţa şi oprima creativitatea şi 
angajamentul. Contextul în care organizaţiile noastre lucrează nu mai este acela de 
acum cincizeci de ani, dar creierul uman este acelaşi, ontogenetic, pe care îl avem 
de mii de ani, şi anume magnific de leneș, în timp ce, pe de altă parte, sistemele 
sociale se schimbă în mod continuu. Modelul taylorist le-a permis tuturor să devină 
regi şi regine, astfel încât este dificil să demontăm modelul mental din spatele lui”. 
Este o rezistență uşor de înţeles la schimbarea sistemului, care nu simte nicio 
nevoie de a schimba homeostaza sa regală! 

Iluştrii gânditori contemporani susțin deja de 20 de ani că ne confruntăm cu o 
răscruce istorică. Abordările verticale şi sectoriale tipice ale modelului industrial al 
secolului al XX-lea sunt prea înguste şi nu sunt capabile de a vedea viitorul şi, în 
același timp, manifestă aceleași deficiențe de vedere cu privire la înțelegerea 
dinamicii legate de libertatea operațională şi comunicativă, pe care noile media 
(internet) a pus-o în mâinile noilor generații. lată de ce sunt convinsă de necesitatea 
diseminării practicilor filosofice, precum şi a tuturor tehnicilor care stimulează 
reflectia asupra limbajului, înțeles ca joc de tip wittgenstein, care reglementează 
dinamicile umane, cu aspectele sale bune şi rele. 

Practicile filosofice au însă un element care le deosebeşte de toate celelalte 
metode de stimulare a conştientizării comunicative, şi anume „filosofică”! 

Dacă filosofii sunt cei care îşi pun întrebări privind sensul vieţii, misterul 
conştiinţei interioare, normele pe care lumea le urmează, complexitatea sistemului 
nostru este atât de mare încât toată omenirea ar trebui să fie implicată în procesul 
reflexiv al filosofiei, pentru a încerca să înțeleagă către ce ne îndreptăm cu viteza 


‘7 R. Dilts vorbeşte despre modele mintale pentru a indica credinţele, prejudecățile, sistemele 
de valori pe care ni le arată evenimentele lumii. Vezi lucrarea sa Modeling with NLP (1998). 

luminii: economia globalizată în mâinile câtorva multinaționale, creşterea 
exponențială a populaţiei lumii, pretenția (legitimă) de emancipare şi boom-ul 
economic din ţările în curs de dezvoltare, creșterea sărăciei în Europa, criza 
leadership-ului secolului al XX-lea, reducerea resurselor de mediu, exploatarea 
mediului până în pragul colapsului“. 

Cum putem înţelege schimbările care se petrec în faţa ochilor noştri dacă nu 
ne confruntăm, dacă nu vorbim cu seriozitate şi profunzime, cu dorinţa de a 
înțelege şi de a putea relua o anumită direcţie? Există o nevoie urgentă de a 
sensibiliza în mod filosofic inteligenţa colectivă îndreptată către orice direcţie 
posibilă. Având în vedere că firmele sunt locuri cu responsabilitate primară la 
nivelul impactului social şi de mediu al propriilor activităţi, ar trebui să fie primele 
care să fie implicate. 

Fără capacitatea de a „privi departe”, de a privi „de la înălțime”, aşa cum 
stoicii ne învaţă în mod magistral, nu ne putem aștepta să înţelegem în ce direcţie 
să mergem: abisul sau un viitor durabil şi echitabil? 

Personal, sunt o optimistă incurabilă și sunt sigură că sistemul global a 
declanşat deja feedback-ul de echilibrare” a cadrului catastrofal descris mai sus. 
Dar noi trebuie să ştim cum să îl interpretăm şi să îl răspândim. 

Un taoist ar putea oferi o lectură interesantă asupra retrospectivei echilibrării: 
stilul masculin (yang), care a caracterizat două mii ani de istorie, cultură şi putere, 
prin rationalism, individualism, machism războinic, şi-a redus puterea de influență 
în sistemul global, lăsând spaţiu în procesul dialectic al istoriei, în termeni 
epistemologici, strategici şi organizationali, omologului său complementar feminin 
(vin), care se reflectă în calitate de inteligență colectivă, dialog, solidaritate, 
sensibilitate față de viaţă, pe care o întâmpină, protejează şi generează. 

Poate va fi internetul, acest sistem virtual, acela care ne va permite să 
reechilibrăm sistemul real? Suntem la nivel global conştienţi de saltul de la „era 
industrială” la „era digitală”, dar suntem, la nivel colectiv, mult mai puţin 
conştienţi de modul în care, în această eră digitală, se vor modifica regulile sociale 
care au guvernat până acum jocurile de putere (politice şi economice). Mi se pare 
un sistem mai mult yin decât yang! 

De asemenea, cred că nu trebuie să uităm că mâinile noastre au acum nişte 
proteze tehnologice capabile să ne conecteze într-o clipă cu cealaltă parte a lumii, 
facându-ne să simţim o senzaţie supraomenească. Trebuie să facem ordine în 


48 Cf. Ervin Laszlo și Marco Roveda La felicită nel cambiamento. (Lifegate e-book) 

” Cf. The System Thinking de J. O’Connors: fiecare sistem este supus unor retroactiuni de 
echilibrare şi consolidare in funcție de forțele care acționează in el, in mod conştient sau nu (un 
simplu exemplu de retroactiune de echilibrare a sistemului vital: mi-e sete — beau.) Cu cat sistemul 
este mai complex, cu atât este mai dificil să vedem sau să descriem retroactiunile de consolidare şi 
echilibrare care se potrivesc între ele. În sistemele sociale, retroactiunile sunt de tip relational si în 
special de tip politic — adică apar jocurile puterii. Jocurile puterii pot fi reechilibrate în momentul în 
care sunt înfruntate, mai ales din punct de vedere comunicativ. Cf. The V discipline a lui Peter Senge 
şi The Goal a lui Eliyahu M. Goldratt. 

sălbăticia web-ului. Pentru a face acest lucru, trebuie să ne oprim, să redescoperim 
homo sapiens şi să suspendăm din când în când partea tehnologică care este în noi. 
Să oprim calculatorul si să gândim cu calm, îndelung și fără grabă. Aceasta este în 
continuare singura modalitate de a stimula gândirea creativă şi de a genera soluţii 
adecvate timpurilor noastre. 

Spiritul filosofic a fost dintotdeauna în istorie acela care a proiectat viitorul 
prin intermediul unor elemente corelate: spaţiul, împărtăşirea ideilor, încrederea“. 
Iată deci un alt motiv pentru a propune practicile filosofice în cadrul organizaţiilor. 
Spiritul filosofic nu mai este elitist, nivelul de pregătire şi dezvoltare cognitivă ne 
permite să propunem noi căi de reflecţie în cadrul sistemelor de afaceri, 
transformând acele locuri de producţie în learning organization;!. 

Este necesar să învăţăm să dialogăm şi pentru a putea pune în ordine rețeaua 
de comunicaţii sălbatice din lume, care schimbă modul de viaţă al întregii omeniri. 
Sistemele trebuie să se echilibreze dacă doresc să supraviețuiască, altfel va fi un 
colaps total: astăzi, în era digitală, care a accelerat comunicarea şi conexiunea 
interpersonală, vedem cum explodează ca baloanele de săpun revoluții populare, 
asistăm la scufundarea statelor, vedem economiile distruse de datorii generate de 
erori şi comportamente private nepotrivite; avem obligaţia de a echilibra sistemul şi 
de a încetini cursa „extraweb”, în scopul de a gândi bine ceea ce facem on-line, 
pentru că într-o jungla se poate întâmpla orice! 

În cele din urmă, organizaţiile, în afară de conştientizarea importanţei 
„sănătăţii” individuale pentru menţinerea stării de sănătate a companiei, trebuie să-și 
asume responsabilitatea de a lucra pentru toate părțile implicate, abordând o 
schimbare sistemică rapidă. Stilul filosofic de a face față schimbărilor în acest 
scenariu devine, în opinia mea, nu doar important, ci — aş îndrăzni să susțin — 
indispensabil. 

Una dintre cele mai interesante şi recente paradigme de interpretare a 
organizaţiei corporatiste este aceea de a o vedea ca pe un sistem angajat în a 
produce sensuri şi semnificaţii (sensemaking). Organizațiile nu sunt doar mijloace 
de producţie de bunuri sau servicii, ci sisteme de mari dimensiuni, care produc 
gândire, deci care gândesc şi mai ales reflectează asupra lor înseşi. Procesul de 
sensemaking determină construirea identităţii celor care lucrează. 

Karl E. Weik? examinează chiar tema creării de sens în structurile 
organizaționale. Conform acestui gânditor, oamenii nu percep doar un mediu; prin 
ceea ce acest autor numeşte enactment, oamenii creează, reorganizează şi 
deconstruiesc multe aspecte ale mediului contextual care îi înconjoară. De fapt, 
pentru Weick nu există chiar organizațiile, ci numai un grup de bărbaţi şi femei 
care se întâlnesc şi, conversând împreună, produc un limbaj al lor. Sensemaking se 


5 Cf. p. Senge, O. Scharmer, J. Jaworsky, B. Flowers, Presence, tr. italiană Franco Angeli, 
2013. 

>! Cf. P. Senge, The Fifth Discipline: the art and practice of the learning organization. 

® K, E. Weik, Senso e Significato nell’organizzazione, Milano, Cortina 1997. 

referă, astfel, la modul in care oamenii generează ceea ce interpretează” 3 A vorbi 
despre sensemaking înseamnă a vorbi despre realitate ca o construcţie continua: 
„Efectuarea unui proces de sensemaking înseamnă a construi, a încadra, a crea 
actualitatea si a transforma subiectivul în ceva mai tangibil; realitatea organizaţiei 
apare, în orice caz, ca o realizare continuă, care se restructurează de fiecare data 
când actorii implicați oferă un nou sens retrospectiv la situaţiile în care ei înşişi se 
găsesc si la creaţiile lor”**. 

Aceasta este provocarea pe care o are consilierea filosofică în cadrul 
organizaţiilor: a convinge liderii cu care ne confuntăm în fiecare zi să aibă 
încredere în capacitatea umană de a restructura propriul viitor, prin intermediul 
unei schimbări reale a gândirii, trupului şi emoţiilor, pe calea unui traseu alcătuit 
din dialoguri structurate, în măsură să ofere un nou lăcaş pentru generaţiile 
viitoare: cuvinte noi şi împărtăşite pentru un viitor mai bun. 


traducere din limba italiană de Nicoleta Vujdea 


5 Ibidem, p. 15. 
* Ibidem, p. 125. 


